
Capitolul 1 

13 martie 1943. Bomba cu ceas, destinată să îl ucidă pe Adolf Hitler, Fuhrerul şi 
comandantul suprem al Forţelor Armate Germane, era asamblată cu mare grijă la 
Smolensk. 

Îngrozitoarea iarnă rusească persista. Temperatura era cu mult sub zero grade, 
cînd Hitler discuta cu feldmareşalul von Kluge despre următoarea ofensivă planificată 
împotriva Armatei Roşii. Îmbrăcat în mantaua sa militară şi cu şapca înaltă, 
împodobită cu un vultur auriu ce ţinea zvastica în gheare, Hilter se afla într-o dispoziţie 
optimistă şi agresivă. 

— O să-i zdrobim pe ruşi, atacînd mai devreme decit se aşteaptă, îi spuse el lui 
von Kluge şi ofiţerilor din personalul său. O să-i anihilăm dintr-o singură lovitură, 
pentru că o să-i depăşim ca număr de oameni, de tancuri, de armament... 

— Mein Führer, interveni von Kluge cu respect, simt că este de datoria mea să 
arăt că, pentru moment, trupele lui Stalin ne depăşesc numeric... 

— Pentru moment. 

Hitler făcu o pauză şi îmbrăţişă cu privirea clădirea de beton pe jumătate 
dărîmată în care se ţinea conferinţa şi se îndepărtă semeţ pentru a privi afară printr-o 
fereastră cu geamul spart, doar pe jumătate acoperit cu o bucată de pînză. Pînza 
flutura în vintul ce şuiera în tăcerea de scurtă durată. Era un gest dramatic tipic, 
scamatoria unui mare actor - acela de a-şi ţine spectatorii în suspans, înainte de a-şi 
face senzaţionalul său anunţ. 

Privind afară pe fereastră, Hitler urmărea şirul nesfirşit de prizonieri sovietici ce 
se tîra prin zăpadă, păzit de soldaţii Wehrmachtului. ladul alb al Rusiei dispărea în 
depărtare, ascuns de ninsoare. Dincolo de şirul de prizonieri se ridica o altă clădire pe 
jumătate ruinată, al cărei acoperiş aproape se prăbuşise. Chiar şi extraordinara intuiţie 
a lui Hitler nu îl prevenise de ceea ce se întîmpla înăuntrul ruinei acesteia. 

Se răsuci pe călciie, se întoarse la masă şi lovi cu pumnul strîns în harta 
frontului de est desfăşurată pe suprafaţa acesteia. Vocea i se ridică pînă deveni un 

țipăt de nebun. 

— Pentru moment, repetă el. Ceea ce nu ştii şi am să-ţi spun este că, în curînd, 
vei avea la dispoziţie alte patruzeci de divizii - inclusiv trei divizii Panzer! Să nu-mi 
spui acum că nu poţi şterge Armata Roşie de pe faţa pămîntului în două luni! 

Amorţit de frig, căci, în ciuda lămpilor cu petrol puse în jurul mesei, clădirea 
avea un iz neplăcut de vapori de gaz, von Kluge, ca şi ceilalţi din personalul său, fură 
reduşi la tăcere. Feldmareşalul de infanterie fu primul care îşi reveni. Cu prudenţă, el 
întrebă: 

— Mein Fiihrer, pot întreba de unde vin aceste divizii, aceste întăriri masive? 

— Din vest, bineînţeles! strigă Hitler. Voi da acest ordin de îndată ce mă voi 
întoarce la cartierul meu general. Cu trupele şi tancurile astea vom fi în Moscova în 
luna mai! O dată ce Moscova va cădea - centrul reţelei sovietice de căi ferate - s-a 
terminat cu Stalin! 

— Dar vestul va rămîne fără apărare, insistă von Kluge. O să fie larg deschis 
debarcării anglo-americane... 

— Ai memoria scurtă, dragul meu von Kluge, îl repezi Hitler. Am desfăşurat, cu 
succes, aceeaşi strategie, atunci cînd am cucerit Polonia în 1939. Atunci, frontierele de 
vest ale Reichului erau fără apărare. Pe vremea aceea, armatele britanice şi franceze 
erau pe continent. Au atacat cumva? Nu! Totul s-a petrecut aşa cum prevăzusem. 

— Dar cînd Churchill va afla despre retragere... 

Hitler se ambală în mod deliberat, pentru a intra într-o stare de dispreţ şi furie. 

— Crezi cumva că am ignorat acest fapt? Avem deja pregătite tabere fictive şi 
tancuri false! Atunci cînd avioanele de recunoaştere ale inamicului vor fotografia 
Franţa şi Belgia, vor aduce dovezi că cele patruzeci de divizii încă sunt acolo! O să fie 
o lovitură militară de maestru! şi, o dată ce va cădea Moscova, va fi nevoie numai de o 
mînă de trupe, pentru a lichida la grămadă rămăşiţele forţelor lui Stalin. Vei avea la 
dispoziţie toată vara, ca să faci asta pe îndelete. Apoi, o sută douăzeci de divizii vor fi 
mutate înapoi în vest, pentru a-i înfrunta pe domnul Churchill şi pe stăpiînii săi 
americani. Aş putea să-ți încredinţez ţie comanda, von Kluge, spuse el, ca din 
întîmplare. 


Singur în cealaltă clădire de beton, la care se uitase Hitler, generalul Henning 
von Tresckow, ofiţerul principal al forţelor armate conduse de von Kluge, tocmai 
terminase de asamblat bomba şi fixă mecanismul cu ceas. Complicele său, 
locotenentul Schlabrendorff, stătea neliniştit de pază la uşă. Cu mult mai tînăr decît 
generalul, foarte nervos şi pe jumătate îngheţat, el se gindea la tot ceea ce ar putea 
merge prost în privinţa complotului. 


— Cum putem fi siguri cînd se urcă în avion? întrebă el. Asta influenţează 

stabilirea orei la care să fixaţi ceasul. Bomba trebuie să explodeze în timp ce sunt în 
aer... altfel, s-a terminat cu noi... 

— Calmează-te, îl potoli von Tresckow, fără să îşi ridice ochii de la mecanismul 
de care tocmai se ocupa. De îndată ce se termină conferinţa, Fuhrerul se întoarce în 
Vizuina Lupului, în Prusia Orientală, ceea ce înseamnă un zbor de opt sute de 
kilometri. Aceasta înseamnă că avem o mare marjă de timp pentru a potrivi explozia... 

— ...dacă nu se hotărăşte să rămînă peste noapte. 

— N-o să facă asta. Nu-i place să lipsească niciun moment mai mult decit este 
necesar de la baza sa de control. Nu are încredere în nimeni - niciodată n-a avut. 

Tresckow socotea că de aici provenea simţul unic al lui Hitler de 
autoconservare. Dar, de data aceasta, nu avea voie să dea greş; la Berlin, anumiţi 
generali de abia aşteptau vestea morţii Fuhrerului, pentru a prelua puterea. Mulţumit 
că bomba cu ceas era gata, generalul luă două sticle de coniac, le puse pe masă, băgă 
bomba într-un ambalaj deschis şi îngrămădi sticlele deasupra. Apoi, fără a ezita, ieşi 
din clădire, urmat de ajutorul său, îndreptîndu-se spre locul de aterizare, unde stătea 
Condor-ul care aştepta să-l ducă pe Hitler înapoi în Germania. 

În timp ce se apropia de aparat, Otto Reiter, un ofiţer SS, îl opri şi vru să ştie 
despre ce era vorba. Generalul von Tresckow stătea ţeapăn, cu o alură rece şi 
arogantă, uitîindu-se la SS-istul cu faţa albă şi pomeţi proeminenţi. După citeva 
secunde, ochii lui Reiter îşi pierdură privirea fixă şi îngheţată, privind pachetul pe care 
i-l întindea generalul. 

— Un mic dar pentru un prieten de la Vizuina Lupului, pe care tocmai voiam să-l 
pun la bordul avionului. Deci, să trec prin tine sau te dai naibii la o parte din drum? De 
altminteri, pot să-l întreb chiar pe Führer, explicîndu-i că ţi-ai depăşit atribuţiile şi că o 
perioadă petrecută pe front ar putea să te înveţe ce e disciplina. 

Reiter, a cărui minte era pe jumătate paralizată de frig, se înfioră la auzul 
amenințării şi se dădu la o parte. Urcîndu-se în Condor, von Tresckow trecu printre 
scaunele speciale ce fuseseră amenajate înăuntru, aruncă o privire printr-un hublou 
îngheţat, ca să vadă silueta lui Reiter, angajat într-o conversaţie cu Schlabrendoriff, şi 
înghesui pachetul sub unul dintre scaune. Îndreptîndu-şi şapca, părăsi avionul, 
strănutînd violent în timp ce trecea pe lîngă Reiter, şi se întoarse la reşedinţa sa, la 
scurtă distanţă de clădirea unde se ţinea conferinţa. 

Generalul ar fi trebuit, în mod normal, să participe la conferinţă, dar invocase în 
ultimul moment, faţă de şeful lui, von Kluge, un atac de gripă, şi acum - departe de 
aghiotantul său - atitudinea sa aparent calmă se schimbă. Cufundîndu-se în salteaua 
patului său din lemn, fu cuprins de nelinişte. Atîtea lucruri merg rău, iar capul său era 
acum cu adevărat pus la mezat. 


Oare porcul acela de ofiţer SS, Reiter, se va hotărî să urce în avion, pentru o 

verificare în ultimul moment? Păruse mulţumit de ceea ce văzuse în fugă - giturile 
celor două sticle de coniac ce ieşeau din pachet. Oare îşi va schimba Fuhrerul orarul - 
aşa cum făcuse de atitea ori în trecut? Omul acela părea să aibă un nefiresc instinct al 
primejdiei. Pînă acum, supravieţuise unui număr de şase atentate la viaţa sa. Exista 
chiar un zvon, pe care îl auzise şi von Tresckow o dată, că ar avea o dublură - cineva 
care ar putea trece drept însuşi Hitler, după înfăţişare. Era chiar Adolf Hitler cel care 
ţinea un discurs în acest moment personalului lui von Kluge? 

„Fir-ar să fie, parcă nu eram chiar aşa plin de îndoieli de obicei”, îşi spuse. 
Probabil că frigul acesta rusesc blestemat îşi croise drum şi amorţise orice urmă de 
gîndire logică. Privi în sus, uşa se deschise şi apăru Schlabrendoriff. 

— Tocmai pleacă! E pe punctul de a se urca în avion! 

— Ce ţi-am zis?! 

Generalul se ridică şi îşi apăsă palma de geamul rece ca gheaţa al ferestrei. şi 
camera lui era plină de mirosul neplăcut al vaporilor de la încălzitoarele cu petrol. Nu 
era sigur ce urăşte mai mult: mirosul îngrozitor care te ţinea în viaţă sau frigul 
înspăimîntător, care te făcea să gîndeşti cu greutate şi să te mişti cu efort. Îşi ţinu 
mîna lipită cu hotărîre de geamul îngheţat, pînă cînd putură vedea, prin conturul 
amprentei palmei lui, siluetă neclară a Fuhrer-ului. 

—  Înţelegi, von Kluge, repetă Hitler, o lovitură uriaşă cu tancuri şi oameni 
comasaţi. Cu forţa aceea imensă sub comanda ta - o forţă mai mare decit oricare 
comandată de vreun general în războiul ăsta - o să mergi din ce în ce mai departe! Nu 
te opreşti pînă ajungi la Moscova! Duşmanul nu are nicio şansă să-şi revină din şocul 
iniţial! Nu lua prizonieri... Ochii lui hipnotici se fixară asupra lui von Kluge. Ca şi în 
Franţa în 1940, ţine pas cu momentul - treci peste porcii ăia! Mergi înainte pînă vei 
avea în faţa vizoarelor artileriei cupolele de la catedrala Sf. Vasile! 

— Am înţeles, mein Führer! Cu noile forţe pe care le veţi trimite, aşa se va 
face... 

Zăbovind în frigul îngrozitor, pentru a da un exemplu Hitler îl apucă pe von 
Kluge de braţ şi îşi îmblînzi vocea. 

— Eşti pe cale de a face istorie, prietene. O sută de ani de acum încolo, istoricii 
încă vor mai scrie despre Cea de-a Două Bătălie a Moscovei, care l-a distrus în sfîrşit 
pe Stalin şi a eradicat plaga comunistă de pe faţa globului pămîntesc! 

Se întoarse; în spatele lui, von Kluge, unul dintre ce mai inteligenţi şi mai 
experimentați comandanţi ai lui Hitler, simţi o senzaţie de exaltare înăuntrul său. 
Puterea unică a lui Hitler de a însufleţi oamenii acţiona din nou. El salută, în timp ce 
Fuhrerul se îndrepta încet spre Condor-ul care îl aştepta. 

Garda SS bine înarmată a lui Reiter era gata de plecare, aşezată pe două 


rînduri, în timp ce Hitler mergea foarte încet printre ei, uitîndu-se atent la fiecare chip. 

Frigul nu părea să îl afecteze în vreun fel; demult, fiind sărac în tinereţea sa petrecută 
la Viena învățase să nu ia în seamă fenomenele naturii, să îşi adune toată puterea 
voinţei sale unice, pentru a rezista oricărui impediment. Deodată se opri la picioarele 
scării ce urca în avion. Ceva nu era în regulă. 

Cel de-al şaselea simţ intuitiv al său îi spunea că ceva nu era în regulă. Ce 
putea fi? în timp ce zăpada cădea încet, se uită în jur căutînd un indiciu. Ofiţerul 
secund al lui von Kluge, generalul von Tresckow, lipsise de la consiliul de război. Era 
ceva legat de un atac de gripă. De ce îi venise oare gindul acesta în minte? Rămase 
nemişcat, indiferent la vîntul pătrunzător ce venea dinspre est, îngheţîndu-i faţa. şirul 
dublu de membri ai gărzii SS stătea la fel de nemişcat, cu braţul drept ridicat în salutul 
hitlerist. În depărtare, Fuhrerul putea auzi un sunet precum tunetul în surdină, bubuitul 
tunurilor de pe front, purtat de către vînt pînă la Smolensk. 

În cartierul său general, generalul von Tresckow urmărea scena prin forma 
dezgheţată a amprentei palmei sale, care se înceţoşa rapid. Nu îndrăznea să îşi aşeze 
din nou palma acolo; mişcarea putea fi zărită - chiar de către Fuhrer căruia părea că 
nimic nu îi scapă. 

— Ezită... bănuieşte ceva... 

În încordarea momentului, Schlabrendorff se pomeni şoptind cu teamă. Simţea 
cum i se înmoaie genunchii şi înjură în sinea lui. Oare cum de putuseră face ceva atit 
de nebunesc? 

— Da, îl aprobă mohorit von Tresckow, îi funcţionează blestematul acela de al 
şaselea simţ. E nefiresc... 

Deja se vedea pe sine stînd în picioare în faţa unui pluton de execuţie; drept, 
deposedat de toate medaliile sale; ordinul era dat; şirul de guri de foc era îndreptat 
spre el; comanda scurtă. „Foc!” Apoi uitarea. Cu un efort al voinţei, demn de însuşi 
Fuhrerul, îşi menţinu o atitudine exterioară de calm şi aşteptă. 


Hitler încă nu se urcase la bordul avionului. Braţele întinse ale gărzii SS erau 
aproape îngheţate, într-o postură rigidă. Feldmareşalul de infanterie von Kluge şi 
personalul său stăteau la cîţiva metri distanţă în poziţie de drepţi. Von Kluge încă mai 
avea o senzaţie de exaltare. Înainte de sosirea lui Hitler, fusese deprimat; cu cît 
ucideai mai mulţi ruşi, cu atît apăreau mai mulţi. Fusese un coşmar. 

Acum răsucea în minte noul plan. Pe măsură ce se gîndea mai mult la el, cu atît 
era mai sigur că va merge. Aşa se întîmplase în Polonia, iar în Rusia va reuşi la fel. 
Dar, de data aceasta, victoria va fi colosală, cutremurătoare. Întreaga Armată Roşie va 
fi anihilată dintr-o singură lovitură. Numai un om cu puterile hipnotice ale lui Hitler l-ar 
fi putut face pe un comandant atît de calculat ca von Kluge să se răzgîndească în 


decursul unei întîlniri scurte. 

Deodată, Hitler îşi ridică propriul braţ, iar strigătul Weil Hitler răsună în 
campamentul mohorit, acoperit de zăpadă, alcătuit din clădiri în ruine. Fără un cuvînt, 
Fuhrer-ul se răsuci pe călciie, urcă treptele spre avion şi dispăru înăuntru. Uşa fu 
închisă, în timp ce pilotul pornea motoarele, scara fu retrasă, iar aparatul începu să se 
mişte cu smucituri peste pista proaspăt curățată. 

înăuntrul avionului, Hitler îşi scoase şapca şi haina, i le dădu unui ajutor care le 
scutură de zăpadă, şi parcurse rapid coridorul. Alese scaunul din faţa celui sub care 
plasase von Tresckow bomba cu ceas şi ceru să-i fie adusă servieta. Simţea nevoia ca 
ceva să îi ocupe mintea; detesta călătoria cu avionul, la fel de mult cum îi plăcea să 
conducă o maşină în mare viteză. 

Expresia severă pe care o adoptase în faţa gărzii SS dispăru. În ciuda faptului că 
nu îi plăceau avioanele, chipul i se relaxă într-un zîmbet, zimbetul care încîntase - şi 
dezarmase - atiţia conducători occidentali, în timp ce scotea din servietă o hartă 
împăturită a Franţei şi a Ţărilor de Jos, ce arăta amplasarea taberelor fictive, avionul 
decolă. 

Von Kluge şi personalul său stăteau nemişcaţi în frig, urmărind aparatul care 
dispărea printre norii joşi, ducînd cel mai mare geniu militar şi politic de la Napoleon şi 
lulius Caesar încoace. Metodele lui erau nefaste, dar nici predecesorii săi nu fuseseră 
nişte sfinţi. lar el nu beneficiase de avantajele lor, în privinţa educaţiei şi pregătirii 
profesionale. 

Se ridicase din mocirlă, avînd ca singure arme puterea sa extraordinară de a 
convinge, o voinţă suverană şi credinţa în propriul destin. Reuşise totul singur: scosese 
o naţiune de optzeci de milioane de oameni din prăpăstiile degradării şi disperării, 
pentru a deveni puterea cea mai mare şi mai temută din lume. 

Dar şi cei doi bărbaţi ascunşi urmăreau ceața uşoară lăsată de avionul care 
dispărea pe cer. Von Tresckow şi Schlabrendoriff se îndepărtară de la ferestră, iar cel 
de-al doilea îşi şterse broboanele de sudoare de pe frunte. Pînă şi von Tresckow, care 
avea o voinţă de fier, se aşeză pe un scaun. 

— Am făcut-o! spuse Schlabrendorff, jubilînd. 

— Mai trebuie însă să explodeze bomba, îi reaminti superiorul său. Se trezi din 
sentimentul de moleşeală care era reacţia la încordarea prin care trecuseră. şi trebuie 
să trimit mesajul la Berlin pentru a-l avertiza pe Olbricht... 

Părăsindu-şi locuinţa, străbătu cu repeziciune zăpada pînă la clădirea de 
transmisiuni, care găzduia linia directă spre Berlin. Înăuntru, îi spuse operatorului să îl 
lase singur. 

— Trimit un mesaj extrem de confidenţial, zise el scurt. 

Aşteptînd pînă cînd celălalt închise uşa, făcu legătura cu Berlinul şi ceru să 


vorbească imediat cu generalul Olbricht, comandantul şef al apărării locale care 

comanda trupele din capitală. 

— Von Tresckow la telefon, îl informă generalul, cînd Olbricht răspunse. Cadoul 
pe care ţi l-am promis a fost expediat... 

Întrerupse legătura imediat după ce rostise cuvintele cheie; în zilele acestea, nu 
ştiai niciodată cînd blestematul acela de Gestapo urmăreşte convorbirile. Acum totul 
era gata; de îndată ce veştile despre moartea lui Hitler ajungeau la Berlin, Olbricht se 
va pune în mişcare folosind trupele sale de garnizoană pentru a pune mîna pe toate 
punctele de control majore din Berlin - Ministerul de Război, staţiile de radio, 
Ministerul Propagandei şi Culturii etc. 

Von Tresckow ieşi afară din clădirea de transmisiuni şi aruncă o privire scurtă în 
direcţia în care avionul lui Hitler dispăruse, în lungul său zbor spre Vizuina Lupului, din 
Prusia Orientală. Totul atîrna acum de un singur lucru. Explozia bombei. 


Capitolul 2 


13 martie 1943. La aeroportul situat la cîţiva kilometri de Wolfsschanze - 
Vizuina Lupului, cartierul general secret al lui Hitler din Prusia Orientală - Martin 
Bormann, conducătorul cancelariei Partidului, stătea afară, lîngă turnul de control, 
aşteptînd sosirea avionului stăpînului său. 

Lîngă el se afla Alois Vogel, comandantul gărzii de securitate SS. Vogel, un 
bărbat înalt, cu o faţă îngustă şi o gură cu buzele strînse, era înfăşurat în uniforma sa 
cu fulgerele SS-ului la guler. Vogel se uită nerăbdător la ceasul său, tropăind cu 
picioarele îngheţate şi bătătorind zăpada cu urme de roţi. Îşi folosi degetul înmănuşat 
ca să îndepărteze pojghiţa de gheaţă care se formase pe învelişul de sticlă. 

— Trebuie să apară în curînd... remarcă el. Aş vrea să se ridice ceața asta 
blestemată... 

— E normal să fie aşa, replică Bormann calm, iar pilotul Fuhrerului este un 
expert. 

Într-adevăr, era normal. Vreme de jumătate de an, această parte întunecată a 
Germaniei era învăluită într-o ceaţă albă şi acoperită de zăpadă. Era o atmosferă 
stranie, tăcută. Ceaţa se rostogolea în virtejuri, ca aceea de pe mare, rărindu-se din 
cînd în cînd pentru a descoperi siluetele neclare ale soldaţilor din punctele de pază ale 
nesfîrşitei păduri de pin. Spre deosebire de ofiţerul SS, Bormann stătea nemişcat, 
întotdeauna răbdător, cu miinile strînse la spate. 


Bormann, una dintre cele mai enigmatice figuri ale istoriei recente, era un 

bărbat scund, masiv, cu un chip slav. Avea un nas bine conturat, un cap ca acela al 
unei cîrtiţe şi rareori arăta vreo emoție. Era imposibil să ştii vreodată la ce se gîndea: 
la suprafaţă, părea a fi nimic mai mult decît secretarul fidel al lui Hitler, cel care 
transmitea ordinele Fiihrerului şi se asigura că ele sunt executate pe loc. Însă, pentru 
observatorii mai subtili, personalitatea aceasta cameleonică avea ceva sinistru. „Este 
umbra lui Hitler”, observase unul dintre generali. „lar umbra este mai întunecată decit 
cel care o aruncă”. 

— lată că vine, spuse Vogel. 

Se îndepărtă de Bormann şi dădu cîteva ordine celor douăzeci de SS-işti 
înarmaţi care alcătuiau garda personală a Fuhrerului. Bormann îşi întoarse uşor capul. 
Vogel avea dreptate: sunetul motoarelor unui avion care se apropia rupsese tăcerea 
ceţii ce se rostogolea. Încă nimic mai mult decît un huruit îndepărtat, sunetul devenea 
din ce în ce mai puternic. Bormann intră în clădire şi reveni cu un cîine alsacian pe 
care îl ţinea de lanţ. După zborul îndelungat de la Smolensk, Führerul va fi încîntat să îl 
vadă pe Blondi, cîinele pe care îl găsise Bormann însuşi, pentru a-l consola pe Hitler 
după înfrîngerea de la Stalingrad. 

Prin acţiuni pline de grijă ca acestea îşi consolidase Bormann poziţia, în calitate 
de secretar personal al lui Hitler - omul care transmitea tuturor cea mai mare parte a 
ordinelor lui Hitler. Bormann îşi schimbase pînă şi orele de somn, pentru a le pune de 
acord cu cele ale Fiihrerului. În acest fel, el nu lipsea niciodată de lîngă Hitler la 
Vizuina Lupului. Faptul că Goering, Himmler şi alte căpetenii naziste îl urau nu îl 
deranja cîtuşi de puţin. Ambiţia lui Bormann era să fie exact ceea ce era, umbra lui 
Hitler la Vizuina Lupului, întotdeauna prezent cînd se luau hotărtîrile. 

— Se pregăteşte să aterizeze, anunţă Vogel. Să informez cartierul general? 

— Nu. Lasă asta în seama mea. 

Bormann rămase acolo unde se afla, cercetînd cerul înnorat pentru a repera 
avionul care era foarte aproape. Din fericire, ceața se destrămă rapid, în timp ce sus 
bătea un vînt uşor, descoperind pista pe care urma să aterizeze aparatul. 

Din nou, norocul lui Hitler, îşi spuse Bormann confuz. Toată ziua, aerodromul 
fusese acoperit de ceaţă, iar acum sarcina pilotului de a ateriza în siguranţă avea să 
fie foarte uşoară. Ca şi cum ar fi simţit sosirea stăpînului său, alsacianul trăgea de 
lesă. „Stai liniştit!” îl repezi Bormann, ai cărui ochi reci căutau avionul. 

La bordul Condorul-ui, Adolf Hitler îşi îmbrăcase mantaua militară şi şapca 
înaltă. Expresia feţei era severă şi arogantă, chipul unui cuceritor al lumii gata să fie 
salutat de garda SS ce-l aştepta. şi totuşi, cu numai jumătate de oră în urmă, el îşi 
făcuse micul grup de ajutoare să rîdă isteric, în timp ce mergea în pas de paradă pe 
coridor, imitîndu-l pe primul ministru Chamberlain, atunci cînd acesta îl vizitase la 


conferinţa antebelică de la Munchen. Se uită pe fereastră afară, pentru a vedea 

pămîntul. 

Nimeni din avion nu ar fi putut ghici că era un pachet de nervi în acest moment. 
Ura aterizarea la fel de mult ca şi decolarea. N-o să mai zbor niciodată, îşi promise el. 
Dar ştia că, dacă va trebui să o facă, atunci o va face din nou. Ochii săi albaştri 
sclipiră. Zărise pinii ca într-o străfulgerare. 

Pe aerodromul de dedesubt, Bormann văzuse avionul coborînd. Apăru şi apoi 
dispăru din nou, în vreme ce pilotul întorcea, pentru coborîrea finală. Uitîndu-se în jur, 
la aerodromul pe care Vogel îşi adunase trupele, gata pentru sosirea Fuhrerului, 
Bormann resimțea atmosfera obişnuită de încordare şi nelinişte care însoțea 
întotdeauna aceste ocazii. 

Oare ce veşti aducea Hitler de pe frontul de est? Cu doar cîteva minute înainte 
de a pleca de acolo, Hitler îl luase deoparte pe conducătorul Cancelariei sale şi făcuse 
aluzii la planurile sale - ceea ce era foarte neobişnuit. Regula de nestrămutat a lui 
Hitler era să păstreze pentru sine toate deciziile strategice majore, pînă în momentul 
în care le anunţa. 

— Bormann, i se destăinuise el, suntem în ajunul unei manevre masive ce va 
înclina întreaga balanţă a războiului în favoarea noastră - o manevră foarte 
îndrăzneață, demnă de Napoleon sau de Frederick cel Mare... 

— Voi aştepta cu nerăbdare întoarcerea dumneavoastră, replicase Bormann. 

Avionul apăru din nou în cîmpul vizual, acum cu mult mai jos şi nu mai departe 
de un kilometru de pistă. Cobora rapid cînd dispăru din nou în norii joşi. Stînd acolo, 
Bormann văzu un fulger orbitor care împrăştie ceața. El chiar întrezări, pentru o 
secundă, aparatul care se sfărima în aer, urmat de zgomotul surd al unei explozii. Apoi 
ceața îi învălui din nou şi liniştea se reinstală în pădure. Tăcere. 

Împietrit, el rămase pe loc timp de cîteva secunde, dar lupul alsacian se mişcă. 
Cu un urlet adînc, plin de jale, făcu o săritură înainte, alergînd în direcţia exploziei. 
Fuga cîinelui îl determină pe Bormann să intre în acţiune. Îi strigă lui Vogel: 

— Trimite doi oameni la turnul de control! Închide toate comunicațiile! 
înconjoară aerodromul cu trupe! Nimeni nu are voie să intre sau să iasă! Apoi vino cu 
mine. 

Vogel reacţionă instantaneu, dînd ordinele înainte de a alerga să i se alăture lui 
Bormann, care se grăbea spre locul unde se afla un Kubelwagen. Ciudatul vehicul - cu 
roţi în faţă şi şenile în spate - era destinat să învingă terenurile dificile. Bormann se 
afla deja la volan, cînd sosi Vogel, avertizîndu-l: 

— Se poate ca cei de la cartierul general să fi auzit explozia... 

Bormann se gîndi un moment, încetinind motorul, în timp ce Vogel se aşeză pe 
scaunul din dreapta. 


— Kempner! îl strigă el pe locţiitorul lui Vogel. 

Îl cercetă pe ofiţerul SS care stătea drepţi în faţa sa. Niciun semn de panică. 
Bormann luă încă o decizie rapidă. 

— Kempner, du-te înapoi la cartierul general şi informează-i că avionul Fuhrerul 
a întîrziat din cauza vremii proaste... că a aterizat pe un alt aerodrom. Spune-le şi că a 
anulat conferinţa de miine de la prînz. şi dacă cineva pomeneşte că a auzit o explozie, 
zi-i că a fost o vulpe care a trecut peste o mină. 

Era o explicaţie foarte plauzibilă. Vizuina era înconjurată de cîmpuri de mine, 
din cauza cărora fuseseră multe alarme false, pricinuite de vulpile care le detonaseră. 
Lăsîndu-l pe Kempner, care alerga spre o maşină, Bormann puse Kubelwagen-ul în 
mişcare, făcîndu-le semn cîtorva SS-işti să se urce înăuntru. 

Curînd, conducea pe un drum tăiat prin pădurea de pini, iar aerodromul dispăru 
din raza vizuală în timp ce ceața se învirtejea sinistru printre copaci. Nu avea prea 
mult de mers. Deodată, ajunseră într-o poiană în care trunchiurile pinilor arătau ca 
nişte cioturi părăsite în unghiuri ciudate, ca nişte membre mutilate. În timp ce oprea 
vehiculul, remarcară priveliştea înfiorătoare. 

Bucăţi de avion erau împrăştiate pretutindeni. Trebuie să fi fost foarte aproape 
de vîrfurile copacilor, cînd avusese loc explozia, iar suflul acesteia se îndreptase în jos. 
Fragmente de trupuri erau prinse între ramurile copacilor. Totul arăta ca un abator în 
care îşi făcuse de lucru un nebun cu un satîr. Miasma de petrol şi carne arsă răzbătea 
prin ceaţă. Blondi, cîinele alsacian, adulmeca prin acest osuar. Bormann şi Vogel 
coborîră din maşină, urmaţi de SS-işti. 

— N-ar fi putut supravieţui, spuse Bormann încet. 

— Ce facem în continuare? întrebă Vogel. 

— Stai puţin, să mă gindesc... 

Bormann se ridicase la rangul de mînă dreaptă a lui Hitler tocmai prin puterea 
sa de a planifica şi de a administra totul cu meticulozitate. Fuhrerul detesta munca 
plicticoasă de rutină şi ajunsese să se bazeze pe adjunctul liniştit şi scund care se 
ocupa de toate detaliile. El obişnuia să dea un ordin, iar Bormann îl prelucra - pînă 
într-atîta încît putea transmite orice instrucţiune, încheind-o prin cuvintele pe care 
nimeni nu îndrăznea să le pună la îndoială: „Din ordinul Fuhrerului!”. 

În acest moment, el ţinea în mîinile sale soarta Germaniei şi se comporta ca 
atare. Cum stătea în zăpadă, cu ceața care se învirtejea printre pinii ce-i înconjurau, 
urmărind masacrul, cu miasma morţii în nări, mintea sa lucra foarte repede. 

— Vogel, înconjoară toată suprafaţa. Îîmpuşcă pe oricine vrea să se apropie. Adu 
camioane şi curăţă mizeria asta. Să nu-ţi scape nimic! Fiecare rămăşiţă de trupuri, 
bucăţile de avion, toate acestea vor fi suite în camion, pentru a fi duse într-un loc 
îndepărtat. Adună mizeria şi arde-o... apoi îngroap-o... 


Fu întrerupt de sunetul scos de cineva care vomită. Un SS-ist apăru 

împleticindu-se prin ceaţă, atît de zguduit, încît uită să îl salute pe Bormann. Vorbea 
cu greutate. 

— Ce este? îl repezi Bormann. Controlează-te! 

— Karl tocmai a găsit capul pilotului în casca sa... numai capul... 

— Primul obiect de pus în camion... Îi spuse Bormann lui Vogel cu brutalitate. 

— şi încă ceva, se bilbiîi SS-istul. 

Le arătă ce ascundea la spate. Era o servietă cu cea ce mai rămăsese dintr-o 
mînă încleştată strîns pe miner. 

— Este a Fuhrerului... 

— Fără a da niciun semn de greață, Bormann luă servieta, ţinînd-o din ambele 
părţi, înainte de a o deschide cu cuțitul. Mîna căzu pe pămînt, încă ţinînd mînerul care 
se rupsese. 

Bormann examină conţinutul servietei scorojite. Da, era a Fuhrerului; recunoscu 
hărţile Europei Occidentale pe care le pusese cu mîna lui în ea înainte de plecarea lui 
Hitler la Smolensk. Îi dădu înapoi servieta lui Vogel. 

— Puneţi asta împreună cu restul rămăşiţelor în camioane. 

Făcu un semn către macabrul obiect de pe pămînt. 

— Asta merge cu celelalte rămăşiţe... 

Vogel era îngrozit. 

— Dar, desigur, trebuie să aibă o înmormîntare decentă... oficială. 

Bormann se uită mohorit la Vogel. 

— Crezi că un om ca Fuhrerul nu a prevăzut această întîmplare... că putea fi 
asasinat într-o zi? Chiar crezi că nu a lăsat un plan pentru împrejurări neprevăzute, 
tocmai ca cea în care suntem acum? 

— Scuzele mele... se bilbii Vogel. 

— Scuzele dumitale nu sunt acceptate... Încă, îi spuse Bormann cu răceală. 
Întregul dumitale viitor depinde de felul în care o să-mi îndeplineşti instrucţiunile. Din 
ordinul Fuhrerului, adăugă el. 

— Voi începe imediat... 

— După ce veţi goli camioanele, iar conţinutul lor va fi ars, continuă Bormann, 
veţi duce camioanele spre cel mai apropiat lac şi le veţi scufunda acolo. 

— O să mai rămînă asta, arătă Vogel spre cioturile rupte de copaci, pinii 
carbonizaţi, cu ramurile ce atîrnau ca nişte miini şi picioare fără vlagă, în ceața 
instabilă. 

— Adu o mină şi detoneaz-o aici. Aceasta va explica sfărimăturile. 

Întorcîndu-i spatele SS-istului, Bormann se urcă la volanul Kibelwagen-ului şi 
plecă de la locul masacrului. 


Încă era 13 martie 1943. Adolf Hitler era mort - cu mai mult de doi ani înainte 

de sfîrşitul războiului. 


Capitolul 3 


Martin Bormann se afla în centrul vital al aparatului de mare putere, care 
controla mişcarea milioanelor de oameni înarmaţi, vastele flote aeriene şi coloane de 
tancuri şi tunuri - una dintre cele mai mari maşini de război asamblate de-a lungul 
istoriei. 

Stătea în interiorul unei Lagebaracke, o clădire de lemn cu un singur etaj, în 
care se afla încăperea în care Hitler îşi ţinea conferințele militare de două ori pe zi, la 
prînz şi la miezul nopţii; sistemul de telefoane care transmitea ordinele Fuhrerului prin 
uriaşul său imperiu; o garderobă, o sală de baie şi un vestibul. 

Lagebaracke era aşezată în inima lnelului A de Siguranţă, bine delimitat şi 
protejat de trei garduri cu sîrmă ghimpată, separate şi de un cîmp de mine. Trupe SS 
de elită patrulau prin zonă, iar trecerea prin cele trei puncte de control era strict 
verificată cu ajutorul permiselor speciale date de şeful securităţii, Himmler. 

Bormann stătea singur, cu telefonul pe masă, gîndindu-se cu grijă înainte de a 
lua în mînă receptorul şi de a da ordinele de care atîrna soarta Germaniei. Pînă acum, 
măsurile sale de precauţie ascunseseră catastrofa. Kempner, aghiotantul lui Vogel, 
venise mai devreme şi răspîndise povestea că avionul Fuhrerului, întîrziat din cauza 
vremii proaste, aterizase pe un alt aerodrom. 

Întorcîndu-se la Vizuina Lupului, Bormann se întîlnise cu generalul-colonel Alfred 
Jodl, şeful operaţiunilor Fuhrerului. Jodl dăduse o mînă de ajutor, oferind propria sa 
explicaţie despre întîrziere. 

— Presupun că asta este încă una dintre schimbările sale bruşte de orar... 
pentru a împiedica orice tentativă de asasinat? 

— E posibil, răspunsese Bormann. 

— lar următoarea conferinţă cu Fuhrerul va fi mîine la prînz? 

— Aceasta este intenţia în momentul de faţă, fu de acord Bormann cu prudenţă. 

Acum, singur în Lagebaracke, meticulosul Bormann studie lista de nume pe care 
o scrisese pe un carneţel de note. Sincronizarea era cel mai important lucru, dacă voia 
să-i reuşească lovitura - sincronizarea şi succesiunea evenimentelor care trebuia 
îmbinate unele cu altele. Studie lista de nume din nou: 


Comandant, Berghof 

Kuby 

Reiter, SS, Smolensk 
Schulz, SS, Berlin 

Vogel, SS, Vizuina Lupului 


O dată luată hotărîrea, apucă receptorul şi ceru să i se facă imediat legătura cu 
comandantul de la Berghof, locul de retragere din munţi al lui Hitler, în Berchtesgaden. 
Acolo fusese cîndva graniţa dintre Austria şi Germania, înainte ca Anschluss-ul să fi 
încorporat Austria în mai cuprinzătorul Reich german. Discuţia dintre el şi comandant 
fu concisă şi la obiect. 

— Deci ai înţeles perfect instrucţiunile? Kuby trebuie să fie adus aici miine cu un 
Condor - trebuie să fie un Condor - iar însemnele de pe avion trebuie să fie exact aşa 
cum am specificat. Acum, dă-mi-l pe însuşi Kuby. 

Instrucţiunile sale pentru Heinz Kuby fură la fel de scurte şi limpezi. 

— Te voi întimpina personal la aerodrom şi îţi voi da personal instrucţiunile 
înainte de a merge la Vizuina Lupului. ştii exact ce ai de făcut? 

— În mintea mea nu există nicio îndoială, răspunse vocea familiară. Soarta 
Germaniei este în miinile mele... 

— Nu exagera, interveni Bormann cu răceală. Totul depinde de instrucţiunile pe 
care ţi le voi da cînd vei sosi aici pe aerodrom. 

Puse jos telefonul. În ciuda mustrărilor, Bormann se simţea uşurat, dîndu-şi 
seama imediat că, pentru prima dată, el însuşi era convins că ar putea merge. 
Doamne Dumnezeule, trebuia să meargă, căci altfel va fi mort în cîteva zile. Următorul 
apel fu către omul cu adevărat primejdios, Otto Reiter, comandantul gărzii SS de la 
Smolensk. Decise că metoda cea mai bună era să-l lase pe Reiter să vorbească cît mai 
mult. Îl bifă pe listă pe comandantul de la Berghof şi pe Kuby, în timp ce aşteptă 
legătura cu Smolensk-ul. 

— Aici Bormann, anunţă el cînd Reiter veni la telefon. Sun din ordinul 
Fuhrerului. Dumneata aveai în grijă garda care supraveghea avionul său în timp ce el 
discuta cu mareşalul de infanterie von Kluge? 

— Da, Reichsleiter. Eu personal am supervizat toate verificările, în timp ce 
aparatul se afla la sol. 

În vocea lui Reiter se simţea o uşoară mîndrie, foarte aproape de aroganță. 
Bormann zîmbi uşor; era evident că idiotul ăsta spera într-o avansare sau chiar o 
decorație. 

— S-a întîmplat ceva neobişnuit în timp ce avionul aştepta? S-a apropiat cineva 
de el sau s-a urcat la bord? 


— Reichtsleiter, este ceva în neregulă? 

Aroganţa fusese înlocuită de nelinişte. 

— Da... nu mi-ai răspuns la întrebare. 

Cuvintele veneau repede de-a lungul firului, în timp ce Reiter explica. 

— Nu mă pot gîndi la nimic neobişnuit. Vă asigur că au fost luate cele mai ferme 
precauţiuni. Cînd generalul von Tresckow a dus un pachet la bord, l-am verificat 
personal. Pot să vă spun că n-a fost mulţumit. Dar îmi cunosc datoria, Reichsleiter. 
Acest pachet conţinea două sticle de coniac. Am observat pînă şi marca, continuă el. 

Era Courvoisier. Nimeni altcineva nu s-a urcat la bord pînă cînd Fuhrerul însuşi a 
părăsit Smolensk-ul. 

— Evident că aceasta n-are nimic de-a face cu von Tresckow... interveni 
Bormann calm. Se pare că lipseşte o hartă din servieta Fuhrerului - dar acum sunt 
sigur că o s-o găsim aici. 

— Ceea ce v-am spus poate fi confirmat de locotenentul von Schlabrendorff 
care vine la Vizuina Lupului via Berlin - el este aghiotantul lui von Tresckow... 

Bormann îngheţă. Hotărî că vizita lui Schlabrendorff trebuie amînată pînă după 
venirea avionului de la aerodromul din Salzburg. Ceea ce se întîmplă mai tîrziu fu că 
aghiotantul lui von Tresckow fu împiedicat să se apropie de navă şi, pentru a-şi 
acoperi eşecul, se întoarse la Berlin şi raportă şefului său că îndepărtase bomba 
neexplodată, demontînd-o în tren şi aruncînd bucăţile pe fereastră. Bormann încheie 
convorbirea cu Reiter. 

— Nu e nevoie de nicio confirmare. Dă-mi-l pe feldmareşalul von Kluge imediat. 

Cînd von Kluge sosi la aparat, Bormann îi transmise că, aşa cum observa de 
fiecare dată cel mai mic detaliu, Fuhrerul observase că Otto Reiter se comportase 
ineficient cît timp fusese la Smolensk. 

— Te rog să aranjezi să fie trimis pe front, să se alăture astăzi unei divizii SS. 
Din ordinul Fuhrerului! 

Von Kluge, nedumerit şi uşor iritat că Hitler se putea deranja cu asemenea mici 
detalii, nu fu în întregime surprins. Fiihrerului părea să nu-i scape nimic. Îndeplini pe 
dată instrucţiunea. Reiter nu ajunse niciodată pe front. Pe drumul spre acesta, un 
proiectil cu bătaie lungă explodă la cîţiva metri de vehiculul în care călătorea, iar el 
muri pe loc. Atunci cînd veştile acestea ajunseră la Bormann, el bifă numele lui Reiter 
de pe listă. 

Următorul telefon fu cel la Rainer Schulz, comandantul unei grupe SS speciale, 
de execuţie, încartiruite atunci în Berlin. Din nou, conversaţia fu scurtă, dar, de data 
aceasta, Bormann vorbi cel mai mult. 

— Ai mai fost aici o dată, Schulz... am fost la o plimbare în Kubelwagen, aşa că 
ştii locul... lacul care este cu puţin mai mare decit un iaz... stai ascuns pînă scufundă 


camioanele... 

— A ucide douăzeci de oameni, se aventură Schulz cu prudenţă, pare a fi o 
măsură extremă... 

— Unul dintre ei, deja ţi-am spus, este spion. Din moment ce nu putem detecta 
cine, trebuie să-i înlăturăm pe toţi. Gîndeşte-te: omul acesta, oricine este el, are acces 
la Vizuina Lupului. Nu e nevoie să mai spun că nu te vei apropia, împreună cu oamenii 
tăi, de Inelul A de Siguranţă. De îndată ce ţi-ai îndeplinit treaba, te vei întoarce la 
Berlin, după ce vei fi jurat să păstrezi secretul. Din ordinul Fuhrerului! 

— Heil Hitler, Reichsleiter... 

— şi încă ceva. Am mai descoperit un alt membru al reţelei clandestine - nici 
mai mult, nici mai puţin decît comandantul de la Berghof. De îndată ce te vei întoarce 
la Berlin, vei zbura la Berchtesgaden şi te vei ocupa de el. Trebuie să faci să arate ca 
un accident. Înţeles? 

— Voi începe imediat pregătirile, Reichsleiter... 


În timpul nopţii de 13 spre 14 martie, Alois Vogel, comandantul gărzii SS de la 
Vizuina Lupului, îşi conduse fără milă oamenii în frigul aspru, pentru a îndepărta orice 
urmă a prăbuşirii avionului. Cu ajutorul puternicelor faruri mobile de pe camioane, 
zona fu curățată de orice urmă a epavei avionului şi ale înfiorătoarelor rămăşiţe de 
trupuri. 

Vogel însuşi, a cărui maximă era perfecțiunea, găsi coada avionului cocoţată 
într-un unghi nefiresc, între două ramuri ale unui pin uriaş. Aproape intactă, printr-un 
miracol, ea fu adăugată sfărimăturilor umane îngrămădite în trei camioane. Era 
aproape dimineaţă, înainte ca el să fie mulţumit că îndepărtaseră orice urmă a 
dezastrului. 

— Acum aşezaţi mina şi detonaţi-o! ordonă el unuia dintre oamenii săi, în timp 
ce cele trei camioane se îndepărtară, la o distanţă sigură, pe unul dintre drumurile 
care duceau prin pădure spre lac. 

Mina fu îngropată adînc, pentru a amortiza zgomotul exploziei. Forţa exploziei 
izbi şi umplu de cicatrice încă vreo cîţiva copaci, dar acum există o explicaţie pentru 
distrugere, dacă cineva se aventura prin partea aceasta a codrilor. 

— Spre lac! strigă el, sărind la bordul ultimului camion. 


Pe la ora patru, în dimineaţa zilei de 14 martie, Vogel şi cei douăzeci de oameni 
ai săi îşi îndepliniseră prima parte a sarcinii. Conţinutul celor trei camioane - 
rămăşiţele Condor-ului şi ale pasagerilor săi - fuseseră descărcate cu lopata la 
marginea lacului mlăştinos, se turnase benzină peste ele şi li se dăduse foc, iar 
rămăşiţele uscate fuseseră încărcate din nou într-unul din camioane. 


— Acum, tot ce avem de făcut este să scufundăm camioanele, le spuse Vogel 

oamenilor săi extenuaţi. Cu cît terminăm mai repede, cu atît mai repede ne putem 
întoarce la păturile noastre calde... 

şoferul primului camion mări turaţia motorului, oprindu-se să se asigure că uşa 
de pe partea sa era larg deschisă. În lumina reflectoarelor, văzu ceața ridicîndu-se din 
apele reci ale lacului noroios care era cu puţin mai mult decît o mlaştină acoperită de 
gheaţă - gheaţă subţire, sub care se afla un amestec de noroi şi apă. Nu era o sarcină 
de care să fie încîntat: trebuia să conducă înainte camionul, la o anumită viteză, iar 
apoi să sară afară în ultimul moment. Ciţiva dintre camarazii săi stăteau la marginea 
lacului, aşteptînd să-l ajute. Răsuflînd adînc, el dădu drumul frînei şi luă viteză. 

În rîvna sa de a îndeplini sarcina aşa cum trebuie, căci Vogel era un om care se 
aştepta ca totul să fie făcut nu mai puţin decit perfect, sări aproape prea tirziu. 
Camionul hurui pe lîngă el, în timp ce el ateriză şi îşi simţi picioarele cufundîndu-i-se în 
miîl chiar dincolo de gheaţa care se spărgea şi ceda ca sticla. Doi oameni îl apucară de 
braţe şi îl scoaseră la suprafaţă, cu cizmele acoperite de noroi. De la o distanţă sigură, 
Vogel urmări camionul care mergea înainte, apoi luminile de sus dispărură, urmate de 
luminile din spate. Vehiculul se opri, dispărînd din vedere, sub suprafaţa lacului. 

— Haideţi, grăbiţi-vă! 

Îi făcu semn celui de-al doilea camion să înainteze, iar acesta se cufundă în lac 
la cîţiva metri de primul. şoferul, care văzuse ce era să i se întîmple conducătorului 
primului camion, sări mai devreme. Apoi, cel de-al treilea camion fu condus în 
mlaştină. Acum, singura dovadă a ceea ce tocmai avusese loc era gheaţa spartă, însă 
era atit de frig, încît o pojghiţă subţire începu să se formeze aproape imediat. Vogel îşi 
adună oamenii în jurul lui. 

— Cred că avem nevoie de un pic de întăritor lichid, anunţă el, şi scoase o sticlă 
de votcă pe care i-o dăduse Bormann mai devreme. Stăteau adunaţi împreună, 
trecîndu-şi sticla unul altuia, cînd fulgerul unor lumini orbitoare poposi asupra lor. 


Mai devreme, Rainer Schulz, comandantul grupei speciale de execuţie formate 
din zece oameni, întors recent de pe frontul rusesc, îşi adusese oamenii pe aerodromul 
de lîngă Vizuina Lupului într-un avion de transport. Înăuntrul aparatului, oamenii săi se 
înghesuiseră împreună, pentru a se încălzi, nu departe de cele cinci motociclete cu 
ataş pe care le încărcaseră la bord în Berlin. 

Controlorului de zbor al aerodromului i se spusese de către Bormann, personal, 
să îi întîmpine pe nou sosiţii care trebuiau să aterizeze la primele ore ale dimineţii. | se 
transmise semnalul de cod special pe care trebuia să-l folosească pilotul care se 
apropia de aerodrom: Dragon. Conotaţiile macabre ale cuvîntului îi scăpau cu totul 
controlorului. 


— Vin să ia locul actualei gărzi de securitate, explicase Bormann. Oamenii devin 

neglijenţi după o perioadă în care au îndeplinit aceleaşi sarcini. Nu trebuie să-ţi spun 
cît de important este ca echipa de securitate să fie mereu în stare de alarmă... Din 
ordinul Fuhrerului! încheiase el. 

Din ordinul Fuhrerului! Aceste trei cuvinte, repetate cu o monotonie aproape 
mecanică, îi dădeau lui Bormann imensa putere de a comanda în numele lui Hitler. 
Această putere ajunsese la nivelul la care nimeni din întreaga Germanie nu visa să 
pună sub semnul întrebării un asemenea ordin. 

La trei şi jumătate dimineaţa, ajutat de luminile de aterizare aprinse pentru 
scurt timp, transportorul ateriză şi se opri pe pistă. Totul mergea ca pe roate; Rainer 
Schulz era un organizator meticulos. Aşezat acum în ataşul primei motociclete, cu un 
pistol-mitralieră Schmeisser pe genunchi, el aştepta ca rampa să fie coborită, înainte 
de a da ordinul. 

— Daţi-i drumul! O să vă conduc eu... 

Cavalcada de motociclete cu ataş, condusă de Schulz, părăsi avionul, ale cărui 
elice încă se mai învirteau, şi se îndreptă spre porţile de ieşire, care erau deja 
deschise, Întorcînd la dreapta, departe de Vizuina Lupului, cavalcada se afundă pe o 
cărare ce ducea în pădure. 

În spatele lui Schulz, ceilalţi opt oameni ai săi erau de asemenea pe 
motociclete, iar fiecare om din ataş era înarmat cu un pistol-mitralieră şi cîteva 
încărcătoare de schimb. Luminile motocicletei lui Schulz străluceau pe cărarea pustie, 
descoperind o palisadă de pini şi ceața mişcătoare. 

Mergeau cu viteză constantă, ghidaţi de către conducătorul lor care avea o 
memorie topografică uluitoare. Era nevoie să meargă doar o dată pe un drum, iar 
acesta rămînea gravat pentru totdeauna în memoria sa. Ca o măsură de precauţie, el 
îsi adusese o hartă detaliată a zonei, dar nu se uită nici măcar o dată la ea, în timp ce 
conducea şirul pe cărarea plină de gropi îngheţate din pădure, avînd ca singură 
călăuză raza farului motocicletei sale. 

— Stop! Coboriţi! De aici o luăm pe jos... 

Schulz luă din nou conducerea, ţinindu-şi lejer mitraliera. Toate luminile 
motocicletelor şi ale ataşurilor fuseseră stinse. Avea atîrnată de git o pereche de 
ochelari de noapte, dar excelenta sa vedere în întuneric îl ducea pe cărarea lată fără 
ajutorul lor. În timp ce înainta în tăcere, simţea în nări mirosul ceţii rătăcitoare, 
amestecat cu cel al frunzişului umed al pinilor. 

În spatele său, aşa cum ordonase anterior, şase dintre oamenii săi - trei perechi 
- îşi împingeau motocicletele, în timp ce ataşurile se împleticeau pe făgaşurile 
îngheţate. Armele încărcate se aflau în ataşuri. Singurul sunet ce se auzea în strania 
pădure înfăşurată în ceaţă era scîrţiitul întîmplător al unei roţi care rupea gheaţa dintr- 


o groapă. Înfăşurat în mantaua de piele, împotriva frigului, Schulz se opri. 
24 


— Duceţi motocicletele astea de pe cărare pe iarbă, ordonă el. Vreau să nu 
faceţi mai mult zgomot decît o turmă de şoareci. 

O dată dat ordinul acesta, el o luă înaintea restului trupei cu unul din oamenii 
săi. Se apropiau de lac. La o cotitură a cărării, el se opri şi îşi ridică ochelarii de 
noapte. Lacul era vizibil, cu aburi ceţoşi care se ridicau de pe suprafaţa sa. În acel 
moment, unul dintre oamenii lui Alois Vogel frecă un chibrit de cutie, pentru a-şi 
aprinde ţigara, stomacul lui încă savurînd căldura votcăi pe care tocmai o înghiţise. 
Echipa lui Vogel tocmai trimisese cel de-al treilea camion în uitare sub gheaţa lacului, 
în apă. 

— Foarte convenabil, comentă Schulz pe şoptite către subordonatul său. Sunt 
cu toţii adunaţi mănunchi. Aşezaţi motocicletele în poziţie şi aşteptaţi ordinul meu. 

Cele trei motociclete şi ataşuri fură conduse manual de către oameni la o 
oarecare distanţă, căci farurile lor trebuia să-i lumineze pe Vogel şi oamenii săi din 
diferite unghiuri. Schulz se sprijini cu spatele de şaua uneia dintre ele, eliberă piedica 
pistolului-mitralieră şi îl pregăti pentru tragere. 

— Toată lumea este gata, îi raportă subordonatul său. 

— Daţi-i drumul, ordonă Schulz. 

Sincronizarea fu perfectă. Luminile se aprinseră, iar razele lor poposiră asupra 
țintelor, orbindu-le. Tăcerea pădurii fu cutremurată scurt de ucigaşul foc încrucişat al 
pistoalelor-mitralieră. 

Vogel şi oamenii săi fură omoriţi, şi încă atît de repede, încît nici măcar unul 
dintre ei nu avu timp să pună mîna pe armă. În lumina strălucitoare a farurilor, se 
prăbuşiră ca nişte bețe de chibrit în poziţii groteşti, deseori unul peste celălalt. În mai 
puţin de un minut, totul se terminase. Schulz puse un nou încărcător în arma sa şi păşi 
încet înainte, în timp ce mohoriţii săi ochi cenușii căutau vreun semn de viaţă. 

Crezu că văzuse un om răsucindu-se şi goli jumătate din încărcător în grămada 
în vîrful căreia era acesta. Nu avea nicio reacţie anume faţă de ceea ce se întîmplase, 
niciun gînd referitor la care dintre trupuri putea fi spionul de care vorbise Bormann. 
Era doar un ordin de executat, o misiune pe care echipa sa SS o îndeplinise de 
nenumărate ori împotriva trupelor sovietice de gherilă, pe frontul rusesc. 

— Treceţi la următoarea fază, spuse el aghiotantului său. 

Aşteptă pînă cînd oamenii săi dezbrăcară cadavrele SS-iştilor, acestea zăcînd 
goale pe zăpadă, cu uniformele şi conţinutul buzunarelor aşezate într-un morman 
separat. Schulz însuşi aduse o canistră plină cu benzină, o turnă peste grămadă şi îi 
dădu foc. 

La lumina incendiului, văzu cum oamenii săi îşi îndeplineau în mod sistematic 
sarcina. O pereche de oameni apuca de miini şi de glezne pe unul dintre SS-iştii morţi, 


legăna trupul înainte şi înapoi, apoi îl azvirlea cît mai departe posibil în lac. Trupurile 

dispăreau sub gheaţa proaspăt formată, urmînd cele trei camioane pe care ei înşişi le 
încredinţaseră apelor întunecate. 

Schulz urmări macabra scenă cu un chip inexpresiv. Cunoştea lacurile 
Mazuriene. Trupurile se vor cufunda adînc în mlaştină, unde vor rămîne îngheţate pînă 
la primăvară. Chiar şi atunci, nu vor ieşi la suprafaţă. Niciodată nu era într-adevăr cald 
în Prusia Orientală. Îngropate în mil, ele vor rămîne acolo pînă se vor descompune. 

— Acum uniformele şi restul... 

Doi oameni cu lopeţi îngrămădiră cu grijă rămăşiţele încă roşii ale focului pe 
care îl aprinsese Schulz şi le aruncară într-una din zonele lacului, unde gheaţa se 
spărsese din cauza unui trup care trecuse prin ea. Urmă un şuierat, o scurtă izbucnire 
de aburi. Numai atunci cînd fu mulţumit că înlăturaseră orice urmă, dădu Schulz 
următorul ordin. 

— Înapoi pe aerodromul Vizuinei Lupului - înapoi la Berlin. şi grăbiţi-vă, am o 
întîlnire... 

În mintea sa, Schulz adăugă pentru sine cuvintele: „... cu comandantul de la 
Berghof, la Berchtesgaden”. 


14 martie 1943. Cu aproape opt ore mai tîrziu, Reichsleiterul Bormann aştepta 
din nou la aerodromul care deservea Vizuina Lupului, urmărind aterizarea unui Condor 
pe pistă. Ca şi înainte, aştepta singur, cu excepţia noii echipe de gărzi SS care venise 
cu avionul mai devreme de la Munchen. 

Aşa cum îi pomenise şi general-colonelul Jodl, Fuihrerul a fost prevenit că un 
spion fusese infiltrat în echipa SS anterioară, ceea ce ar putea explica anumite 
evenimente misterioase. Prin urmare, întreaga gardă de corp a fost transportată pe 
frontul rusesc şi înlocuită cu un grup de oameni noi. 

Anumite evenimente misterioase. Jodl nu simţea nevoia să întrebe care e 
înţelesul acestei expresii. De cîtva timp, înaltul Comandament rusesc părea să aibă 
informaţii prevenitoare despre iminentele atacuri germane - ca şi cum cineva de la 
Vizuina Lupului transmitea planurile Fuhrerului lui Stalin, de îndată ce cel dintii lua 
hotărtrile. 

— Destul de drastic, fusese comentariul lui Jodl. Să trimiţi tot grupul din cauza 
unui singur om... 

— Era singura modalitate. Din ordinul Fuhrerului, intonase Bormann. 

Noul Condor se opri între luminile de aterizare care fură stinse imediat. 
Bormann păşi în întuneric în timp ce uşa avionului fu deschisă, scara fu coborită, iar 
unicul pasager cobori pe ea cu un pas sprinten. 

Schimbiînd cîteva cuvinte cu pasagerul, Bormann îl conduse la un Mercedes cu 


şase locuri, tablou de bord şi faruri minunate, care aştepta. Bormann deschise uşa din 

spate, salută şi urmă pasagerul înăuntru. Trînti uşa, apoi nu se mai pierdu timpul. 
Motorul mergea şi, în momentul în care cei doi bărbaţi se aşezară, şoferul dădu drumul 
frînei şi se îndepărtă de aerodrom, în direcţia Vizuinei Lupului. Mercedes-ul era 
precedat de o escortă motorizată a noii echipe SS, în timp ce o altă escortă păzea 
spatele. Bormann îi dădu noului venit o hartă pe care era însemnată cărarea pe care 
se putea umbla printre cîmpurile de mine din pădure. 

— Pentru atunci cînd vei simţi nevoia de puţină mişcare... 

În timpul drumului, Bormann vorbi lejer cu pasagerul care doar dădea din cap şi 
se uita înainte. Această lipsă de reacţie îl surprinse pe Bormann; pentru prima dată, 
acesta simţi că evenimentele nu luau cursul plănuit de el. Un geam de sticlă îi 
despărţea de şofer, care nu putea auzi nici măcar un cuvînt din conversaţia lor. Maşina 
trecu prin punctul de control numărul unu şi apoi prin cel de-al doilea, oprindu-se în 
faţa Inelului A de Securitate. 


înăuntrul acelei Lagebaracke, personalul militar al lui Hitler aştepta, 
concentrîndu-se asupra unei hărţi la scară largă a Rusiei, desfăşurate pe masă. Un 
sentiment de tensiune cuprinse încăperea mare, ceea ce era normal în asemenea 
ocazii. Jodl era enervat din cauză că luminile erau slabe şi pilpiiau frecvent, deşi 
cunoştea motivul. Bormann îi explicase mai devreme ce se întimplase. 

— A fost o întrerupere a energiei electrice, probabil o greşeală tehnică, deşi se 
cercetează şi posibilitatea sabotajului. Dar pentru conferinţa militară va trebui să ne 
bazăm pe generatorul suplimentar. 

Jodl era ocupat să comenteze dispunerea forţelor germane pe frontul de est cu 
feldmareşalul Wilhelm Keitel, un om cu un chip sever a cărui expresie imobilă 
ascundea faptul că era un soldat profesionist fidel vechii şcoli. Cu alte cuvinte, 
asemenea multor generali de ambele părţi - cu excepţia lui Guderian, Montgomery şi 
McArthur - nu-i trecuse prin minte niciun gînd original în viaţa sa. El făcea, pur şi 
simplu, ceea ce îi spunea Hitler. 

— Vine... 

Keitel fusese primul care auzise maşina oprind afară. Toată conversaţia încetă. 
Toţi ochii se întoarseră spre uşă. Sentimentul de încordare se accentua. Oare în ce 
dispoziţie o fi? se întrebau toţi cu nervozitate. Era atît de imprevizibil - şi numai Jodl, 
care era mai inteligent, bănuia că acesta era felul în care şeful lor îi descumpănea. Uşa 
se deschise. 

Adolf Hitler, Fuhrerul şi comandantul şef al Forţelor Armate Germane, intră în 
cameră. Purta mantaua militară acoperită cu fulgi de zăpadă adunaţi în timpul 
parcurgerii scurtei distanţe de la maşină la clădire, precum şi şapca înaltă împodobită 


cu vulturul german cu zvastica în gheare. 

Se opri în prag, cu un chip întunecat, aruncînd o privire adunării, în timp ce 
Bormann îl ajută să-şi scoată mantaua şi şapca. Faimoasa şuviţă de păr îi căzu pe 
frunte, iar ochii săi uşor ieşiţi din orbite priviră fix la Keitel. „Hristoase”, se gîndi 
feldmareşalul, „e într-o dispoziţie proastă”. 

Hitler păşi către capul mesei şi adoptă o atitudine caracteristică, împreunîndu-şi 
mîinile la spate, stînd în umbră şi uitîndu-se la harta de pe masă. Timp de un minut, el 
nu vorbi, iar Bormann rămase impasibil, ascunzindu-şi nervozitatea pronunţată. 
Tăcerea fu spartă brusc. 

— Daţi-mi un raport integral asupra situaţiei prezente... cu toate detaliile. 

Lătrase ordinul, cu accentul său care încă mai avea urme ale originii sale 
austriece pe care nu îl înlăturase niciodată din vorbirea sa. Ascultă în tăcere, în timp 
ce vorbea Jodl, cu o expresie încă întunecată, deşi, în lumina slabă, trupul său era doar 
puţin mai mult decit o siluetă nemişcată. Cînd generalul termină expunerea, chipul 
familiar se uită de jur împrejurul camerei. Tonul său era muşcător. 

— Zborul de întoarcere de la Smolensk a fost obositor. Toată lumea va fi aici 
pentru conferinţa de miine la prînz. Voi anunţa atunci detaliile noii ofensive care va fi 
lansată împotriva Armatei Roşii fără întindere... 

În timp ce el păşea afară din cameră, Bormann se pregăti să îl urmeze la 
cartierul său general, dar Hitler îl îndepărtă. Bormann păstră o figură imperturbabilă, 
dar, în sinea sa, era uimit şi deranjat. 

Pentru a explica fenomenul care avusese loc la Vizuina Lupului la 14 martie 
1943, este nevoie să ne întoarcem cu patru zile înapoi... apoi cu cinci ani, în zilele de 
glorie ale anului 1938. 


Capitolul 4 


10 martie 1943. În afara Berghofului, cocoţat pe virful Obersalzburgului, pe 
vechea linie de frontieră a Germaniei şi Austriei, zăpada se aşezase într-un strat gros, 
temperatura era scăzută, iar o tăcere îngrozitoare, aproape ca un sunet, plutea 
deasupra munţilor pustii. 

Într-o cameră mare de la Berghof, locul de retragere personal al lui Hitler, nu 
era prea multă linişte. În camera cu multe oglinzi imense avea loc o scenă de coşmar. 
Oglinzile erau aşezate în unghiuri diferite, încît bărbatul care repeta un rol putea 
aprecia în întregime efectul pe care îl avea. 

Înfăşurat într-o manta militară, exact ca aceea a lui Hitler, Heinz Kuby ţinea un 
discurs, singurul spectator fiind el însuşi. Ţipînd cît îl ţinea vocea, mărind volumul 
acesteia, el făcea gesturi violente. Mîna sa dreaptă era îndreptată înainte într-o 
mişcare energică. O şuviţă de păr întunecat îi cădea peste frunte. 

— Nu-l voi mai tolera pe porcul acela nenorocit, Beneş! strigă el. Îi crucifică pe 
germani în Sudetenland. Eu o să-l crucific pe el...! 

Mustăcioara i se zburlise de atît venin, în timp ce îşi ridica ambii pumni într-o 
postură amenințătoare. şi, pe măsură ce îşi intra în rol, Kuby studia cu atenţie pe cei 
şapte Hitler reflectaţi în imaginile din oglinzi. Observa profilul drept, pe cel stîng, 
mişcarea umerilor la planul din spate. 

În sala de cinema de la subsolul Berghofului, petrecuse ore lungi studiind 
filmele cu Fuhrerul ţinînd discursuri şi îndeplinind funcţii oficiale - filme puse la 
dispoziţie de Martin Bormann. 

De profesiune actor, el observase fiecare tic al lui Hitler - pînă la ciudata 
răsucire întîmplătoare a umărului drept, urmată de o uşoară smucitură a celui stîng. 
Existau doi Adolf Hitler pe care îi observase. Omul modest, retras, care zimbea timid şi 
afişa un mare farmec şi preocupare pentru ceilalţi. şi incredibilul demon energic, pe 
care îl imita acum, cînd hipnotiza mii de auditori. 

Kuby petrecuse ceasuri la fel de lungi ascultîind înregistrările cu vocea 
Fuhrerului, punîndu-le iarăşi şi iarăşi, pentru a se obişnui cu fiecare intonaţie a vorbirii. 
Privind în straniul inel de oglinzi, îşi ridică mîna dreaptă şi capul în acelaşi timp - un 
gest binecunoscut cînd Fuhrerul ajungea la punctul culminant al discursului său. 

Imaginile se roteau, iar vocea urca pînă la un țipăt de nebun. Coşmarul ajungea 
la culme. „Beneş este un asasin nenorocit! Este cufundat pînă la genunchi în sîngele 
fraților noştri germani şi... „ 

O a doua imagine apăru în oglinzi, imaginea unei fete atrăgătoare cu părul 
auriu. Multele reflectări puneau în evidenţă faptul că, deşi era atrăgătoare, nu era 
dotată cu prea multă minte. Închisă la Berghof în timp ce Fihrerul se afla la Vizuina 
Lupului, ea se plictisea, se plictisea... se p/ictisea! 

Îi plăcea să danseze, dar nu citea nimic mai solicitant din punct de vedere 
intelectual decît revistele de modă. Acum, ea flutură mîna în timp ce Kuby se încruntă 
şi îşi întrerupse discursul. ştiind că întreruperile îl deranjau - căci cei doi oameni erau 
foarte asemănători şi în privinţa caracterului, nu numai a uimitoarei duplicări a 
înfăţişării - ea tuşi. 

— Heinz, ajunge. Haide la culcare... 

— Mein Führer! o corectă el. De cîte ori trebuie să-ţi spun... 

— Mein Führer, începu ea cu supunere, să mergem la culcare... 


Ameţit, apucă automat mîna care i se întinse, şi ea îl conduse afară din camera 

oglinzilor. Eva Braun era o fată căreia îi plăcea atenţia persoanelor de sex bărbătesc, 
iar Fuhrerul oferea prea rar această atenţie. şi era ceva extrem de erotic în a te urca în 
pat cu geamănul Fuhrerului. Pe lîngă toate acestea, Kuby era un amant mai viguros. 


Un aghiotant de la Berghof îi spusese lui Martin Bormann despre Heinz Kuby în 
octombrie 1938, cîteva luni după ce Germania se unise cu Austria. Intenţia iniţială a lui 
Bormann, cînd auzise despre Kuby, fusese să-l aresteze sub o acuzaţie fictivă, ca 
acesta să dispară pentru totdeauna într-un lagăr de concentrare. 

— Acest Heinz Kuby, îl informase aghiotantul pe Bormann, are un spectacol la 
un mic club privat din Salzburg, Îl imită pe Führer — face glume pe seama lui... 

— În Salzburg! 

Bormann fu şi mai scandalizat de impertinenţa acelei creaturi, care îl insulta pe 
Führer chiar la uşa acestuia. El fu dus de către aghiotant la acel club chiar în aceeaşi 
seară, pe străzile dosnice ale Oraşului Vechi. 

Scenetele precedente erau şarade care reaminteau zilele sălbatice ale 
Berlinului de dinainte de anii '30. Exista pînă şi o fată înaltă, cu picioare zvelte, ce 
purta ciorapi de mătase lungi şi negri, cam ca Marlene Dietrich. Bormann urmări cum 
ea îşi întindea piciorul în toată lungimea. 

—  Dezgustător! murmură el către aghiotant, nedezlipindu-şi ochii de la 
mişcările sugestive ale piciorului. 

Aghiotantul păstră o figură inexpresivă. La Berghof se ştia foarte bine că nicio 
secretară nu era la adăpost de avansurile lui Martin Bormann, care, de altfel, îşi ţinea 
soţia permanent însărcinată. 

Dar nimic din ceea ce zisese aghiotantul nu îl pregătise pe Bormann pentru 
Heinz Kuby. 

— Asemănarea este incredibilă, şopti el. Am crezut că ai spus că face glume pe 
seama Fuhrerului... 

— Păi, a face aşa ceva pe o scenă... 

Aghiotantul rămase fără cuvinte. La fel ca şi Bormann, se uita fix la Kuby care 
îşi continua reprezentaţia. Observă tăcerea jenată care coborise asupra puţinilor 
spectatori, aşezaţi inconfortabil la mesele puse aproape una de cealaltă, 

Hainz Kuby nu îl parodia pe Führer. El îl întruchipa! pe conducătorul german, 
dînd o reprezentaţie atît de aproape de realitate, încît era aproape nefiresc. Dacă nu 
ar fi ştiut, dacă împrejurările nu ar fi fost atît de nepotrivite, Bormann ar fi fost convins 
că îl privea pe Führer însuşi. Rămase foarte ginditor, în timp ce Kuby îşi ducea sceneta 
pînă la capăt. 

— Vom merge în culise şi-l vom vedea imediat, anunţă el. 


— O să-l arestăm, bineînţeles. Acuzaţia o să fie... 

— Poate îţi vei aduce aminte că eu sunt cel care dă ordinele, îl repezi Bormann. 

Întîlnirea dintre el şi Kuby într-o cameră înghesuită, cu puţin mai mare decît 
două cabine de telefon, mirosind a pudră de obraz, a urină şi a fard, fu scurtă. El se 
născuse în Linz, destul de aproape de locul unde se născuse Hitler - ceea ce explica 
accentul austriac atît de nefiresc de asemănător cu cel al Fuhrerului. 

— Vreun fel de rude? vru să afle Bormann. 

— Nu, domnule... răspunse Kuby speriat, recunoscînd pe cel ce-l vizita, deşi 
acesta nu-şi dăduse osteneala să se prezinte. Ambii mei părinţi au murit într-un 
accident de maşină cînd eu aveam... 

— Ce vîrstă ai? 

— Patruzeci şi şapte de ani... 

Din ce în ce mai uluitor. Kuby era cu numai doi ani mai tînăr decit Fuhrerul. 
Administratorul clubului deschise uşa subţire de placaj şi se uită înăuntru, privindu-l pe 
Bormann de parcă nu-i venea să creadă. 

— S-a întîmplat ceva? Putem anula oricînd numărul lui Kuby... 

— Deja l-am anulat, îi zise nazistul cel scund şi gras. şi dacă ţii la viaţa ta, nu 
m-ai văzut niciodată. Heinz Kuby vine cu noi. Acum, dă-te la o parte din drumul meu... 

— O să se întoarcă? întrebă administratorul. Trebuie să pregătim programul 
pentru săptămîna viitoare... 

— N-o să-l mai vezi niciodată. 


O săptămînă mai tîrziu, cînd Hitler sosi la Berghof de la Berlin, Bormann, 
secretarul său, avu grijă să aleagă momentul potrivit pentru a deschise subiectul. Era 
zece seara. Fuhrerul îşi terminase cina constînd în spaghetti şi ceai de coji de mere şi 
tocmai se aşeza în faţa unui foc mare strălucitor de buşteni. Bormann începu într-o 


doară. 

— Sunt mereu în căutare de noi metode de a vă proteja de atacul vreunui 
nebun... 

— Foarte lăudabil, fu Hitler de acord cu amabilitate, uitîndu-se la flăcările 
jucăuşe. 


Părea să găsească o oarecare plăcere în distrugerea trunchiurilor masive. 

— Am găsit pe cineva în Salzburg alaltăieri, cineva care ar putea oferi o nouă 
formă de protecţie. Pot să-l chem înăuntru? 

— Bineînţeles, dragul meu Bormann... 

Cu un gest dramatic, el deschise uşa şi îl introduse pe Heinz Kuby care purta un 
costum de-al Fuhrerului - mai devreme, Bormann fusese uluit să vadă că i se potrivea 
perfect - cu o bandă pe un braţ pe care se afla zvastica. Hitler se ridică încet în 


picioare, uitîndu-se la apariţia aceea, cu un chip fără expresie. 

— Ce este asta întrebă el, după ce se uită fix la celălalt vreme de un minut 
întreg. 

— Dublura dumneavoastră, Mein Führer... Continuă grăbit, simțind că ceva 
foarte important nu mergea bine. În ocaziile în care trebuie să vă expuneţi acolo unde 
s-ar putea să existe vreo primejdie, v-am putea înlocui... 

Bormann nu ajunse mai departe. Încă privindu-l pe Kuby, ca şi cum acesta ar fi 
suferit de o boală dezgustătoare, Hitler îşi pronunţă verdictul. 

— Îndepărtează /ucrul ăsta de-aici. Să nu-l mai văd vreodată. Ai auzit? 

Ultimele cuvinte fură rostite într-un țipăt. Bormann îl duse repede pe 
înspăimîntatul Kuby într-o altă cameră şi, la fel de repede, se întoarse ca să încerce să 
repare răul făcut. Cînd intră în cameră, Hitler se plimba de colo-colo într-o poziţie 
caracteristică, cu mîinile strînse la spate. Nu îi dădu lui Bormann ocazia să vorbească 
primul. 

— Unde ai găsit ciudăţenia asta hidoasă? Sper că nu l-a mai văzut nimeni! Slavă 
Domnului. Trebuie să scapi de el. Crezi că vreau ca cineva la fel ca mine să se plimbe 
pe aici? De îndată ce va veni generalul von Brauchtisch, o să vadă /ucrul ăla şi o să-l 
confunde cu mine! 

— Cu toţii avem vreo dublură pe undeva, mein Führer... 

— Eu sunt unic! 

Zece minute mai tîrziu, Bormann avu o idee grozavă. Era sigur că ideea va fi pe 
placul minţii perfide a Fuhrerului. 

— Există un avantaj dacă îl ţinem undeva, ascuns - dacă vreţi să pară că sunteţi 
într-un loc, în timp ce, în secret, sunteţi într-altul, Kuby ar fi fost de folos în timpul 
crizei Rohm... 

— Bormann, ai dreptate! 

Hitler, care savura şmecheriile, era încîntat. Avea doar o remarcă de făcut - în 
ce loc dosnic va fi ţinută „marioneta”? 

— Păi, aici, la Berghof, răspunse încrezător Bormann. O să-i rezerv un 
apartament şi voi garanta personal că nu-l va părăsi cînd dumneavoastră sau cineva 
din lumea de afară este aici. 

— În orice caz, insist că el nu trebuie să părăsească Berchtesgaden. 

— şi asta voi garanta. Singura problemă este aghiotantul care l-a găsit. Sugerez 
să-l trimitem la un post insignifiant într-o ambasadă din Orientul îndepărtat... 

— Excelent! Poate rămîne acolo pentru totdeauna... pînă cînd i se face pielea 
galbenă! 

Bormann oftă uşurat în sinea sa. Criza trecuse. Fuhrerul chiar renunţase la a-l 
denumi pe Kuby /ucru pentru a-i spune e/ şi-ar fi dorit să nu-l fi avut niciodată pe 


actorul ăsta blestemat prin preajmă, dar acum, că Hitler fusese de acord, Kuby trebuia 

păstrat în „dulapul dosnic”. 

În octombrie 1938, Bormann nu ar fi putut prevedea pentru nimic în lume 
proporţiile cutremurătoare ale episodului minor care fusese deja uitat în timp ce Hitler, 
aşezat din nou în faţa focului de buşteni, o întîmpină pe Eva Braun care intră în 
cameră, începînd unul dintre nesfirşitele sale monologuri pe tema tinereţii sale în 
trecutele zile de restrişte. 


Capitolul 5 


12 martie 1943. Pilotul avionului britanic Mosquito, îmbrăcat cu uniforma 
germană a unui colonel SS, zbura peste Obersalzberg. Deodată, văzu apărînd chiar în 
faţa lui vîrful zimţuit al unui munte acoperit de zăpadă, urcă şi trecu doar cu puţin 
peste un metru de virf. 

Cronometrarea lungului zbor al locotenent-colonelului de aviaţie lan Lindsay 
fusese perfectă. Zorii îşi răspîndeau acum lumina stranie peste piscurile ca nişte 
santinele ce păzeau refugiul Fihrerului din Berghof. Întoarse avionul din lemn, pentru 
a încetini viteza, într-un cerc larg, căutînd un punct de aterizare convenabil. 

Era înghesuit în cabina mică, cu paraşuta agăţată la spate, ceea ce îi îngreuna 
mişcările. Apoi îşi zări obiectivul jos, în depărtare. Erau acoperişurile înzăpezite de la 
Berghof. Se distingeau limpede urmele unui vehicul care urcase de curînd pe drumul 
şerpuitor spre refugiu. 

Lindsay decolase din Malta în primele ore ale dimineţii, după ce fusese adus pe 
insulă de la Alger într-un aparat Dakota. Cursul zborului său îl condusese pe deasupra 
centrului Mării Adriatice, peste o mică suprafaţă a Italiei de nord, de unde o luase la 
nord-vest peste Alpi. 

Pînă în ultimul moment planase îndoiala asupra permisiunii de a-şi îndeplini 
misiunea. Discuţiile se purtaseră la nivel înalt, pînă la generalul Alexander, care ceruse 
să-l vadă personal pe Linsday la Cartierul General al Forţelor Aliate din Alger. În vila 
sa, generalul răspunsese degajat la salutul lui Lindsay şi îl invitase să stea jos. 

— Ce-i cu toată agitația asta, că vrei să zbori să te întîlneşti cu Hitler? întrebă el 
cu amabilitate. 

— Cîţi oameni ştiu într-adevăr despre această misiune? vru să afle 
locotenent-colonelul de aviaţie. Doi din Londra şi se presupunea că cel de aici, care a 

venit cu mine ca să aranjeze legătura, era numărul limită... 

— şi acum mă vezi pe mine că bolborosesc despre asta...? 

Alexander se trase de mustaţa sa îngrijită, cu o expresie amuzată. Auzise că lan 
Lindsay se afla în vîrful ierarhiei în ceea ce priveşte insubordonarea şi era clar că 
acesta nu părea intimidat de un simplu comandant suprem al Forţelor Aliate. 
Alexander simţea că îi place acest lucru, în timp ce îl studia pe bărbatul de cealaltă 
parte a mesei demontabile. 

În vîrstă de douăzeci şi şase de ani, Lindsay avea un păr blond, des, un nas ca 
acela al împăraţilor romani de pe monede, un maxilar puternic şi o gură fermă. Înalt 
de un metru şi şaptezeci şi cinci, dădea impresia de forţă de caracter. Expresia lui era 
mobilă, ca aceea a unui actor. De fapt, făcuse cîteva turnee cu o companie de teatru 
înainte de război. 

— Ceea ce mă îngrijorează este flecăreala, replică Lindsay. Domnule, adăugă el 
ca un gînd ce-i venise după aceea. 

— şi eu am grijile mele, rosti tărăgănat Alexander, lăsîndu-se pe spate în scaun. 
Să păstrez pacea între Eisenhower şi Monty. Să planific atacul final asupra nemților în 
Tunisia de Nord. Lucruri de genul acesta. lar Telford, ofiţerul dumitale de legătură, mi- 
a încredinţat în secret propriile dumitale planuri. L-am obligat s-o facă... fără 
informaţii, nu există nici cooperare... 

— Desigur, aţi avut o înştiinţare de undeva? i-o întoarse Lindsay. 

Oare generalul ăsta, cu aerul lui lipsit de griji, era de vreun folos? 

— Citeşte dumneata însuţi, Lindsay... Alexander împinse o bucată de hirtie pe 
masă. Îmi place să ştiu tot ce se petrece sub comanda mea. 

Lindsay îşi revizui părerea. În ochii şi vocea generalului se putea ghici ironia 
muşcătoare, în timp ce stătea şi aştepta ca vizitatoul său să digere semnalul 
decodificat. 

Vă rugăm să îi acordati toate înlesnirile locotenent-colonetutui de aviaţie 
Lindsay, care este angajat în activități speciale în spatele frontului. Brooke. 

— Convenabil de bine camuflată exprimare... cred c-o să fii de acord cu mine, 
sugeră Alexander pe un ton ironic. şi, în afară de mine, nimeni altcineva din Africa nici 
măcar nu ştie că eşti aici. Noroc în misiunea dumitale sinucigaşă. Un fel de Hess 
inversat, nu-i aşa? 


Manevriînd avionul Mosquito în cercuri ascendente, deasupra Obersalzburgului, 
Lindsay îşi reaminti conversaţia cu Alexander, în timp ce încerca să vadă prin ochelarii 
de protecţie dacă există vreo primejdie. Un avion german de luptă trimis în 
recunoaştere? Alt vîrf dintr-acelea blestemate care apăreau de nicăieri în norii răzleţi 


de ceaţă? şi, deasupra tuturor, îngrozitorul curent descendent, care ar fi putut atrage 

un aparat în abis înainte că pilotul să-şi dea seama ce se întîmplă. 

Decise că îşi epuizase deja raţia de noroc în aer şi era timpul să părăsească 
împrejurimile confortabile ale cabinei sale. Răsuflă adînc şi se ejectă. O dată expus 
elementelor dure ale văzduhului îngheţat, întrezări pentru o secundă lumea acoperită 
de zăpadă de dedesubt. 

Părea să coboare cu o încetineală extraordinară, să plutească în spaţiu - ceea 
ce ei îl avertizaseră că era semn de primejdie. Putea să-şi piardă cunoştinţa în cîteva 
secunde. Apucă strîns de inelul paraşutei şi trase puternic. Nu se întîmplă nimic. 
Continua să rătăcească în neant. Îl avertizaseră şi despre asta, dar senzaţia nu era mai 
puţin înspăimîntătoare. 

Se uită în sus şi un nor apăru de nicăieri. Doamne! începea o furtună... Curelele 
paraşutei îl smuciră de umeri. „Norul” era umbrela uriaşă a paraşutei sale deschise, iar 
el era conştient de revenirea sentimentului datoriei... al controlului. Se uită în jos şi 
văzu Berghof-ul în depărtare. 

Lindsay simţi curentul care îl ducea direct înspre faţada verticală de stîncă a 
peretelui muntelui. Trase de cureaua din stînga, ţinînd-o bine, iar acum cobora în 
diagonală pe o rută care trebuia să-l lase aproape de Berghof. Apoi văzu ceva despre 
care uitase - carcasa Mosquito-ului său abandonat. 

Cu nimic mai încet decit o săgeată, se îndrepta spre alt munte. Subconştient îi 
simţi izbitura - ultima sa legătură cu o lume pe care poate n-o va mai vedea niciodată. 
Un fulger puternic cînd explodă rezervorul de carburant, o izbitură înfundată în 
depărtare care putea fi doar în imaginaţia lui, apoi un şuvoi de fragmente care pluteau 
în vale. 

Fu înghiţit de tăcerea stranie, o lipsă de zgomot caracteristică pustietăţii 
muntelui cuprins de iarnă. Niciodată nu se mai simţise atît de singur. 

Lindsay se concentră să îndrepte paraşuta departe de prăpăstiile perfide care 
mărgineau muntele la nord şi la sud. Se întreba dacă Fuhrerul era la Berghof. Spera 
din tot sufletul să fie şi, dacă era, să îşi aducă aminte de întîlnirea de dinainte de 
război din Cancelaria din Berlin. Lui Hitler îi plăcuse în mod deosebit tînărul englez 
care vorbea fluent germana şi simpatiza ţelurile naziste. Timp de peste patru ore 
discutaseră doar ei doi. 

Pămiîntul tare, acoperit de zăpadă al văii era foarte aproape acum - iar el urma 
să aterizeze lîngă drumul curbat care mergea în sus, spre Berghof. Ce spusese 
generalul Alexander? Un Hess inversat. 

În ziua de sîmbătă, 10 mai 1941, Rudolf Hess, reprezentantul Fiihrerului, 
zburase pe cont propriu în Anglia, ca să-l întilnească pe ducele de Hamilton pentru o 
„Misiune de pace” în Britania. Pe 12 martie 1943, lan Lindsay, nepotul ducelui de 


Dunkeith şi membru al Frăției Anglo-Germane de dinainte de război, zbura în Bavaria, 

pentru o „misiune de pace”. 
Un Hess inversat? 


Capitolul 6 


— Du-mă la Berghof! Imediat! Heil Hitler! ordonă Lindsay. 

Braţul său drept schiţă salutul nazist, în vreme ce îl privea cu aroganță pe 
ofiţerul SS care coborise din camionul militar alunecînd pe drumul de la Berghof. Alţi 
patru SS-işti înarmaţi cu mitraliere apăruseră din spatele vehiculului şi se uitau 
curioşi la paraşuta nemţească pe care o umfla vintul, pe panta de dedesubt. 

Lindsay observă mulţumit că îl depăşea în grad pe ofiţerul care îi întoarse 
automat salutul, dînd semne de ezitare. Contau numai primele treizeci de secunde, 
atunci când apăreai pe scenă - englezul învățase aceasta din experienţa sa 
actoricească de dinainte de război, şi învățase încă şi mai multe lucruri. Îşi continuă 
ofensiva verbală. 

— De ce naiba stai aşa? Am îngheţat? Du-mă la Berghof, am spus... 

— De ce nu aţi aterizat pe aerodrom? întrebă ofiţerul SS. 

Era un om zvelt, cu o faţă îngustă cu buze pline, mult mai potrivite pentru o 
fată. 

— Pentru numele lui Dumnezeu! se înfurie Lindsay. Crezi că mi-a făcut plăcere 
să mă paraşutez pe o vreme ca asta? Mi s-a blocat motorul, bineînţeles, tîmpitule... 

Întrebarea îi spunea un lucru datorită căruia se simţea uşurat. Ei nu observaseră 
Mosquito-ul decît după ce explodase în bucăţi lovindu-se de peretele muntelui. În 
curînd, o echipă se va duce în zona aceea îndepărtată şi va identifica aparatul, dar, 
pînă atunci, spera să se apuce serios de celelalte probleme - să treacă prin sistemul 
de securitate ca să-l vadă pe Fuhrer, de exemplu. Spera din tot sufletul că acesta se 
afla la Berghof. Aşteptă întrebarea finală şi aceasta veni. 

— Numele meu este Kranz, continuă ofiţerul. Nu am primit nicio înştiinţare să vă 
aşteptăm. Vă pot întreba cine sunteţi şi care este scopul vizitei dumneavoastră? 

— O să te trezeşti pe frontul rusesc dacă mă laşi în continuare să aştept în frigul 
ăsta nenorocit, îl ameninţă Lindsay. A fost trimis un mesaj care să-l informeze pe 
comandant de sosirea mea... 

— De la Wolfsschanze? întrebă precaut Kranz. 

— Bineînţeles! lar n-a mers sistemul ăla blestemat? Referitor la identitatea mea, 
asta mă priveşte personal. Scopul vizitei mele este strict secret şi nu-mi propun să îl 

discut în faţa oamenilor dumitale, care, din întîmplare, mă deranjează că se holbează 
la mine... 

Kranz reacţionă imediat, ordonînd oamenilor săi să intre din nou în maşină, iar 
Lindsay ştiu că a cîştigat prima rundă. Idiotul nici măcar nu ceruse hirtii de identificare 
- pe care Lindsay le-ar fi putut arăta, dacă îi erau cerute. Dar era important să-l domini 
din primul moment, la fel cum captivezi spectatorii cînd intri pe scenă, iar a-i arăta 
hîrtiile ar fi fost o concesie. 

— Puteţi sta cu mine în faţă, lîngă şofer, sugeră Kranz. 

Trebuia să coboare dealul, parcurgînd o anumită distanţă, înainte de a putea 
ajunge într-un punct unde puteau întoarce şi îndrepta camionul pe lunga pantă care 
ducea la Berghof. În timp ce ştergătoarele se mişcau înainte şi înapoi, pentru a curăța 
pojghiţa de gheaţă care se forma continuu pe parbriz, Lindsay privea drept înainte, 
fără să se uite la Kranz. Era intrigat. 

Wolfsschanze. Vizuina Lupului sau Fortul Lupului. Nu auzise niciodată de locul 
acesta şi era sigur că nu auzise nimeni din înaltul Comandament al Forţelor Aliate sau 
din serviciile secrete. Localizarea cartierului general secret al Fuhrerului, centrul vital 
al operaţiunilor militare, era un secret pe care nu-l pătrunsese nimeni. 

Ajunseră la un punct de control de lîngă Berghof, iar bariera fu ridicată pe 
măsură ce se apropia camionul. Împuţita aia de securitate. Oare de ce, se întrebă 
Lindsay, se presupunea întotdeauna că duşmanii erau supraoameni şi numai proprii tăi 
oameni erau deficienţi mintali? îşi scoase mănuşile şi-şi suflă în miini. 

Cu coada ochiului îl văzu pe Kranz privind inelul de pe cel de-al patrulea deget 
al miinii sale drepte, inelul gravat cu zvastica. Părea momentul psihologic potrivit 
pentru a-l determina pe Kranz să ia o hotărîre nouă, care va întîrzia descoperirea 
identităţii sale. 

— Cînd ajungem acolo, dă-mi o cameră decentă unde să mă pot curăța şi 
pregăti pentru întîlnirea cu Fuhrerul. şi am nevoie de un seif pentru hirtiile secrete... 

— Dar Fuhrerul este la Wolfsschanze, replică Kranz. 

Lindsay înjură în sinea sa, simțind răsucirea capului lui Kranz şi nota de 
suspiciune din vocea lui. Prima gafă, o remarcă inevitabilă, imprudentă care l-ar putea 
da de gol. Răspunse instantaneu, încă uitîndu-se înainte, mîrîindu-şi replica. 

— Kranz! Securitatea... avem un şofer cu noi, dacă ţi-a scăpat cumva acest 
amănunt... 

— Nu înţeleg... 

Suspiciunea ceda locul uimirii, iar Lindsay îşi exploată avantajul. Îşi cobori 
vocea, fără vreo privire spre Kranz, cu o expresie mohorită. 

— Este aşteptat, şopti el. ştii bine că nu anunţă niciodată dinainte ce mişcări 


intenţionează să facă, pentru a împiedica orice tentativă de asasinat. Într-adevăr, 

Kranz, cu greu m-aş hazarda să-i apreciez reacţia, dacă i-aş raporta această 
conversaţie... 

— Veţi avea cooperarea mea deplină... 

Lindsay era neînduplecat. 

— Te afli între ciocan şi nicovală! Te paşte Rusia sau o avansare. Nu uita de 
camera aceea privată pe care am cerut-o. Niciun cuvînt comandantului despre sosirea 
mea. şi aş prefera să nu mai aud niciun cuvînt de la dumneata pînă mă odihnesc. 

Puteau vedea celebrul vitraliu imens de dincolo de terasă, ce impresionase 
atiţia vizitatori antebelici ai Berghofului. Era acoperit de condens, ceea ce îi plăcea lui 
Lindsay. Înăuntru îl puteau aştepta primejdii îngrozitoare - dar va fi şi cald slavă 
Domnului. Era îngheţat pînă în măduva oaselor, obosit din cauza zborului, nedormit şi, 
recunoscu el pentru sine, cu nervii întinşi la maximum din cauza situaţiei pe care o 
înfruntase de cînd aterizase pe teritoriul inamic. 


Lindsay deschise fără zgomot uşa care dădea din camera sa înăuntrul 
Berghofului, după ce verificase cadrul acesteia. Niciun sistem de alarmă care să 
avertizeze că uşa fusese deschisă. Se uită afară, pe un coridor pustiu. Niciun paznic. 
Reuşise ca, prin puterea personalităţii sale, să-l înspăimînte pe Kranz, astfel încît 
acesta să îi accepte prezenţa. 

Era uşor de ghicit cît va dura starea aceasta de lucruri, iar el avea nevoie să 
exploreze amplasamentul locului înainte de descoperirea inevitabilă a identităţii sale 
adevărate. Închizînd uşa după sine, se strecură silențios pe parchetul lustruit. La 
capătul coridorului, o scară ducea spre etajul superior. Se opri. 

Tot locul acesta părea părăsit - nici pe departe cu ceea ce anticipase el. Apoi 
auzi sunetul slab al unei voci, o voce familiară. Cobori cîte o treaptă pe scara acoperită 
de un covor. În holul de jos, o uşă masivă de lemn era aproape închisă. Vocea venea 
dinăuntrul camerei. 

Pe măsură ce se apropia pe hol, glasul devenea din ce în ce mai clar. Lindsay se 
opri nedumerit din nou. Kranz îi spusese cu destulă convingere că Fuhrerul era la 
Wolfsschanze, iar englezul era sigur că spusese adevărul. Atunci ce - cine - se afla în 
spatele uşii aceleia? 

Coridorul era la fel de pustiu, iar uşa aceea grea era deschisă doar citeva 
degete - ca şi cum cineva uitase s-o închidă cum trebuie. Recunoscu vocea acum - era 
un singur om în lumea aceasta care declama şi tuna în germană astfel. 

Cu precauţie, puse mîna pe clanţă şi o deschise foarte încet încă cîțiva 
centrimetri. Îngheţă, stupefiat de spectacolul dinăuntru. Un set de oglinzi mari cît un 
stat de om erau aranjate într-un cerc larg. În centrul acestuia, Adolf Hitler stătea în 


picioare, gesticulînd, cu şuviţa de păr care îi cădea pe frunte în timp ce îşi exersa 

discursul, privind în oglinzi. 

Lindsay urmări, fascinat, apoi un rid de îndoială apăru pe fruntea sa lată. 
Memoria sa vizuală în privinţa oamenilor era enciclopedică, minunat şlefuită de 
experienţa sa ca actor. Exista ceva îngrozitor şi în acelaşi timp ireal în privinţa celor 
şase Hitler pe care îi putea vedea din diferite unghiuri. 

Neîndrăznind să rişte o a doua mişcare a uşii, o lăsă în punctul în care o 
deschisese şi, mişcîndu-se foarte uşor, se strecură înapoi pe scară. Fata apăru cînd el 
tocmai reintra în camera sa. 


— Eu sunt Eva Braun. lar tu cine ai putea fi? 

Fata îşi aranjă părul blond şi îl studie deschis pe Lindsay. Lui îi trecu prin minte 
că ea flirta puţin. Îi reuşise încă o şmecherie de la teatru - se răsucise pe călciie în 
pragul uşii sale, ca şi cum ar fi ieşit de acolo, mai degrabă decit să intre din nou. Nu e 
prea inteligentă, o analiză el, dar are o anumită isteţime nativă în ceea ce priveşte 
bărbaţii. 

— Sunt un magician, spuse el cu umor. Tocmai am zburat aici, ca să-l văd pe 
Fuhrer... 

— E plecat în locul ăla îngrozitor, Vizuina Lupului. Vino şi ţine-mi companie. Ea îl 
conduse jos, pe coridorul care mergea în direcţie opusă scărilor, într-o cameră 
mobilată confortabil, vorbind tot timpul. 

— Mă plictisesc aşa de tare aici cînd el este la Rastenburg - ia loc pe canapeaua 
asta, lîngă mine. Tocmai am făcut nişte cafea - e cafea naturală... 

Rastenburg? Asta era în Prusia Orientală. Oare găsise localizarea cartierului 
general secret al lui Hitler? şi se mai întîmplă ceva ciudat. Poate Kranz nu ştia de 
prezenţa Fuhrerului la Berghof, dar Eva Braun, despre care se zvonea că ar fi amanta 
acestuia, ar fi trebuit să ştie. Deci cine era omul care se învirtea jos, înconjurat de 
oglinzi? Lindsay se simţi confuz, în timp ce Eva aduse două cești, le puse pe o masă 
joasă şi i se alătură pe canapea. 

— Nu te-am mai văzut înainte, magicianule, remarcă ea, încîntată de acest joc. 

El simţise intuitiv că această abordare destul de puerilă ar atrage-o. Era o fată 
căreia îi plăcea să se amuze mereu. 

— Oare globul tău de cristal ţi-a spus că Fuhrerul va veni aici în curînd? 

Lindsay nu mai apucă să răspundă. Uşa se deschise larg şi fu dată de perete. 
Camera fu năpădită de SS-işti înarmaţi cu pistoale-mitralieră Schmeisser. şapte 
oameni conduşi de un colonel în uniformă militară obişnuită. Kranz rămase în pragul 
uşii. 

— Scuzaţi-ne, Fräulein, spuse cu deferenţă colonelul, cred că acest om este 


suspect. Îşi schimbă tonul cînd i se adresă lui Lindsay. 

— Cine eşti dumneata şi de unde ai venit? Eu sunt Muller, comandantul de la 
Berghof. Nu am primit niciun mesaj despre dumneata... 

Muller era un om mult mai primejdios decît Kranz. Lindsay se ridică încet şi îl 
studie din cap pînă în picioare pe neamţul drept, cu chip sever. Răspunse pe un ton 
liniştit, aproape detaşat. 

— Nu cred că vei rămîne comandant prea multă vreme... mă aflu aici cu o 
misiune specială care îl priveşte pe Führer şi pe nimeni altcineva... 

Muller făcu trei paşi repezi înainte, îl apucă pe Lindsay de gulerul uniformei SS 
şi o desfăcu, rupînd-o. Uniforma RAF de dedesubt ieşi la iveală. Comandantul îşi puse 
mîinile în şolduri. 

— ştiam eu că e ceva în neregulă cu dumneata... Cred că o perioadă petrecută 
în celule se va dovedi profitabilă... 

— Nu cred că şi pentru dumneata, de îndată ce va sosi Fuhrerul... 

înfuriat de această insolenţă, un SS-ist ridică pistolul-mitralieră şi îi împinse 
patul înainte, lovindu-l pe Lindsay în falcă. Englezul căzu pe spate şi lovi peretele, 
alunecînd în poziţie şezîndă, în timp ce Eva fugi din cameră. Îşi şterse sîngele de pe 
gură. În ultima secundă se eschivase, iar patul armei nu îi atinsese falca decît destul 
de uşor. 

— Sper ca rana să fie încă vizibilă cînd mă va vedea Fuhrerul, comentă el. 

O scînteie de nesiguranţă trecu prin ochii lui Muller. Reacţia calmă a 
prizonierului său îl puse pe gînduri. În spatele comandantului, Kranz făcu cîţiva paşi la 
întîmplare prin cameră, vorbind ezitant. 

— În camera lui există un seif. Eu i-am dat cheia... vorbea despre nişte hirtii 
secrete... 

— Sunt locotenent-colonelul de aviaţie lan Lindsay, zise repede englezul. 
Nepotul ducelui de Dunkeith. Îl cunosc pe Fihrer de dinainte de război. Documentele 
astea sunt numai pentru el - am furat un avion şi am venit cu el aici din Alger. Crezi 
cumva că am vrut să mă sinucid? Am fost membru al Frăției Anglo-Germane. Asta este 
tot ce-o să vă spun pînă îl văd pe Führer. Dacă pui preţ pe slujba dumitale uşoară şi 
bine plătită de aici, ar fi bine să trimiţi un mesaj la Vizuina Lupului, informîndu-i de 
sosirea mea. Între timp, mă voi întoarce în camera mea... 

Fu escortat înapoi şi, în cameră, Miller urmări cum îl percheziţionau. Nu găsiră 
nimic interesant, cu excepţia cheii de la seiful din perete şi a hirtiilor sale de identitate 
RAF. Miller privi hîrtiile, le dădu înapoi proprietarului lor şi ţinu cheia în echilibru pe 
palmă, ca şi cum încerca să ia o hotărîre. Îmbrăcîndu-se din nou, Lindsay începu să-l 
întărite pe Miller să ia o decizie. 

— Haide, fă-o! Deschide seiful! Deschide pachetul dinăuntru, ca să vezi ce 


conţine. De îndată ce Fuhrerul îşi va da seama că i-ai văzut conţinutul, nu va mai trece 

mult şi te vei afla în faţa plutonului de execuţie... 

Lindsay mizase pe presupunerea sa despre caracterul lui Muller. Un bătrîn cal 
de război căruia i se dă iarbă, apatic şi lipsit de imaginaţie, servind cît mai avea timp, 
aşteptîind pensionarea din armată. SS-istul care îl lovise mai devreme îşi ridică 
pistolul-mitralieră. Muller lătră un ordin. 

— Klaus! Eu dau ordinele aici! Deja ai atacat prizonierul o dată fără permisiunea 
mea... 

Lindsay ştiu că era un joc pe care îl cîştigase. Miller se disocia deja de acţiunea 
impetuoasă a lui Klaus şi, pînă cînd sosea Hitler, ultimul lucru pe care l-ar fi făcut era 
să deschidă seiful. Puse cheia în buzunar, iar Lindsay vorbi din nou. 

— Dacă păstrezi cheia, eu va trebui să rămîn aici, în cameră... 

— Doamne, dar de ce? 

— Din cauza ta, tîmpitule! Asta-i singurul mod în care mă pot asigura că numai 
Fuhrerul şi nimeni altcineva nu va vedea conţinutul pachetului... spunîndu-i că am fost 
aici tot timpul! şi asta înseamnă că am nevoie să-mi fie trimisă miîncarea aici - trei 
mese gătite pe zi. Îmi iau micul dejun la... 

Muller era învins. După ce Lindsay termină de vorbit, comandantul şi trupa sa 
părăsiră încăperea. Englezul auzi cum cineva încuia uşa pe dinafară. Îşi şterse palmele 
transpirate de pantaloni. Juca acum un zar pe care avusese grijă să nu îl scoată la 
lumină în timpul confruntării. 

Comandantul avea să fie îngrijorat de prezenţa lui şi va fi foarte nerăbdător să 
treacă asupra Vizuinii Lupului întreaga responsabilitate a ceea ce se va întreprinde în 
continuare. O dată ce înştiinţarea despre sosirea sa va ajunge la Rastenburg, Fuhrerul 
va fi curios în privinţa acestui curs ciudat al evenimentelor. lar Lindsay miza totul pe 
cunoscuta memorie fabuloasă a lui Hitler - pe faptul că îşi va reaminti întîlnirea de la 
Berlin cu tînărul englez pro-nazist înainte de război. 

În vreme ce şedea pe scaun şi simţea cum îl cuprind valurile de oboseală - 
reacţia - începu să se neliniştească pentru altceva. şederea sa la A.F.H.Q.— Cartierul 
General al Forţelor Aliate din Zona Centrală a Mediteranei - fusese scurtă, iar 
generalul Alexander părea discreţia întruchipată. 

Dar exista o misiune rusă de legătură cu A.F.H.Q. şi, indiferent ce catastrofă 
putea să îi aştepte, era vital ca ruşii să nu prindă nici măcar o şoaptă despre existenţa 
sa, ca să nu mai vorbim despre scopul misiunii sale. 


Comandantul Muller reflectă asupra deciziei dacă să informeze sau nu Vizuina 
Lupului despre enigmaticul vizitator al Berghofului. Deci era aproape prînzul în ziua de 
13 martie, cînd telefonă personal la Cartierul General din Prusia Orientală şi ceru să 


vorbească cu Fuhrerul. Ca de obicei, Bormann intercepta convorbirea şi insistă ca 

Muller să îi vorbească lui. 

— Crezi că acest englez ar fi putut zbura pînă aici ca să-l vadă pe Fuhrer într-o 
misiune de pace? întrebă Bormann după cîteva minute. 

— Nu pot fi sigur de nimic, Reichtsleiter, se acoperi repede Muller. Am crezut că 
ar trebui să fiţi la curent cu prezenţa lui... 

— Bine! O decizie bună, Miller, aceea de a mă informa. Îmi place să ştiu tot ce 
se întîmplă, ca să-l pot ţine pe Fuhrer însuşi la curent cînd chestiunea merită atenţia 
sa. Continuă să-l ţii pe Lindsay sub supraveghere strictă. Heil Hitler! 

În biroul de transmisiuni de la Vizuina Lupului, Bormann puse la loc receptorul şi 
luă o decizie rapidă. Fuhrerul făcea o vizită pe frontul condus de feldmareşalul von 
Kluge, la Smolensk. Trebuia trimis un mesaj care să-l înştiinţeze despre englez. 

Bormann compuse el însuşi mesajul. Acest eveniment extraordinar putea avea 
de pace... dacă ar întiîrzia să raporteze aterizarea lui Lindsay, Fuhrerul nu l-ar ierta 
niciodată. 

După ce trimise mesajul la Smolensk, Bormann îi spuse veştile cele noi lui Jodl, 
care i le comunică imediat lui Keitel. În cîteva ore, Wolfsschanze zumzăia de zvonuri, 
iar acesta era principalul subiect de conversaţie. 

Reacţia lui Hitler veni aproape imediat. Era concisă şi la obiect. Era limpede că- 
şi amintea întîlnirea sa antebelică cu englezul şi ştia exact cine era acesta. 

Faceți imediat toate aranjamentele, astfel încît locotenent-colonelul de aviație 
Lindsay să zboare direct la Wolfsschanze în după-amiaza aceasta. Voi discuta cu el la 
cîteva ore după întoarcerea mea. 

Fuhrerul se afla deja în avion, întorcîndu-se de la Smolensk. 


Capitolul 7 


13 martie 1943. În cea mai mare parte a anului 1943, Secţia V (contraspionajul) 
a S.1.S.-ului ocupa două case de ţară - Prae Wood şi Glenalmond - de lîngă St. Albans. 
Tim Whelby, în vîrstă de douăzeci şi nouă de ani, era încartiruit la Prae Wood. 

Whelby părea mereu mai în vîrstă decit anii săi, fiind un om liniştit, în general 
popular printre colegii săi. Ei găseau compania lui relaxantă, ceea ce îi încuraja pe cei 
încordaţi să discute cu el, în special serile, după cîteva pahare de băutură la cîrciuma 
din sat. Îmbrăcămintea sa era la fel de modestă ca şi felul său de a fi - pulovere şi o 
veche haină de tweed cu petice în coate. Fuma o pipă, ceea ce părea să adauge ceva 

la reputaţia sa de om pe care te puteai baza. 

În seara de treisprezece, tocmai părăsea conacul, îndreptîndu-se spre cîrciumă, 
cînd un Morris Minor opri în parcare cu un puternic scriîşnet de frîne. În spatele 
volanului se afla Maurice Telford, un om de vreo patruzeci de ani, cu o faţă îngustă. 
Whelby se apropie de vehicul şi văzu, la lumina slabă a tabloului de bord, că Telford 
arăta extrem de obosit. Remarcase şi scrişnetul frînelor. În mod obişnuit, Telford era 
un şofer de prima mînă. 

— Te-ai întors din excursie, bătrîne? întrebă Whelby. Nu te-am mai văzut pe aici 
de vreo cîteva zile... 

— Poţi s-o mai spui o dată! Sunt al naibii de... 

— Vii cu mine să bem ceva aici? O să-ţi facă bine înainte să te culci. 

— Asta-i tot ce-mi doresc, să mă urc în pat. 

Telford ezită. Era foarte încordat după zborul lung de întoarcere din Alger. Tim 
Whelby aşteptă cu răbdare, cu pipa în colţul gurii. Niciodată nu forța nota. 

— Da, cred că mi-ar folosi un pahar de ceva... şi nişte mîncare... Nici n-ai crede 
cînd am mîncat ultima dată... 

— Bravo. Whelby se aşeză comod pe scaunul din faţă. Cred că mi-ar folosi şi 
mie ceva companie... 

Telford rămase cu impresia că îi făcea o favoare lui Whelby acceptînd să îl 
însoţească. Cei doi bărbaţi nu mai discutară nimic pînă cînd Whelby intră primul în 
barul pustiu Stag's Head şi făcu semn spre un loc dintr-un colţ prevăzut cu grinzi de 
stejar. 

— lau eu băutura... locul din colţ pare confortabil. 

Telford se aşeză pe banchetă. Ridică privirea cînd Whelby puse un pahar în faţa 
lui. 

— Ce-i asta? întrebă el. 

— Un scotch dublu - n-are niciun sens să facem lucrurile pe jumătate. şi 
mănîncă sandvişurile astea - nu aveau decit cu brînză. Pentru fără alte excursii în 
străinătate. Noroc! 

— Cine-a spus că am fost în străinătate? întrebă Telford şi apoi înghiţi jumătate 
din conţinutul paharului. 

— Cineva, nu-mi aduc aminte cine. Are vreo importanţă? 

— Presupun că nu. Tremurind de oboseală, Telford bău restul de scotch. 
Căldura lui îl relaxă. Tot drumul pînă în Africa de Nord într-un nenorocit de bombardier 
Liberator îngheţat, fără scaune, nimic în afara podelei şi a unui sac de dormit. Sunt 
plin de vînătăi. şi totul ca să-l dădăcesc pe nebunul ăla de locotenent-colonel de 
aviaţie, lan Linsday, care e acum pe drum să-l întîlnească pe Führer, la dracu. 


— Sună un pic cam stupid... nu putea să ajungă şi singur acolo? 

Comportarea lui Whelby era degajată, ca şi cum ar fi dus o conversaţie 
politicoasă, îl chemă pe barman şi mai comandă un rînd de băuturi. Telford protestă. 

— E rîndul meu, acum... 

— Atunci o să plăteşti tu, bătrîne. Amîndoi o să sfirşim prin a ne îmbăta... ce 
naiba am putea face altceva în nenorocitul ăsta de capăt de lume? 

— Nu eram chiar escorta lui, explică Telford. Cei de la Cartierul General al 
Forţelor Aliate aveau un raport secret pe care îl voiau înmiînat personal. Cînd m-am 
întors în seara asta, am trecut mai devreme prin Ryder Street, înainte de a ajunge aici. 
Eram acoperirea lui Lindsay - doi oameni care aterizează la Alger atrag mai puţin 
atenţia decît unul singur... 

Sorbi cu prudenţă din scotch-ul său, înghițind mai cu grijă. Whelby se ridică să 
îşi dezbrace pardesiul, îşi scoase pipa şi începu să-i sugă capătul fără a o aprinde. 
Stătură tăcuţi vreme de cîteva minute, absorbind căldura de la focul de buşteni. 
Telford îşi înghiţise sandvişurile pe nemestecate. După ce mîncase şi băuse la căldură, 
aproape că adormise. 

— Cred că glu-glu-glumeşti, spuse Whelby ca din întîmplare. Despre tipul ăsta 
de la RAF care a zburat ca să-l vadă pe Hit-Hit-Hitler. 

Avea nefericitul obicei de a se bilbii. Aşa frînt cum era din cauza alcoolului şi a 
oboselii, Telford îşi aduse aminte că oamenii cu acest defect de vorbire se bilbîiau 
deseori în momentele de tensiune. Faptul părea important... semnificativ... Cîteva 
secunde mai tîrziu, nu-şi putea aduce aminte ce fapt era - sau putea fi - important. 
Apoi îşi aduse aminte ce spusese Whelby şi se simţi indignat. Vorbi cu mare grijă. 

— Locotenent-colonelul de aviaţie lan Lindsay de la RAF a zburat la Malta cu 
scopul expres de a-şi continua drumul singur în Germania pentru a-l vedea pe Führer. 
şi nu mă întreba de ce - pentru că nu știu! 

— Oricum, eşti al naibii de fericit că te-ai întors acasă, aşa că hai să mai luăm 
un rînd pentru drum. Fac cinste. Cite un scotch dublu pentru fiecare... 

Telford aşteptă ca barmanul să aducă băuturile şi să se îndepărteze. Trecuse 
printr-unul din acele momente scurte şi rare de luciditate care pot apărea prin ceața 
alcoolului. Tocmai intrau nişte oameni în bar, aşa că îşi cobori vocea. Whelby îşi lăsă în 
jos capul, ca să prindă ce spunea celălalt. 

— N-ar fi trebuit într-adevăr să-ţi spun aşa ceva, Tim. Am încredere în tine, dar 
e de-ajuns un singur cuvînt şi sunt dat afară... poate chiar mai rău... 

— Actul secretelor oficiale, bătrîne, mărtusiri Whelby cu o lipsă de tact care îl 
făcu pe Telford să tresară. Amîndoi l-am semnat, continuă Whelby, aşa că suntem 
legaţi cu aceleaşi lanţuri. Niciunul din noi nu-şi aminteşte, şi nimeni nu ne va pune 
ştreangul de git... 


— Suntem groaznici, nu-i aşa? Să mergem acasă... 

Whelby se duse pînă la bar să plătească în timp ce Telford merse cu grijă pînă 
la uşă şi de acolo la maşina parcată afară. Proprietarul observă că Whelby părea 
uimitor de treaz - numărase exact banii. 


Două zile mai tîrziu, Tim Whelby se duse într-o vizită de patruzeci şi opt de ore 
pe Ryder Street în Londra, pentru a discuta cu şeful său problema unui agent de peste 
ocean pe care îl suspecta că le trimitea informaţii nesemnificative pentru a-şi justifica 
existenţa. La ora zece noaptea, se plimba singur pe Jermyn Street. 

Avantajul acestei străzi era că se întindea dreaptă de la un capăt la altul. Din 
această cauză, era greu să urmăreşti un om pe ascuns, mai ales la zece noaptea în 
timp de război, cînd sunt puţini oameni prin preajmă. Mai devreme, Whelby dăduse un 
telefon scurt dintr-o cabină din staţia de metrou Piccadily. 

Se opri ca să îşi aprindă pipa, prefăcîndu-se că se uită la vitrina unui magazin, în 
timp ce-şi verifică spatele. Strada aflată în umbră era pustie. 

Îşi termină plimbarea, oprindu-se lîngă un gang ce ducea spre alt magazin. Cu o 
mişcare laterală rapidă, intră înăuntru. Într-un anumit moment, se afla pe stradă; în 
următorul, dispăruse. Josef Savitsky, un om scund, bine făcut, ce purta un pardesiu 
închis la culoare şi o pălărie moale, vorbi primul. 

— Aceste întîlniri urgente sunt primejdioase. Sper într-adevăr că ceea ce ai adus 
merită riscul... 

— Calmează-te. Sau ai încredere în mine, sau n-ai... 

— Ei bine, mă aflu aici... 

— Atunci ascultă! Purtarea în mod normal rezervată a lui Whelby se schimbase. 
Stătea mai drept, cu un aer autoritar în timp ce vorbea crispat şi fără niciun fel de 
bîlbîială. Pe 10 martie, locotenent-colonelul de aviaţie lan Lindsay a fost dus cu avionul 
la Cartierul General al Forţelor Aliate din Alger. De acolo, a zburat singur în Germania, 
ca să-l întilnească pe Führer... 

— Eşti sigur? 

În vocea omului scund şi gras, care vorbea engleza cu accent, răsună o notă de 
uimire. Whelby deveni şi mai sever. 

— Nu am obiceiul să dau rapoarte despre care nu sunt sigur. şi nu mă întreba 
care-i sursa... este cît se poate de demnă de încredere... 

— Este o misiune de pace, nu-i aşa? mai degrabă afirmă decit întrebă bărbatul 
scund, cu faţa buhăită. 

— Nu juca trucurile astea cu mine. Tonul lui Whelby deveni şi mai aspru, în timp 
ce-şi verifică secundarul fosforescent al ceasului. Nu am nici cea mai mică idee despre 
motivul pentru care a fost trimis Lindsay. Mai bine ai adăuga la raportul tău că este 


nepotul ducelui de Dunkeith. Ducele a fost unul dintre capii Frăției Anglo-Germane 

înainte de război. Timpul a expirat. Am plecat... 

Înainte ca Savitsky să apuce să răpundă, Whelby se strecurase afară, 
încheindu-şi plimbarea pe stradă, cu ambele miini înfundate în buzunarele de la 
pardesiu. La intersecţia următoare, coti pe Duke of York Street şi intră repede în St. 
James's Square. Dacă cineva îl urmărea, acum era grăbit să-i afle destinaţia - Ryder 
Street. Whelby ocolea un întreg cartier. 

Josef Savitsky rămase destul de nemişcat în umbra profundă a uşii. 
Aranjamentul era să îi dea lui Whelby cinci minute avans, înainte de a ieşi în stradă. 
Cînd se scurse intervalul de timp, începu o plimbare maraton - o plimbare care îl 
conduse prin multe spaţii deschise, unde nu l-ar fi putut urmări nimeni, fără a fi văzut. 
Se făcuse miezul nopţii înainte ca el să ajungă înapoi la Ambasada Sovietică. 


Rusul - a cărui poziţie oficială era aceea de ataşat comercial - se duse direct în 
biroul său unde încuie uşa, aprinse veioza camuflată de pe birou, apoi scoase cartea 
de coduri de unică folosinţă dintr-un seif din perete. Transpira în timp ce compuse 
mesajul, deşi în martie, la ora aceea a nopţii, biroul era îngheţat. 

Mulţumit de rezultat - trebuia să fie corect, dată fiind destinaţia sa - se apucă 
să codifice mesajul scurt. Apoi îl duse personal funcţionarului de serviciu de la subsol. 
Aşteptă chiar pînă cînd acesta fuse transmis. Savitsky era un om grijuliu. Mesajul său 
era adresat „Cazacului” - numele de cod al lui Stalin. 


Capitolul 8 


— Locotenent-colonel de aviaţie Lindsay, trebuie să plecaţi imediat cu avionul la 
Wolfsschanze pentru a-l întîlni pe Führer. Heil Hitler! 

Comandantul Muller al detaşamentului de securitate de la Berghof îşi întinse 
mîna schiţînd salutul nazist, în vreme ce stătea în faţa englezului, în camera care i se 
încredinţase acestuia peste noapte. Felul de-a fi al comandantului se schimbase 
radical de la atitudinea dominatoare a primei sale întîlniri cu cel ce sosise pe 
neaşteptate. Acum, era o atitudine respectuoasă. 

— Pot să zbor singur acolo, răspunse Lindsay, cu îndrăzneala sa tipică. Daţi-mi 
un plan de zbor. Se ridică şi întoarse salutul. Heil Hitler 

— Unul dintre piloţii personali ai Fuhrerului, Bauer, tocmai a sosit pe pistă. Vă 
va conduce el acolo. Este o onoare... 

— Într-adevăr. Lindsay, care tocmai terminase de mîncat, privi o fată îmbrăcată 
în infirmieră care intrase în cameră şi aştepta instrucţiuni Avea un păr închis la culoare 
şi era atrăgătoare. Este a mea, ca şi pilotul, Muller? 

Comandantul rise răguşit. Lindsay atinsese exact coarda care să-i placă 
comandantului, care dădu din cap. 

— Ea va avea grijă de rana dumneavoastră de pe faţă. Vă rog să luaţi loc, ca să 
se poată ocupa de dumneavoastră între timp... Scoase o sticluţă din buzunar şi 
deşuruba dopul. O gură de şnaps? E foarte dificil să-l obţii zilele astea în Germania... 

— Mulţumesc... 

Lindsay se aşeză într-un fotoliu de piele şi luă o înghiţitură generoasă din 
sticluţă - atît de generoasă, încît prinse o scînteie de alarmă pe faţa lui Muller. 
Englezul era foarte amuzat, ţinînd bine sticluţa în timp ce fata îngenunche lîngă braţul 
scaunului său, scoţind cu blîndeţe plasturele lipicios care fusese aplicat pe maxilarul 
său mai devreme. Folosind o bucată de tifon înmuiată într-un lichid dezinfectant, ea 
înlătură cu îndemînare coaja urită care se formase peste rană. Nu trebuia să existe 
niciun fel de urme ale unui tratament neplăcut atunci cînd îl întîlnea pe Führer. De 
acum înainte, el trebuia tratat ca o persoană foarte importantă - pînă cînd va avea loc 
confruntarea de la Wolfsschanze. 


Lindsay recunoscu avionul de transport Junkers 52, cînd Mercedes-ul în care era 
condus sosi pe pistă. Era un aparat de nădejde, care putea ajunge în Prusia Orientală 
în cîteva ore - chiar dacă trebuia să parcurgă întreaga suprafaţă a Celui de-al Treilea 
Reich înainte de a ajunge la destinaţie. 

Cînd deschise uşa şi puse un picior pe scara acoperită cu o crustă de gheaţă, 
simţi greutatea plicului sigilat pe care Muller îi permisese să îl ia din seiful din perete. 
E adevărat că un expert în dezamorsarea bombelor testase pachetul - Muller îşi 
cunoştea, fără îndoială, meseria - dar conţinutul efectiv rămînea secret. 

— Bauer? Eu sunt lan Lindsay. După cum ştiţi, cred că n-am de ce să mă 
îngrijorez în privinţa zborului ăstuia... 

Lindsay întinse mîna bărbatului cu cască de pilot care îi ieşise înainte din 
aparatul său. Pasul îi era ferm, iar faţa i se încreţi într-un zîmbet plăcut, în vreme ce îşi 
strînseră mîinile. Englezul ştia exact ce se petrecea în mintea pilotului. „Încă un 
blestemat de om atotputernic...” Probabil i se spusese că pasagerul său era un 
comandant de aviaţie care îl depăşea în mod considerabil în grad. Dar, dincolo de 
toate acestea, neluînd la socoteală diferenţa de grad - există o camaraderie între 
aviatori, indiferent de națiunea pe care o reprezintă. 

Bauer fu plăcut surprins de purtarea prietenoasă a lui Lindsay. Observă, de 


asemenea, că Lindsay se oprise să-i mulţumească şoferului că îl adusese cu bine pe 

aerodrom. Comandantul Muller îşi ceruse scuze că nu-l însoțea pe englez. 

— Trebuie să fac singur fiecare lucru, explicase el la Berghof. Trebuie să stau 
aici în caz că ticălosul ăla, Bormann... Se opri şi-i făcu lui Lindsay cu ochiul. Sper că n- 
ai auzit, nu-i aşa? 

— De fapt, nu. Ce spuneaţi? 

— Călătorie plăcută... 


Aşezindu-se pe scaunul pasagerului din Junkers-ul 52, Lindsay îi puse o 
întrebare lui Bauer, sperînd să-l prindă într-o dispoziţie relaxată. Arătă spre urmele 
proaspete ale roţilor unui avion în zăpadă, făcute de un aparat foarte greu. 

— A mai decolat cineva astăzi? 

— Foarte în secret. Bauer arăta plin de resentimente. SS-ul m-a înghesuit într-o 
baracă, dar nu înainte să fi văzut Condor-ul aterizînd. Era un pic straniu. 

— Straniu? 

— Arăta exact ca avionul Fuhrerului. Aceleaşi însemne - o copie a Condorului pe 
care îl foloseşte întotdeauna. şi apoi, mai era convoiul acela de maşini de la Berghof 
care a sosit în acelaşi timp. 

— Era ceva ciudat şi cu ele...? 

Prin completa sa lipsă de infatuare, Lindsay stabilise deja o relaţie excelentă cu 
amabilul Bauer. 

— N-am putut vedea cine era în vreuna dintre ele, continuă să trăncănească 
pilotul, trăgînd ultimele fumuri din ţigară. Aveau toate perdelele trase. Ciudat este că 
Fuhrerul se află la Vizuina Lupului în acest moment. 

— Sper că da, replică Lindsay, atent să nu sondeze mai departe. Se presupune 
că mă aflu pe drum pentru a mă întîlni cu el. 

— Atunci mai bine am porni-o... 

Bauer strivi ţigara sub tocul cizmei şi, în cîteva minute, aparatul se afla în aer. 
Cîştigă repede înălţime pe un curs spre nord-est. Cînd Lindsay se uită înapoi prin 
ochelarii de protecţie, Obersalzburg-ul dispăruse. 


— Comandant Miller! Trebuie să întîrzii plecarea locotenent-colonelului de 
aviaţie Lindsay pînă cînd vei fi anunţat. 

Bormann lătră ordinul la telefon din biroul de transmisiuni de la Vizuina Lupului. 
Răspunsul lui Miller veni înapoi cu o îngrozitoare claritate. 

— Reichsleiter, mi-e teamă că a decolat acum o jumătate de oră, conform 
ordinului dumneavoastră precedent.. 

— Cheamă-l înapoi, pentru numele lui Dumnezeu. Trimite un mesaj radio 


pilotului... 

— Nu pot, îl anunţă Miller. Turnul de control de la aerodrom a pierdut contactul 
radio cu pilotul. E o furtună la nord de Salzburg - iar munţii nu sunt de vreun ajutor... 

— Îmi spui cumva că nu poţi contacta avionul înainte ca acesta să aterizeze la 
Vizuina Lupului? vru să afle Bormann. 

— Da, e destul de posibil! îi răspunse Miller printre dinţi cu o oarecare 
satisfacţie. 

— În orice caz, spuse Bormann mai calm, fă-mi legătura cu colonelul SS Jaeger. 
Pe linia confidențială... 

Aşteptă, cu mintea într-un virtej. Nu dormise de douăzeci şi patru de ore, 
Fuhrerul era mort, ucis pe drumul de înapoiere de la Smolensk. Echipa locală SS 
curăţase toate urmele catastrofei, iar cea de-a doua echipă de la Berlin, plutonul de 
execuţie de sub comanda lui Rainer Schulz, sosise şi lichidase echipă locală cînd 
aceasta îşi încheiase înfiorătoarea sarcină. 

Bormann fusese atit de absorbit de rezolvarea detaliilor, încît extraordinara 
sosire a locotenent-colonelului de aviaţie Lindsay îi ieşise din minte pînă în acel 
moment. lar cel de-al doilea „Fuhrer”, Heinz Kuby, trebuia să aterizeze la Vizuina 
Lupului în curînd. O să hotărască mai tîrziu cum să procedeze cu englezul nedorit. 
Prioritatea de moment era să rezolve problema lui Muller, singurul om de la Berghof 
care cunoştea existenţa lui Kuby. O voce încrezătoare se auzi pe fir. 

— Colonelul Jaeger la telefon. Doreaţi ceva? 

Nicio menționare respectuoasă a titlului lui Bormann de Reichsleiter. La Vizuina 
Lupului, Bormann îşi strînse buzele pungă: îi displăcea intens Jaeger şi independenţa 
acestuia. Va trebui să se ocupe de ticălosul ăsta. 

— Eşti sigur că linia nu este interceptată? vru să afle Bormann. 

— Dacă nu cumva Gestapo-ul o ascultă. 

Vocea lui Jaeger suna ca şi cum nu-i păsa prea mult dacă lucrurile stăteau 
într-un fel sau altul. 

— Colonele Jaeger! Eşti comandantul unităţii speciale Waffen SS însărcinate cu 
securitatea la Berghof... 

— Nu sunt expert în transmisiuni... Jaeger părea deosebit de plictisit. Cît despre 
faptul că am sub control securitatea de aici, asta e o glumă. Există o zonă întreagă a 
Berghofului, sigilată, ca eu să n-o pot vedea... 

— Să nu intrăm în detaliile acestea, spuse repede Bormann, devenind mai 
conciliant. Te sun să te avertizez de sosirea iminentă cu avionul de la Berlin a 
locotenentului SS Rainer Schulz. Am aranjat ca Schulz să vină direct la barăcile 
dumitale. Sub niciun motiv nu îl înştiinţa pe comandant de venirea sa. 

— Dacă spuneţi aşa... 


Jaeger puse receptorul la loc şi înjură. Omul acesta înalt, bine construit, de vreo 

patruzeci de ani, cu o purtare degajată, cu sprîncene groase şi închise la culoare, cu 
mustaţa tăiată scurt şi un maxilar ferm, îşi ura însărcinarea actuală. Veteran al 
campaniilor celor mai importante de pînă acum, Hitler îl plăcuse şi îl alesese în mod 
special ca să-i comande garda personală. 

Waffen SS căpătă mai tirziu o proastă reputaţie din cauza faptului că era 
considerată în bloc cu celelalte organizaţii SS - mai puţin respectabile. De fapt, era un 
corp onorabil de elită, comparabil cu orice regiment de gardă din armata engleză. 
Puterea sa era strict destinată lui Hitler şi Reichului - nu lui Himmler. Structura sa era 
neobişnuit de democratică, fiind foarte puţine diferenţe între ofiţeri şi cei de alte 
grade. Jaeger, dorindu-şi mult un serviciu mai activ, era un ofiţer Waffen SS tipic. 


— Schulz, de ce ai venit aici? întrebă Muller. 

În vocea lui era o notă de exasperare. 

Comandantul se afla pe scaunul din dreapta şoferului, în Mercedes-ul pe care îl 
conducea Schulz pe drumul şerpuitor care ducea spre faimosul Cuib al Vulturilor de pe 
vîrful Kehlstein. Această ispravă unică a inginerilor, construită înainte de război sub 
îndrumarea lui Martin Bormann la preţul de treizeci de milioane de mărci nu fusese, ca 
o ironie a sorții, folosită de Hitler de ani de zile. El se plictisise de casa sa din cer şi se 
plinsese de rău de înălţime. Spre acest tărîm straniu şi pustiu se îndreptau cei doi 
oameni din maşină. 

— Avem o problemă... Schulz cel palid, cu faţa osoasă, făcu o pauză, în vreme 
ce luă o altă cotitură periculoasă. Vorbi rar, ca şi cum a înşira cuvinte era înrudit cu a 
jongla cu bucăţi de fulmicoton. Este o problemă atît de delicată, încît trebuie să fim 
siguri că nimeni nu va auzi conversaţia noastră. Din ordinul Fuhrerului, a zis 
Reichsleiterul... 

Müller nu se simţea în largul lui şi recăzu în tăcere. În felul lui caracteristic, 
colonelul Jaeger ignorase ordinele lui Bormann şi îi telefonase comandantului, 
prevenindu-i că Schulz se afla în drum dinspre barăci spre Berghof. 

— ...e un tip de vizitator foarte binevenit. O blestemată de mască a morţii pe 
două picioare... 

La capătul drumului acoperit de gheaţă spre Kehlstein, lăsară maşina la poalele 
muntelui. Continuară să meargă pe jos prin pasajul subteran care fusese construit cu 
explozibile pînă în vîrf. Muller se surprindea pe sine din ce în ce mai nervos. 

Păstrînd tăcerea, cei doi bărbaţi intrară în liftul căptuşit cu aramă, iar Schulz 
apăsă pe buton, privind drept înainte. Liftul îşi începu urcuşul de o sută douăzeci de 
metri prin tunelul vertical săpat în stînca solidă. Muller îşi lărgi gulerul cu degetul. 
Liftul se opri, iar uşile se deschiseră. 


— Unde sunt paznicii? întrebă Miller ascuţit. E bine că am urcat aici... se lasă 

pe tînjală. Vor trebui luate măsuri disciplinare... 

Schulz nu răspunse. O luă înainte, printr-o galerie cu stilpi romani, de-a lungul 
unei săli circulare imense acoperite în întregime cu sticlă, iar apoi pe o terasă 
descoperită. Suprafaţa acesteia era acoperită cu zăpadă deasupra căreia era o 
pojghiţă înşelătoare de gheaţă. Müller observă că Schulz mergea cu picior sigur spre 
zidul care mărginea terasa, un zid înalt pînă la coapsele unui bărbat de o înălţime 
medie. Omul acesta nu avea nervi. 

Încă întors cu spatele la comandant, Schulz îşi puse ambele miini înmănuşate 
pe zidul acoperit de o crustă de gheaţă şi se uită înainte, la panorama incredibilă a 
munţilor. Kehlstein-ul cobora în jos vertical vreo sută douăzeci de metri. Müller i se 
alătură, avînd grijă să nu se uite în jos. Suferea de rău de înălţime. 

— Ei bine, spuse el printre dinţi, hotărît să pună capăt aiurelii ăsteia, dacă tot 
m-ai tîrît tot drumul ăsta, ar fi bine să merite... 

— Dar merită... toarse Schulz. Pentru prima dată, îl privi pe Miller. De fapt, am 
localizat un trădător chiar în interiorul Berghofului... 

Muller fu împietrit. Prin minte îi alergau numai gînduri înspăimîntătoare. El era 
responsabil cu întreaga securitate. O să urmeze o anchetă oficială. Se uită în jos şi se 
înfioră - nu ştia sigur dacă la vederea abisului sau la auzul veştilor pe care tocmai le 
primise. Îşi puse ambele miini pe zid, ca să îşi menţină echilibrul. 

— Cine este trădătorul? întrebă el, ca într-o doară. 

— Trădătorul eşti chiar dumneata... 

Schulz se mişcă în timp ce vorbea. Mina sa dreaptă apucă partea din spate a 
cingătorii mantalei lui Muller. Mîna stîngă îl lovi puternic pe comandant sub şapcă şi 
mai sus de guler, atingînd un centru nervos. SS-istul îşi folosi toată puterea pentru a-l 
ridica pe Miller sus şi în faţă. Picioarele victimei se tîrîră pe gheaţă, mărind inerția. 

Comandantul se apucă de marginea zidului, dar nu găsi un punct de sprijin. Se 
cufundă în spaţiu ca un înotător ce părăseşte trambulina de pe marginea unei piscine. 
Strigătul său veni înapoi, prin aerul limpede de munte. Schulz văzu cum silueta ce 
cădea devine din ce în ce mai mică, pe măsură ce cobora cei o sută douăzeci de metri. 
Apoi se întoarse tăcerea grea a muntelui. 

Schulz cobori cu liftul, merse încet prin pasaj şi se îndreptă spre maşina care-l 
aştepta, fără a se apropia de trupul zdrobit. Observă, ca pe o chestiune interesantă, 
cum comandantul atinsese pămîntul la o distanţă surprinzătoare de poalele 
Kehlsteinului. Porni motorul şi conduse înapoi spre Berghof, pentru a raporta 
„accidentul”. 


— Mare ghinion, comentă Bormann ca replică la telefonul lui Schulz, care îl 


înştiinţa de accident. Te vei întoarce imediat la Berlin. Informează-l pe colonelul Jaeger 

că urmează să preia postul de comandant temporar la Berghof. Din ordinul Fuhrerului! 
Bormann puse receptorul la loc şi îşi luă agenda, deschizînd-o la pagina la care 
scrisese lista de probleme ce trebuia rezolvate. Tăie cu stiloul două cuvinte, bifind altă 
sarcină îndeplinită cu succes: Comandant, Berghof. 
Cînd Rainer Schulz ajunse înapoi la Berlin, îşi găsi ordinul de plecare 
aşteptîndu-l. Fusese trimis pe frontul de la Leningrad. Trei zile mai tîrziu, fu ucis de o 
rachetă trasă de apărătorii ruşi. 


Junkers-ul 52 avea de parcurs aproximativ o mie de kilometri de la aerodromul 
din Berghof pînă la Rastenburg, în Prusia Orientală. Cursul de zbor al lui Bauer 
presupunea survolarea Cehoslovaciei, apoi a Poloniei, şi, în ultima bucată de drum, 
intrarea în Prusia Orientală. Cei doi bărbaţi discutară despre cum se pilotează un 
Junkers, iar între ei nu exista nici cel mai mic semn de încordare. Lucrau în acelaşi 
domeniu. Aviația. 

În timpul orelor târzii ale dimineţii de 14 martie, avionul se apropie de Vizuina 
Lupului. Din scaunul copilotului, Lindsay încercă să-şi aducă creierul amorţit de frig 
într-un fel de stare de alertă pentru momentul confruntării cu Fuhrerul. Treceau peste 
un deşert, o cîmpie nesfirşită de zăpadă. Deasupra, se desluşea un alt deşert - un 
plafon jos de nori deşi, de un cenuşiu murdar, care ameninţa cu zăpadă în continuare. 
Mintea lui Lindsay se întoarse la discuţia din Ryder Street, unde începuse planul său 
nebunesc, pe care se angajase să-l pună în aplicare. 

Colonelul Dick Browne, care îi dădea instrucţiunile, nu era preferatul său. Îşi 
aduse aminte că se gindise la aceasta în vreme ce stătea de partea cealaltă a biroului, 
iar Browne continua să vorbească, cu glasul său subţire. 

— Dacă ajungi în Germania... 

— Cind ajung în Germania, îl corectă Lindsay. 

— Cînd, spuse Browne şovăitor, ca şi cum acesta ar fi fost un rezultat foarte 
improbabil. Prima dumitale sarcină va fi să localizezi cartierul general al Fuhrerului. 
Din moment ce se ştia că atitudinea dumitale de dinainte de război era pro-nazistă şi, 
mai presus de toate, că i-ai făcut personal o vizită lui Hitler - s-ar putea să ai parte de 
o primire călduroasă... Întinse mîna, oferindu-i pachetul de ţigări. la o ţigară, Lindsay. 

Făcu astfel încît această frază să sune ca şi cum îndeplinea ultima dorinţă a 
unui condamnat. Lindsay luă ţigara şi folosi bricheta nemţească cu care începea să se 
obişnuiască. Nu spuse nimic, aşa că Browne, care spera într-o reacţie, fu obligat să 
continue. 

— Cînd ajungi la cartierul general secret al Fuhrerului, cea de-a doua sarcină a 
dumitale va fi să descoperi dacă Hitler însuşi este cel care conduce operaţiunile 


militare... sau dacă vreun feldmareşal este adevăratul creier. Dacă este aşa, care este 

identitatea acestui om? 

— Ceva din frazeologia asta sună ca şi cum ar fi un ordin venit de sus, observă 
Lindsay. 

— Originea directivei este strict secretă. O dată ce ai obţinut informaţia aceasta 
- cred că cea de-a doua este cea pe care o căutăm, de fapt - te vei întoarce prin liniile 
aliate, prin orice mijloace posibile, şi ne vei raporta că te-ai întors prin intermediul 
comandantului şef local. Noi o să te aducem acasă cu avionul... 

— Un fleac. 

— Într-adevăr, Lindsay, sper că n-o să tratezi misiunea asta într-un mod 
neserios... 

— Pentru numele lui lisus, Browne, te aştepţi să stau aici şi să tremur ca un 
nenorocit de ciocan perforator? 

— Gradul meu este de colonel... 

— lar al meu este de locotenent-colonel de aviaţie... 

— Ceea ce se va dovedi de ajutor, spuse Browne repede, schimbiînd tactica, 
dîndu-şi seama că tipul ăsta de la RAF putea face o plingere mai sus decit putea privi 
el. Te vor verifica, te vor pune la microscop. Documentele de luptă ale Forţelor Aliate 
pe care le vei lua cu dumneata îţi pot susţine acoperirea... 

— Sunt false, presupun? întrebă Lindsay cînd văzu pachetul pe care Browne îl 
scosese dintr-un sertar. Nemţii trebuie să aibă măcar nişte informaţii despre trupele 
generalului Alexander. 

— Lasă-mă să-ţi descriu complet situaţia. El e un tip de treabă, spuse colonelul 
cu infatuare. Documentele astea... şi puse o mînă grijulie pe pachet, conţin ordinul de 
luptă actual al lui Alexander în Tunisia. Vei fi cît se poate de în siguranţă. 

— Mă linişteşti grozav, răspunse Lindsay. Povestea că sunt în siguranţă acolo 
unde mă duc. şi n-ar fi nici frumos faţă de Alexander - să zbor pe teritoriul inamic cu 
pachetul acela în buzunarul de la pantaloni. 

Browne arăta şi mai infatuat, dacă acest lucru era posibil. 

— Aceasta este frumuseţea întregului plan. Se lăsă pe spate în scaun şi îşi 
ciufuli părul rărit cu palma miinii sale uscăţive. Dacă verifică la cartierul general 
german din Tunis, vor primi confirmarea că acesta era ordinul nostru de luptă cînd ai 
plecat în Germania. De îndată ce te vei pierde în minunăţia aceea albastră, Alex va 
schimba amplasarea trupelor. Cu un pic de noroc, friţii vor ataca pe baza a ceea ce se 
află în pachet... şi vor suferi o mare înfrîngere... 

— Deci Alexander... 

— Este foarte mulţumit să coopereze cu noi. Aşa am primit planurile lui. Destul 
de frumos lucrat, nu-i aşa? 


— Aşa s-ar părea. 

— Să recapitulăm, încheie Browne. Află unde s-a ascuns Adolf, verifică dacă el 
este cel care conduce spectacolul şi, dacă nu, comandantul său preferat. De 
asemenea, povestea cu misiunea de pace. Apoi foloseşte-te de reţeaua subterană 
care va aştepta şi şterge-o în Elveţia. 

— Un fleac, repetă sec Lindsay. 


Englezul reveni brusc în prezent simțind cum aparatul îşi schimba unghiul de 
zbor într-o coborire lentă. Se pregăteau să aterizeze la Rangsdorf, aerodromul cel mai 
apropiat de Vizuina Lupului. Unde naiba era? se întrebă, privind în jos. Dedesubt se 
afla o pădure deasă de pini, cu ramurile acoperite de zăpadă, întrezărindu-se în 
spatele unui lac de ceaţă alb; nicăieri nu se vedea vreo urmă de locuinţă omenească. 
Vocea lui Bauer se auzi în căşti. 

— Încă cinci minute şi suntem jos. 

— Nu chiar în zona asta, cred... răspunse Lindsay cu o nuanţă de umor negru, 
ţinînd microfonul căştii aproape de gură. 

Auzi chicotitul amuzat al pilotului, urmat de răspunsul lui. 

— Radioul merge - nu-i niciunul dintre blestemaţii de Alpi Bavarezi pe-aic.i Am 
luat legătura cu pista şi avem permisiunea să aterizăm. Fii atent! 

Cîmpul de aterizare apăru deodată într-o dumbravă largă care părea 
deposedată de clădiri, ceea ce îl izbi pe Lindsay ca fiind ciudat. Unde naiba era turnul 
de control? Fu o aterizare frumoasă - priceperea profesională a lui Lindsay dădu nota 
zece din zece. Roţile de aterizare atinseră pămîntul, iar ei alunecară de-a lungul pistei. 

Clădirile deveniră vizbile numai de la nivelul solului. Acoperişurile lor erau 
camuflate prin plase întreţesute cu plante agăţătoare. Pe cîteva acoperişuri chiar 
creşteau plante. Nu era de mirare că nimeni nu reperase pînă acum Vizuina Lupului 
din aer. Lindsay cobori imediat ce avionul opri - se simţea lipit de scaun, îngrozit. 
Primele emoţii. 

Îi mulţumit lui Bauer, strîngîndu-i mîna ferm şi sincer, felicitîndu-l pentru 
performanţă. Neamţul avu un gest de minimalizare, dar Lindsay îşi dădu seama că era 
mulţumit. 

— Ne mai vedem pe-aici, zimbi Bauer. Ce spui de o excursie pe frontul rusesc la 
un moment dat? 

— La un moment dat... 

Lindsay îşi îndreptă atenţia spre Mercedes-ul mare care oprise aproape paralel 
cu avionul. Un om înalt, bine făcut, în uniformă îl salută, întinzînd braţul drept. 

— Locotenent-colonelul de aviaţie Lindsay? Eu sunt Guensche, aghiotantul 
Fuhrerului Am instrucţiuni să vă escortez imediat pentru a-l întîlni pe Führer care 


tocmai a sosit de pe frontul de est. Heil Hitler! 

ştirea sosirii sale i-o luase înainte, îşi dădu Lindsay imediat seama. Observă că, 
peste tot în jurul pistei camuflate, oamenii se opriseră din lucru pentru a-l privi. Un 
ofiţer Luftwaffe care verifica un Condor - avionul care zburase cu Fuhrerul de pe 
frontul de est? Copia aparatului despre care Bauer spusese că părăsise mai devreme 
pista de la Berghof? Un mecanic ce ţinea o cîrpă în mînă se opri, de asemenea, pentru 
a se uita la el, iar înăuntrul turnului cineva folosea un binoclu pentru a se uita la el. Era 
vedeta zilei! 

— Mulţumesc, Guensche. Sper că nu te deranjează dacă merg în faţă. Dacă stau 
singur în spate mă simt ca un rege! 

— Desigur, domnule comandor. 

Guensche închise uşa din spate, pe care o deschisese, şi îl conduse spre 
scaunul pasagerului din faţă. 

— ştiţi, continuă el, de fiecare dată cînd Fuhrerul este condus undeva, şi el 
insistă să stea lîngă şofer. Este într-adevăr un om al poporului. Ca şi dumneavoastră, 
domnule, dacă mă pot exprima astfel... 

Lindsay gîndi că era mai bine decit se aşteptase, îşi făcea prieteni în stînga şi-n 
dreapta, o metodă pe care un anumit colonel Dick Browne din Ryder Street, Londra, ar 
fi găsit-o greu de imitat. Aghiotantul conduse cu îndemînare pe cărările dintre pinii 
întunecaţi, în timp ce continuă să vorbească, oferind informaţii interesante. 

— În acest moment, e multă activitate, plecări şi veniri, alarme şi deplasări... 

— Sper că nimic serios? întrebă Lindsay. 

— Nu, la urma urmelor! Mă gîndeam la ziua de ieri... a fost o explozie puternică. 
Ca o bombă. Apoi ne-am dat seama că era ceva obişnuit - o vulpe care detonase o 
mină. Deşi trebuie să fi fost mai multe, care au detonat două sau trei mine - explozia a 
fost foarte puternică. Domnule comandor, nu trebuie să vă plimbaţi pe aici fără o 
călăuză. Vizuina Lupului este bine păzită de cîmpuri de mine. lată că vine primul punct 
de control. Nu vă îngrijoraţi - mai sunt două pînă ajungem la Vizuina Lupului... 

lan Lindsay nu era îngrijorat. Era de-a dreptul încremenit de spaimă. 


Capitolul 9 


Aghiotantul Guensche îl escortă pe Lindsay prin cele trei puncte de control. 
Înainte de a se urca în Mercedes, englezul îşi scosese jacheta de pilot şi acum purta 
uniforma RAF. Fu intrigat că nu vedea niciun semn de ostilitate de la diferiţii paznici 
care se uitau la el curioşi. De asemenea, observă că Guensche chiar, care trebuia să le 

fi fost bine cunoscut tuturor, trebuia să-şi arate permisul de trecere pe care se afla 
fotografia sa. 

— Securitatea este foarte bună, comentă el, în timp ce neamţul opri motorul 
după cea de-a treia verificare. 

— Pînă şi Keitel şi Jodl trebuie să-şi arate permisele speciale înainte să li se dea 
voie să treacă, îl zise Guensche. Singura excepţie este Fuhrerul însuşi... 

Drumul de la aerodrom fusese deprimant - pretutindeni se închisese în jurul lor 
pădurea de pini din care picura umezeala, indicînd o creştere a temperaturii. şuvoaiele 
de ceaţă rătăcitoare care alunecau printre copaci ca o armată de fantome se adăugau 
la atmosfera de pustietate opresivă. Acum, cînd ajunseseră la Vizuina Lupului, Lindsay 
era şi mai surprins de împrejurimile primitive. 

Dincolo de gardul de sîrmă de care trecuseră se afla un talmeş-balmeş de 
clădiri cu un singur etaj, care lăsau impresia că fuseseră azvirlite acolo peste noapte. Îi 
aduceau aminte lui Lindsay de o tabără militară în tranzit. Părea că cea mai mare 
atenţie fusese acordată camuflajului 

Ca şi la aerodromul de la Rangsdorf, acoperişurile erau acoperite cu îndemînare 
de un camuflaj format din plasă peste care creşteau plante agăţătoare. Pereţii erau 
vopsiți în maro şi galben. Guensche se întoarse şi îi arătă o clădire de care se 
apropiau. 

— Lagebaracke... toate conferințele militare sunt ţinute fie aici, fie în buncărul 
Fuhrerului. Clădirea de acolo aparţine feldmareşalului Keitel, iar aceea este a lui Jodl. 
Cea a lui Martin Bormann este în afara incintei. Că vorbeam de lup... 

Un bărbat scund, supraponderal, în uniformă nazistă ieşise în uşă şi stătea 
respectuos într-o parte. Un alt bărbat apăru, îmbrăcat, de asemenea, în uniformă. 
Lindsay nu-şi putu împiedica o scurtă contractare a muşchilor, ca apoi să se forţeze să 
se relaxeze. Bărbatul cel scund ocupă o poziţie lîngă stăpînul său, iar Lindsay fu 
surprins să vadă că Bormann de-abia îi ajungea lui Hitler pînă la umăr. 

Bormann îl văzuse pe Lindsay şi îi spuse ceva Fuhrerului, arătîndu-i-l pe englez, 
pe măsură ce cei doi se apropiau de Guensche şi de însoţitorul acestuia. Îi spune cine 
sunt, ceea ce este ciudat, se gîndi Lindsay. Apoi, ca şi aghiotantul, îşi ridică braţul 
drept şi îl ţinu nemişcat.Salutul său coincise cu cel al lui Guensche. 

— Heil Hitler! 

Fuhrerul răspunse la salut cu o expresie severă. Apoi expresia trecu printr-o 
transformare remarcabilă. Lindsay, cu experienţa sa în calitate de actor, era în mod 
special bine pregătit să aprecieze fenomenul. 

Personalitatea neînduplecată se topi în timp ce Hitler întinse mîna şi o strînse pe 
cea a lui Lindsay. Zimbetul său era deschis, fără nicio urmă de afectare sau 


condescendenţă, iar el vorbi, ca şi cum s-ar fi adresat unui vechi prieten la care ţinea 

în mod deosebit. 

— Bine ai venit la modestul meu cartier general, locotenent-colonele. Aştept cu 
nerăbdare să stăm mai mult de vorbă împreună. Înainte de război, ai fost unul dintre 
puţinii englezi care au înţeles într-adevăr ce încercam să fac. Mă scuzi, te rog, dar am 
avut o perioadă mai obositoare şi trebuie să mă odihnesc... 

Apoi se îndepărtă, iar alţi doi bărbaţi, amîndoi în uniformă militară, îşi urmară 
conducătorul afară din Lagebaracke. Guensche de-abia îşi dezlipi buzele. 

— Primul este feldmareşalul Keitel. Un om foarte normal. Cel din spatele lui este 
general-colonelul Alfred Jodl. 

Keitel era înalt, masiv, îşi ţinea capul sus şi avea o mustață mică. Se opri pentru 
puţin timp, purtîndu-se arogant şi dominator. Guensche înţepenise în poziţie de drepţi. 

— Dumneata eşti dezertorul englez de la Berghof. Vei rămîne la dispoziţia 
noastră, pînă cînd Fuhrerul îţi va acorda o scurtă întîlnire. 

De îndată ce îşi comunică diktat-ul, Keitel se îndepărtă. General-colonelul Jodl 
era un bărbat foarte diferit. Purta şapca aşezată într-un unghi elegant, iar în ochii săi 
se afla o expresie ironică, la graniţa cu amuzamentul, în timp ce se opri şi îl studie pe 
Lindsay. Omul acesta cu o faţă îngustă, bine bărbierită, avea un fel de-a fi distant, dar 
politicos. 

— Cine crezi că va cîştiga războiul acesta? 

— Numai Dumnezeu ştie, în stadiul actual... 

— Atunci aş fi vrut să-l fi adus pe Dumnezeu cu dumneata, astfel încît să-l fi 
putut consulta, comentă Jodl. Înclină capul spre Guensche. Conferinţa de astăzi a fost 
foarte plată. Oricum, generatorul ne joacă feste. Era atît de întuneric acolo, încît ai fi 
zis că-i noapte. Se întoarse din nou spre Lindsay, pe care îl luă din nou prin 
surprindere. E ceva interesant în pachetul acela pe care-l ţii în braţe, de parcă ar 
conţine bijuteriile Coroanei Britanice? 

— Ordinul de luptă al Aliaților de pe frontul din nordul Africii. 

— Vino să mă vezi peste două ore! Nu te-a mai întrebat nimeni despre el? Nici 
măcar Fuhrerul? Curios, rareori îi scapă vreun lucru. Chiar ar fi trebuit să-l aduci pe 
Dumnezeu cu dumneata... 

Mintea lui Lindsay era un viîrtej de impresii concurente. Avea în minte tabloul 
însufleţit al scurtei sale întâlniri cu Hitler. Reamintindu-şi lunga întîlnire de dinainte de 
război, avu un sentiment foarte straniu - ca şi cum Fuhrerul îşi exagera personalitatea 
anterioară... 

Jodl se îndepărtă cu o expresie de dezgust cinic. Lindsay se întoarse să verifice 
care era locuinţa sa, în timp ce vorbea Guensche. 

— El trebuia să fie cel care să observe pachetul... cu excepţia faptului că şi eu 


m-aş fi aşteptat ca Fuhrerul să fi pus primul aceeaşi întrebare. Ah, iată că vine cineva 

mai pe gustul dumitale, cred. 

O fată zveltă, cu părul închis la culoare şi o siluetă superbă ieşise pe uşa de la 
Lagebaracke şi se îndrepta încet spre ei, ca şi cum şi-ar fi luat un răgaz ca să-l 
cerceteze pe Lindsay. Îşi balansă braţul drept. Sub cel stîng strîngea un caiet. 

— Christa Lundt, secretara cea mai bună a Fihrerului, şopti Guensche. Întreba 
de dumneata. Cred c-ai intrigat-o. Oftă. Eşti foarte norocos. 


şedeau faţă în faţă la o masă din cantină, şi Christa Lundt îl descumpăni imediat 
pe lan Lindsay. Sorbi din cafea şi puse o întrebare: 

— Sunteţi într-adevăr pro-nazist, domnule comandor? 

Puse întrebarea într-o engleză excelentă. Pînă în acest moment coversaţia se 
purtase în germană. Cînd îi fusese prezentat de către însoţitorul său, Guensche, 
Lindsay fusese surprins cînd ea sugerase s-o însoţească în cantina în care stăteau 
acum singuri, în afara chelnerului din spatele barului, care însă era prea departe 
pentru a-i putea auzi. 

— Am fost membru al Frăției Anglo-Germane înainte de război, replică el şi lăsă 
mingea la ea în teren, în timp ce continuă să bea din cafeaua proastă. 

O studie, observînd nasul puternic, bărbia fermă şi ochii mari, albaştri, ce 
clipeau rar. Un clopoțel de alarmă suna undeva în mintea sa. Toate scuturile sale erau 
ridicate, deşi nimic din purtarea sa degajată nu arăta faptul că era la pîndă. 

— Dar asta era înainte de război, precum ai zis, continuă ea în limba sa 
maternă. A curs multă apă pe rîuri de atunci... 

— şi unde ai învăţat să vorbeşti engleză atit de bine, dacă pot întreba? vru el să 
afle. 

— Deci, mi-ai evitat întrebarea. Zîmbi, un zîmbet relaxat, că strălucirea caldă a 
unui foc. Aveam optsprezece ani cînd am petrecut ceva timp cu o familie drăguță din 
Guildford, Middlesex... 

— Guildford e în Surrey, spuse el repede. 

— Deci, chiar eşti englez, nu un neamţ care se dă drept englez. 

— De ce naiba aş face aşa ceva? 

Ea zîmbi din nou. El îşi spuse să fie prudent. Zimbetul ei putea face praf un 
bărbat. Ea avea pînă şi un răspuns plauzibil pentru ultima sa întrebare. 

— Pentru că germana dumitale este foarte bună şi, dacă nu mă crezi groaznic 
de nepoliticoasă, arăţi foarte teuton cu părul dumitale blond... 

— Un demn membru al rasei stăpînitoare? 

El exersa ceea ce fusese antrenat să facă: să ducă o conversaţie cu o parte a 
creierului său, în timp ce cealaltă acţiona independent, pe o frecvenţă diferită; făptura 


aceasta talentată şi atrăgătoare îi aplica o grilă, îl supunea unui interogatoriu. Oare 

Bormann o determinase? Asta nu prea mergea - nu prea ştia de ce. Se simţea extrem 
de intrigat. 

— Un demn membru al Frăției Anglo-Germane, replică ea, cu ochii în ai lui. E 
ceva ciudat cu dumneata, comandorule, la fel de ciudat ca lucrurile petrecute înainte 
ca dumneata să aterizezi la acest capăt de lume. 

— Ce fel de lucruri ciudate? 

El părea neinteresat, doar purtind o conversaţie, dar avea senzaţia 
inconfortabilă că nu o păcălise pe Christa Lundt. Avea miini mici, frumos făcute. 
Fiecare mişcare a ei era graţioasă. Îşi coborî mai mult vocea dulce şi alinătoare, deşi 
bărbatul din spatele tejghelei se îndepărtase şi citea un ziar. 

— În primul rînd, a avut loc o explozie foarte puternică ieri, chiar înainte ca 
Fuhrerul să sosească din Rusia. Ni s-a spus că nişte vulpi intraseră în cîmpul de mine. 
Asta se mai întîmplase şi înainte, dar explozia de ieri a fost foarte puternică, iar mie - 
eu am un auz bun - mi s-a părut că vine de deasupra pădurii. Aşa cum s-a dovedit, 
avionul Fuhrerului a întîrziat. 

— Nu pare să fie prea mult... răspunse Lindsay. 

— A fost multă agitaţie prin zonă în după-amiaza aceea. Sunt sigură că am auzit 
cum se deplasau vehicule prin pădure. Astăzi vine Fuhrerul pentru obişnuita sa 
conferinţă de la prînz şi apoi o scurtează. A fost ceva în neregulă cu generatorul - 
luminile au slăbit şi aşa au rămas. Cu cerul acoperit de nori, de-abia ne puteam vedea 
unul pe celălalt în Lagebaracke. 

— Deci, energia electrică a luat-o razna. Dar e război, dacă nu cumva ai uitat... 

— Nu sunt chiar proastă, domnule comandor! 

— Sunt un tip neformalist. Spune-mi lan. Pot să-ţi spun Christa? 

— În regulă, lan, dar numai cînd suntem singuri. Altfel, voi fi Fräulein Lundt. 
Martin Bormann a încercat să mă bage în patul lui de nenumărate ori... a reuşit asta 
cu cele mai multe secretare. Nu vor să-l supere - este cel mai periculos om de la 
Vizuina Lupului. Are sub control toată administraţia - inclusiv furnizarea energiei 
electrice. 

— Este singurul care ştie despre generator? 

— Păi... nu. şi Keitel, şi Jodl se pricep la tehnică şi îşi bagă nasul peste tot.Ca cei 
mai mulţi dintre noi, se plictisesc de moarte în gaura asta de iad. Ochii ei se uitară 
drept la el. Mai avem şi febra spionilor! Fuhrerul este convins că se află un agent 
sovietic aici, la Vizuina Lupului. Faţa îi deveni inexpresivă. Tocmai a sosit Bormann. Se 
îndreaptă spre tine. Am plecat... 


Lindsay stătea întins în pat, cu mîinile încrucişate sub cap, uitîndu-se în sus, la 


acoperişul bine consolidat, fără a-l vedea. Bormann îi arătase unde era cazat, o baracă 

mică în incintă, înăuntrul perimetrului doi, unde Keitel şi Jodl îşi aveau locuinţele 
personale... niciuna nu arăta mai luxoasă decit locul primitiv repartizat englezului. 

Fu uimit de întreaga aşezare, care îi aducea aminte intens de descrierile 
lagărelor de prizonieri pe care le citise. Dar îşi mai amintea şi fiecare cuvint din 
conversaţia cu Christa Lundt. Oare putea avea încredere măcar într-un cuvînt din ceea 
ce spusese ea? 

Mai întîi, era explozia aceea misterioasă care, conform Christei, avusese loc 
deasupra. Apoi povestea despre cum se diminuase curentul electric la conferinţa 
militară era ciudată. În al treilea rînd, era ceva ireal în scurta sa întîlnire cu Hitler. Îşi 
aminti povestea Christei despre un agent sovietic din interiorul Vizuinei Lupului. Asta 
chiar distrugea toată credibilitatea ei. 


Silueta bine înfofolită trecu prin punctul de control cel mai îndepărtat şi dispăru 
în pădurea cuprinsă de ceaţă. Păşea cu o uşurinţă aproape feminină, de-abia făcînd 
zgomot pe zăpada tare. 

În depărtare se auzi un sunet ca o împuşcătură de carabină. Silueta ireală nici 
măcar nu se opri. O ramură învelită în gheaţă căzuse dintr-un copac. Era o întîmplare 
frecventă. Silueta se mişcă încrezătoare pe cărare, printre cîmpurile de mine. La o 
jumătate de kilometru de punctul de control, se opri în interiorul unui cerc de copaci şi 
se aplecă la pămînt. 

Emiţătorul radio era ascuns în ceea ce arăta ca vizuina unui animal, o grămadă 
de buşteni - mulţi buşteni - pe jumătate acoperiţi cu arbori tineri. Scoţind un caiet 
dintr-un buzunar, silueta dădu la pagina cu mesajul deja codificat. 

Degete sensibile începură să bată semnalul, după ce mai întîi extinseseră 
antena telescopică a aparatului de mare putere. Nimic nu era făcut în grabă. O dată ce 
fu trimis mesajul, buştenii fură repuşi la loc. O mînă se ridică şi scutură o ramură peste 
„ascunzătoare”, provocînd o cădere proaspătă de zăpadă menită să ascundă toate 
semnele de răscolire a locului. 

Silueta înfofolită îşi începu apoi întoarcerea lentă către punctul de control, fără 
a se grăbi. O parte din personalul de la Vizuina Lupului avea obiceiul să facă plimbări 
dincolo de perimetru - orice, pentru a scăpa pentru scurt timp de atmosfera 
claustrofobică ce umplea cartierul general. 

O jumătate de oră mai tîrziu, lan Lindsay îşi puse o manta militară împrumutată 
de Guensche şi îşi părăsi baracă, pentru a-şi dezmorţi picioarele. Ceaţa - era aproape 
întuneric - invadase Vizuina Lupului iar fuioare de un cenuşiu murdar i se răsuceau 
prin faţă. Fără niciun avertisment, o siluetă înfofolită apăru în faţa lui. 

Feldmareşalul Keitel îşi ridică bastonul cu un gest obosit şi merse prin incintă, 


pînă la locuinţa sa. Nu schimbaseră niciun cuvînt. Era genul de seară în care nimănui 

nu-i plăcea lumea aceasta. 


Partea a Il-a 


Grupul Lucy: Roessler 


Capitolul 10 


Lucerna, Elveţia. Era o noapte rece în vechiul oraş elveţian. Puţini oameni 
mergeau pe străzile acoperite de zăpadă, în tăcerea întunecată. Închis în 
apartamentul său de la ultimul etaj al unei clădiri vechi, Rudolf Roessler îşi scoase 
căştile de pe urechi şi se uită la caietul pe care se afla semnalul codificat pe care 
tocmai îl primise din Germania. Stătea pe jumătate în interiorul unui dulap în faţa unui 
lambriu coborit care ascundea puternicul său emiţător. 

Acest om de virstă mijlocie, pe lîngă care ai fi trecut pe stradă de o sută de ori 
fără să-ţi dai seama că ai trecut pe lîngă cineva, se uită prin ochelarii cu lentile groase 
la mesajul pe care urma să-l retransmită în curînd la Moscova. Chiar şi în forma 
codificată în care se afla mesajul - elveţienii descifraseră de mult codul - ştiu că avea 
în faţa ochilor ordinul de luptă al armatei germane de pe frontul de est. 

Misterul, a cărui soluţie Roessler n-ar fi ghicit-o niciodată, era identitatea 
Ciocănitoarei, agentul plasat atît de aproape de vîrful ierarhiei naziste, încît putea 
trimite regulat ordinul german de luptă. Roessler nu încetase niciodată să se întrebe 
care era incredibila sa sursă. 

Roessler însuşi era un om misterios. În primul rînd, era german. Înainte de 
1933, fusese editor de piese de teatru în Berlin şi redactor-şef al unui ziar antinazist. În 
timpul acelor zile uitate de Dumnezeu, în care capitala Germaniei era inima Europei, 
îşi crease legături care, ani mai tîrziu, conduseseră la întemeierea celei mai pline de 
succes reţele de spioni din Cel de-al Doilea Război Mondial. Grupul Lucy. 

— Anna, mi-ar face bine o cană de cafea fierbinte înainte de a retransmite 
mesajul către Moscova... 

Se întoarse în scaunul său rotativ, iar soţia sa zîmbi şi dădu din cap, întinzînd 
mîna către recipientul de cafea. Era o femeie atrăgătoare de vreo patruzeci de ani, cu 
păr închis la culoare, subţire, vioaie şi extrem de eficientă. Vorbi în timp ce se aplecă 
peste aragaz... 

— Lucrezi prea mult, ştii asta. Toată munca pe care o facem trebuie să te 
supună unei încordări uriaşe... 

— Anna, am putea foarte bine să facem istorie. Am putea schimba întregul curs 
al războiului - numai dacă ne-ar asculta cei de la Moscova, Doamne! 

— Fie ne ascultă, fie nu, replică Anna. Tu nu poţi face decit ce este mai bine. 
Vino şi aşază-te la masă, în timp ce-ţi bei cafeaua, îl certă ea. Viaţa-i destul de 
complicată şi aşa... 

Era într-adevăr complicată. În 1933, Roessler fugise în Elveţia, cu un pas înainte 
de a fi arestat cînd venise Hitler la putere. Pe măsură ce se apropia războiul de ei, făcu 
un tîrg cu Nachrichten-Dienst, Serviciul Militar de Informaţii Elveţian. În schimbul 
permisiunii de a fi lăsat să îşi folosească emițătorul, el furniza elveţienilor mesaje de la 
vechile sale legături din Berlin. 

Unul dintre aceşti oameni îl contactase pe Roessler chiar înainte ca acesta să 
părăsească Germania. Roessler nu a cunoscut niciodată identitatea legăturii sale, deşi 
era aproape sigur că avea de-a face cu un comunist. 

— O să fie război, spusese omul acela. Atunci cînd va începe, vei primi mesaje 
de la Ciocănitoare. Este plasată aşa de sus, încît nici nu ţi-ar veni să crezi. Prin graniţa 
elveţiană se va trece un emiţător puternic pentru dumneata. O să am grijă să ţi se dea 
toate codurile şi datele tehnice prin transmisiuni radio. lar numele elveţianului care te 
va iniţia în folosirea acestuia... 

În 1943, Roessler cel blînd, care, cu un deceniu înainte, anticipa o viaţă 
petrecută în calitate de editor de piese de teatru, se văzu controlind cea mai 
importantă reţea de spioni a lumii. Contactul său iniţial din Berlin îi mai dăduse o 
instrucţiune. 

— Ai nevoie de un nume de cod pentru a-ţi proteja identitatea reală. Am decis 
să te numim Lucy... 


În biroul său din interiorul Kremlinului, Stalin, stînd în picioare lîngă biroul său, 

ţinea în mînă un mesaj decodat. Alţi doi bărbaţi stăteau în faţa lui, păstrînd o tăcere 
respectuoasă. 

Unul dintre ei era Lavrenti Beria, un bărbat cu un chip palid ce purta pince-nez, 
conducătorul NKVD-ului, Ministerul Securităţii Statului, care avea să devină ulterior 
KGB. Celălalt vizitator era generalul Jukov, un bărbat cu umeri laţi şi cu un trup mare, 
musculos. Stalin îi înmînă mai întîi lui Beria mesajul, se retrase în spatele biroului, se 
lăsă pe spate în scaun şi îşi aprinse pipa curbată. De sub sprîncenele sale stufoase, 
ochii săi gălbui îl urmăreau pe Beria, în timp ce vorbea cu accent georgian. 

— Ăsta-i încă un mesaj primit de la Lucy. 

— Cine este Lucy asta? întrebă Jukov, cu o uşoară nerăbdare. 

— Asta nu te priveşte. Mesajul provine de la Ciocănitoare, un contact important 
din interiorul Germaniei hitleriste. Pot oare presupune, generale... făcu o pauză, ca şi 
cum gradul era o chestiune temporară, ...Jukov că trimiţi în mod regulat patrule pe 
cîmpul de bătălie? 

Jukov deveni rigid. Întrebarea era aproape o insultă. Se forţă să îşi ascundă 
indignarea - să răspundă că şi cum ar fi fost cea mai naturală dintre întrebări. 

— Generalissime, consider de datoria mea de a mă asigura că există atît patrule 
de noapte, cît şi patrule de zi. Li se spune că nu trebuie să se întoarcă pînă nu aduc 
prizonieri pentru a fi interogaţi... 

— Atunci spune-mi, zise Stalin cu vocea sa mieroasă, crezi că mesajul care 
conţine ordinul de luptă al nemților este demn de încredere? 

Aşteptară. Beria, cu buzele pungă, care învățase să nu vorbească niciodată 
înainte să-i fie pusă o întrebare directă de către Stalin, îi întinse mesajul lui Jukov. Era 
ceva sinistru în rigiditatea şefului NKVD-ului. Jukov vorbi, privindu-l pe Stalin. 

— Conform ultimelor informaţii pe care le am, acest mesaj, în ceea ce priveşte 
raioanele înaintate, este corect. 

— Dar nemţii ar fi putut planta un ecran subţire de unităţi în aceste raioane 
înaintate, pentru a corespunde mesajului, zise Stalin. 

Jukov oftă. Ura conferințele acestea militare insidioase şi convocările la Kremlin. 
Dar avu grijă să-şi înăbuşe oftatul. Era atît de tipic pentru Stalin - nu avea încredere în 
nimeni! se întrebă dacă exista aceeaşi atmosferă de intrigă şi la cartierul general al lui 
Hitler, oriunde s-ar afla acesta. Refuză să cedeze complet. 

— Aşa este, fu el de acord. Dar mesajele anterioare ale Ciocănitorii s-au dovedit 
uimitor de precise, de parcă fuseseră trimise de cineva din anturajul imediat al 
Fuhrerului. Ca soldat, capeţi un al şaselea simţ în privinţa lucrurilor ăstora... 

— Vom mai aştepta puţin să vedem mai multe mesaje ca acesta înainte de a 
întreprinde vreo operaţiune pe baza lor. 


Stalin îşi cobori ochii şi îşi scutură pipa într-o scrumieră mare de pe birou. 

Tutunul aprins din globul de cristal lucea roşietic în camera iluminată slab. Energia 
electrică încă era raţionalizată la Moscova. Generalul Jukov îşi dădu seama că nu mai 
era nevoie de el. 

De îndată ce rămase singur cu şeful poliţiei sale secrete, Stalin scoase un al 
doilea mesaj şi i-l înmînă. Nu îl privi pe Beria în timp ce comentă. 

— Mesajul a venit de la Londra. Un ofiţer al forţelor aeriene engleze, Lindsay, a 
zburat din Africa de Nord ca să-l vadă pe Hitler. Bănuiesc că Churchill recurge din nou 
la vechile sale trucuri. 

— Vă referiţi la faptul că ar negocia o pace separată cu Germania? sugeră Beria 
cu prudenţă după ce cercetă mesajul. 

— N-am spus aşa ceva, nu-i aşa? Vom aştepta să vedem ce curs iau 
evenimentele. 

Era una dintre expresiile favorite ale lui Stalin, exprimînd o atitudine pe care o 
adopta întotdeauna pînă vedea de unde sărea iepurele. Folosise aceleaşi cuvinte cînd, 
în iunie 1941, la Kremlin sosiseră, din toate părţile, avertismente ce prevedeau un 
atac german iminent. 

— şi dacă se dovedeşte că este adevărat? se aventură Beria să întrebe. 

— Atunci s-ar putea să fim forţaţi să luăm măsuri drastice, nu-i aşa? 


Cu două ore mai devreme, în Lucerna, Rudolf Roessler terminase de transmis 
mesajul către Moscova, lăsase în jos capacul transmiţătorului şi închisese uşa 
dulapului în care era depozitat singurul său motiv pentru a exista. 

Chiar cînd fusese instalată pentru prima dată antena puternică, el se 
comportase cu prudenţă. Un tehnician civil elveţian îi întinsese firul de-a lungul 
camerei, deasupra lambriurilor. Roessler avea deja pregătită o explicaţie care să nu 
bată la ochi. 

— Vreau să prind bine emisiunile de dincolo de mare ale BBC-ului britanic, 
răspunsese el. 

Soţia sa, Anna, îl aştepta în pragul uşii. Auzise zgomotul familiar al închiderii 
dulapului. 

— O să stau trează să-l aştept pe curierul lui Masson, sugeră ea. Urcă-te în pat 
şi încearcă să dormi. Am făcut o copie a mesajului. Este în plicul ăsta. Am sunat la vila 
Stutz în timp ce tu transmiteai. 

— Ce m-aş face fără tine? se întrebă Roessler. 

— Ai muri de foame! 

— Ce război nebunesc, continuă Roessler. Eu sunt neamt. Primesc mesaje de la 
rezistenţa antinazistă. Le trimit la Moscova. Mă asigur că spionajul elveţian are o copie 


a acestor mesaje, conform acordului nostru prin care ei ne permit să folosim 

emițătorul în ţara lor. E nebunesc, nu-i aşa? 

— Dacă spui tu... 

— Primesc mesaje de la cineva de sus, cineva pe care sunt sigur că nu l-am 
cunoscut niciodată, dar care trebuie să-şi asume un risc îngrozitor. Apoi le transmit de 
la Ciocănitoarea asta necunoscută la Cazacul la fel de necunoscut. Oare mă ascultă 
cineva? Ruşii nu înving... 

— O să ştim cînd ascultă Moscova, îi zise Anna. 

— Dar cum, te întreb? 

— Cînd - dacă - Armata Roşie va începe să înainteze în Europa. Acum, pentru 
ultima dată, Rudolf Roessler, treci în pat! 


Capitolul 11 


Heinz Kuby, dublura Fihrerului, îl convocase pe Martin Bormann la locuinţa sa 
după ce se odihnise. Îşi primi vizitatorul îmbrăcat în uniforma de război a lui Hitler - 
pantaloni închişi la culoare şi o haină în stil militar. Cînd Bormann intră şi închise uşa, 
Kuby se plimba de colo pînă colo, cu mîinile strînse la spate. 

Bormannn îşi studie creaţia cu grijă şi fu uimit. Simţea că se afla în prezenţa 
adevăratului Fuhrer. Remarca de deschidere a actorului ce juca un singur rol fu una 
tipică pentru Hitler, prea tipică pentru gustul lui Bormann, care aşteptase ocazia de a-l 
„instrui” pe Kuby. 

— Prima şedinţă a mers bine, Bormann. Cu siguranţă mi-ai înţeles tactica. Am 
spus foarte puţin şi i-am pus pe ceilalţi să raporteze situaţia militară actuală de pe 
frontul de est. La viitoarea întîlnire, o să încep să dau ordine. 

— Asta ar fi foarte primejdios... protestă Bormann. Privi nervos prin camera 
simplu mobilată. Cred că suntem singuri... 

— Desigur! Crezi că n-am luat nicio precauţie înainte de a te fi convocat aici? 

Convocat. Bormann deveni rigid la această expresie. Crezuse că Kuby se va 
baza mult pe el pentru sfaturi în orice domeniu. În schimb, bărbatul care era acum 
Adolf Hitler i se adresa deja cu aerul unei autorităţi supreme. Hitler continuă să 
vorbească. 

— Ideea principală este că trebuie să prind în detaliu dispozitivele militare din 


acest domeniu... apoi pot exercita controlul suprem... 

— Controlul suprem? zise Bormann stupefiat. Nu dispui de cunoştinţele 
necesare pentru a conduce operaţiuni ce implică milioane de oameni... 

— Mai întrerupe-mă o dată şi vei părăsi camera aceasta, îl ameninţă Hitler. Cît 
am stat la Berghof, mi-am petrecut tot timpul pregătindu-mă pentru chiar acest 
moment. Începu să dea din miini, cu gesturi largi, pentru a-şi puncta cuvintele. l-am 
studiat pe Clausewitz, pe von Moltke... toată literatura militară pe care am găsit-o în 
bibliotecă, am absorbit toate cărţile pe care le-a citit predecesorul meu, pentru a le 
putea apoi reda. Bormann, uiţi că am o excelentă memorie pentru fapte... 

— Şi dacă nu te voi sprijini? 

— Mein Führer! şuieră năluca. Aşa mi te vei adresa în public, precum şi în 
particular. Crezi că mă poţi denunța? Dumneata, care-ai fost responsabil pentru 
aducerea mea la Vizuina Lupului? Cît timp crezi că vei dura dumneata? Răspunde-mi! 

— Dar n-ar putea vedea cineva schimbarea de identitate? sugeră Bormann. 
Keitel? Jodl? Am trecut cu succes primul hop, pentru că m-am ocupat eu de generator, 
aşa că a fost imposibil să fii văzut clar în camera de conferinţe. Apoi sunt cei care ne 
vizitează - Goebbels, Goering... 

— Eşti un prost, Bormann! 

Hitler se aşeză într-un fotoliu, cu braţele încrucişate, cu şuviţa de păr căzîndu-i 
pe frunte în timp ce îl privea pe celălalt. 

— Generalii care se opun politicii me/e de-abia aşteaptă ocazia să mă 
înlocuiască, ca şi cei care m-au sprijinit, inclusiv Keitel şi Jodl. Poziţiile lor - şi poate 
viaţa lor - depind de continuarea existenţei mele. A ta cu siguranţă depinde. Ca şi 
viaţa celor care, aşa cum te-ai exprimat dumneata, ne vizitează aici. Deci, dacă cineva 
bănuieşte ceva, va avea grijă să-şi ţină gura bine închisă! 

— Sunt sigur că aveţi dreptate, Mein Führer, adăugă Bormann. 

— Eşti într-adevăr un prost, continuă Hitler gînditor, atrăgîndu-i atenţia lui 
Bormann cu ochii săi ieşiţi din orbite. Întregul nostru succes a fost bazat pe 
propagandă... care, la rîndul ei, s-a bazat pe conceptul meu original al Minciunii celei 
Mari! Am spus-o, şi-am dovedit-o, de nenumărate ori! Oamenii pot pune sub semnul 
întrebării o minciună mică. Dar o minciună enormă îi înspăimîntă atît de tare, încît 
încep să creadă că trebuie să fie adevărată. Vezi cum funcţionează în sens invers? 

— Poate îmi veţi explica dumneavoastră. 

Bormann încă se afla în picioare, iar Fuhrerul nu-i sugerase să stea jos. Mintea 
sa era într-un virtej, într-o ceaţă hipnotică, în timp ce Fuhrerul continuă să-l preseze. 

— Marea Minciună. Cine şi-ar putea închipui vreodată că un om care arată ca 
Fuhrerul, acţionează ca Fuhrerul şi vorbeşte ca Fuhrerul poate fi altcineva decit 
Fuhreruh 


Hitler sări deodată în picioare, într-o explozie de energie caracteristică, şi 

începu din nou să măsoare camera. Tonul său aspru se îmblinzi, iar el deveni 
amabilitatea întruchipată. 

— Desigur, mein Führer! întotdeauna! 

Bormann cel scund şi gras se surprinse înţepenind în poziţie de drepţi. Schiţă 
salutul nazist. Hitler se opri din mers şi îl apucă cu afecţiune de braţ. Zimbi din nou, iar 
în ochii săi proeminenţi se afla o peliculă de umezeală. 

— Pot menţiona problema cîinelui? sugeră Bormann. 

— Nu există nicio problemă. M-am împrietenit cu Blondi în timpul vizitelor lui la 
Berghof. Are încredere în mine, căci am o afinitate pentru cîini. 

— Singura problemă rămasă, începu Bormann ezitînd, pare a fi insolubilă... dacă 
veţi mai vizita Berghof-ul din nou. Mă refer la Eva Braun... 

— Doamna este o problemă cu care nu trebuie să-ţi baţi capul, îl asigură Hitler, 
cu o sclipire de umor în ochi. şi voi vizita, desigur, Berghof-ul. Luînd în consideraţie 
faptul că viaţa mea a fost închisă atîția ani acolo, acela este locul unde mă simt cel 
mai mult ca acasă. Făcu o pauză. Mă bucur că ai deschis discuţia despre asta, 
Bormann. Pînă se vor obişnui oamenii cu mine, o schimbare de peisaj îi va 
descumpăni. Prin urmare, cît mai curînd, vom merge cu toţii la Berghof, am nevoie de 
odihnă după lunile de muncă asiduă de la Vizuina Lupului. Cred că asta-i tot, 
deocamdată... 


Bormann se întoarse tulburat la propria sa locuinţă păşind încet prin zăpadă. 
Ultimele cîteva zile fuseseră cele mai pline din viaţa sa. Luase hotărtre după hotărîre, 
cu mintea prea ocupată de momentul de faţă, pentru a mai privi în viitor. 

În mod confuz, presupusese că Heinz Kuby va fi ca ceara în mîinile sale, putînd 
fi modelat în forma pe care o dorea el. Acum, „robotul” pe care îl crease dobîndea o 
viaţă şi o voinţă proprie - şi nu putea face nimic în privinţa aceasta. 

De la izbucnirea Celui de-al Doilea Război Mondial, Adolf Hitler demonstrase că 
era un geniu militar, comparabil cu Cezar, Frederick cel Mare şi Wellington. Într-o serie 
de situaţii de criză, el îşi dovedise intuiţia extraordinară. 

Aprilie 1940. Hitler fusese cel care aprobase şi susţinuse cu entuziasm 
îndrăzneaţa invazie a Danemarcei şi Norvegiei. În timp ce generalii săi îşi frîngeau 
mîinile şi preziceau dezastre, Hitler ordonase ca planurile concepute de amiralul 
Raeder să fie puse în aplicare. 

Norvegia! O mie şase sute de kilometri de mare deschisă şi de linie de coastă 
de la vîrful sudic al Capului Nord, cu marina britanică în apropiere, la Scapa Flow. 
Nebunie! Hitler îndepărtase cu dispreţ toate obiecțiile, înainte! Invadează-i, generale 
Falkenhorst! Planul reuşise. 


Franța! Hitler fusese cel care îşi pusese toată autoritatea în spatele unei 

operaţiuni nebuneşti a unui general - fantasticul drum cu tancuri al lui Guderian prin 
drumurile „de netrecut” ale Ardenilor, năvălind în ţinutul deschis de dincolo de munţi, 
trecînd ca fulgerul peste podurile de peste Meuse, la Sedan. Înainte, spre Canalul 
Mînecii, în timp ce personalul său format din generali tremura din toate încheieturile şi 
repeta prezicerile de dezastru! 

Asta a fost, pînă cînd britanicii au fost împinşi peste apă, pînă la fortăreaţa lor 
din insulă, iar Franţa a căzut în cîteva săptămîni. Asemenea succese strălucitoare 
intimidau înaltul Comandament, ceea ce îi permisese lui Hitler să îşi numească acolo 
propriii oameni devotați, pe Keitel şi Jodl, la vîrful structurii de comandă. 

Toate acestea trecură prin mintea lui Bormann în timp ce, cu o faţă întunecată, 
se plimbă singur în acea după-amiază fatidică, sub cerul mohorit de martie 1943. Oare 
ce le rezervă viitorul? lată ce îl obseda. 


Planurile dispozitivelor de luptă ale Forţelor Aliate în Africa de Nord erau 
desfăşurate pe biroul generalului colonel Alfred Jodl. Îi fuseseră trimise cu două ore 
mai devreme, la cerere, de către lan Lindsay. Acum, englezul şedea pe un scaun, 
aşteptînd şi întrebîndu-se, în timp ce se lupta să-şi ascundă încordarea interioară. 

Jodl avusese timp să ia legătura cu comandamentul german din Tunis, ale cărui 
forţe le înfruntau pe cele ale generalului Alexander. Care va fi verdictul? Englezul 
devenise conştient de faptul că exista ceva prefăcut în expresia şi felul de-a fi al lui 
Alfred Jodl. Era nevoie de o minte agilă pentru a supravieţui stării de conflict interior 
din Vizuina Lupului. 

— Am comunicat conţinutul acestor planuri la Tunis. Am primit apoi reacţia lor 
referitoare la ceea ce dumneata pretinzi că este ordinul de luptă al Forţelor Aliate... 

Jodl făcu o pauză, lovind încetişor cu un creion în masă. Un bec electric fără 
abajur arunca o lumină crudă peste documentele militare. Era seara devreme, dar 
afară era un întuneric deplin, în care ceața acoperea luminile. Jodl se juca cu el, iar 
Lindsay simţea aceasta, avînd grijă să reziste tentaţiei copleşitoare de a spune ceva, 
orice, de a rupe tăcerea grea. 

— Într-un fel, aceste documente sunt un indiciu de bona fides, nu-i aşa? întrebă 
Jodl, în cele din urmă. 

Lindsay ridică din umeri cu desăvirşită indiferenţă. 

— Asta vor decide alţii. Eu doar aştept întîlnirea cu Fuhrerul... 

— S-ar putea să ai de aşteptat mult timp, spuse neamţul tăios. 

Stomacul lui Lindsay se întoarse pe dos. Doamne, era ceva în neregulă cu 
blestematele de documente. Vru să-şi scoată pachetul de ţigări din buzunar. Rezistă 
din nou tentaţiei, în timp ce Jodl aştepta - era sigur de aceasta - cel mai mic semn de 


nervozitate, 

Creionul continuă să bată tactul. Lindsay ar fi vrut să i-l smulgă lui Jodl din miini 
şi să-l rupă în două. În schimb, se lăsă pe spate în scaun şi îşi împreună degajat miinile 
pe genunchi. 

— S-ar putea să ai mult de aşteptat, repetă Jodl. Vezi, se întîmplă să ştiu că 
Fuhrerul are o listă de întîlniri lungă cît braţul tău. 

Lindsay dădu din cap, fără vreo expresie anume, ascunzîndu-şi şocul uşurării. 
Comportarea lui Jodl, felul în care alegea cuvintele îl convinseseră că era cît pe-aci să 
fie arestat şi interogat. 

— Tunisul, spuse Jodl deodată, încă uitîndu-se fix la Lindsay, îmi spune că toate 
datele prezente în privinţa dispozitivelor aliate de pe frontul african coincid cu 
documentele pe care ni le-ai adus... 

Pentru a doua oară, englezul se forţă să îşi ascundă uşurarea. Omul acesta era 
într-adevăr un ticălos perfid; era convins că Jodl îl punea la încercare. Urmări cum 
neamţul aranjează documentele în ordine, le pune din nou în plicul gros şi împinge 
pachetul de-a lungul biroului 

— Paşaportul dumitale pentru Vizuina Lupului. Păstrează-l bine. 

Expresia sa era ironică, şi chiar cînd părăsi baracă, Lindsay nu fu sigur că 
cîştigase încrederea sau, cel puţin, neutralitatea acestui om. O personalitate 
enigmatică, acest general-colonel Alfred Jodl. 

Închise uşa în urma lui şi se opri. Peste barăci năvălea ceața groasă, rece ca 
gheaţa, trecîndu-i prin manta şi ajungindu-i pînă la oase. Liniştea sumbră - ba nu, 
deplina absenţă a sunetelor - îl îngrijora. 

Apoi îşi dădu seama că nu atmosfera îl alarmase. Un pantof sau o cizmă scîrţii 
aproape de el. Stînd liniştit în pătura groasă, cenuşie, de vapori, ştiu că nu este singur. 
O mînă îl apucă de braţ. 

— Nu scoate un sunet! 

Era vocea slabă, calmă a Christei Lundt; el deja ghicise cine este după micimea 
miîinii care îi cuprinsese braţul. 

— Vreau să vorbesc cu tine, continuă ea, dar nu trebuie să fim văzuţi. ştii că eşti 
urmărit? Dar să nu discutăm despre asta acum - concentrează-te doar să nu faci 
zgomot. Mergem la locuinţa mea. 

Încă ţinîndu-l de braţ, ea îl conduse prin cazarmă. Lindsay era tulburat de felul 
în care ea se mişca prin ceaţă, ca un spectru. Numai un profesionist se putea mişca 
aşa de uşor. Cine era Christa Lundt? 

— Am ajuns. Aşteaptă să deschid uşa... 

Ascultă şi privi în jur. Nu se distinse niciun sunet în timp ce ea băgă cheia în 
broască, o întoarse şi apoi o scoase. Probabil unsese broasca de curînd de mergea aşa 


de silențios. ÎI împinse uşor în întunericul dinăuntru şi îl rugă să stea nemişcat. 

Uşa fu închisă din nou cu mare îndemiînare, încuiată, iar luminile fură aprinse. 
Stăteau pe un holişor îngust. Pe podeaua goală de scîndură, nu se află niciun covor. Îl 
conduse într-o cameră, aprinzind o altă lumină, apoi se duse imediat să verifice 
draperiile trase peste ferestre. 

— Cafea? 

— Poate mai tîrziu, mulţumesc. El se aşeză într-un fotoliu pe care i-l indică ea cu 
o mişcare graţioasă a miinii Spuneai ceva despre faptul că aş fi urmărit... 

— Martin Bormann. Probabil că el este. A repartizat un SS-ist să te urmărească 
şi să raporteze toate mişcările. L-am întîlnit pe tipul ăsta care te scăpase din vedere. 
Părea amuzată cînd se aşeză aproape de el, îşi încrucişă picioarele frumos şi folosi 
ambele miini pentru a-şi elibera părul strălucitor. Era în panică. l-am spus că sunt 
sigură că te-ai dus să-l vezi pe Keitel. Aşa că acum îngheaţă în faţa cabanei 
respectatului feldmareşal. Cu un pic de noroc, o să stea acolo toată noaptea... 

— Dar de ce să fi fost Bormann cel care a pus să mă urmărească? 

— Pentru că el bănuieşte pe toată lumea. Zîmbi ironic. Uneori cred că se 
bănuieşte şi pe el însuşi. Crede că eşti un spion... este furios fiindcă Fuhrerul a fost de 
acord să te vadă. 

Se dusese la bucătărie. Pusese apă la fiert pe un aragaz pentru cafea. În timp 
ce vorbea, se întoarse spre Lindsay, ca pentru a-i urmări reacţia. El dirijă conversaţia 
departe de persoana lui. 

— Asta pare a fi cu siguranţă un caz de miînie a spionilor, observă Lindsay. 
Mi-aduc aminte c-ai zis că se află un spion sovietic la Vizuina Lupului. 

— Am spus că Fuhrerul este convins că un agent sovietic a trecut prin sistemul 
de securitate, îl corectă ea. Cineva foarte de sus... 

— Aşa e pe timp de război. 

Englezul introduse o nuanţă de îndoială în afirmaţia sa, ceea ce provocă o 
reacţie. Ea începu să strecoare cafeaua, în timp ce răspundea. 

— Are temeiuri pentru a crede aşa ceva. De fiecare dată cînd Wehrmacht-ul 
lansează o ofensivă, ruşii au trupele pregătite pentru a o contracara. E curios că nu 
lansează ei înşişi ofensive. Dacă ne cunoşteau ordinele de luptă, ai crede că ne puteau 
lua prin surprindere. Poftim... e cafea adevărată, nu surogatul ăla pe care l-am băut la 
cantină... 

— Cine cunoaşte exact ordinul de luptă? 

Ea se aşeză pe braţul fotoliului şi sorbi din cafea, ca şi cînd nu auzise 
întrebarea. Oare el mersese prea departe? Fata îl intrigă şi era iritat că n-o putea 
evalua. Explicaţia cea mai evidentă era că avea instrucţiuni să afle tot ceea ce putea 
despre el şi să-i raporteze lui... Bormann? Fuhrerului însuşi? Ea îl surprinse din nou, 


răspunzîndu-i. 

— Numai foarte puţini oameni cunosc ordinele zilnice de luptă. Fuhrerul însuşi, 
desigur, din moment ce el ia toate hotărîrile importante de operaţiuni. Feldmareşalul 
Keitel este altul. Martin Bormann este prezent la fiecare conferinţă. lar apoi este 
general-colonelul Alfred Jodl... Ultimul păru să fie menţionat cu întîrziere. Cam asta 
este. 

— Atunci lista de suspecți este un trio. Bormann, Keitel şi Jodl. Lindsay îşi sprijini 
capul de spătarul fotoliului şi păru să se relaxeze pe deplin în timp ce-şi întinse 
picioarele şi-şi încrucişă gleznele. Cafeaua asta-i foarte bună. 

— lar trioul tău este ridicol. Toţi sunt aşa de sus plasați, încît sunt deasupra 
oricărei bănuieli... 

— Cei mai buni spioni din istorie au fost întotdeauna aşa de sus, încît puteau 
avea acces la informaţii într-adevăr vitale şi erau, aşa cum spui tu, deasupra oricărei 
bănuieli. În vechiul imperiu austro-ungar, şeful contraspionajului, colonelul Raedl, a 
fost prins, în cele din urmă, trecînd secrete în partea cealaltă cu ajutorul trenului. 

— De ce ai venit în Germania, lan? 

— Îmi place să călătoresc. Începusem să am sentimentul că sunt încarcerat în 
Britania... 

— Oh, ai zburat direct din Britania în Africa şi apoi la Berghof? 

El nu răspunse la întrebare. Începuse să se răzgîndească în privinţa fapului că 
Christa era o unealtă trimisă să afle tot ce putea şi să raporteze descoperirile sale lui 
Bormann sau altcuiva. Simţi că ea se afla într-o dispoziţie nervoasă, iritabilă, că era 
profund preocupată de propria ei siguranţă. 

Christa Lundt participa la toate şedinţele militare. Christa Lundi înregistra toate 
instrucţiunile Fuhrerului... aşa spusese mai devreme la cantină. Ea era persoana ideală 
care putea da răspunsul la cea de-a doua întrebare care-l adusese în Germania. El 
decise să rişte. 

— E un lucru care mă intrigă, începu el. Este într-adevăr Fuhrerul geniul militar 
drept care se dă? Sau e vreun general strălucitor care conduce armatele? Keitel? Jodl? 

— Cred că glumeşti. Tonul ei era plin de dispreţ. Am crezut că ai depistat deja 
că cei doi sunt sateliții ascultători ai lui Hitler. Fuhrerul singur deţine comanda. Pe tot 
timpul războiului, el a luat toate deciziile cruciale care ne-au adus atitea victorii. El 
este propriul său spirit călăuzitor. 

— Îl admiri? sugeră el. 

— Cu toţii îl admirăm. şi nu numai pentru geniul său. Este foarte grijuliu, în 
special cu femeile. Poate fi foarte blind şi înţelegător. şi este fascinant să urmăreşti 
felul în care îşi manipulează generalii, toţi fiind oameni foarte educați, în timp ce el s-a 
ridicat de jos... 


Stînd cu spatele sprijinit de spătarul scaunului, Lindsay îi mai puse o întrebare. 

— De ce eşti aşa nervoasă? Nu nega asta. Te-ai strecurat ca o fantomă pe 
drumul de la locuinţa lui Jodl pînă aici. M-ai dus de nas că era de dragul meu, dar era 
de dragul tău. Nu erai speriată că m-ar putea depista cineva pe mine, ci că te-ar putea 
depista pe tine! De ce? 

Ea se ridică şi începu să se plimbe încet prin cameră, împletindu-şi degetele, 
masîndu-le neobosit. Dădea impresia unei femei care se luptă să ia o decizie 
importantă. Se opri în faţa lui Lindsay şi se uită în jos la el, printre gene. 

— Bormann are de gînd să mă facă ţapul lui ispăşitor. ştiu asta! Fuhrerul îi dă 
înainte cu povestea despre trădătorul ascuns la Vizuina Lupului... Bormann îi oferă 
întotdeauna ceea ce Fuhrerul doreşte... aşa a ajuns unde este acum. O să mă denunțe 
ca spion sovietic. E doar o problemă de timp. Am nevoie de o cale de evadare de aici. 

— ştii ceva? Lindsay adoptă chiar tactica ei de a vorbi foarte încet. Eşti bună... 
eşti într-adevăr foarte bună. Recunosc asta... 

— Ce naiba vrei să spui? 

Faţa ei era albă de furie. Îşi strînse mîna pumn şi el simţi că e pe punctul de a 
se repezi asupra lui. Rămase tăcut şi nemişcat. Ea nu putu suporta tăcerea. 

— Am spus: Ce naiba vrei să zici? 

— Povestea aceea cu Bormann că te va face să fi ţapul ispăşitor e un munte de 
prostii. Ar avea nevoie de dovezi. şi tu ştii asta. Dar cea de-a doua parte mă intrigă... 
partea despre calea de evadare de care simţi c-o să ai nevoie. şi curînd. De ce? 


Christa Lundt cedase nervos. şedea pe canapea, tremurînd. Era o privelişte 
emoţionantă, patetică. Stătea foarte dreaptă, privind fix înainte, ca o persoană 
hipnotizată. Tot corpul îi tremura ca acela al unei persoane bolnave de friguri îşi 
stringea puternic mîinile în poală, cu încheieturile albe şi fără sînge. Vreme de un 
minut, nu rosti niciun sunet. 

La celălalt capăt al canapelei, Lindsay stătea fără să reacționeze, cu un chip 
lipsit de expresie. O privea cu atenţie. Parcă îl auzea pe colonelul Browne avertizîindu-l, 
în îndepărtata Ryder Street. 

— Se poate ca totul să meargă prost. Poate n-o să ajungi niciodată la Fuhrer. 
Apoi vei fi supus fiecărui truc, ca la carte, iar cartea asta-i foarte groasă. Tortura nu 
poate fi exclusă. Dar pot fi şi mai subtili. Pot folosi o femeie ca să-ți submineze 
apărarea... 

Încă privind fix înainte, ea îşi strînse miinile, ca şi cum se lupta să-şi recapete 
controlul. O lacrimă îi apăru în colţul ochiului drept şi i se rostogoli pe obraz. El aşteptă 
ca ea să scoată o batistă, dar ea îşi deschise buzele tremurătoare, le închise şi apoi 
cuvintele veniră printre dinţii încleştaţi. 


— Bormann, Jodl, Keitel... toţi ştiu că sunt bănuiţi. Dar ev fac stenogramele alea 

blestemate ale Fiihrerului pentru directivele sale militare. Eu sunt menită să devin 
ţapul ispăşitor. Trebuie să ies din locul ăsta, pentru numele lui Dumnezeu... 

— Dar de ce mă consulţi pe mine? 

Vocea îi era coborîtă, nu mai mult decit o şoaptă. Atît de coborită, încît el trebui 
să pună un braţ pe spătarul canapelei şi să se încline spre ea, ca să audă următoarele 
ei cuvinte. 

— Pentru că sunt convinsă că ai venit aici ca să afli ceva. După ce vei afla, vei 
pleca. O, da, vei evada de aici. Simt că eşti tipul ăsta de om... 

Pentru prima dată de la izbucnirea crizei, ea se uită la el. Rostise calm ultima 
propoziţie. Febra fricii - dacă asta fusese - trecuse la fel de repede cum apăruse. 
Scoase o batistă de undeva - el era prea preocupat s-o cerceteze ca să observe de 
unde - şi îşi şterse faţa. În acel moment, cineva bătu uşor în uşa exterioară. 


— Sunt maiorul Gustav Hartmann de la Abwehr. Pot intra? Afară este inuman de 
frig... 

Lindsay îngheţă. Întregul şir de evenimente fusese o punere în scenă. Mai întîi, 
Christa Lunat îl aşteptase în faţa cabanei lui Jodl pentru a-l atrage în locuinţa ei. Apoi 
încercase să-i întindă o capcană, să-l dezechilibreze, creînd o atmosferă extremă, 
emoţională. El nu reacţionase. Acum sosise Abwehr-ul. 

Lindsay era sigur că cineva încerca disperat să-l discrediteze chiar înainte de a 
apuca să discute cu Fuhrerul. Problema la care avea nevoie de un răspuns era cea a 
identităţii regizorului seriei de evenimente prin care trecea. Bormann, Keitel sau Jodl? 

Hartmann era un bărbat solid. Avea peste un metru optzeci, era bine clădit şi 
purta o mantă militară cu eghileţi albi. Mergea pe patruzeci de ani şi avea un cap deo 
formă frumoasă, o mustață tăiată scurt, trăsături bine conturate şi ochi mereu atenţi. 
Îşi scoase şapca încă aşteptînd în prag. În jurul lui plutea mireasma ceţii, amestecată 
cu cea a pinilor umezi. 

— Doriţi să mă vedeţi, domnule maior? întrebă Christa. 

— Am o misiune de rutină... să vă interoghez musafirul... 

— Aveţi documentele necesare? şi de unde aţi ştiut că se află aici? 

Ea dădea o reprezentaţie convingătoare că nu-l mai întîlnise pe Hartmann 
înainte. Omul Abwehrului scoase un dosar şi i-l arătă în timp ce-l cerceta pe englez. Ea 
îi restitui dosarul după ce îl verifică. 

— Mai bine aţi intra înăuntru. Cred că înţelegeţi că măsurile de siguranţă sunt 
foarte stricte la Vizuina Lupului? 

— Am aflat asta de cînd am venit aici cu avionul de la Berlin. În vocea neamţului 
se simţea o nuanţă ironică. Am fost informat că englezul avea o întîlnire cu 


general-colonelul Jodl... 

— Ne-aţi urmărit pînă aici şi aţi aşteptat, spuse fata cu perspicacitate. 

— Părea lipsit de politeţe să vă deranjez imediat, răspunse Hartmann calm. Am 
fost pînă la cantină şi apoi m-am întors... 

Hartmann îşi descheia mantaua cînd Lindsay decise că-i ajunsese. Sceneta asta 
dintre Lundt şi Hartmann, cu fata care se prefăcea că ofiţerul de la Abwehr era un 
străin, trebuia demascată. Se ridică. 

— Îţi poţi păstra haina, Hartmann. Nimeni nu mă va interoga pînă nu-l voi vedea 
pe Führer. şi, mai întîi, cine naiba ţi-a dat autoritatea de a-mi pune întrebări? 

— Nu am permisiunea de a dezvălui identitatea superiorului meu, spuse 
neamţul ţeapăn, dar nu-şi mai scoase mantaua. 

— Atunci, nici eu nu sunt liber să-ţi spun ceva. Dacă insişti, mă voi duce direct 
la comandant şi mă voi plînge... 

Comportamentul lui Lindsay era repezit, aproape arogant. Stătea drept şi părea 
foarte sigur pe sine, în timp ce aştepta să vadă dacă îi reuşise cacealmaua. Dacă era 
prins în mrejele eşaloanelor inferioare, exista marea primejdie de a nu mai putea 
ajunge vreodată la Fuhrer. 

— Interogatoriul trebuie să fie pur voluntar, spuse liniştit Hartmann, cercetîndu-l 
încă pe englez cu ochii săi întunecaţi. Deci... 

Îşi încheie din nou mantaua. Christa închisese uşa exterioară, iar Hartmann îşi 
luă şapca în mînă în vreme ce se apropie de cei doi, spunînd, pe un ton confidenţial: 

— Este în interesul locotenent-colonelului de aviaţie Lindsay - ar putea fi vorba 
chiar de siguranţa sa - ca niciunul din dumneavoastră să nu rostească vreun cuvînt 
despre vizita mea. Se înclină spre Christa, îşi puse şapca şi continuă: Repet, prezenţa 
mea aici trebuie să rămînă un secret între noi. Dacă vă va confrunta cineva cu faptul 
că v-am vizitat, pur şi simplu, negaţi că ştiţi ceva despre asta... 

— Nu înţeleg, începu Christa. 

— Asta este şi intenţia mea. Noapte bună. 

Lindsay aşteptă pînă ce Christa închise din nou uşa şi rămaseră singuri. Ea se 
sprijini cu spatele de uşă, încruntîndu-se. 

— Face parte din Secţia a Treia a Abwehrului - contraspionaj. Îmi dă fiori. 

— Credeam că nu l-ai mai văzut înainte, i-o întoarse Lindsay. Cum de ştiai la ce 
secţie este ataşat? 

— l-am examinat hirtiile, prostule! îşi încrucişa braţele şi se îndreptă încet spre 
ibricul de cafea. Sunt peste tot în jurul nostru, comandorule... şi închid cercul... 

— Cine naiba eşti dumneata? 

— Maiorul Hartmann. Abwehr... 

Întrebarea fusese pusă pe un ton arogant, superior. Răspunsul lui Hartmann 
fusese aspru. Părăsind locuinţa domnişoarei Lundt, el mersese prin cazarma acoperită 
de ceaţă şi tocmai trecea pe sub un reflector ce-şi aruncă lumină asupra lui, cînd fu 
oprit. 

Feldmareşalul Keitel îşi apucă şi mai puternic bastonul, în timp ce chemă un 
paznic din apropiere să i se alăture. Soldatul în uniformă apăru alergind, ţinîind cu 
ambele miini puşca gata de tragere. Lumina puternică era atenuată de vaporii cenușii 
ce se înviîrtejeau, iar cei trei se găsiră unul în faţa celuilalt, soldatul privindu-l pe 
mareşal, ca şi cum aştepta instrucţiuni. 

— Porţi armă? întrebă Keitel. 

— Numai un Luger de nouă milimetri, replică Hartmann. şi, înainte să mă 
întrebi, da, arma este complet încărcată. Ce rost ar avea un pistol gol, nu sunteţi de 
acord? 

Keitel aproape rămase fără glas din cauza furiei. Nefiind mai mult decit 
purtătorul de cuvint al Fuhrerului - „păpuşa de lemn de esenţă tare a ventrilocului”, 
cum comentase un general obosit de luptă, după o vizită la Rastenburg - el compensa 
acest fapt, terorizindu-i pe toţi cei cu un grad sau cu o putere inferioară. 

— Dezarmează-l! ordonă Keitel. 

Mişcarea lui Hartmann fu asemănătoare scamatoriei unui magician. În 
întunericul nopţii de dincolo de lumina slabă, ea păru aproape miraculoasă. Înainte că 
soldatul să fi început să reacționeze, Luger-ul apăru în mîna lui Hartmann. Era 
îndreptat direct spre pieptul soldatului. 

— Aruncă puşca! 

În incinta liniştită, se auzi zdrăngănitul armei care părăsi degetele nervoase ale 
soldatului şi căzu pe pămînt. În vocea lui Hartmann se simţise un îndemn mohorit, 
care îl făcuse să acţioneze din reflex. Uluit, Keitel încercă de cîteva ori să scoată un 
sunet, înainte de a reuşi să vorbească coerent. 

— Îţi dai seama cui te adresezi? 

— Nu. Urmă o pauză. În ceata asta nenorocită, cum ar putea cineva să facă aşa 
ceva? M-am identificat. Vă rog să răspundeţi la fel de politicos, înainte ca eu să las în 
jos pistolul acesta. Ar putea fi o cacealma, căci cel mai vechi truc din lume este să-ţi 
asumi un ton poruncitor. lar eu am venit aici pentru că locul acesta este împinzit de 
trădători... 

— Feldmareşalul Keitel! Eu sunt Keitel... 

— Arătaţi ca oricare altul în lumina asta mizerabilă. Dacă vreţi să discutăm, vă 
sugerez să-i daţi liber soldatului acestuia care, din întîmplare, nu-şi mînuieşte arma 
prea impresionant... Aici, securitatea pare o chestie cam neglijentă... 

— Poţi pleca! se răsti Keitel la paznic. Nu-ţi uita arma... nu că ţi-ar fi de vreun 
folos lucrul ăla blestemat. Se întoarse spre ofiţerul de la Abwehr. Te rog să mă 
însoţeşti pînă la baracă. Vreau să discut cu dumneata... 

Mergînd încet în spatele lui Keitel, Hartmann zîmbi în barbă, scoţind pipa, după 
ce pusese Luger-ul la loc în toc. Strînse pipa foarte uzată între dinţi, fără a o aprinde. 

— Fumatul este interzis aici! 

Keitel dădu ordinul acesta cînd se aflară în interiorul biroului său şi, 
întorcîndu-se, văzu pipa lui Hartmann. Ofiţerul din Abwehr o păstră în gură, şi îşi 
scoase şapca, în timp ce vorbea. 

— Nu prea o aprind. Atmosfera pură de aici va rămîne nepoluată, dar mă ajută 
să mă concentrez. Cu siguranţă, e greu să obiectaţi la acest lucru. 

Era o afirmaţie, nu o întrebare. Omul Abwehrului îl recunoscuse pe Keitel din 
primele cîteva secunde ale întîlnirii lor în incintă, dar el îşi petrecea cea mai mare 
parte din viaţă folosindu-şi puterea considerabilă de psiholog, pentru a trezi respectul, 
oricît de fără dragă inimă, pentru situaţia sa. Keitel era bătăuşul şcolii, capul răutăţilor, 
care mergea mînă în mînă cu directorul şi făcea un iad din viaţa celorlalţi elevi. O, 
Doamne, întîlnise tipul acesta de om de nenumărate ori înainte. Ideea era să-i 
descumpăneşti imediat. 

— Cu a cui autoritate ţi-a fost permis să intri în zona de securitate? lătră Keitel. 

După ce îşi scoase şapca şi mantaua, se aşeză în spatele unei mese de lucru 
imense. Scaunul era mare, făcut pentru a cuprinde dimensiunile sale, iar el şedea 
drept. Trecuse peste politeţea de a-i sugera lui Hartmann să stea jos. Ofiţerul de la 
Abwehr se opri, pentru a da afirmației sale un maximum de efect şocant. 

— Din ordinul Făhrerului. Îşi scoase pipa din gură şi o examină, apoi o puse la 
loc, în poziţia sa anterioară, înainte de a continua. Există zvonuri serioase, prea 
serioase pentru a mai fi ignorate, că un spion sovietic operează în interiorul Vizuinii 
Lupului. Treaba mea este să-l identific. Scoase o bucată de hirtie împăturită din 
portofel şi o puse pe birou. Acesta este ordinul meu de deplasare... Urmă din nou o 
pauză enigmatică. Îmi conferă puteri depline de a interoga pe oricine, indiferent de 
rang... 

Expresia feţei lui Keitel se schimbă, ca şi cum ar fi fost coborit un oblon, în timp 
ce verifică ordinul. Hartmann era intrigat. Oare era Keitel într-adevăr automatul 
obsedat, aşa cum avea reputaţia? Sau zarva făcută ascundea ceva foarte diferit? Ceva 

— Pot sta jos? Sunteţi amabil. Vă mulţumesc... 

Hartmann îşi agăţă şapca şi mantaua în cuierul din perete, lîngă cele ale lui 
Keitel, şi se aşeză pe scaunul din faţa feldmareşalului, privindu-l pe acesta peste masa 
de lucru lată. Keitel nu răspunsese. Reîmpături documentul încet şi îl împinse pe 
suprafaţa mesei, privindu-l fix pe Hartmann. Atmosfera din baracă se schimbase uşor. 
Hartmann simţea încordarea, stînjeneala. 

— Documentul îţi conferă atribuţii plenipotenţiare, observă Keitel încet. 

— Corect, răspunse Hartmann cu jovialitate. Îşi încrucişă picioarele şi se lăsă pe 
spate în scaun, ca o întruchipare a relaxării. Dreptul de a interoga, puteri restrinse de 
a aresta. Puteţi considera că acţionez în numele Fuhrerului.. 

Abwehr-ul... Nimeni nu-i plăcea, pentru că toţi se temeau de ei. Nu era limpede 
unde începea şi unde se sfirşea autoritatea lor. Acesta era stilul amiralului Canaris, 
comandantul lor, se gîndi Keitel. Asta dădea vulpii acesteia bătrîne un timp de 
manevră infinit. Decise să-l testeze pe omul de la Abwehr, comportîndu-se acum forţat 
şi amabil 

— Desigur, este de la sine înţeles că puterea dumitale nu se întinde pînă la 
eşaloanele superioare ale înaltului Comandament. General-colonelul Jodl, de 
exemplu... 

— Sau dumneavoastră? interveni Hartmann plin de bunăvoință. 

— Păi, sigur că da... 

— Poate ar fi bine să citiţi din nou ordinul de deplasare, sugeră jovial Hartmann. 
„Indiferent de rang”... Oare nu este inclusă şi această precizare? Fără îndoială, a fost 
inserată la dorinţa expresă a Fuhrerului, din moment ce el însuşi a semnat ordinul. 

Gura lui Keitel se strînse. Maiorul de la Abwehr observă că acestuia i-ar fi plăcut 
să explodeze, căci se ţinea în frîu cu un suprem efort al voinţei. Feldmareşalul aruncă 
din nou o privire asupra documentului care încă se afla pe masa sa de lucru, dar nu 
făcu nicio mişcare ca să îl recitească. Trecu brusc la alt subiect. 

— Trebuie neapărat să ţii pipa aia nenorocită în gură cînd mi te adresezi? 

— Precum am spus, mă ajută să mă concentrez. Cu toţii avem nevoie de ceva 
pentru aceasta. Observ că această discuţie este oarecum un stres pentru 
dumneavoastră, căci, de cînd v-aţi aşezat, v-aţi făcut mereu de lucru cu bastonul 
acela... 

Keitel încetă să se mai uite la mîinile sale, dar nu şi să ţină mai strîns bastonul 
pe care îl învîrtea pe suprafaţa biroului său. Hartmann aşteptă amuzat. Keitel ezita 
între a împinge bastonul deoparte - ceea ce ar fi fost un fel de concesie făcută 
ticălosului ăstuia de la Abwehr - şi a continua ca mai înainte. Asemenea incidente 
neînsemnate erau marfa de fiecare zi din stocul lui Hartmann, care excela în metode 

— Te consider insolent, răspunse Keitel, în cele din urmă. 

— şi alţii au considerat la fel. Trebuie să fie ceva în purtarea mea sau în munca 
pe care o fac... 

Hartmann scoase un caiet şi un creion, înclină caietul într-un anumit unghi, 
astfel încît Keitel să nu vadă ce scrie, plin de respect şi zel. Felul în care acţiona dădea 
impresia că nu există nicio îndoială că mareşalul va coopera. Puse întrebările într-o 
succesiune rapidă, ascunziînd ceea ce nu ştia - era tehnica normală pentru a menţine 
un martor în stare de confuzie. 

— Fuhrerul ia el însuşi toate deciziile militare, la conferințele ce au loc de două 
ori pe zi. Apoi dumneavoastră aveţi grijă ca ele să fie duse la îndeplinire? 

— Desigur. General-colonelul Alfred Jodl, de asemenea... 

— Care, de asemenea, este la curent cu toate hotăririle? 

— Da, aşa este... 

Keitel se opri şi îşi aşeză vîrful bastonului sub maxilar. 

Hartmann aşteptă, ghicind că urmă ceva important. Keitel nu era păpuşa de 
lemn de a cărei reputaţie se bucura, căci era capabil de eschive verbale. Ceea ce 
Hartmann găsea că era interesant. 

— Ar trebui să ştiţi că mai este cineva prezent întotdeauna - întotdeauna - la 
conferințele acestea militare. Martin Bormann... 

— Dar el a acţionat ani de zile în calitate de secretar al Fuhrerului, interveni 
Hartmann, ca şi cînd nu ar fi văzut nimic semnificativ în acest comentariu. 

În timp ce vorbea, creionul ofițerului de la Abwehr părea că notează. Keitel ar fi 
tresărit uimit dacă ar fi putut vedea liniile trasate de creion, care nu erau nimic mai 
mult decît schiţe caricaturale ale lui însuşi. Hartmann era binecuviîntat cu amintirea 
integrală a oricărei discuţii la care participă. 

— Deci, continuă Hartmann, sunteţi dumneavoastră, Jodl şi Bormann - cei trei 
oameni care cunosc întotdeauna ordinul de luptă al Wehrmachtului din prezent - şi din 
viitorul apropiat? 

— Nu ai inclus-o pe secretară, observă Keitel cu o voce distantă. 

Încă o dată, Hartmann avu puternică senzaţie că se închid nişte obloane, 
acoperind adevăratele gînduri ale lui Keitel. Era o reacţie la care nu se aşteptase. ştia 
exact asupra cui îi îndrepta Keitel atenţia. 

— Pe care secretară? întrebă el. 

— Folosesc cuvîntul secretară într-un sens diferit; mă refer la Christa Lundt, 
care notează personal ordinele Fuhrerului... 

— Cam ce vîrstă are Fräulein Lundt? întrebă Hartmann. 

— Vreo douăzeci, presupun. Keitel arăta iritat şi nedumerit. Ce importanţă are 

— Este prea tînără! 

Ofiţerul de la Abwehr îşi închise caietul după ce făcu o mişcare, ca şi cum ar fi 
tăiat un nume. De fapt, tăiase o schiţă a lui Keitel împodobit cu un monoclu. Puse 
deoparte caietul şi îşi scoase din nou pipa. 

— Nu înţeleg raţionamentul dumitale, protestă Keitel. Ce-are de-a face virsta cu 
identificarea unui ipotetic spion sovietic. 

— Nu avem nicio dovadă a existenţei lui... sau a ei... 

— Puneţi la îndoială convingerea de nestrămutat a Fuhrerului - eu folosesc chiar 
cuvintele sale - că există un spion sovietic care trimite Armatei Roşii detalii ale 
ordinului nostru de luptă? 

Hartmann nu ar fi putut fi mai bine inspirat, în timp ce se fiţiia, ca şi cum s-ar fi 
pregătit să plece. N-ar fi putut spune nimic mai nimerit care să-l facă pe Keitel să se 
apere - sugestia că punea sub semnul întrebării judecata Fuhrerului. Hartmann îşi 
ţinea pipa stinsă în mînă şi îşi mişca degetele în jurul ei, în timp ce îşi privea victima. 

— Nu am spus nimic care ar putea fi interpretat ca însemnînd ceea ce ai 
sugerat atît de defăimător... protestă Keitel. 

— Cuvintele sunt lucruri ciudate, domnule feldmareşal, în special cînd sunt 
raportate la a doua mînă unei a treia persoane. Ar trebui să ştiu asta, căci sunt un om 
a cărui profesie este să ia interogatorii. Oare nu Richelieu a spus: daţi-mi şase rînduri 
scrise de orice om şi o să-l spînzur? 

— Parcă o vizai pe Fräulein Lundt, îl repezi Keitel. 

— Nu, cu tot respectul, dumneavoastră aţi pomenit-o primul. lar în privinţa 
vîrstei ei, organizaţia mea este convinsă că un spion sovietic care a pătruns atît de 
adînc trebuie să fie cu mult mai în vîrstă - cineva implantat de spionajul sovietic cu ani 
în urmă, în speranţa că într-o zi va ajunge la înălţimi ameţitoare. Suferiţi de rău de 
înălţime, domnule feldamreşal? 

— Desigur că nu, iar această discuţie... 

— Este pe sfirşite, îl informă Hartmann, ridicîndu-se şi luîndu-şi şapca şi haina 
din cuierul din perete. Bineînţeles, îl voi informa la timpul potrivit pe Fuhrer despre 
întîlnirea noastră. Vă pot ura noapte bună? 

Era nota perfectă pentru a-şi lua rămas bun, se gîndi Hartmann în timp ce ieşi în 
frigul umed de afară şi închise uşa în urma sa. Keitel îşi va aminti cît se poate de 
limpede ultima remarcă enigmatică a omului de la Abwehr, o frază calculată să pună 


pe gînduri orice om cu o conştiinţă vinovată. 


— Mein Fuhrer, spuse Bormann, predecesorul dumneavoastră a aranjat ca un 
ofiţer de la Abwehr să fie adus din afară, pentru a verifica securitatea de aici. Ofiţerul 

— Securitatea de aici are nevoie de verificări? vru să afle Hitler. 

— Sugerez să se dispună ca acest Hartmann să zboare înapoi direct la Berlin, 
spuse Bormann. Ar putea fi primejdios pentru dumneavoastră - este cel mai inteligent 
agent al Abwehrului... 

Era ora unu dimineaţa, iar cel de-al doilea Hitler se plimba semeţ de colo pînă 
colo în camera sa, ascultind fără a comenta - o metodă favorită de-a Fuhrerului, pînă 
cînd musafirul său nu mai avea ce spune. Apoi îşi desfăşura propriile sale puncte de 
vedere într-un monolog fără oprire. 

— Au existat zvonuri despre un agent sovietic care s-a infiltrat la Vizuina 
Lupului, continuă Bormann. Predecesorul dumneavoastră simţea intuitiv că ceva nu 
era în regulă... 

— Deci sugerezi să-l trimitem pe acest Hartmann înapoi de îndată ce soseşte? 
Mai sugerezi şi să-l predau pe englez, Lindsay, Gestapoului? Să anulez două decizii 
majore pe care le-a luat Fuhrerul cu cîteva ore înainte de aterizarea mea, creînd în 
acest fel terenul pentru biîrfe şi zvonuri cînd ne luptăm să facem ca totul să pară 
normal? 

Bormann fu îngrozit şi uimit. Îngrozit de propria sa lipsă de prevedere. Uimit de 
reacţia lui Heinz Kuby, care ar fi putut fi rezultatul aceluiaşi proces mental urmat şi de 
Fuhrerul care murise de curînd, în timpul exploziei avionului ce venea de la Smolensk. 
Kuby continuă să se plimbe, construindu-şi monologul. 

— Vom face exact contrariul a ceea ce sugerezi dumneata. Lindsay va rămîne 
aici şi va fi tratat cu toată consideraţia cuvenită, pînă cînd sunt gata să discut cu el. 
Înainte de aceasta, dacă e posibil, mîine seară, înainte de a-mi face somnul, vreau să-l 
văd pe Hartmann. Între timp, el îşi va continua investigaţiile... 

— Fuhrerul l-a înarmat cu un document care îi conferă atribuţii plenipotenţiare. 
Poate interoga pe oricine - chiar şi pe oameni precum Jodl.. 

— Cu-atit mai bine! Trebuie să-l îndemn să-şi desfăşoare interogatoriile pe larg 
şi cu cea mai mare hotărîre! Nu vezi, Bormann, aceasta este încă o distragere a 
atenţiei care îi va ţine pe oameni ocupați pînă mă vor accepta pentru totdeauna! Fără 
argumente de prisos! Am vorbit. Din ordinul Fuhrerului! 

— Mă voi ocupa de aceasta îndată... 

— Bormann, dacă are atribuţii plenipotenţiare... O jumătate de zîmbet apăru pe 
chipul lui Hitler, cu o nuanţă maliţioasă, în timp ce îl privi pe bărbatul scund şi grăsuţ 
— o expresie care îl făcu pe Bormann să tresară, deoarece era caracteristică pentru 
Fuhrer într-o anumită dispoziţie în care nimeni nu era ferit de a deveni victima lui... 
Atunci, continuă Hitler, dacă este atît de pregătit te poate interoga şi pe dumneata... 

— Ca depozitar al secretelor dumneavoastră, voi rezista... 


— Documentul te exclude deci în mod expres de la investigaţiile sale de 
81 


securitate? 

— Păi, nu... 

— Să sperăm că nu va sfiîrşi prin a te aresta! 

Bormann se supuse, stupefiat de felul în care Hitler exploata orice împrejurare 
posibilă, pentru a ascunde propria sa impostură. 

Localizează cartierul general secret al Fiihrerulul... 

Identifică cine conduce maşina militară germană... 

Acesta era „scenariul” dat de către colonelul Browne de la SIS lui Lindsay, 
înainte ca acesta să părăsească adăpostul din Ryder Street, Londra. Lindsay se 
descoperi folosind cuvîntul „scenariu” în sinea sa, deoarece întreaga atmosferă de la 
Vizuina Lupului era atît de teatrală... toate personajele principale păreau că joacă un 
rol. 

La două săptămîni după ce sosise, avea răspunsuri categorice la cele două 
întrebări ale căror răspunsuri Londra era nerăbdătoare să le cunoască. Vizuina Lupului 
era ascunsă în îngrozitoarele păduri de pin ale Prusiei Orientale unde ceața părea că 
nu se ridică niciodată, transformînd ziua în noapte. 

Din conversaţia sa cu Guensche, aghiotantul Fuhrerului, de la misterioasa 
Christa Lundt, din remarcile lui Martin Bormann şi din propriile sale observaţii ale 
atitudinii supuse ale lui Keitel şi Jodl - din toate aceste indicii, englezul ştia acum că 
Hitler lua el însuşi fiecare hotărîre majoră. 

— Cînd vei fi obţinut această informaţie, îi adusese Browne la cunoştinţă afabil, 
îndreaptă-te spre Munchen şi contactează-l pe agentul nostru. Du-te în faţă catedralei 
Frauenkirche la ora unsprezece fix în dimineaţa unei zile de luni. Îţi vei aprinde o 
ţigară şi o vei pune în gură cu mîna stingă. După cîteva fumuri, o arunci şi o striveşti 
pe caldarîm cu piciorul stîng. Agentul îşi va anunţa prezenţa lui - sau a ei - spunîndu-şi 
numele, Paco. Dumneata vei răspunde „Cînd eram la Roma”. Apoi te vei afla sub 
controlul lui Paco, cel care te va trece peste frontiera cu Elveţia. 

— şi, presupunînd că acolo voi fi luat în primire de către Gestapo? întrebase 
Lindsay. 

Browne îşi făcuse de lucru cu nişte obiecte de pe biroul său înainte de a 
răspunde. Era o situaţie pe care nu o ignorase, dar el prefera să prezinte subiectele 

— Posibilitatea aceasta a fost luată în consideraţie, zise el, fără a-l privi pe 
Lindsay. 

Browne era conştient de faptul că, oricît de mult ar dura războiul, el personal nu 
va fi trimis niciodată „la atac”, nu va fi paraşutat niciodată în spatele liniilor inamice şi 
probabil că nu va avea vreodată ocazia de a-şi sfirşi viaţa în urma unei torturi încete şi 
îngrozitoare într-o celulă mizerabilă a Gestapoului. lar aceasta era perspectiva pe care 
o avea de înfruntat bărbatul care stătea în faţa sa. Îşi limpezi vocea şi continuă: 

— Dacă se ajunge la asta, iar dumneata vei fi dezvăluit existenţa agentului 
nostru, Paco, ei te pot duce la Frauenkirche pentru a menţine întîlnirea. Pur şi simplu, 
vei aprinde ţigara cu mîna dreaptă. În fond, o foloseşti cel mai des. O să tragi cîteva 
fumuri şi apoi o vei strivi sub piciorul drept. Folosirea miinii şi piciorului drept îl va 
pune pe Paco în alertă. Agentul nostru va rămîne sub acoperire... 

— Destul de inteligent. Lindsay îşi întinse automat mîna spre o ţigară şi şi-o 
puse în gură cu mîna dreaptă. Deodată deveni conştient de ceea ce făcea, se opri din 
aprinsul ţigării şi se uită la Browne. Colonelul privea fix ţigara, ca şi cum ar fi fost 
hipnotizat. Lindsay continuă, aprinzindu-şi-o: Paco este bărbat sau femeie? 

— Mai bine să nu deţii această informaţie, spuse Browne scurt. 


Stînd întins pe patul său, în baraca ce-i fusese repartizată la Vizuina Lupului, 
Lindsay îşi aminti cu claritate expresia împietrită a lui Browne în timpul incidentului cu 
ţigara. 

Doamne, ce simplu şi direct păruse totul în împrejurimile cochete din Ryder 
Street! Lindsay urma să zboare - aşa cum şi făcuse - spre zona Berghofului şi să se 
lanseze cu paraşuta. Cu îndemiînare şi noroc, el avea să obţină informaţia de care era 
nevoie la cel mai înalt nivel - Downing Street, bănuia el - şi să evadeze spre Munchen. 

Petrecuse ore întregi studiind hărţile de cale ferată şi planurile străzilor înainte 
de a pleca. Exista un drum de fier direct de la Salzburg, aproape de Berchtesgaden, 
spre Munchen, un drum care, în vremuri obişnuite, lua ceva mai mult de o oră. Avea în 
cap întregul plan al Minchen-ului. După ce sosea acolo, urma să se ducă la întîlnirea 
cu Paco cît mai devreme posibil. Apoi, prin intermediul reţelei subterane, în Elveţia... 

Acum, se afla la peste o mie de kilometri nord-est de München, pierdut în 
mohorita ţară a nimănui din Prusia Orientală. N-avea nici cea mai mică idee despre 
cum naiba avea să ajungă la Munchen, la Paco, în Elveţia. lar după o aşteptare de 
paisprezece zile, care îi tociseră nervii, trebuia să-l întîlnească pe Führer. Încă mai 
avea în minte Ryder Street, cînd uşa se deschise fără zgomot, iar Christa Lundt 
alunecă înăuntru, închise uşa şi se sprijini de ea, cu pieptul ei bine făcut tresăltînd. 

— Ce mai e în neregulă acum? 


Sări din pat în cîteva secunde, privind-o cu atenţie, în timp ce se îndreptă spre 

ea. Chipul Christei era lipsit de sînge, dar, cînd vorbi, vocea îi era coborită şi ţinută sub 
control. 

— De ce spui acum, de parcă aş fi nevropată? 

— Treci la subiect... 

— Ca şi cum tu - noi - n-am fi avut destule probleme cu omul acela de la 
Abwehr, Hartmann, care adulmecă pe aici şi pune întrebări fără sfîrșit. ştii că e aici de 
două săptămîni... 

— Treci la subiect, repetă el. 

— A sosit cineva de la Gestapo. Întreabă despre tine... 

Toate gîndurile despre Ryder Street i se şterseră din minte. 


Pe timp de război, cursul marilor evenimente atîrnă deseori de cel mai 
neînsemnat incident. În aceeaşi noapte, colonelul Browne fu la un pas de a fi ucis. 

Era ora nouă seara. Era luna martie, dar încă se întuneca devreme. Browne se 
întorcea la biroul său din Ryder Street şi, pentru a ajunge la destinaţie, trebuia să 
traverseze Piccadilly, o răspîntie largă. Fusese dificil să îşi croiască drum prin Dover 
Street. O ceaţă groasă, aproape impenetrabilă, venea dinspre fluviu. 

Îşi putea vedea mîna în faţa ochilor, dar era un contur înceţoşat. Pe piele i se 
depunea umezeala, iar aerul umed era îngheţat. Nu părea să mai fie nimeni prin 
preajmă. Era multă linişte, căci deşii vapori cenuşii amortizau orice sunet. Browne se 
deplasa cu greutate, pipăindu-şi drumul Era al naibii de uşor să te rătăceşti de pe 
trotuar şi să te trezeşti în mijlocul străzii, fără să-şi dai seama. 

Nu existau lumini pe stradă. Camuflajul era deplin. Chiar dacă o perdea trasă 
prost ar mai fi lăsat să treacă o rază de lumină de la o fereastră, ceața ar fi acoperit-o. 
Deveni conştient de scîrţiitul pantofilor săi umezi, un sunet uşor, înăbuşit. Apoi îşi dădu 
seama că aceştia nu erau cîtuşi de puţini uzi. Zgomotul era făcut de o altă pereche de 
pantofi... 

În spatele său. Nu intra în panică! În mod instinctiv, mîna atinse buzunarul de la 
piept al hainei, sub balonzaid. N-ar trebui să aibă la el hirtiile pe care le luase de la 
întîlnire. Dar voia să le studieze din nou în propriul său birou, liniştit. 

Îşi dori să-l fi rugat pe Tim Whelby, asistentul său de la Prae Wood, să-l 
însoţească la un pahar de băutură. Whelby se dovedea a fi o adevărată comoară. 
Liniştit şi atent, el înghiţea un munte de muncă. Deseori, în timp ce se afla pe Ryder 
Street, stătea ore întregi la birou, plecînd cu mult după ce alţii se duseseră acasă... 

Browne se opri deodată şi ascultă cu atenţie. Zgomotul înfundat al paşilor 
îndepărtați din spatele lui încetase. Era doar închipuirea lui. Ai naibii nervi! Îmbătrînea 
şi devenea exagerat de prudent. Îşi îndreptă spatele şi continuă să meargă. Unde 


naiba era Piccadilly? 
84 


Paşii, care călcau în ritmul alor săi, încetaseră. Acum era sigur. Browne îşi dorea 
să fi avut la el revolverul de calibru 38. l-ar fi fost de mare folos arma care zăcea 
încuiată în sertarul acela nenorocit... 

Văzu o formă ca aceea a unui monstru în ceaţă şi, prea tîrziu, auzi huruitul încet 
al unui motor. Se izbi de partea laterală a autobuzului cu etaj ce se tîra, lovindu-şi 
capul de masa acestuia. Lumea i se învirti în faţa ochilor. Căzu pe spate, îşi prinse 
piciorul în ceva ridicat, îşi recăpătă echilibrul şi se aplecă înainte, căutînd un sprijin cu 
mîinile. 

Era sigur că avea sînge pe frunte. Nimic nu părea să fie unde ar fi trebuit. 
Gîndul că avea o contuzie îi trecu fulgerător prin minte, dar apoi se împiedică. 
Doamne! Mergea de-a dreptul prin Piccadilly şi nu-şi dăduse seama. O mînă apărută 
de undeva îi apucă strîns braţul drept. 

— Vă simţiţi bine? Tocmai aţi intrat într-un autobuz... 

Vocea exprima preocupare veritabilă - era vocea lui Tim Whelby. 

— Crezi că ar trebui să beau ceva? se întrebă colonelul Browne cu voce tare. 

— Un coniac nu poate face rău, răspunse Whelby, cu vocea sa plăcută. 

şedeau într-un colţ la The Red Lion, o cîrciumă chiar lîngă Jermyn Street. 
Whelby îşi condusese şeful înapoi în Ryder Street, unde colonelul, în ciuda faptului că 
se simţea zdruncinat, încuiase imediat în seif hiîrtiile pe care le ducea. Whelby fusese 
cel care îi sugerase să parcurgă pe jos scurta distanţă pînă la cîrciuma. 

Browne îşi sorbea coniacul şi privea în jur, pentru a verifica cine altcineva se 
afla de faţă. Era un loc de modă veche, cu o tejghea bine curățată şi un barman la 
capătul ei cel mai îndepărtat, lustruind nişte pahare, în afara perimetrului în care 
putea auzi ceva. Un soldat american stătea în apropierea barmanului, conversînd 
absorbit cu o fată care arăta ca o femeie de stradă de înaltă clasă. 

Lichidul tare îl încălzea şi îi liniştea nervii încordaţi. Îl durea capul, care avea 
cîteva vinătăi acolo unde se lovise de autobuz. Browne încerca să ajungă la o hotărtre 
dificilă. Lîngă el, Whelby simţea acest lucru, păstrînd tăcerea în timp ce îşi bea scotch- 
ul. Prezenţa lui era relaxantă, se gîndea Browne. Aleseseră un tip potrivit pentru Prae 
Wood. Whelby avea în subordine operaţiunile de contraspionaj din Spania şi 
Portugalia. Bea destul de mult, dar la fel făceau toţi cei condamnaţi la St. Albans. 

— Aş fi putut fi ucis acolo, observă Browne. Vorbirea sa era uşor împiedicată. lar 
ceva ce am în cap, ceva ce nu e scris nicăieri, ar fi pierit o dată cu mine... 

— N-o să se mai repete, îl asigură Whelby. Nu păru interesat de aluzia lui 
Browne la un secret aflat în capul său. Mă duc să-mi iau ceva. Aşteptaţi-mă aici şi beţi- 
vă liniştit coniacul... 

În ciuda durerii de cap, mintea lui Browne era încă în alertă. Orice bănuială că 

acesta îi întărea sentimentul de încredere în asistentul său. 

— Noroc! Whelby se întoarse cu un alt scotch mare. Să mă anunţaţi cînd vreţi 
să mergeţi acasă... 

— Îmi place aici. Poţi gîndi fără să fii deranjat de un telefon din Downing Street. 

Mai sorbi din coniac şi simţi că se afla într-o dispoziţie şi mai favorabilă în 
privinţa lui Whelby. Un tip de încredere, care putea păstra un secret, fără să-l ia gura 
pe dinainte în vreun club, ca să-l audă toată Londra. Browne se săturase de lucruri de 
soiul acesta. Vorba neatentă poate costa vieți. Se răsuci şi îl privi pe Whelby în faţă, 
care întoarse aprecierea cu un zimbet sfios. 

— Cred că eşti cu noi de destulă vreme, reflectă Browne. 

— Depinde de felul cum mă descurc cu treaba mea... 

— Depinde de mine. Cred că faci tot ce poţi împotriva nemților, acolo, în ograda 
lui Franco, nu-i aşa? Ai petrecut ceva timp în Spania înainte de război, mi se pare... 

— E, vremuri trecute, replică Whelby, fără a mai adăuga nimic. 

Browne îşi termină coniacul şi îşi îndreptă spatele. Se hotărise. Era o mare 
greşeală să nu împărtăşească operaţiunea Cuibul Vulturului cu nimeni. Rotindu-şi 
paharul gol, spuse: 

— Am trimis un tip pe nume Lindsay să-l întîlnească pe Führer. Făcu o pauză. 
Nu avea sens să intre în detalii despre felul în care Lindsay îşi croise drum în interiorul 
Celui de-al Treilea Reich. Important este că a trebuit să-i asigurăm lui Lindsay o cale 
de salvare cînd îşi va fi încheiat misiunea. Trebuie să ajungă la München - punctul de 
întîlnire e catedrala aceea mare şi urită, cu două cupole în formă de ceapă... 

— Frauenkirche, murmură Whelby, privind prin încăpere. Soldatul american 
tocmai pleca împreună cu fata. 

— Ai vizitat Germania? întrebă Browne. 

— Pentru scurt timp, răspunse Whelby şi apoi recăzu în tăcere, fără a-şi privi 
însoţitorul. 

— Da, la Frauenkirche. Cînd ai fost în Germania? 

Browne era mai mult ca oricînd în stare de alertă, de la întîlnirea sa aproape 
fatală cu autobuzul. Era pe punctul de a scormoni trecutul lui Whelby, care simţi cum 
dispoziţia de exaltare a lui Browne se îndepărtase. Trebuia să spună ceva. 

— Am fost membru al Frăției Anglo-Germane înainte de război. Le ţineam 
socotelile naziştilor. E totul scris în dosar... 

— Da, într-adevăr. Browne simţi că a întins prea mult coarda. Mai bine să scape 
de greutate să-i arate lui Whelby că îl considera unul dintre ai săi. Avem un agent, 
Paco, un nume destul de absurd. Se va întîlni cu Lindsay la ora unsprezece - o să-l 
aştepte acolo în fiecare luni. O să-l treacă graniţa în Elveţia. Ar trebui să mai ştie 

Browne se opri aici, încheind cu o glumă care îl făcu pe Whelby să zimbească 
din nou. Curînd după aceasta, plecară din cîrciumă. Browne refuză să fie ajutat, deşi 
se împiedicase pe trepte, la plecare. Mintal, se simţea uşurat: Lindsay avea acum pe 
cineva care să-l sprijine. Fizic, se simţea îngrozitor, îi crăpa capul de durere. Tot ce-şi 
dorea era să se arunce în pat. 


Patru zile mai tîrziu, în interiorul Kremlinului, Beria fu din nou convocat în biroul 
lui Stalin. Generalissimul cu mustaţa îndreptată în jos, nas coroiat şi ochi neobosiţi îi 
înmînă şefului NKVD-ului mesajul decodificat adresat Cazacului de la Ambasada 
Sovietică din Londra. 

— Precum am spus întotdeauna, britanicii tatonează terenul ca să încheie o 
pace separată cu Hitler. Acest comandor de aviaţie, lan Lindsay, este emisarul lui 
Churchill. 

— Am putea pune să fie ucis, fu sugestia imediată a lui Beria. 

Pentru el, aceasta era soluţia cotidiană pentru orice problemă - lichidarea 
persoanei care crea situaţii dificile. Stalin îşi clătină capul hirsut şi rînji cu maliozitate. 

— Nu încă! Sunt eu oare singurul om din Uniunea Sovietică ce vede ceva mai 
mult decît o singură mutare înainte în joc? La momentul potrivit, pot folosi misiunea lui 
Lindsay pentru a-l şantaja pe Churchill. lar acum avem o alternativă. Observi că 
mesajul indică o posibilă cale de salvare pentru Lindsay via Munchen? 

— Deci? îşi încurajă Beria stăpînul. 

— Dacă va fi nevoie, putem aranja ca nemţii să-l ucidă pentru noi! 


Capitolul 14 


Karl Gruber de la Gestapo era scund, durduliu, palid - ca un om care rareori se 
bucură de aer proaspăt, petrecîndu-şi mare parte a vieţii închis în birou. În timp ce 
mergea de-a lungul barăcilor spre locuinţa lui Bormann, Gruber purta haina de piele 
închisă regulamentar şi pălăria moale trasă peste fruntea largă. 

De după draperia unei ferestre, Bormann îl privea fără niciun entuziasm cum se 
apropie. Oricine era legat în vreun fel de Himmler era duşmanul lui. În plus, simţea o 
imensă antipatie faţă de acest nou intrus, din cauza înfăţişării acestuia. Cu mîinile 
înfundate în buzunarele hainei de piele, Gruber îşi plimbă ochii de şopiîrlă peste 
incintă, înregistrînd date pentru raportul său. 


Localizarea diferitelor clădiri din interiorul cantonamentului îi era familiară - 

studiase şi memorase din timp o hartă a amplasamentului locului, încă dinainte de a 
părăsi Prinz Albrechtstrasse din Berlin. Ajungiînd în faţa uşii, fu luat prin surprindere 
cînd aceasta se deschise brusc şi Martin Bormann apăru în prag. 

— Da? întrebă Bormann. 

— Gestapo. Karl Gruber la dispoziţia dumneavoastră... 

— Intră! închide uşa după dumneata! 

Bormann îl conduse în biroul său, trecu în spatele mesei, se aşeză şi îi indică un 
scaun cu spătarul tare, ales tocmai pentru că era foarte incomod. Gruber se aşeză cu 
grijă, de parcă n-ar fi fost sigur dacă scaunul îi va suporta greutatea. Ochii lui mici se 
plimbară de la stînga la dreapta, observînd mobila, în timp ce scoase un dosar cu o 
foaie înăuntru. Un om atent, Gruber... atent să observe toate formalităţile din acest loc 
sacru. 

— Actele mele de identitate, Reichsleiter, spuse el cu o voce răguşită. 
Documentul celălalt este împuternicirea mea de a verifica toate aspectele legate de 
securitate la Vizuina Lupului... 

— Pot să citesc şi singur, interveni Bormann. Va trebui să ai grijă să nu-mi stai 
în drum... 

Se opri plin de răutate, reţinînd informaţia care l-ar fi descumpănit pe ofiţerul 
Gestapoului. Gruber căzu în capeană. 

— Voi acţiona cu discreţie, îl asigură Gruber. Mă aflu aici, desigur, din ordinul 
Fuhrerului... 

— Dumnezeule, dar ştiu asta! Eu însumi am expediat către Berlin ordinul care 
te-a adus aici. Bormann îl privi fix pe Gruber care tocmai încheiase inspectarea rapidă 
a camerei, activitate ce nu-i scăpase nici celui vizat. Bormann aruncă foile înapoi pe 
birou şi lansă bomba: 

— Abwehr-ul a ajuns aici primul. Maiorul Hartmann şi-a petrecut deja ceva timp 
verificînd aceeaşi problemă - securitatea... 

— Abwehr-ul...! 

— Da. Asta am spus. Ai probleme cu auzul? 

Bormann privi satisfăcut consternarea de pe faţa aceea grasă, de porc, dar 
satisfacția îi fu umbrită de nelinişte. Cînd se prăbuşise avionul de la Smolensk, se 
găsise într-o situaţie imposibilă. Pînă atunci, el trăsese sforile, şi cu un succes 
considerabil. Problema apăruse înainte de urcarea Fuhrerului la bordul avionului său 
pentru a pleca în Rusia. 

Intuitiv, Hitler simţise prezenţa unui trădător în interiorul Vizuinei Lupului. Îi 
scăpa însă sursa acestei trădări. 

— Bormann, spusese el la ora unu noaptea, după încheierea unei conferinţe 

Trebuie să lansăm imediat o întreagă serie de verificări de securitate. 

— Să întărim perimetrul de apărare? sugerase Bormann. 

Nu mersese mai departe. 

— E aici tot timpul! tunase Hitler. Este unul dintre noi - vreun porc care trimite 
Armatei Roşii noile dispoziţii de îndată ce eu dau instrucţiuni! Sper că mă înţelegi! 
Trebuie găsit - porcul dracului - găsit şi legat. Nimeni nu va fi exclus de la cercetări. 
Nimeni! 

— Am înţeles, răspunsese Bormann, care, de fapt, nu înţelesese deloc. 

Fusese însă lămurit rapid. 

— Găseşte-l pe cel mai bun ofiţer al Abwehrului din întreg Reich-ul. Acela cu cel 
mai bun dosar. Scrie un document - pe care o să-l semnez - prin care i se dau puteri 
depline ca să-l localizeze pe trădător. Nimeni... nimeni nu va fi imun în faţa acestei 
anchete! Poate să-l interogheze şi pe Keitel dacă vrea! 

Hitler dăduse cu pumnul în masă. Apoi se întorsese să-l privească pe adjunctul 
său, brusc relaxîndu-se şi zimbind. Bormann răspunsese repede. 

— Se va face, Mein Fuhrer... 

— Chiar şi tu, dragă Bormann, trebuie să permiţi să fii investigat, dacă este 
necesar. Un favoritism afişat poate să-ţi atragă disgraţia celorlalţi... 

— Am înţeles! 

— N-am terminat! Starea de spirit a lui Hitler se schimbase din nou. Apoi vei 
cere Berlinului să trimită un ofiţer Gestapo dintre cei mai buni, ca să-şi desfăşoare 
propriile investigaţii în acelaşi timp... şi cu aceleaşi puteri nelimitate... 

Abwehr-ul şi Gestapo-ul erau duşmani de moarte. Cei doi reprezentanţi ai celor 
două organizaţii diferite aveau să se întreacă cu sălbăticie care să fie primul în a 
identifica vreun spion sovietic. O strategie tipică a lui Hitler de a exploata organizaţii şi 
persoane rivale, pentru a-şi atinge scopurile. 

În timp ce Bormann aştepta reacţia lui Gruber la întrebarea sa insultătoare, îşi 
aminti propria sa dilemă din momentul în care avionul de la Smolensk explodase şi 
întreaga soartă a regimului nazist se afla în miinile sale. Ar fi trebuit, ca printre alte 
decizii majore ale sale, să trimită mesaje Berlinului pentru a anula investigaţiile? 

Pînă la urmă nu făcuse nimic. Ultimul lucru pe care îl dorea era ca în capitală să 
apară bănuieli că ceva nu mergea bine la Vizuina Lupului. lar Bormann cel obişnuit cu 
conspiraţiile înţelesese că ar putea fi un avantaj să determine întregul cartier general 
să se agite. Investigatorii vor distrage suficient atenţia pentru a împiedica pe oricine 
să studieze prea de aproape pe înlocuitorul Fihrerului. Un om îngrijorat pentru propria 
sa situaţie nu mai are timp pentru a gîndi liber. 

— AŞ fi preferat, răspunse Karl Gruber prudent, să fi ştiut de implicarea 


Abwehrului înainte să vin... 

— Chiar crezi că Fuhrerul dă doi bani pe preferinţele dumitale? pufni Bormann. 
Cînd ţi-ai încheiat observaţiile, îmi raportezi direct mie, nu Berlinului. Acum poţi pleca! 

Gruber primi ordinul cu uşurare. Căldura crescuse mult în interiorul barăcii şi 
transpirase din belşug. Ca să arate respectul necesar, îşi scosese pălăria, dar încă 
stătea îmbrăcat în haina grea de piele. Simţea centura strînsă în jurul burţii sale mari 
şi se gîndea că şi-ar putea mirosi şosetele leoarcă de transpiraţie. 

Stînd drepţi, dădu salutul nazist, îşi recuperă pălăria şi ieşi în răcoarea umedă a 
cazarmei. 


— Herr Gruber, credeţi-mă, îmi este imposibil să vă las să intraţi în incinta 
biroului de transmisiuni. Am şi eu dispoziţiile mele... 

Ofiţerul SS care-i bară drumul lui Gruber era politicos, dar ferm. Mai era şi înalt, 
şi privea în jos spre scundul şi voluminosul funcţionar al Gestapoului într-o manieră 
dominatoare. Faţa palidă a lui Gruber se colorase, iar el însuşi era într-o stare de furie 
rece. 

— Am propria autoritate aici. Dă-te la o parte înainte să te arestez... 

— Am fost informat de înalta autoritate a puterilor dumitale, replică ofiţerul SS 
cu trufie. În ele nu este inclus şi accesul în biroul de transmisiuni. Cît despre arestarea 
mea, tare mi-e teamă că situaţia este tocmai pe dos. Dacă mai faci un pas, voi fi eu 
nevoit să te arestez... 

Ofiţerul SS aruncă o privire peste capul acestuia, şi Gruber se răsuci, ca să 
poată urma direcţia privirii sale. Uşa barăcii pe care tocmai o părăsise era deschisă. În 
cadrul ei se afla silueta compactă a lui Martin Bormann. Era doar o iluzie sau Gruber 
desluşi într-adevăr un zîmbet sarcastic pe faţa Reichsleiterului? 

Se îndepărtă plin de mînie. Îmi vei raporta direct mie, nu Berlinului. Aşa spusese 
Bormann, şi se comportase ca atare, ca să-l convingă pe Gruber că era izolat înăuntrul 
Vizuinii Lupului. Cineva va plăti pentru umilirea lui. 

Mental, trecu repede în revistă lista numerelor adunate în carnetul său, înainte 
de a părăsi Berlinul - lista personalului din acest întunecat ţinut mlăştinos. Christa 
Lundt, secretara Fuhrerului. Da, de aici va începe. O să-i arate el ei... 

— Ah, Karl Gruber. Bun venit la sediul Atotputernicului. 

Omul Gestapoului se întoarse cu o expresie întunecată. Deşi pămîntul era 
acoperit cu zăpadă întărită, nu auzise pe nimeni venind, iar acest fapt îl deranja. 
Starea de spirit nu i se îmbunătăţi deloc cînd văzu cine i se adresase. 

— Hartmann! Pot să te întreb de cîtă vreme îţi tîrîi picioarele pe aici? 

— De destulă vreme încît să am un avans considerabil, Karl. Ofiţerul Abwehrului 
îl privea în timp ce se oprise să-şi aprindă pipa. Pari nefericit. Nu ţi-au dat voie la 


teleimprimator, nu-i aşa? 

— Ceva în neregulă pluteşte în aer, nu ţi se pare? sugeră Gruber, schimbînd 
tactica şi încercînd să-şi descoasă adversarul. 

— E ceața care persistă în pădure, răspunse Hartmann cu amabilitate. Asta 
creează o atmosferă deprimantă şi te face să-ţi închipui că se apropie sfîrşitul lumii. 

— Crezi că suntem pe cale să pierdem războiul? interveni Gruber cu viclenie. 

Doar o singură frază din partea lui Hartmann care să sugereze înfrîngerea şi-l va 
avea la mînă. 

— Dumneata ai zis-o, nu eu. 

— De fapt, noi doi ar trebui să cooperăm, să ne combinăm forţele... şi să ne 
împărţim succesul cînd vom termina misiunea. 

Gruber schimba din nou tactica, sperînd să stoarcă vreo informaţie pe care 
Hartmann ar fi putut-o obţine, deoarece sosise mai devreme. Pentru că Hartmann era 
cel mai capabil din ei doi. Gruber, care nu era prost, era chiar prea conştient de 
calibrul acestui om tăcut, cu ochii cenuşii 

— Cred că trebuie să lucrăm independent, spuse Hartmann, aparent cu părere 
de rău. Curat ghinion cu oamenii de la transmisiuni. 

Se întoarse pe călciie şi se îndepărtă. Remarca finală îl lăsă pe Gruber într-o 
stare de furie devastatoare - ceea ce fusese de fapt intenţia celuilalt. Un om furios 
comite erori tactice. Cu mîna pe uşa de la cantină, Hartmann mai aruncă o privire 
peste umăr. Ofiţerul Gestapoului tocmai intra în cabana Christei Lunat. 


— Unde dracu” te trezeşti... Doamne! Mă doare! Încetează... 

Christa Lundt, îmbrăcată doar într-un halat de casă descheiat în faţă, se uita 
speriată la Gruber care îi răsucea braţul cu răutate. O aruncase pe o sofa, după ce 
năvălise înăuntrul colibei fără să bată la uşă. Fata era pe punctul de a face duş şi se 
răstise la el din momentul în care intrase. 

— Adresează-te superiorilor cu respect, i-o tăie Gruber iritat în timp ce îi mai 
răsuci o dată braţul la spate. Tu eşti vaca nelipsită de la toate conferințele militare ale 
Fuhrerului, nu-i aşa? Răspunde! 

— Da, rosti ea cu respiraţia tăiată. 

Pînă acum totul părea normal, dar acum moluscă aceea grasă, cu ochii şireţi şi 
lascivi îşi lipea privirile de despicătura halatului ei. Fata se simţi umilită. Sînii i se 
înălţau în timp ce tresălta de durere, iar ochii aceea mici continuă să se uite fix la ei, 
cu adînc interes. 

— Deci, reluă Gruber, ţinînd-o în continuare în starea neajutorată în care se afla, 
ce faci cu carnetul de notițe după ce ai dactilografiat semnalele şi le-ai înmînat pentru 
codificare şi transmisie...? 


— Îl păstrez încuiat într-un sertar... 

— Ce sertar? şi unde ţii cheia? Poate altcineva să-ţi citească notiţele...? 

— Nu ştiu... 

— Cred că ai luat-o pe o cale greşită. 

Vocea venea din spatele lui Gruber. Acesta se răsuci, eliberă braţul Christei în 
timp ce mîna-i butucănoasă se mişcă spre arma de la subsuoară. Mîna i se opri brusc 
la jumătatea drumului. Hartmann stătea în faţa lui, cu pipa strînsă între dinţi şi cu 
mantaua descheiată. 

— Aşa-i mai bine, remarcă omul Abwehrului cu calm. Aş fi băgat un glonţ în tine 
înainte ca degetul tău să atingă miînerul pistolului 

— Ameninţi un ofiţer al Gestapoului? 

— Credeam că tu mă ameninţi pe mine, continuă celălalt cu acelaşi ton calm. În 
plus, am şi un martor... Hartmann se întoarse spre Christa Lundt care-şi încrucişase 
braţele închizîndu-şi halatul şi masîndu-şi braţul plin de vînătăi. După cum bine ştii, 
aveam o întîlnire, Fräulein... Ochii săi îi transmiteau un mesaj. Mai întîi, poate vrei să 
te retragi ca să te îmbraci... 

Aşteptă pînă cînd fata părăsi camera, închizînd uşa dormitorului. Apoi, blîndeţea 
atitudinii sale se schimbă. Făcu un pas spre ofiţerul Gestapoului, adoptînd un ton jos şi 
aspru. 

— Animal scîrbos şi stupid... 

— Cum ai intrat? şi ce-i toată aiureala cu întîlnirea pe care aţi fi avut-o? croncăni 
Gruber. 

Uşa exterioară ce dădea spre baracament era închisă. Hartmann deschisese 
uşa, se strecurase înăuntru şi o închisese la loc, fără cel mai mic zgomot. Gruber era 
livid din cauza intervenţiei celuilalt, izbit de incredibila capacitate a lui Hartmann de a 
se mişca precum o fantomă. 

— Prima întrebare - am intrat pe unde ai intrat şi tu. A doua - Fräulein Lundt şi 
cu mine stabilisem o întîlnire ca să-mi pot începe interogatoriul. Metodele dumitale 
sunt de-a dreptul idioate - ai speriat-o în aşa hal, încît e foarte probabil ca răspunsurile 
sale să fie confuze. Bătutul oamenilor cu bastonul de cauciuc o fi singura ta metodă 
obişnuită - dar aici n-o să-ţi meargă tot aşa. 

— Îi voi raporta Reichsleiterului că m-ai împiedicat să-mi fac datoria. 

— Presupunînd că şi eu îi voi raporta tentativa ta de viol... 

— O acuzaţie la care voi subscrie cu siguranţă, anunţă Christa din uşa 
dormitorului. Se îmbrăcase în grabă cu o bluză şi o fustă şi tocmai îşi termină de 
pieptănat părul lung şi negru. L-aţi prins asupra faptului, nu-i aşa, domnule maior 
Hartmann? Fuhrerul e foarte atent cu personalul său, deci care ar trebui să fie 
urmarea? 


Hartmann poseda o admirabilă capacitate de sincronizare. ştia exact cînd 

trebuie să nu mai adauge nimic şi cînd simpla tăcere e suficientă pentru a face nervii 
cuiva să cedeze. Expresia lui Gruber putea sluji drept exemplificare a variatelor emoţii 
omeneşti. Privirea lui trecea de la omul Abwehrului la fată, care îl privea cu capul 
înclinat şi cu o privire dispreţuitoare, apoi iar la Hartmann. 

— Dar e ridicol, o ştiţi amîndoi, mugi el. Încercam doar să-i bag niţel minţile-n 
cap... 

— Asta cînd era aproape goală, doar cu un halat pe ea? Acum un minut am 
auzit-o închizîind apa la duş - pe care, evident, era pe punctul de a-l face cînd 
dumneata ai dat buzna peste ea. Am găsit-o ţintuită pe o sofa, cu tine aplecat peste 
ea... Hartmann ridică din umeri. Pentru moment, voi înregistra evenimentele la care 
am fost martor, îi voi cere domnişoarei să semneze ca martor şi voi păstra raportul la 
dosar. Am fost îndeajuns de clar? 

Gruber îşi ridică pălăria de pe masă, unde o aruncase cînd intrase în cabană. 
Hartmann observă că avea mîna umedă şi broboane de sudoare pe frunte. Părăsi 
încăperea fără niciun alt cuvînt, închizind uşa fără zgomot. Christa se apropie, 
traversînd camera. 

— Vă sunt într-adevăr datoare, domnule maior. A vă mulţumi este doar foarte 
puţin în comparaţie cu primejdia de la care m-aţi salvat. E o brută libidinoasă. 

— Fără mulţumiri, te rog... Hartmann ridică o mînă înmănuşată în care ţinea 
pipa, pe care o scosese curtenitor imediat după plecarea lui Gruber. Dar este adevărat 
că trebuie să-ţi pun cîteva întrebări. Te simţi în stare de aşa ceva? Dacă-ţi consolează 
cu ceva demnitatea rănită, am să încep cu întrebările referitoare la persoana ta, apoi 
voi continua cu ceilalţi... inclusiv Bormann, Keitel şi Jodl... 

— Vă voi spune orice doriţi să aflaţi. Acum e momentul foarte bun. Dar, mai 
întîi, ce ziceţi de nişte cafea? 

— S-ar potrivi de minune... 

Hartmann îşi scoase mantaua şi şapca, în timp ce ea prepara cafeaua. Un om 
mai puţin inteligent decît Hartmann ar fi refuzat cafeaua şi ar fi început interogatoriul 
pe loc - înainte ca Lundt să apuce să-şi revină. Hartmann prefera ca oamenii să se 
simtă în largul lor, iar planul îi mersese mult mai bine decît sperase. Vă sunt într- 
adevăr datoare... 

Mai devreme, în baracament, Hartmann manipulase conversaţia cu Gruber, 
exploatîndu-i bine cunoscutul temperament agresiv. Omul Abwehrului o văzuse pe 
Christa Lundt intrînd în cabana sa, precum şi pe Gruber trăgînd cu ochiul în acea 
direcţie, şi ghicise că ea era probabil prima ţintă a omului de la Gestapo. 

Era în firea lucrurilor pentru un om ca Gruber să-i terorizeze pe toţi cei pe care îi 
considera inferiori, în special femeile. Aşa cum sperase Hartmann, ofiţerul Gestapoului 


mersese drept spre baraca Christei Lundt, într-o stare de furie sălbatică, provocată de 

ultima remarcă a lui Hartmann. Lucrurile merseseră chiar mai departe decit anticipase 
omul Abwehrului, datorită purei coincidenţe ce făcea ca Christa să fi fost pe punctul de 
a face duş. Deocamdată, îl avea pe Gruber la mînă. 

Dar, ceea ce era şi mai important, îşi atrăsese simpatia şi cooperarea Christei. 
Din punctul lui de vedere, lucrurile n-ar fi putut ieşi mai bine. 

— Cafeaua e pe gustul dumneavoastră? întrebă Christa cîteva minute mai tîrziu. 

— Este excelentă! Cred că voi face o cerere să te transfere la biroul meu din 
Berlin. Slujba ta va fi să pregăteşti cafeaua. 

Ca să-i arate cîtă încredere avea în el, fata se aşeză pe sofa, alături de el. 
Hartmann îşi scoase carnetul şi un creion. Acestea erau instrumentele profesiei ei, aşa 
că nu aveau de ce să o înhibe. 

— Foarte eficient, domnule maior, spuse ea cu ironie. 

— Prima întrebare? Eşti gata? 

Făcu o pauză şi zimbi, apoi îşi aprinse pipa, după ce căpătă aprobarea ei. Ochii 
săi amabili o priviră şi mai atent în timp ce-şi lansă săgeata: 

— Care este impresia ta despre acest Lindsay, locotenet-colonelul de aviaţie, 
care pretinde că a zburat la Berghof numai ca să-l întîlnească pe Führer? 

Ceea ce notă el nu fu răspunsul dat de ea, ci privirea precaută ce apăru în ochii 
ei pînă atunci prietenoşi. 


— Jodl, de cînd s-a întors Fuhrerul de la Smolensk, situaţia de aici a devenit 
insuportabilă! Insuportabilă! Mă auzi? 

Feldmareşaul Keitel se învirtea cu paşi mari prin biroul colegului său, incapabil 
să stea liniştit. Jodl, cu faţa lui de vulpe, observase că ceva nu era în regulă din 
momentul în care Keitel intrase ca o vijelie în locuinţa sa, fără să se fi anunţat. 

În primul rînd, faţa feldmareşalului era roşie de enervare. În al doilea rînd, 
continua să-şi învîrtească bastonul în mîini, iar apoi îşi aruncă cu un gest violent şapca 
pe o masă. 

Jodl, care avea un temperament mai calm, îşi alegea cuvintele cu grijă, 
privindu-şi vizitatorul cu atenţie. Trebuia să presupui întotdeauna că orice cuvînt 
rosteşti, chiar confidenţial, va fi repetat de Keitel în faţa Fuhrerului, dacă aceasta se 
potrivea cu planurile sale. 

— şi ai detectat cauza? întrebă el. 

— Dar nu ţi-e clar? Avem doi intruşi insuportabili care-şi bagă nasul în orice se 
întîmplă... 

— Te referi la Hartmann de la Abwehr şi Gruber de la Gestapo? 

Să pui întotdeauna întrebări; să nu afirmi niciodată nimic; să nu-ţi exprimi 


niciodată părerea. Aceasta era o lecţie pe care Jodl o învățase de mult timp. 

— Dar la cine altcineva? izbucni Keitel. Ticălosul ăla înfumurat, Hartmann, m-a 
supus unui interogatoriu. Pe mine! şeful Oberkommandoului! 

Înfumurat? Jodl îşi reprimă un zîmbet. Hartmann - o simţise deja - era de 
departe cel mai inteligent şi cel mai periculos dintre cei doi investigatori. În mod 
limpede, acesta adoptase ca strategie exploatarea punctului slab al lui Keitel - 
vanitatea şi conştiinţa rangului său. 

— şi ai protestat? întrebă Jodl, încă prudent. 

Nu puteai fi niciodată sigur în privinţa lui Keitel. Uneori îl supecta pe feldmareșal 
de simularea unei atitudini arogante şi a unei inteligenţe limitate. 

— Cum aş fi putut să protestez? urlă Keitel. Autoritatea lui provine direct de la 
Fuhrer. Bănuiesc că următorul o să fie Gruber. Molusca aia grasă! 

— Oamenii ăştia nu au prea des ocazia să-i pună pe jar pe cei cu un grad mult 
mai mare, remarcă Jodl cu viclenie. O vor face cît mai bine, îşi vor prezenta rapoartele 
şi vor pleca. N-o să mai auzim de ei din nou. 

— Şi toată aiureala asta cu spionul sovietic din interiorul Vizuinii Lupului... 

— Fuhrerul e într-adevăr neliniştit... 

— Dar nu m-am referit la Fuhrer! 

Keitel îşi recuperă şapca, îşi apucă bastonul mai bine, îi aruncă lui Jodl o privire 
cruntă şi ieşi, trîntind uşa. 

Chipul lui Jodl rămăsese lipsit de expresie cînd Keitel se referise la spionul 
sovietic. Acum, se aşeză încet, bătînd în masă cu degetele miinii drepte, ca şi cînd ar fi 
transmis un semnal Morse. 

Ceea ce spusese Keitel era adevărat. Atmosfera era tensionată înăuntrul 
graniţelor claustrofobe ale Vizuinii Lupului. În plus, era şi aşa destul de rău să trăieşti 
în climatul acesta nesănătos - în apropiere, în pădurile dese de prin împrejurimi, se 
aflau atit mlaştini, cît şi lacuri. Ceaţa insuportabilă, înşelătoare, alunecoasă ce se 
strecură printre copaci era de-a dreptul deprimantă. şi, pe deasupra, îi mai apucase şi 
febra spionilor! 

încă de la sosirea lui Hartmann şi Gruber, Jodl remarcase schimbarea din 
relaţiile personale. Neîncrederea plutea în aer, ca ceața cenuşie dusă de vînt. 
Conversaţiile deveniseră forţate şi nesigure. Jodl era convins că Hartmann - cel mai 
inteligent dintre cei doi - crea deliberat această stare de spirit, pentru a-l pune pe 
spion sub o presiune insuportabilă... 

Insuportabilă? Era ciudat cum i se ivise cuvîntul acesta în minte. Era acelaşi 
cuvînt pe care Keitel îl folosise de două ori de la venirea sa, vorbind cu emfază despre 
interogatoriile lui Hartmann. Jodl se uită la ceas. Era ora conferinţei de prînz. 

Se ridică, îşi puse şapca, îşi îndreptă haina şi se privi într-o oglindă de perete. 


şapca era potrivită la unghiul obişnuit, căutat. Încerca întotdeauna să dea aceeaşi 

impresie - Fuhrerul detesta schimbările de conduită la ceilalţi. lar astăzi, după cum 
bănuia Jodl, vor vedea o nouă amplasare a trupelor pe frontul de est. 


Era seara zilei în care Keitel îl vizitase pe Jodl. În adîncurile pădurii de pin, în 
mijlocul ceţei ce se rotea în virtejuri, o siluetă sta ghemuită peste „ascunzătoare”. 

Buştenii care ascundeau intrarea fuseseră daţi la o parte, dînd la iveală 
emițătorul de mare putere. Cu ajutorul unei lanterne mascate, căci se lăsase o noapte 
fără lună, degetele expertului încheiară de transmis mesajul. 

Care fusese precedat de cuvîntul „Wagner”. Acesta indica faptul că mesajul 
privea dispozitivele armatelor. „Olga” ar fi însemnat că mesajul privea mişcările 
forţelor aeriene. 

Silueta ghemuită, care părea cu puţin mai mult decît o fantomă în noaptea 
acoperită de ceaţă, cercetă cadranul luminat al ceasului şi aşteptă. Rareori venea un 
mesaj din direcţia opusă, plecînd din Elveţia şi îndreptat spre Prusia Orientală. Dar, 
dacă există vreunul, trebuia să fie transmis din Lucerna în următoarele două minute. 
Trecură cele o sută douăzeci de secunde - o pauză ce părea interminabilă. O mînă 
tocmai căuta butonul de închidere... cînd aparatul începu să vorbească... 

RAHS. Semnalul de apel de la Lucy. Într-adevăr, era un mesaj în acea nopate. 
Vîrî lanterna sub braţ; un creion şi un carneţel erau la îndemiînă pentru a primi seriile 
de puncte şi linii codificate. Mesajul fu foarte scurt. 

Operatorul închise aparatul, aşeză buştenii, se ridică, prinse o ramură şi scutură 
zăpadă ca să acopere orice urmă. 

După ce parcurse o anumită distanţă pe potecă, cu gheaţa trosnind sub 
picioarele sale, operatorul se opri din nou lîngă un trunchi gros de copac, căută 
înăuntrul unei scorburi şi scoase o carte de coduri protejată de o învelitoare 
impermeabilă. Ghemuindu-se, îşi folosi lanterna pentru a decodifica mesajul, reaşeză 
cartea de coduri în ascunzătoarea sa şi se pierdu în ceaţă. Mesajul era o condamnare 
la moarte. 

Lichidează-l pe englez... 


În apartamentul său din îndepărtata Lucernă, Rudolf Roessler clipea nedumerit, 
stînd în faţa dulapului ce ascundea emițătorul. Avusese impresia că era ceva neclar, 
închise clapa, ascunse aparatul şi se întoarse în scaun, cînd auzi pe cineva în spatele 
lui. 

— A, tu erai, Anna... 

— Dar la cine te aşteptai? întrebă femeia înaltă şi sprintenă, cu un zîmbet 
liniştitor. Uite nişte cafea. Ţi s-au aburit ochelarii. la dă-mi-i... 


El se ridică, închise dulapul, ţinînd în mînă o foaie hîrtie în timp ce o urmă în 

salon. Încă buimac, se aşeză la o masă acoperită cu pînză şi îşi sorbi cafeaua, în timp 
ce Anna îi ştergea energic ochelarii. 

— Mă tot minunez de informaţia pe care a trimis-o Ciocănitoarea. Oare cine o fi? 
se întrebă el. 

— E mult mai bine să nu-i cunoaştem niciodată identitatea... şi, din fericire, nici 
n-o vom cunoaşte vreodată. Uite-ţi ochelarii... şi de ce ai transpirat tot? Noaptea e 
rece. 

— Moscova mi-a trimis un mesaj pentru Ciocănitoare. L-am transmis după ce 
am primit ultimele informaţii despre mişcările armatei germane - pe care i le-am 
retransmis apoi Cazacului. Mesajul Cazacului către Ciocănitoare era într-un cod 
necunoscut, aşa că n-am nici cea mai mică idee despre ce am transmis... 

Anna se încruntă. Această nouă desfăşurare a evenimentelor o îngrijora, dar 
încerca să nu o arate: 

— Este prima oară cînd se întîmplă să primim un semnal de la Moscova. 
Credeam că toate transmisiile vor fi în direcţie opusă, de la Ciocănitoare către 
Moscova... 

— Măsurile de rigoare le-am luat cînd am fost la Berlin, îi aminti Roessler. Ne- 
am pus de acord asupra semnalelor de apel şi a tot ce mai trebuia. Dar asta încalcă 
înţelegerea noastră cu Serviciul Secret Militar elveţian. Le-am dat de înţeles că va fi 
vorba de un schimb de informaţii într-o singură direcţie, aşa că ce ne facem cu noul 
mesaj? S-ar putea ca elveţienilor să nu le placă... 

— Vrei să înţeleg că sugerezi să nu trecem mesajul Cazacului Biroului Ha? 

— Tu ce-ai face? întrebă el, afişind nesiguranţă. 

— Las-o baltă, hotărî ea. Nu le spune nimic celor de la Biroul Ha... 

— Ce m-aş fi făcut eu fără tine, Anna? 

— Te-ai fi frămîntat cit e ziua de lungă. 

— Unde te duci? 

— Să le telefonez celor de la Biroul Ha şi să le cer să trimită un curier pentru 
mesajul de la Ciocănitoare. Ea făcu un gest de concediere înainte de a ridica 
receptorul, îţi sugerez să dispari cînd apare curierul. Du-te să-ţi faci somnul frumuseţii! 


Ninsoarea cădea peste zidurile Kremlinului. La ora două dimineaţa, în interiorul 
vechii citadele era o tăcere deplină. Lavrenti Beria îşi ştergea preocupat pince-nez-ul, 
în timp ce aştepta să se deschidă uşa din capătul camerei sumbre. Lîngă el se foia 
iritat generalul Jukov, în uniforma sa strălucitoare. 

— Bună seara, domnilor. Sau ar trebui să vă spun bună dimineaţa? E trecut de 
miezul nopţii şi o nouă zi plină de evenimente ne stă înainte. Ar fi bine să n-o risipim... 


Cel care vorbise, Stalin, ieşi din umbră. Era un obicei al generalissimului, 

observase Beria, să apară pe neaşteptate în faţa oamenilor. Micul georgian, cu mîna 
stingă uscată şi ochii vicleni, ţinea în mîna dreaptă o altă blestemată de hirtie. Vreun 
mesaj de la Ciocănitoare, îşi închipui Beria. Ura reţelele pe care nu le putea controla. 

— Părerea dumitale asupra conţinutului, generale, ceru Stalin. Este vorba din 
nou despre pretinsul ordin german de luptă... 

Beria îşi păstră un chip lipsit de orice expresie, clipind în spatele pince-nezului. 
Îl lăsă pe Jukov să fie ţinta. Stalin era într-una dintre cele mai periculoase stări de 
spirit. Vorbea blînd, adoptînd tactica pisicii cu şoarecele. Jukov citi mesajul şi-şi spuse 
ca întotdeauna părerea: 

— Agentul ăsta ştie despre ce vorbeşte. Detaliile amplasamentului dispozitivelor 
germane coincid perfect cu imaginea mea despre întregul front. E probabil ca celelalte 
informaţii capitale despre rezerve să fie la fel de exacte. Pe baza acestor date, propun 
un atac înaintea dezgheţului - îi vom lua prin suprindere... 

— Garantezi o mare victorie? întrebă Stalin trăgîndu-se de mustață, în timp ce îl 
privea dintr-o parte pe generalul sovietic. 

— În război nu există garanţii... 

— Atunci vom mai aştepta puţin, pînă vom fi siguri de Ciocănitoare, siguri că nu 
este manipulat... 

— M-ar ajuta dacă aş şti cine dracu' mai e şi Ciocănitoarea asta, izbucni Jukov. 
Oare ciîţi ani o să ne ia pînă vom fi siguri...? 

Beria îşi ţinu respiraţia. Era foarte atent să nu se uite la niciunul. În următoarele 
şaizeci de secunde, Stalin putea foarte bine să ordone arestarea lui Jukov. Urmă o 
pauză apăsătoare, punctată de ticăitul rar al unei masive pendule vechi de două sute 
de ani, sprijinită de un perete. 

— Îţi sugerez să te întorci la cartierul general, replică Stalin într-un tîrziu, fără 
nicio emoție în glas. şi să nu porniţi niciun atac încă. Doar măsurile defensive, aşa cum 
am fost de acord. 

Aşteptă pînă cînd Jukov părăsi camera, apoi îl invită pe şeful poliţiei sale să se 
aşeze lîngă el, la masa alăturată, Aşezîndu-se, îşi scoase pipa, şi-o aprinse foarte încet 
şi, în tot acest timp, ochii săi îl studiară pe Beria care-şi strînsese mîinile umede în 
poală, ferindu-le vederii... 

— Într-o zi, Beria, va trebui să terminăm cu generalii ăştia. Între timp, avem 
nevoie de ei... ca să cîştigăm războiul. Măreşte supravegherea lui Jukov... 


În Londra, pe Ryder Street, colonelul Browne se prefăcea că gîndeşte cu voce 
tare, pentru a observa reacţiile însoţitorului său. Whelby se ocupa cu încuiatul unor 
dosare, înainte de a se aventura afară, în noapte. 


— Există oameni care se întreabă dacă n-ar trebui să căutăm o cale de 

înţelegere cu nemţii... Browne făcu o pauză. Apropo, n-ai primit niciun fel de încurajare 
în sensul ăsta din partea cealaltă, de cînd te-ai întors de la Madrid? 

— Niciun fel, minţi Whelby prompt. 

— Era doar o curiozitate, renunţă Browne salutînd scurt din cap, cînd Whelby îi 
ură noapte bună cu aerul că se grăbeşte. 

Întîmplarea făcea ca Whelby să aibă stabilită o întîlnire cu Savitsky chiar în 
seara aceea. Unui agent îi place să aibă mereu ceva de raportat. Whelby transformă 
remarca întîmplătoare a lui Browne într-o decizie a politicii britanice. 

— S-ar părea că Lindsay este un emisar de pace din partea lui Churchill, spuse 
el în timpul scurtei întîlniri. Browne mi-a testat reacţia în faţa acestei idei cu mai puţin 
de două ore în urmă... 

Întorcîndu-se la Ambasada Sovietică, Savitski codifică din nou, personal, 
mesajul către Cazac şi îl duse în camera cifrurilor de la subsolul clădirii din Kensington 
Palace Gardens. Trei ore mai tîrziu, mesajul decodificat era citit de Stalin, care îl 
„consultă” pe Beria pentru a doua oară în noaptea aceea. 

— În cartierul general al lui Hitler situaţia devine confuză, comentă Stalin, în 
timp ce omul său de încredere citea mesajul. 

— Confuză? întrebă Beria. 

— Confuză, accentuă Stalin. În acelaşi loc avem Ciocănitoarea, care se poate 
dovedi a fi cel mai important agent al nostru din război; apoi îl avem pe englezul ăsta, 
un alt spion antrenat. Cred că e pro-nazist. Presupunînd că va depista Ciocănitoarea 
cu experienţa lui, atunci acest lucru ar trebui prevenit cu orice preţ. 

— Sunt de acord, rosti Beria semeţ. Soluţia este evidentă... 

— Îi trimitem Ciocănitoarei un semnal... 

Aşa fusese trimis mesajul către Ciocănitoare, via Lucy. 

Lichidează-l pe englez. Are luni o întîlnire cu agentul Aliat la Frauenkirche... 


Capitolul 15 


— Asta e nebunie curată! L-am implorat pe Fuhrer să mă lase să trimit gărzi 
care să-l escorteze cu discreţie de la distanţă. Cu toate astea, a insistat să facă 
plimbarea asta prin pădure singur cu englezul! 

Martin Bormann nu-şi putea găsi liniştea, mişcîndu-se de colo-colo prin locuinţa 
Christei Lundt. Aceasta şedea ţeapănă pe scaunul de lîngă uşa spre baracament. Dacă 
Reichsleiter-ul ar fi încercat să-i propună o relaţie amoroasă, aceasta ar fi putut fi o 


posibilă cale de salvare. Bormann îşi continuă tirada: 

— Singura protecţie a Fuhrerului e cîinele său, Blondi... Transpirînd din 
abundentă, se opri şi-şi întinse mîinile în lături într-un gest de neputinţă. Ce crezi că s- 
o fi petrecînd acum în pădure? 

— Probabil că Fuhrerul tocmai îşi ţine monologul, iar locotenet-colonelul de 
aviaţie îl ascultă. Nimic alarmant, sunt sigură... 

Cu un sfert de oră mai devreme, fata asistase la o scenă extraordinară. Lindsay 
şedea pe canapea şi discutau despre atmosfera care devenea din ce în ce mai 
tensionată pe măsură ce Hartmann şi Gruber îşi urmau investigaţiile lor separate. 

Uşa se deschisese brusc şi Fuhrerul apăruse în cadrul ei, nemişcat, ţinîndu-şi 
cîinele în lesă. Purta haina militară de protocol şi şapcă. Se uitase fix la ei, în timp ce 
Lindsay şi Christa se ridicaseră în picioare. Începuse brusc să vorbească. 

— la-ţi haina, comandorule. Trebuie să stăm de vorbă. Vom merge în pădure 
unde nu ne poate auzi nimeni... 

Buimăcit, Lindsay îşi pusese şi el haina şi căciula de blană de tip rusesc primită 
de la Guensche, care părea a-l fi luat pe englez sub aripa sa ocrotitoare. Îl urmase pe 
Fuhrer de-a lungul baracamentului şi la primul punct de control. 

Acum trecuseră prin toate trei punctele de control. Se plimbau unul lîngă altul 
de-a lungul potecii largi, printre cîmpurile minate, în adîincurile pădurii de pin acoperite 
de nea. Frigul era tăios, umed şi pătrunzător. Tăcerea profundă a acestor pustietăţi 
stranii se închise în jurul lor, în timp ce Fuhrerul vorbi: 

— Spui că există o facțiune doritoare de pace în Londra, dar că nu-l pot înlătura 
încă pe Churchill. Oare Londra a înnebunit? Ce-o să se întîmple dacă marea mea 
misiune în est eşuează? Hoardele comuniste vor da buzna în întreaga Europă. Marea 
Britanie şi America se vor confrunta cu un inamic neîndurător, al cărui unic scop va fi 
acela de a-i distruge. Nu vor mai avea niciodată pace. Chiar dacă sovieticii vor fi 
constrînşi să accepte pentru cîţiva ani, o împărţire a Europei, tot nu se vor elibera 
niciodată de spaimă, spaima că, mai devreme sau mai tîrziu, barbarii comunişti asiatici 
vor deveni atît de puternici, încît îi vor copleşi. lar atunci, un nou veac întunecat va 
cobori asupra Europei. America va fi izolată. Va fi numai o chestiune de timp pînă ce 
plaga comunistă va năvăli spre est, în China şi Japonia. Doar eu stau între Vest şi 
barbari... 

— Sunt anumiţi oameni în posturi importante din Londra şi Washington care văd 
toate astea, replică Lindsay, întorcînd capul ca să prindă fiecare insesizabilă 
schimbare de cuvinte care se rostogolea ca un torent. 

— Atunci, pentru numele lui Dumnezeu, de ce nu acţionează...? 

— Pentru că, interveni Lindsay cu fermitate, nu au încă puterea. O mare victorie 


germană în est ar ajuta... 

— Se apropie! îţi spun că se apropie! Vocea lui Hitler se ridicase şi nu mai fu 
acoperită nici chiar de ceața dusă de vînt. Aşteaptă să vină vara!!! Vara lui '43 va 
schimba cursul istoriei. Vocea şi comportamentul i se schimbară brusc. Acum vorbea 
liniştit, amabil: Ducele de Dunkeith, unchiul tău, te-a trimis la mine ca emisar al 
acestei facţiuni ce doreşte pacea? Am ştiut-o intuitiv îndată ce am aflat de sosirea ta... 

Hitler răspunsese singur la propria-i întrebare. Lindsay învăţa repede. Să te oferi 
voluntar cît mai puţin posibil. Liderul german avea propriile sale idei şi nu cerea decit 
confirmarea lor. Pînă acum, Lindsay îl găsea admirabil de bine informat. Trăgînd de 
lesă, ca să controleze cîinele, Fuhrerul continuă: 

— Am propuneri de pace precise, pe care să le prezinţi lui Churchill şi celorlalţi 
prieteni ai tăi. În schimbul încetării oricăror ostilităţi între noi, îmi voi retrage toate 
trupele din Franţa, Belgia, Olanda... toată partea ocupată a Europei de Vest. Apoi să 
mă lăsaţi să termin cu Stalin şi cu ideologia lui hidoasă. Americanii nu vor putea opera 
fără ajutorul britanic şi fără să utilizeze ca bază insulele voastre. 

— Chiar Churchill ar putea fi interesat de asemenea propuneri, răspunse 
englezul. El însuşi a început să se îngrijoreze, întrebîndu-se cît de departe poate 
pătrunde Armata Roşie în Europa. 

— Propunerile trebuie să fie elaborate pînă la cel mai mic detaliu. Asta o voi 
lăsa în seama lui Ribbentrop. E timpul să facă şi el ceva ca să-şi cîştige existenţa, 
comentă Hitler sardonic. Ce păcat că lordul Halifax a fost trimis la Washington ca 
ambasador, medită Hitler. Era unul dintre conducătorii facțiunii pentru pace, nu-i aşa? 

— şi dacă te gîndeşti, replică Lindsay prudent, că atunci cînd Chamberlain a fost 
obligat să demisioneze, a oferit mai întîi funcţia de prim-ministru aceluiaşi Halifax. Ar fi 
fost alta situaţia dacă ar fi trebuit să vă înţelegeţi cu el, după Dunkerque... 

— Britania şi Germania şi-ar fi unit mîinile ca parteneri egali în cruciada 
împotriva bolşevismului. Moscova n-ar mai exista acum. Singurul meu motiv de a 
ataca Franţa a fost încercarea de a-mi asigura spatele, înaintea marii campanii 
împotriva lui Stalin. şi s-ar părea că nimeni nu a înţeles de ce am acţionat aşa... 

Hitler rămase tăcut în faţa acestui gînd. Continuară să meargă în tăcere cîteva 
minute. În unele locuri poteca era acoperită cu un strat gros de muşchi şi bureţi pe 
care îi simțeau sub picior, ca şi cînd ar fi mers pe marginea unei mlaştini. Mirosul de 
pin jilav, încărcat de umezeală, le umplea nările. 

Erau pe punctul de a se întoarce în garnizoană. Hitler începuse să vorbească din 
nou cînd se auzi o împuşcătură. Lindsay văzu glontele înfigîndu-se într-un trunchi de 
copac, puţin la dreapta potecii. Zăpada de pe copac se scutură. Hitler se afla la stînga 
lui. Englezul vorbi în grabă: 

— Führer, vă rog să vă întoarceţi la Vizuina Lupului cît puteţi de repede. Eu voi 


încerca să localizez asasinul... 

— Al dracului porc laş! Ăştia nu sunt în stare nici măcar să tragă cum trebuie... 

Hitler se întoarse pe călciie şi porni pe drumul pe care veniseră, cu umerii 
ridicaţi ca o marionetă, fără să schimbe pasul. Lindsay aşteptă cinci minute după ce 
silueta Fuhrerului dispăru, ascultind nemişcat. Hitler credea că supravieţuise unui nou 
atentat împotriva lui. Lindsay ştia mai bine. Glonţul îi fusese destinat lui. Se trăsese în 
mod clar pe lîngă conducătorul german. 

Ajungînd înapoi la primul post de control, fu arestat. „Pentru complicitate la 
încercarea de asasinare a Fuhrer-ului”... 


Christa Lundt se apropie de baraca unde era închis Lindsay. Un gardian SS cu 
un pistol-mitralieră se postă în faţa uşii, în timp ce ea se apropia cu o tavă pe care se 
aflau vase acoperite. 

— Nu este permis accesul. Herr Gruber... 

Se uită fix la SS-ist, într-un mod rece şi dispreţuitor. Cînd vorbi, vocea îi era 
ascuţită şi tăioasă: 

— l-am adus prînzul. Din ordinul Fihrerului! Sau vrei să te trezeşti pe frontul de 
est? Ai cinci secunde să te dai la o parte din drum... 

Gardianul ezită. Nehotărîrea se citea pe toată faţa lui. Christa începu să se 
întoarcă din drum. SS-istul se dădu repede la o parte, atît de zguduit de aluzia ei la 
Rusia, încît uită să verifice conţinutul tăvii. Ea îi sugeră prin gesturi că ar trebui să-i 
deschidă uşa. 

— Ai maniere de porc, comentă ea. Închide naibii uşa aia din spatele meu... 

Lindsay era lungit pe o canapea, citind ziarul. Cînd o văzu, se grăbi să curețe o 
masă ca să poată aşeza tava pe ea. Fata se aşeză şi vorbi cu voce scăzută: 

— Apucă-te să măniînci cîtă vreme e încă fierbinte. şi acum, explică-mi ce-i cu 
toată prostia asta, cum că tu ai fi încercat să-l ucizi pe Fuhrer? 

— Ticălosul ăla de la Gestapo, zise Lindsay, ridicînd vasul care acoperea 
mîncarea. Friptură şi cartofi. Era mort de foame. Minca şi vorbea printre îmbucături. 
Gruber pretinde că a percheziţionat camera mea în timp ce eram în pădure. A scos un 
set de fotocopii al ultimelor directive militare, spunînd că le-a găsit ascunse sub 
salteaua de aici, din dormitor. Ce să-ţi spun, genială ascunzătoare! 

— Ultimele directive? Păi pot contesta aşa ceva. Ai fi avut nevoie de accesul la 
un copiator... 

— Stai că asta nu e tot. Friptura e excelentă, zise Lindsay şi îşi îndesă cu 
furculita o bucată mai mare în gură. Să măniînci de cite ori ai ocazia. Asta era regula 
numărul unu din manualul de antrenament de pe Ryder Street. Gruber pretinde, 
continuă el, că eu l-am atras pe Fuhrer într-o capcană, un atentat... 


— Fuhrerul se cam îndoieşte de asta, interveni Christa. Gruber ar fi vrut să te 

facă să zbori tocmai la sediul său din Berlin. Fuhrerul a zis „Nu”. Nu i-a permis lui 
Gruber decît să te consemneze în baraca ta pînă cînd incidentul va fi investigat. 

— Asta este ceva. Lindsay se şterse la gură cu şerveţelul pe care i-l adusese şi 
se uită la ea. Ar fi mai bine să ştii şi că Gruber încearcă să ne bage pe amîndoi în 
aceeaşi oală. A trimis un mesaj la Berlin prin teleimprimator şi a cerut dosarul tău 
complet. 

— O, Doamne! 

Sîngele pierise din obraji Christei. Îşi strînse degetele subţiri de la o mînă în jurul 
încheieturii celeilalte, ca şi cînd ar fi închis cătuşe invizibile. Lindsay, încă prudent, o 
privi în timp ce turnă cafea dintr-un vas de metal. Cînd vorbi, tonul lui încerca să pară 
degajat: 

— Există ceva incriminator în acel dosar? 

— Gruber îl poate face să fie. Dintr-o dată, fata îşi recăpăta stăpînirea de sine. 
Sunt înregistraţi acolo oameni pe care i-am cunoscut în trecut, oameni care au căzut 
în disgrație de cînd am fost investigată ultima oară. În special fostul meu logodnic, 
Kurt. A fost executat pe frontul de est. Nimeni nu ştie însă că am fost logodiţi, ci doar 
că mi-a fost prieten apropiat. 

— Sunt trecuţi acolo şi presupuşi membri ai rezistenţei? Kurt, de exemplu? 

Fata încuviinţă din cap. Calmul ei era aproape enervant. 

— Acum ştii de ce s-ar putea să am nevoie de o cale de scăpare de aici. N-am 
mai fost investigată de mult timp. 

— Situaţia de aici e cam complicată, remarcă Lindsay. Dar situaţiile complicate 
pot fi exploatate. Spune-mi, ce ştii despre Gustav Hartmann? E ceva ciudat la omul 
Abwehrului. Ni-l putem face aliat, convingîndu-l să-l neutralizeze pe Gruber - Gestapo- 
ul detestă Abwehr-ul, iar sentimentul e reciproc. Pe de altă parte, Hartmann este mult 
mai deştept... 

— Totuşi, nu prea văd cum o să-l faci pe Hartmann să ne ajute. Fata părea 
iritată, frustrată. Christa Lundt fie era una dintre cele mai mari actriţe din lume, fie 
spunea adevărul. Oricum, continuă ea îngrijorată, nici tu nu te afli într-o situaţie mai 
bună... 

— Cum ar spune Fuhrerul într-o situaţie dificilă, ar cam fi timpul să ne vină şi 
puţin noroc în ajutor... 


Fata se reîntoarse în mai puţin de o oră, închizînd uşa cu grijă, apoi se uită în 
jurul camerei şi, după ce aruncă o privire scurtă celorlalte uşi închise, puse o întrebare 
mai mult cu mîinile. 

— Suntem singuri, îi spuse Lindsay. 


— În cazul ăsta, am să-ţi aduc nişte veşti minunate. Renunţînd la prudenţă, se 

repezi înainte şi se aşeză aproape de el pe canapea. Luîndu-i mîinile amîndouă, îşi 
apropie chipul de al lui. Fuhrerul tocmai a luat una dintre deciziile lui fulgerătoare. 
Toată lumea, chiar şi Bormann, a fost uluită. Procedează astfel tocmai pentru a-i 
descumpăni chiar pe cei care-i sunt apropiaţi, precum şi din motive de securitate. lan, 
trebuie să plecăm imediat cu toţii la Obersalzberg! Hitler îşi mută temporar cartierul 
general la Berghof! 

— Ce înseamnă imediat? întrebă Lindsay. 

— În două ore! Există o cale ferată pe aproape... 

— Am văzut-o... 

— Trenul e deja aici. O, lan, nu-i aşa că e minunat! lar tu vei veni cu noi. 
Fuhrerul te priveşte ca pe o posibilă legătură cu facțiunea de pace din Anglia. Puțin 
noroc, de asta ziceai că avem nevoie! 

Cum stăteau împreună pe canapea, relaţia dintre ei se schimbă brusc. 
Formidabila uşurare pe care le-o aducea perspectiva plecării din Vizuina Lupului îi 
eliberă de inhibiţii. Lindsay făcu un efort de a se concentra asupra problemelor 
practice. 

— Cînd va sosi dosarul tău de la Berlin? 

— Miine cel mai devreme. Fata care se ocupă de registre e o prietenă de-a mea. 
Va amina trimiterea aici cît de mult va fi posibil... 

— Cînd poate ajunge dosarul la Berghof cel mai devreme? 

— La cinci zile după ce părăsim Vizuina Lupului. lar Gruber vine cu noi. 

Entuziasmul îi dispăru din voce. Era, pînă la urmă, doar o scurtă grațiere, 
reflectă Lindsay. Era acum pe jumătate convins că Christa era sinceră - o legătură cu 
facțiunea antinazistă. 

— Ar fi mai bine să nu te îngrijorezi - mai mult de atît nu îndrăzni s-o încurajeze. 

Ea îi ţinea încă mîinile. Se aplecă uşor în faţă şi buzele ei îi atinseră buzele, 
delicat la început. Apoi braţele îl înconjurară şi îşi apăsă buzele flămînde peste ale lui, 
cu sînii bine dezvoltați atingîndu-i pieptul. Încet, cu o putere surprinzătoare, se aplecă 
pe spate peste canapea, trăgîndu-l după ea. Tempo-ul îmbrăţişării deveni alert. Cu 
mîna stîngă dibui butonii de la bluza ei şi-i deschise cu abilitate. „Da, da, da!” şoptea 
ea cu răsuflarea tăiată. Continuă să se agaţe de el cu disperare, de pară el ar fi fost 
singurul care o putea feri de pericole. Lindsay se opri brusc. 

— În orice moment poate să dea cineva peste noi... 

După plecarea ei, deschise cartuşul de ţigări pe care ea i-l dăduse ca dar de 
plecare. Se gîndi la o mie de lucruri în timp ce-şi aprinse una, încercînd să-şi ordoneze 
ideile. 

La Berghof... cu trenul. Asta însemna că destinaţia lor finală era probabil 


Salzburg, iar de acolo cu coloana de motociclete pînă la adăpostul din munţi. Salzburg! 

Pe linia principală spre Munchen... 

München! Întîlnirea stabilită cu misteriosul Paco, cel care avea puterea de a-l 
scoate peste frontieră în Elveţia. Tot ce avea de făcut era să exploateze rivalitatea 
dintre Gestapo şi Abwehr, pentru a-i ţine pe amindoi sub control. Ce naiba, era mai 
degrabă un joc de copii! Gîndurile lui Lindsay se tulburară în timp ce-şi împacheta 
lucrurile în valiza pe care i-o adusese Christa. 

Cel puţin, aflase răspunsul la cele două întrebări care îi preocupau pe cei de pe 
Ryder Street. Dar ceea ce îl izbise fusese recenta lui plimbare prin pădurea de pin. 
Avea impresia copleşitoare că Fuhrerul juca un rol, rolul de Fuhrer. 

La suprafaţă Hitler era Hitler, omul cu care discutase pe îndelete în Berlin, 
înainte de izbucnirea războiului Dar fiecare mişcare a miinii, modul în care mergea, 
schimbările de expresie - toate erau oarecum exagerate, ca la un actor care joacă un 
rol. Lindsay încerca să treacă peste şocul provocat de acest gînd şi să-l accepte. Era 
convins că se aflase în prezenţa unei dubluri a unui doppelganger... 

Încă pe jumătate cufundat în gînduri, închise cu zgomot încuietorile valizei. Cînd 
auzi o bătaie în uşă, aproape sări în sus. 

— Cine e? strigă el. 

— Hartmann... 

— Puteţi intra... 

Vocea şi manierele lui Lindsay erau arogante şi sigure, cu totul altfel decit ar fi 
trebuit să fie cele ale unui prizonier suspectat de Dumnezeu ştie ce. Neamţul cu ochii 
cenuşii intră, închise uşa şi se uită la valiză. 

— V-aţi pregătit pentru o călătorie lungă după cîte văd... 

— Dar habar n-am cît de lungă! şi aş vrea să ştiu, pentru numele lui Dumnezeu, 
pe ce drum o vom lua ca să ajungem din mlaştinile Prusiei Orientale pînă în Alpii 
Bavariei? 

— Asta e o informaţie secretă. Eu aş vrea să aflu de ce a trebuit să faceţi o 
asemenea călătorie aventuroasă pînă aici. Nimeni nu ştie prea bine, sunt convins. 
Totuşi... 

— Dar asta nu e informaţie secretă, replică Lindsay în timp ce omul Abwehrului 
se lăsă pe canapea. Am venit numai pentru a stabili o legătură între Führer şi anume 
elemente influente din Marea Britanie, care îşi dau seama că Rusia este adevăratul lor 
duşman... 

Neamţul îşi încrucişa picioarele, îşi scoase pipa şi o aprinse, îndesînd tutunul cu 
degetul arătător. Ochii săi nu se dezlipeau de pe chipul englezului, în timp ce se 
gîndea ce să răspundă. Lindsay simţi că se află în faţa unuia dintre cei mai 
experimentați anchetatori din tot Reich-ul. 


— şi care ar fi aceste elemente influente despre care vorbeşti? întrebă el în cele 

din urmă. 

— Asta într-adevăr este informaţie secretă. Întrebaţi-l pe Führer... 

Păstrează răspunsurile scurte, nu intra în amănunte şi, mai presus de toate, nu 
te lăsa prins în capcana de a conversa liber cu Hartmann. La suprafaţă, neamţul părea 
un om de treabă, mai degrabă un funcţionar civil inteligent decît membrul uneia dintre 
cele mai dubioase organizaţii din Germania hitleristă. 

— lar aiureala asta că pasă-mi-te ai fi implicat într-un atentat... 

Hartmann făcu o pauză, pentru a-i da timp englezului să adauge vreun 
comentariu. Lindsay rămase tăcut, aprinzindu-şi încă o ţigară din pachetul procurat de 
Christa. 

— S-ar părea că eşti în termeni buni cu Christa Lundt, remarcă Hartmann, 
schimbînd subiectul fără niciun avertisment. 

— Presupun că îi trezesc curiozitatea pentru că sunt englez... 

— S-a ataşat foarte mult de dumneata de cînd ai venit. Am aflat că era foarte 
retrasă înainte. 

— Aşa o fi, dacă spuneţi dumneavoastră. 

Hartmann se ridică şi zimbi: 

— O cam scăldăm amîndoi. Am din ce în ce mai mult impresia că ai fost 
antrenat ca să rezişti oricărei forme de interogatoriu. 

— Dumneata n-ai fi precaut dacă ai avea oameni ca Gruber adulmecînd prin 
preajmă? replică prompt Lindsay. Asta nu înseamnă că vă pun pe picior de egalitate 
cu Gestapo-ul... 

Era rîndul englezului de a studia reacţiile celuilalt. Hartmann, care tocmai îşi 
scutura pipa într-o scrumieră, se opri şi se uită la Lindsay pe sub sprîncenele-i 
stufoase. Un fel de mesaj trecu de la unul la celălalt, ceva insondabil. 

— Vom mai vorbi la Berghof, spuse Hartmann, strîngindu-şi centura hainei de 
ploaie. L-ai cunoscut pe Fuhrer înainte de război? 

— Ne-am întîlnit în Berlin... 

— Ca observator din afară, n-ai simţit nimic deosebit în atmosfera de la Vizuina 
Lupului? 

— Ba da, de cînd aţi sosit dumneavoastră şi Gruber... 

— O atmosferă de neîncredere generală, nu-i aşa? Oameni uitîndu-se suspicios 
la cei pe care îi cunoşteau de ani de zile, ca şi cînd trădarea ar pîndi garnizoana de 
undeva de sus? 

— Ar trebui să ştiţi mai multe decît mine în această privinţă... 

— Oare! 

Pe punctul de plecare, Hartmann se întoarse, cu mîna pe clanţa uşii. Chipul îi 


deveni aspru, stătea foarte drept şi se uita la Lindsay, în timp ce vorbi repede: 

— Oare! repetă el. Comandorule, nu eşti prost. Sunt aici pentru prima oară în 
viaţa mea. Dumneata te afli aici de mai bine de dovă săptămini! Fuhrerul posedă 
ceea ce noi numim în Germania al şaselea simţ - capacitatea de a simţi cînd ceva nu e 
în regulă, înainte de a descoperi sursa acestui sentiment incomod. La fel şi eu, o spun 
cu toată modestia, sunt acreditat ca avînd ceva din această însuşire. Să fie vorba într- 
adevăr de posibila prezenţă a unui spion sovietic? Sau o fi altceva ceea ce simt, fără 
să-mi pot da seama ce descopăr? Avionul tău te-a purtat întîi la Berghof, înainte de a 
veni aici. Ce ai observat acolo? Ajută-mă, comandorule. Pot fi un aliat folositor... 

— N-am nici cea mai vagă idee despre ce vorbiţi, replică Lindsay fără ezitare. 

— Foarte bine! Dar te avertizez... vom mai sta de vorbă... 


Trenul Fuhrerului, numit în mod curios Amerika, mergea cu viteză mare. O 
rafală de vînt îngheţat, dinspre vreo uşă sau fereastră deschisă, străbătea coridorul, în 
timp ce Lindsay privea în lungul lui zărind vag o siluetă zveltă la capătul vagonului. 
Începu să alerge. Silueta îi semăna Christei. 

Se aflau undeva în munţi, la multe ore distanţă de Rastenburg, în Prusia 
Orientală. Era aproape miezul nopţii. Din cauza camuflajului, coridorul era slab luminat 
de lămpi albastre ce aruncau din tavan licăriri fantomatice. Toate compartimentele pe 
lîngă care trecuse aveau transperantele trase. Pasagerii dormeau. 

Lindsay nu putuse să doarmă şi astfel observase silueta familiară a unei fete 
trecînd pe lîngă geamul său, pe coridor. Deschisese şi închisese uşa la loc fără 
zgomot. Fata părea că se furişează, ceea ce îi trezise curiozitatea. Acum era de-a 
dreptul alarmat. 

Frigul îi biciuia faţa. Aerul îngheţat mirosea a zăpadă. Bănuia că tocmai 
traversau Cehoslovacia, poate chiar munţii Tatra. Coridorul era pustiu, cu excepţia 
siluetei. lar uşa de la capătul culoarului era deschisă... 

Christa Lundt stătea în cadrul uşii, cu o mînă pe o bară, cu cealaltă ţinind uşa 
deschisă. Era atît de absorbită privind în întuneric, încît nu-l văzu venind. Cînd observă 
cît de nesigur stătea agăţată acolo, Lindsay se sperie. 

Ajunse lîngă ea. Fata îl văzu şi făcu un pas în gol. El îi înşfăcă braţul, o trase 
înapoi şi o tîrî spre latura opusă a vagonului. Întinzînd braţul, apucă uşa masivă, o 
trase înăuntru şi o închise. Prinsă între toaletă şi capătul vagonului, fata încercă acum 
să deschidă uşa opusă, apăsîndu-i clanţa. El o prinse din nou, brutal şi cu ambele 
miîini. 

— Christa! Nu fi nebună? Sau vrei să te sinucizi...? 

— lan! Fata tremura uşurată. Credeam că e Hartmann. Trebuie să fug din tren 
înainte ca Gruber să primească detaliile acelui dosar din Berlin. Sunt gărzi în toate 


gările. Doar cînd trenul e între staţii aş putea scăpa... 

— Intră aici... Deschise uşa toaletei. Gărzile patrulează pe coridoare din timp în 
timp. Nu prea e loc, dar trebuie să încăpem cumva. 

Dedesubtul lor, roţile grele clănţăneau într-un ritm monoton, hipnotic. O aşeză 
pe capacul închis şi la licărul luminii albastre, scutură fulgii de zăpadă de pe haina şi 
căciula ei. 

Fata purta cizme de piele, înalte pînă la genunchi, o haină de blană şi o căciulă 
de blană în stil rusesc. Căldura caloriferelor din compartimentul alăturat pătrunsese şi 
în toaletă, iar zăpada pe care el o scuturase pe podea începuse deja să se topească. 

— Acum, zise el, spune-mi ce aveai de gînd să faci, de fapt. Bănuiesc că era o 
tentativă de sinucidere, din moment ce trenul gonea cu o asemenea viteză... 

— Se mişca foarte încet cînd am ajuns eu în dreptul uşii şi am deschis-o, spuse 
ea cu amărăciune. Apoi, brusc, a luat viteză. Cînd ai apărut tu, eram sigură că e 
Hartmann, aşa că am decis să mă arunc, pentru că, oricum, aş fi ajuns curînd tot 
acolo... 

Lindsay studie structura delicată a chipului ei, înclinarea sfidătoare a capului în 
timp ce se uita în sus spre el. Asta era fata cu care făcuse dragoste. lar ceea ce 
spunea era confirmat de fapte pe care acum şi le amintea. 

Trenul mergea într-adevăr foarte încet în momentul în care ea trecuse pe lîngă 
geamul lui, probabil urcînd un povîrniş abrupt. Se sculase, deschisese uşa 
compartimentului, cînd pe neaşteptate îşi mărise viteza. Trenul ajunsese în virful 
povîrnişului, iar şinele începuseră să coboare panta. Ea păru că-i citeşte gîndurile în 
timp ce continua să-l privească. 

— Tocmai deschisesem uşa cînd al naibii tren a început să ia viteză. Dacă aş fi 
sărit imediat, poate m-aş fi descurcat - sunt destul de bine făcută... 

— Am avut ocazia să mă conving, nu demult, interveni el. 

— Acum vorbeam serios, i-o tăie ea. Dar ştii cum e - nu eşti prea sigur, aşa că 
eziţi. Cel puţin, eu am ezitat, între timp trenul prinsese viteză mare. Speram că va 
încetini din nou. Suntem aproape de graniţa cu Austria, şi cum limba mea e germana... 

— ştii că eşti de-a dreptul nebună? Afară temperatura trebuie să fie sub zero. Ai 
face mai bine să aştepţi pînă ajungem la Berghof. Cît timp crezi că mai ai pînă cînd 
Gruber va pune labele lui unsuroase pe dosarul tău? 

— În trei zile minimum... dacă vor grăbi lucrurile. 

— Atunci trebuie să fim deja pe drum în mai puţin de trei zile... zise Lindsay de 
parcă s-ar fi rugat. 

O privea ca un om de ştiinţă ce studiază un obiect la microscop. O făcuse, se 
dăduse de gol în faţa ei. Dacă era o şansă din o sută să se fi înşelat, şi ea să-l fi dus de 
nas pentru a-l da pe mîinile lui Gruber, atunci avea o singură cale de scăpare: s-o 


sugrume şi să-i arunce cadavrul din tren, în timp ce acesta mergea prin colţul acela 

izolat al Europei. 

Lindsay simţea că-i transpiraseră palmele. l-ar fi alunecat pe gitul zvelt, 
atrăgător, dacă ar fi încercat s-o sugrume. Va trebui s-o lovească cu capul de conducta 
de apă ce trecea chiar prin spatele locului în care stătea ea. Doamne, Dumnezeule... 

— Vrei să spui că am avut dreptate în privinţa ta tot timpul? Poţi să-mi faci rost 
de un... 

Lacrimi de uşurare, de uimire, de epuizare nervoasă? Lindsay n-avea nici cea 
mai mică idee, dar ochii ei se umpluseră de lacrimi, apoi strînse din dinţi în timp ce 
căută ceva pe sub haină, găsi o batistă şi se şterse. În continuare ar fi putut fi doar un 
rol... 

— De ce trebuie neapărat să găseşti o cale de a ieşi din ţară? întrebă el aspru. 
Am nevoie să aflu adevărul. Nu te mai juca cu cuvintele. Tot adevărul... 

— M-ar putea asocia cu mişcarea antinazistă. Kurt era suspect, aşa că l-au 
trimis în Rusia. Dar nimeni nu ştia. 

Vorbea pe nerăsuflate cu fraze scurte, aparent încă sub stare de şoc, 
urmărindu-l îndeaproape. Era extraordinar, reflectă Lindsay, felul în care femeile, deşi 
copleşite de emoţii puternice, mai pot încă, probabil cu o altă parte a minţii lor, să 
verifice efectul pe care îl au asupra unui bărbat. Îndoindu-se din nou de sinceritatea ei, 
o probă în continuare. 

— Spui că aparţii mişcării subversive antinaziste... 

— M-am alăturat lor după moartea lui Kurt. Nu prea am făcut mare lucru pînă 
acum. 

— Ce-ai făcut, de fapt? Ce mişcare subversivă? Cea comunistă? 

Ea tresări speriată. 

— Doamne, nu! E vorba de oamenii generalului Beck... militarii. Din cînd în cînd, 
Beck reuşeşte să trimită unul dintre oamenii lui la Vizuina Lupului. Întotdeauna cer 
detalii despre sistemul de securitate... 

— Ai putea fi un spion sovietic, lovi el din nou. 

— Doamne! Tu eşti nazist. O să mă predai... 

— Taci un minut şi lasă-mă să mă gîndesc. Nimeni n-o să te predea nimănui. 

Lindsay era confruntat cu cea mai dificilă decizie a vieţii sale. Ar putea avea 
încredere în ea. l-ar putea fi foarte folositoare, ajutîndu-l să scape din Germania. Dar 
doi fugari ar dubla pericolele. O dată ce s-ar angaja în aşa ceva, s-ar simţi responsabil 
pentru ea. Nu ar mai exista cale de întoarcere. 

lar Lindsay era un singuratic. Se sfia instinctiv să împartă situaţii delicate cu 
vreun bărbat sau cu vreo femeie. Nu poţi şti cum naiba reacţionează în momente de 
criză, şi vor fi momente de criză, poate implicînd crime, îşi reaminti el cu îndirjire. 


— Cunoşti drumul pe calea ferată de la Salzburg? 

Încă precaut, formulă întrebarea cu prudenţă. Ea aprobă din cap. 

— Spre Viena? îl ştiu bine, spuse. şi celălalt drum înapoi la Munchen. Am locuit 
acolo înainte de război. O dată ajunşi la Berghof nu va mai fi scăpare... 

— Am putea fura un mijloc de transport, sugeră el. 

— Nu merge, sunt prea multe posturi de control. Ar şti drumul pe care am luat-o 
îndată ce se va da alarma, şi se va da înainte de a reuşi să scăpăm. Va fi de ajuns un 
telefon la un punct de control prin care n-am trecut încă... 

— Atunci trebuie să fie Salzburg? 

— Trebuie. E ultima noastră şansă. 


Capitolul 16 


O mînă durdulie şterse geamul îngheţat, făcînd un cerc prin care se vedea o 
imagine a munţilor austrieci învecinaţi. Frămîntîndu-se agitat într-un fotoliu al 
vagonului-restaurant din trenul Fuhrerului, Martin Bormann se uita la privelişte fără să 
o vadă. Ritmul roţilor începuse să scadă: se apropiau de Salzburg. 

— Vreau să te ocupi personal de îndeplinirea acestui ordin, i se adresă Bormann 
celui care stătea în partea opusă a mesei. 

— Dorinţa dumneavoastră este pentru mine poruncă, răspunse Gruber. 

Cu Bormann îţi puteai permite să sari peste cal cu linguşelile. Nicio afişare 
exagerată a respectului nu era prea mare. Niciun om, observase Gruber, nu era mai 
conştient de poziţia pe care o deţinea decît Reichsleiter-ul. Erau singuri în luxosul 
vagon-restaurant. Fotoliile turnante aveau nasturi pe spătar şi erau îmbrăcate în piele. 
Reichsleiter-ul era aproape înghiţit de fotoliul său. Creştetul capului său rotund nu 
ajungea pînă la marginea de sus a acestuia. Văzut din spate, scaunul părea gol. 
Bormann îşi lăsă mintea să colinde. 

În curînd vor fi în interiorul Berghofului unde izolarea era mult mai mare decit în 
zona ceţoasă de la Vizuina Lupului. Căsătorit, cu nouă copii, Bormann nu se mai 
culcase cu o fată de cîteva săptămîni bune. şi-o dorea pe aroganta, distanta Christa 
Lundt. Nu-şi putea scoate fata din minte. La Berghof... 

— Sunt îngrijorat din cauza acestui afurisit comandor englez, îi spuse el 
ofițerului de la Gestapo. lar Fuhrerul e în continuare convins că există un spion sovietic 
printre cei din anturajul său, storcîndu-ne informaţii vitale. 

— Dar eu îmi continuu investigaţiile... protestă Gruber. 


Bormann îi închise gura cu un gest nerăbdător. 

— Te voi socoti personal responsabil cu problema securităţii la Salzburg, cînd 
vom părăsi trenul şi ne vom îndrepta spre coloana de maşini care ne vor duce la 
Berchtesgaden. Vei prelua comanda, inclusiv pe cea a detaşamentului SS. Se aplecă 
înainte şi se uită fix la Gruber peste lampa mică, cu abajur roz, de pe masa pregătită 
pentru micul dejun. Vei fi cu ochii pe oricine încearcă să părăsească trenul, fără să se 
alăture convoiului de maşini. 

— Cu întreg detaşamentul SS sub controlul meu, vă asigur, Reichsleiter, că nu 
va scăpa nimeni... 

— Ascultă-mă! N-am terminat, îl repezi Bormann. Vreau să aranjezi în aşa fel, 
încît SS-işti să coboare din tren chiar în momentul în care se opreşte. Foarte discret! 
Trebuie să-şi ascundă prezenţa. În felul acesta vom prinde în capcană pe oricine 
încearcă să scape. Ai înţeles? 

— Bineînțeles, spuse Gruber, ridicîndu-se nesigur. Cu permisiunea 
dumneavoastră, aş vrea să încep pregătirile imediat. 

— Comandantului SS i-au fost date deja toate instrucţiunile... 

Bormann îl concedie pe Gruber cu un gest scurt, continuînd să privească pe 
geam. Era obosit şi, în mod normal, ar fi trebuit să doarmă la acea oră. Fuhrerul 
obişnuia să-l ţină de vorbă în compartimentul său, înainte de a se retrage, un obicei pe 
care Bormann se deprinsese să-l copieze. 

Cîteva minute mai tîrziu, maiorul Hartmann apăru în vagonul-restaurant purtînd 
o servietă mică. 


— Cei de la SS fac unele manevre. Mi-ar fi de mare folos dacă aş şti ce se 
întîmplă, observă Hartmann cu amabilitate în timp ce decojea un ou fiert tare. 

Vagonul începea să se umple de pasagerii care veniseră să-şi ia micul dejun. 
Jodl făcu o glumă cu ofiţerul Abwehrului cînd trecu pe lîngă masa lor. Fu urmat de 
Keitel, care trecu pe lîngă ei cu gitul ţeapăn, fără să arunce vreo privire la stînga sau 
la dreapta. 

— Te rog să vorbeşti mai încet, răspunse Bormann, iritat, răsucindu-se în scaun. 
Masa din spate nu era ocupată, ca şi cele dimprejur. Automat, toată lumea se ferise de 
orice vecinătate cu Bormann. 

— Nu ne poate auzi nimeni, remarcă Hartmann. Nu sunt prost, şi era mai mult 
decît evident că Gruber conducea un exerciţiu secret. Din fericire, nu era nimeni prin 
preajmă care să fie martorul mascaradei sale. 

— Mascarada, replică Bormann sarcastic, implică o operaţiune pe care eu i-am 
ordonat s-o conducă. Gara de la Salzburg e asigurată. 

Trenul nu se mai mişca, iar Hartmann folosi un şerveţel pentru a şterge o 


porţiune din pojghiţa opacă de pe geam. Privirea îi întîlni un peron pustiu. Nu făcu 

niciun comentariu, dar absenţa oricărui membru al personalului gării dădea un aer 
nefiresc locului. 

— Din ordinul Fuhrerului? întrebă Hartmann solemn. 

— Din ordinul meu. Fuhrerul încă doarme. Vom lua toţi micul dejun, nu ne 
grăbim. Oricum, înseamnă că-l vom scula pe Fuhrer devreme, dar, cel puţin, va dormi 
ceva. Ceea ce nu pot spune că am făcut eu... 

— Mîncaţi, o să vă calmeze. 

Hartmann se uita în farfurie cînd vorbi, aşa că, aparent, nu văzu expresia 
furioasă de pe chipul lui Bormann. Ofiţerul ăsta al Abwehrului era un tip ciudat, mult 
prea independent pentru a fi pe gustul lui Bormann. Ce păcat că avea în buzunar foaia 
semnată de Hitler, care-i dădea aceleaşi puteri nelimitate ca şi lui Gruber. 

Bormann turnă cafea din cană cu mîna stîngă şi aruncă în acelaşi timp o privire 
la ceas. Într-o oră vor începe să părăsească trenul. Capcana va fi întinsă. 


Lindsay, care împărţise compartimentul cu Hartmann, avu grijă să rămînă cu 
ochii închişi cînd neamţul ieşi pe coridor pentru a merge să-şi ia micul dejun. Roţile 
continuară să ţăcăne ritmic în capul său, chiar după ce trenul se oprise. Ghici că 
ajunseseră la Salzburg. Ferestrele erau aburite şi umede, aşa că era imposibil să vadă 
afară. 

ÎI lăsase pe Hartmann să plece de unul singur, deoarece voia să fie singur la 
micul dejun, dacă era posibil, pentru a nu-i fi distrasă atenţia de vreo conversaţie. 
Simţea o contracție a muşchilor stomacului, o senzaţie de panică. În curînd, el şi 
Christa îşi vor pune în aplicare tentativa de evadare. 

Îi venea să şteargă cu mineca o parte din fereastră, dar asta ar fi atras atenţia 
asupra lui, dacă s-ar fi întîmplat ca vreun gardian să se afle pe peron. Sosirea trenului 
Fuhrerului la destinaţie ar fi trebuit să fie însoţită de o supraveghere atentă şi de 
raportarea celui mai mic incident. 

Îşi luă mica valiză din plasă şi ieşi pe coridor, îndreptîndu-se în partea în care o 
luase şi Hartmann. Era ciudat de pustiu şi liniştit totul. Niciun semn de activitate 
dinspre gară, iar compartimentele pe lîngă care trecea erau goale. 

Trecu încet prin mai multe vagoane şi avu impresia că se plimbă printr-un 
tren-fantomă. Intrînd într-un nou vagon, îl întîmpină un miros de piine proaspăt prăjită. 
Era bucătăria trenului. În faţa lui, printr-o uşă deschisă din capătul bucătăriei, un 
bărbat îmbrăcat în alb apăru cu o tavă încărcată şi dispăru în grabă. 

Lindsay se opri în faţa uşii şi privi înăuntru. Bucătăria era goală. Observă într-un 
sertar deschis un rînd de cuțite ascuţite aşezate în ordine. Alese unul puternic, cu 
lama lată, îşi ridică o manşetă de la pantalon şi-l ascunse în şoseta de lînă. Reluîndu-şi 


hoinăreala pe coridor, auzi zvonul confuz al multor voci. Îi era imposibil să distingă 

fraze limpezi. Împinse o uşă capitonată şi se trezi într-un vagon-restaurant atît de 
luxos, încît îi amintea de ilustratele cu Orient-Express-ul antebelic. Christa Lundt şedea 
singură la o masă din capătul cel mai îndepărtat al vagonului. 

Purtînd o pereche de ochelari, fata avea coli de hîrtie răspîndite pe toată masa. 
Îşi ridică scurt capul la intrarea lui, apoi continuă să mănînce cu o mînă, în timp ce cu 
cealaltă mizgăli ceva în grabă. Avertismentul era limpede. Nu veni lîngă mine... 

— A, Comandorule, ar trebui să te grăbeşti, dacă nu ţi-ai propus să posteşti 
astăzi. Fuhrerul este pe punctul de a părăsi trenul. lar atunci cînd pleacă el, plecăm şi 
noi... 

Lindsay îl identifică pe cel care vorbise, după tonul ironic: Hartmann. Neamţul îl 
invită cu un gest să se aşeze pe locul liber din faţa lui. Englezul luă rapid o hotărîre. În 
momente critice nu trebuie să dai amănuntelor prea multă importanţă. Partea proastă 
era că se afla la o distanţă de mai bine de jumătate de vagon de Christa. Se aşeză. 

— Scaunul e cald. Aţi avut deja companie, remarcă el. 

— Pentru un aviator fără experienţă în serviciul secret aveţi un remarcabil simţ 
al observaţiei, comentă Hartmann cordial, în timp ce se concentra asupra oului. Se 
uită în sus, cu ochii săi cenușii închişi pe jumătate. Vă puteţi considera onorat, cel care 
mi-a ţinut companie cu puţin timp în urmă a fost Reichsleiter-ul Bormann. 

Din nou Lindsay fu avertizat că acest neamţ era deosebit de inteligent. Cu 
prima remarcă, îl pusese la încercare. Cu a doua, îşi exprimase o ironie subtilă la 
adresa întregului regim nazist. De a cui parte se afla, de fapt, maiorul Gustav 
Hartmann? 

— Trebuie să fi fost o plăcere pentru dumneavoastră, spuse Lindsay. 

— Este o persoană foarte populară. Bănuiesc că datorită şarmului său personal. 
A, uite şi micul dejun al dumneavoastră. Mîncaţi, nu mai e prea mult timp pînă părăsim 
trenul. 

Lindsay mîncă cu poftă, păstrîndu-şi un chip lipsit de expresie, în timp ce 
mintea îi umbla razna. În sinea sa blestema invitaţia omului de la Abwehr de a-i ţine 
companie. Neamţul îşi terminase micul dejun şi stătea relaxat în fotoliul său. Îşi 
aprinse pipa şi pufăi tăcut, privind în jurul lui, în timp ce călătorii îşi ridicau bagajele 
din plasă şi se îndreptau spre ieşirea din spatele englezului. 

Lindsay nu-şi putea imagina cum va putea scăpa de el. A doua problemă era că 
stătea cu spatele la Christa, aşa că nu putea să vadă ce făcea ea. Acum, cînd se 
apropia momentul crucial, era chinuit de panică. Îşi ridică ceaşca de cafea, cu o mînă 
sigură. 

Se uită ca din întîmplare peste umăr în momentul în care Jodl se întinse după o 
servietă burduşită şi se îndepărtă pe intervalul central. La capătul cel mai îndepărtat, 


Christa încă stătea la masa ei, dar hirtiile ei nu mai erau răspîndite pe suprafaţa 

mesei. Cele mai multe erau îndesate în propria ei servietă, în timp ce ea mai lucra la 
un dosar. 

Se uită în sus în momentul cînd el se întoarse, îşi prinse bărbia în palmă şi-şi 
puse degetul arătător peste gură. Pentru o fracțiune de secundă îi prinse privirea, apoi 
se uită în jos la dosar. Era gata de plecare. 

— Fuhrerul s-a dus probabil la Mercedes-ul său. De asta a plecat Bormann 
dintr-o dată. Chiar crede că, dacă nu se află lîngă Fuhrer la fiecare trezire, altcineva ar 
putea să cîştige puţină influenţă. Plecaţi şi dumneavoastră acum? 

— Mă duc s-o salut pe Christa Lundt. Cînd am ajuns la Vizuina Lupului a fost 
foarte amabilă cu mine... 

— Sigur... 

Hartmann se ridică pe jumătate, se înclină, apoi îşi reluă locul. Lindsay se simţi 
grozav de uşurat. Dar fusese o scuză foarte şubredă. Ce era mai problematic, cînd 
aveai de-a face cu un expert, era că trebuia să-ţi foloseşti toată energia pentru a-ţi 
păstra calmul aparent. Vagonul era gol, cu excepţia Christei care strecură foaia în 
servietă, închise încuietoarea cu zgomot şi-i zimbi cu căldură. 

— Bună dimineaţa, domnule comandor. Nu cred că am să te iert curînd pentru 
că n-ai venit să iei masa cu mine... 

Vorbise îndeajuns de tare, încît cuvintele să ajungă pînă la Hartmann, flirtînd pe 
faţă, astfel ca omul Abwehrului să observe. O întorsese din condei mai bine decit el, se 
gîndi Lindsay miîhnit. O ajută să-şi pună haina de blană. Ea nu întiîrzie prea mult cu 
aranjatul căciulii de blană în stil rusesc, mai zimbi o dată înspre el şi porni spre ieşire. 


— Cînd coborim pe peron urmează-mă, îl avertiză Christa, oprindu-se pe 
coridorul gol. Nu ezita. Încrederea e totul. 

Era uimit. O compară în minte cu fata pe care o găsise cu o noapte mai 
devreme agăţată de uşa deschisă, fata aceea care tremura de spaimă în braţele sale. 
Erau pe punctul de a se angaja într-o cursă plină de primejdii, iar ea era la fel de calmă 
ca o fată care se pregăteşte să iasă seara cu prietenul ei. Ea era cea care îi dădea lui 
curaj. 

Trecură pe lîngă mai multe uşi deschise spre peronul pustiu, pe care Christa nu 
îl luă în seamă. Nici picior de om. Ceva începu să se agite undeva în fundul minţii lui 
Lindsay, ceva tulburător, profund neliniştitor. 

Ea mergea repede înaintea lui. Observă că dungile ciorapilor ei erau perfect 
drepte. Ce observaţie, într-un moment ca acesta! Oare ce-l frămînta? Omisese ceva. 
Cel mai greu era să depisteze ce anume. Continuară să meargă. 

Ca într-o casă golită de mobilă, nu exista nimic mai înfiorător decit un tren lung, 


ajuns la ultima lui destinaţie. Compartimentele pustii erau pline cu ziare şi reviste 

abandonate. Scrumierele erau pline cu mucuri de ţigară. Singurul sunet care se auzea 
era tactul constant al paşilor Christei. 

Ajunseră la capătul unui alt vagon. Christa aruncă o privire prin uşa deschisă şi 
se opri. Se întoarse şi se uită la Lindsay care privea la peronul liniştit. Mîna ei stîngă îl 
prinse de braţ şi-l strînse. Vocea îi era calmă. 

— Asta e. Uşa aceea deschisă care conduce în afara gării, pe acolo ieşim. 
Mergem fără oprire şi fără semne de nervozitate. Eşti gata? 

— Sunt gata, răspunse Lindsay. 


După ce fuseseră închişi atitea ore în tren, peronul părea îngrozitor de expus. 
Lindsay simţi aerul proaspăt, un curent uşor coborînd de pe vîrfurile înzăpezite. 

Contrastul cu aerul stătut din tren, îmbicsit de fum, aproape îl ameţi. Avea o 
senzaţie de euforie. Uşa se căsca în faţa lor. 

Christa se opri puţin, privind la stînga. Lindsay privi în aceeaşi direcţie şi văzu 
printr-o poartă deschisă caroseria maşinilor care aşteptau dincolo de gară. Era ieşirea 
principală. Niciun fel de pază. Trase aer în piept. Christa făcu doi paşi înainte. 

— Permiteţi-mi să vă însoțesc pînă la maşina voastră... 

De nicăieri apăru o mînă care prinse cotul Christei şi o întoarse în direcţia ieşirii 
principale. Lindsay îngheţă. Tinea servieta în mîna stingă, avînd dreapta liberă să 
apuce cuțitul ascuns în şosetă. Mina care o ghidă pe Christa îi aparţinea lui Hartmann. 
Cu mişcările lui ca de pisică, părea că s-ar fi materializat brusc. 

Zimbi înspre englez şi se uită la el intens, adresîndu-i o chemare din priviri. 
Lindsay aprobă din cap şi trio-ul înaintă de-a lungul peronului spre ieşirea principală. 
Niciun fel de pază. Aceasta fusese omisiunea ciudată pe care englezul o înregistrase în 
subconştient. Dacă ar fi fost în apele lui, ar fi reperat mai devreme semnalul ce 
avertiza asupra pericolului. Acesta, reflectă el cu amărăciune, era preţul plătit pentru 
că lăsase pe altcineva să gindească în locul lui. 

Dincolo de ieşirea principală, un şofer în livrea deschise uşa din spate a unui 
Mercedes cenuşiu. Hartmann îl invită pe Lindsay s-o urmeze pe Christa înăuntru, uşa 
fu închisă şi ofiţerul Abwehrului trecu pe locul din faţă. Lîngă Lindsay, Christa se uita 
fix, drept înainte, strîngînd servieta în braţe atît de tare, încît încheieturile degetelor se 
albiseră din cauza încleştării. 

Lindsay aşteptă pînă ce şoferul dădu drumul la motor şi porni maşina, înainte 
de a arunca o privire scurtă în urmă, prin geamul din spate. De jur împrejurul 
exteriorului gării era aşezat un şir de gardieni SS, cu spatele la zid, fiecare înarmat cu 
un pistol-mitralieră. Doi dintre ei flancau ieşirea spre care se îndrepta Christa cînd 
apăruse Hartmann. 

Capitolul 17 


Era o zi de luni în Salzburg, cînd Fuhrerul părăsi gara cu un convoi de maşini şi 
se îndreptă spre Berghof. Aerul era proaspăt şi înviorător, iar ninsoarea se oprise. 

În aceeaşi luni, în München ningea, zăpada acoperind cele două imense cupole 
de la Frauenkirche cu o mantie albă. 

La unsprezece dimineaţa fix, un măturător de stradă se tîra prin faţa imensei 
catedrale, trăgîndu-şi cu greu un picior după el, în timp ce împingea înaintea lui o ladă 
de gunoi de metal, fixată pe nişte roţi. 

Lada de gunoi se clătina, pentru că anvelopele de cauciuc pe care le purtase la 
origine fuseseră de mult uzate şi pentru că pînă şi cauciucul artificial se afla la mare 
preţ, din cauza blocadei la care era supus Cel de-al Treilea Reich. Acum trebuia 
împinsă peste pavajul neregulat doar pe ce mai rămăsese din roţile de metal ruginit. 

Cînd ceasul bătu de ora unsprezece, bătrinul măturător se opri să se 
odihnească, în timp ce zăpada continua să cadă cu fulgi moi. În partea opusă a pieţei, 
sus, într-o mansardă, agentul numit Paco supraveghea faţada catedralei cu un binoclu. 

Timp de cîteva secunde, lentilele se opriră pe măturător, şi privitorul ascuns fu 
satisfăcut de faptul că cel ce părea doar un biet olog era poziţionat perfect. Lentilele 
îşi continuară mişcarea, zăbovind sistematic asupra puţinilor oameni care se grăbeau, 
ţinînd capul în jos, prin faţa catedralei Frauenkirche. 

Paco căuta orice urmă de activitate suspectă, orice trecător care ar fi putut fi de 
la Gestapo. Bărbaţi şi femei, erau cu toţii prea bătrîni. Germania devenise un spaţiu al 
oamenilor foarte bătrîni sau foarte tineri. Floarea bărbaţilor naţiunii lupta pe frontul de 
est, în Africa sau staţiona cu trupele în vest. 

Paco mai căuta şi un om care să aprindă o ţigară cu mîna stingă, să tragă cîteva 
fumuri şi apoi s-o stingă sub piciorul stîng. Pe la ora unsprezece şi zece minute era clar 
că nu era ziua de luni care trebuia. Paco părăsi platforma de supraveghere din 
mansardă. Măturătorul îşi reluă mersul tîrşiit pe o stradă laterală. Lada pe care o 
împingea era plină de resturi doar pe jumătate. Bombe fumigene şi grenade erau 
ascunse sub stratul de gunoi. 


Era luni în Londra, cînd Tim Whelby şedea la o masă în holul de la Regent Place 
Hotel, chiar lîngă Piccadilly. Stătea ascuns după un exemplar din Daily Mail pe care îl 
ţinea deschis la o pagină dublă. 

Din locul de unde şedea, putea vedea uşa turnantă de la intrare, o poziţie ideală 
pentru a observa pe oricine intră înăuntru. La ora nouă seara, holul se umplu de 
oameni ce treceau pe la biroul recepţiei. Majoritatea erau în uniformă, un amestec de 
trupe Aliate incluzîndu-i pe omniprezenţii americani, mulţi dintre ei cu prietenele lor 
englezoaice. 

Aparent relaxat, incomodat de o jachetă sport veche, Whelby era cu nervii 
întinşi la maximum. Omul său de legătură, Savitsky, întîrzia. Îşi privi ceasul. În trei 
minute se va ridica şi va pleca. Atunci cînd formase numărul de telefon obişnuit, rusul 
îi păruse agitat, ca şi cînd ar fi apărut o problemă urgentă, ceea ce nu-i stătea în fire. 

Îşi aruncase deliberat haina mototolită pe un scaun de la masa vecină, care nu 
era ocupată, pentru a-i descuraja pe eventualii doritori de a se aşeza. Ca de fiecare 
dată, locul întîlnirii fusese altul. Nu se întîlneau niciodată în acelaşi loc de două ori. Nici 
la aceeaşi oră. 

Ceea ce făcea din Regent Place un loc ideal, era amestecul de vizitatori la acea 
oră. Dacă cineva cunoscut l-ar fi văzut, ar fi putut să-şi închipuie că-şi petrecea, pur şi 
simplu, o jumătate de oră lenevind la căldură. Stătea cu ochii pe intrare, cînd o mînă îi 
atinse haina de pe scaun şi spuse cu un ton respectuos: 

— E ocupată masa aceasta? întrebă Savitsky. 

— Nu, îmi cer scuze... 

Whelby se încruntă în timp ce mută haina pe spătarul unui scaun de la propria 
sa masă. Se aşeză din nou să-şi citească ziarul. La masa de alături, Savitsky alese 
scaunul cel mai aproape de Whelby, desfăşură un exemplar din Evening Standard şi, 
după exemplul englezului, îl deschise larg. 

De unde dracu' apăruse rusul? se întrebă Whelby. Spera să nu se fi ascuns în 
toaletă, deoarece poliţia şi personalul hotelului controlau zona aceea, pentru a depista 
activităţile nedorite. Savitsky părea că-i citeşte gîndurile. 

— Scuze pentru întîrziere. Eram în restaurant şi a trebuit să aştept o veşnicie 
după nota de plată... 

Whelby mormăi aprobator, fără să-şi întoarcă deloc capul. Savitsky nu era prost. 
Vorbea engleza cu accent, dar hotelul era plin de polonezi, francezi, chiar cîţiva danezi 
Nimeni n-ar fi găsit ceva ciudat la vorbirea rusului 

— Oamenii mei sunt îngrijoraţi din cauza englezului vostru, locotenent-colonelul 
RAF. Ai vreo ştire? 

— Nimic pînă acum, murmură Whelby abia mişcîndu-şi buzele. 

— Am primit un mesaj de sus, care ne-a informat că acest Lindsay şi-a petrecut 
ultimele două săptămîni cu Fuhrerul. Acum, tocmai a ajuns la Berchtesgaden... 

Whelby întoarse pagina ziarului, întinse o mînă după halba de bere şi-i goli 


conţinutul. Savitsky îl zguduise. Cum dracu' au putut afla că Lindsay era la Berghof? 

Se şterse la gură cu o batistă şi vorbi din spatele ei... 

— şi ce are a face asta cu mine? 

— Geografia ne ridică probleme. Cel mai apropiat teritoriu prieten de 
Berchtesgaden e Elveţia. Cînd va fugi, credem că se va îndrepta spre Elveţia, iar de 
acolo spre Spania. Peninsula iberică este în responsabilitatea ta... 

— şi ce trebuie să fac eu? 

— Asigură-te că nu va ajunge niciodată viu în Anglia... 

Savitsky se uită la ceas şi se ridică în grabă, ca şi cînd şi-ar fi dat brusc seama 
că e în întîrziere, îşi puse haina şi se îndepărtă rapid. Whelby îl privi cum dispare prin 
uşa turnantă şi se uită la propriul său ceas. Trebuia să-i dea rusului trei minute să 
dispară din zonă, apoi putea pleca şi el. 

Nimic de pe faţa lui netedă sau din privirile lente nu trăda în vreun fel şocul pe 
care îl primise. Asta depășea cu totul orice înţelegere pe care o avuseseră. Asigură-te 


că nu va ajunge niciodată viu în Anglia... 


Mijloacele de comunicaţie moderne - şi interceptarea lor au schimbat cursul 
marilor războaie. Tot ele au hotărît chiar şi ultimele evenimente. Succesul definitiv al 
sistemului Ultra, operînd dintr-o casă de ţară din Bletchley, Anglia, le permisese 
Aliaților să tragă cu urechea la mesajele naziştiior. 

În Primul Război Mondial, cei care l-au convins mai mult decît oricine pe 
preşedintele Wilson să aducă America în război împotriva Germaniei, au fost acei 
oameni care, spărgînd codul, descifraseră telegrama lui Zimmermann. Expediată de 
ministrul de externe german de pe Wilhelmstrasse către ambasadorul lor din Mexico 
City, telegrama demonstra că Germania plănuia să folosească Mexicul ca bază de atac 
împotriva puternicului vecin de la nord. 

Cel mai neobişnuit factor ce a influenţat victoria Aliaților în al Doilea Război 
Mondial a fost veriga numită Lucy. Cu o noapte înainte ca Amerika, trenul Fuhrerului, 
să părăsească baza de la Vizuina Lupului pentru a pleca spre Bavaria, Ciocănitoarea 
expedie un mesaj spre Lucerna, de la emițătorul ascuns. 

Redactat într-un cod necunoscut, acesta fu unul dintre semnalele care îl 
neliniştiră pe Roessler. Primise mesajul ca pe o serie incomprehensibilă de linii şi 
puncte. 

— Încă o transmisie pentru Cazac în codul acela ciudat, îi spuse el Annei. Cel 
puţin, acum îl vom trece Biroului Ha. Mi se pare sau miroase a tocană? Deşi nu prea 
mi-e foame... 

— Ai să stai liniştit la masă şi ai să mănînci ce m-am chinuit să pregătesc. Dacă 
ai fi fost de capul tău, ai fi trăit cu cafea şi fără pic de somn... 


— Am retransmis Cazacului mesajul... 

— Cred şi eu! Acum stai şi mănîncă! 

Încurcătura apăru în dimineaţa următoare, cînd un general de brigadă al 
Serviciului Secret elveţian veni personal. Pînă şi Anna fu uimită cînd răspunse 
insistentei chemări a soneriei şi îl găsi pe treptele casei. 

— Poftiţi înăuntru, domnule general Masson, spuse ea, ca şi cînd vizita lui ar fi 
fost cel mai natural lucru din lume. Aţi primit ultimul mesaj? 

— Da, doamnă. Ceva nu merge deloc cum trebuie... 

— Ce se întîmplă Anna, cine e? 

Roessler, cu umerii aduşi înainte de la poziţia lui aplecată peste emiţător, 
lucrînd la el şi întreţinîndu-l de atitea luni nesfirşite, intră în salon şi-şi aşeză ochelarii 
pe după urechile mari. Clipea des plin de uimire. 

— Domnul general Masson... 

Ofiţerul Serviciului Secret elveţian era un om înalt, cam de patruzeci de ani. În 
locul uniformei obişnuite şi a şepcii ascuţite purta haine civile. Proaspăt ras, cu o 
expresie solemnă, se uită fix la Roessler, apoi se aşeză în fotoliul uzat indicat de Anna. 

— Aţi primit ultimul semnal? Mesagerul dumneavoastră l-a luat, îl asigură 
Roessler. 

— Prietenul vostru din Germania iar a schimbat codul, îl informă Masson. 
Profesioniştii noştri n-au reuşit să-l descifreze... 

— Asta mi-aţi mai spus-o... Roessler făcu un gest neajutorat. Nici eu n-am nici 
cea mai mică idee despre ce vor să însemne semnalele acelea... 

— Trebuie să cunosc imediat identitatea contactului vostru cu vîrful ierarhiei 
naziste. Acum! 

Masson, în mod obişnuit culmea curtoaziei, era rece şi distant în voce şi 
comportament. Privindu-l, Anna avu impresia că încerca să-i intimideze. Interveni, pe 
un ton înţepat: 

— După tot ce am făcut, nu putem fi bruscaţi în felul acesta. Spuneţi-ne ce vă 
îngrijorează sau lăsaţi-ne în pace... 

Masson ridică din umeri şi se întinse să-şi ia pălăria. 

— Vreau identitatea prietenului vostru din Germania, repetă el. Am simţit 
pericolul... 

— Pericol pentru cine? izbucni Anna. lar Rudolf nu-l cunoaşte pe cel care 
informează decît sub numele de Ciocănitoarea - Der Specht! Vă mai întreb o dată...ce 
v-a îngrijorat la ultima transmisie? 

— Încercarea noastră de a sparge codul n-a fost cu totul un eşec, îi spuse 
Masson şi se ridică să plece. Există o referire la Elveția... 


La începutul lui aprilie 1943, întreaga lume părea că aşteaptă, aşteaptă fără să 

o ştie. Războiul ce implica milioane de oameni putea încă să încline în orice parte. 
Victoria era încă în mîinile Celui de-al Treilea Reich. O singură lovitură împotriva 
Armatei Roşii ar fi putut distruge comunismul. Avea să fie lansat atacul decisiv? 

În Londra, Tim Whelby, care pînă acum se bălăcise doar în trădări, era tulburat 
şi nehotărit. Instrucţiunea dată de Savitsky îl confrunta pentru prima oară cu 
perspectiva violenţei personale. Pe scurt, cu crima. Aştepta următorul contact. 

În Bavaria, la Berghof, Martin Bormann aştepta, cu cea mai adîncă nelinişte, să 
vadă dacă protejatul său va putea pecetlui cu succes cea mai mare substituire de 
persoană din istorie. Dacă reuşea, regimul nazist avea să rămînă în picioare. Dacă nu, 
generalii aveau să lanseze o lovitură militară sub conducerea generalului Beck. 

La Berghof, încă un om aştepta... aştepta ocazia de a fugi. lan Lindsay se 
simţea în continuare încurcat de relaţia lui cu Christa Lundt şi încă nu rezolvase 
problema modului în care doi oameni pot evada din instituţia cea mai bine păzită din 
întreaga Germanie nazistă. 

În vechiul oraş München, agentul colonelului Browne, Paco, aştepta şi el... 
aştepta următoarea zi de luni. Va ajunge oare englezul în capitala Bavariei la timp 
pentru întîlnirea stabilită? Fiecare şapte zile din nou amînate sporeau pericolul. Dar 
Paco aştepta răbdător. 

În Moscova, fiul unui cizmar georgian aştepta de asemenea... aştepta în timp ce 
încerca să se hotărască dacă ar trebui să aibă încredere în ceea ce raporta 
Ciocănitoarea şi dacă ar trebui să-şi bazeze deciziile militare pe fluxul de mesaje ce 
veneau constant prin intermediul Lucernei. 

— Sosirea englezului cu Hitler la Berghof este cea mai mare nelinişte a mea, îi 
mărturisi Stalin lui Beria, cînd se aflau amîndoi singuri în biroul său din Kremlin. E 
mare păcat că prima încercare de a-l ucide a dat greş... 

— Am înţeles din rapoartele anterioare ale Ciocănitoarei că acest Lindsay nu-l 
reprezintă oficial pe Churchill, răspunse Beria prudent. 

Stalin se uită dispreţuitor la şeful poliţiei sale secrete, pufăi din pipă şi apoi o 
lăsă într-o scrumieră. Stătea sprijinit pe spate în scaunul său şi-şi prinse amîndouă 
mîinile înainte de a vorbi: 

— Dacă Hitler găseşte o cale de a-şi aduce pe frontul nostru cele patruzeci de 
divizii care păzesc acum frontul de vest, suntem terminaţi! înţelegi, Beria? Terminati, 
repetă el cu amărăciune. şi acum aud că englezul e în viaţă şi sănătos, şi că a călătorit 
cu Hitler la Berghof. E limpede că a cîştigat încrederea Fuhrerului. Poate chiar în 
momentul ăsta negociază termenii unei păci separate. Orice s-ar întîmpla, trebuie ucis 
înainte de a se întoarce în Anglia. Ucis! Ţie îţi încredinţez sarcina de a te ocupa de 
soarta lui... 


şi Stalin era... În aşteptare... 

Capitolul 18 


Trecuseră cinci zile de cînd ajunsese Fuhrer-ul la Berghof. Era sîmbătă, ceea ce 
însemna, se gîndi Lindsay mohorit, că vor urma duminică şi /uni. şi încă nu avea vreun 
plan de evadare pentru a reuşi să fie prezent la întrunirea cu Paco. Evadarea era 
vitală. Trebuia să ajungă urgent la Londra. Ce armă ar fi pentru Churchill, dacă ar 
putea anunţa în toată lumea că a fost instalat un pseudo-Hitler... 

— Acestea vor fi camerele în care vei locui, îi spusese Bormann brusc, cînd 
ajunseseră la Berghof. Fuhrerul a fost de acord să fii supus unor interogatorii 
susţinute... 

Cu această notă încurajatoare, Reichsleiter-ul îl părăsise. Prima surpriză fu să 
vadă locul care îi fusese repartizat. Acesta cuprindea camera largă din capătul scărilor, 
unde Lindsay fusese martorul unei scene de coşmar la prima lui vizită aici. 

În această cameră văzuse, printr-o uşă pe jumătate deschisă, imaginea 
Fuhrerului pregătindu-şi un discurs, un Führer înconjurat de un cerc de oglinzi, tunînd 
cu vocea la intensitatea cea mai înaltă pe care o putea atinge, studiind efectul 
mişcărilor sale, în timp ce gesticula violent. Toate oglinzile dispăruseră. 

Îndată ce rămăsese singur, Lindsay examinase cu atenţie parchetul bine 
lustruit. Oglinzile fuseseră înalte şi grele, cu rame mobile. Suporturile pe care se 
sprijineau ar fi trebuit să fi lăsat urme pe parchetul de lemn. Nu găsi nimic. Cineva se 
străduise să şteargă orice urmă. 

Simţea un miros înţepător de lemn proaspăt lustruit. Suprafaţa şipcilor de lemn 
strălucea. Bănuia că parchetul fusese mai întîi demontat. Deschise un sertar din 
partea de jos a unui dulap masiv. Conţinea cărţi de Clausewitz, von Moltke şi 
Schlieffen, toate autorităţile militare clasice. Multe dintre ele aveau colţurile paginilor 
îndoite, pasaje subliniate. Găsi un calendar pe 1943, nefolosit. Instinctiv, îl băgă în 
buzunar. 

Christa Lundt venise să-l vadă curînd după ce-şi despachetase puţinele lucruri. 
Intrase fără să bată, închisese uşa şi-şi dusese un deget la gură, ca să-l oprească s-o 
salute. Apoi îşi petrecuse un sfert de oră controlînd apartamentul. 

— Nu sunt microfoane, rosti ea în cele din urmă. Deci, putem sta de vorbă. 

— Bineînţeles că tu ai mai fost la Berghof pînă acum, nu-i aşa? Mi-am imaginat. 
Ai intrat vreodată în partea asta? 

— Niciodată! Era păzită cu stricteţe, separată de restul Berghofului. Accesul era 

permis doar sub controlul personal al comandantului anterior, cel care s-a sinucis... 

— S-a sinucis? Cu cît timp în urmă a fost asta, Christa? 

— Acum vreo două săptămîni. Trebuie să fi fost imediat după ce ai zburat tu 
spre Vizuina Lupului. Vorbesc de comandantul Muller... 

— Muller! Lindsay se învîrtea prin cameră, încruntat. L-am cunoscut pe Müller 
cînd am fost aici data trecută... omul acela nu s-ar fi sinucis niciodată. Ce dracu' se 
întîmplă aici? Se opri din mers în faţa Christei. Cum s-a sinucis? 

— Păi... Christa ezită, şi englezul aşteptă în tăcere. Primul raport a fost că a 
avut un accident. A căzut de la o înălţime de o sută douăzeci de metri, de pe 
platforma exterioară de la Kehlstein. Acolo e Cuibul Vulturului, fortăreaţa pe care 
Fuhrerul a construit-o pe virful muntelui. Se ajunge acolo cu un lift care urcă în 
interiorul stîncii... 

— Continuă, o grăbi Lindsay cînd văzu că se opreşte. 

— S-a presupus despre comandantul Miller că a alunecat pe gheaţă, cînd a 
urcat acolo de unul singur... 

— Ce-ar fi căutat acolo într-o asemenea perioadă a anului? 

— N-am auzit niciodată să se fi dus înainte de asta. După aceea am auzit zvonul 
că povestea cu accidentul ar fi urmărit să acopere faptul că s-a sinucis... 

— Cine a fost numit în locul lui? şi apropo, cine a făcut numirea succesorului? 

— Colonelul Jaeger, cel care avea în subordine detaşamentului SS de aici, a fost 
numit în locul lui. Expresia fetei se îmblinzi. Colonelul este un soldat dur, profesionist, 
dar, în afară de asta, e un om cumsecade. Cît despre cel care l-a numit pe Jaeger, cel 
care a miînuit întreaga afacere, a fost Martin Bormann însuşi. 

— De unde ştii asta? 

— Nu cumva sunt pe banca acuzațiilor? Sau mă interoghezi? îl mustră Christa 
sarcastică. 

Se aşeză jos pe un scaun cu spătar tare, îşi încrucişă picioarele şi începu să-şi 
examineze unghiile. Lindsay îşi trase un scaun asemănător, îl întoarse invers, îl 
încălecă şi-şi sprijini braţele de spătar, aşa încît să stea faţă în faţă. Ea juca teatru, 
încercînd să privească oriunde altundeva, numai la el nu, cu bărbia împinsă înainte. 

— Există o reţea de intrigi, poate crime, pe care încerc să le leg, spuse el calm. 
Aşa că te întreb încă o dată: De unde stii? 

— Ştiu, pentru că eu am transmis mesajul lui Bormann către Berghof, 
confirmînd nenorocita de numire temporară a lui Jaeger drept comandant, izbucni ea. 

— şi ordinul acela era, pur şi simplu, al lui Bormann? Nu din ordinul Fuhrerului... 

— Ba da! rosti ea printre dinţi. El însuşi adăugase cuvintele „Din ordinul 
Fuhrerului”. La momentul respectiv, Hitler era încă pe drumul de întoarcere de pe 


frontul rusesc. Asta a fost atunci cînd avionul a întîrziat şi a aterizat pe un alt 

aerodrom. Ce altceva ai mai dori să afli, domnule comandor? 

— Mă întreb dacă mai deţii vreo altă informaţie care să merite, replică Lindsay 
cu un ton de o nonşalanţă calculată, ca s-o scoată din sărite. 

— Cu excepţia faptului că se întîmplă ceva foarte ciudat cu Fuhrerul de cînd s-a 
întors din Rusia, nu mai am altele! Dacă ţi-aş spune că e un pur instinct feminin, ai 
ride de mine... 

Lindsay îşi scoase un pachet de ţigări şi îşi aprinse una, privind-o în acest timp 
pe Christa. Îşi amînă răspunsul pînă cînd trase cîteva fumuri adinci. Faţa ei era roşie 
de furie. 

— Nu, comentă el în cele din urmă, n-aş ride. Eşti secretara lui principală, eşti 
inteligentă, pur şi simplu, iau la cunoştinţă un fapt. Aşa că iau reacţiile tale foarte în 
serios, şi se întîmplă ca ele să coincidă cu lucruri pe care le-am trăit eu şi pe care nu 
pot să le leg... Îşi alese următoarele cuvinte cu cea mai mare grijă. Mă întreb dacă 
suntem cumva martorii uneia dintre cele mai mari şarlatanii secrete din istorie... 

Ochii ei îi aruncară un avertisment. Se afla într-o poziţie din care putea să vadă 
uşa de la intrare, pe care el n-o vedea, stînd cu spatele. Lindsay continuă să-şi fumeze 
ţigara. Nu auzise cînd se deschisese uşa, dar auzise cînd se închisese. 

— S-ar părea că vă găsesc mereu împreună. E plăcut, în vreme de război, să 
găseşti o fată nemţoaică legind o prietenie strînsă cu un englez... 

Vocea familiară era a maiorului Gustav Hartmann de la Abwehr. 

— Cred că tocmai spuneai ceva de genul: una dintre cele mai mari şarlatanii 
secrete din istorie, comentă Hartmann. N-ai vrea să mă luminezi şi pe mine ce 
înseamnă fraza asta extrem de intrigantă? 

Christa părăsise camera, iar Lindsay rămase singur cu Hartmann, care se 
aşezase şi-şi aprinsese pipa. Îl privea pe englez în timp ce pufăia norişori de fum 
albăstrui ce formară un văl între cei doi bărbaţi. 

— E un interogatoriu oficial? întrebă Lindsay. 

— Spune-i mai degrabă o discuţie între doi indivizi pe care, întîmplător, războiul 
i-a adus laolaltă pentru scurt timp. 

— Era vorba despre spionul sovietic pe care îl căutaţi, răspunse englezul şi se 
opri, forţîndu-l pe neamţ să-i mai acorde cîteva clipe de gîndire. 

— Nu prea văd legătura între cele două idei... 

— Dacă un spion sovietic a pătruns în anturajul Fuhrerului, cu siguranţă asta ar 
fi cea mai mare şarlatanie secretă din istorie, răspunse Lindsay. 

Hartmann îşi îndesă pipa şi se uită fix la englez. Pentru o clipă, Lindsay întrezări 
un alt om în spatele aerului obişnuit de amabilitate indiferentă a celui care 
interoghează, un vînător fără scrupule ce nu renunţă niciodată. Era o observaţie pe 


care şi-o va aminti mai tîrziu. 

— ştii ceva? zise neamţul gînditor, eşti mult mai deştept decît şi-a închipuit 
cineva vreodată. Poate cu excepţia Fuhrerului. Are un instinct aproape feminin cînd e 
vorba de oameni. De ce ai venit în Germania, domnule comandor? 

— Dar ştiţi asta... pentru a încerca să aranjez un fel de înţelegere între Marea 
Britanic şi al Treilea Reich. Adevăratul pericol e Rusia... 

— Deci, interveni Hartmann, iar ne învîrtim în cerc. Nu văd de ce să mai abuzez 
de timpul dumitale - sau de al meu... 

Se ridică cu o expresie aspră şi resemnată. Părăsi camera fără un alt cuvînt, 
închizînd uşa fără zgomot... 

Omul Abwehrului se mişca precum o pisică. Lindsay îşi aminti apariţia lui 
neaşteptată pe peronul gării din Salzburg, şi cum păruse de a-i fi scăpat pe el şi pe 
Christa de pericolul ieşirii prin poarta păzită de SS-işti. Sau nu fusese aşa? Nu puteai 
să fii sigur niciodată, cînd era vorba de Hartmann. 

Lindsay, tulburat de ceva ce nu putea numi, părăsi şi el camera. Afară, 
gardianul SS postat de Jaeger îl privi cum se plimbă pe coridor, pînă la fereastra din 
capăt. Cît timp va rămîne în raza lui vizuală, gardianul îl va lăsa în pace. 

De pe fereastră, se uită drept spre locul pe unde se intra în Berghof. Putea simţi 
ochii gardianului aţintiţi în ceafă sa. Îşi aprinse o ţigară. Cineva ştersese condensul de 
pe marea fereastră. Întregul loc era întreţinut cu grijă. Privind în jos, la pămîntul 
acoperit cu zăpadă, îngheţă dintr-o dată cu ţigara la jumătatea drumului spre gură. 
Acum ştia cum puteau evada din Berghof. 


— Am un plan de a-l testa pe englez, încerc să-l atrag într-o cursă, îl informă 
colonelul Jaeger pe Gruber. 

— Ai primit aprobarea de a-ţi pune planul în aplicare? întrebă omul Gestapoului. 

Cei doi erau singuri pe platforma deschisă de la Kehlstein. În ciuda hainei de 
piele şi a fularului răsucit în jurul gîtului său gros, voluminosul ofiţer de la Gestapo era 
îngheţat pînă în măduva oaselor de vintul glacial ce suflă spre vale dinspre munţii din 
apropiere. 

Jaeger, îmbrăcat în uniformă completă, cu şapca trasă peste fruntea înaltă, 
părea imun la temperatură. De sub cozoroc, nasul acvilin şi gura fermă exprimau 
hotărîre. Un adevărat chip de comandant, cu o voce tăioasă şi fermă, colonelul emana 
încredere în sine. 

— Chiar Martin Bormann a fost de acord neoficial să pun planul în acţiune... 

— Neoficial? 

Era o întrebare capcană în spatele cuvîntului. Jaeger făcu un gest nervos. 
Singurul motiv pentru care se confesă amăritului ăstuia era nevoia de a-l îndepărta, de 


a-l împiedica să-şi bage nasul şi să strice totul într-un moment critic. 

— Mi-a dat asentimentul verbal. Din moment ce vine de la Reichsleiter, îmi este 
de ajuns. Crezi că sunt obişnuit să primesc toate ordinele în scris? 

Pe cele de la Bormann, da, aşa credeam, se gîndi Gruber, dar se abţinu să 
comenteze. Ofiţerul de la Gestapo îşi croise drumul pînă la poziţia lui actuală 
asigurîndu-se întotdeauna că orice acţiune pe care o îndeplinea primea asentimentul 
necontestat al superiorilor, de preferinţă în prezenţa unor martori. 

Gruber decise acum că ar trebui să adopte o politică prin care să-l încurajeze pe 
Jaeger în ceea ce îşi propusese, făcîndu-şi două socoteli. Dacă planul reuşeşte, să fie 
văzut ca rezultatul eforturilor unite ale lui Gruber şi Jaeger. Dacă planul eşuează, el 
trebuie să se poată pune într-o poziţie de neimplicare, să scape de orice 
responsabilitate pentru ceea ce atunci va numi „un act nebunesc”... 

— Cît de curînd îţi propui să aplici planul? întrebă el. 

— Miine... duminică, răspunse Jaeger prompt. 

— şi detaliile? 

Gruber ar fi dat orice ca să-şi continue conversaţia la adăpostul camerelor luxos 
mobilate ale Kehlsteinului, din spatele lui. Dar aici, afară, cocoţaţi în frigiderul ăsta de 
la înălţime, nu era niciun pericol de a fi auziţi de cineva. Înfundîndu-şi mîinile 
înmănuşate în buzunarele hainei, Gruber se străduia să stea liniştit, fără să tremure. 
Jaeger dispreţuia orice formă de slăbiciune. Acesta începu să vorbească plin de 
entuziasm: 

— Gărzile ce păzesc pe din afară locuinţa comandorului vor fi îndepărtate. Nu 
va părea atît de straniu, avînd în vedere că va fi duminică, iar Lindsay va crede că 
sistemul nostru de securitate e slab. Am auzit că iese des să se plimbe pe coridor... 

— Da, da! Colonele, pot să te rog să fii concis? Am îndatoriri de îndeplinit care 
nu pot aştepta prea mult... 

Gruber era îngheţat bocnă. Începuse să-l suspecteze pe Jaeger că îl supune în 
mod deliberat unei probe de rezistenţă la frig. şi avea dreptate. Jaeger îşi continuă 
explicaţiile la fel de tacticos: 

— Casa scărilor continuă pînă în holul de la intrare. O maşină goală va fi lăsată 
acolo, în aşa fel încît s-o vadă de la fereastra coridorului de la etajul său. Toate gărzile 
vor fi înlăturate de pe partea aceea a Berghofului... 

— Continuă... 

— Doamne, dar nu pricepi? Dacă aşteaptă o ocazie de a evada, va profita de ea, 
va lua maşina şi va pleca. Bănuiesc că s-ar putea să fie însoţit de Fräulein Lundt. 

N-ai observat cît timp îşi petrec împreună? Gărzile mele au primit ordine clare... 

— Deci, vor lua maşina, după teoria dumitale. Pînă unde vor ajunge? 

— Detaşamentul ce păzeşte primul post de control pe şoseaua spre Salzburg va 


fi îndepărtat... 

— şi dacă vor scăpa de-a binelea? Dar nu, trebuie să treacă peste încă două 
puncte de control... 

— Toate gărzile vor fi înlăturate de la al doilea post de control şi de la al treilea. 
şoseaua spre Salzburg va fi liberă! 

— Doamne, Dumnezeule, omule, eşti nebun? zise Gruber cu răsuflarea tăiată. 

Jaeger zîmbi, uitîndu-se în jos la măruntul său însoțitor. Faţa lui Gruber se 
învineţise de frig. Colonelul se distra grozav. Continuă să vorbească: 

— Cu diferenţa că ultimele două posturi vor fi întărite puternic cu trupe 
ascunse. Arătă spre balustrada joasă ce-i separa de cei o sută douăzeci de metri de 
abis de dedesubt. Asta e locul unde se spune că s-a sinucis comandantul Muller, nu-i 
aşa? întrebă el. 

— A fost un accident, zise Gruber, zăpăcit de întorsătura neaşteptată a 
conversaţiei. 

— Romanii obişnuiau să arunce oameni de pe Stînca Tarpeiană... 

— Ce vrei să spui cu asta? întrebă Gruber tăios. 

— Mă întrebam numai. Să ne întoarcem la lift... 

Fără să aştepte vreun răspuns, Jaeger deschise drumul. 

Pusese capăt discuţiei, lăsîndu-l pe omul Gestapoului într-o stare de nelinişte 
puternică. Într-un fel, metoda lui nu se deosebea prea mult de cea a lui Hartmann: 


căuta să-şi descumpănească adversarul. 


Zorii zilei de duminică debutară cu ameninţarea unei ninsori puternice. Cerul 
era înnorat, acoperind vîrfurile munţilor, iar panorama ce se desfăşura de la fereastra 
coridorului de la etajul ocupat de Lindsay era dramatică şi amenințătoare. 

Primul lucru pe care englezul îl observase, după ce se sculase şi se bărbierise 
rapid, era absenţa obişnuitului gardian din faţa uşii. De obicei, aceştia asigurau o pază 
de cîte opt ore. Era oare posibil ca datorită zilei de duminică unii dintre gardieni să fie 
scutiţi de la post? Cobori încet scările pînă la intrarea principală. 

Aceeaşi linişte nefirească îl întîmpină. Niciun gardian. Merse pînă în pragul uşii 
cu canaturi duble, imense, şi se uită după vreun posibil sistem de alarmă. Asta era o 
altă amintire a programului intensiv de pe Ryder Street. Un electrician londonez din 
East End îl pusese la încercare: 

— Uită-te după fire ascunse, camarade. Dacă nu sunt fire, nu sunt nici sisteme 
de alarmă. Dacă ai de-a face cu SS-ul, ţine minte că ăştia se bazează pe forţa brută, 
deci nu sunt capabili să gîndească mai departe de un om cu o armă. Abwehr-ul? Ăştia 
stăpînesc cîteva trucuri şi asta-i tot. Au tradiţie, ceea ce înseamnă că se bazează pe 
răbdare. şi, în sfîrşit, vechii noştri prieteni de la Gestapo. Ăştia folosesc orice, chiar şi 


sisteme de alarmă... 

Dar Gestapo-ul nu avea la Berghof controlul permanent asupra securităţii. 
Lindsay apucă de clanţa canatului din partea dreaptă şi o apăsă. Împinse încet uşa 
masivă, care se deschise fără zgomot datorită balamalelor bine unse. În orice moment 
se putea trezi cu ţeava unui pistol-mitralieră sub nas. 

Nimic... 

Lindsay aruncă o privire afară, iar frigul intră înăuntru şi îl izbi, biciuindu-i faţa. 
Nu se afla nimeni la vedere, în orice parte s-ar fi uitat. Probabil că se bazau pe 
punctele de control de pe drumul spre Salzburg. Tocmai închisese uşa cînd auzi un 
zgomot surd în spatele lui. Ce prostie făcuse să-şi închipuie că intrarea principală n-ar 
fi păzită! 

Se întoarse, mulţumit că cel puţin se afla încă înăuntru clădirii, bătîndu-şi 
mintea să găsească un pretext pentru a-şi explica prezenţa acolo. Christa Lundt stătea 
şi se uita la el din pragul unei uşi. Purta pantaloni de ski şi o haină de ploaie din piele. 
Îşi duse un deget la gură pentru a-l avertiza să rămină tăcut. Îl invită printr-un gest să 
o urmeze. 

Închizînd uşa, se sprijini cu spatele de ea şi răsuflă uşurată, în timp ce Lindsay 
făcea ocolul anticamerei largi, cercetînd-o, pentru că nu mai intrase acolo pînă atunci. 
Nu existau alte uşi, nici şeminee deschise care ar fi putut ascunde microfoane. Cînd se 
întoarse, Christa era în aceeaşi poziţie, dar avînd ceva în priviri care îl tulbură. 

— Cred că ne putem încerca norocul astăzi, spuse ea. Afară e o maşină. 
Bănuiesc că ai văzut-o de la fereastra coridorului de sus. 

— Nu, n-am văzut-o. Abia de cîteva minute am coborit... 

Nedumerit, Lindsay se duse la fereastră şi privi afară. Un Mercedes mare, verde, 
plin de zăpadă pe bord, era parcat pe o latură a ferestrei. Automobilul era gol şi avea 
parbrizul acoperit de gheaţă. 

În timp ce studia maşina, Christa se apropie. O cuprinse cu braţele şi se cuibări 
lîngă el. Îşi aminti modul afectuos în care îl privise cînd era lîngă uşă şi se simţi şi mai 
tulburat. Oare se ataşase prea tare de el? 

Se blestemă pentru slăbiciunea de care dăduse dovadă în actul pasional pe care 
îl avuseseră la Vizuina Lupului. Pentru el nu fusese decît o reacţie nestăpinită la 
tensiunea extremă sub care trăise acolo. Oare pentru ea fusese mai mult? 

— Ce noroc că ne-am trezit amîndoi atît de devreme, murmură ea. Nici nu e 
nevoie să pornim motorul ca să riscăm să fim auziţi de cineva cînd plecăm. Nu vezi! îl 
trase de mînecă nerăbdătoare. Roţile din faţă sunt suite exact pe muchia drumului, de 
unde începe panta. O băgăm în viteză, lăsăm frina de mînă, o împingem şi sărim 
înăuntru. Impulsul ăsta va ajunge pentru a ne duce un kilometru în josul dealului, pînă 
va trebui să porneşti motorul... 


— N-am văzut maşina de la fereastra coridorului de sus, pentru că e parcată în 

afara vederii. Dacă ar fi fost puţin mai la dreapta, aş fi putut s-o văd, aşa că s-ar putea 
să nu fie chiar pe vîrful pirtiei... 

— Ce tot vrei, de fapt, pentru numele lui Dumnezeu? ştiu că există un risc 
îngrozitor, dar... 

— Mă întreb cînd o fi fost parcată aici, medită el. 

— Asta pot să-ţi spun eu. Acum nici zece minute. Doi gardieni SS au împins-o 
din garaj pînă aici, prin spate, apoi au plecat... presupun că spre cazărmile lor. 

El se uită în jos la ea. 

— Aş vrea să pricep exact ce s-a întîmplat. Zici că gardienii au împins 
Mercedes-ul? De ce atita risipă de energie fără rost? Nu puteau s-o conducă pînă aici şi 
s-o parcheze? 

— Probabil că l-ar fi trezit pe Fuhrer, deşteptule! Doar ştii că se culcă cu totul 
aiurea la trei noaptea şi că nu se scoală înainte de unsprezece dimineaţa. 
Apartamentele lui sunt în partea asta, chiar deasupra locului unde ei ar fi trebuit să 
conducă maşina... 

— Dar nu e nici unul prin preajmă. Nici urmă de gardieni. E ceva obişnuit la ora 
asta şi în partea asta a Berghofului? 

— De unde vrei să ştiu? De obicei, nu mă scol atît de devreme. În plus, eu stau 
în altă parte a Berghofului, cu excepţia momentului în care vin sau plec. 

Lindsay era într-o dilemă. Putea simţi căldura corpului ei lipit de al lui. O plăcea, 
dar asta era tot, iar purtarea ei îl neliniştea. Explicaţia ei asupra motivului pentru care 
maşina fusese împinsă era plauzibilă. Tot personalul fusese instruit să evite cauzarea 
celui mai mic disconfort sau neplăcere Fuhrerului. 

— Se potrivesc toate destul de bine, comentă el. Maşina aceea parcă aşteaptă 
s-o luăm şi să plecăm... 

— Am adus cu mine o valiză mică. Ar fi bine să-ţi împachetezi repede lucrurile, 
ca să putem pleca înainte să apară cineva. 

Simţea nerăbdarea crescînd în ea, probabil, se gîndi el, din cauza încordării 
nervoase. Voia s-o facă mai repede. 

Cel puţin, nu era genul de femeie care ezită tocmai la momentul crucial. 

— Mă întreb cîtă benzină e în rezervor, rosti el meditativ, în timp ce se hotăra 
dacă, pînă la urmă, ea nu avea dreptate. 

— Doamne! N-ai decit să te duci să vezi! 

— Tu stai aici, o avertiză el. Sub nicio formă să nu părăseşti camera pînă nu mă 
întorc. Unde ţi-e valiza? în spatele dulapului? Las-o acolo pentru moment. Dacă sunt 
prins şi te găsesc aici, să spui că nu puteai dormi şi că ai ieşit să te plimbi. 

Holul de la intrare, pavat cu marmură, era în continuare pustiu şi ciudat de 


tăcut, cînd Lindsay îl străbătu pentru a ajunge la intrare. Oprindu-se în faţa uşii 

masive, ascultă cu urechea lipită de unul din canaturi. Aşteptă trei minute după limba 
mică a ceasului său. Dacă era cineva prin preajmă, păzind uşa, nu putea rămîne 
nemişcat în tot acest timp. 

O răsuflare, un scîrţiit de pantof provocat de un picior înţepenit, trebuia să 
existe vreun sunet imperceptibil, care să-l trădeze. În cele din urmă, Lindsay se 
convinse că era singur. Deschise uşa şi păşi în zăpadă. 

Suprafaţa era solidă, întărită, iar el înaintă cu paşi mari spre o latură a 
Mercedesului. Oare pe cine aştepta maşina? Se opri cu mîna pe miînerul uşii din faţă. 
Privi brusc spre etajele clădirii din spatele maşinii, căutînd vreo urmă de mişcare 
grăbită, o umbră retrăgindu-se din faţa ferestrei, tremurul unei draperii. 

Nimic. 

Era nefiresc. Oare erau pe punctul de a da lovitura? Se mai întîmplă, în special 
pe timp de război. Atunci nu trebuie să pierzi un minut. Trebuia să acționeze, aşa că 
probabil Christa avea dreptate. Trase de uşa maşinii şi aceasta, fiind descuiată, se 
deschise. Descuiată! Ciudat sistem de securitate mai foloseau prin regiunile astea 
împădurite. 

Strecurîndu-se înăuntru, cercetă indicatorul de benzină. Rezervorul era plin. 
Exista chiar şi un teanc de hărţi rutiere pe locul din faţă. lar pe locul din spate se afla 
un pistol-mitralieră Schmeisser cu încărcătorul plin de gloanţe. Închise uşa fără să 
atingă ceva. 

Înainte de a se întoarce în clădire, şterse urmele paşilor săi izolaţi, lăsînd intacte 
urmele vagi ale celor doi SS-işti care împinseseră maşina pînă acolo. Christa avusese 
dreptate. Cea mai uşoară împingere, cu frîna lăsată şi cu maneta cutiei de viteze în 
punctul mort, va propulsa Mercedes-ul pe drumul ce cobora în pantă, pînă în locul în 
care cotea pe după munte şi dispărea în depărtare. 

Se întoarse spre uşa de intrare, cu mîinile îngheţate. Auzi un sunet în timp ce-şi 
sprijini piciorul de uşă, ca să-şi şteargă zăpada de pe ghete cu o batistă. Un sunet vag 
şi scrişnit, ca scîrţiitul şenilelor unui tanc care se apropie cu încetineală. 

Apucă clanţa uşii şi privi peste umăr. În depărtare, de-a curmezişul văii, o 
trimbă albă indica locul de unde plăci imense de zăpadă alunecaseră. Se apropia 
primăvara. Intră înăuntru. Christa îl aştepta, pregătită pentru curajoasa lor aventură. 


Colonelul Jaeger stătea îndărătul unei ferestre deschise a unei barăci, cu 
binoclul la ochi. Lentilele erau fixate în punctul unde şoseaua ce coboară de la Berghof 
face o curbă periculoasă, înainte de a dispărea în spatele peretelui muntelui. 

În spatele lui stătea aghiotantul său, Alfred Schmidt, un om înalt şi slab, cu o 
înfăţişare intelectuală, purtind ochelari fără rame. Schmidt îşi mişca picioarele 


nerăbdător, bătînd cu călciîiul în podea. Cu un gest nervos, Jaeger cobori binoclul şi-l 

lăsă să atîrne de şnurul din jurul gitului. 

— Ei bine, Schmidt, ce mai e? întrebă el. 

— Mi-e teamă că englezul nici măcar n-o să vadă maşina. Dacă am fi mutat-o cu 
cîţiva metri mai încolo, ar fi privit drept spre ea, de la fereastra aceea de pe coridor... 

— Ceea ce ar fi fost mult prea al dracului de evident, replică Jaeger aspru. 

— Dacă e nerăbdător să evadeze, va apuca prima ocazie ce-i pică în mînă... 

— Nu tu ai stat de vorbă cu el, ci eu! i-o tăie Jaeger. Dacă faci treaba asta prea 
evidentă, va mirosi capcana. Întotdeauna este o greşeală să-ţi subestimezi adversarul. 

— Oricum, dacă muşcă momeală, nu va ajunge prea departe, observă Schmidt. 

Privi afară pe fereastră, unde un şir de cîte doi motociclişti, întăriţi ceva mai 
încolo de două rînduri de motociclete cu ataş, aşteptau înarmaţi, în poziţie de luptă. 
SS-iştii din ataş îşi ţineau pistoalele-mitralieră pregătite. 

— Dacă, explodă Jaeger. Te vaiţi ca o babă... 

— Cred în continuare că ar fi trebuit să ne aflăm într-o poziţie de la care să 
putem observa ce se petrece la Berghof, insistă Schmidt. Am fi putut plasa un om într- 
una din camerele de sus, ca să supravegheze ieşirea... 

— Pentru a ne atinge ţinta, totul depinde de convingerea lui că nu e observat. 
Cînd maşina atinge curba de colo, pornim. Acum, taci şi lasă-mă să mă concentrez, 


pentru numele lui Dumnezeu! 


Capitolul 19 


— Luăm maşina! Plecăm în cinci minute... 

înăuntrul anticamerei largi, Lindsay şi Christa erau în mijlocul unei discuţii 
aprinse. Englezul nu replică nimic la ceea ce ea tocmai spusese, ca să-l oblige să ia o 
decizie. Pledase şi îl mustrase alternativ. Acum îl apucă de reverul cămăşii cu 
amîndouă mîinile, se ridică pe virfuri, astfel încît feţele lor să fie la acelaşi nivel, şi 
trase zdravăn de el în timp ce continuă să vorbească: 

— Ascultă-mă! Ai văzut pe cineva cît timp ai fost afară? 

— Nu... 

— Dar te-ai uitat să vezi dacă supraveghează cineva maşina? 

— Da, dar... 

— Fără „dar”, pentru numele lui Dumnezeu! Dosarul acela după care a trimis 
Gruber la Berlin poate ajunge aici în orice moment de acum încolo. Vrei să mă vezi 
sfirşind într-un lagăr de concentrare? 

Cu blîndeţe, îi apucă amîndouă încheieturile miinilor şi se eliberă de strins6area 

ei. Continuînd să o ţină, o împinse într-un scaun, făcîndu-i semn să stea liniştită. 

— Totul e prea uşor şi prea convenabil, spuse. Nimeni înăuntru, nimeni afară. 

— Dar e duminică! 

E al dracului de tentant, se gîndi Lindsay. Momentul era potrivit. Dacă scăpa 
astăzi, mîine ar fi fost luni, ziua de contact cu Paco. lar cu puţin noroc, Christa care 
cunoştea împrejurimile, l-ar fi putut scoate spre München de la Salzburg. Începu să 
gîndească cu voce tare: 

— Din cauză că l-am cunoscut pe Jaeger, pot avea o idee despre ce îi poate 
pielea. Dacă ne-ar fi pregătit o capeană, ar fi făcut-o în genul ăsta... 

— Cel puţin, ar fi parcat maşina de unde s-o poţi vedea de pe fereastra 
coridorului de sus. Spuneai că nu puteai s-o vezi... 

— Nu puteam... 

— Păi, vezi!.. 

— Dacă aş fi fost în locul lui Jaeger, insistă Lindsay, n-aş fi făcut-o atît de vizibil. 
şi n-aş fi pus nici santinelele care să supravegheze de unde ar fi putut fi văzute. Aş fi 
stat undeva în spate şi aş fi aşteptat... 

— Să aştepţi, să aştepţi! Doar la asta te poţi gîndi! 

— Îmi amintesc de momentul în care l-am întîlnit pe Hitler înainte de război. Am 
avut o conversaţie foarte lungă. Mi-a spus că, în orice moment de criză, întotdeauna 
aşteaptă să se desfăşoare evenimentele, pînă cînd ceva îi dă un semn despre direcţia 
în care ar trebui s-o ia. Ei bine, eu semăn puţin cu Hitler... 

— Doar că-ţi lipseşte puterea lui de decizie, ripostă ea cu amărăciune. 

— Am observat că există un camion mare al curăţătoriei, care vine în fiecare zi 
să colecteze rufăria murdară şi să livreze alta curată. Gardienii s-au obişnuit cu ea. l- 
am privit de pe fereastra coridorului meu. Ceea ce nu ştiu este dacă vine şi duminica. 

— De unde vrei să ştiu eu? întrebă ea îmbufnată. Slujba mea mă ţine în partea 
cealaltă a Berghofului. De ce-ţi pierzi timpul cu camionul ăsta? 

— Soseşte în fiecare zi cu o promptitudine teutonă demnă de invidiat, la aceeaşi 
oră, unsprezece fix dimineaţa. Lindsay se plimba încet înainte şi înapoi, în timp ce 
Christa se mişca nervoasă pe scaun. Nu vine decit un singur om cu camionul acela, 
niciun gardian, doar şoferul, un om mic şi gras în salopetă, care îngrămădeşte 
înăuntrul clădirii sacii mari cu rufărie curată, apoi o pune pe cea murdară în saci albi, îi 
suie în spatele maşinii, trage în jos uşa de la spate şi porneşte. Camionul are pe o 
latură numele unei firme din Salzburg, iar noi la Salzburg vrem să ajungem... 

— şi de acolo unde ne ducem? întrebă ea. 

— Vom vedea... Era hotărit să nu dezvăluie destinaţia lor pînă în ultimul 
moment. Camionul curăţătoriei ar putea fi un mijloc de transport spre libertate, 


continuă el. Cînd uşa din spate e deschisă, pot să văd înăuntru de pe fereastră. E mult 

loc fără încărcătură, unde ne-am putea ascunde. lar părerea mea e că punctele de 
control sunt atît de obişnuite cu camionul, încît nu-l mai verifică, atît timp cît aici nu s- 
a dat alarma. Unde ar trebui să fii la ora unsprezece în dimineaţa asta? şi mi-am mai 
amintit ceva, ai vreo idee cît de mult poate să-i ia camionului să ajungă la Salzburg, 
presupunînd că nu mai e chemat în altă parte? 

Am văzut camionul plecînd, zise Christa gînditoare. Conduce ca un dement, 
grăbindu-se să scape de slujbă, presupun. Cred că ar trebui să ajungă la Salzburg cam 
la o oră după ce a plecat de aici. Cît despre locul în care trebuie să mă aflu eu, am 
noroc că sunt liberă astăzi. Traudl e cel care va întocmi stenograma conferinţei de la 
prînz în locul meu. 

— Deci, unde te-ai găsi în mod normal? 

— Citind, odihnindu-mă sau spălînd şi călcînd lucruri în camera mea. Nu trece 
nimeni pe la mine de obicei. Se uită în sus la el, cu o expresie mai liniştită. Dar pe tine 
te-ar putea descoperi repede. 

— S-ar putea să am noroc. Gruber m-a interogat ieri, şi a plecat dezgustat de-a 
binelea. S-ar putea să mă lase în pace astăzi. E duminică, deci îmi aduc micul dejun la 
opt, vin să ia tava după o jumătate de oră, iar prînzul e abia la unu şi jumătate... 

— Deci... Christa fu absorbită de detalii. Camionul ajunge într-o oră, ceea ce 
înseamnă că ajungem la Salzburg pe la douăsprezece. M-am uitat la programul 
trenurilor spre Viena şi spre Munchen, dacă tot ai fost atît de secretos în ceea ce 
priveşte destinaţia noastră. Sper să ai încredere în mine într-o zi... 

În vocea ei se strecură o notă nostalgică, nu de reproş. Din nou, Lindsay începu 
să se teamă de sentimentele ei faţă de el. 

— Trebuie să protejez viaţa unor persoane, făcu el scurt. 

— Înţeleg. Ajungem în Salzburg în jur de prînz. Programul va fi foarte strîns, în 
orice parte am lua-o. Există un expres spre Viena la douăsprezece şi un sfert şi unul 
spre Munchen la douăsprezece şi jumătate. Dacă o vom lua spre Munchen, s-ar putea 
să reuşim să scăpăm puţin înainte de a se observa că am dispărut. Expresul ajunge la 
unu şi jumătate, deci exact în momentul în care îţi aduc prînzul aici. La Viena ajungem 
în mai bine de trei ore... 

— Va trebui să ne încercăm norocul, spuse el liniştit. Există o mulţime de semne 
de întrebare. Dacă va opri camionul pe undeva pe lîngă gară e doar una dintre ele... 

— şi dacă a fost chemat şi duminică este alta, îi aminti ea. Ne întîlnim aici mai 
tîrziu? 

— Da, cît de repede putem, în jur de unsprezece fără un sfert. 

— Eu sunt în continuare de părere că trebuie să furăm maşina aceea, zise ea, 
ridicîndu-se şi mergind la fereastră. Măcar ştim că e la îndemînă. 


Veni lîngă ea şi-i strînse braţele încrezător. 

— Camionul spălătoriei e şansa noastră. M-am hotărît. 

— În regulă. Se întoarse, se uită la el şi scoase un pistol Luger de 9 mm din 
buzunarul jachetei. Am luat asta dintr-un loc de unde nu va fi observată lipsa lui cîteva 
zile bune. Am o cartuşieră de rezervă. O să ţi-l dau chiar înainte de a pleca... se opri, 
ezitînd. 

— Christa, ce e? 

— lan, trebuie să-mi promiţi ceva. Dacă vom fi pe punctul de a fi prinşi, 
împuşcă-mă, te rog. Apoi ar fi bine să foloseşti următorul glonţ pentru tine... Se 
întoarse cu spatele, vocea îi tremura. Dacă trebuie să murim... aş vrea s-o facem 
împreună... 

Se simţi ca dracu. Nu ştia ce să facă, ce să zică. Se simţea cu totul neajutorat. 
întinse mîinile spre ea, cum stătea cu spatele la el, dar apoi le lăsă să cadă. Ceea ce 
simţea ea pentru el era mai grav decit îşi închipuise. lar el nu-i putea împărtăşi 
sentimentele. 

— Aşteaptă să vedem mai întîi dacă acest camion vine duminică, zise el aspru şi 
părăsi camera. 


— Du-te şi bagă dracului maşina aceea în garaj, se răsti colonelul Jaeger. 

Era zece dimineaţa şi ningea des, încît partea cea mai îndepărtată a văii şi 
munţii din spate păreau acoperiţi de o perdea albă. Jaeger înţepenise stînd atîta timp 
în aceeaşi poziţie, într-atiît de concentrat privise la punctul unde şoseaua cotea. 

— Am putea să mai aşteptăm puţin... Începu Schmidt. 

Nu fuse cea mai potrivită remarcă. Jaeger se întoarse spre subalternul său şi 
explodă: 

— Eşti debil mintal? Acum cîteva ore mă criticai că n-am parcat nenorocitul ăla 
de Mercedes lîngă treptele din faţă, iar acum propui să înţepenim aici o veşnicie! 
Oamenii ăia de afară, din batalionul de motociclişti sunt îngheţaţi tun. Du-te şi fă 
dracului ce ţi-am spus... 

Schmidt se grăbi să iasă din baracă şi să dea ordine trupelor care stăteau călare 
pe motociclete, lovindu-şi mănuşile ca să-şi activeze circulaţia din miinile îngheţate. 
După ce expedie o echipă care să execute ordinul, se întoarse nervos la locul unde 
colonelul SS umbla de sus în jos, oprindu-se să-şi încălzească mîinile în faţa unei sobe 
demodate, cu lemne. 

— Am transmis ordinul să ducă maşina la loc, spuse el gifiind. 

— Bormann va fi de-a dreptul încîntat de succesul enorm al întregii acţiuni, 
comentă Jaeger plin de draci. 

— A fost ideea /u?? întrebă Schmidt în timp ce-şi ştergea cu o batistă de mătase 


ochelarii aburiţi în timpul scurtei expediţii de afară. 

Temperatura scădea rapid. 

— Acum, dacă n-a mers, va deveni ideea mea, doar îl cunosc pe Bormann. 
Întotdeauna îşi pronunţă ordinele cu jumătate de gură. lar asta n-a fost nici din ordinul 
Fuhrerului... 

Îl întrerupse sunetul motorului Mercedesului pe care soldaţii îl duceau înapoi la 
garaj. Era totuşi spre lauda maşinii că afurisitul de motor mai pornise după ce stătuse 
ore întregi afară în asemenea condiţii. 

— Oamenii aceia primiseră ordin să împingă maşina, explodă el. 

— Am să-l pedepsesc pe sergent... 

— Lasă, nu te mai osteni! Ce mai contează? Toată operaţia a fost un bluf. Mă 
duc să iau ceva de mîncare. 

— Colonele, începu Schmidt plin de tact, cele trei posturi de control sunt încă în 
plină alertă. Să le telefonez să se calmeze? 

Din faţa uşii cantinei, Jaeger se opri, în timp ce reflecta la sugestia lui. Fulgii 
începeau să se aşeze pe fereastră, ascunzînd priveliştea. Perspectiva urma să fie 
înfiorătoare. 

— Bună idee, îi răspunse. Oamenii ţinuţi fără rost în alertă îşi ies din fire. 
Spune-le să se relaxeze. Apoi vino să mă însoţeşti la micul dejun. Am nevoie de cineva 
cu care să stau de vorbă, ca să am putere să le ţin piept după aceea! oftă. Duminica! 
Niciodată n-am putut-o suferi... Încă de cînd eram puşti... 


Lindsay auzi sunetul uşor al unui motor care porneşte, îl auzi pentru că lăsase 
uşa camerei sale întredeschisă, după ce veniseră, ca de obicei, să-i ia tava pe care 
primise micul dejun. Lăsînd uşa deschisă, putea fi avertizat în momentul în care vreun 
gardian ar fi fost postat afară. Pînă acum nu apăruse niciunul. N-avea de unde să ştie 
că, în afară de faptul că îndepărtase gărzile obişnuite, pentru a-l atrage în cursă, 
Jaeger trimisese un contingent puternic în afara Berghofului, ca să întărească posturile 
de control şi să-şi procure un grup de rezervă pentru trupele de şoc concentrate într-o 
tabără din apropierea Salzburgului. 

Lindsay se mai uită o dată la ceas. Era zece fix. Încă trei sferturi de oră înainte 
de a se întîlni cu Christa în anticamertă. Împinse uşa mai mult şi aruncă o privire pe 
coridorul pustiu. Mergînd în vîrful picioarelor, ajunse la fereastră şi privi în jos. 
Mercedes-ul apăruse la vedere. 

Acum vehiculul era pornit ca să i se încălzească motorul. Doi SS-işti curăţau 
gheaţa de pe parbriz, oprindu-se din cînd în cînd ca să topească cu mînuşile o altă 
bucată de geam. şoferul nevăzut porni ştergătoarele care merseră mai întîi cu 
intermitențe, apoi intrară într-un ritm constant. 


Lindsay stătea retras din faţa ferestrei, privind din spatele unei draperii cum cei 

doi SS-işti se urcară în spate. Maşina făcu un semicerc, derapînd puternic, apoi dispăru 
din vedere, îndreptîndu-se în direcţia barăcilor. Lindsay aşteptă în continuare, dar nu 
mai observă alt semn al vreunei activităţi. 

La zece jumătate controlă coridorul, scările şi holul de intrare. După ce se 
convinse că nu era nimeni, se strecură în jos cu valiza în mînă şi intră în anticameră. 
Christa se învîrtea neliniştită, încertind să-şi stăpînească senzaţia de panică crescîndă. 

Lindsay o privi în timp ce ascunse valiza în spatele unui dulap imens cu sertare 
ce nu era lipit cu totul de perete. Ar fi fost mult mai bine dacă ar fi fost de unul singur, 
se gîndi, dar nu putea s-o părăsească acum. Sfaturile pe care i le dăduse colonelul 
Browne pe Ryder Street îi tot veneau în minte. 

„Dacă va trebui să fugi, să nu fii tentat să te asociezi cu cineva, asta măreşte de 
zece ori pericolul de a fi capturat. Statisticile arată...” 

Să le ia dracu de statistici. Trebuia s-o scoată pe Christa peste graniţă, în 
Elveţia. Apoi putea s-o părăsească, după ce îi va fi băgat în cap să rămînă deoparte tot 
restul războiului. Era vorbitoare de limbă germană, aşa că se putea amesteca foarte 
bine cu populaţia de acolo. 

— Maşina a dispărut. Au luat-o, remarcă Christa pe un ton iritat. Bănuiesc că vei 
spune că asta dovedeşte că era o capcană întinsă pentru noi... 

— Chiar nu ştiu. E posibil ca cineva să fi vrut s-o folosească, iar vremea rea să-l 
fi făcut să se răzgîndească... 

— Spui asta doar ca să-mi dai mie satisfacţie... 

Din trei paşi lungi străbătu camera şi o prinse cu amîndouă mîinile. Vorbi cu un 
ton scăzut şi brutal, privind-o dur: 

— Acum ascultă! în mai puţin de jumătate de oră ieşim pe uşa aceea, dacă mai 
vine pînă la urmă camionul. Trebuie să ne ferim de şofer, ne ascundem în spatele 
camionului, iar din acel moment nu mai avem cale de întoarcere. 

Îi dădu drumul şi-şi suflecă pantalonii cu mîna dreaptă, dînd la iveală cuțitul pe 
care îl furase din bucătăria trenului Fuhrerului. 

— S-ar putea să fie nevoie să-l ucid pe şofer, continuă el. La un moment dat, 
vom ajunge la crimă, aşa că, fata mea, dacă nu te stăpîneşti al dracului de repede, vei 
deveni o povară. 

— M-am stăpinit la Salzburg cînd trebuia să coborîm din tren, spuse ea calmă. 
Ghinionul a fost că a intervenit Hartmann şi ne-a oprit. Am să mă stăpînesc şi acum, o 
dată ce vom porni. lan, n-am să-ţi fac probleme. Aşteptarea e cea care mă 
înnebuneşte... 

— Compătimim împreună. 

Îi dădu drumul, regretîndu-şi izbucnirea. Bineînţeles că avea dreptate. Pînă 


acum se putuse baza pe ea. Întotdeauna de asta trebuie să ţii seama, de experienţele 

anterioare, nu de ceea ce zic oamenii. 

— Rămii cu mine aici? întrebă ea. 

— Da. 

— Nu eşti obligat să rămii. Pot aştepta şi de una singură. Dacă intră cineva la 
tine în cameră, ar fi mai bine să fii acolo, fiindcă dacă mă controlează pe mine şi 
găsesc pistolul... 

— Oricum e riscant, îi spuse el pe un ton de afaceri, ca şi cînd ea n-ar fi contat 
deloc. Am reuşit să ajung pînă aici fără să mă vadă nimeni. Uşa mea e închisă. Dacă 
vor posta un gardian, vor crede că sunt înăuntru. Întotdeauna au făcut aşa. Dar, dacă 
sunt înăuntru, atunci va trebui să trec peste el ca să pot ajunge aici din nou. Nu există 
soluţii ideale pentru genul ăsta de situaţii. Aşa că n-ai altceva mai bun de făcut decit 
să continui să te mişti în sus şi-n jos, îi zimbi el. 


La unsprezece fără un sfert îi ceru să-i dea pistolul şi încărcătorul de rezervă. Îl 
ascunse în jachetă, sub centură. Aşteptară în continuare şi niciunul nu părea capabil 
să găsească ceva de spus. 

Nu s-ar putea spune clar care din ei se uita la ceas mai des. Minutele se tîrau. 
Era unsprezece fără zece. Afară continua să ningă, dar mai încet. Lindsay se ruga să 
nu se oprească. Vremea rea, plus faptul că era duminică, erau cei doi factori care i-ar 
fi putut ţine pe ceilalţi înăuntru îndeajuns de multă vreme. Se uitară amîndoi la ceas în 
aceeaşi clipă. Ochii li se întîlniră. Era unsprezece fără un minut. 

Timpul e relativ, spunea cineva, dar, orice ar putea să însemne asta şi oricine ar 
fi spus-o, un lucru e cert: niciodată şaizeci de secunde nu trecură cu mai mare 
greutate. Niciunul nu se mişcă. Amîndoi stăteau la ceva depărtare de fereastră, cu 
ochii pe intrare. Unsprezece fix. 

Lindsay stătea cu capul aplecat într-o parte, aşteptînd primul sunet de motor al 
camionului. Era o tăcere de plumb. Afară, începuse să ningă şi mai tare, cu fulgi mari 
ce făceau piruete prin aer. Unsprezece şi un minut... 

— Nu vine... Începu Christa. 

Lindsay îi făcu semn să tacă, ascultînd atent. Christa nu putea sta într-un loc. Îşi 
încleşta şi descleşta mîinile delicate. Englezul rămăsese cu totul nemişcat, cu gura 
strînsă de concentrare. Continua să aştepte. Un adevărat iad. Îşi puneau nervii la 
încercare. 

Ridică o mînă, ca s-o facă să stea liniştită. Un zgomot îndepărtat de motor se 
apropia cu repeziciune. „Conduce ca un nebun”, spusese Christa cu o zi în urmă. Cam 
aşa şi era. Îi făcu semn să rămînă pe loc, iar el se duse la fereastră, uitîndu-se furiş, pe 
după marginea unei draperii. 


O formă se desluşi în ninsoare, străbătu vălul pal de fulgi, făcu o răsucire de o 

sută optzeci de grade derapînd violent, astfel încît capota maşinii să fie deja orientată 
pe drumul de întoarcere spre Salzburg. Lindsay putea privi drept spre partea din spate 
a vehiculului, care avea o uşă ce trebuia trasă în sus. Camionul venea şi duminica. 


Printr-o fantă de cîţiva centimetri în deschizătura uşii anticamerei, Lindsay se 
uită în hol. şoferul purta o haină albă, salopetă şi o şapcă. Deschisese unul din 
canaturile uşii şi se clătina sub greutatea uriaşilor saci albi pe care îi căra pe umeri. 
Dispăru printr-o uşă din capătul celălalt al holului. 

— Uşa din spate a camionului e deschisă larg, îl anunţă Christa care veghea la 
fereastră. 

— Atunci, să pornim! 

Îşi ţineau amîndoi valizele. Lindsay deschise uşa larg şi o trecu pe Christa 
înainte. Închise cu atenţie uşa în spatele lui. Christa dispăruse deja afară. Nu aveau de 
unde să ştie cît de repede se putea întoarce şoferul. Lindsay alergă fără zgomot pe 
pavajul de marmură murdărit de zăpadă de pe bocancii şoferului şi o urmă pe Christa. 

Era mai puţin frig decît se aşteptase, ninsoarea se oprea, fulgii erau mai mici şi 
mai rari. Ea îi urmase instrucţiunile, de abia se vedeau locurile pe unde călcase în 
zăpadă, mergînd pe vîrfuri. Mergînd pe călcîie, făcu paşi mari. Nu era indicat să rămînă 
urme prea vizibile, pe care şoferul să le poată observa. 

Se urcă în camion şi vocea ei îl chemă în şoaptă: 

— Aici, în spate... 

Fata se căţărase peste mormanul de saci cu rufe, pînă în fundul camionului, 
chiar în spatele cabinei şoferului. Nu o putea vedea în semiîntunericul dinăuntru, aşa 
că asta îl încurajă. Cu puţin noroc, puteau trece neobservaţi de şofer, doar dacă nu 
avea de căutat vreun sac în apropierea cabinei. 

Lindsay se îngropă sub saci, iar ea se ghemui lîngă el. Se aşezase pe valiză, dar 
orice mişcare putea fi periculoasă. Căutînd sub jachetă, scoase pistolul. Buzele ei îi 
şoptiră chiar în urechea stîngă: 

— Ce faci cu pistolul? Doar nu vrei să-l împuşti... 

— Doar dacă ne descoperă. Apoi mă sui la volan şi plecăm... 

— Să sperăm că nu... 

Se exprimase eufemistic. Să sperăm că nu. Doamne! Să-l împuşte pe şofer de 
acum ar fi fost ultima soluţie. Mai tîrziu, n-ar fi avut scrupule, dar în interiorul 
Berghofului asta ar fi declanşat o mulţime de pericole. 

Cineva ar putea auzi împuşcătura. Va trebui să ascundă adevărul. În plus, cum 
vor trece de punctele de control cu Lindsay la volan? Christa împietri lîngă el. şoferul 
se întorcea după un nou transport. Îl auziră lovindu-şi bocancii de camion, ca să-şi 


scuture zăpada, înfundaţi sub grămada de rufărie, îl auziră răscolind prin preajmă, şi 

părea că este foarte aproape. Lindsay spera din toată inima că, dacă va veni spre ei, 
să reuşească să-l doboare mai degrabă cu patul pistolului decît să tragă un foc. 

Buf. Dăduse drumul jos unei noi încărcături. Îi auziră scîrțiitul bocancilor pe 
zăpadă. Cu noroc, urmele picioarelor lor în zăpadă aveau să dispară. Nervii lui Lindsay 
zbiîrnîiau. Livrarea părea să dureze o veşnicie. Fiecare secundă de întîrziere în acest 
loc mărea pericolul de a i se observa lipsa. 

şoferul mai făcu trei drumuri în interiorul clădirii. Acum se întorcea de fiecare 
dată aducînd sacii cu lenjerie murdară pe care îi punea la întîmplare în spatele 
camionului. A treia oară, Lindsay văzu ceva ce-i făcu să îngheţe. 

şoferul se apropia de camion. Printr-un spaţiu deschis dintre saci, Lindsay văzu 
cizma stingă a Christei expusă în plină vedere. Un sac care acoperea piciorul ei 
alunecase într-o parte. şoferul trebuia să fie orb ca să nu vadă cizma. Era momentul 
de criză. Apucă strîns mînerul pistolului. 


— Doamne! Ce vreme nenorocită... 

şoferul vorbea cu sine însuşi în timp ce se căţăra în camion. Fiind un om 
metodic, se suise să se asigure că rufăria murdară era pusă în fundul camionului. 
Oprindu-se în picioare, aruncă o privire în interiorul camionului, ţinînd balotul cu rufe 
murdare în braţe în timp ce-şi trăgea răsuflarea. 

— Ai terminat, Hans? Vremea ţi se pare potrivită pentru felul în care conduci? 
Ticălosuie, ar trebui să nu-ţi dea voie pe autostradă... 

Întorcîndu-l din drum, un gardian SS apăruse de undeva şi-l tachina pe şofer, 
care se oprise cu balotul în braţe. Se uită peste umăr şi se răsti la gardian. 

— Gunther, degeaba faci pe grozavul, că tot o să fiu în Salzburg înainte de 
prînz. Nu vii cu mine în cabină? 

— Pe vremea asta? Cu un ţicnit ca tine? Ăla de la postul de control ar trebui să 
te oblige să încetineşti, dacă nu vor să te vadă răsturnat cu fundul în sus... 

Lindsay îşi ţinu respiraţia. Cizma Christei era în continuare afară şi nu îndrăznea 
să-i spună. lar cînd şoferul va observa, va striga gardianul... 

Balotul zbură prin aer şi ateriză pe piciorul ei, acoperindu-l complet. Buf. şoferul 
sări jos din camion. Urmă un zăngănit puternic. Întuneric. Închisese uşa. 


Aplecat peste volanul maşinii în cabina sa, Hans aprinse farurile de ceaţă, porni 
motorul. Lăsă frina de mînă şi intră în viteză. Demară şi apăsă pe accelerator. 
Camionul începu să coboare panta. 

Sub maldărul de saci, Christa se agăţă de Lindsay şi se ţinu de el în timp ce 
maşina începu să se sucească dintr-o parte în alta. Vehiculul prinse viteză. Sacii 


amortizau loviturile, dar sub ei puteau simţi roţile alunecînd. Lindsay ghici că se 

apropiau de curba periculoasă. Se aştepta ca Hans să reducă viteza. 

Hans acceleră. Îşi curăţase o zonă din parbriz, dar era încă parţial aburit. 
Luminile galbene, sinistre, ale farurilor de ceaţă indicau curbă care se apropia. Îşi 
păstră piciorul pe acceleraţie. 

Lindsay o ţinea pe Christa strîns. Simţea roţile din spate scăpînd de sub control. 
Hans lăsă camionul să derapeze. Nu puse niciun fel de frînă. Tinu doar volanul ferm, 
lăsînd maşina să alunece pînă cînd vehiculul încetini, apoi apăsă uşor acceleraţia. 
Trecuse de curba periculoasă. 

Apăsă piciorul mai mult şi se îndreptă spre primul post de control. 


În fundul camionului, Christa se agăţă de Lindsay. Englezul avea broboane de 
sudoare pe frunte. Christa oftă adînc. 

— O să ne omoare, zise ea. 

— Roţile din spate derapează, spuse el cu vocea întretăiată. S-a descurcat 
perfect. Am să-ţi spun încotro ne îndreptăm: spre Munchen. 

— Atunci vom lua al doilea expres, cel care pleacă la douăsprezece şi jumătate 
din Salzburg. Dacă-l prindem, ajungem la Munchen la unu şi jumătate, ora la care îţi 
aduc miîncarea la Berghof. Vor da alarma aproape în momentul în care intrăm în 
Munchen. Bormann reacţionează repede... va pune toată Bavaria pe urmele noastre. 

— Aşteaptă să ajungem întîi la Salzburg, sugeră Lindsay. În plus, vom avea de 
aşteptat aproape douăzeci şi trei de ore în Munchen pînă cînd voi putea intra în 
legătură cu omul nostru. Unde dracu o să ne ascundem, nu ştiu... 

— Eu ştiu! Kurt avea o mică mansardă care ar putea fi încă disponibilă... 

— Cam în ce zonă? întrebă el ca din întîmplare. Pe lîngă Feldhermhalle, sau pe 
lîngă Frauenkirche? 

— Foarte aproape de Frauenkirche. Pe o mică alee. Nu e prea mult loc, dar 
mătuşă-sa îi urăşte pe nazişti. l-au trimis soţul într-un lagăr de muncă. Este unul dintre 
motive pentru care Kurt a ales locul acela... Se întrerupse. Doamne, ne oprim! E 


primul punct de control. 


înăuntrul cabinei sale, Hans înjură cînd văzu bariera ce-i bloca drumul, ca la 
punctul de frontieră. Idioţii dracului! N-au altă treabă mai bună de făcut pe vremea 
asta. şi părea că erau mai multe gărzi ca de obicei. 

Frînă, dar lăsă motorul să meargă, ca o aluzie directă. Cu un fel de uşurare, îl 
recunoscu pe ofiţerul SS care se apropia în timp ce el cobora geamul. Hans nu se 
dădea jos din cabina lui în timpul serviciului pentru niciun fel de afurisit de soldat. 

— Încerci să dobori un record, Hans? îl întrebă SS-istul cu chip slab. Te-am văzut 


coborînd muntele, ai să sfirşeşti cu gîtul rupt. 

— Am să întîrzii la masă. Ce-i vîinzoleala asta? De ce atita circ? 

— Controlăm toate vehiculele. Un exerciţiu. Am primit ordine de la Berghof astă 
noapte... 

— Faceţi-vă treaba mai repede... şi ridicaţi odată blestemata aia de barieră! 

— Întotdeauna eşti grozav de politicos, Hans! 

Fiecare cuvînt al discuţiei putea fi auzit limpede înăuntrul camionului. Lindsay 
apucă din nou pistolul. Vor fi descoperiţi, dacă vor controla camionul. Oare o să fie în 
stare să apese cu sînge rece gura pistolului de tîmpla Christei şi să tragă? Nu mai 
ucisese niciodată vreo femeie pînă atunci... 

Se auzi un scrişnet cînd cineva ridică uşa din spate. Temperatura scăzu încă şi 
mai mult cînd aerul de afară năvăli înăuntru. Christa îi prinse mîna cu pistolul, o ridică 
încet şi-şi lipi vîrful ţevii de o parte a capului. El nu trase încă primul glonte. Oare vor 
folosi baionete pentru a străpunge vraful de saci? 

Un scîrţiit, însoţit de o respiraţie... cineva se urcase în camion. Lindsay îşi simţi 
umedă palma în care ţinea pistolul. Christa zăcea inertă. Oare ce i-o fi trecînd prin cap 
în momentul acesta? Lindsay nu se simţise niciodată mai neajutorat, o senzaţie pe 
care n-o putea suferi. 

Zgomotul de paşi veni mai aproape. Afară se auzeau mai multe voci. Putea 
simţi tensiunea din corpul Christei. Sărmana copilă era împietrită de spaimă. Sunetele 
se succedau cu rapiditate. Geamătul huruit al unui vehicul pe şenile de alături. 
Scrişnetul acum familiar al uşii din spate care fu închisă. 

— şterge-o, Hans, du-te să-ţi iei prînzul... 

Schimbă viteza, lăsă frina. Camionul se mişca. 

— Hans, treci direct prin celelalte două puncte de control. 

Erau pe drumul spre libertate. 


Capitolul 20 


La Berghof, Fuhrerul se trezi la aceeaşi oră tirzie, unsprezece, cam în momentul 
în care Lindsay şi Christa scăpau din Berghof. După programul său obişnuit, se culcase 
la trei dimineaţa. 

Dormitorul său, care era legat printr-o cameră de toaletă cu cel al Evei Braun, 
era mobilat după o modă spartană. Singurul ornament de pe pereţi era o pictură în 
ulei reprezentînd-o pe mama sa, o copie după o fotografie veche. 

Unul dintre cei mai puternici oameni din lume se bărbieri şi se îmbrăcă singur, 

fără ajutorul valetului său, Krause. Toaleta sa era la fel de simplă ca şi micul său dejun 
tîrziu. Purta pantaloni şi tunica maro cu banderolă, cu zvastica roşie pe braţ. 

Micul dejun, întotdeauna acelaşi, consta din două ceşti de lapte şi pînă-n zece 
bucățele de zwieback, un fel de pesmet nemţesc. Consumă de asemenea mai multe 
bucăţi de ciocolată nu prea dulce care, era convins, îi dădea energie. 

Mîncă singur, în picioare, frunzărind ultimele rapoarte ale DBN-lui, agenţia de 
presă germană. Termină cu micul dejun în cinci minute şi fu gata să-şi înceapă ziua. 
Deschise conferinţa militară de prînz, la care participau Bormann, Keitel, Jodl şi alte 
cadre de vîrf, cu o remarcă neobişnuită: 

— Am senzaţia ciudată că se întîmplă ceva îngrijorător. 

— Ce-ar putea fi, mein Fuhrer? se alintă Bormann. 

— Dacă aş şti, ţi-aş spune! Acum haideţi să-i dăm drumul... 

Adoptă o poziţie caracteristică în timp ce-l ascultă pe Jodl care schiţă în linii 
mari situaţia prezentă de pe frontul de est, stînd cu amîndouă mîinile prinse peste 
abdomen. Nu spuse nimic, doar aprobă din cap din cînd în cînd. Tăcerea lui avu ca 
efect crearea unei atmosfere tensionate. 

La un moment dat, părăsi masa discuţiilor, peste care era întinsă o hartă la 
scară mare a Rusiei Sovietice. Se opri să arunce o privire pe fereastră, apoi se întoarse 
la masă. Privirea lui se îndreptase în direcţia Salzburgului. 


Pe Bormann îl apucă furia cînd auzi ştirea. Conferinţa militară se sfîrşi brusc în 
momentul în care Hitler se încruntă la generalii săi şi părăsi camera fără un cuvint. Era 
unu şi jumătate. Pentru că era duminică, bucătarul îi pregătise masa lui Lindsay cu 
cîteva minute mai devreme, grăbindu-se să plece pentru cîteva ore. Tava fusese 
trimisă în camera englezului la unu şi douăzeci şi cinci. 

— Dumnezeule mare, Jaeger! clocoti Bormann. Ce fel de securitate ai tu în grijă. 
Pregăteşti o capcană pentru Lindsay, planul eşuează, iar mai tîrziu, în aceeaşi 
dimineaţă, evadează... 

— Am fost stînjenit... colonelul se ridică în picioare... de faptul că detaşamentul 
meu de gărzi era dispersat pe o distanţă mare, pentru a întinde capcana. O capcană 
care la origine a fost o idee sugerată de dumneavoastră... 

Bormann, al cărui cap ajungea abia la nivelul pieptului lui Jaeger, se opri în 
mijlocul peroraţiei, îşi dădea seama că dăduse de bucluc cînd simţea pămîntul 
afundîndu-se sub picioarele sale. Dacă Fuhrerul lansa o investigaţie, hiena asta SS-istă 
va împărţi cu el vina pentru acest dezastru. 

— Cum a reuşit să fugă? întrebă. 

— Pot să spun ceva? interveni Schmidt, care stătea la doi paşi în spatele şefului 

Bormann se uită la ofiţerul slab care purta ochelari fără rame. Îi displăceau 
ochelarii fără rame, pentru că îi aminteau întotdeauna de cel mai crunt duşman al său: 
Himmler. Dar Schmidt avea o minte analitică. Cei doi făceau o pereche de temut: 
Schmidt furniza intelectul, iar Jaeger acţiona. Dădu din cap, ceea ce însemna că-i 
permite să vorbească. 

— S-ar putea să fie, cu tot regretul, alte veşti proaste, îl informă Schmidt. S-ar 
părea că Fräulein Christa Lundt, despre care se ştie că îl frecventa pe englez, lipseşte 
de asemenea... 

— Au evadat amindoi! 

— Cred, continuă Schmidt, că nu puteau folosi decît o singură cale de evadare. 
Camionul curăţătoriei care trece zilnic la unsprezece dimineaţa. Ora pare a se potrivi... 

— Dar punctele de control! se năpusti Bormann. 

— Starea de alertă a fost anulată după eşecul planului nostru cu Mercedes-ul, 
interveni Jaeger. 

Bormann luă aminte la cuvintul nostru şi se potoli dintr-o dată. Schmidt găsi 
momentul potrivit să facă o sugestie. Jaeger i-ar fi fost recunoscător dacă ar fi putut 
devia furia lui Bormann. 

— şoferul camionului poate şti mai multe. Să-l chem la telefon? 

Lui Schmidt nu-i luă mai mult de cîteva minute să dea de urma lui Hans la el 
acasă. Îi trecu receptorul Reichsleiterului, care avu grijă să nu-l alarmeze pe Hans. 

— Ce spui? O uniformă de ofiţer SS care lipseşte... depozitul tău e aproape de 
calea ferată... o pereche a fost văzută îndreptîndu-se spre gară... un ofiţer SS şi o 
fată... expresul de Munchen... aşteaptă puţin... Se uită la Schmidt. Un mers al 
trenurilor, repede. Un tren spre Munchen pe la douăsprezece şi jumătate. 

Mai schimbă cîteva cuvinte cu şoferul înainte de a întrerupe convorbirea. 

Meticulosul Schmidt găsise deja un mers al trenurilor şi îi răsfoia paginile. Găsi 
ceea ce căuta, în timp ce Bormann îi dădu instrucţiuni lui Jaeger: 

— Fă-mi legătura cu şeful SS din Munchen. Vreau să vorbesc cu el. O uniformă 
de ofiţer SS trimisă la curăţat a dispărut din camion. Ei bine, Schmidt? 

— Dacă au reuşit să se suie în expres, şi bănuiesc că fata, Lundt, s-a descurcat 
pentru amîndoi, atunci au plecat din Salzburg la douăsprezece şi jumătate şi ajung în 
Munchen la ora unu şi jumătate... 

Bormann aruncă o privire la ceasul din perete. 

— Unu şi treizeci şi nouă de minute. Să sperăm că va avea întîrziere, se mai 
întîmplă în ultima vreme. 

Jaeger ţinea receptorul şi i-l întinse lui Bormann în timp ce vorbi: 

— şeful SS din Munchen este pe fir. Se numeşte Mayr... 


— Bormann la telefon. Mayr? Doi evadați de la Berghof... un englez şi o 

nemţoaică... descrierile... bănuim că se află în expresul de douăsprezece şi jumătate 
care pleacă din Salzburg şi ajunge în Munchen cam pe la ora asta. Bărbatul s-ar putea 
să poarte uniforma SS... Înconjoară gară... 


— Trenul va avea întîrziere, comentă Christa. Din cauză că a fost ţinut la 
Rosenheim... 

Lindsay împrumută oglinda ei de mînă ca să-şi cerceteze înfăţişarea. Purta 
unifoma SS pe care Christa o văzuse ieşind dintr-un sac de rufe în camion. Avea o pată 
pe mîneca stingă, în rest era impecabilă. | se potrivea mai bine decit se aştepta, îi era 
doar puţin strimtă la guler. Îşi aranjă şapca, în aşa fel încît să-i ascundă partea de sus 
a feţei, şi privi în jurul vagonului de poştă în care călătoriseră de la Salzburg. Ceasul 
arăta ora unu şi patruzeci de minute. Întîrziaseră zece minute. 

Încetinind, trenul începu să hurducăie peste macazuri. Se uită la Christa care 
stătea aproape de uşă, cu valiza în mîna. Se înţeleseseră să coboare din vagon 
imediat ce se opreşte. Ceva mai devreme folosise cuțitul ca să forţeze din afară lacătul 
uşii să se deschidă. Cînd fu pe punctul de a renunţa, simţi lacătul cum cedează, apoi 
se deschise cu un clinchet metalic. 

— Acum intrăm în gară, zise Christa calmă. Zgomotul ăsta care se aude e un 
sistem de macazuri spre care converg şinele... 

— Du-te în capătul celălalt al vagonului, îi ordonă Lindsay. 

— Cunosc gara asta, e enormă, protestă ea. 

— Fă dracului ce ţi s-a spus. 

Se încruntă, dar se supuse instrucţiunilor lui. Lindsay se aşeză de-o parte a uşii, 
cu cuțitul în mîna dreaptă şi cu valiza în mîna stingă. Fusese uşor să se strecoare în 
vagonul poştei la Salzburg. Munchen-ul putea fi mai periculos. 


Maiorul Hugo Bruckner de la SS aştepta pe peron în timp ce expresul de 
Salzburg intră în gară. Un tip solid, de înălţime medie, Bruckner îşi lua îndatoririle 
foarte în serios. Avea o antipatie particulară faţă de dezertorii din armată, probabil 
pentru că servise o perioadă îndelungată pe frontul rusesc. Ăştia călătoresc cu 
trenurile, iar ascunzătoarea lor favorită e vagonul de poştă pe care tocmai îl văzu 
apropiindu-se. 

Vagoanele de pasageri trecură pe lîngă el cu uşile deja deschise, iar militari şi 
civili se pregăteau să se dea jos şi să se alăture mulţimii care se îmbulzea pe peron. 
Se crispă cînd privirea pătrunzătoare îi căzu pe lacătul forţat al vagonului de poştă. Se 
părea că va avea ocazia să mai strîngă nişte carne de tun pentru frontul de est, fiindcă 
asta era destinaţia inevitabilă a dezertorilor prinşi asupra faptului. 


Trenul se opri. Bruckner stătea pe o porţiune izolată a peronului şi observă că 

uşa era deschisă cîţiva centimetri, îndeajuns pentru ca cineva ascuns înăuntru să 
poată strecura o privire afară. Întunericul din vagonul de poştă îl împiedica să 
zărească ceva înăuntru, dar lui nu-i era frică de nişte nenorociţi de dezertori, aşa că se 
urcă în el. 

Vagonul era gol. Se uită în dreapta şi dădu de Lindsay, aflat la o distanţă de mai 
puţin de trei paşi de el. Uniforma SS îl îngheţă pentru moment, pentru că ultima 
persoană pe care se aştepta s-o întîlnească era un ofiţer SS... 

Lindsay fulgeră mîna în aer, apoi o cobori, punîndu-şi toată forţa într-o lovitură 
sălbatică. Lama cuţitului se strecură pe lîngă osul pieptului şi pătrunse pînă la plăsele. 
Lindsay dădu drumul miînerului, iar Bruckner se clătină cîțiva paşi, cu un icnet de 
surpriză. 

Christa, cu mîna la gură, îl privea pe Bruckner care căzu pe spate, cu cuțitul 
ieşindu-i afară din piept, ca o decorație. O pată roşietică apăru şi se răspîndi pe 
întreaga uniformă. Lindsay îi puse un braţ în jurul gitului, ferindu-se de sînge, îl tîrî 
înăuntrul vagonului şi îl aruncă în locul în care se ascunseseră ei pînă atunci. 

Îngrămădi saci de scrisori deasupra neamţului mort cu o grabă furioasă. Christa 
se strecurase afară şi coborise pe peron. Îşi apucă în grabă valiză şi o urmă. Cînd o 
ajunse din urmă, văzu că era albă la faţă. 

— Cred că mi se face rău... 

— Reacţiile vin întotdeauna mai tîrziu. Stăpîneşte-te! Te lăudai că ştii gara, aşa 
că fă-ţi treaba şi scoate-ne de aici... 

Violentul său asalt verbal îşi făcu efectul. Se uită la el şi-şi reveni, apoi grăbi 
pasul. 

— Uită-te la cărucioarele de poştă care vin spre noi. Se îndreaptă spre vagonul 
poştal... 

Îl omorise pe neamt dintr-un gest reflex, făcuse ceva ce se aştepta că va trebui 
să facă mai devreme sau mai tîrziu. şirul de cărucioare de poştă ce străbătea peronul 
spre ei era ceva ce nu prevăzuse. Nu vor reuşi să scape din gară înainte de a fi găsit 
corpul... 

Christa aproape că începuse să alerge, făcînd paşi mari, şi aproape că ajunseră 
la capătul peronului. Nu erau controlori la barieră, pentru că în Germania biletele erau 
controlate în tren, în timpul mersului. Se uită în spate. şirul de cărucioare, trase de un 
om, împinse de altul, aproape că ajunsese la vagonul de poştă. Trecură de barieră. 
Fură prinşi imediat în mulţimea care forfotea şi se afundară în ea, printre oamenii care 
treceau în toate direcţiile. Christa îl luă de braţ şi-l conduse spre o ieşire. La vederea 
uniformei SS, ceilalţi trecători le făceau loc, ceea ce le uşura trecerea, dar atrăgea 
atenţia asupra lor. 


— Cît de departe e apartamentul logodnicului tău? 

— Nu prea departe. Cinci minute cu tramvaiul... 

— Dacă se va da vreo alarmă, vor căuta doi oameni, o fată şi un bărbat. Trebuie 
să ne separăm... 

— În regulă... 

Nu comentă şi continuă să meargă, deschizîndu-şi poşeta şi dîndu-i instrucţiuni: 

— Ne urcăm în acelaşi tramvai. Eu urc prima, ca să vezi ce trebuie să faci. Uite 
o monedă de care vei avea nevoie pentru taxă. Te urci prin faţă, cobor? prin spate. 
Caută-ţi un loc în spatele meu. 

ÎI uimea din nou. Era atît de incredibil de rece în momentele de maximă 
tensiune, continuînd să se gîndească la cel mai mic detaliu. Nu avusese decit scurta 
scăpare de după uciderea ofițerului SS. Dar cui nu i-ar fi venit să vomite la vederea 
macabră a neamţului căzînd pe spate, cu cuțitul înfipt în mijlocul pieptului...? 

— Acum o iau înainte, îl avertiză. O, Doamne, uită-te, vin SS-işti! Să nu mă 
pierzi... 

SS-iştii apăreau într-adevăr în forţă. Răspunzînd prompt şi eficient la apelul lui 
Bormann, şeful SS, Mayr, îşi desfăşura trupele în jurul gării principale. 

—  Împînziţi locul, ordonase el. Întindeţi un cordon în jurul întregii zone! 
Controlaţi toate actele, cu atenţie sporită la personalul SS care se află deja acolo. 
Căutăm un ofiţer cu o fată. Reichsleiter-ul însuşi a spus că trebuie capturați... 

Procedînd sistematic, primul transport al unui camion împrăştie trupele în jurul 
ieşirii principale, chiar în momentul în care Christa urmată de Lindsay, trecu printr-o 
ieşire lăturalnică. 

Fata se îndreptă spre un tramvai în care tocmai se urcau ultimii călători. Urcă, 
îşi cumpără bilet şi înaintă pe intervalul aglomerat. Nu era niciun loc liber, aşa că stătu 
în picioare. 

Lindsay fu ultimul călător care se urcă în tramvai. După ce luă biletul, îşi făcu 
loc spre a găsi o poziţie în spatele Christei. Un şchiop care stătea cu piciorul întins pe 
interval se uită la noul venit cu subînţeles şi se ridică cu greu, oferindu-i locul. 

Englezul aproape că îi ceru să se aşeze la loc, apoi îşi aminti de uniforma pe 
care o purta. Se aşeză şi rămase cu privirea în gol, drept înainte. Uitîndu-se peste 
umăr, Christa răsuflă uşurată. Uşile se închiseră, un clopoțel anunţă plecarea şi 
tramvaiul se puse în mişcare. 

Se întorcea prin faţa gării ca să o ia pe bulevardul principal cînd, prin geamul 
din spate, Christa văzu un SS-ist postîndu-se în faţa următorului tramvai, pentru a-l 
împiedica să pornească. Alte camioane cu SS-işti pe lîngă tramvai în direcţie inversă, 
cu sirenele vuind, în timp ce şoferii lor forţau traficul de pe banda aceea să se 
înghesuie în bordură. 


Trei motociclete cu ataş pline de SS-işti, veniţi să îngroaşe rîndurile, trecură cu 

zgomot, îndreptîndu-se spre gară. Oare n-ar fi mai bine să coboare la următoarea 
staţie înainte de a-i trece prin minte celui care conducea trupele să mai trimită cîteva 
motociclete care să le urmărească tramvaiul? se întrebă Christa. 

Nu îşi dăduse seama pînă acum cit de tacticos pare că se mişcă un tramvai. Se 
forţă să-şi păstreze o expresie indiferentă, pentru că observase un bărbat în uniformă 
militară care o privea. Acesta se ridică. 

— Luaţi loc, Fräulein. Păreţi obosită. Aţi avut o călătorie lungă? 

— Mulţumesc, îi aruncă ea un zîmbet, dar cobor la staţia următoare... 

Scurtă conversaţie era cu totul nedorită, putea fi chiar periculoasă. Sergentul 
neamţ care părea că o plăcuse, se vedea în ochii lui, îşi va aminti de ea cu siguranţă, 
dacă va fi întrebat mai tîrziu. Chiar mai rău, îşi va aminti staţia la care coborise. 

Tramvaiul se opri. Îşi luă valiză şi trecu pe lîngă sergent, fără să arunce vreo 
privire în direcţia lui. Lindsay aşteptă pînă ea cobori scările, se ridică brusc şi o urmă. 
Era în spatele ei pe trotuarul plin de lume cînd se uită în urmă. Tramvaiul cu care 
călătoriseră era înconjurat de motociclişti ai armatei. Un ofiţer SS tocmai urca în 
tramvai, cu intenţia clară de a-i chestiona pe toţi dinăuntru. 


Stările de spirit ale Fuhrerului erau întotdeauna imprevizibile. Primi vestea că 
cei doi scăpaseră din tren la Munchen cu un calm surprinzător, chiar cu indiferenţă. 
Dîndu-şi jos ochelarii, cu care nu accepta niciodată să fie fotografiat, lăsă deoparte 
foile pe care le studia şi ascultă în timp ce Bormann perora în continuare: 

— Mayr nu s-a mişcat îndeajuns de repede. Telefonul pe care l-a dat din gara de 
la Munchen a arătat clar asta. L-au ucis pe ofiţerul Bruckner, al cărui corp a fost găsit 
în vagon, şi au şters-o... 

— Dezertorii din armată călătoresc deseori în vagonul poştei, observă Hitler. 

— Mayr a raportat că un tramvai care tocmai părăsise staţia a fost oprit de 
patrule de motociclişti. Martori dinăuntru au furnizat descrierea a doi pasageri care 
tocmai coboriseră, un bărbat în uniformă de ofiţer SS şi o fată a cărei descriere se 
potriveşte exact cu înfăţişarea Christei Lundt... 

— Nu mai spune... 

Hitler, aşezat pe o canapea, îi privea pe Jaeger şi Schmidt, în timp ce se juca cu 
ochelarii pe care îi ţinea în poală. Keitel şi Jodl, care se întorseseră să lămurească un 
punct al conferinţei de prînz, erau şi ei prezenţi. Pînă acum păstraseră o tăcere 
discretă. 

— Tu ce crezi, Keitel? întrebă Fuhrerul dintr-o dată. 

— Nu vor ajunge prea departe... 

— Mayr a organizat un control al întregului oraş... izbucni Bormann. Sunt de 


acord cu feldmareşalul... 

— Asta din cauză că niciunul dintre voi n-are habar despre ce vorbeşte, 
interveni Jaeger fără menajamente. Mayr are de îndeplinit o sarcină covirşitoare... 

— Pînă la urmă, comentă Fuhrerul, folosind o frază care exprima atitudinea lui 
obişnuită şi care însuma secretul ascensiunii sale rapide, trebuie să existe o soluţie la 
toate... 


O oră mai tirziu, Mayr se întorcea spre cazărmile sale din Munchen, cînd fu 
chemat la acea ciudată convorbire telefonică. Ridică receptorul şi se prezentă. Era din 
nou Berghof-ul. 

— Bormann la telefon! Am primit o informaţie că Lindsay are stabilită o întîlnire 
cu un agent aliat la Frauenkirche... 

Vocea suna schimbată în mod straniu. Mayr se gîndi că aducea doar vag cu 
vocea Reichsleiterului. Cu toate astea, nu era o persoană căreia să-ţi permiţi să-i pui 
identitatea la îndoială. Vocea continuă: 

— Agentul aşteaptă la ora unsprezece în fiecare zi de luni. Să dai dispoziţiile 
corespunzătoare şi sub niciun motiv să nu menţionezi cuiva convorbirea pe care am 
avut-o. Din ordinul Fuhrerului! 

Încă nelămurit, Mayr puse jos receptorul. A doua zi era luni. Îl va aştepta pe 
acest agent Aliat la Frauenkirche. 


Capitolul 21 


— Tocmai la timp, zise Christa. Am ajuns şi suntem destul de departe de stradă. 

— Vor căuta în întreaga zonă, avertiză Lindsay. Controlul tramvaiului aceluia a 
fost doar începutul... 

Intrară pe o alee strimtă, străjuită de ziduri vechi, iar singurul semn ce amintea 
că era ziuă era fişia îngustă de cer de deasupra capetelor lor. Mirosea puternic a 
pisică, iar pavajul de sub picioarele lor era murdar. Casele păreau cam dărăpănate. 
Fata scoase o cheie din geantă, o băgă în broască unei uşi solide de lemn decorată cu 
ţinte de fier, ce părea a fi nouă, apoi se opri înainte de a o deschide. 

— Kurt a venit aici înainte de plecare şi de cîte ori trebuia să fugă. Mătuşa lui, 
Helga, locuieşte aici. Aşa cum ţi-am spus, i-au trimis soţul într-un lagăr de muncă, îi 
urăşte pe nazişti. Uniforma ta o s-o sperie. Aşteaptă pe palierul de la etajul al treilea 
pînă mă duc să vorbesc cu ea. 

Era atît de întuneric înăuntru, încît Lindsay nu putu vedea nimic după ce ea 

închise uşa din afară. Îşi pipăi drumul pînă la scara îngustă, prinzîndu-se cu mîna de o 
balustradă alunecoasă. Numără etajele, apoi aşteptă la al treilea, în timp ce Christa se 
urcă în continuare pînă la etajul al patrulea. Simţi un miros de mucegai. Locul arăta de 
parcă ar fi fost de nelocuit. Oare mătuşa lui Kurt era singurul locatar? Deasupra lui 
văzu lumina strecurîndu-se pe undeva şi auzi o uşă deschizindu-se. 

Cineva discuta în şoaptă, ceea ce se potrivea cu atmosfera locului. 

ÎI izbi cu miros înţepător de urină, venind dinspre o uşă de pe palierul său. 
Aruncă o privire înăuntru şi văzu, prin lumina difuză a unui geam miînjit, o toaletă care 
nu mai fusese spălată de multă vreme. 

— lan! Vino sus. 

Era vocea Christei. Urcă repede cu mîna alunecîndu-i pe o balustradă recent 
lustruită. Sus, o femeie între două virste, cu trăsături puternice, stătea în spatele 
Christei. Fără să dea atenţie uniformei, se încruntă examinîndu-i chipul. 

— Are ceva acte? întrebă ea. 

— Ai? repetă Christa. Ea e mătuşa Helga. E foarte prevăzătoare... 

— Aşa trebuie să fii în timpurile astea, interveni femeia cu îndirjire. Se zvoneşte 
că există o organizaţie secretă care trece pe furiş în Elveţia aviatori Aliați. Gestapo-ul 
foloseşte propriii lui agenţi deghizați în americani sau englezi, ca să încerce să se 
infiltreze în organizaţie... 

— Am actele de identitate de la RAF, începu Lindsay. 

— Dar cum se face că nu ţi le-au luat? întrebă femeia cu faţa suptă în timp ce 
luă documentul din mîna lui Lindsay şi-l cercetă cu grijă, comparînd fotografia cu 
posesorul actelor. Doar Christa îmi spunea că ai fost închis de ei... 

— Mi le-au luat... Lindsay prinse privirea prevenitoare a Christei. Nu trebuia să-i 
dezvăluie decît minimum de informaţii. Un om de la Gestapo, continuă el, numit 
Gruber, mi le-a ţinut două zile... fără îndoială că a făcut copii pentru dosarele sale... 

— | le-au dat înapoi din cauza unor ordine primite de sus, făcu Christa repede. E 
locotenent-colonel de aviaţie, şi cred că sperau să obţină de la el informaţii de 
valoare... 

— la-le! Helga îşi folosise şorţul ca să şteargă amprentele de pe acte şi i le 
întinse, ţinîndu-le tot prin şorţ. Pofteşte înăuntru. Ţin neapărat să-mi dai uniforma aia 
s-o ard. 

— O să miroasă groaznic, observă Lindsay, încercînd să facă o glumă, dar Helga 
rămase severă şi distantă. 

— În ziua de azi ardem orice, numai ca să facem puţină căldură, aşa că ne-am 
obişnuit cu mirosuri groaznice. 

Închise şi încuie uşa apartamentului, apoi se îndreptă spre sobă, ridică un vătrai 


de fier cu care aţiţă focul ce ardea înăbuşit. Părea că făcuse asta doar ca să aibă o 

armă la îndemînă. Întrebarea următoare îi confirmă bănuiala: 

— De unde ai făcut rost de uniforma SS? 

— Mătuşă Helga, protestă Christa, eu i-am procurat-o, nu contează cum. 
Trebuie să ai încredere în el. Am fost în Anglia şi l-am testat prima oară cînd ne-am 
întîlnit. Arată-i ascunzătoarea. 

— Cea pe care şi-a făcut-o Kurt şi pe care n-a mai apucat s-o folosească? spuse 
ea cu amărăciune. Bine, dar o să-ţi cer uniforma s-o ard bucată cu bucată... 

Uniforma părea s-o obsedeze. Lindsay îşi închipui că era mai tînără decit o arăta 
chipul ridat. Doar Dumnezeu o fi ştiind prin cîte trecuse. 

— De data asta vom fi avertizaţi dacă va fi vreun pericol urgent. Un prieten de- 
al meu de la ţară mi-a făcut o uşă nouă pe alee, destul de rezistentă încît să nu poată 
fi dărimată nici cu lovituri de tun. Acum, dacă vor veni, va trebui să sune la uşă şi să 
aştepte să cobor. Cînd au venit după Kurt, au spart, pur şi simplu, uşa... 

În ascunzătoare se ajungea printr-o trapă din tavan, ingenios camuflată de 
încrucişarea a două grinzi. Helga aduse o scară dublă din bucătărie, o aşeză într-un 
anumit loc şi se urcă pe ea, cu un cuţit cu lamă subţire în mînă. 

— Trebuie să bagi vîrful cuţitului în crăpătura asta a grinzii, explică ea. Apoi 
împingi în el, cam cum faci atunci cînd eşti cu o femeie. Lindsay aruncă o privire spre 
Christa care se uita fix într-un punct al camerei şi se înroşise. Vîrful cuţitului, continuă 
Helga, împinge într-o bară de oţel, pe care Kurt a ataşat-o trapei. O împingi în sus. 
Aşa! 

O secţiune pătrată din tavanul aparent continuu se căscă, lăsînd la vedere o 
gaură întunecată. Helga lăsă trapa la loc şi cobori scara. Îi luă înapoi în bucătărie, 
mormăind o invitaţie: 

— Dacă vă e foame, pot să vă ofer nişte lichid incolor şi fără gust care se 
cheamă supă. Cel puţin, e caldă. 

— Ai fost acceptat! şopti Christa. 

La trei fix, cu o oră după sosirea lor în apartamentul impecabil al Helgăi, un 
detaşament de poliţie sună la uşă cu gîndul de a percheziţiona întreaga clădire. 


Limba clopotului masiv în formă de cupă, agăţat deasupra uşii apartamentului, 
lovea non-stop pereţii clopotului, ca un pistol automat. Christa tocmai îşi sorbea ultima 
gură din cafeaua diluată, cînd sări de la masă: 

— Ce dracu a fost asta? 

— Soneria uşii de la intrare din alee, zise Helga laconic. 

Deschise o fereastră şi se aplecă mult peste pervaz, ca să depăşească limita 
frontonului ieşit în faţadă, şi să poată privi jos în alee, de-a lungul zidului 


perpendicular. Făcînd semne cu mîna, strigă ceva ce Lindsay, care se ridicase şi el în 

picioare, nu reuşi să înţeleagă. Retrăgîndu-şi capul, cobori în bucătărie şi se întoarse 
lîngă ei din cîţiva paşi. 

— S-ar părea că întreaga poliţie a Munchenului s-a strîns aici jos. Stai în 
mansardă pînă bat de trei ori în trapă cu coada de la mătură. Să nu-ți uiţi pachetul de 
ţigări, mister Lindsay... 

Luă cuțitul pe care i-l întinse Helga şi urcă scările. Reuşi să desfacă sistemul 
primitiv de deschidere din prima încercare şi se întinse să ia valiza pe care o ţinea 
Christa. Helga strînse de pe masă ceştile şi farfuriile, lăsînd doar vasul pe care îl 
folosise ea. 

Clopotul începu să sune din nou. Lindsay urcă sus valiza Christei, în timp ce fata 
strînse mucurile de ţigară şi le înfăşură într-un ziar pe care îl îndesă în buzunarul 
hainei. 

— şapca mea, îi strigă Lindsay. 

Christa şi-o înfundă pe cap şi urcă scara, prinzind mîna pe care Lindsay o 
întinsese ca s-o tragă în mansardă. Helga se întoarse, luă scara, apoi reapăru cu un 
baston cu mîner noduros. Începu să şchiopăteze îndreptîndu-se spre uşă, uitîndu-se la 
cele două capete ce priveau în jos din gura trapei. 

— Reumatismul, făcu ea sec. Îmi ia o veşnicie să cobor scările alea... 

Era limpede că Helga căpătase simţul umorului de cînd sosiseră ei. Lindsay 
închise capacul şi pipăi după zăvor. Îl trase şi aşteptă. Capacul trapei era făcut din 
acelaşi lemn plin de noduri ca şi restul tavanului. Bietul Kurt reuşise să-l mascheze cu 
dibăcie. Christa aprinse o lampă mică pe care o adusese din bucătărie. 

Mansarda avea un aer de Disneyland, cu cele două ape ale acoperişului 
coborînd în pante ascuţite, în loc de pereţi Podeaua era aşezată peste grinzile 
tavanului de dedesubt. Două ferestre minuscule din cele două frontoane ale 
acoperişului fuseseră mascate cu două draperii groase care nu lăsau să pătrundă 
înăuntru lumina zilei. Existau chiar şi doi saci de dormit, iar Christa se întinsese pe 
unul 

— Aşază-te pe celălalt sac de dormit, îl avertiză ea. Scîrţiie podeaua... 

— Cunoşti bine locul ăsta? 

— Da, dădu ea din cap cu o expresie nostalgică. 

Lindsay îşi închipui că probabil petrecuse ceva timp cu Kurt în lumea asta 
micuță şi ascunsă. Se întinse pe sacul de dormit, în preajma trapei, cînd se auziră voci 
dedesubtul lor, voci ce puteau fi auzite cu o surprinzătoare claritate. Sosise poliţia. 

În camera de dedesubt, Helga îl certă pe sergentul de poliţie Berg, un om de 
cincizeci şi opt de ani, cu un stomac amplu şi o mustață atîrnîndu-i în jos. Avea doi 
oameni cu el, cărora le spuse să înceapă percheziţia. 


— Nu poate omul nici măcar să-şi termine prînzul sărăcăcios, că veniţi voi să-i 

tulburaţi liniştea, mormăi Helga, sprijinindu-se în baston. Trebuie să existe vreo lege 
împotriva lucrului ăstuia... 

— Noi suntem legea, îi reaminti Berg cu amabilitate. 

— Atunci trebuie să existe o lege împotriva legii! 

— Căutăm un bărbat şi o femeie, îi explică Berg împăciuitor. Bărbatul poartă 
uniformă SS... 

— Să ştii că aş primi un SS-ist în casa mea! l-aş da de mîncare, l-aş face să se 
simtă ca acasă! Al dracului ce l-aş mai primi... 

— Ei, Helga, îmi fac doar datoria. 

— Atunci spune-le să umble cu atenţie în bucătărie, îi aud deranjiînd vasele. 

Acela fu momentul în care ciotul de lemn căzu din capacul trapei în camera de 
dedesubt. Lindsay îşi lipise urechea de trapă ca să audă mai clar şi se îngrozi. Auzi 
distinct pocnetul pe care îl făcu ciotul lovindu-se de podea de dedesubt, în mijlocul 
unei pauze din conversaţia celor doi. Auzi reacţia lui Berg. 

— Ce-a fost asta? 


Englezul văzu mîna Christei crispîndu-se, înainte de a stinge lampa. Fără a 
atinge lemnul podelei, Lindsay privi în jos cu un ochi prin gaură făcută de ciotul care 
căzuse. Putea vedea bine camera. 

Berg stătea în faţa ferestrei, cu spatele la Helga, cînd căzuse ciotul. Helga oftă 
şi-şi mută bastonul doi paşi mai încolo, acoperind ciotul cu capătul lui. Berg se întoarse 
şi o privi cu suspiciune. Acum nu mai avea niciun zîmbet pe faţă. Devenise un poliţist 
oficial. 

— Soba, fireşte! hîrşii ea. Uneori, continuă cu un sarcasm muşcător, îmi păstrez 
o bucată de lemn, pe care oricît ţi-ar părea de ciudat o ard acolo! Sau există o lege şi 
împotriva acestui lumi? 

Prin gaura din tavan, Lindsay privea şi-şi ţinea respiraţia. Ciotul de lemn ara mai 
mare decît capătul bastonului.Berg nu trebuia decit să se uite în jos... Următoarea 
mişcare va fi să privească în sus. şi cum polițistul nu purta ochelari, avea, probabil, o 
privire excelentă. 

Helga, ursuză şi cu gura strînsă, susţinu privirea lui Berg, apoi continuă să 
vorbească într-un mod agresiv: 

— Nu te-ai uitat încă în dulapul ăla mare. Poate îl am pe SS-istul tău înăuntru, 
printre puţinele mele lucruri. E o grămadă de loc, deşteptule! 

Berg era atît de plictisit, încît se îndreptă spre dulap şi-i deschise ambele uşi. 
Helga se aplecă repede, ridică ciotul şi se îndreptă şchiopătind spre sobă. Folosi o 
mînă ca să aţiţe focul cu vătraiul, iar cu cealaltă mînă aruncă ciotul înăuntru. Berg 


închise uşile dulapului şi se întoarse. 

— Helga, nici mie nu-mi place chestia asta mai mult decît ţie. Omul care poartă 
uniforma SS e un britanic... 

— Ştiu! Are nas coroiat şi o cicatrice pe obrazul drept. 

— L-ai văzut! 

— Berg, aici ai zbircit-o, nebun bătrîn! cîrîi ea, gesticulînd cu bastonul, 
ameninţîndu-l în batjocură. Ar cam fi timpul să te scoată la pensie! 

Se uită urit la cei doi poliţişti care apăruseră din dormitor şi din bucătărie, îşi 
clătinară amîndoi capetele. Arătînd spre uşă, Helga mirii la ei: 

— ştiţi drumul, nu-i aşa, sau aţi uitat cum se iese din apartamentul ăsta atît de 
luxos? 

Berg le făcu semn să iasă, închise uşa şi veni înapoi. Se oprise exact sub gaura 
din trapă. Nu trebuia decit să privească în sus... Lindsay se încordă. Oare ştia de 
existenţa mansardei? 

Berg căută în buzunarul hainei şi scoase o cutie rotundă pe care i-o întinse 
Helgăi: 

— Fratele meu a venit în permisie din Tunisia acum o săptămînă. Au capturat un 
camion englezesc care-şi pierduse drumul prin munţi şi care era plin pînă la refuz de 
cafea englezească. Lyons. Ţine, pentru deranjul pe care ţi l-am cauzat... 

— Mituire! şi piaţa neagră! Mina ca o gheară a Helgăi se întinse şi apucă cutia. 
Eşti un ticălos Berg, dar ştii ceva? Prima ceaşcă de cafea am să o beau în sănătatea 
ta. 

— Acum plec, dar ca să te feresc de alte necazuri, îţi las actul ăsta care 
confirmă percheziţionarea clădirii. Scoase o foaie de hirtie, o întinse pe masă, puse 
data şi semnă, apoi i-o dădu. Dacă vin SS-işti, flutură-le asta sub nas. Este semnat atît 
de mine, cît şi de şeful poliţiei din Munchen. 

— Te conduc jos. Nu protesta! Vreau să mă conving singură că uşa de la stradă 
e încuiată şi zăvorită. Habar n-ai ce specimene îşi găsesc drumul noaptea pe alee. 

— Ba crede-mă că am, rosti Berg vehement. 

Uşa se închise şi apartamentul rămase dintr-o dată nefiresc de tăcut. În 
mansardă, Christa răsuflă uşurată şi îşi întinse picioarele înţepenite. Rămăsese în 
aceeaşi poziţie chircită tot timpul cît durase proba aceea de rezistenţă a nervilor. 

— Cînd s-a desprins ciotul de lemn, eram cît pe-aci să ţip, spuse ea. 

— Cum ţi-ai dat seama? 

Întinse mîna şi arătă în sus. Lindsay văzu deasupra să o licărire de lumină pe 
acoperişul în pantă, lumină ce pătrundea din camera de jos prin gaura lăsată de ciot. 
El îi povesti ceea ce văzuse. 

— Face pe fata bătrină iritabilă, remarcă el. Acum s-a dus să se asigure că au să 


părăsească zona. Pînă se întoarce, vreau să-ţi spun cîteva lucruri pe care trebuie să le 

ştii, dacă mi se întîmplă ceva înainte de a ajunge la întîlnirea de miine. La ora 
unsprezece fix, în faţa catedralei Frauenkirche... 

Îi explică fiecare detaliu al modului în care trebuia să ia legătura cu agentul 
Paco. Ea se cuibări lîngă el, în întuneric, ascultînd cu atenţie. Apoi continuă cu altceva: 

— Dacă ajungi doar tu în Elveţia, cu Paco... 

— Vom ajunge amindoi sau nu vom ajunge deloc, zise ea încrîncenată... 

— E război! Pentru numele lui Dumnezeu, ascultă, Comandanții Aliați vor să 
cunoască localizarea exactă a cartierelor militare secrete ale lui Hitler. Asta poţi să le 
spui mai bine decît mine. Al doilea lucru pe care vor să-l ştie este cine controlează 
maşina de război germană. Ei bine, este Fuhrerul însuşi sau... se opri, întrebîndu-se 
dacă ar trebui să continue sau nu. 

— Mai e ceva, nu-i aşa? zise ea calmă. Despre Fuhrer... 

— Continuă... 

— Chiar de cînd s-a întors din călătoria aceea pe frontul de est, pare schimbat. 
Nu cred să fi observat, pentru că sunt prea speriaţi de prezenţa lui, inclusiv Keitel şi 
Jodl. lar el, de cînd s-a întors, fie ascultă şi nu zice nimic, fie ţipă la ei. Apoi, e ceva în 
neregulă cu mersul lui. Mai sunt şi alte lucruri, mărunte, pe care doar o femeie le 
poate observa. E straniu, mă simţeam de parcă aş fi fost în prezenţa fratelui său 
geamăn, doar că n-a avut niciunul... 

— N-a avut, ai folosit trecutul. Impresia ta trebuie să fie foarte puternică. Am 
observat că nu l-ai menţionat şi pe Bormann cînd te-ai referit la Keitel şi Jodl... 

— Dar şi Bormann s-a purtat ciudat de cînd s-a întors Fuhrerul. De fiecare dată 
cînd mă uitam la Führer în timpul unei conferinţe militare, încercînd să descopăr ce 
părea altfel la el, îl prindeam pe Bormann stînd cu ochii pe mine, ca o pisică la pîndă, 
ca şi cînd ar fi încercat să-şi dea seama de ceva. 

— Ceva despre Fuhrer? 

— Ceva despre mine, adică să-şi dea seama dacă am observat sau nu 
înlocuirea... 

— Înlocuirea! Christa, ai pus degetul pe rană. Au găsit un fals Führer, mai bine 
zis, Bormann l-a găsit. Sunt sigur. Cînd am fost prima oară la Berghof, am fost 
martorul unei scene de coşmar... 

Îi povesti despre bărbatul gesticulînd şi strigînd cît îl ţinea vocea în camera 
înconjurată de oglinzi. Degetele ei îi stringeau braţul, în timp ce el vorbea. La un 
moment dat se plezni cu palma peste obraz de uimire, dar acum stătea nemişcată. 

— Cînd a fost asta? întrebă ea în cele din urmă. Ti-am spus, partea aceea a 
Berghofului era întotdeauna ţinută închisă de comandantul Muller... 

— Cînd am văzut imaginea perfectă a lui Adolf Hitler făcînd piruete în mijlocul 


oglinzilor, la Berghof, Fuhrerul era la mile depărtare, la Smolensk... 

— Sunt ab? Cum e posibil, lan? 

— Nu ştiu. Tot ceea ce ştiu este simplul fapt. lar ceea ce spui tu confirmă 
ipoteza că acel Hitler, care s-a urcat în avion la Smolensk, nu a fost acelaşi cu cel care 
a coborit din el, cînd s-a întors avionul... 

— Să fie un complot? se întrebă ea cu voce tare. 

— Oamenii întotdeauna văd comploturi, conspirații, acolo unde adevărul e mult 
mai simplu. la gîndeşte-te, cine e liantul întregului edificiu al regimului nazist, 
împiedicîndu-i pe generali să lanseze o lovitură de stat militară? 

— Fuhrerul... 

— Deci, orice s-ar întîmpla, trebuie să existe un Führer. Bormann, Goebbels, 
Goering, Ribbentrop şi toţi ceilalţi - ca să nu mai vorbim de Keitel, Jodl şi întregul 
aparat SS sau Gestapo - existenţa tuturor acestora depinde de continuitatea 
existenţei Fuhrerului! 

— Asta înseamnă... 

— Lasă-mă să termin. Dacă vreunul dintre aceşti oameni din vîrful ierarhiei ar 
bănui că s-a făcut o înlocuire, ar îndrăzni oare măcar s-o spună? Ar merge mai 
departe, păstrînd înşelăciunea pentru ei... 

— Dar generalii care sunt împotriva lui Hitler? Guderian, spre exemplu... 

— Dar cît de des îl vizitează pe Führer oamenii aceştia, mai ales acum cînd s-a 
închis tocmai la Vizuina Lupului, făcînd doar scurte călătorii la Berghof. 

— Foarte rar. Ei se așteaptă să-l vadă pe Fuhrer... zise Christa încet. 

— Aşa că nu le va trece niciodată prin cap ideea că o dublură s-ar putea să-i fi 
luat locul, mai ales dacă dublura e îndeajuns de convingătoare. lar după cele ce am 
văzut în perioada primei mele şederi la Berghof, s-ar părea că necunoscutul ăsta a 
avut foarte mult timp să-şi perfecţioneze rolul. 

— Mai e Eva Braun, îi aminti Christa. E cea mai în măsură să descopere 
impostura... 

— şi cît de sigură ar fi poziţia ei; fără Führer? Dacă tot veni vorba, ce fel de 
persoană e? 

— E atrăgătoare, dar n-are nimic în cap. Cea mai mare parte a timpului şi-o 
petrece la Berghof, machiindu-se şi gîndindu-se mai mult la lucruri decît la orice 
altceva. E vanitoasă, se plînge că Fuhrerul nu-i dă prea multă atenţie... 

— Aşa că dublura era pe aproape ca s-o consoleze în timpul lungilor absente ale 
acestuia. Poate au şi avut vreo relaţie, sugeră Lindsay. şi ce s-ar alege de ea fără 
Fuhrer? repetă el. 

— Ar ajunge în mizerie. Tonul Christei nu admitea contrazicere. Soţiile celorlalţi 
nazişti, Ribbentrop, Goebbels şi aşa mai departe, n-o pot suferi. Dumnezeule, încep să 


cred că ai dreptate. Asta explică şi de ce a închis comandantul Miller zona aceea a 

Berghofului... 

— şi de ce a trebuit să aibă un „accident” chiar în perioada în care Bormann a 
făcut substituirea. Sunt convins că Muller a fost omorit, nu era genul care să se 
sinucidă sau să cadă peste parapetul de la Kehlstein. Nu spuneai că s-a auzit o 
explozie puternică în momentul în care avionul Fuhrerului trebuia să se întoarcă de la 
Smolensk? 

— A fost o explozie ca a unei bombe... 

— Probabil s-a prăbuşit avionul, presupuse Lindsay. Cine s-a dus pe aerodrom 
să întîmpine avionul? 

— Martin Bormann. 

— Umbra cenuşie. Întotdeauna alături de stăpînul său şi manipulînd o putere 
imensă „Din ordinul Fuhrerului”. Numai cineva cu o asemenea putere putea face 
şmecheria. 

— Crezi că prăbuşirea avionului a fost un accident? întrebă Christa. 

— Cum era vremea? 

— Groaznică. Era ceaţă de nu puteai să vezi la trei degete în faţă. Au spus că 
avionul fusese deturnat spre un alt aerodrom. 

— Eu sunt aviator. Am văzut ce ceaţă e la Vizuina Lupului. Să încerci să 
aterizezi în asemenea condiţii ar fi aproape sinucidere... 

—  Fuhrerul era mereu nerăbdător. Probabil a intervenit peste pilot, 
supervizîndu-l. 

— Îţi dai seama ce înseamnă asta dacă avem dreptate? Bormann va trimite o 
hoardă întreagă de oameni după noi, cu ordinul de a ne împuşca pe loc. ştim prea 
multe ca să trăim. 


Capitolul 22 


Era ziua de luni crucială - ziua întîlnirii cu Paco. Cu o noapte înainte, Christa şi 
Lindsay dormiseră în sacii de dormit din mansardă, ca s-o protejeze pe Helga în cazul 
în care ar fi venit SS-ul. 

— E o zi înnorată, vino să vezi, zise Christa. 

Trase într-o parte draperia ce masca minuscula fereastră a frontonului care 
încorona clădirea. Dincolo de acoperişurile din apropiere se ridicau două cupole uriaşe, 
odată acoperite cu bronz, dar acum înverzite de rugină. Christa arătă înspre ele. 

— Acolo e Frauenkirche. 

— Destul de aproape. Din cîte am văzut pe harta pe care am studiat-o la 
Londra, există un spaţiu liber în faţa ei. Pe la ora unsprezece vor fi mulţi oameni prin 
preajmă? 

— Gospodine mergînd din magazin în magazin în căutarea unui loc în care s-a 
adus ceva. În momentul în care apare un transport, toată lumea se năpusteşte. 
Mergem împreună de data asta? Vei fi îmbrăcat în civil... 

— Da. 

Nu era tocmai cel mai bun lucru, pentru că vor fi probabil patrule căutînd un 
bărbat şi o fată, dar simţise că avea nevoie de încrederea pe care i-ar fi dat-o prezenţa 
lui în plus, nu avea nicio idee despre modul în care aranjase Paco să-i salveze. Dacă îi 
va lua cu un vehicul, probabil că trebuia ca ei să se urce fără să piardă o secundă. 

Pe la ora zece şi jumătate, mîncaseră micul dejun sărăcăcios pe care li-l oferise 
Helga, dar pe care îl suplinise generos prin cele două ceşti mari de cafea Lyons, din 
cea pe care i-o dăduse sergentul Berg. 

— N-ai pierdut deloc timpul, observă Lindsay. 

Sculată dis-de-dimineaţă, Helga întinsese uniforma SS pe o masă şi, folosind o 
foarfecă de croitorie o tăiase în bucăţi mici, bune de pus pe foc. Scosese nasturii 
metalici şi îi ascunsese într-o pungă mică. 

— Ăştia vor ajunge printr-un canal de scurgere la trei kilometri de aici, anunţă 
ea. 

Un scaun vechi de lemn era aşezat lîngă sobă, cu un ciocan mare pe el. Helga 
arătă înspre el. 

— Am să-l fac bucăţi, lemnul va ajuta lucrurile să ardă. Tava cu cenuşa fierbinte 
o vărs într-o altă pungă, pe care o arunc într-o ladă de gunoi, iarăşi la o bună distanţă 
de apartamentul meu. 

Îi făcu rost lui Lindsay de o pereche de pantaloni uzaţi, de o jachetă şi de o 
haină pe care le probă repede. Pantalonii i se potriveau, dar jacheta era strimtă şi 
scurtă la mîneci. 

— Nu contează, zise Helga. În Germania purtăm astăzi orice lucru pe care 
punem mîna. Problema va fi cu faţa ta... 

— Ce are faţa mea? 

— Eşti prea tînăr, chipul unui posibil dezertor. Apucă bastonul pe care folosise 
ca să-l păcălească pe Berg. la asta şi şchioapătă, prefă-te că ai fost grav rănit, 
incapabil să-ți continui serviciul militar, eliberat din armată. Bănuiesc că aşa e şi în 
Anglia... străzile sunt pline de schilozi care se tîrăsc. 

Lindsay avu grijă să n-o dezamăgească. Britanicii nu făcuseră cunoştinţă cu 
barbara maşină sovietică de fărimiţat oameni cum era cazul Wehrmachtului german, 


nu trebuise să lupte cu cazacii care, cînd trupele germane ridicaseră mîinile pentru a 

se preda, călărind cu sabia scoasă printre rînduri, le tăiaseră mîinile de la încheieturi. 

Se privi într-o oglindă şi fu uimit de transformare. Părul blond îl ajuta, îi dădea 
un aer teuton. Băgă pistolul sub centură şi-şi lăsă jacheta deschisă, ca să poată ajunge 
repede la el, apoi închise doar un nasture al hainei. 

— Astea au fost lucrurile lui Kurt? întrebă el calm. 

— Da. Berg ştia că era aici, dar zisese ce dracu, războiul e oricum nebunesc. 
Oare un englez l-ar uri pe un neamt oarecare, dacă s-ar întîlni? Sau invers? Stătea 
dreaptă şi se uita la el. Tu eşti englez, mă urăşti? 

— Doamne fereşte, după tot ce aţi făcut... 

— Mai bine aţi pleca, fiindcă altfel o să întîrziaţi la întîlnire, spuse sever, 
oprindu-l pe englez în mijlocul frazei. 

Christa o îmbrăţişă şi, ridicîndu-şi valiza, fugi din apartament cu ochii în lacrimi. 
Lindsay îşi ridică şi el valiza, şi se uită la Helga care ridicase ciocanul şi-l vîntura prin 
aer, făcîndu-i semn să se mişte odată. O auzi încuind apartamentul în timp ce-şi pipăia 
drumul, coborînd afurisita de scară. 

— ...0 să întirziați la întîlnire. 

Bătrîna era isteaţă. Îi concediase ca şi cînd i-ar fi trimis la o întîlnire de afaceri 
oarecare, închipuindu-şi prin ce tensiune ar fi trebuit să treacă, plecînd spre acel 
nesigur punct de întîlnire. 


Sus în mansarda ce dădea spre catedrală, Paco reglă lentilele binoclului şi-l 
plimbă uşor pe Neuhauser-Kaufigerstrasse, insistînd asupra spaţiului deschis din faţa 
marii catedrale. Un măturător de stradă stătea lîngă intrare, mînuind o mătură zbîrlită, 
tocită aproape pînă la mîner. Lîngă el se afla o obişnuită ladă de gunoi pe roţi. În timp 
ce curăța caldarimul, îşi tîra piciorul stîng. 

Paco se uită la ceas. Era unsprezece fără cinci. Dacă agentul englez venea 
astăzi, trebuia să apară în următoarele cinci minute. Pînă acum nu observase vreo 
activitate suspectă în zonă, numai o mînă de gospodine obosite, trecînd pe drumul lor 
spre următorul magazin. Unele dintre ele se putea să se fi sculat de la şase ca să 
înceapă devreme. 

Coborînd scara în spirală ce ducea la punctul de observaţie, Paco se grăbi să 
ajungă la parter. Îmbrăcat într-o haină de astrahan şi cu o căciulă rusească de acelaşi 
tip trasă bine peste urechi, Paco părea o persoană bine făcută, care dădea impresia că 
avea ceva avere. 

Dintr-un dulap secret de la parter, agentul scoase o cutie de vioară. Înăuntru se 
afla un pistol-mitralieră Schmeisser încărcat de gloanţe pînă la refuz. 


Christa mergea înainte printr-un labirint de străduţe pavate. Privind în sus, 

Lindsay zări din întîmplare cele două cupole verzi, ceea ce îi spunea cît de aproape se 
aflau de destinaţia lor. Problema care-l rodea de cîtva timp era cum dracu avea de 
gînd Paco să-i scoată teferi de acolo? 

— Opreşte-te! Intră sub o arcadă! 

Intrînd pe o altă străduţă îngustă, Christa îşi strigă avertismentul şi se repezi 
chiar ea să se lipească cu spatele de o poartă dintr-un intrînd. Lindsay se supuse, îşi 
tinu valiza cu mîna stîngă, iar cu dreapta pătrunse sub jachetă ca să apuce pistolul. 
Aruncă o privire de-a lungul aleii, spre stradă din capăt. 

Un camion militar camuflat aluneca încet de-a lungul străzii de la capătul aleii. 
Văzu chiar puştile ieşind din partea din spate, probabil ţinute de trupele ce se aflau în 
spatele camionului. Se uită la ceas: zece şi cincizeci şi opt! Doamne erau în întîrziere. 
Va aştepta oare Paco sau măcar va veni? 

— E în ordine, strigă Christa. 

— De unde ai ştiut? o întrebă după ce o ajunse din urmă. 

— Cu timpul înveţi să recunoşti sunetul unui camion al armatei, sper doar că nu 
au de gînd să se desfăşoare în faţa catedralei. 

— Probabil că sunt multe detaşamente militare care umblă tot timpul pe aici, 
răspunse el încrezător. Cît de aproape suntem? 

— Dincolo de strada aceea, în josul aleii perpendiculare... şi am ajuns. 

— În cazul acesta preiau eu conducerea. Dacă avem probleme, dacă numai unul 
din noi poate să plece cu Paco, tu eşti cea care te duci... 

— Nu, nu pot să te las... 

— Nu-mi face probleme acum, proastă afurisită ce eşti! 

O lăsă în spate, dar nu înainte de a prinde expresia rănită de pe chipul ei, ca 
reacţie la modul în care îi răspunsese. Nu-i vorbise niciodată pînă atunci în felul 
acesta. leşi din alee, aruncînd o privire în ambele părţi. Un şir de oameni se întindea în 
faţa unui magazin. Alţii se grăbeau să li se alăture. Nu era poliţie. Nu erau trupe. 
Traversă strada şi o luă pe alee. În spatele lui, zgomotul paşilor Christei se înteţi, 
încercînd să-l ajungă. Se opri în mijlocul aleii şi se întoarse spre ea. O îmbrăţişă scurt, 
ţinîndu-şi în continuare valiza într-o mînă. 

— lartă-mă, spuse el repede, dar cineva trebuie să ajungă la Londra cu 
informaţia. E vital. 

— Înţeleg, lan. 

Faţa ei se lumină, uşurată. Zîmbi curajoasă, iar el o sărută scurtă. Fata îşi 
muşcă buzele ca să-şi ţină lacrimile. 

— N-am să-ţi fiu o povară, promit... 

— Povară! Doamne sfinte, dar n-aş fi ajuns niciodată pînă aici fără tine. Acum, 


haide, trebuie să ne mişcăm. Cit a bătut ceasul? 

— Unsprezece. Frauenkirche e la capătul aleii. 

Fremătau de emoție. Nervii le erau încordaţi la maximum din cauza spaimei. 
Era momentul decisiv, se gîndi Lindsay, înaintînd grăbit pe aleea umbrită, cu Christa 
pe urmele lui. Ce bine ar fi fost dacă fata nu s-ar fi îndrăgostit de el. 

Se treziră într-un spaţiu deschis. Fu un şoc vizual. După ce se furişaseră ca 
iepurii printr-o mulţime de vizuine înguste, spaţiul deschis îi speria. Se simțeau atit de 
expuşi. Lindsay se opri, cu Christa în spatele lui, pentru a cerceta cu privirea în jur. 

Vastul edificiu al catedralei se ridica deasupra lor, la dreapta. Un Volkswagen, 
căruia i se ataşase o invenţie ciudată deasupra, un rezervor de combustibil sintetic, 
trecea încet pe lîngă el, cu motorul păcănind. Ceva mai departe, un şofer în livrea 
deschidea portiera din spate a unui Mercedes verde, pentru a face loc să intre unei 
siluete masive purtînd haină şi căciulă de astrahan. 

Lîngă Frauenkirche, o furgonetă de marfă stătea parcată lîngă bordură, iar 
şoferul îşi băgase tot capul sub capota maşinii. Defecţiunea părea că-l depăşeşte, aşa 
că stătu acolo mult timp. Un măturător curăța prin apropiere lespezile cu o mătură 
zbirlită, trăgîndu-şi un picior. Lindsay merse pînă în faţa catedralei, îşi băgă în gură cu 
mîna stîngă o ţigară pe jumătate consumată, o aprinse, trase cîteva fumuri şi o stinse 
sub piciorul stîng. 


Cerul era înnorat. O perdea de nori cenuşii acoperea Munchen-ul. Atmosfera era 
apăsătoare, accentuînd încordarea nervoasă a celor doi. Începuse să cadă o burniţă 
măruntă, rece, desfăşurind un văl alb peste oraş. Lindsay se întrebă cît timp va trebui 
să aştepte aşa, trezind suspiciunea prin poziţia sa nemişcată. 

Mercedes-ul verde înaintă, îndreptindu-se spre ei cu viteză. Lindsay îl văzu 
apropiindu-se, nu părea probabil... 

— Actele! Actele dumneavoastră! 

— Fii atent, lan! strigă Christa cu disperare în glas. În spatele tău! 

Ticăloşii se ascunseseră înăuntrul bisericii. Erau doi SS-işti. Primul, un individ 
înalt, întindea mîna sigur pe sine după acte. Al doilea, scund şi durduliu, ţinea la 
subsuoară un pistol-mitralieră. 

Lindsay se răsuci, aruncă o ochire rapidă celor doi bărbaţi, apoi atenţia îi fu 
atrasă de mişcarea de dincolo de catedrală. şoferul îşi scosese capul de sub capota 
furgonetei, iar din spatele ei răsăriră oameni în uniformă cenuşie, înarmaţi cu puşti. 

În ce parte s-o ia? 

Urmă un scrişnet de cauciucuri care derapează, un scîrţiit de frînă pusă brusc. 
Mercedes-ul verde alunecă pe marginea bordurii, aproape de ei. Silueta din spate 
deschise larg portiera maşinii. 


Măturătorul îşi pierduse şchiopătatul, aruncase mătura şi acum răscolea prin 

lada de gunoi. Se ridică brusc, ţinînd ceva în ambele miini. Lindsay recunoscu cîteva 
grenade de mînă. Zburară prin aer, aterizînd în faţa soldaţilor în cenuşiu ce coboriseră 
din furgonetă. Detonară cu bufnituri surde. 

Soldaţii făcură acrobaţii ciudate prin aer, sărind înainte ca marionetele pe 
sfoară, azvirlind puştile, prăbuşindu-se pe spate. Măturătorul îşi aruncă al treilea 
proiectil. Ateriză aproape în acelaşi loc, şi un nor de vapori negri se răspîndi şi acoperi 
furgoneta şi soldaţii răniţi. Era o bombă fumigenă... 

O mînă se întinse din spatele Mercedesului şi-i prinse încheietura. O voce îi 
strigă un ordin. Era în engleză. 

— Urcă o dată, prostule! Vrei să murim cu toţii... 

— Fata mai întîi... 

Lindsay se întoarse s-o apuce pe Christa şi s-o arunce în maşină cu capul înainte 
dacă era necesar, dar ea nu era atit de aproape, încît s-o poată prinde. O privelişte 
înfiorătoare îi izbi privirea. Urlă ca un animal rănit. 

Scăpase valiza. Silueta îmbrăcată în astrahan, care îi dăduse ordinul tăios, îi 
ţinea încă mîna stîngă, cu o strinsoare de fier. Cu mîna dreaptă, scoase pistolul şi ţinti. 
Era îngrozit. 

SS-istul - porcul cel mic şi gras - îl ţintea cu ţeava pistolului-mitralieră, gata să-l 
doboare. Dar Christa stătea în drum - mascîndu-i deliberat linia de ochire în Lindsay. 
O, Doamne, Dumnezeule! 

SS-istul apăsă pe trăgaci şi goli în ea jumătate din încărcător. Fata se prăbuşi 
înainte, cu miinile pe stomac. Sîngele inundă pavajul. Îndărătul corpului ei apăru 
SS-istul cel gras. Lindsay îl împuşcă în cap de două ori, ţintind drept, cu mîna sigură ca 
o stîncă. 

Trase şi a treia oară, dar mîna care îi strîngea încheietura îl smuci în acelaşi 
moment şi glonţul devie în gol. Nu mai conta. SS-istul căzuse lîngă victimă sa. 

— Dacă nu te urci în maşină, te împuşc cu mîna mea, şuieră în engleză vocea. E 
moartă, nu vezi... 

Se urcă în maşină, trînti uşa, devenind conştient de celelalte lucruri care se 
întîmplaseră. Măturătorul îi ridicase valiza, se urcase pe locul din faţă şi închise uşa. 
Maşina porni. 

Lindsay se răsuci şi privi pe geamul din spate. Mai prinse doar o ultimă imagine: 
corpul zdrobit al Christei zăcînd pe caldarim. Speră să fi murit imediat. Picioarele ei 
zvelte erau desfăcute într-un unghi ciudat. 

— Mi-a salvat viaţa, spuse. 

Nimeni nu păru interesat. Motorul puternic al Mercedesului îi purta pe străzile 
Munchenului cu o viteză nebunească. Individul îmbrăcat în astrahan de lîngă el avea 


un pistol-mitralieră în braţe, iar la picioarele lui se afla o cutie de vioară care 

ascunsese probabil arma. 

Lindsay simţi că nu-i mai păsa dacă scăpau sau nu. Nu se putea opri să se 
gîndească la modul în care Christa se transformase în scut uman, ca să-l apere pe el. 
lar el, cu cîteva minute mai devreme, o făcuse proastă afurisită. Maşina încetini, 
intrînd pe o stradă pustie, apoi o făcu la stînga într-o înfundătură. 

Simţi o mînă pe braţ. Se uită în jos şi îşi dădu seama că încă strîngea în mînă 
Luger-ul. Uitase cu totul de lucrul acela blestemat, arma procurată de Christa. Tonul 
însoţitorului său era îngrijorat: 

— Piedica de siguranţă e încă ridicată... 

— Bine, bine! 

Puse piedică şi se uită în faţă. Erau la capătul drumului înfundat. Acum observă 
un garaj deschis. Maşina se strecură înăuntru şi se opri. şoferul sări jos şi închise uşile 
garajului. Nimeni nu rosti vreun cuvînt în timp ce acesta urcă pe un planşeu de beton 
şi o lumină se răspîndi de sus. Mirosea a petrol. 

Individul cu haină şi căciulă de astrahan se învirti în jurul maşinii şi se uită la 
Lindsay. Era de aceeaşi înălţime cu el, iar vocea îi fuse tăioasă cînd puse o întrebare: 

— Misiunea era să te ridicăm pe tine. Cine era fata? 

— O secretară nemţoaică a lui Hitler. Fără ajutorul ei n-aş fi reuşit să ajung pînă 
aia, ca să mă puteţi ridica voi. 

— C'est la guerre... 

Individul îşi scoase căciula de astrahan, dînd la iveală un păr des, blond, un nas 
şi o bărbie bine proporţionale, pe o faţă cu o osatură puternică şi ochi verzi. Lindsay se 
trezi în faţa unei fete. Avea în jur de douăzeci şi şapte de ani, se ţinea dreaptă şi era 
extrem de atrăgătoare. 

— Sunt Paco, zise ea. Acum, tot ce avem de făcut este să trecem înapoi în 
tabăra Aliată. Simplu? Da sau nu? 


Capitolul 23 


— Am stabilit un cartier general de luptă! Avem ca obiectiv prinderea celor doi 
fugari! Eu însumi voi prelua comanda... 

Bormann era îmbrăcat în uniforma obişnuită, cu pantalonii băgaţi în cizmele 
înalte şi cu faţa pătrată înroşită de furie. Se opri în mijlocul frazei cînd Fuhrerul făcu un 
gest de dezaprobare. 

— Serios, Bormann, comentă Fuhrerul cu blîndeţe şi oarecum amuzat, nu ne 

luptăm cu Jukov şi diviziile sale sovietice. Cel puţin, nu acum. E vorba doar de doi 
oameni. 

Se crease o harababură generală şi Reichsleiter-ul era cauza. Ceea ce trebuia 
să fie o conferinţă militară fusese deviată de intervenţia lui Bormann, care ridicase 
problema lui Lindsay şi invitase persoanele implicate să participe la discuţie. Opt 
oameni erau strînşi în sala imensă de la Berghof, cea cu vitralii faimoase. 

Keitel şi Jodl şedeau unul lîngă altul pe sofa, nici măcar ostenindu-se să-şi 
ascundă plictiseala. Ceilalţi patru erau colonelul Jaeger cu aghiotantul său, Schmidt, 
reprezentantul Gestapoului, Gruber, şi Gustav Hartmann de la Abwehr. 

— Am înţeles, mein Führer, se grăbi Bormann să fie de acord. 

Se sprijini pe spate de scaunul său şi-şi încrucişă picioarele scurte şi grase cînd 
tocmai sună telefonul. Bormann se năpusti pur şi simplu şi duse receptorul la ureche. 

— Da, Mayr, aici e Bormann. L-ai prins? 

Urmă o pauză în care ascultă ce spunea Mayr, iar Hartmann, privindu-i expresia, 
fu convins că ştie ce s-a întîmplat. Murea să-şi aprindă pipa, dar în prezenţa lui Hitler 
nu era permis fumatul. În continuare, chipul lui Bormann putea fi citit cu uşurinţă, ca o 
carte... 

— Mayr, e imposibil, protestă Bormann. Nu ţi-am dat un telefon despre nicio 
întîlnire a lui Lindsay cu un agent Aliat. Ce se întîmplă aici? De ce n-ai verificat 
telefonul pe care l-ai primit? Aşteaptă o clipă... 

Astupă cu o mînă receptorul şi se uită încruntat la ceilalţi 

— Cineva de aici, de la Berghof, s-a dat drept persoana mea cînd a vorbit cu 
Mayr. 

Privirea sa întîrzie asupra lui Keitel şi Jodl. Keitel, cu bărbia sprijinită în virful 
bastonului, privea în gol, ca şi cînd Bormann nici n-ar fi existat. Jodl îşi încrucişă 
braţele şi-l privi pe Bormann cu o expresie sumbră. Atmosfera era tensionată. 
Bormann continuă convorbirea: 

— Ascultă, Mayr, explodă el. Spui că cineva care pretindea că sunt eu ţi-a spus 
de întîlnirea asta, că ai acţionat în consecinţă şi că Lindsay a apărut, aşa că probabil 
acum e în mîna ta... În regulă, continuă... 

Celelalte persoane din cameră tăceau. Fuhrerul îşi cercetă unghiile cu o 
expresie plictisită. Hartmann îşi păstra un chip calm, distrindu-se pe seama 
incidentului. 

— Dimineaţa asta, zici... Bormann părea că se îndoieşte de spusele lui. Aşteaptă 
o clipă, repetă el, apoi se uită la ceilalţi. A avut loc un masacru în faţa catedralei 
Frauenkirche, au fost ucişi soldaţi. 

— Dă-mi receptorul! // repezi Hitler. 


Atitudinea sa pasivă se transformă într-una din neprevăzutele sale schimbări 

ale stării de spirit. Stătea foarte drept, cu telefonul la ureche. 

— Aici e Fuhrerul. Durează prea mult. Spune-mi în cîteva cuvinte ce s-a 
întîmplat... 

Hitler ascultă atent, din cînd în cînd punctînd ceea ce i se spunea cu un „da” 
sau „nu”. Asta era o altă legendă neîntemeiată cu privire la Führer, cugetă Hartmann, 
în timp ce se întinse după pipă şi şi-o puse în gură, fără s-o aprindă. Legenda că Hitler 
nu e capabil să asculte pe cineva vorbind. Cînd era interesat de un subiect, Fuhrerul 
ştia să asculte cu cea mai mare atenţie din lume. 

— Fă tot ce poţi, Mayr, îi spuse Fuhrerul în cele din urmă. Desfăşoară o reţea de 
bariere, aşa cum ai sugerat. Englezul nu trebuie să părăsească Germania. Aş prefera 
să-l prindeţi viu. Raportează regulat lui Bormann, pe măsură ce înaintezi. Fă tot ce 
poţi, Mayr. 

Închise telefonul şi începu să umble agitat încoace şi încolo în camera largă, cu 
mîinile la spate. Trecură cîteva minute pînă începu să vorbească: 

— A avut loc un accident teribil. Christa Lundt, secretara mea favorită, a fost 
împuşcată mortal. 

— De englez, Lindsay... se repezi Bormann. 

— Nu! Hitler se uită la el cu dispreţ. Ţi-aş rămîne recunoscător, dacă ai tăcea 
din gură pînă termin de vorbit. Dar poate eşti curios să auzi că cel care a împuşcat-o 
pe Christa a fost un membru al SS-ului... 

Hartmann se uită la Jaeger şi văzu, pur şi simplu, cum îi fugea sîngele din obraz 
la auzul veştilor. Fuhrerul folosea evenimentul pentru a-i scoate din sărite pe aproape 
toţi cei de faţă. Se opri în faţa lui Gruber care se grăbi să se ridice în picioare. 

— Stai jos! îl repezi Hitler. După cîte se pare, pe baza informaţiilor primite, 
azi-dimineaţă la Munchen a fost pregătită o capcană. Gestapo-ul lipsea cu desăvirşire. 
S-ar părea că habar n-are nici măcar de ceea ce întîmplă în München... 

Se întoarse pe călciie şi se uită la Hartmann. Ofiţerul Abwehrului se uită în spate 
cu pipa neaprinsă între dinţi. Atitudinea Fuhrerului se schimbă din nou, surprinzător de 
brusc, adresîndu-i-se lui Hartmann cu calm: 

— Abwehr-ul avea cunoştinţă de aşa ceva, în legătură cu o întîlnire în centrul 
Munchenului? 

— N-am auzit niciun cuvînt, mein Führer. Altfel, aţi fi fost primul care aţi fi 
aflat... 

Ceea ce nu era la drept vorbind şi neapărat adevărat, dar ocazia de a acumula 
un punct înaintea Gestapoului era prea importantă pentru a fi ignorată. ÎI privi pe 
Fuhrer, care dădea din cap, ca şi cînd ar fi spus că asta era exact ceea ce se aştepta. 
Hitler făcu un gest de concediere. 


— Bormann, descurcă-te cum poţi. Las toată această poveste nefericită în 

mîinile tale. Asigură-te că s-au trimis flori şi condoleanţe din partea mea rudelor 
Christei. Merg să mă odihnesc în camera mea. 

După ce Keitel şi Jodl îl urmară pe Hitler şi părăsiră camera, o ceartă la scară 
înaltă se iscă între cele două organizaţii ce luptau pentru supremație în încercarea de 
a-l dobori pe englez. Gestapo şi SS, Gruber şi Jaeger, se confruntau puternic, în timp 
ce Hartmann stătea şi asculta. 

Era o metodă specifică lui Bormann, învățată de la Führer, să facă să intre în 
competiţie două grupări puternice, una împotriva celeilalte. Bormann încălcă regulile 
de bază, telefonîndu-i lui Mayr pentru a-i transmite noi ordine. 

— Mayr, englezul, locotenent-colonelul de aviaţie Lindsay, este un spion şi 
trebuie împuşcat imediat ce este văzut. Ai înţeles? Din ordinul Fuhrerului! 

Trînti telefonul, iar Hartmann aproape că se aşteptă să-l vadă dînd salutul 
nazist. Avu una din rarele lui intervenţii: 

— Reichsleiter, ordinul acesta a fost greşit. Hitler însuşi i-a spus lui Mayr: „Aş 
prefera să fie prins viu”. 

— Asta a fost mai devreme, se repezi Bormann. Mai tîrziu, cînd a devenit 
conştient de ceea ce se întîmplase, mi-a spus să mă descurc cum cred de cuviinţă. 
Dumneata, de asemenea, vei fi implicat. Dumneata l-ai interogat pe Lindsay, deci îl 
cunoşti. De acum încolo îţi vei dedica toate orele zilei localizării acestui spion englez. Îl 
vei urmări dacă e nevoie pînă la capătul pămîntului... 

— În acest caz, am nevoie de o grămadă de bani, zise Hartmann repede. 

— Fonduri nelimitate îţi vor fi puse la dispoziţie. Gruber, ce măsuri propui să 
luăm? 

— Închideţi întregul Munchen. Toate ieşirile trebuie blocate. 

— Asta nu ajunge, îl întrerupse Jaeger, desfăşurind o hartă a Bavariei şi indicînd 
pe ea cu degetul. Încotro e mai probabil că se va îndrepta Lindsay? Aceasta este cheia 
întregii operaţiuni şi cred că ştiu răspunsul. 

— Ei bine? întrebă Bormann. 

— Spre Elveţia! Trebuie să împiînzim cu trupe aria dintre Munchen şi graniţa 
elveţiană. Toate trenurile ce merg în acea zonă trebuie să fie dotate cu echipe 
speciale de inspecţie în haine civile. Asta cere concentrarea forţelor noastre. Blocarea 
drumurilor trebuie organizată pe toate rutele ce duc la frontiera elveţiană. Toate 
aerodromurile trebuie păzite de gărzi, discret, din moment ce e vorba de o serie de 
capcane. 

— De ce să ne mai batem capul şi cu aerodromurile? întrebă Gruber. 

Jaeger îl privi cu dispreţ. 

— Ai uitat că Lindsay e comandant de aviație şi că la început a zburat de la 

observind cum se pilotează avionul... 

— Am înţeles ce vrei să zici, mormăi Gruber şi se domoli. 

Stînd în linişte şi pufăind din pipă, Hartmann trebui să recunoască energia şi 
abilitatea organizatorică a colonelului SS. Un inegalabil comisar în criminalistică pe 
timp de pace, Hartmann punea mult preţ pe dovezi. Puse o întrebare: 

— Îți bazezi toate acţiunile pe logica faptului că Lindsay se va îndrepta spre 
Elveţia? 

— Păi, nu e firesc? se întoarse Jaeger la el agresiv. M-am pus pe mine în locul 
adversarului, aşa cum fac întotdeauna pe front. Ai vreun comentariu? 

— Prefer să ascult cum îţi plănuieşti acţiunile cu meticulozitate, răspunse 
Hartmann ambiguu. 

— În orice caz, interveni Bormann, dumneata eşti genul care lucrează exclusiv 
pe cont propriu, Hartmann. 

Noi ne bazăm pe contactul pe care îl vei lua, via Berlin, cu agenţii Abwehrului 
din Elveţia. Orice informaţie vei obţine o vei trece colonelului Jaeger. 

— Spune-mi precis, Bormann, ce s-a întîmplat azi-dimineaţă în Munchen? Ai 
folosit cuvîntul „masacru”. 

— Mayr a ratat misiunea. Cît despre ce s-a întîmplat... 

Hartmann ascultă cu atenţie în timp ce Bormann repetă în amănunt convorbirea 
avută cu Mayr. Colonelul Jaeger făcuse deja legătura cu Munchen-ul, dîndu-i lui Mayr o 
serie de ordine rapide. Hartmann se încruntă cînd Bormann îşi încheie relatarea, lucru 
care îl irită pe Reichsleiter. 

— Ce mai e, Hartmann? 

— E îngrijorător. Salvarea englezului a fost plănuită excelent, ca o operaţiune. 
Măturătorul care aruncă grenade şi bombe fumigene în trupele noastre... aici e o mînă 
de maestru. 

— Poţi să spui asta! i-o tăie Bormann. Mai mulţi oameni de-ai noştri au fost 
ucişi. 

— Mai mult, continuă Hartmann, nu avem nicio descriere a grupului celor trei 
care l-au înhăţat pe Lindsay din capcana atit de bine aranjată de noi. şeful părea a fi 
omul care purta căciulă şi haină de astrahan. Nu avem nicio descriere. Apoi erau 
măturătorul şi şoferul în livrea, care conducea Mercedes-ul - din nou nicio descriere. 
Cum dracu au făcut rost de un Mercedes? 

— Bineînţeles că l-au furat! interveni Gruber care se simţea ignorat. 

— Posibil, Gruber, aprobă Hartmann amabil. Acum, te întreb altceva. Gestapo-ul 
cheltuieşte sume fabuloase şi are nu ştiu cîţi angajaţi, aşa că trebuie să ştii, spune-mi 
ce informaţii aveţi despre un grup de acţiune secretă care operează în aria 

Acum, că devenise centrul atenţiei, Gruber părea a fi incomodat. Bormann se 
uita lung la el. Jaeger tocmai încheiase convorbirea cu Mayr şi stătea de asemenea şi 
se uita. 

— Sunt atîtea zvonuri pe care trebuie să le verificăm. E război... Începu el să 
divagheze. 

— Gruber! Vocea lui Bormann sună sarcastic. Îţi puteam spune şi eu că e război. 
Toţi lucrăm stînjeniţi de acest handicap, dar, totuşi, ne facem datoria. 

— Vreau să zic, un grup specific, Gruber, insistă puţin Hartmann. Pot fi sabotori, 
şi atunci probabil aţi descoperit explozive. Pot fi spioni, şi atunci probabil secţia 
voastră de transmisiuni a descoperit emisii radio neautorizate. Pot fi subversivi, şi 
atunci probabil aţi găsit propragandă antinazistă. Ei bine? 

Chiar şi Bormann simţea admiraţie şi invidie pentru modul în care ofiţerul 
Abwehrului îl încolţise pe Gruber. Gruber trase puternic aer în piept, avînd palmele 
umede de transpiraţie, apoi replică: 

— Nu am aflat de existenţa unui asemenea grup, şuieră el. În mod evident, 
aceşti asasini au venit în oraş de undeva din afară, l-au salvat pe englez şi au plecat... 

— În mod evident! tună Jaeger. Cum ar fi putut să ştie sigur cînd va putea 
Lindsay să scape. Doar era în Germania de ceva vreme şi în cea mai mare parte a 
timpului a stat la Vizuina Lupului! E limpede că aceşti oameni l-au aşteptat în Munchen 
pînă au reuşit să scape, iar Gestapo-ul nici n-a avut idee de existenţa lor! 
Incompetenţă inadmisibilă! 

— Am să-i raportez acest limbaj Reichsleiterului Himmler, izbucni Gruber. 
Remarca dumneavoastră sună a trădare... 

— Aşa deci! Jaeger făcu un gest dispreţuitor. În timp ce dumneata şi Himmler 
veţi discuta prieteneşte, eu îmi voi dedica toată energia capturării nu numai a 
englezului, ci şi a celor trei spioni subversivi care şi-au făcut de cap sub nasul vostru! 

Doar Hartmann observă aerul de satisfacţie îngimfată de pe faţa lui Bormann. 
Dezbină şi neutralizează puterea tuturor posibililor rivali. Stătea nemişcat în timp ce 
Gruber şi Jaeger se uitau lung unul la altul, iar Bormann interveni, cu un ton de data 
asta rezonabil şi domolit: 

— Sunt de acord că planul colonelului Jaeger de închidere a graniţei cu Elveţia 
sună rezonabil. Pe de altă parte, sunt sigur că Gestapo-ul, cu toate resursele pe care le 
are la îndemînă, îşi poate aduce o contribuţie majoră. Întîlnirea se suspendă. 

Cei trei bărbaţi părăsiră camera, lăsîndu-l pe Hartmann singur. Acesta se ridică 
şi se aplecă peste harta la scară mare pe care Jaeger o întinsese pe masă. Fiind un om 
singuratic, Hartmann căpătase obiceiul de a murmura cu voce tare ceea ce avea în 
minte şi voia să-şi clarifice. 


„Lindsay şi însoțitorii săi ar trebui să-şi dea seama că ultimul lucru la care s-ar 

aştepta cineva ar fi ca ei să se întoarcă la Salzburg. Doar Lindsay abia a părăsit 
Salzburg-ul... Depinde de cît de inteligenţi sunt...” 

Îşi folosi coada pipei ca să traseze pe hartă ruta de la München la Salzburg şi de 
acolo mai departe. Următoarea destinaţie era Viena. 


— Acum, locotenent-colonele Lindsay, te poţi considera în siguranţă, din 
moment ce corespunzi descrierii care ne-a fost dată, îi spuse Paco. Schimbaseră, de 
asemenea, parola pe care le-o dăduse Browne în Londra. 

— şi ce s-ar fi întîmplat dacă nu aş fi corespuns? întrebă Lindsay. 

— Te-aş fi strangulat. Face mai puţină gălăgie şi economisesc gloanţele. 

Cel care dădu această replică moralizatoare era omul care trecuse drept şofer. 
Paco, cea care părea să conducă grupul, se întoarse spre el. 

— Să nu te mai prind a doua oară că vorbeşti în felul acesta cu oaspetele 
nostru. Este o persoană foarte importantă, nepotul unui duce englez... 

Trecuse o jumătate de oră de cînd Lindsay fusese aruncat în Mercedes şi purtat 
prin Munchen cu o viteză nebună, plimbarea încheindu-se într-un garaj. O uşă ascunsă 
într-un dulap, în fundul garajului, ducea la o scară care cobora într-un subsol, o 
cameră lungă cu cîte două paturi suprapuse, lipite de doi pereţi opuşi. 

O dată închisă uşa secretă, care era făcută dintr-o placă de oţel căptuşită cu 
lemn, astfel încît să nu sune a gol, dacă era ciocănită din interiorul garajului, Paco făcu 
prezentările: 

— El e Bora, spuse ea arătînd spre „şoferul” cu chipul aspru. Vorbeşte bine 
engleza. Dă mîna cu el, Bora... 

Era la fel de înalt ca Lindsay, de vreo treizeci de ani, cu privirea neprietenoasă, 
aşa că englezul îl antipatiză pe loc. Din fericire, se pregătise să-şi ţină mîna ţeapănă, 
pentru că Bora îl strînse puternic, ca şi cînd s-ar fi luptat cu el. 

— Ai grijă cum te porţi, Bora, spuse Paco calm, te-am văzut... 

— Bora este numele unui vînt uscat şi puternic care bate în Adriatica, observă 
Lindsay. 

— Ei bine, acum îţi poţi da seama de ce i-am dat acest nume de cod. 

Se întoarse spre celălalt bărbat, care avea probabil în jur de patruzeci de ani, cu 
chipul ars de soare şi cu o licărire amuzată în ochii şireţi. 

— El e Milic. şi el vorbeşte engleza, dar nu te aştepta la perfecţiune. 

— Milic e încîntat să-l cunoască pe englez... fata pe care au împuşcat-o naziştii 
era o prietenă apropiată? 

— Vrea să te întrebe, interveni Paco în maniera ei deschisă, dacă erai sau nu 
îndrăgostit de ea. Erai? 


— Nu, răspunse Lindsay scurt. 

— Dar cred că ea era îndrăgostită de tine, continuă Paco. 

O voce blîndă, provocatoare, care contrasta în mod ciudat cu înfăţişarea ei, cu 
modul în care îşi ţinea umerii foarte ţepeni. Privirile ei domoale, îngrijorate, îl 
cercetară. 

— A fost o tragedie, răspunse Lindsay. 

— Deseori se întîmplă ca unul să iubească, iar celălalt să fie iubit. Cred că 
scriitorul vostru, Somerset Maugham, a spus ceva de genul acesta, zise ea, apoi 
schimbă brusc subiectul. Acum am să-ţi povestesc cîte ceva despre mine. 

Paco, acesta era numele de cod, avea douăzeci şi şapte de ani. Mama ei fusese 
englezoaică, iar tatăl sîrb, profesor de limbi la Universitatea din Belgrad. Învăţase la 
Godolphin, un pension englez, îşi continuase studiile în Elveţia, apoi se întorsese în 
Iugoslavia. Vorbea fluent engleza, germană şi sîrbo-croata. 

— Cînd Hitler a bombardat Belgrad-ul, amîndoi părinţii mei au fost ucişi. Într-o 
singură noapte am devenit orfană. Nu trebuie să mă compătimeşti, Lindsay, aşa s-a 
întîmplat şi cu foarte mulţi englezi. M-am alăturat partizanilor. În lugoslavia e aproape 
ceva obişnuit ca o femeie să poarte arme, ca un bărbat. Germana pe care o ştiu îmi 
foloseşte, îmi permite să pot opera pe teritoriul Celui de-al Treilea Reich. 

— Probabil că te afli în contact cu Londra, sugeră Lindsay. 

— Există o limită a ceea ce trebuie să ştii, zise Paco brusc. Dar cîteva informaţii 
despre oamenii de care depinde acum viaţa ta, şi a căror viaţă poate depinde de tine 
în momentele critice, ne pot ajuta să devenim o echipă. ştii, comandorule, trebuie să-ţi 
atrag atenţia că nu eşti decît un novice în jocul ăsta periculos... 

— Dar am scăpat de la Berghof, se răsti Lindsay. 

— E adevărat. Ochii ei verzi îl cercetară. Ăsta e un semn promiţător pentru 
viitor, zise, apoi vocea îi deveni din nou severă. E rîndul lui Bora. A ucis o mulţime de 
nemți şi nu are încredere în niciunul. Soţia lui a fost ucisă în bombardamentul din 
aceeaşi noapte în care au fost omoriţi şi părinţii mei. Dar cred că şi-a găsit vocaţia de 
luptător. N-ai să mă crezi, însă înainte de război a fost tîmplar, făcea scaune de lux... 

— Crezi că e amuzant, Paco? zise Bora pe un ton agresiv, în timp ce curăța 
puşca. 

— Cred că e doar ciudat. Acum îţi foloseşti mîinile îndemînatice la crearea unor 
complicate sisteme explozive. Odată creai, acum distrugi... 

— E război. 

Fata nu fu deloc tulburată de atitudinea lui Bora. În timp ce ea îşi aprinse o 
ţigară, Lindsay fu uimit de seninătatea ce nu părea s-o părăsească niciodată. Îşi 
scutură părul blond, privind spre cel de-al treilea membru al grupului. 

— Acum e rîndul lui Milic... Tonul îi deveni mai afectuos. A fost spărgător de 

vacanţă la Zagreb cînd a izbucnit războiul. E foarte stăpiîn pe el. Mă urmăreşti? 

— Cred că da, răspunse Lindsay, fără să se uite la Bora. 

— Deci, continuă Paco, din acest moment trebuie să ne grăbim să ieşim din 
Germania înainte ca eficientul aparat nazist să aibă timp să se organizeze. Pînă la 
noapte trebuie să plecăm. 

— E foarte repede, comentă Lindsay. 

— Sper să fie îndeajuns de repede. Tu poţi să rămii aici. Milic şi cu mine trebuie 
să mergem să vedem ce se întîmplă prin oraş, înainte de a te însoţi pînă în locul în 
care vei fi în siguranţă... 

— şi unde voi fi în siguranţă, dacă mi se permite să întreb? 

— În Elveţia. 


Colonelul Jaeger stătea cu mîinile în şold, supraveghind tot ce se întîmplă în 
interiorul gării principale din Munchen. Bătea un vînt rece, măturînd foile de hirtie şi 
aruncîndu-le pe şinele de tren, îngheţind pînă la oase pe cei prezenţi. Jaeger era 
îmbrăcat cu haina sa militară căptuşită cu blană. Schmidt, aghiotantul său care abia 
sosise, îşi lovea mîinile cu mănuşi una de alta. 

— Toate punctele de graniţă cu Elveţia au fost baricadate şi înarmate, îl informă 
Schmidt pe şeful său. Asta duce la o criză disperată de oameni, ca de obicei, dar 
suntem siguri că nu vor scăpa peste graniţă pe şosea. 

— şi nici cu trenul, afirmă Jaeger. Toate trenurile spre Elveţia au cîte o echipă 
specială de control. Au primit descrierea englezului şi ordinul de a cerceta actele 
tuturor pasagerilor, fără a ţine cont dacă vor corespunde sau nu descrierilor. Poate ne 
pică în plasă şi vreun alt peşte interesant... 

Se opri, iar Schmidt îi urmări privirea. O fată cu părul blond, avînd pînă în 
treizeci de ani, tocmai se oprise lîngă una dintre patrulele lui Jaeger. Purta o haină de 
piele scumpă şi o fermecătoare căciuliţă de blană aşezată pe virful capului. Privi în jur, 
ochii i se întîlniră cu cei ai lui Jaeger, apoi îşi continuă conversaţia cu cei doi soldaţi. 

— E frumoasă, zise Jaeger apreciativ. Poate are nevoie de puţin ajutor. 

Plecă de lîngă Schmidt, care zîmbi ironic. Colonelul era cunoscut pentru 
slăbiciunea pe care o avea faţă de femeile frumoase. Cînd îl văzură pe Jaeger 
apropiindu-se, soldaţii luară poziţie de drepţi şi salutară. 

— E vreo problemă? întrebă Jaeger îndatoritor. 

— Oamenii aceştia nu-mi dau pace... Paco se întoarse spre Jaeger şi-l privi lung. 
Sunt baroana Werther, nepoata generalului Speidel... 

— Lăsaţi-mă pe mine să rezolv problema... Jaeger îi concedie pe oamenii săi cu 
un gest scurt, întorcîndu-le salutul, fără să-şi dezlipească ochii de la Paco. Caută un 

— Vi se pare că arăt a spion, domnule colonel? întrebă Paco. 

— Bineînţeles că nu, doamnă baroană, se înclină Jaeger. 

Fata avusese într-adevăr un efect instantaneu asupra lui, iar Jaeger se credea 
un cunoscător al sexului frumos. Bineînţeles, toată propaganda ariană era o vorbărie 
goală, dar scepticul colonel, continuînd să se uite la chipul din faţa lui, începu să se 
întrebe dacă nu era o fărimă de adevăr în ea. 

— Din moment ce aveţi rude în armată, sugeră el, poate veţi accepta să luaţi 
masa de prînz cu mine, ca să-mi pot exprima în mod practic regretul pentru 
neplăcerea pe care aţi suferit-o. Am o masă rezervată permanent la „Cele Patru 
Anotimpuri”... 

Aştepta, oarecum surprins de promptitudinea cu care acţionase, şi chiar mai 
surprins cînd îşi dădu seama că îi aştepta răspunsul cu sufletul la gură. Fata se uită la 
el sigură pe ea, analizînd între timp propunerea. Jaeger era sigur că era o respingere. 

— Acesta este motivul adevărat, domnule colonel, pentru a vă exprima 
regretele? 

Îl ţinea în tensiune. Era aproape ridicol, dar dorea cu disperare să ajungă s-o 
cunoască mai bine, iar ea îl descumpănise cu totul prin ultima întrebare. 

— Va fi o onoare pentru mine, răspunse el sincer, să am plăcerea de a fi însoţit 
de dumneavoastră la „Cele Patru Anotimpuri”. Pur şi simplu, pentru prînz, vă dau 
cuvîntul meu de ofiţer... 

— şi de gentleman? zimbi ea ca să încheie cu joaca de-a şoarecele cu pisica. Aş 
fi foarte încîntată să vă însoțesc, pentru prînz... spuse ea calmă. 


— Alfred, făcu Jaeger prezentările, doamna este baroana Werther, nepoata 
generalului Speidel. Îţi încredinţez comanda operaţiunii în timp ce noi vom lua prînzul 
la „Cele Patru Anotimpuri”. Succes la vînat! 

Paco dădu din cap ca răspuns la reverenţa lui Schmidt, întîlnind scurt privirea 
din spatele ochelarilor fără rame ai aghiotantului lui Jaeger. Ceva din înfăţişarea lui o 
neliniştea. 

Colonelul era tipul de temperament optimist, sangvin, un om care îndrăgea 
viaţa şi care emana un fel de căldură, un bărbat pe care o femeie îl putea înţelege, 
chiar dacă uneori se putea dovedi o pacoste. Simţea că „Alfred” era cu totul altfel. 

— Cine era bărbatul pe care mi l-aţi prezentat? îl întrebă pe Jaeger, în timp ce 
acesta o conducea spre maşina lui, care îl aştepta. 

— Aghiotantul meu, Schmidt, răspunse Jaeger în grabă. Un tip de treabă, dar nu 
prea e genul dumneavoastră. Înainte de război a fost poliţist. Acum, în cîteva minute, 
vom ajunge să ne cunoaştem mai bine în ambianța confortabilă de la „Cele Patru 


Anotimpuri”... 

În capul lui Paco, alarma continua să sune. 


Era adevărat faptul că pe timp de pace, Schmidt lucrase în poliţie. Înzestrat cu 
un al şaselea simţ, pe care Fuhrerul l-ar fi apreciat, şi cu o minte ascuţită, căpitanul 
Schmidt fusese şeful poliţiei din Dusseldorf. 

Cînd a izbucnit războiul, pe 1 septembrie 1939, în mod evident a fost propus 
pentru Gestapo. Schmidt, un om cu o largă cunoaştere a poliţiei secrete internaţionale 
şi a organizaţiilor de securitate, era conştient că fiecare stat avea nevoie să fie apărat 
de specialişti de acest fel. ştia că şi Anglia are Serviciul Secret, America are FBl-ul, şi 
aşa mai departe. 

Dar Gestapo-ul îşi crease deja o anumită reputaţie care, ca s-o spunem drept, 
lui Schmidt i se părea suspectă. Pentru a evita să fie cooptat de Gestapo, s-a înscris 
voluntar la SS. Chiar după atiţia ani de război, instinctul lui de poliţist nu-l părăsise. 

Dintr-un anumit motiv, nimeni nu controlase actele baroanei. Observase că nu 
arătase nimic soldaţilor pînă în momentul intervenţiei lui Jaeger. Observase şi privirea 
aruncată de fată în direcţia şefului său. Era clar că cel pe care îl respecta şi admira, 
colonelul, prînzea alături de o fată căreia nu-i putea acorda niciun credit. 

Schmidt se afla într-o dilemă. Ca să poată verifica identitatea partenerei de 
masă a lui Jaeger, trebuia să folosească un telefon de „siguranţă”, ceea ce însemna să 
se îndrepte spre cazărmile SS-iştilor şi să părăsească postul din gară pe care i-l 
încredinţase colonelul. 

Era oricum o goană fără rost, dar, ca şi Paco, ex-şeful poliţiei avea un al şaselea 
simţ care îl avertiză că ceva nu e în regulă. Estimă că Jaeger, avînd o atît de plăcută 
companie, se va întoarce abia peste vreo două ore. Se hotărî dintr-o dată. 

— Klaus! strigă el. Preia comanda operaţiunilor de aici... mă întorc mai tîrziu... 

Se îndreptă spre cazarmă şi urcă în fugă scările ce duceau la biroul său. Liniile 
telefonice erau ocupate, aşa că îi luă douăzeci de minute să facă legătura cu cartierul 
general al Gestapoului din Berlin. Ceru legătura cu şeful Gestapoului, Heinrich Muller. 

— E ora prînzului, îi răspunse o voce plictisită. E plecat. Cine îl caută? 

— Aghiotantul colonelului SS Jaeger, din Munchen. Cu cine vorbesc? E o 
chestiune urgentă... 

— Brandt. Am preluat controlul aici, temporar. Nu, toată lumea a ieşit... v-am 
spus, e ora prînzului... 

— Atunci va trebui să te ocupi personal de chestia asta. Poţi verifica dosarele 
generale? Perfect. Trebuie să aflu dacă există o anume baroană Werther, nepoata 
generalului Speidel. Cît va dura? Nu poţi spune? Dumnezeule mare! 

Aranjă cu Brandt să-i trimită răspunsul secretarei sale, închise telefonul şi-şi 


instrui secretara: 

— Dactilografiază răspunsul pe care îl va trimite prostănacul ăsta, Brandt. Să ai 
un curier prin preajmă pe care să-l trimiţi cu răspunsul într-un plic sigilat. Spune-i să 
gonească la gara principală şi să mi-l înmîneze mie. 

Se întoarse cu maşina în grabă şi se simţi foarte uşurat cînd Klaus îi raportă că 
nu se întîmplase nimic în absenţa lui. Acum nu mai avea altceva de făcut decit să 
aştepte răspunsul. Dacă ceva nu era în regulă, îi putea telefona lui Jaeger direct la 
„Cele Patru Anotimpuri”. 


Capitolul 24 


Era ora patru după-amiaza cînd curierul trimis de secretară veni dinspre 
cazărmile SS şi-şi opri motocicleta în faţa gării din Munchen, aducînd un plic sigilat 
pentru căpitanul Alfred Schmidt. Întrucît Jaeger nu se întorsese încă, aghiotantul său 
trase concluzia că probabil se distrează grozav în compania baroanei. 

„Dobitocul!” 

Schmidt îl înjură în gînd pe motocidistul care se apropia în viteză, făcînd 
motocicleta să alunece atît de aproape de bordură, încît era cît pe ce să fie aruncat 
peste ghidon şi să ajungă pe lumea cealaltă şi toată bravada asta stupidă din cauză că 
îl priveau nişte trupe de SS-işti. 

— Dacă te mai prind că te porţi aşa vreodată, îţi iau tresele, sergent! 

— Vă rog să mă iertaţi, domnule... 

Curierul îi întinse plicul. Încercă să se scuze, explicînd că nu-i ţinuseră frînele, 
dar ceva din privirea lui Schmidt îl avertiză să închidă gura. Luînd plicul, Schmidt 
privind peste umărul sergentului, se înăspri dintr-o dată şi-i spuse repede: 

— Asta e tot, sergent! întoarce-te imediat la cazarmă! 

Un Mercedes tocmai sosise şi Jaeger cobora din el. Părea a fi într-o stare de 
spirit foarte bună, pentru că se opri în faţa trupelor SS şi spuse ceva care îi făcu pe 
aceştia să ridă. Jaeger era un ofiţer foarte popular printre soldaţi. Schmidt, dornic să 
citească mesajul şi să-l ascundă în cazul în care nu era nimic alarmant, deschise 
nerăbdător plicul şi scoase o foaie de hirtie. 

Îşi asumase un risc serios. Niciun ofiţer mai în vîrstă, nici chiar unul atît de 
prietenos ca Jaeger, n-ar fi acceptat ca un tinerel să-şi bage nasul în aventurile lui 
personale. Auzi un alt hohot de ris, de data asta al lui Jaeger însuşi, în timp ce-şi 
aruncă repede privirile pe mesajul dactilografiat de secretară sa, după informaţiile 
primite de la Brandt. 

Veştile erau alarmante din două direcţii. Milic se întorsese primul în 
ascunzătoarea de la subsol. Purta o salopetă de măturător şi o şapcă veche. Părea 
foarte preocupat în timp ce-şi scoase şapca, îl salută pe englez şi-şi trecu mîna prin 
claia de păr cărunt. 

— Ei bine? întrebă Bora. 

— Elveţia e o capcană, vorbi Milic în engleza lui îngrijită, ca să înţeleagă şi 
Lindsay. Dacă o luăm într-acolo, vom avea ocazia să vizităm închisorile Gestapoului... 

— De ce? întrebă Bora nerăbdător. Dă-ne detalii... 

— Am mers cu bicicleta pe trei drumuri ce duc în sud... fiecare era blocat de o 
barieră cu multe trupe care păzeau, cereau actele, dădeau telefoane... 

— Atunci gara, se repezi Bora. Îl scoatem de aici cu trenul... 

— Ba n-o să-l scoţi cu niciun tren, îşi clătină Milic capul. Am fost la gară şi am 
urmărit trenurile care pleacă spre Elveţia. Se află în trenurile astea nişte persoane în 
civil care controlează actele... 

Se opri din povestit, deoarece Paco intră şi închise uşa secretă. Îşi scoase 
căciula de blană şi o aruncă pe o ladă. Privind înspre Lindsay, îşi aranjă părul blond cu 
mîna. Nu se putea citi nimic pe chipul ei. 

— Avem o problemă, spuse ea liniştită. Drumul spre Elveţia e blocat. Au închis 
graniţa. Orice încercare de a ne strecura pe acolo se poate sfirşi cu un dezastru. Făcu 
o pauză. Tocmai am luat prînzul cu colonelul Jaeger de la SS... 

— Ce-ai făcut? 

Bora sări de pe ladă pe care stătea, holbîndu-se la ea ca la o nebună. Ochii îi 
alunecară repede spre uşă, apoi din nou la fată. 

— Ai fi putut fi urmărită. Mai bine am pleca imediat, dacă nu e deja prea tîrziu... 

— Bora... Fata îşi puse mîinile pe umerii sîrbului şi se uită în ochii lui. Crezi că 
sunt o amatoare? Bineînţeles că n-am fost urmărită. Mi-am luat toate precauţiile 
obişnuite, deşi nu era cazul. Acum stai jos şi ascultă! 

Se întoarse spre Lindsay şi scoase un plic mare pe care i-l băgă sub nas. El luă 
plicul, scoase documentele şi le citi. Fiecare din ele purta emblema cu vulturul german 
cu zvastica şi semnătura lui Egon Jaeger, colonel SS. 

— Dumnezeule, dar astea sunt foi de tranzit pentru Viena. De ce Viena? 

— Acum, taci şi ascultă! Am obţinut actele de la acest colonel Jaeger pentru 
mine şi servitorii mei, care călătoresc împreună cu mine... 

— Cum ai reuşit? întrebă Lindsay. 

— În orice caz, nu culcîndu-mă cu el, cum s-ar părea că eşti înclinat să crezi. 
Te-ar fi liniştit dacă aş fi făcut asta? 


Lindsay nu răspunse imediat. Nu era sigur cum ar fi trebuit să reacționeze şi era 

conştient că ochii verzi ai fetei îl urmăreau cu un aer amuzat. Îşi strînse buzele şi evită 
subiectul. 

— Dar actele astea sunt pentru o călătorie cu trenul... 

— Nu înţelegi! îl apostrofă ea, parcă iritată de lipsa lui de agerime. Tu ai 
călătorit de curînd cu trenul de la Salzburg la Munchen. Drumul spre Viena, de la 
Munchen, trece prin Salzburg. La gară am observat că nu este controlat şi expresul de 
Viena. Naziştilor nu le va trece prin cap niciodată că ai putea îndrăzni să te întorci pe 
acelaşi drum pe care ai venit... 

Unul dintre documente e pentru un anumit Franz Weber, şofer... 

Tu vei fi Weber. Aş vrea să probezi uniforma pe care o purta Bora cînd te-am 
înhăţat din faţa catedralei Frauenkirche. Sunt convinsă că ţi se potriveşte... ai aproape 
aceeaşi statură şi constituţie ca şi el. În plus, vorbeşti excelent germana. ştii să 
conduci? Trebuie să conduci maşina pînă la gară, continuă Paco pe un ton confidenţial. 

— Da. Ce maşină trebuie să conduc? întrebă Lindsay. 

— Mercedes-ul, bineînţeles. Nu avem alta şi, în plus, o baroană trebuie să aibă 
clasă. Munchen-ul e plin de Mercedes-uri verzi ale cadrelor militare. Sunt convinsă că 
nimeni n-a stat să înregistreze numărul maşinii în panica pe care am creat-o... 

— Dar Bora şi Milic? 

— Vin cu noi în spatele maşinii. Bora e servitorul meu. Pe Milic îl lăsăm pe o 
stradă lăturalnică pe lîngă gară. Se va descurca singur... 

— lar tu drept cine te dai? 

— Baroana Werther, bineînţeles! Voi sta lîngă tine în maşină ca să-ţi pot arăta 
drumul spre gară... 

— Şi dacă se vor apuca să verifice identitatea acestei baroane fictive? 

— Dar chiar există! Am cunoscut-o în Elveţia, la terminarea studiilor, înainte de 
război. Mai ai întrebări? 

— Dacă se gîndeşte cineva să-ţi verifice înfăţişarea? 

— Asta ar fi rău. Uite, Lindsay, noi folosim actele astea de tranzit ca s-o ştergem 
de aici. Nimeni n-o să ştie unde ne-am dus... 

— şi încotro ne îndreptăm după ce ajungem la Viena? 

— Aşteaptă să ajungem mai întîi acolo şi ai să vezi... 

Pentru a doua oară Paco părea rezervată cu informaţiile pe care i le dădea lui 
Lindsay. Acesta se revoltă pentru prima oară. 

— Nu-mi place ce spui. Am citeva informaţii vitale de transmis urgent oamenilor 
mei... 

— Jie nu-ţi place? Bora sări în picioare, cu un chip miînios. Nu eşti pentru noi 
decît o povară primejdioasă. N-ai experienţă în operaţiunile secrete... şi noi trebuie să 


ne riscăm viaţa avînd grijă de tine... 

— Încetează! îi spuse Paco. 

Apucă braţul lui Lindsay şi-l trase într-un colţ al subsolului, unde se aşeză pe o 
ladă şi-l trase lîngă ea, vorbind cu voce joasă: 

— Oamenii pe care îi reprezint au o înţelegere cu britanicii... primim o mulţime 
de arme şi muniții, în schimbul scoaterii agenţilor englezi afară din Germania. Te rog 
să fii mai cooperant... Bora are dreptate, dar are ieşiri imprevizibile. Drumul spre 
Elveţia înseamnă sinucidere. Va trebui să mergem la Viena, iar de acolo... 

— Bine, e în regulă, dar cînd trebuie să plecăm sau şi asta e informaţie secretă? 

— Lindsay... Îşi puse o mînă pe braţul lui. Nu e cazul să fii cinic cu mine. Vom 
lua trenul de opt seara din Munchen care ajunge la unsprezece în Viena. E un expres... 

— Slavă Domnului. Să plecăm mai repede. Stau în hruba asta doar de cîteva 
ore, dar simt deja că se prăbuşeşte tavanul peste mine. 

— Acum gîndeşti ca Bora, şi asta e bine, spuse ea, apoi făcu o pauză. Dacă vom 
fi în pericol şi trebuie să ne despărţim, să te duci cu Milic. N-o să te abandoneze, 
fiindcă te place... 

— Bora m-ar abandona? 

— Să nu ne gindim la lucruri rele... 

Ceea ce însemna, se gîndi Lindsay, că, fără să recunoască, Paco era de acord cu 
el că cel mai mare pericol ar fi să-i verifice cineva înfăţişarea, înainte de a reuşi să 
scape cu toţii din Cel de-al Treilea Reich. 


Era ora patru după-amiază cînd Paco se întoarse la subsol şi începu conversaţia 
cu Lindsay. 

Era ora patru după-amiază cînd curierul îi aduse lui Schmidt mesajul în gara din 
Munchen. Citi cuvintele dactilografiate şi împături hiîrtia, ascunzînd-o în buzunar, în 
timp ce Jaeger se îndepărta de soldaţii cu care glumise cu o secundă înainte, 
îndreptîndu-se spre el. 

Baroana Werther, nepoata generatului Speidel, e moştenitoarea unei averi 
importante. Tatăl ei e prieten apropiat al mareşalului Goering. Brandt. 

Schmidt se simţi uşurat cînd citi conţinutul mesajului, dar undeva în adîncul 
minţii simţea că omisese ceva. Se adună ca să-l salute pe Jaeger, care arăta ca un om 
care luase un prînz pe cinste. Îşi puse o mînă pe umărul lui Schmidt. 

— E totul în regulă? Bine. Trebuie să tragi tare ca să fii avansat din nou. Nici 
nu-ţi poţi închipui cîte posturi disponibile de ofiţer superior se pot ivi... 

Îi făcu cu ochiul şi privi în jur, satisfăcut şi plin de bună dispoziţie. Schmidt testă 
terenul cu grijă: 

— Însoţitoarea dumneavoastră a fost... interesantă, cred? 


— Interesantă! făcu Jaeger cu tonul scăzut. Îţi spun, prietene, are ceva femeia 

asta care te înnebuneşte. Sunt în al nouălea cer... 

— O să vă mai întiîlniţi? 

— Bineînţeles! în cel mult o săptămînă. Toate fac pe inabordabilele la început, 
cel puţin, toate cele care merită să fie cucerite! 

— Locuieşte în Munchen? 

— Chiar nu ştiu... Jaeger privea doi oameni ai săi care sicîiau o bătrînă şi strigă 
la ei. Hei, voi de acolo! Aveţi răbdare pînă îşi găseşte actele. E destul de în vîrstă, încît 
să vă fie mamă, bunică. Batalionul de muncă duce lipsă de oameni, aşa că aveţi grijă 
cum vă purtaţi... Se întoarse spre Schmidt. Ce spuneai? 

— Întrebam doar unde locuieşte baroană... 

— N-am atins subiectul ăsta, zise el cu o privire ştrengărească în ochii albaştri. 
Am avut alte subiecte de discuţie care ne-au absorbit atenţia. Mi-a promis că mă sună 
la cazarmă într-o săptămînă... i-am dat numărul meu privat... 

Jaeger, stînd cu mîinile în şolduri, începu să murmure pentru el melodia Lili 
Marlene. E prins rău, se gîndi Schmidt. Foarte rar avea ocazia să-şi vadă şeful într-o 
asemenea stare de euforie. Fata părea că îl hipnotizase. 

— Schmidt, spuse colonelul dintr-o dată, tu ai luat prînzul? Cred că nu. Du-te. 
Rămiîn eu să controlez situaţia aici... 

Aghiotantul se îndepărtă şi se urcă la volanul maşinii. Conduse încet pînă la 
cazarmă, cu mintea aiurea. Colonelul visa şi el la Lisa, baroana, care-i spusese că-şi 
vizitează unchiul în Viena, dar că va sta acolo doar două sau trei zile. 

— Într-adevăr e mai mult o obligaţie, remarcă ea. Mă voi întoarce imediat ce voi 
începe să mă plictisesc, ceea ce se va întîmpla foarte curînd. 

Îşi aminti expresia ochilor ei, privirile aruncate peste marginea paharului cu vin. 
Fusese bucuros să-i procure foile de tranzit, ca s-o scutească de neplăcerile unor 
interogatorii plictisitoare. lar scena la care tocmai fusese martor, cu cei doi neciopliţi 
care necăjeau o biată bătrînă, îl făcu să fie şi mai fericit că-i făcuse rost de acte. 

Schmidt, trecînd maşina pe pilot automat, îşi aminti cuvintele mesajului primit 
de la sediul Gestapoului de pe Prinz Albrechstrasse din Berlin. Mesajul confirma 
existenţa unei baroane Werther, confirma faptul că era o moştenitoare bogată şi că 
era nepoata generalului Speidel. îşi aminti, în schimb, ceea ce nu confirma, deoarece 
uitase să ceară informaţia respectivă. 


Schmidt alergă pînă în biroul lui şi îi spuse secretarei să facă din nou legătura 
cu Brandt. În timp ce aştepta aşezat la birou, îşi dădu seama că se joacă nervos cu 
creionul şi că secretara îl priveşte. Se prefăcu atunci că citeşte un raport. Spre 
surprinderea lui, legătura se făcu repede. 


— Schmidt din Munchen te caută din nou. Am primit mesajul tău, Brandt, îţi 

mulţumesc foarte mult. Îmi cer scuze, dar am omis să-ți cer încă un detaliu minor o 
descriere precisă a baroanei Werther. şi asta e o problemă urgentă. Am nevoie de 
răspuns cel tîrziu pînă la ora şapte seara... 


Capitolul 25 


În gara din München, şeful SS, Mayr, privea la trio-ul care se pregătea să 
călătorească spre Viena. Se întîmplase să stea chiar lîngă bariera la care ajunseseră 
aceştia. Observă îmbrăcămintea scumpă a fetei, calitatea la fel de bună a bagajelor 
cărate de şoferul în livrea şi de servitorul care şchiopăta, fără îndoială ca urmare a 
unei răni primite în război. Tocmai îşi deschisese gura să zică ceva, cînd Paco îi zimbi 
şi scoase un teanc de hirtii din poşetă. 

— Eşti SS-ist, după cîte văd, remarcă ea, aşa că probabil îl cunoşti pe amicul 
meu, colonelul Jaeger... 

Îi dăduse cuvîntului amic o asemenea inflexiune, încît, la auzul numelui, 
atitudinea lui Mayr se schimbă. Fiind un bărbat amabil, în jur de patruzeci de ani, Mayr 
salută din cap şi-şi scoase şapca, turtind-o sub braţ. 

— Bineînţeles că îl cunosc! Datoria mea e să verific toate actele pasagerilor, aşa 
că vă rog să scuzaţi această neplăcere. 

— Uită-te la ceas! zise Paco tăios. Dacă pierd expresul de Viena din cauza 
dumitale, va fi mai mult decit o neplăcere. Am documente de tranzit semnate de 
colonelul Jaeger, pentru mine şi servitorii mei. Te rog să te grăbeşti... 

Mayr aruncă o privire la ceas, văzu semnătura lui Jaeger pe acte şi se grăbi să o 
invite cu un gest să treacă pe peron. 

— Călătorie plăcută, îi ură Mayr. 

Lindsay era atent să nu-l privească pe neamt, în timp ce tîra bagajele pe lîngă 
el, urmîndu-i pe Bora şi Paco. 

Fata trecu grăbită pe lîngă vagoane, pînă găsi un compartiment gol. Deschise 
uşa şi urcă, lăsîndu-i pe însoțitorii ei să o urmeze, în timp ce ea aruncă o privire pe 
coridor. Era pustiu. 

— Te-ai descurcat strălucit, remarcă Lindsay, după ce aşeză bagajele în plasă. 

Expresul tocmai pleca din staţie. Admiraţia lui era sinceră: reuşise să găsească 
exact proporţia corectă de aroganță, siguranţă de sine şi şiretlic feminin. 

— Am trecut de primul obstacol, răspunse ea şi-şi scoase căciula de blană, 
trecîndu-şi mîinile prin părul blond. 

— Bagajele astea superbe, paltonul lui Bora, de unde ai făcut rost de toate 
astea? întrebă Lindsay. 

— Nu e treaba ta, se repezi Bora. 

— Nu fi arţăgos, îl certă Paco blînd. E o întrebare rezonabilă. Am pătruns într-o 
vilă din afara Munchenului, spuse ea, uitîndu-se la Lindsay, şi am furat totul. Nimic nu 
impresionează mai mult tagma ofiţerilor decît impresia de opulenţă, ceea ce înseamnă 
putere. 

— Ce facem cu biletele? întrebă Lindsay dintr-o dată. În Germania le 
controlează în tren. 

Paco îşi deschise geanta şi scoase trei bilete de clasa întîi pe care i le dădu lui 
Lindsay. 

— şoferul duce lucruri din astea de obicei, iar tu vorbeşti germana. Să ştii, 
Lindsay, că ai învăţat repede să te gîndeşti la detalii. Le-am cumpărat azi-dimineaţă, 
cînd am văzut în gară că trenurile spre Elveţia erau controlate. 

— Dar sunt bilete dus-întors, pînă la Viena şi înapoi... 

— În felul ăsta, replică Paco, dacă Jaeger verifică ce i-am spus înainte să 
coborîm din tren, va crede că mă întorc, aşa cum i-am promis. Singurul episod 
nefericit a fost exact lucrul pe care doream să-l evit - să fiu nevoită să folosesc numele 
lui Jaeger în faţa ofițerului SS. Vor putea găsi trenul în care călătorim. 

— Ce mai contează? zise Bora pe un ton indiferent, în trei ore suntem la Viena. 

Lindsay se uită de-a lungul coridorului. Un măturător în salopetă şi cu şapcă de 
feroviar strîngea gunoiul cu un făraş şi o mătură. Era Milic. Îi făcu cu ochiul lui Lindsay 
şi se îndreptă spre partea din faţă a trenului. 

— Da, faptul că am folosit numele lui Jaeger s-ar putea să conteze, îi spuse Paco 
lui Bora. ştii, continuă ea, cînd ne aflam încă la subsol, Lindsay a evocat imaginea 
sumbră a ceea ce s-ar putea întîmpla dacă cineva îmi verifică înfăţişarea...? 

Expresul prindea viteză, roţile ţăcăneau într-un ritm hipnotic. Lindsay nu zicea 
nimic. Trei ore pînă la Viena... 


În biroul său, Schmidt aţipise în scaun, cu capul pe braţe. Resturile cinei se aflau 
pe o tavă. În clădirea vastă era o tăcere deplină. Sunetul strident al telefonului îl făcu 
să sară în picioare. Se uită la ceas. Doamne! Era unsprezece fără un sfert. 

— Schmidt la telefon... 

Nu mai continuă. Era Branat care începuse să vorbească foarte repede, cu 
vocea unui om care şi-a făcut datoria. 

— Am obţinut descrierea baroanei. A fost o problemă delicată. Am dat drept 
motiv pentru cererea informaţiei o chestiune de identitate incertă. Numele 


dumneavoastră nu a fost menţionat... 

Schmidt îşi schimbă părerea despre Brandt. Omul de la Gestapo dovedise o 
discreţie la care nu se aşteptase. Se simţea uşurat: Jaeger nu va afla de această 
chestiune. Stătu cu un creion pregătit deasupra unui carnet. 

— Mulţumesc, apreciez gestul. S-o lăsăm aşa în continuare. Acum spune... 

— Un metru cincizeci înălţime, brunetă, destul de durdulie. Are douăzeci şi nouă 
de ani. Poartă ochelari, are privirea la fel de slabă ca un liliac. Asta te ajută la ceva? 

Schmidt încercă să-şi stăpînească tonul alarmat. 

— Da, sunt extrem de folositoare. Îţi rămîn îndatorat şi-mi cer scuze că te-am 
ţinut să lucrezi atît de tirziu. 

— Nu-i nimic, voi avea o scuză ca să mă întorc acasă tîrziu, fiindcă am de făcut 
un mic ocol în drum, încheie Brandt sarcastic. 

Schmidt închise receptorul şi i se făcu rău. Alt subaltern în locul său ar fi folosit 
informaţia primită pentru a-l şantaja pe superiorul său, ca să-şi uşureze drumul spre 
propria-i avansare. Gîndul acesta nici nu-i trecu prin minte. Se întoarse în scaun cînd 
auzi uşa deschizindu-se. Jaeger aruncă o privire înăuntru, iar în spatele lui se afla 
Mayr. 

— Avem ceva de vorbit despre baroana Werther, îi spuse Schmidt criptic. Aş 
vrea să vorbim între patru ochi... 

Jaeger îi spuse ceva lui Mayr, intră în cameră şi închise uşa. Plin de euforie, îşi 
scoase mănuşile şi le aruncă pe birou, împreună cu şapca. Răsuci spre el un scaun 
turnant de lemn masiv, se sui călare pe el şi-şi sprijini coatele de spătar. 

— Pari îngrijorat, Schmidt. Niciodată să nu-ţi faci griji. Problemele au bunul 
obicei de a se rezolva singure. Niciodată să nu agiţi lucrurile fără să fie necesar. Asta e 
una dintre maximele favorite ale lui Hitler. 

— Aici se află descrierea baroanei Werther... 

Jaeger citi cuvintele de pe hiîrtia pe care Schmidt o rupsese din carnetul său. 
Majoritatea bărbaţilor şi-ar fi pierdut timpul întrebînd despre sursa informaţiei, despre 
motivul care l-a făcut pe Schmidt să se implice în chestiunea respectivă. Jaeger îi 
înapoie, pur şi simplu, hirtia. 

— Am fost tras pe sfoară, Schmidt. şi în ce fel! Oricine ar fi, fata asta e superbă. 
l-am dat acte de tranzit pentru ea şi pentru aşa-zişii ei servitori! 

— Există copii în dosare? întrebă repede Schmidt. Tranzit unde? 

— Nu există copii, camarade. Tranzit cu trenul de la Munchen la Viena. 

Se opri, deoarece se deschise uşa. Mayr intră în cameră. Omul acesta înalt şi 
slab părea încurcat. 

— Scuzaţi-mă, dar am stat să mă gmdesc şi mi s-a părut că v-am auzit făcînd o 
referire la baroana Werther. 


— Da, răspunse Jaeger repede şi aşteptă să continue. 
179 


— Am văzut-o urcîndu-se în expresul de Viena în seara asta, cu anturajul ei. Mi- 
a arătat actele semnate de dumneavoastră. Arată bine blonda aceea... 

— Cine făcea parte din anturaj? întrebă Jaeger ca din întîmplare. 

— Un şofer în livrea. Nu pot să-l descriu. Avea o şapcă trasă pe frunte şi era 
încărcat de bagaje. Apoi mai era încă un bărbat, arăta ca acei servitori veniţi de la ţară 
ca să facă avere. şchiopăta, aşa că am presupus că a fost rănit în război. E ceva 
important? 

— Simplă curiozitate, răspunse Jaeger prompt. Mai era şi un al treilea bărbat? 

— Categoric nu... 

— În ce tren şi la ce oră i-ai văzut? întrebă Schmidt. 

— Un tren care pleacă la ora opt din Munchen. E vreo problemă? 

— Nu, datorită lucrurilor pe care le-am aflat de la tine, oricum, răspunse Jaeger. 

— Atunci mă duc să mă culc. Ne vedem miine dimineaţă. 

Schmidt străbătuse camera şi luase un mers al trenurilor de pe un raft, cînd 
Mayr închise uşa în urma lui. Îl răsfoi repede, căutînd cu degetul de-a lungul unor serii 
de cifre. Degetul i se opri. Se uită la ceas. Era zece şi cincizeci şi unu. 

— E încă pe drum... Schmidt îşi stăpîni cu greu uşurarea. Ajunge în nouă 
minute, la unsprezece fix. Pe cine cunoaştem...? 

— În Viena? Pe Anton Kahr, şeful SS. Un vechi camarad de-al meu, am luptat 
împreună pe frontul rusesc. 

Schmidt căută într-o listă de numere secrete, ridică receptorul şi ceru o 
convorbire de cea mai mare urgenţă. Rămase cu receptorul la ureche, în timp ce 
operatorul contactă Viena. Jaeger, la fel de stăpîn pe el ca în ajunul unei bătălii, gîndi 
cu voce tare: 

— Mayr va fi obligat să păstreze tăcerea cînd îi voi cere asta. L-a văzut urcîndu- 
se în tren. Lucrul ciudat este că ar trebui să mai fie încă un om, erau trei cînd l-au 
ridicat pe Lindsay din faţă de la Frauenkirche... 

— E Kahr la telefon... spuse Schmidt şi-i întinse receptorul şefului său. Privi la 
ceas în timp ce Jaeger vorbea repede şi concis. Era încă doar zece şi cincizeci şi patru, 
cînd terminară convorbirea. 

— Mai sunt şase minute pînă la sosirea expresului, spuse Schmidt. 

— lar cînd va ajunge, Kahr şi oamenii săi vor aştepta ascunşi pe peron. l-am 
pregătit baroanei o mică surpriză... 


Capitolul 26 

Coborîră pe peronul de la Westbahnhof, amestecîndu-se cu ceilalţi pasageri. 
Paco îi arătă lui Lindsay magazia de bagaje de mînă şi se aşeză undeva de unde îl 
putea urmări. Bora se dovedise iarăşi dificil cînd expresul se apropiase de gară. 

— Lindsay, spusese Paco, vei lăsa geamantanele la bagajele de mînă. Aştepţi 
să-ţi dea chitanţa; poftim banii de care ai nevoie. N-o să ne mai întoarcem ca să le 
luăm... 

— Atunci de ce nu le lăsăm aici? întrebă Bora iritat. 

— Pentru că le va găsi foarte repede vreun îngrijitor sau vreun paznic. Dacă le 
lăsăm la bagaje, nu vor fi descoperite cîteva zile. Pasul următor este să ajungem la 
Graz, capitala provinciei austriece Styria. De acolo mergem spre sud şi trecem graniţa 
în lugoslavia pe la Spiefeld-Strass. Există cîţiva agenţi Aliați împreună cu trupele de 
gherilă... 

Lindsay trebui să-şi reprime nevoia irezistibilă de a pleca atunci cînd 
funcţionarul austriac îi luă bagajele, dar se forţă să aştepte. Funcţionarului îi trebui o 
veşnicie pînă să facă chitanţa pe care o schimbă în cele din urmă pentru bani. 

Peronul iluminat sumbru de nişte felinare conice era pustiu în momentul în care 
el părăsi magazia de bagaje. Lindsay se simţea teribil de expus. Cînd ajunse lîngă 
Paco, aceasta fuma o ţigară. 

— Unde sunt ceilalţi? o întrebă. 

— Vor lua un alt taxi. În felul acesta, dacă ne controlează cineva, vom trece 
drept două grupuri separate - doi bărbaţi şi un bărbat cu o fată. Nu ceea ce vor căuta 
ei... 

— Te îngrijorează ceva, sugeră el. 

leşiseră din gară într-un uriaş spaţiu deschis; era foarte puţin trafic, în cea mai 
mare parte vehicule militare. Paco se îndepărtă repede de gară, iar ei merseră o bună 
bucată de drum înainte ca ea să oprească un taxi. 

— Trenul a ajuns cu un sfert de oră mai devreme, spuse ea. A ajuns la zece şi 


patruzeci şi cinci... 


Consiliul de război, după cum îl numise Bormann, se ţinu la Berghof la ora 
douăsprezece şi un sfert în dimineaţa următoare. Fusese o grabă infernală: Jaeger, 
Schmidt şi Mayr zburaseră de la Munchen la aerodromul din Salzburg. Hartmann luă, 
de asemenea, parte la conferinţă. 

Îi aşteptaseră maşini care să îi scoată din oraş şi să-i ducă sus, în munţi, pe 
drumuri îngheţate, înşelătoare. Întîlnirea se ţinuse, în salonul uriaş, cu giganticele 
vitralii. Fuhrerul personal prezidase întîlnirea. Spre surpriza şi uşurarea lui Jaeger, 


Hitler primise calm veştile, vorbind liniştit. 

— Deci l-aţi lăsat pe englez să vă scape printre degete. Întotdeauna am spus că 
englezii sunt puternici şi periculoşi. Este mare păcat că nu văd încă lucrurile rezonabil 
şi că nu se aliază cu noi... 

— Sunt în întregime responsabil pentru acest dezastru, începuse Jaeger, iar 
destăinuirea sa fu exploatată imediat de către Bormann. 

— În acest caz, va trebui să suporţi pedeapsa... 

— Bormann! Te rog! Hitler ridică o mînă împăciuitoare. La ora aceea, Hitler era 
cel mai în formă dintre cei prezenţi, doar îi stătea în obicei să nu se ducă la culcare 
înainte de ora trei dimineaţa. Contabilizarea vinei fiecăruia nu ne va duce nicăieri, 
continuă el. Trebuie să acţionăm, să ne hotărîm cum vom da de urma lui Lindsay şi 
cum îl vom aduce înapoi, aici. 

Dezastru era cuvîntul. Datorită sosirii întîmplătoare a  expresului cu 
cincisprezece minute mai devreme, comandantul SS din Viena, pe nume Kahr, găsise 
gara goală. Nicio urmă a fugarilor. Oamenii lui scotociseră pretutindeni. Inclusiv în 
magazia de bagaje. 

— E un lucru interesant, se aventură Hartmann, dar Bormann atacă din nou 
orbeşte. 

— Această chestiune nu mai priveşte Abwehr-ul... 

— Bormann, te rog! repetă Fuhrerul, demonstrînd o răbdare exemplară. Aş vrea 
să aud ce are de spus maiorul Hartmann... 

— După cîte se pare, conform lui Mayr, cînd grupul a părăsit Munchen-ul, avea 
două valize foarte scumpe, începu Hartmann. Aceste valize au fost găsite între timp în 
magazia de bagaje a gării din Viena. Descrierea şoferului în livrea, care le-a manevrat, 
coincide cu cea a şoferului pe care l-a văzut Mayr în gara din Munchen. Valizele conţin 
garderoba scumpă a unei femei... 

— Doar nu crezi că se vor mai întoarce după valize? întrebă Fuhrer-ul. 

— Exact, aprobă Hartmann. Le-au abandonat. Asta ne spune ceva... sunt 
convins că grupul e condus de fata care s-a dat drept baroana Werther cu atita 
stăpiînire de sine... 

— O fată! Dumnezeule mare! 

Bormann era dispreţuitor. Era, de asemenea, iritat că Hartmann era în centrul 
atenţiei, iar Hitler îl asculta preocupat. Fu dojenit din nou. 

— Bormann, taci din gură! Au existat cazuri într-adevăr remarcabile în Occident, 
cînd englezii au trimis agenţi femei care au luat legătura cu mişcarea de rezistenţă a 
francezilor. Femeile acestea şi-au demonstrat curajul şi iniţiativele îndrăzneţe. 
Continuă, te rog, Hartmann... 

— Problema este ce vor face în continuare, unde se vor duce... 


— Viena este un labirint, remarcă Hitler. ştiu prea bine, din zilele mizere ale 

tinereţii mele petrecute acolo. 

S-ar putea ascunde, dacă ştiu bine oraşul, iar noi nu-i vom găsi nici în ani de 
zile. 

— Dacă aceasta este intenţia lor, continuă Hartmann, ceea ce bănuiesc că nu 
este cazul. Se înflăcără şi fu atît de absorbit, încît scoase pipa şi o folosi pentru a 
gesticula cu ea, subliniind punctele mai importante. Să presupunem că fata este 
conducătorul... În mod sigur are capacitatea de a o face. Simt că are un plan pentru 
fiecare etapă... nu se aruncă orbește oriunde. După cum a făcut pînă acum - trebuie 
să judeci întotdeauna oamenii în funcţie de asta - ea va avea un plan bine stabilit 
pentru a ajunge la următoarea lor destinaţie. Tot ce trebuie să facem este să ne dăm 
seama unde este aceasta... şi să ajungem acolo primii. 

Se lăsă pe spate şi aproape că îşi aprinse pipa. O puse repede înapoi în 
buzunar. 

— Ce spui dumneata pare aşa de simplu şi direct... zise Bormann. 

— Trebuie luată o hotărîre! Hitler sări în picioare, manifestind una dintre 
izbucnirile sale bruşte de energie, şi începu să se plimbe de colo-colo, cu miinile 
strînse la spate. Gruber este deja în drum spre Viena cu un coleg ofiţer care a venit cu 
avionul de la Berlin. Jaeger şi Schmidt vor pleca şi ei, formînd cea de-a doua echipă. 
Maiorul Hartmann se va îndrepta, de asemenea, spre Viena... 

— Toţi oamenii aceştia ca să-l prindă pe englez? 

Bormann era îngrozit. Reichsleiter-ul, întotdeauna sigur de cum va proceda, era 
complet zăpăcit de întorsătura pe care o luaseră evenimentele. Fuhrerul nici măcar nu 
auzi intervenţia lui scurtă, deoarece vorbea vioi, ridicîndu-şi vocea. 

— În felul acesta, vor fi trei forţe independente pe urmele lor Gestapo-ul, SS-ul 
şi Abwehr-ul. Dacă una dintre ele nu va putea depista acest grup subversiv, am putea 
la fel de bine să închidem prăvălia şi să tragem obloanele! Bormann, dumneata le vei 
furniza toate fondurile, înlesnirile şi armele de care au nevoie. Stai treaz toată 
noaptea, dacă este nevoie! 

Se opri din mers, îşi încrucişă braţele şi se uită fix la grupul de bărbaţi care îl 
ascultă în tăcere. Nu era momentul ca Fuhrerul să fie întrerupt. 

— Mă aştept să fiţi cu toţii la Viena înaintea zorilor, iar apoi veţi avea toată ziua 
la dispoziţie pentru a cerceta oraşul. şi aduceţi-vă aminte, domnilor, Gruber se află 
deja acolo... cu un pas înaintea voastră... 


Cu braţele încrucişate şi o expresie severă, Hitler aşteptă ca oamenii săi să iasă 
din cameră. O dată ce rămase singur cu Bormann, dispoziţia sa se schimbă dramatic. 
Aruncîndu-se într-un scaun, îşi desfăcu braţele şi începu să se scuture de ris. 


— Bormann, le-ai văzut mutrele? E ca o întrecere... cine îl va prinde primul pe 

englez? Nimic nu înfierbîntă bărbaţii mai bine decît competiţia. şi ştii cine prezic eu că- 
şi va atinge ţinta înaintea celorlalţi? 

— Gruber. 

— Desigur că nu! Ideea îl făcu pe Hitler să ridă din nou în hohote. Hartmann, 
spuse el întretăiat, cînd îşi reveni. Tipul acela inteligent de la Abwehr ştie nişte 
lucruri... le-a dat celorlalţi pînă şi un indiciu pe care ei nu l-au prins... Purtarea sa se 
schimbă din nou. Chipul îi deveni rigid iar vocea aspră, în timp ce se ridică drept. Tu 
de ce mai eşti aici? Te aşteaptă jos, Bormann! Le întîrzii plecarea urgentă... 

Bormann, scund şi gras, un omuleţ ridicol încălţat în cizme, alunecă grăbit pe 
podeaua lustruită şi se opri în uşă. 

— Mein Fuhrer, de ce aţi spus că Hartmann le-a dat un indiciu? 

— Valizele pe care le-au lăsat în urmă! Valizele pline de haine scumpe de 
femeie! Acum, fuga! 

Ascultă tropăitul ce se pierdea al cizmelor lui Bormann pe scara în spirală şi 
apoi se aşeză relaxat în scaun, cu un zîmbet larg pe faţă. Vorbi calm, ca să-i încerce 
auzul. 

— Eva, acum poţi să intri, nebunatică mică... Au plecat cu toţii. larăşi ai tras cu 


urechea, nu-i aşa? 


Era ora două dimineaţa cînd Condor-ul care îi transporta pe Hartmann, Jaeger şi 
Schmidt ateriză la aerodromul de lîngă Viena. Îi aştepta o maşină care să-i ducă în 
capitala austriacă. Bormann era un om ciudat, dar duşmanii săi - adică aproape toată 
lumea, cu excepţia Fuhrerului - recunoşteau că era un organizator minunat. 

Schmidt se aşeză pe scaunul din faţă, lîngă şofer, iar Jaeger şi ofiţerul de la 
Abwehr ocupară locurile din spate, în timpul lungului drum pînă în oraş, Hartmann 
rămase cufundat în gînduri. Tăcerea îl irita pe colonelul SS, care se exterioriza mai 


uşor. 
— Cum ai de gînd să te apuci de sarcina asta aproape imposibilă? întrebă el. 
— Unde veţi merge mai întîi? contracară Hartmann. 
— La cartierul general SS, pentru o discuţie cu Kahr. Eşti binevenit să asişti la 
întîlnire. 


— Oare aţi considera o nepoliteţe din partea mea dacă vă cer să mă lăsaţi la 
Westbahnhof? sugeră Hartmann, îmi închipui că bagajele pe care le-au abandonat încă 
se mai află acolo. 

— Presupun că da. Ce vă poate spune acest lucru? 

— Nu voi şti pînă cînd nu le voi vedea, nu-i aşa? replică Hartmann. 

— Eşti un ticălos discret, comentă Jaeger amabil. 


— Dar, dacă mă pot exprima astfel, adăugă Schmidt, întorcîndu-se în scaun, 

unul inteligent, de asemenea... 

Schmidt simţea o oarecare camaraderie faţă de fostul avocat. Metodele 
acestuia nu se deosebeau cu mult de cele folosite de Schmidt în calitatea sa de şef al 
poliţiei, în acele zile îndepărtate, de la Dusseldorf. Totul părea că se petrecuse cu 
secole în urmă. 

Hartmann cobori din maşină lîngă gară. Era exact două şi jumătate dimineaţa. 
Se duse direct la magazia de bagaje, scoţind din portofel un document pe care îl 
obținuse de la Bormann. Acesta îi conferea puterea de a interoga pe oricine, indiferent 
de rang. Din ordinul Fuhrerului. 

— Tocmai am terminat schimbul de noapte, îi spuse paznicul de la magazia de 
bagaje morocănos. 

— Aceasta este împuternicirea mea, îi spuse Hartmann rece. Dumneata eşti cel 
care a primit bagajul sechestrat de către SS? 

Da, el era. Da, putea face o descriere a călătorului care depusese bagajul. 
Hartmann trăgea din pipă şi asculta în tăcere cum supraveghetorul descria şoferul. Nu 
era o identificare sigură, dar el simţea că Lindsay se afla cu siguranţă în acea 
uniformă. Ceru să vadă bagajele. 

Hartmann petrecu ceva timp cotrobăind prin conţinutul lor, avînd grijă să pună 
înapoi lucrurile aşa cum le găsise. El era un om ordonat de felul său. Ambele valize 
conţineau garderoba completă de călătorie a unei femei. Hainele erau elegante şi 
foarte scumpe. Se opri în timp ce degetele sale agile atinseră o haină de astrahan şi o 
căciulă asortată. 

O haină şi o căciulă de astrahan... Raportul detaliat al grupului de salvare, din 
faţa catedralei Frauenkirche menţionase un bărbat îmbrăcat în exact această ţinută, 
„Dărbatul” de pe canapeaua din spate a Mercedesului, cel care îl trăsese pe Lindsay 
înăuntru. Cu excepţia faptului că nu fusese un bărbat, ci o femeie... 

— Aţi găsit unele indicii, domnule maior? 

Hartmann privi peste umăr şi îl văzu pe Schmidt care stătea în spatele său. 
Ofiţerul SS zimbi şi făcu un gest prietenesc în timp ce vorbea. 

— Jaeger m-a trimis să văd cum stau lucrurile. Nu mi-a fost prea greu să vin... 
sunt la fel de curios ca şi el... 

— Baroana Werther - întruchiparea ei - a fost la masacrul de la Frauenkirche. 
Acestea sunt haina şi căciula pe care le purta... fără îndoială că avea căciula bine trasă 
pe frunte. Prin urmare, nimeni nu şi-a dat seama că era o femeie. Acum şi-a 
abandonat toată garderoba. Ce-ţi sugerează asta dumitale, Schmidt? 

— Că n-o va mai folosi... 

— Du-ţi gîndul la concluzia lui logică, îl împinse Hartmann. 


— M-am blocat... 

— O să-l găsim pe englez nu concentrîndu-ne asupra lui... trebuie să ghicim ce 
va face baroana, cum o voi numi. Un adversar demn, presupun. Schmidt! Ea îşi va 
schimba tactica, se va muta pe un plan diferit Pînă acum, a călătorit ca o aristocrată. 
Poate va trece în cealaltă extremă - la nivelul unei ţărănci. 

— Ca să ne încurce? Deci avem o descriere greşită... 

— Parţial, da, aprobă Hartmann. Ochii îi sclipiră, aducîndu-i aminte lui Schmidt 
de un cîine de vînătoare care a luat urma. Dar acest fapt poate indica destinaţia ei 
generală... poate ea trebuie să ia o înfăţişare nouă, din cauza locului unde se află. Nu 
simţi aici o sugestie? 

— Doamne! Nu. 

— Avertizează paznicii tuturor autogărilor şi căpitanii tuturor vaselor care trec 
pe Dunăre să caute un grup de ţărani... trei bărbaţi şi o fată. şi cred că mai există o 
gară aici... 

— Sudbahnhof . Trenurile spre Graz ... apoi lugoslavia... 

— Supraveghează gara aceea. 

Schmidt se uită la ceasul uriaş atîrnat de o sîrmă. Era două şi patruzeci şi cinci 
dimineaţa. 


În cartierul Südbahnhof, totul era dărîmat, abandonat sau, în cel mai bun caz, 
doar părăginit, atund cînd se putea distinge ceva prin ceața persistentă care rămînea 
deasupra zonei ca o plagă. Epave triste de clădiri, ca nişte uriaşi dinţi cariaţi, se 
conturau în ceața murdară. Totul îi amintea lui Lindsay de o ţară a nimănui, 
abandonată demult de soldaţii osteniţi de luptă. 

Paco şi Lindsay călătoriseră într-un taxi înclinat într-o parte, pe care 
monstruosul rezervor sintetic ataşat de el îl făcea să pară distorsionat. Ea plăti taxiul 
într-un loc ce arăta ca un pustiu plin de moloz şi aşteptă pînă cînd acesta dispăru în 
ceața cenușie. 

— Mergem pe jos restul drumului, spuse ea vioaie. Dacă şoferul taxiului este 
descoperit şi întrebat, el nu-i poate conduce la noi... 

— Să-i conducă unde? Lindsay era mirat că ea ştia încotro s-o ia. Locurile astea 
nu se potrivesc deloc cu imaginea mea despre Viena lui Strauss... 

— Este unul dintre cartierele sărace, spuse ea, continuînd să meargă. E posibil 
că Hitler să-l fi cunoscut bine în tinereţea sa. Poţi vedea cum are efectul de a-l 
îndemna pe un om să pornească în lumea largă... 

Păşeau de-a lungul unei zone neacoperite, pline de moloz, cînd apărură doi 
tineri din ceaţă. Erau îmbrăcaţi neglijent, nu purtau nimic pe cap şi aveau o privire 
urîtă. Unul dintre ei ducea o bucată dintr-o ţeavă de fier. Acesta o balansă ca să îl 


lovească pe Lindsay în cap nimicitor. 

Cu mîna stîngă, englezul o opri pe Paco. Îşi ridică piciorul drept şi îl lovi pe 
atacator între picioare cu toată puterea. Tînărul ţipă, scăpă arma şi căzu la pămînt, 
gemînd înfiorător. Celălalt dispăru. Ridicîndu-şi din nou piciorul, Lindsay îl puse pe 
umărul celui culcat la pămînt şi împinse puternic. Tînărul căzu pe spate şi se întinse 
peste un morman de pietre şi cioburi de sticlă. Din cap îi curgea sînge. 

— Mişcă-te! spuse Lindsay printre dinţi. şi lasă chestia aia... 

Chestia aia era un cuţit cu lamă scurtă pe care îl scosese Paco... Lindsay nu ştia 
prea sigur de unde. Se grăbiră în continuare în noapte, vorbind. 

— Dacă ai fi băgat cuțitul în unul din ei, poliţia ar fi început să mişune pe aici. 
Ne putem lipsi de asta... 

— ştiu. În felul acesta... 

— şi scapă de cuțitul ăla... 

— Nu mă aşteptam să... 

Paco se opri la mijlocul propoziției. Trebuie să fie foarte mirată, se gîndi Lindsay. 
El ştia că ea se oprise din a spune: „Nu mă aşteptam să te descurci cu tipii aceia 
doi...” 

— Înveţi repede, Lindsay. Ea îşi trecu braţul pe după al lui. O urmă din Paco cea 
obişnuită se întoarse, iar ea zimbi maliţios. Poate chiar o să supravieţuieşti. Cred că n- 
ar trebui să poţi identifica locul în care o să stăm la noapte. 

Nu prea erau şanse, aproape că-i răspunse Lindsay. Zugrăveala clădirii cu trei 
etaje de care se apropiau se cojea de pe pereţii maronii-gălbui. Reuşi să distingă 
cuvintul „Gasthof” în viîrtejurile de ceaţă, dar ceea ce urmase cîndva după acesta se 
scorojise demult. 

Era o mahala. Draperii rupte, cu margini zdrenţuite, atîrnau în unghiuri ciudate 
la ferestre. În apropiere, auzi zgomotul înfundat al unei locomotive care trăgea 
vagoane de marfă. Erau atit de aproape de Südbahnhof? apoi intrară într-un hol 
întunecos, iar el închise uşa deformată. O contradicţie interesantă... balamalele erau 
bine unse şi nu scoteau niciun sunet. 

Paco urcă pînă la o tejghea simplă de lemn, în spatele căreia aştepta un bătrîn 
diform într-o salopetă verde zdrenţuită. Locul degaja un miros umed de mucegai 
amestecat cu urină stătută. Oare trebuia să petreacă multe ceasuri în gaura aceasta 
de iad? 

— Mă cunoşti, sunt Paco, spuse ea cu o voce joasă şi sigură de sine. Aştept doi 
bărbaţi... 

— Ce te-a reţinut? 

Bora apăru ca de nicăieri, la jumătatea unei scări dărpănate. Lîngă el stătea 
Milic, zimbind cu căldură. Bora alergă sprinten peste restul treptelor fără a face vreun 


zgomot. Se opri jos, privindu-l lung pe Lindsay. Englezului deja îi ajunsese sîrbul 

arogant, aşa că îi întoarse privirea. Bora se întoarse spre Paco. 

— Au fost nişte tulburări prin zonă recent... 

— Nu mai face atita pe nebunul! 

Bărbatul de la ghişeul improvizat de la recepţie fusese cel care miriise 
cuvintele. Din purtarea sa se putea deduce că îl plăcea pe Bora la fel de mult ca şi 
Lindsay. Se întoarse spre Paco, ignorîndu-l pe sîrb. 

— Poliţia a trecut deja pe-aici. S-au uitat în registru. Apoi au plecat. Nu se vor 
mai întoarce. Caută un ucigaş... 

— Un ucigaş? întrebă încet Paco. 

— Doi tineri în civil, probabil dezertori din armată. Au atacat doi soldaţi şi i-au 
jefuit. l-au atacat cu nişte ţevi de fier. Unul dintre soldaţi a fost omorît, celălalt este în 
spital. Au descrieri bune de la cel care a supravieţuit. A fost destulă agitaţie pe aici, vă 
asigur. 

— Unde sunt valizele pe care le-am lăsat? îl întrerupse Paco brusc. 

— În camera şaptesprezece. Prietenii dumitale au luat deja una. Pe ei i-am 
cazat în camera douăzeci. Voi doi o să împărţiţi...? 

Întrebarea se pierdu în spaţiu, în timp ce recepţionerul se uită peste umărul lui 
Paco la Lindsay care rămase tăcut. Nu era nimic dubios în ochii omului - doar o 
întrebare directă. 

— Da, o să-mpărţim, zise Paco. 

— Banii înainte... 

— ştiu! Plata include şi să fim avertizaţi dacă se întoarce poliţia, pentru a putea 
scăpa. lar uşa din faţă este încă deschisă... 

— Nu va mai fi! Ridicînd o bucată de tejghea, recepţionerul se duse la uşă, 
introduse o cheie mare în broască, o întoarse şi începu apoi să tragă nişte zăvoare. 
Lindsay numără patru. Bătrînul se uită la el şi îi făcu cu ochiul. E nevoie de un tun ca 
să spargă uşa asta. Este lemn de tisă solid... 

Paco numără cu voce tare un teanc mare de bancnote. Luînd o cheie, ea îi făcu 
semn lui Lindsay s-o urmeze. Bora şi Milic le-o luaseră înainte pe scări. Aşteptă pînă ce 
rămaseră singuri la capătul unui coridor lung înainte de a vorbi. 

— Bora, o să luăm trenul de patru şi treizeci dimineaţa, de la Sudbahnhof la 
Graz, aşa că dormiţi cît mai puteţi. Niciun fel de probleme pe drum? 

— Ne-a lăsat baltă maşina... motorul din resturi de metal a explodat. Am mers 
pe jos vreo trei kilometri. Soldatul ăsta ucis mă îngrijorează. Pînă dimineaţă, zona asta 
va fi plină de nemți... 

— Aşa că prindem primul tren. Du-te să te culci, Bora. 

Lindsay o urmă pe Paco pe un coridor îngust, pardosit cu scîndură, pînă la 


camera şaptesprezece. Era mai mare decit se aşteptase... printre geamurile fără 

perdele se strecura o lumină difuză. Traversă camera şi se uită afară. Priveliştea nu 
era prea vastă: un zid masiv în faţă, precum şi firul unei alei dedesubt. Trase perdelele 
cu grijă, iar Paco aprinse lumina, un bec electric de vreo patruzeci de waţi. 

Paco se aşeză pe marginea patului mare. 

— Mulţumesc pentru c-ai tăcut în privinţa celor doi ticăloşi pe care i-am întîlnit... 
ei trebuie să fi fost cei care l-au ucis pe soldatul acela. Recepţionerul ar fi fost alarmat. 
lar Bora s-ar fi enervat... 

— l-ai dat recepţionerului destui bani. Am fost uimit de asta. Putem avea 
încredere în el? 

— Preţul tăcerii. Putem avea încredere în banii noştri. Ciudat, nu-i aşa, am fi 
putut locui la hotelul Sacher cu suma asta... 

— De ce n-am făcut-o? Locul ăsta e mizerabil... 

— Lindsay, iar te-ai oprit din învăţat. Dacă, prin vreun capriciu al destinului, 
ne-au prins urma pînă la Viena, atunci vor verifica în primul rînd hotelurile cele mai 
bune... locurile în care ar sta baroana Werther. Ca să nu mai vorbim de problema 
trecerii în registru. lar aici suntem la o azvirlitură de băț depărtare de Südbahnhof. 
Sunt obosită moartă... dă-mi valiza de pe dulapul acela mare... 

Mobila era simplă - primitivă ar fi fost un cuvînt mai bun. Un şifonier mare cu o 
uşă care nu se închidea bine, o oglindă spartă. Patul mare a cărui căpătii avea lacul 
cojit. Un lavoar crăpat care degaja un miros ciudat, dacă te apropiai prea mult. Puse 
valiza pe pat şi se aşeză şi el, cu valiza între ei. 

— De acum înainte suntem ţărani, spuse ea. Ne schimbăm în haine noi înainte 
de a ne culca... atunci, dacă va trebui s-o ştergem repede pe scara de incendiu, vom fi 
gata îmbrăcaţi. Este la capătul coridorului... 

Frint de oboseală, Lindsay se schimbă în costumul pe care îl alesese Paco 
pentru el - o cămaşă groasă cu gulerul uzat, o pereche de pantaloni verzi de in, care 
fuseseră cîrpiţi de nenumărate ori, şi o haină ponosită. 

Paco fu mai rapidă şi, în momentul în care el se schimbase, ea se afla deja sub 
pătură şi adormise imediat. El se urcă ostenit în pat, pe partea cealaltă, grijuliu să nu o 
deranjeze, şi se întinse. Închizîndu-şi ochii, alunecă în binecuviîntata uitare. 


Era ora trei dimineaţa. La cartierul general SS din Viena toţi bărbaţii aşezaţi în 
jurul unei mese de abia îşi puteau ţine ochii deschişi, cu excepţia unuia singur. Gustav 
Hartmann părea neobosit şi în stare de a continua fără pic de somn. 

Gruber mai rezista încă. Lîngă el era aşezat noul său coleg, Willy Maisel, un 
bărbat de vreo treizeci de ani, cu o faţă îngustă şi o claie de păr închis la culoare, care 
avea o reputaţie considerabilă de om perspicace. 


— Englezul ăsta şi agenţii subversivi au ucis un soldat german aproape de 

Sudbahnhof! Se ambală singur devenind foarte agitat. Aceasta este a doua oară cînd 
au ucis... 

— Pentru numele lui Dumnezeu, îl întrerupse colonelul Jaeger, nu mai fi atît de 
teatral. Cel puţin, nu la ora asta. 

De lîngă el, Schmidt îşi ridică ochii spre cer şi aruncă un creion pe masă. În 
tăcerea de scurtă durată, se auzi un zgomot ca acela al unei împuşcături de pistol. 

—  Indiciile conduc în altă direcţie, se aventură Willy Maisel. Avem descrieri 
precise ale celor doi atacatori, amîndoi tineri care mie îmi par dezertori. N-are chiar 
nimic de-a face cu locotenent-colonelu de aviaţie Lindsay şi prietenii săi.! 

— Mulţumesc pentru sprijin, spuse Gruber nervos. Cel puţin, eu am întreprins 
ceva anume, ceea ce bănuiesc că este mai mult decît ar putea pretinde altcineva... 

— O, şi ce anume ai întreprins? întrebă Hartmann jovial. 

— Agenţii Gestapoului şi reţeaua lor de informatori plătiţi verifică în acest 
moment hotelurile bune din oraş. Acestei pseudo-baroane îi place să trăiască bine, 
ticăloasa naibii... 

— Bravo, spuse Hartmann, fără să i se mişte un muşchi pe faţă. Sunt sigur că a- 
ţi bloca forţele într-o astfel de misiune se va dovedi extrem de profitabil. 

— Declar şedinţa închisă. Jaeger se ridică şi îşi împinse scaunul în spate cu un 
gest violent al piciorului încălţat în cizmă. Vreau să dorm puţin. O s-o luăm de la capăt 
mîine dimineaţă... 

Schmidt se duse la Hartmann, privind în spate, la masa la care Gruber şi Maisel 
îşi apropiaseră capetele unul de celălalt. Ofiţerul SS aşteptă pînă cînd ieşiră pe coridor, 
înainte de a-şi pune întrebarea. 

— Credeţi că Gruber ştie despre ce vorbeşte... obsesia asta cu Sudbahnhof? 

— Maisel este cel inteligent, replică Hartmann criptic. El oferă creierul, iar 
Gruber, forţa brută. O echipă Gestapo perfect echilibrată. Ar trebui să ajungă departe! 

— Ceea ce înseamnă că îmi ocoliţi întrebarea, remarcă Schmidt fără să fie 
maliţios, în timp ce continuau să meargă pe coridor. 

— Sudbahnhof-ul este o zonă muncitorească... unul dintre cartierele cu 
adevărat sărace. Noapte bună... 

Schmidt urmări cum omul Abwehrului dispăru în josul unui şir de trepte prost 
luminate. Bănuia că Hartmann îi dăduse un indiciu... dar era prea obosit pentru a-l 
descoperi. 


— Trezeşte-te, Lindsay, leneşule. Ai dormit ore întregi! 
Capul lui Lindsay se învîrtea. Îşi deschise ochii cînd Paco îi scutură din nou 
umărul. Se simţea ca şi cum de abia adormise. Oare nu se va opri niciodată - va trebui 


împins înainte şi înainte, şi înainte? Doamne, spera să poată ajunge cu toţii în Elveţia. 

— Cit este ceasul? întrebă el, ridicându-se în capul oaselor şi dîndu-şi cu greu 
picioarele jos. 

— Patru. Trenul pleacă peste o jumătate de oră. Mănîncă ceva. Am adus micul 
dejun sus. 

Micul dejun consta dintr-o felie de piine neagră care avea gust de rumeguş şi de 
cărbune. Un recipient ciobit conţinea un lichid pe care nu-l putu identifica. Stînd în faţa 
măsuţei, o privi pe Paco. 

Ea purta o basma veche, legată sub bărbie, ascunzîndu-i părul blond. O haină 
grea în stil bolero şi o cămaşă ieftină care ieşea afară îi completau nouă înfăţişare. O 
făceau să arate mai durdulie. 

El termină pîinea şi înghiţi restul lichidului. Vechea valiză jerpelită se afla pe 
podea. Arătă spre ea. 

— O luăm cu noi? 

— Da, o s-o duci tu. Ne schimbăm din nou hainele cînd ajungem la adăpostul 
din Graz. Laşi în seama mea tot ce este nevoie să spui la gară. Am luat deja biletele. 
Eşti gata? 

— Nu! Hai să pornim... 

Luă şapca de muncitor, din pînză, şi şi-o trase peste frunte. Hainele îi dădeau o 
senzaţie ciudată, nu numai pentru că dormise în ele. Materialul era ţeapăn şi greoi. 
Tocmai luase de jos valiza, cînd se văzu în oglinda spartă a şifonierului. 

— Nu m-am mai ras... 

— Vreau să ai barbă, deşteptule! Eşti ţăran... Unii nu se pot gîndi nici la cele 
mai simple lucruri... 

— Of, nu mă mai pisa, pentru numele lui Dumnezeu! 

— Asta-i mai bine, zise ea. Te vreau în stare de alertă. leşim pe scara de 
incendiu. Recepţionerul spune că e un poliţist care supraveghează ieşirea din faţă... 

Scara de incendiu era o vechitură ruginită care atîrna precar de o parte a 
spatelui clădirii. Ea ducea în aleea de jos pe care o zărise Lindsay de la fereastra 
dormitorului, atunci cînd sosiseră. 

— Nu-mi place cum arată... 

— Dă-i drumul! îi şuieră ea. 

Una dintre treptele metalice cedă sub greutatea sa, apoi totul deveni stabil. 
Bora şi Milic îl aşteptau pe alee. Lindsay observă cum Bora ducea, de asemenea, o 
valiză veche. Amîndoi bărbaţii erau îmbrăcaţi în haine ţărăneşti. Paco trecu printre ei, 
iar Lindsay o urmă pe alee, la loc deschis. 

Fum. În atmosfera de dinaintea zorilor, întregul cartier părea acoperit de fum. 
Erau rămăşiţele ceţii de peste noapte. Trecură pe lîngă siluetele unor locuinţe 


sărăcăcioase, apoi văzu pentru prima dată clădirea mohorită care era Südbahnhof. 

Arăta mai mult a închisoare decit a gară. 

Siluete aplecate se îndreptau ca nişte fantome spre clădire. O urmă pe Paco în 
sala unde se aflau casele de bilete în care alte siluete, înghesuite în frigul de aici, 
stăteau la coadă în faţa caselor de bilete. leşiră pe uşă, pînă la peron. Acolo aştepta un 
tren, cu vagoanele pe care se aflau inscripţii ce arătau destinaţia: Graz. În acest 
moment el îl văzu pe Gruber, omul Gestapoului de la Berghof. 


— Fă cum îţi spun şi nu te împotrivi... 

Lindsay o apucă pe Paco de braţ şi o ţinu strîns. Ea fu obligată să se oprească, 
iar el ştia că este furioasă. Nu-i păsa. Gruber! Deodată, intră în stare de alertă. Uită de 
gustul mizerabil al micului dejun. Se uită în ambele părţi, pe peronul aglomerat. 

— Ce naiba crezi că faci? şopti ea. 

— Stai liniştită un minut! 

El continuă să o ţină de braţ, obligînd-o să facă după voia lui. Doi tineri care 
mergeau în direcţia lor se opriră brusc. Erau cei doi care îl atacaseră cu ţeava de fier. 
Lindsay, care simţea că Gruber era foarte aproape, la stînga lui, se uită lung la ei. 

Primul care îl văzu, cel care fugise, îi spuse ceva însoţitorului său, care îi 
întoarse privirea lui Lindsay. Se răsuciră pe călctie. Începură să alerge, doborînd în 
graba lor o bătrînă. Se iscă o învălmăşeală. 

— Halt! Era vocea aspră a lui Gruber. Am spus să vă opriţi... sau tragem! 

Gruber se năpusti drept pe lîngă Lindsay, cu un Luger în mîna dreaptă, urmat 
de doi oameni care aveau de asemenea pistoale. Cei trei se opriră şi îşi îndreptară 
armele spre ţintă. Lindsay numără şase împuşcături. Unul dintre cei doi tineri se opri, 
ridică braţele ca un alergător care învinge şi se prăbuşi cu faţa înainte pe peron. Cel 
de-al doilea ţipă, se opri, îşi apucă piciorul stîng şi căzu într-un genunchi. 

— Haideţi! Acum! 

Lindsay o urcă pe Paco în tren, se uită în urmă, îi văzu pe Milic şi pe Bora 
aproape, în spate şi o împinse pe Paco pe coridor. Ea găsi un compartiment gol şi se 
aşeză repede pe un loc din colţul de lîngă coridor. El închise uşa, în timp ce Bora şi 
Milic se îndreptară spre un alt compartiment. 

— Ăsta era Gruber de la Gestapo, zise Lindsay încet, ridicînd valiza în plasa de 
bagaje. M-a interogat înainte de a evada de la Berghof... Nu avea niciun sens să-i 
povestească lui Paco despre existenţa şi localizarea Vizuinii Lupului. Cei doi ticăloşi au 
crezut că vreau să îi desconspir. M-au văzut pe mine, l-au văzut şi pe Gruber, pe care 
scria Gestapo cît se poate de clar. Au intrat în panică, aşa cum am şi sperat. O 
diversiune perfectă pentru noi. Ai vreun comentariu de făcut? 

El se aşeză, iar ea îşi dădu capul pe spate şi îl cercetă. Siînii îi tresăltau în timp 


ce încerca să îşi recapete suflul. Zimbi. 
192 


— Ai învăţat repede, nu-i aşa, Lindsay? 


Veştile că Gruber împuşcase pe unul din cei care îl uciseseră pe soldat şi îl ţinea 
pe celălalt prizonier se răspîndiră imediat în toată Viena. Gruber avu grijă ca triumful 
să fie larg mediatizat. Acest fapt plasa Gestapo-ul cu o treaptă mai sus decît SS-ul şi 
Abwehr-ul. Ceea ce nu prevăzuse Gruber era că, în decurs de douăzeci şi patru de ore, 
veştile îl vor aduce pe Hartmann la cartierul general al Gestapoului, unde urma să fie 
interogat dezertorul care supravieţuise. 

Hartmann nu avu niciun fel de greutăţi în a-l convinge pe ofiţerul de serviciu să 
îi lase acces liber la prizonier. Pur şi simplu, îi flutură pe sub nas hirtiile de la Bormann. 
În acel moment, Gruber se afla în biroul său, încercînd să prindă legătura cu Berghof- 
ul. 

— Sunt maiorul Hartmann, îl anunţă ofiţerul de la Abwehr pe dezertorul care 
stătea pe pat într-o celulă, cu piciorul bandajat. Îţi dai seama de situaţia în care te afli? 
Vei fi judecat şi condamnat pe baza mărturiei soldatului care a supravieţuit atacului 
tău brutal... 

— Gerd l-a omorît... protestă tînărul. 

— Dacă vrei să te ajut, îl întrerupse Hartmann, trebuie să îmi povesteşti ce s-a 
întîmplat la Südbahnhof. Nu înţeleg de ce aţi intrat în panică. Nu vă văzuse nimeni... 

— Bărbatul şi fata ne reperaseră... 

Tînărul se opri, ca şi cum ar fi spus prea mult. Hartmann se aplecă înainte, 
ridicînd un deget ameninţător. 

— Nu am prea mult timp la dispoziţie. Sunt de la Abwehr. De îndată ce plec, vei 
rămîne singur... cu Gestapo-ul. Ce bărbat şi ce fată? 

— Cu o noapte înainte, i-am oprit lîngă Südbahnhof. E ciudat că erau îmbrăcaţi 
atit de diferit, încît poate că nu i-aş fi recunoscut niciodată la gară... dar bărbatul acela 
se tot uita la mine... 

Hartmann scoase de la el întreaga poveste în zece minute. Tînărul îi văzuse pe 
cei doi urcîndu-se în trenul spre Graz. Hartmann se ridică şi chemă paznicul, părăsind 
celula şi cartierul general al Gestapoului. Fără prea mare tragere de inimă, hotărî că ar 
fi mai bine să raporteze lui Bormann ce descoperise, înainte de a se îndrepta spre 
Graz. 


Capitolul 27 

Biroul Ha, secţia Serviciului Secret elveţian care se ocupa de Lucy, era cazat la 
Villa Stutz, la opt kilometri şi jumătate de suburbia în care îşi avea locuinţa familia 
Roessler. 

Această clădire cu trei etaje şi faţadă cu stucaturi era situată departe de drumul 
principal, într-un loc de pe un promontoriu singuratic ce intra în lacul Lucerna. Din 
afară, arăta ca reşedinţa unui elveţian bogat. Niciun fel de soldaţi în uniformă nu 
fuseseră văzuţi vreodată prin apropiere; porţile sale duble de fier forjat erau păzite de 
oameni în haine civile. 

La Villa Stutz îl convocă Roger Masson pe Roessler, pentru a discuta în cabinetul 
său, la miezul nopţii. Ora tirzie fusese aleasă deliberat. Ea îi dădea lui Roessler 
posibilitatea de a face drumul pînă la cartierul general al Biroului fără a fi văzut. La ora 
aceea, după cum ştia Masson, Elveţia roia de agenţi germani care trecuseră graniţa. 

Masson stătea ţeapăn în spatele mesei de lucru, în timp ce în cameră fu 
introdusă silueta aplecată a lui Roessler. Numai acest fapt îl făcu pe Roessler să fie 
nervos, căci o asemenea atitudine nu era în firea lui Masson, care îl saluta de obicei 
într-un mod foarte prietenos. Elveţianul îşi lansă atacul de îndată ce Roessler fu aşezat 
în faţa sa. 

— Eşti german. Aranjamentul nostru a fost ca dumneata să-ţi foloseşti 
emițătorul cu condiţia limpede de a-mi fi trimisă copia fiecărui mesaj de la 
Ciocănitoare... 

— N-am avut ce mesaje să trimit... 

— Te aştepţi să cred că Ciocănitoarea n-a mai transmis nimic de citeva 
săptămîni? Atunci s-a prăbuşit sistemul? Crezi că Ciocănitoarea a fost prinsă de către 
Gestapo? Toate acestea sunt nişte presupuneri foarte nesatisfăcătoare. S-a apropiat 
cumva de dumneata un american pe nume Allen Dulles? 

— N-am auzit niciodată de o asemenea persoană, protestă Roessler. 

Masson se lăsă pe spate în scaun. Afirmația lui Roessler părea făcută cu 
convingere. Dar agentul american care trecuse în Elveţia via Vichy, Franţa, se dovedea 
o pacoste nenorocită. Călătorea de colo-colo deschis, nefăcînd nicio încercare de a se 
ascunde. Pur şi simplu, făcea reclamă prezenţei sale. Nemţii ştiau deja că se află în 
Elveţia. Cu toate aceste ginduri în minte, Masson îşi urmărea vizitatorul care se agita 
neobosit în scaun, privind prin cameră. Draperii pînă în podea acopereau geamurile, 
iar tăcerea părea şi mai mare, în timp ce, afară, ceața rătăcea peste lac. 

— Chiar mă intrigă golul acesta subit din fluviul de informaţii al Ciocănitorii, zise 
brusc Masson. 

— Credeţi că nu mă intrigă şi pe mine? Se apropie timpul pentru campania de 
vară de pe frontul rusesc, aşa că Moscova trebuie că aşteaptă cu lăcomie detaliile 


ordinului de luptă al Wehrmachtului. Hitler i-ar putea distruge, cu uriaşele forţe pe 

care le ţine sub control... 

— Ştiu. Bine, mai vedem noi. Acum poţi pleca... 

Masson rămase singur la masa de lucru vreme de o oră întreagă, după ce plecă 
Roessler. Dacă Hitler cîştiga bătălia pe frontul de est, următorul său obiectiv putea fi 
invadarea Elveţiei. Mai era şi menţionarea aceea misterioasă a Elveţiei din mesajul pe 
care spărgătorii de coduri încă nu reuşiseră să-l dezlege. Dacă era vreodată 
descoperită, activitatea lui Lucy constituia o uriaşă provocare pentru nazişti. Masson, 
pur şi simplu, nu se putea hotărî dacă să îl lase pe Roessler să continue. 

La sfîrșitul lunii aprilie a anului 1943, mesajele Ciocănitorii fură reluate. Masson 
nu avea cum să ştie că acest eveniment coincidea cu deplasarea Fuhrerului şi a 
anturajului său înapoi la Vizuina lupului, cu trenul Amerika. Printre cei care se 
întorceau cu el, în tren, se aflau Reichsleiter-ul Martin Bormann; ţeapănul feldmareşal 
Wilhelm Keitel; şi amabilul, dar vicleanul general Jodl. 


Amerika scotea aburi tot mai aproape de Vizuina Lupului, cînd Bormann intră în 
vagonul restaurant. Hitler se afla la o masă cu Jodl şi Keitel şi tocmai îşi începuse 
prînzul modest, constînd într-un castron de supă de ţelină. 

— Mein Führer, anunţă Bormann în timp ce se aşeză pe scaunul liber, avem 
veşti despre fugarul englez, Lindsay... 

— L-au prins? Sper că este viu... 

— Păi... nu, încă nu. Dar Hartmann a raportat că se îndreaptă spre lugoslavia. E 
pe urma lor... 

— A, Hartmann! Hitler se amuza pe socoteala lui Bormann. Mi-aduc aminte că la 
Berghof doreai să încredinţezi această misiune numai Gestapoului şi SS-ului. Oare nu 
eu am insistat ca Hartmann să se alăture căutării? 

— A fost numai decizia dumneavoastră, mein Führer, confirmînd încă o dată 
judecata dumneavoastră infailibilă, îl aprobă Bormann cu slugărnicie. 

Jodl aproape se înecă cu bucăţica deosebit de suculentă de friptură cu care se 
delecta. Umilinţa Reichsleiterului mai că îl făcu să verse. Jodl era unul dintre puţinii 
capabili să-l înfrunte pe Hitler. Înainte de război avusese loc o întîmplare celebră cînd 
se angajase într-o ceartă cu ţipete cu Fuhrerul, contrazicîndu-l în faţă. 

— Nu ştiu cum de poţi să-ţi bagi în stomac carnea aceea remarcă Hitler. Un 
regim vegetarian... Se opri singur şi continuă să îi pună întrebări lui Bormann. Deci 
Lindsay şi însoțitorii săi nu s-au îndreptat spre Elveţia, aşa cum erai dumneata sigur c- 
o vor face. Bagajele scumpe abandonate la Westbahnhof ar fi trebuit să te avertizeze, 
Bormann. Ei adoptau un rol diferit. Încotro crede Hartmann că se îndreaptă acum? 

— Spre unul dintre agenţii britanici paraşutaţi pentru a lua legătura cu forţele 


de gherilă iugoslave... 

— Care anume? întrebă Jodl. 

— N-a mai dat nicio altă informaţie, cu excepţia faptului că se află pe urmele 
lor, replică Bormann. 

Keitel păstră tăcerea, aparent absorbit de priînzul său şi de priveliştea ce se 
zărea pe fereastră. Urma una dintre primele zile calde de primăvară. 

— lugoslavia? repetă Hitler gînditor. Oare îşi dau seama ce-i aşteaptă acolo? Vor 
intra prin porţile iadului... 


Pe la două şi jumătate în dimineaţa următoare, Amerika trăsese demult în mica 
haltă de lîngă Vizuina Lupului. Hitler şi anturajul său se aflau din nou la locuinţele lor 
obişnuite din interiorul Inelului A de Securitate. Cu o singură excepţie. 

O siluetă neclară îşi croi drum prin întunericul pădurii dese de pin, pînă cînd 
ajunse la un morman de buşteni. Mini îndemînatice îndepărtară cei cîţiva buşteni care 
ascundeau emițătorul. Mesajul codificat pe care îl bătu avea două părţi. Prima 
transmitea ordinul de luptă german hotărît de Führer la conferinţa sa de la miezul 
nopţii. 

Cea de-a doua parte, într-un cod special, raporta veştile lui Hartmann, în 
privinţa localizării actuale şi posibilei destinaţii a locotenent-colonelului de aviaţie 
Lindsay. O dată ce se încheie transmisia, mîinile puseră la loc buştenii de camuflaj şi 
închiseră mica lanternă ascunsă. Ciocănitoarea îşi reluase legătura cu Lucy. 


Cînd intri în Kremlin, intri într-un oraş aflat în interiorul altui oraş, ca una din 
acele păpuşi ruseşti de lemn pictat manual care se deschide pentru a dezvălui o 
replică mai mică a păpuşii originale. Treci printr-o curte vastă, înconjurată de case 
medievale, iar marile uşi de la intrare se închid în spatele tău, izolîndu-te de lumea 
exterioară. Este ca şi cum ai călători înapoi în timp cîteva secole. 

La ora cinci în acea dimineaţă de 1 mai, Lavrenti Beria şedea prost dispus în 
partea din spate a limuzinei negre - singura culoare pe care o cunoşteau fabricanţii 
sovietici de maşini de lux. Nefiind atent la oraşul interior, el încercă să ghicească ce fel 
de urgenţă îl determinase pe Stalin să îl convoace la ora aceasta inumană. Beria 
începuse să resimtă lipsa somnului. 

îmbrăcat complet în uniforma sa simplă şi proaspăt bărbierit, generalissimul îl 
aştepta pe şeful NKVD-ului în biroul său din clădirea cea nouă. Rămase în picioare şi îi 
făcu semn lui Beria să se aşeze. Aceasta compensa statura mică a georgianului şi îi 
punea vizitatorul într-o stare de dezavantaj psihologic. 

— Englezul, locotenent-colonelul de aviaţie Lindsay! Glasul lui Stalin era 
muşcător, iar purtarea veninoasă. Se plimbă timp de cîteva secunde prin cameră, iar 


Beria îngheţă. Rareori îl văzuse pe Stalin aşa de agitat. Evadează în lugoslavia... Folosi 

cuvîntul evadează pe un ton de sarcasm nimicitor. Beria, dumneata chiar crezi că e 
posibil ca cineva să evadeze de la Berchtesgaden fără complicitatea Fuhrerului? 

— Aţi depistat o conspirație? sugeră Beria prudent şi apoi aşteptă. 

Era obişnuit cu faptul că Stalin îl folosea ca pe o placă de rezonanţă a propriilor 
sale gînduri, mai ales dacă era apăsat de o mare încordare. Atmosfera era încărcată şi 
se simţea acel amestec de mirosuri pe care occidentalii îl asociază în mod obişnuit cu 
Rusia - sudoare umană, săpun sovietic respingător şi dezinfectant. 

— Am primit un alt mesaj, care spune nu numai că englezul se îndreaptă spre 
Iugoslavia, ci şi că - ascultă cu atenţie, tovarăşe - va încerca să ia legăura cu spionii 
paraşutaţi în ţara aceea de către aşa-zişii aliaţi. Vezi următoarea desfăşurare a 
evenimentelor, nu-i aşa? 

— Poate mă veţi lumina dumneavoastră...? zise Beria. 

— E un truc capitalist! Chipul lui Stalin se înroşi deodată, cînd sîngele îi coloră 
pielea. Lindsay este emisarul de pace al lui Churchill! A stabilit cu Hitler nişte termeni 
pe care îi va transmite la Londra. Hitler merge foarte departe pentru a ascunde asta 
de mine - punîndu-l pe Lindsay să se întoarcă pe un drum ocolit. Îşi ascunde 
adevăratele scopuri pînă şi de asociaţii săi cei mai apropiaţi. Îţi poţi închipui atmosfera 
de intrigi şi de neîncredere care predomină la cartierul general al lui Hitler... fiecare îşi 
adună toate forţele împotriva celorlalţi? 

Beria îşi putea închipui chiar prea bine, dar avu grijă să nu o spună. Sintagma 
descria perfect situaţia de la Kremlin. 

— Poate că problema nu este insolubilă... se aventură el. 

— Deja am dat ordine să se aibă grijă pentru totdeauna de comandorul nostru 
de aviaţie, îl anunţă Stalin. 


Pe doi mai ploua la Londra, ceea ce nu era o surpriză prea mare, o burniţă 
constantă care te putea uda pînă la piele în cinci minute dacă erai afară. Tim Whelby 
era afară. 

Purta o haină de ploaie obişnuită, maro-gălbuie, şi se prefăcea că citeşte un ziar 
în împrejurimile mohorite ale gării Charing Cross. Era rece şi îl trecură fiori în timp ce 
îşi verifică ceasul. Ora zece fix. Încă trei minute şi se va întoarce în apartamentul său. 

— A sosit un mesaj urgent de la Cazac... 

Cuvintele fură rostite în şoaptă. Savitsky apăruse de nicăieri. Stătea la un pas 
depărtare de Whelby şi îşi scutura apa de pe umbrelă asupra englezului. Se întoarse şi 
îşi ceru scuze cu o voce normală. 

— Nicio problemă. Oricum, eram ud pînă la piele, replică Whelby pe un ton 
sarcastic. Îşi cobori vocea. Dă-i drumul, patrula de poliţie e pe-aici... 


— Comandorul nostru se îndreaptă spre lugoslavia. Am înţeles că se aşteaptă să 

intre în contact cu unul dintre agenţii Aliați de acolo... 

— Este pe cont propriu? Whelby nu-şi putu stăpîni surpriza. Pînă acum, făcuse 
din bucățele un tablou aproape complet al lui Lindsay. ştia sigur că tipul de la RAF 
vorbea germana fluent, dar nimeni nu pomenise şi sîrbo-croata. Toată povestea părea 
foarte improbabilă. Eşti sigur în privinţa informaţiei ăsteia? întrebă el. 

— Toate informaţiile mele sunt corecte, spuse rusul destul de iritat. şi nu, nu 
este singur. S-a lipit de un grup de agenţi Aliați. Ei l-au scos din Germania. 

— şi ce aştepţi de la mine? întrebă Whelby tăios. Zona mea este Peninsula 
Iberică. El trebuia să iasă prin Elveţia şi apoi prin Spania. Poate atunci aş fi putut face 
ceva. 

— Nu trebuie să ajungă viu la colonelul Browne. Chiar dacă va trebui să îl 
interceptezi personal. Ordinul vine de sus. Am plecat... 

— AŞ face-o dacă aş fi în locul dumitale, replică Whelby cu o urmă de 
amărăciune. Dumnezeule, oare îşi imaginau că el era un asasin antrenat? 


Locotenent-colonelul de aviaţie Lindsay, izolat în sudul Austriei, nu avea nici cea 
mai mică idee despre cîte grupuri diferite de duşmani strîngeau cercul în jurul lui. Din 
partea germană erau colonelul Jaeger şi aghiotantul său, Schmidt; de la Gestapo, 
Gruber şi colegul său ceva mai inteligent, Willy Maisel; şi maiorul Hartmann de la 
Abwehr. 

Stalin era ţinut constant la curent cu mişcările englezului. Făcea în continuare 
tot ce putea pentru a determina lichidarea comandorului de aviaţie. 

În sfîrşit, mai era locul în care avea cea mai mare încredere - Londra, un 
adăpost în care Lindsay încerca disperat să ajungă. Aici, Tim Whelby îl aştepta, avînd 
ordine să se asigure că acesta nu va supravieţui ca să-şi dea raportul despre vizita 
făcută Fuhrerului. 

În acest stadiu, toate personajele principale ale Marelui Joc trăiau într-o stare de 
nelinişte cronică. Stalin era obsedat de gindul că Aliaţii încheie o pace separată cu 
nemţii. Roger Masson avea coşmaruri, deoarece nu putea scăpa de teama că Hitler va 
invada Elveţia, dacă afla de activitatea lui Roessler. Roessler era îngrijorat, fiindcă 
părea că pierduse încrederea protectorilor săi elveţieni. 

Cheia acestei întregi nesiguranţe era că, în mai 1943, nemţii încă mai aveau 
posibilitatea de a cîştiga războiul. Aveau resursele, oamenii - şi generalii - pentru a 
distruge Rusia Sovietică. 

La Londra, Tim Whelby era mult prea conştient de situaţia militară. Ultima sa 
întîlnire cu Josef Savitsky îl zdruncinase zdravăn. Deşi avusese mai devreme o întîlnire 
foarte scurtă cu Lindsay, nu prea îl remarcase. Se aflau acolo alţi oameni, care i se 


păreau mult mai importanţi ca să fie observați şi cultivați 

— În timpul unei călătorii recente la Madrid, îi spuse el ca din întîmplare 
colonelului Browne la scurt timp după întîlnirea de la Charing Cross, mi s-a povestit 
despre un zvon că noi am explora posibilitatea unei păci separate cu Hitler, dacă 
termenii ne convin... 

— Într-adevăr? Browne nu părea prea atent, aşa cum stătea aplecat deasupra 
hîrtiilor de pe birou. Cine ţi-a spus asta? 

— Doar un informator pe care prefer să nu-l numesc. l-am spus că totul era doar 
o mare prostie. Cum au apărut zvonurile astea? 

— Cam cum apar toate zvonurile, presupun... 

— Acelaşi informator mi-a spus, zise Whelby, inventînd povestea pe măsură ce 
vorbea, că Lindsay a fost trimis la Hitler într-o misiune de pace, iar acum negociază un 
tratat cu el... 

— Într-adevăr? 

Tonul colonelului Browne exprimă cea mai pură neîncredere în ceea ce i se 
spunea, în timp ce se întinse după un alt document. 

Whelby lăsă baltă subiectul. Ar fi fost periculos să mai insiste. Problema era că 
nu putuse încă obţine încrederea colonelului Browne, pentru a deschide tema rolului 
real al lui Lindsay. 


Atunci cînd Paco şi Lindsay, urmaţi de Bora şi Milic, ajunseră în vechiul oraş 
Graz ei nu mai zăboviră. Ajunseră după căderea nopţii. Amestecîndu-se în mulţimea 
grăbită a celorlalţi pasageri, ieşiră fără niciun incident din gară. 

— Niciun semn de verificări ale securităţii sau ale poliţiei, comentă Lindsay. 

— Acesta este un loc retras, departe de război, replică Paco, în timp ce 
continuară să meargă pe jos. Nu există taxiuri aici, iar ultimul autobuz a plecat acum o 
oră. Poţi merge trei kilometri, doar ai stat jos o zi întreagă! 

— E o atmosferă diferită aici. El se uită în urmă şi văzu cum Bora îl urmă pe 
Milic. Luna făcea să lucească puternic pietrele de pavaj, tocite de paşii care le 
călcaseră timp de secole. Pare a fi o ţară pe timp de pace, ca Elveţia... 

— Nu deveni prea liric, îl avertiză ea. Ne ascundem aici vreo trei săptămîni, în 
caz că păzesc frontiera din cauza noastră. Apoi trecem în lugoslavia pe la postul de 
graniţă de la Spielfeld-Strass, iar asta s-ar putea să nu fie cîtuşi de puţin o distracţie... 

— Mergem cu toţii? 

— Eu şi cu tine. Ne schimbăm în costume sîrbeşti. Bora şi Milic vor crea o 
diversiune, ca să ne ajute să trecem... 

— Ar trebui să-i ajut... începu el. 

— Ar trebui să faci aşa cum ţi se spune! Acesta-i teritoriul meu. Eşti un pachet 


pe care trebuie să-l predau uneia dintre misiunile militare Aliate... 

În timpul certei, Paco îşi păstrase calmă vocea catifelată, ca şi cum purta o 
conversaţie normală. Se uită cu coada ochiului la el, care privea drept înainte. 

— Ne-ai salvat la Südbahnhof, cînd m-ai împins în tren. Facem o echipă bună, 
Lindsay. Îl apucă de braţul liber. Suntem cu toţii extenuaţi, aşa că trebuie să fim 
atenţi. Tocmai am trecut pe lîngă doi poliţişti austrieci în uniformă. 

— Nici măcar nu i-am văzut. 

— Fiindcă eram prea ocupați să ne certăm ca un cuplu obişnuit. Am văzut cum 
unul zîmbea şi îi spunea ceva celuilalt... 

— Fiinţă perfidă ce eşti! 

— Frumos din partea ta că mă apreciezi... 

Ea îi strînse braţul şi începu să meargă mai repede. El se uită la ea... provocase 
cearta deliberat, ca să treacă cu bine pe lîngă poliţişti. Agerimea şi inventivitatea ei nu 
încetau să-l uimească. Aceasta era motivul pentru care supravieţuise atit de mult 
grupul lui Paco, se gîndi el. 

— Ce făceai înainte de război, întrebă el. Nu ştiu prea multe despre tine... 

— Am lucrat pentru o agenţie de publicitate din Belgrad. Eram ceea ce la 
Londra se numeşte director executiv. Pentru a supravieţui în slujba aceea, trebuia să 
fii foarte convingătoare, cu toată lumea... 

— Te-ai alăturat partizanilor după cele întîmplate la Belgrad? 

— M-am alăturat ticăloşilor acelora de cetnici, care sprijineau monarhia, ceea ce 
îmi plăcea. Asta pînă am descoperit că ei colaborau cu nemţii. M-am dus la partizani 
pentru că ei într-adevăr luptau împotriva nemților. E foarte simplu... 

Îşi petrecură perioada de aşteptare într-o casă veche ce dădea spre rîul Mur, din 
centrul Graz-ului. Acolo locuia un cuplu de bătrîni. Conform instrucţiunilor lui Paco, 
Lindsay nu schimbă nicio vorbă cu ei. Dormi într-un dormitor micuţ, cu o fereastră de 
la care se putea vedea un ciudat turn cu ceas, peste rîu, cocoţat la jumătate unui deal 
abrupt ce pornea din malul opus. 

Dormi prost, întorcîndu-se mereu de pe o parte pe cealaltă în patul necunoscut, 
în aerul rece ce venea în cameră prin fereastra pe care o deschisese pentru a auzi 
dacă venea poliţia noaptea. În ziua în care plecară de acolo, el se întrebă dacă lipsa de 
somn fusese o presimţire. Trecerea frontierei pe la Spielfeld-Strass era o treabă 
dificilă. 

Partea a I -a 


Cazanul: Der Kessel 


Capitolul 28 


Timp de patruzeci de ani, Spielfeld-Strass nu se schimbase. şi astăzi este la fel 
ca în 1943, cînd Paco şi însoțitorii ei sosiră într-un tren cu şase vagoane, tras de o 
veche locomotivă cu aburi. Este mai degrabă o haltă decit o gară de graniţă. 

În timp ce Lindsay cobora, urmînd-o pe Paco, văzu un alt tren care aştepta într- 
o parte. Plăcuţele pe care scria destinaţia purtau inscripţia WIEN SUDBHF. Traversară 
şinele acoperite de brumă de dimineaţă şi intrară în mica gară prin uşa pe care scria 
Ausgang. Nimeni nu venise să le controleze biletele cumpărate la Graz. 

Paco mergea fără să pară că se grăbeşte. Coboriră cîteva trepte de beton şi se 
pomeniră sub cerul liber. Gara se afla cocoţată pe o parte a unui deluşor. Merseră de-a 
lungul unei pante scurte pînă în Spielfeld, o mînă de case, o staţie de poliţie, o clădire 
cu două etaje, cu un fronton de cărămidă, şi o fereastră de dormitor ca un porumbar. 
La intrare se aflau scrise cuvintele Gendarmerie şi Postenkommando. 

Totul era foarte neaşteptat. Lindsay îşi mută valiza în mîna stîngă şi o prinse din 
urmă pe Paco. 

— Nici urmă de trupe sau paznici... 

— Aşteaptă să ajungem la graniţă. Nu e departe. 

— Ce s-a întîmplat cu Bora şi Milic? 

— Întrebări şi iar întrebări! lar ai început. Au plecat pe un drum diferit, pentru a 
face o diversiune, dacă dăm de necazuri la punctul de trecere... 

Lindsay nu spuse nimic. Îşi reamintea cum intrase în bucătăria casei din Graz. 
Milic tocmai împacheta nişte echipament într-o sacoşă... „echipamentul” includea 
grenade de mînă şi ceea ce arăta ca nişte bombe fumigene. Era de presupus că-şi 
luase accesoriile de călătorie dintr-un depozit secret de arme din interiorul casei. Nu 
întrebase nimic atunci. 

— Nu te opri! îl avertiză Paco. Continuă să mergi şi nu băga în seamă duba 
poliţiei. 

Secţia de poliţie se afla la capătul unei pieţe pustii. În partea cea mai 
îndepărtată, se afla un castan uriaş, uscat, cu ramuri goale, pe care erau cocoţate 
rînduri de vrăbii. Dincolo de copac, se ridica un vechi han cu ziduri şterse, în culori 
palide. Gasthof Schenk. 

Era o linişte incredibilă. Ceilalţi călători păreau s-o fi luat în direcţia opusă, ceea 
ce-i făcea pe Lindsay să se simtă prea evident şi nervos din cauza secţiei de poliţie. 
Găini maronii ţopăiau pe pietrele de pavaj, dînd din crestele roşii. Păsările ciripeau 
fericite. Singurul sunet rămas era pocnetul mingilor de biliard ce se auzea pe o 
fereastră deschisă de la Gasthof. Era unsprezece dimineaţa, cerul era ca o mare de 
nori cenuşii plutitori şi mirosea a ploaia ce urma să vină. 

Doi poliţişti în uniforme stăteau în cabina dubei poliţiei parcată sub castan. Pe 
măsură ce mergeau pe lîngă vehiculul care avea pe capotă cuvîntul Polizei scris cu 
alb, Lindsay era conştient că două perechi de ochi îl studiau. Cei doi bărbaţi în 
uniformă nu se mişcară cînd trecură pe lîngă ei. Aşteptă să audă scrişnetul metalic al 
mînerului ce era întors pentru a deschide uşa. 

Paco aşteptă pînă ce începură să coboare un drum de ţară, înainte de a vorbi. În 
spatele lor se auzi un zgomot uşor, iar Lindsay aproape că sări în sus. Erau nişte păsări 
care zburau. 

— Nu s-ar cobori să vorbească unora ca noi, remarcă ea, cu un accent german 
perfect. Uită-te cum suntem îmbrăcaţi! 

Se schimbaseră în haine diferite la casa din Graz. Acum, Paco purta o haină 
ţărănească, o fustă în stil sîrbesc şi o basma puternic colorată, înfăşurată strîns în jurul 
capului, ascunzîndu-i din nou părul blond. 

Lindsay era îmbrăcat asemănător, în echivalentul masculin al hainelor ei, iar la 
sugestia lui Paco tot nu se bărbierise, aşa că avea o barbă mare. Trecură pe lîngă o 
movilă înaltă şi verde, continuînd să meargă pe drumul pustiu de ţară, singurul sunet 
era şuieratul îndepărtat al unui tren, urmat de scîrţiitul vagoanelor trecute de pe o 
linie e alta. 

— Milic şi Bora s-ar putea să fie nevoiţi să şteargă de pe faţa pămîntului postul 
de frontieră, dacă suntem opriţi, remarcă ea ca din întîmplare. În caz că avem 
probleme, lasă o distanţă cît mai mare între tine şi paznici. Am ajuns... 


Actele de violenţă sunt şocante nu atît prin pierderile pe care le cauzează, cît 
prin imprevizibilul lor. Dînd colţul uliţei de ţară, se găsiră în faţa postului de frontieră, 
în faţa războiului. 

Trupe germane păzeau postul de trecere, oameni înfăşuraţi în uniformele 
cenuşii ale infanteriei, mişcîndu-se fără oprire încoace şi încolo, pentru a alunga frigul 
dimineţii. Se opreau ca să-şi lovească picioarele încălţate în cizme de pămîntul tare ca 
fierul, acoperit de o crustă de gheaţă din cauza gerului. Îşi loveau mîinile înmănuşate 
de umeri, pentru a pune sîngele în mişcare. În timpul coboririi lor de la gară, 
temperatura scăzuse cu zece grade. 


Liniile de cale ferată reapăruseră, ducînd spre sud, în Balcani, spre cîmpul de 

luptă. Un vagon de marfă stătea pe o linie secundară, iar cîţiva oameni îl încărcau cu 
lăzi de lemn dintr-un camion al armatei. Lindsay înţepeni, dar braţul lui Paco, ce se 
ţinea de al lui, îl ţinu în mişcare. 

Lăzile aveau o formă dreptunghiulară, erau făcute din lemn şi însemnate cu 
litere frînte. Muniţii ale armatei. 

Vagonul era aproape plin. Santinele cu pistoale-mitralieră pregătite patrulau în 
ambele părţi ale camionului. 

— Am sosit într-un moment prost, murmură Lindsay. 

— Un moment bun, îi răspunse Paco. Atenţia lor este ocupată cu vagonul acela. 

Lindsay se uită în sus la movilele cu iarbă din jurul văii, în vîrful cărora se aflau 
pîlcuri de copaci. Încerca să îşi închipuie unde s-ar fi aşezat, dacă ar fi fost în locul lui 
Milic şi Bora. Nu era nici urmă de cei doi bărbaţi. Paco scoase nişte hirtii soioase şi se 
aşezară la o coadă de numai şase ţărani care aşteptau să treacă în Iugoslavia. 

Cele două bătrîne chiar din faţa lor pălăvrăgeau într-o limbă ciudată, cu sunete 
cîntate şi sîsîite. Lindsay nu mai auzise niciodată oameni vorbind astfel. Urmărindu-i 
expresia, Paco îi şopti: 

— E sîrbo-croată. Ar fi bine să te obişnuieşti cu ea, o s-o auzi de multe ori... 

Lindsay se gîndi că era ciudată încrederea ei calmă că vor ajunge în Ţara 
Făgăduinţei, lugoslavia. Postul de frontieră era o baracă mică de lemn foarte 
asemănătoare cu cele în care îşi amintea că se adăposteau paznicii de noapte în 
Anglia înainte de război. Toate hirtiile erau examinate minuţios de către un tînăr 
căpitan. 

— Fii atent, o avertiză el pe Paco, cei tineri sunt cei mai răi.. 

— Nu şi pentru mine! 

Era într-adevăr incredibilă. Nervii lui Lindsay erau întinşi la maximum. Apoi 
observă de ce un om atit de tînăr ocupa o poziţie aşa de inactivă. Mîneca sa dreaptă 
atîrna precum o perdea drapată: avea numai un braţ. Îi remarcă gura strînsă şi 
expresia amară. Paco se putea înşela cu acest bărbat. 

Coada se mişca încet înainte. În spatele barăcii, poate la o sută de metri mai 
încolo, se afla o uriaşă grămadă de buşteni aranjată ca un cuib. Unii dintre buşteni 
formau un foc care trosnea aproape de baracă. Căpitanul îi făcu semn unui bărbat să 
treacă graniţa. Să fii în siguranţă consta, pur şi simplu, în permisiunea de a continua 
să mergi pe un drum de ţară... pe pămîntul iugoslav. 

Acum, nu mai erau de verificat decit cele două femei bătrîne din faţa lor, înainte 
de a le veni rîndul. Lindsay nu se simţise niciodată aşa neajutorat... nicio experienţă 
de la Vizuina Lupului, de la Berghof sau în timp ce-şi petreceau noaptea la Gasthof-ul 
dărăpănat din apropiere de Südbahnhof, nu fusese atît de neplăcută ca aceasta. Se 


simţea îngrozitor de expus... 

— Cred că mătuşa arăta surprinzător de bine, dacă ne gîndim cît de bolnavă a 
fost. Nu eşti de acord? întrebă Paco, vorbind germana cu o voce calmă. 

Îl prinse pe Lindsay nepregătit. El tocmai studia terenul de dincolo de punctul 
de frontieră. Îşi dădu seama că ea făcea conversaţie pentru a fi auziţi de ofiţerul care 
verifica hiîrtiile. 

— După părerea mea, a fost o pierdere de timp să venim aici, răspunse Lindsay. 

Celor două bătrîne din faţa lor le fură înmînate documentele, iar neamţul o 
studie pe Paco, înainte de a-i lua hirtiile. Ea îi zimbi, dar el nu păru interesat, adică 
exact la ce se aştepta Lindsay. 

— Hîrtiile acestea nu sunt în regulă, spuse el, după ce le aruncă numai o privire. 


În vîrful movilei celei mai apropiate de frontieră se aflau trei bărbaţi. Doi dintre 
ei erau în viaţă. Cel de-al treilea era mort. Mitraliorul neamţ care îşi păzea poziţia 
cheie ghemuit în spatele armei sale nu apucase să-l audă pe Milic care se tîra printre 
copaci. Primul avertisment că nu era singur fu cînd Milic băgă cuțitul în el. 

Arta de gherilă britanică, aşa cum era ea predată în taberele de antrenament 
britanice, era o treabă de amator în comparaţie cu îndemînarea sîrbului. Acum, Bora 
era cel care stătea ghemuit în spatele mitralierei urcate pe un trepied. 

Lîngă el, Milic stătea pe iarba rece, cu un binoclu de cîmp îndreptat asupra lui 
Lindsay şi Paco, în timp ce aceştia aşteptau să le fie examinate hirtiile. Lîngă Milic se 
aflau, în şiruri ordonate, grenadele de mînă pe care le scosese din săculeţul de pînză 
pe care îl dusese în spate. Un rînd paralel de bombe fumigene se afla în spatele 
grenadelor. 

— Cred că au necazuri acolo jos, observă Milic. 

— Ce-i în neregulă? se repezi Bora. Pot trece fără probleme. Ai încredere în 
Paco... 

— Ea tocmai a dat semnalul, replică Milic calm. 

Prin lentilele binoclului, văzuse limpede cum Paco ridică o mînă spre basmaua 
care îi acoperea capul. Era avertismentul convenit. Suntem în primejdie... 


— ştampila specială introdusă de curînd lipseşte de pe ambele documente, o 
anunţă pe Paco căpitanul de la postul de frontieră. 

— Dar, domnule căpitan, aceste hirtii au fost ştampilate ieri în Graz... 

— Vrei să spui c-au fost falsificate în Graz ieri! 

Paco îşi ridică mîna dreaptă, ca şi cum şi-ar fi îndreptat basmaua. Continuă să 
vorbească, reţinînd atenţia căpitanului, în timp ce scoase încă un set de hirtii. Purtarea 
ei deveni şi mai sigură de sine, cu o nuanţă de aroganță. 


— Suntem în misiune. Nu aţi fost informaţi? Ar fi trebuit să trecem fără să fim 

întrebaţi. Aceste hirtii, aşa cum veţi vedea, sunt semnate de colonelul SS Jaeger de la 
Berghof... 

Lindsay privi din nou de jur împrejurul văii, supraveghind movilele din jur, în 
timp ce căpitanul, ai cărui ochi sesizaseră imediat vulturul de aur ce ţinea zvastica în 
gheare aflat la începutul fiecărui document, începu să cerceteze ordinele de tranzit. 

O siluetă scundă cu umeri laţi apăru pe creasta movilei celei mai apropiate de 
punctul de frontieră. Mîna sa dreaptă ţinea ceva care fu aruncat, descriind un arc de 
cerc. Obiectul ateriză aproape de un grup de soldaţi şi explodă. 

Zguduitura surdă a unei explozii dobori soldaţii ca pe un rînd de popice. O a 
doua grenadă ateriză. Lindsay strînse mîna pumn şi îl lovi pe căpitan drept în mijlocul 
pieptului. Acesta se prăbuşi pe spate, în baracă. Apucînd-o pe Paco de braţ, o împinse 
înainte, apoi începură să alerge. 

— Grămada de buşteni! strigă el. Liniştitul post de frontieră se însufleţise brusc, 
iar soldaţii alergau încoace şi încolo ca nişte furnici speriate. Trebuie să ne ascundem 
în spatele ei... atenţie la vagonul cu muniţie! 

O împinse jos cu tot corpul în timp ce gloanţele unei mitraliere se îndreptau 
spre ei, rupînd bucățele de lemn din virful grămezii. Uitîndu-se după un colţ, văzu 
următoarea grenadă descriind un arc şi căzînd în interiorul țintei ei - vagonul cu 
muniţie... 

Lumea se destrămă cu un urlet cutremurător. Pămiîntul de sub picioarele lor, 
pămîntul acela acoperit de brumă, tare ca piatra, tremura ca şi cum ar fi fost scuturat 
de un cutremur. Lindsay stătea deasupra lui Paco, apărind-o de ploaia de sfărimături. 

Mai riscă încă o privire după colţ. Vagonul dispăruse. Dispăruse şi o porţiune de 
şine. La fel şi nemţii care patrulaseră de-a lungul vagonului. Spre creasta movilei, de 
unde îşi aruncase Milic grenadele, începură să înainteze oameni cu puşti, cu mari 
distanţe între ei. Acum, ghemuit în afara vederii, acesta aruncă bombe fumigene pe 
pantă. 

Acestea explodară chiar în faţa rîndului din faţă al trupelor, iar un zid de ceaţă 
se ridică între ei şi vîrful movilei, întins cît era de lung în spatele mitralierei nemţeşti, 
Bora privea prin vizor. Primul neamţ apăru prin fum. Aşteptă. Apărură mai mulţi 
soldaţi. 

Lindsay verifică grijuliu situaţia din interiorul văii. Încă domnea confuzia. Se 
strigau ordine îndepărtate. Baraca postului de frontieră dispăruse, de asemenea, 
atunci cînd explodase vagonul cu muniții. 

— Să mergem, îi spuse lui Paco. Nimeni nu supraveghează drumul spre 
Iugoslavia. Cum rămîne cu Milic şi Bora? 

— O să aibă singuri grijă de ei. Aşa era aranjamentul. Or să ni se alăture mai 


tirziu... 

— Urmează-mă. O să alerg. În zigzag - asta te face o ţintă mai greu de nimerit. 
Ţine-te departe de mine... 

Mai aruncă o privire şi începu să alerge. Paco îl urmă, ţinîndu-se la marginea 
drumului. Lindsay alerga pe centrul acestuia, mişcîndu-se dintr-o parte într-alta. Un 
soldat ce se afla în flancul din extrema dreaptă a rîndului de trupe ce se mişca pe 
movilă îi reperă. 

Se opri, întorcîndu-se în timp ce îşi ridică puşca la nivelul umărului. Îl ţinti pe 
englez cu grijă, încercînd să anticipeze următorul loc în care se va afla acesta. Ţinti cu 
puţin în faţa lui Lindsay. Apăsă uşor pe trăgaci. Era un trăgător de elită, ceea ce 
explica de ce îi flanca pe ceilalţi. 

Bora îşi răsuci butoiaşul pistolului. Îl îndreptă asupra omului care îl ţintea pe 
Lindsay şi apăsă pe trăgaci. Păstră degetul pe trăgaci, măturînd cu şirul de gloanţe al 
armei prin şirul de nemți care se urcau. Omul din flancul drept era mort. Ţăcănitul 
constant al mitralierei continuă, apoi încetă. 

Erau răspîndiţi de-a lungul pantei joase - fiecare om care, cu un minut înainte, 
înainta spre creastă. În vale era un masacru, dar niciun semn de viaţă. Un fum negru 
se ridica încet dintr-un mare crater, unde se aflase vagonul cu muniții. Camionul care 
adusese cutiile cu muniţie dispăruse. Liniştea - o linişte a groazei - cobori peste 
Spielfeld-Strass. 


— Incidentul poartă semnătura limpede a grupului pe care-l căutăm, remarcă 
Hartmann, în timp ce îşi stingea pipa. 

Junkers-ul 52 care îi transportase pe cei doi bărbaţi de la Viena la Graz începuse 
să coboare. Lîngă ofiţerul de la Abwehr şedea Willy Maisel. Hartmann pieptănase de 
săptămîni districtul Graz, fără succes, căutîndu-i pe fugari, după care se întorsese în 
capitala austriacă. Evenimentele îi confirmaseră raţionamentele. Înainte de a urca la 
bordul Junkers-ului, îl sunase pe Bormann. ÎI auzise pe acesta repetind ceea ce 
spusese el însuşi, iar în fundal erau vocile lui Jodl şi Keitel. Securitatea Reichsleiterului 
era o farsă. 

— Semnătura? întrebă nedumerit Maisel. 

— Acel modus operandi al lor - au repetat spectacolul din faţă de la 
Frauenkirche din Munchen. Raportul de la Graz despre atacul de la Spielfield-Strass 
pomenea despre grenade şi bombe fumigene. Aceleaşi metode ca la Munchen... 

— Înţeleg, replică Maisel. Atunci crezi că... 

— Eu nu cred, dragul meu Maisel, eu știu! Lindsay şi escorta lui au trecut 
graniţa în Iugoslavia pe la Spielfield-Strasse în această dimineaţă. Am încercat să-l 
previn pe Bormann... Elveţia putea să nu fie răspunsul corect... 


— Deci acum o să intrăm noi înşine în lugoslavia - în cazan, aşa cum îl numeşte 

Wehrmacht-ul, comentă Maisel fără entuziasm. 

— O descriere excelentă - te poţi trezi opărit înainte de a şti ce s-a întîmplat, 
răspunse Hartmann cu veselie. Eu trebuie să merg în lugoslavia. Dumneata eşti un om 
liber, Maisel... 

— Trebuie să-mi fac datoria, spuse ofiţerul de la Gestapo cu indiferenţă. 

Roţile avionului avură un recul cînd atinseră pămîntul, rotindu-se de-a lungul 
pistei. O clădire purta inscripţia Graz Flughafen. Hartmann era în taină amuzat de 
agitația lui Maisel. La Viena, omul de la Gestapo se suise în avion în ultimul moment, 
fiind trimis, după cum Hartmann era perfect conştient, de către Gruber, pentru a 
supraveghea cercetările. 

Hartmann preferase întotdeauna să opereze pe cont propriu. Făcuse deja 
planuri să-l piardă pe Maisel cu prima ocazie. Cînd debarcară din avion, iar Maisel se 
pregătea să meargă în direcţia clădirii de pe aerodrom, Hartmann dădu drumul 
servietei şi îşi întinse mîinile. 

— Am de gînd să fac puţină mişcare... 

— Am nevoie de nişte cafea. Sunt zdrobit, replică Maisel şi îşi continuă drumul. 

Hartmann aşteptă pînă ce acesta dispăru, apoi îşi luă geanta şi merse repede 
spre micul Fiesler-Storch parcat lîngă pistă, în care se afla un pilot ce fuma. Acesta îşi 
stinse iute ţigara cînd îl văzu pe Hartmann apropiindu-se. 

— Gustav Hartmann, se prezentă neamţul degajat. Am sunat de la Viena pentru 
un avion care să mă ducă pînă la Spielfeld-Strass... 

— La dispoziţia dumneavoastră, domnule maior. Erhard Noske. Vă pot lua 
servieta? 

— Are combustibil? Este gata să decoleze imediat? 

— Bineînţeles, domnule! Ordinele dumneavoastră au fost explicite... 

Cinci minute mai tîrziu, Willy Maisel, cu o ceaşcă de cafea în mînă, privea pe 
fereastră în timp ce un avion micuţ decolă, luă înălţime şi se îndreptă spre sud-est. 
înghițind restul cafelei, care avea gust de cafea adevărată - ţăranii ăştia din sălbăticie 
ştiau să aibă grijă de ei înşişi - alergă spre turnul de control. 

— Avionul care tocmai a decolat... Cine era la bord? Care este destinaţia sa? 

— Toate zborurile sunt supuse celei mai stricte securităţi. Cine ai putea fi 
dumneata? întrebă austriacul în vîrstă. 

— Aş putea fi de la Gestapo... Maisel îşi scoase actul de identitate. Sunt de la 
Gestapo. Vrei să te mai întreb o dată în cuvinte de o singură silabă? 

— Pasagerul este maiorul Gustav Hartmann de la Abwehr. Zboară spre terenul 
cel mai apropiat de Spielfeld-Strass... 

— Pui de căţea! 


— Vă cer scuze... Am răspuns la întrebările dumneavoastră... 

— Nu dumneata. Cel puţin, nu cred asta, răspunse sec Maisel. 

Aerodromul se materializă ca din pălăria unui scamator. Tot drumul de la Graz 
zburaseră prin nori grei, cenuşii şi umezi, asemănători celei mai dense ceţe de pe sol. 
Hartmann, căruia nu-i plăcea să zboare, îşi petrecuse cea mai mare parte din timp 
încercînd să-şi readucă în memorie că nu există niciun munte pe drumul dintre Graz şi 
graniţă. Cădeau ca o piatră. 

Aerodromul, cu nimic mai mare decit o pistă de aterizare acoperită de iarbă, se 
întindea sub roţile avionului. Ajunseră jos înainte ca Hartmann să fi avut timp să se 
obişnuiască cu faptul că aterizau. La sol îi aştepta un Mercedes în care se aflau doi 
bărbaţi pe scaunele din faţă. 

— Foarte eficient, Noske, comentă Hartmann, în timp ce ieşi din avion şi îşi luă 
geanta de la pilot. Mă aşteaptă maşina pe care am comandat-o. Are şi şofer, după cum 
văd. Celălalt este un paznic? 

— N-am nici cea mai mică idee cine sunt oamenii aceia, replică Noske. 

— Nu ai? înţeleg, răspunse Hartmann mohorit şi îşi aprinse pipa pe îndelete. 

Merse încet la Mercedes-ul cu uşile deschise, oprindu-se ca să facă pipa să ardă 
cum trebuie. Un vînt rece bătea peste cîmpia tare, plină de gropi. Lasă-i să aştepte 
naibii ca el să vină. Era colonelul Jaeger - cu Schmidt lîngă el - care îl salută afabil pe 
Hartmann. 

— Sări în scaunul din spate! Te voi conduce eu la Spielfeld-Strass. Aceasta este 
destinaţia dumitale, desigur. 

— Desigur... Hartmann se aşeză confortabil, ca şi cum se aşteptase ca cei doi 
SS-işti să îl aştepte. Continuă conversaţia, în timp ce Jaeger conducea maşina peste 
pămîntul cu gropi, la şoseaua din apropiere. De cînd are SS-ul obiceiul să-mi asculte 
convorbirile telefonice? Am folosit un telefon la cartierul vostru general ca să-l evit pe 
Gruber... 

— Este un fel de compliment, replică Jaeger. Reputația dumitale de a rezolva 
ceea ce e de nerezolvat s-a extins la scară naţională. 

— ştiţi ceva? comentă omul de la Abwehr. Dacă vom cheltui atita energie, 
spionîndu-ne unii pe alţii, atunci Aliaţii şi Rusia vor fi cîştigat acest război înainte ca noi 
să ne dăm seama ce se întîmplă. 

— Bănuieşti că Lindsay a trecut dincolo pe la Spielfeld-Strass? 

— Cineva a făcut-o, răspunse Hartmann, fără să se implice direct. 

— Tocmai am sosit de acolo... Tonul lui Jaeger se schimbă, iar o nuanţă 
mohorită îi apăru în voce. S-a petrecut o treabă îngrozitoare acolo... 

— La ce vă aşteptaţi? Cineva aruncă un chibrit într-un vagon cu muniții. 

— Nu era un chibrit, ci o grenadă. Jaeger mirii, iar ochii săi îi întîlniră pe cei ai lui 


Hartmann în oglinda retrovizoare. În acel masacru au murit soldaţi din SS... 

— O mulţime de oameni au murit cînd Goering a bombardat Belgradul... 

Jaeger fu atît de furios, încît apăsă pe frînă şi se răsuci în scaun. 

— De a cui parte eşti dumneata, oricum? A lui Tito? 

— Eram avocat înainte să fi început baia asta de sînge pe care o numiţi război, 
spuse Hartmann cu blîndeţe. Treaba mea privea uneori apărarea, alteori acuzarea. În 
felul acesta, ajungi să vezi punctul de vedere al celorlalţi. O s-ajungem azi la 
Spielfeld-Strass? 

Jaeger dădu drumul frînei şi începu să meargă din nou cu viteză pe drumul 
şerpuitor de ţară. Chipul îi era întunecat. Explodă de furie. Evita cu grijă să întîlnească 
pentru a doua oară ochii lui Hartmann în oglindă. Ofiţerul Abwehr îşi fuma placid pipa. 

Deodată, Schmidt se răsuci şi aruncă pasagerului o privire scurtă, cu o umbră 
de zîmbet pe faţă. Hartmann ştia la ce se gîndea acesta. Ticălos nenorocit... 

Schmidt era cel care trebuia supravegheat, reflectă Hartmann. Acesta fusese 
şef de poliţie înainte de război, iar mintea sa era acordată să analizeze raţional. 
Hartmann îl provocase deliberat pe Jaeger, ca să se poată distanţa de colonelul SS, iar 
Schmidt îi înţelesese tactica. 

Jaeger rămase tăcut pe tot parcursul drumului. Trecu de gară şi opri în faţa văii 
în care se aflase postul de frontieră Spielfield-Strass. 


Peisajul era dramatic. Catastrofa avusese loc la unsprezece şi jumătate 
dimineaţa. Acum era trei după-amiază. O macara gigantică urcată pe o platformă 
dădea încet înapoi spre Graz, trasă de o locomotivă cu aburi. Geniştii, care îşi 
terminaseră munca, stăteau şi beau bere. 

Fuseseră montate şine noi, care refăceau legătura dintre Austria şi linia ferată 
ce continua spre sud, spre Zagreb, în lugoslavia. Hartmann cobori din maşină şi îl 
descumpăni din nou pe Jaeger cu remarca sa de început. 

— Cu o asemenea organizare, încă ar trebui să cîştigăm războiul. 

— Este esenţial să se menţină liniile de comunicaţie, răspunse Jaeger 
morocănos. Pe drumul acesta se transportă toate proviziile pentru cele douăzeci de 
divizii angajate în lupta împotriva forţelor de gherilă. Douăzeci de divizii! îţi poţi 
imagina ce-am putea face cu ele, dacă le-am transfera pe frontul rusesc? 

— Poate ar fi trebuit ca Fuhrerul să ocolească mai degrabă Iugoslavia decît să 
treacă prin ea, sugeră Hartmann. 

— şi să-i lase pe Aliați să lanseze un atac în flancul nostru? 

— Pot face încă asta în Spania. Cei neutri valorează cît greutatea lor în aur. Ei 
nu blochează trupe nepreţuite. Spune-mi, a supravieţuit cineva? 

O schelă mare de lemn acoperită de pînză fusese ridicată pe marginea văii, iar 


Hartmann observase că un felcer intrase în cort. Jaeger făcu un semn către acesta. 

— Un căpitan pe nume Brunner a fost unicul supravieţuitor. E extraordinar 
faptul că se pare că era într-o baracă şubredă de lemn cînd a izbucnit iadul de aici. 
Baraca a dispărut, pur şi simplu, dar el a scăpat cu ceva mai mult decit un şoc. Aşa mi- 
au spus la telefon. 

— Cred că o să stau de vorbă cu el... 

Hartmann se îndreptă spre cort. Jaeger îl însoţi, urmat de Schmidt. Omul 
Abwehrului se opri şi îşi scoase pipa. Purtarea lui fu destul de tranşantă. 

— Singur, voiam să spun. Oare este inteligent să mă duc la omul acela în stare 
de şoc împreună cu un căpitan SS şi cu un colonel SS? S-ar putea simţi copleşit... 
poate chiar bănui că îl interogăm înainte de a-l aresta. Cu siguranţă că Bormann va 
încerca să facă pe cineva responsabil pentru înfrîngere. Cine este desemnat pentru 
acest rol? Singurul supravieţuitor. 

— În regulă. Acordul lui Jaeger fu silit. O să-l vedem mai tîrziu. | se trezi simţul 
umorului. Desigur, dacă nu ne vei aduce dumneata un raport detaliat al fiecărui cuvînt 
spus de Brunner. Fiecare cuvînt! 

— Desigur! 

Tonul lui Hartmann exprima uimirea că Jaeger şi-ar fi putut imagina că era 
posibil să fie altfel. Pe drumul spre spitalul de campanie improvizat, el se asigură că 
avea la el un pachet de ţigări. În trecut, ele făcuseră minuni la interogatorii. Felcerul 
ieşi în faţa intrării. 

— Pacientul dumneavoastră poate fuma dacă vrea? Pot să-i pun doar citeva 
întrebări? 

Felcerul, un bărbat cu umeri largi, de vreo cincizeci de ani, se uită fix la el. 
Arăta de parcă tocmai încerca să se obişnuiască cu o experienţă unică. 

— De obicei, ei nu întreabă, ci dau buzna înăuntru, indiferent care e răspunsul. 
Da, poate fuma, de fapt, jinduieşte după o ţigară. şocul trece rapid. Cred că-i veţi face 
bine... 

Brunner stătea pe o targă aşezată între două lăzi, cu un morman de perne puse 
una peste alta să-l ţină în capul oaselor. Îl privi ostenit pe noul venit, în timp ce 
Hartmann împingea cu mîna o ladă pentru a-şi face rost de un loc. Dacă adopti poziţia 
şezînd, subiectul interogatoriului se va calma. 

Mîna rănită a căpitanului era bandajată, astfel încît Hartmann aprinse o ţigară şi 
o puse între buzele lui 

Brunner. Ochii acestuia încă aveau o privire rătăcită. Dădu din cap în semn de 
mulţumire pentru ţigară. 

— Sunt de la Abwehr... 

Schimbarea stării de spirit fu aproape comică. Bărbatul de pe targă se lăsă 


uşurat pe perne. 

— Mă aşteptam la Gestapo. 

— Ei bine, e ziua dumitale norocoasă, dacă nu iei asta în seamă... Hartmann 
făcu un semn spre bandaj. Ai supravieţuit. Aruncă o privire la mîneca stîngă atîrnîndă, 
în care nu se afla un braţ. Frontul de est? Aşa credeam şi eu. lar aici se pare că te-ai 
simţit încrezător că îţi făceai datoria către Reich, că te puteai bucura de o viaţă 
liniştită, pînă se termină războiul ăsta blestemat. 

Poate din cauza pregătirii de avocat, deşi era mai probabil să fie intuiţia sa 
înnăscută pentru psihologie, Hartmann avea darul de a spune lucrul potrivit. Văzu cum 
ochii lui Brunner se luminează şi rezerva dispare. 

— Aveţi mare dreptate, fu Brunner de acord, cu pasiune. şi apoi, ca din cer, în 
dimineaţa aceasta lumea explodează. ştiţi că sunt singurul supravieţuitor? Aveam 
prieteni în unitatea asta. Dacă aş fi fost în Rusia... Dar în punctul ăsta de pe hartă de 
care n-a auzit nimeni... şi totul a fost din cauza tîrfei ăleia, sunt sigur... 

— Povesteşte-mi despre... tîrfa aceea, îl îndemnă Hartmann. 

Brunner povesti totul ca un şuvoi, toate evenimentele de dinaintea momentului 
în care lumea explodase. Hartmann asculta fără a-l întrerupe, oferindu-i o altă ţigară 
pe care Brunner şi-o aprinse singur. Descrierea celor doi, ale căror hirtii le verificase 
Brunner cîteva momente înainte de dezastru, îl făcură pe Hartmann să fie nesigur. 

— Ce culoare avea părul fetei? întrebă el ca din întîmplare. 

— Nu ştiu. Îl acoperise cu una din basmalele pe care le poartă ţărăncile. 

— Vorbea fluent germana? 

— La fel de bine cum o vorbim şi noi... 

Descrierea făcută bărbatului care o însoțea fu şi mai vagă. Hartmann era destul 
de sigur că acesta putea fi Lindsay, dar nu există nicio certitudine. Nu, Brunner nu 
văzuse niciun semn al luptătorilor de gherilă care atacaseră postul. 

— E pentru prima dată că au venit aşa departe în nord, continuă el, gîndind cu 
voce tare. Nu înţeleg de ce... probabil că vagonul cu muniţie era obiectivul lor. 

— Se ştia că vagonul urma să fie încărcat azi? 

— Doamne, nu! Nici n-aţi crede ce bine sunt păzite lucrurile astfea. Primul 
indiciu pe care-l primim este cînd apare vagonul şi camionul din care îl încărcă... 

— Deci nu exista niciun mod prin care luptătorii din gherilă să fi ştiut dinainte că 
vagonul va fi aici astăzi? 

— Dacă mă gîndesc mai bine, nu. 

— Unde te trimit superiorii tăi? întrebă Hartmann, ridicîndu-se şi pregătindu-se 
de plecare. 

— Am permisie de convalescenţă. Trebuia să plec de cîteva luni. Colonelul din 
Graz este un tip de treabă. E departe. Flensburg. ştiţi unde este? 


— La graniţa cu Danemarca... Hartmann zîmbi cu subinţeles. Ceea ce era 
212 


graniţa cu Danemarca înainte de 1940. Cînd vei ajunge acasă, cere-i comandantului 
local să te lase la vatră. Ţi-ai făcut datoria pentru patria mumă. Noroc, Brunner... 

Din pură întîmplare, Hartmann îl întîlni pe felcer în afara cortului. Acesta se 
grăbea şi avea fruntea încruntată. Ţinea o bucată de hirtie în mînă. 

— Te îngrijorează ceva? întrebă Hartmann. 

— Pacientul, căpitanul Brunner, trebuie ţinut aici. Tocmai aranjam să fie mutat 
la Graz... 

— De ce întîrzierea aceasta? 

— Un ofiţer Gestapo, Gruber, e pe drum dinspre Viena, pentru a-l interoga. E 
aşteptat să vină în vreo trei ore... 

Hartmann reacţionă instantaneu. 

— ÎI veţi muta pe Brunner cu avionul la Graz imediat! Să aveţi un aparat în 
aşteptare care să-l ducă la Flensburg, în Schleswig-Holstein via Frankfurt... 

— Dar cum rămîne cu Gruber? 

— Instrucţiunile pe care ţi le-am dat sunt din ordinul Fuhrerului... Hartmann 
scoase autorizaţia care îi dădea puteri depline, semnată de Bormann. Citeşte asta. Îţi 
cunoaşte cineva numele? 

— Nu. Eram în mare grabă. Am venit aici direct de la Graz. 

— Întoarce-te acolo cu Brunner şi vezi să plece în siguranţă cu transportul 
pentru Flensburg. Este pacientul dumitale. lar asta, n-ai primit-o niciodată... Hartmann 
luă din miinile sanitarului mesajul trimis de Gruber, îl făcu ghem şi îl băgă în buzunar. 
Nu-ţi pot spune motivul pentru care evacuarea lui Brunner este urgentă, pentru că 
ajunge pînă sus, la însuşi Fuhrerul. Ai înţeles? 

— Da, voi face imediat aşa cum spuneţi. 

Felcerul îi înapoie cu grijă documentul lui Bormann, pe care îl citise, iar 
Hartmann îl puse înapoi în portofelul său şi se întoarse pe jos la gară, pentru a întreba 
cînd pleca următorul tren spre Zagreb. Părăsise postul de frontieră fără a fi observat 
de Jaeger şi Schmidt, care şedeau pe pămînt, sprijiniți cu spatele de Mercedes, în timp 
ce-şi mîncau rațiile militare obţinute de la genişti. 


— Trenul spre Zagreb pleacă în cinci minute, îi spuse lui Hartmann şeful de gară 
de la Spielfeld-Strass. Se va relua circulaţia normală acum că s-au reparat şinele. 

În mica haltă adormită domnea o atmosferă de primă linie a frontului. Trupe SS 
înarmate cu pistoale-mitralieră stăteau în cabină împreună cu mecanicul şi fochistul 
locomotivei. Un om cu o mitralieră grea era cocoţat pe magazia de cărbuni. În vagonul 
din spate, cel de poştă, era ascuns un pluton... un chip ce purta cască putu fi zărit 
pentru o clipă, trîntind uşa, pentru a o închide. 


Hartmann alese un compartiment gol de clasa a treia, cu locuri inconfortabile 

de lemn, pentru a face ca prezenţa sa să fie mai puţin observabilă. În cinci minute, 
trenul începu să se deplaseze spre sud. Se tinu în umbră în timp ce părăseau treptat 
valea pe şinele proaspăt montate. 

Mercedes-ul dispăruse. Probabil că Jaeger, ieşit din minţi de furie din cauza 
festei care i se jucase, îl căuta deja. Dispăruse şi spitalul de campanie ridicat 
temporar. Felcerul îl scosese pe Brunner din Spielfeld-Strass. 

În sfîrşit, singur! îşi aprinse pipa şi se sprijini cu spatele de spătarul tare. Mai 
tîrziu, va trebui să facă rost de ceva mîncare, dar Hartmann putea rezista perioade 
lungi fără hrană. La gară, băuse două sticle de apă minerală de la micuța cantină 
militară. Rosti cuvintele cu voce tare: 

— Da, am făcut tot ce am putut mai bine. 

— Sunt sigur că acesta este un bine foarte mare, domnule maior... 

Hartmann îşi întoarse foarte încet capul şi se uită în sus la bărbatul care privea 
în jos la el cu un zîmbet satisfăcut. Willy Maisel, funcţionarul Gestapo pe care îl lăsase 
în urmă la Graz Flughafen, arăta la fel de mulţumit ca şi Hartmann cu un minut 
înainte. 


Capitolul 29 


— O să fie un tren pentru Zagreb la Maribor, îi şopti Paco lui Lindsay. 

— Unde naiba este Maribor? întrebă el. 

— Este prima staţie după Spielfeld-Strass. Bineînţeles că azi nu o să fie nici un 
tren de la Graz, avînd în vedere că linia este distrusă. 

Erau cocoţaţi în spatele unei căruţe trase de doi cai. În faţa lor era o stivă de 
buşteni proaspăt tăiaţi, iar în spatele ţăranului care ţinea hăţurile stăteau Bora şi Milic. 
După oprirea de la graniţă, îi ajunseseră din urmă pe Paco şi Lindsay, grăbindu-se pe 
un drum de ţară. 

În după-amiaza aceea, căruţa ieşise de pe un drum cu şleauri în timp ce ei îşi 
tirau cu greu picioarele pe şosea. Paco, care vorbea sîrbo-croata, îl convinsese pe 
căruţaş să îi ia cu el. Povestea ei fusese bine ticluită. 

— Eram în trenul către Zagreb cînd locomotiva s-a stricat la Spielfeld-Strass. Ar 
fi fost cîteva ore bune pînă o reparau şi noi avem o întîlnire la care trebuie să ajungem 
cu orice preţ. 

O întîlnire. Rostise cuvintele într-un anume fel, încît bătrînul fermier, cărunt şi 
cu mustață, zăbovise asupră-i cu privirile pentru cîteva momente. Apoi, fără un singur 

cuvînt, le făcuse semn să se urce. 

— Despre ce e vorba? întrebă Lindsay după ce se urcară. 

— Crede că trebuie să ne întîlnim cu un grup de partizani. E patriot, ca 
majoritatea ţăranilor cărora le-a fost furată recolta de către germani. În rest, nu vrea 
să ştie niciun alt amănunt... 

Căruţa se deplasa surprinzător de repede, trasă de cei doi cai puternici, care se 
opinteau de-a lungul drumului pustiu. Nu era nici urmă de nemți sau de puncte de 
control. Lindsay era încă neliniştit şi nu putea să îşi dea seama de ce. 

— Nu există pericolul să treacă vreun tren de Spielfeld-Strass? insistă el. 

— Totdeauna îţi faci la fel de multe griji şi pui la îndoială totul? întrebă Paco. Ai 
văzut cu ochii tăi cum arăta linia cînd am fugit de acolo. 

— Cred că ai dreptate, spuse nu prea convins Lindsay. lar în ceea ce priveşte 
grijile pe care mi le fac, ai dreptate... cu o singură excepţie, cînd sunt într-un avion de 
vînătoare. 

— Mi-am închipuit eu... 

— Eşti atît de preocupată - priveşti în toate direcţiile, mai ales în spatele tău. 
Privi către ea. şi apoi, nu poţi să te gîndeşti la altcineva decit la tine... 

— şi ce vrea să însemne asta? întrebă ea, uitîndu-se drept înainte. 

— Doar o remarcă spusă fără să mă gîndesc... 

— Eşti un om hazliu, Lindsay. Cu toate acestea, te voi lăsa din miini cînd vom 
ajunge la una dintre misiunile militare Aliate. 

Lindsay remarcă cu amărăciune că în vocea ei era un fel de uşurare. În timp ce 
căruţa scîrţiia şi se clătina de-a lungul drumului, se tot loveau unul de altul Simţea 
căldura trupului şi fermitatea contururilor ei, în ciuda hainei groase pe care o purta. 

Din cînd în cînd ea îi arunca cite o privire studiindu-l, dar el privea în gol, drept 
în faţă. Bora, care avea un pistol-mitralieră ascuns într-un sac multicolor, stătea 
cocoţat pe stiva de lemne şi privea neabătut la drum. Țăranul nu vorbea deloc 
călătorilor săi. şedea obidit în faţă cu hăţurile în mînă. Timpul trecea ca prin vis în 
legănarea monotonă a căruţei. 

— Intrăm în Maribor, murmură Paco. Aici mă veți lăsa pe mine să port orice 
conversaţie. De acum încolo trebuie să vorbim numai sîrbo-croată. Voi veţi fi 
surdomuţi. Era o urmă de umor în vocea ei. Faceţi un efort şi amuţiţi... 

Fermierul îi lăsă în faţa unei gări micuţe, iar ei se despărţiră din nou. Lindsay o 
însoţi pe Paco în timp ce Bora şi Milic rămaseră împreună. Primul şoc avu loc cînd Paco 
întrebă despre primul tren către Zagreb. Vorbi cu un bătrîn aspru, funcţionar la căile 
ferate, căruia nu-i dădeai o zi sub şaptezeci de ani. Lindsay auzi aceleaşi sunete 
şuierate pe care le auzise pentru prima oară la postul de frontieră Spielfeld-Strass, pe 


cînd aşteptau în spatele celor două femei. 

Mulţumindu-i, Paco îi dădu mîna lui Lindsay şi-l călăuzi înspre peron unde se 
aflau ţărani cu baloturi mari, aşteptînd. Avu grijă să nu vorbească pînă ce nu fură 
singuri, aproape de sfîrşitul peronului. 

— De ce sunt atît de mulţi oameni bătrîni? întrebă el. Asta am remarcat încă din 
primul moment cînd am intrat în Maribor - nici urmă de tineret. În Germania e de 
înţeles, dar aici.. 

— Pentru acelaşi motiv, răspunse ea scurt. Tinerii sunt în munți., cu partizanii 
sau cu cetnicii. La naiba, Lindsay, aveai dreptate. Trebuie să ne hotărîm ce facem... 

— Problema e... 

— E incredibil - bătrînul mi-a confirmat. Trenul către Zagreb vine la timp — şi 
vine dinspre Spielfeld-Strass! 

— Să nu subestimezi niciodată un duşman. Ar fi bine să pierdem trenul ăsta şi 
să îl luăm pe următorul... 

— Care este cîndva miine. E posibil! Dar este şi un cartier general german în 
oraşul ăsta. E mic, nu cunosc pe nimeni - şi este teritoriu croat. Dacă aşteptăm aici, 
putem fi prinşi de un control de rutină. Care este problema dacă luăm trenul ăsta? 

— Paco, nu ştim cine poate fi în el. Pe cine vor trimite după noi, pentru că poţi fi 
sigură că au trimis pe cineva să-mi dea de urmă. Colonelul Jaeger? Gruber? Hartmann? 
Ghiceşte tu care dintre ei... 

— Sper că nu e Jaeger. Sunt sigură că m-ar recunoaşte - chiar şi în hainele 
astea. Am petrecut împreună cîteva ore la „Cele Patru Anotimpuri” în München, cînd 
am sustras documentele acelea de tranzit de la el... 

— Nu mi-ai spus niciodată cum ai reuşit asta... 

— lar începem. Ţi-am mai spus o dată. Nu a trebuit să mă culc cu el... la asta 
te-ai gîndit, nu-i aşa? lar Jaeger este un soldat de meserie, un om de onoare a cărui 
singură grijă este datoria sa... cel puţin, asta a fost impresia mea. Dar pasiunea lui 
sunt femeile. Ce importanţă are pentru tine? 

— Deci eşti pregătită să rişti şi să luăm trenul ăsta dinspre Spielfeld-Strass? 

— Cînd alternativa este să rămînem în Maribor, da! şi nu va fi nici o persoană 
periculoasă în trenul ăsta. Ne-am mişcat mult prea repede pentru ei. 


La Londra, Tim Whelby se întîlni cu Savitsky într-o crîşmă aglomerată din 
Tottenham Court Road. Cînd intră la ora nouă fix, fu surprins să îl găsească pe rus 
aşezat într-un colţ singuratic, cu o jumătate de halbă de bere în faţa sa. Era pentru 
prima oară cînd omul său de legătură ajungea mai devreme la întîlnire. 

Whelby comandă un scotch dublu de la bar şi se îndreptă spre el făcîndu-şi loc 
printre mese. Se opri înainte să se aşeze pe scaunul liber unde Savitsky îşi pusese 


pălăria ca să ţină locul ocupat. 

— Vă deranjează dacă mă aşez aici? Este plin în seara asta. 

— Vă rog. 

Whelby înghiţi jumătate din scotch şi observă că rusul îl privea critic. La naiba 
cu mesagerul ăsta pedant. Mai dădu pe git nişte scotch şi puse paharul pe masă. 

— Lindsay a trecut graniţa în lugoslavia. 

— Nemţii nu se descurcă prea bine, nu-i aşa? Cînd s-a întîmplat asta? 

— leri de dimineaţă. 

Whelby fu şocat. Puse mîna ca din întîmplare pe pahar, dar intenţionat îl ţinu 
fără să bea din el. Era foarte important să nu arate niciun semn de agitaţie în faţa lui 
Savitsky. Whelby nu avea niciun dubiu că rapoarte regulate, evaluînd capacitatea şi 
abilităţile lui ca agent sovietic, erau expediate către Moscova. 

Dar cum naiba a ajuns informaţia asta atît de rapid la ambasada din Kensington 
Palace Gardens? Probabil au un sistem extraordinar de comunicaţii, care părea să fi 
fost iniţiat chiar din interiorul Germaniei. 

— şi încotro crezi că se îndreaptă? întrebă Whelby. 

— E evident - către una dintre misiunile militare Aliate ce lucrează împreună cu 
trupele de gherilă. Ar putea să fie luat cu avionul în orice moment. Mult mai repede 
decît am anticipat noi vreodată. Trebuie să îl opreşti cu orice preţ să raporteze la 


Londra... 

— Mulţumesc pentru sfat, spuse Whelby laconic. 

— Poftim? Ce înseamnă asta? 

— Mi-ai mai spus despre asta şi înainte... de necesitatea de a-l opri. Un motiv ar 
fi de ajutor... 


— Ţi-ai primit instrucţiunile. Cauza din spatele lor nu este treaba ta. În mod 
sigur, concetăţenii tăi au primit mesaje de la Lindsay despre ultimele evenimente... 

— Dacă au primit, nu mi le spun mie. 

— Trebuie să faci cercetări... În mod discret, ai înţeles? 

— Asta mă linişteşte, spuse Whelby încet. Îţi aminteşti, sper, că zona mea este 
Spania şi Portugalia. Dacă te uiţi pe o hartă, cînd te întorci la ambasadă, o să observi 
că e la o anume distanţă de lugoslavia. 

— O faci să sune atît de complicat, dar cînd vei rezolva problema, asta te va 
face să pari mult mai inteligent. 

— Ai dreptate, spuse Whelby. Ai pus punctul pe „I”. 


Era mult după apusul soarelui cînd felinarele mascate ale locomotivei ce 
trăgeau trenul dinspre Spielfeld-Strass se apropiară de platforma gării din Maribor. 
Hartmann, sub motivul de a lua o gură de aer, îl lăsă pe Maisel în compartiment, în 


timp ce el se duse pe coridor, deschise o fereastră şi străpunse cu privirea întunericul. 

Pipa - emblema sa - era în buzunar. Pe cap purta o şapcă veche cu cozoroc din 
pînză, nu cu mult diferită de acelea pe case le poartă muncitorii de vîrstă mijlocie din 
lugoslavia. Nici prietenii cei mai apropiaţi nu l-ar fi recunoscut pe maiorul Gustav 
Hartmann de la Abwehr, doar poate privindu-l îndeaproape. 

Avea o excelentă vedere noaptea şi se adaptă rapid, întunericului în timp ce 
locomotiva intra încet în staţie. Era o mulţime de lume aşteptînd să se urce în tren. 
Hartmann îşi aminti în cele mai mici amănunte descrierile obţinute atunci cînd îl 
descususe pe Brunner, căpitanul rănit. Era vorba despre femeia şi bărbatul pe care 
acesta îi prinsese cu hirtiile în neregulă chiar înainte ca „lumea să sară în aer”. 

Din colţul cel mai întunecat al peronului, departe de locul unde trebuia să 
oprească locomotiva, Paco şi Lindsay se uitau temători la trenul care venea. Ceva mai 
devreme în acea dimineaţă riscaseră să iasă din gară ca să măniînce ceva într-o 
cafenea mică dintr-o stradă lăturalnică... nota fusese exorbitantă, căci proprietarul 
folosea carne de pe piaţa neagră. 

— O să dorm tot drumul către Zagreb, spuse Paco. Nu-i aşa că-mi dai umărul 
tău drept pernă? 

— O să facem cu schimbul, pufni Lindsay. Unul din noi trebuie să fie treaz în caz 
de pericol. 

— Ştiu! ştiu! E o întreagă divizie blindată în tren a cărei singură sarcină este să 
ne găsească pe noi. Se opri după izbucnirea aceasta atît de neobişnuită pentru ea. Îmi 
pare foarte rău, sunt foarte obosită. Răspunderea... Evident că ai dreptate! O să facem 
cu rîndul. Oh, Doamne, Lindsay - ai dreptate! 

Văzură locomotiva alunecînd pe şine prin faţa lor - trupele înarmate dinăuntru 
şi vagonul cu cărbuni pe care era aşezată o mitralieră. Ceea ce nu văzură însă era cum 
îi fixa cu privirea un bărbat purtînd un balonzaid şi o şapcă cu cozoroc de pînză. 


Colonelul Browne lucra tîrziu în biroul său din Ryder Street cînd Whelby se 
întoarse sub pretextul de a lua nişte documente pe care le uitase. Devenise un obicei 
pentru Browne să se pună la zi cu munca de birou atunci cînd toată lumea părăsise 
deja clădirea. În timpul zilei era din ce în ce mai ocupat cu conferinţe inutile pe măsură 
ce importanţa războiului creştea. Browne îi acuză pe americani că nu pot comunica 
decît verbal. Puse jos stiloul şi începu să-şi întindă articulațiile anchilozate. 

— la un loc. Ceva de băut? 

— Tocmai am luat ceva într-o cîrciumă din Tottenham Court Road. Am stat de 
vorbă cu un ofiţer de aviaţie Lindsay... sper că nu este nicio legătură cu comandantul 
de aviaţie care a dispărut la Berchtesgaden? 

— Mă îndoiesc. Lindsay este unic. 


— Vreo veste de la el de cînd şi-a luat zborul? 

Plictisit, Browne ezită, iar lui Whelby nu îi scăpă scurta pauză. 

— Nici un cuvinţel, răspunse scurt colonelul. Vom afla la timpul potrivit... 

— Îngrijorătoare aşteptarea asta, îşi dădu Whelby cu părerea. 

— Nu mai mult decît celelalte probleme. 

Whelby era derutat. ştia că recent fusese schimbată structura de comandă din 
zona Mediteraneană. În Algeria, cartierul general al Forţelor Aliate aflat sub 
conducerea lui Eisenhower şi Alexander controla operaţiunile din Africa de Nord, 
incluzînd şi Armata a Opta a lui Monty care era acum implicată în stadiile finale ale 
Campaniei Tunisiene. Dar forţele subversive din Balcani, care includeau Grecia şi 
lugoslavia, erau îndrumate de Comandamentul Orientului Mijlociu care avea cartierul 
general la Cairo. Whelby nu îşi dădea seama cum să aducă vorba despre Cairo în 
conversaţie, deoarece, teoretic, el nu trebuia să ştie unde se afla Lindsay în momentul 
acesta. Va trebui să mai aştepte, evenimentele vor decide. 

— Te frămîntă ceva? întrebă Browne. 

— Da, aş vrea să mă duc la culcare. Noapte bună, domnule. 


Bormann vorbise la Vizuina Lupului despre posibila evadare a lui Lindsay în 
lugoslavia. Informaţia ajunsese la el prin două surse. Cînd Hartmann reuşise, pe 
moment, să scape de Willy Maisel, pe aeroportul din Graz, ofiţerul de la Gestapo îi 
telefonase imediat lui Gruber la Viena. 

— Ticălosul ăla viclean de Hartmann mi-a scăpat din mînă! Zboară de unul 
singur către Spielfeld-Strass, într-un avion Fiesler-Storch pe care şi-l comandase ca să 
cerceteze incidentul. Crede că Lindsay a trecut graniţa astăzi. 

— Ce incident? întrebă Gruber scurt. Ce dovezi are ca să îşi susţină teoria asta 
trăsnită? 

Gruber îl cunoştea pe Martin Bormann şi ştia cît de precaut acţiona 
Reichsleiter-ul. Îi trebuia dovezi solide ca să demonstreze ceea ce putea fi la fel de 
bine un zvon. Dumnezeu ştie cîte zvonuri false existau despre englez. 

lar Bormann cerea întotdeauna dovezi, fiindcă ştia cum gîndeşte Fuhrerul. Îl 
auzise pe Hitler de atitea ori strigînd la generalii săi care îi prezentau informaţii false 
ca apoi să-i trimită în faţa instanţei. 

— A fost un atac al gherilei, explică Maisel şi apoi îi spuse toată povestea. 
Hartmann a făcut imediat legătura cu Frauenkirche... grenade şi bombe fumigene... 
aceeaşi tactică... 

Lui Gruber îi fu îndeajuns ca să îşi dea seama că ar fi periculos să nu trimită 
acest raport mai departe către Bormann. În definitiv, putea să sublinieze că el doar 
transmitea informaţia care provenea de la Willy Maisel. lar în cazul unor reacţii 


violente, spre Maisel se va îndrepta degetul. Telefonă de îndată lui Bormann, care îl 

ascultă în tăcere. Gruber ştia că Reichsleiter-ul privea din toate unghiurile ca să-şi dea 
seama cum îi poate afecta poziţia. 

— Voi transmite mai departe mesajul tău către Führer, spuse Bormann, avînd 
grijă să nu dezvăluie că ştia totul direct de la Hartmann. Evident că incidentul de la 
Spielfeld-Strass nu este îndeajuns de convingător. 

— Informaţia vine de la Maisel, se încordă Gruber, care îşi bazează povestea pe 
o conversaţie cu o altă sursă - maiorul Gustav Hartmann. 

— Ah, de la Abwehr! Cine mai are încredere în cuibul ăla de trădători! 

Se părea însă că Fuhrerul avea încredere. Cînd Bormann îi raportă ştirile, Hitler 
comandă o hartă la scară mare a sudului Europei, pe care el însuşi o întinse pe marea 
masă din sala de conferinţe. Degetul său trasă o rută de la Munchen la Viena via 
Salzburg. 

— Pare să aibă sens toată povestea asta, se pronunţă el. Bormann ai blocat 
toate drumurile de la Munchen către Elveţia? Adevărat? 

— Era singurul drum de scăpare. 

— lar grupul care face eforturi să îl strecoare pe Lindsay trebuie să fie 
profesionist... 

— Nu avem nicio dovadă... obiectă Bormann. 

— Ai uitat ce s-a întîmplat la Frauenkirche? explodă Hitler. Numai nişte 
profesionişti ar fi putut să ducă asta la bun sfîrşit! Au făcut de ris trupele care de fapt îi 
aşteptau pe ei! Ce se întîmplă după asta? Hartmann caută bagajele pe care le-au 
abandonat un Westbahnhof din Viena... care seamănă cu cele descrise ca fiind ale 
aşa-zisei baroane Werther şi aşa-zisului ei şofer cînd Mayr i-a văzut suindu-se în 
expresul de Munchen. Eşti de acord, Jodl? 

Ceilalţi doi bărbaţi din încăpere, general-colonelul Alfred Jodl şi feldmareşalul 
Wilhelm Keitel ascultaseră pînă acum în tăcere. Jodl încuviinţă din cap. 

— Aşa se pare, mein Führer, răspunse el cu precauţie. 

— Mai departe, continuă Hitler agitat, avem incidentul din dimineaţa următoare, 
din Sudbahnhof.Mai tîrziu, la interogatoriu, unul din cei doi ucigaşi ai soldatului 
german povesteşte cum a văzut o femeie şi un bărbat urcîndu-se în trenul de Graz. şi 
încotro duce această linie de la Graz? La Spielfeld-Strass, unde este un incident de 
departe mult mai serios. De acord, Keitel? 

— Este logic, mein Fuhrer. 

— Hartmann ne trimite acum concluzia sa, că el recunoaşte aceeaşi 
„semnătură” - bine ales cuvintul ăsta - în grenadele şi bombele fumigene din atacul 
de la frontieră ca la cele folosite la Frauenkirche. 

Hitler îşi puse mîinile pe hartă, rigid, şi-şi roti privirea peste cei trei bărbaţi care 


îl ascultau într-o tăcere mormintală. Expresia feţei lui era cinică. 

— Am cinci milioane de bolşevici care mi se opun pe frontul de est. Trebuie să 
dau în fiecare zi ordine cum să fie distrusă hoarda asta de barbari. Pe deasupra, mai 
trebuie să fac pe detectivul, ca să arăt cum Lindsay încearcă să scape, ca şi singurul 
om care are destulă minte! Hartmann! Domnilor, şedinţa se suspendă. 

Vocea lui era plină de dispreţ în timp ce ieşi afară din cameră pe coridorul spre 
lumea exterioară. 


Pe o cale de comunicaţie la fel de complicată vestea posibilei evadări a lui 
Lindsay ajunse la Londra. La numai cîteva ore după conferinţa lui Hitler, Rudolf 
Roessler primi în apartamentul său din Lucerna un mesaj codificat din partea 
Ciocănitorii pe care îl retransmise pe loc Cazacului la Moscova, unde Stalin îl convocă 


A 


încă o dată pe Beria. În tăcere, îi înmînă şefului poliţiei secrete mesajul cu privire la 
Lindsay. Era tactica lui de a arăta bărbatului cu faţă palidă şi cu monoclu mesajele 
venite de la Lucy. Dacă s-ar fi întîmplat ceva, Stalin ar fi dat întreaga vină pe umerii lui 
Beria, şi astfel Lucy ar fi devenit operaţiunea Beria. 

— Credeţi că Lindsay încearcă să contacteze unul dintre centrele de spionaj 
Aliate? sugeră Beria. 

— Desigur. O posibilă concluzie, remarcă Stalin cu acreală. Cînd va veni timpul, 
vor trimite un avion special să-l ia şi să-l transporte în Algeria, şi de acolo mai departe 
la Londra. Nu ne putem baza că-l va lichida Tito, şi atunci ce este de făcut? 

— Agentul nostru din Londra va trebui să aibă grijă ca Lindsay să nu mai ajungă 
niciodată la şeful său. 

— Bine. Stalin retrase mesajul din mîinile neputincioase ale lui Beria. Cînd ieşi, 
trimite-mi ofiţerul pentru codificări. 

În camera întunecată, luminată numai de lampa de pe birou, Stalin se aşeză şi 
compuse mesajul, alegînd frazele cu foarte mare atenţie. Cînd ofiţerul veni, el rămase 
aplecat peste birou de parcă nimeni nu ar fi intrat. Ofiţerul, care stătea ţeapăn în 
poziţia de drepţi, nu văzu decit o mînă ce ieşi din conul de lumină, întinzîndu-i o foaie 
de hirtie. 

— Trimite asta imediat lui Savitsky la Ambasada din Londra. 

şirul evenimentelor explică de ce la Londra, agentul sovietic Savitsky îl 
surprinsese pe Tim Whelby ajungînd mai devreme la cîrciuma din Tottenham Court. 
Pentru prima oară în cariera sa, Savitsky primea un mesaj de la Cazac cu menţiunea 
Urgent. El era bucuros că, din pură întîmplare, fusese aranjată chiar în seara aceea o 
întîlnire de rutină. Cele aranjate în cazuri de urgenţă erau foarte periculoase. lar acum, 
în ceea ce îl privea pe Savitsky, mingea se afla, slavă Domnului, în terenul lui Tim 
Whelby. La Washington, Londra, Vizuina Lupului, Viena şi Moscova, viaţa era 


asemănătoare. Dacă ai în mînă o grenadă cu siguranţa scoasă, o pasezi cît mai repede 

în alte miini. 


În timp ce trenul de la Spielfeld-Strass intra în gara din Maribor, Hartmann se 
întoarse în compartiment, unde îl găsi pe Willy Maisel în timp ce încerca să dea jos 
geamantanul din plasă. Omul Gestapoului îşi încheiase pînă şi ultimul nasture de la 
veston, pentru a se proteja de frigul nopţii. 

— Nu plecaţi, sper? întrebă Hartmann pe tonul potrivit pentru a părea interesat. 

— Trebuie să ţin legătura cu Gruber despre cursul evenimentelor, care, după 
cum se vede, sunt liniştite pentru moment. Trebuie că stă ca pe ace, aşteptind să-i 
raporteze lui Bormann... 

— Eu cred că voi rămîne în trenul ăsta pînă la Zagreb, spuse ca din întîmplare 
Hartmann în timp ce îşi aprindea pipa. 

— Fă cum crezi. După mine, este o pierdere de timp. 

Hartmann aşteptă pînă la plecarea lui Maisel, apoi se întoarse pe coridor şi 
deschise din nou fereastra. 

Străpunse peronul cu privirile şi-i surprinse pe Lindsay şi pe Paco urcîndu-se 
într-un vagon de lîngă locomotivă. 


Trenul tocmai pleca din Maribor şi se îndrepta către sud, cînd Willy Maisel 
ajunse la cartierul general. Fluturîndu-şi insigna, intră şi încercă să-i telefoneze lui 
Gruber la Viena. Fu informat de operatoare că, din motive de securitate, toate 
telefoanele trebuia să treacă mai întîi pe la cartierul general din Graz. Îşi spuse numele 
şi aşteptă în timp ce se gîndea că este mort de foame. O aromă de mîncare pătrunse 
în camera în care stătea. Era total nepregătit pentru ce avea să urmeze. 

— Willy Maisel este la telefon? întrebă o voce gravă. 

— Tocmai aştept să mi se facă legătura. 

— Colonelul Jaeger la telefon. Maisel, ce cauţi în Maribor? 

— Am coborit din trenul care trece prin Spielfeld-Strass. Eram cu maiorul 
Hartmann de la Abwehr... 

— Dă-mi-l|, te rog. 

— Am spus că eram cu el. Asta era acum o oră. Ela rămas în tren. 

— Ţi-a spus şi de ce a făcut aşa? încotro se îndreaptă? Vreun indiciu despre 
englezul Lindsay? 

Întrebările erau împroşcate de parcă Jaeger ar fi dat comenzi înaintea unui atac. 
Maisel blestemă „norocul” ce îl pusese în legătură cu acest ofiţer SS. Nu avea nicio 
informaţie, aşa că ce se mai putea întîmpla, dacă îi spunea acest lucru? 

— Hartmann s-a hotărît să meargă pînă la Zagreb. Nu am nicio idee de ce, 


părea o decizie fără rost. Nicio urmă de Lindsay. 

— Rămii la aparat! 

Jaeger acoperi receptorul şi se întoarse către Schmidt care se afla lîngă el. Îi 
explică acestuia pe scurt conţinutul convorbirii. 

— Să vedem ce poţi scoate tu de la el, sugeră el. 

— Schmidt la aparat. Pot să te rog să fii cît mai exact cu derularea 
evenimentelor? Ce anume a făcut Hartmann, cu exactitate? 

— Nimic! Maisel era mirat şi destul de iritat. În timp ce trenul intra în Maribor, a 
ieşit pe coridor şi s-a uitat pe fereastră. A spus că voia să ia o gură de aer proaspăt. 

— Pe ce parte a trenului s-a uitat? Pe cea cu peronul? 

— Da... 

Maisel începu să se întrebe dacă nu cumva îi scăpase lui ceva, dar nu putu să-şi 
dea seama ce naiba ar fi putut să fie. De ce dracu nu-l lăsau în pace să telefoneze la 
Viena? 

— Acum te rog gîndeşte-te cu atenţie, continuă Schmidt. Înainte să iasă pe 
coridor şi să se uite pe fereastră, ţi-a spus cumva că avea de gînd să rămînă în tren? 

— Nu. Doar după ce s-a întors. Am fost surprins... 

— Mulţumesc, Maisel. Vorbeşte acum cu operatoarea, care îţi va face legătura 
mai departe cu Viena, acum că eşti identificat. Toate convorbirile sunt monitorizate de 
cînd cu masacrul de la Spielfeld-Strass... 

— Cîţi au fost ucişi...? 

— lată operatoarea... la revedere Maisel... 

Schmidt puse receptorul în furcă şi se uită la colonel. 

Acesta tocmai luase o gură de coniac din sticluţa sa de la şold şi îi oferi şi 
aghiotantului său care refuză, dînd din cap în semn de negaţie. Jaeger înşurubă 
capacul înainte de a vorbi. 

— L-ai băgat în ceaţă, sper? Ai reuşit să scoţi ceva de la el? 

— O să-l preocupe felul abrupt în care am întrerupt conversaţia... asta o să-l 
oprească să se gîndească prea mult la ce încercam eu să aflu. Îmi pare bine să spun 
că părea epuizat. 

— Ăsta este genul de antiteză care îmi place, comentă Jaeger cu satisfacţie. 
Epuizat! Acum... 

— Este interesant. Hartmann s-a uitat pe fereastră de pe coridor în timp ce 
trenul se apropia de peronul gării din Maribor. Numai după asta a anunţat că îşi 
continuă călătoria pînă la Zagreb. Cred că a observat pe cineva pe peron care aştepta 
să se urce în tren... 

— S-ar putea să ai dreptate. Bestia asta ticăloasă a fost întotdeauna un 
singuratic. Cu trenul îi ia şase ore bune să ajungă la Zagreb. De ce să nu-i încurcăm 


itele secretosului nostru prieten Gustav Hartmann? 

— Să zburăm direct la Zagreb şi să-l aşteptăm chiar în gară, la sosirea trenului, 
sugeră Schmidt. 

— Eşti un cititor de gînduri, spuse Jaeger cu jovialitate. Ce te mai reţine? 
Aranjează totul, şi plecăm de îndată la Zagreb. 


Capitolul 30 


Heljec, comandantul unui grup de partizani ce opera la nord de Zagreb, alesese 
o strîimtoare numită Zidani Most pentru a ataca trenul. Înalt de un metru nouăzeci, 
Heljec avea un păr brunet şi des, ochi negri, pomeţi înalţi şi un nas proeminent. 

În vîrstă de treizeci de ani, Heljec fusese pe timp de pace inginer constructor. 
Viaţa îi era acum dedicată distrugerii. Stătea la intrarea în văgăună, uitîndu-se în jos 
către locţiitorul său Vlatko Jovanovid. În mîna dreaptă, Heljec avea un pistol-mitralieră 
german de tip Schmeisser. 

— Cît e ceasul, Vlatko? întrebă el. 

— Aproape trei dimineaţa. Trenul trebuie să sosească dintr-un moment într- 
altul. Oamenii sunt pe poziţii şi ştiu ce au de făcut... 

— Trebuie să lichideze gardienii de pe locomotivă şi mitraliorul. După care 
urmează să atace prin spate trupele din vagonul secret de poştă. Nici un prizonier, nu 
ne putem permite. 

— Totul este aranjat, îl reasigură Vlatko. Nu trebuie să-ţi faci griji. 

— În ziua în care nu-mi voi mai face griji, acest detaşament nu va mai exista... 

Heljec avea o voce răguşită - fuma optzeci de ţigări pe zi, Nici nu se putea 
imagina un contrast mai mare între înfăţişarea şi comportamentul celor doi. Heljec se 
adaptase perfect condiţiilor de război. Oamenii săi îi admirau prestanţa şi robusteţea. 
Ar fi putut străbate ţara fără să-i pese de trupele germane, parcurgînd cincizeci de 
kilometri pe zi. 

Vlatko Jovanovici, cizmar de profesie, era mic şi îndesat. La cincizeci de ani, era 
îngrozit de război şi distrugere, un om simpatic şi liniştit, care îşi dăduse seama că 
singura alternativă este să lupte. Era un om calm şi grijuliu - cel mai bun cizmar din 
Belgrad timp de douăzeci şi cinci de ani - şi completa perfect vigoarea sălbatică a lui 
Heljec. 

— Ai făcut treabă bună la Maribor, spuse Heljec. 

Făcuse remarca mecanic, în timp ce privea curba pe care o făceau şinele în 
fundul defileului, pe unde urma să urce trenul o porţiune înclinată, deci mergînd încet. 

224 


— A fost o operaţiune de rutină. 

— Dar drumul înapoi a fost periculos. 

Era o afirmaţie dintre cele pe care le făcea Heljec. Aştepta minuni de vitejie de 
la oamenii săi, dar niciodată nu uita să le mulţumească după aceea. Jovanovici dădu 
din cap şi se trase de vîrful mustăţii. 

— Repet, a fost o chestiune de rapiditate. 

Întreaga operaţiune de atacare a trenului era o încercare aprobată personal de 
către Tito. Ei se aflau adînc în detestata ţară a cetnicilor. Planul era să îi provoace pe 
nemți să maseze întăriri în această regiune a Iugoslaviei, care la acel moment era 
supravegheată puţin, şi aceasta de către cetnici. 

Un succes de anvergură la nord de Zagreb ar trimite o undă de şoc 
comandanților germani ce s-ar fi putut propaga chiar pînă la Berlin. Heljec îşi dădea 
prea bine seama despre ce era în joc, şi cel mai mult aştepta momentul să-i dea 
inamicului o lovitură sub centură. Merita osteneala. 

— Sunt sigur că avem destui oameni pentru treaba asta, remarcă Heljec. 

— Patruzeci de oameni, confirmă Vlatko. Toţi aşezaţi în poziţii strategice. şi pe 
deasupra, avem o clară superioritate numerică. Ăsta era secretul războiului, spunea 
odinioară Napoleon. Comasează-ţi forţele - chiar şi inferioare numeric - în punctul 
unde îi sunt superioare adversarului. După aceea loveşti cît poţi mai tare. 

— Ai dreptate, fireşte, aprobă Heljec. Eu caut întotdeauna elementul surpriză. 

— Astfel, la Maribor am găsit informaţia necesară pentru planificarea operaţiunii 
de acum. 

Fără să o spună cu voce tare, Vlatko se gîndi că situaţia de pe peronul din 
Maribor fusese specială. Oamenii de pe peron îi facilitaseră accesul, iar el se 
amestecase printre ei, observînd cu atenţie trenul ce tocmai intră în gară. Un om 
meticulos, Vlatko numărase vagoanele. Erau opt, inclusiv vagonul de poştă de la 
coadă. 

Nemţii, care ştiau că în zonă mişună spionii, acţionaseră cu mare grijă pentru a 
nu se trăda. Niciunul dintre soldaţii SS ascunşi în interiorul vagonului de poştă nu 
avusese voie să iasă afară ca să-şi dezmorţească mădularele înţepenite. Vlatko, care 
odinioară produsese încălţăminte pentru case regale, era neobişnuit de perspicace. lar 
ceva era în neregulă. 

Intrigat de faptul că nu se descărca niciun colet de poştă, el se strecură pe lîngă 
un perete şi observă totul. Răbdarea îi fu răsplătită cînd ofiţerul din vagon deschise 
uşa glisantă numai cîţiva centimetri pentru a privi afară. 

La lumina unei lămpi din afara vagonului, Vlatko putu observa umbră fugară a 
uniformelor germane, chiar înainte ca uşa să se închidă la loc. 


— Cît mai e pînă pleacă? întrebă el un impiegat. 

— Mai durează cel puţin o jumătate de oră. Poate chiar mai mult. Locomotiva 
trebuie alimentată cu apă. 

— Asta înseamnă că mai am timp să beau ceva la bar? 

— Bea ceva şi pentru mine. 

Strecurîndu-se afară din gară, Vlatko se urcă pe bicicleta ascunsă pe o alee şi 
merse la o fermă din afara oraşului. Acolo se opri şi trimise un mesaj scurt lui Heljec cu 
ajutorul unui emiţător ascuns. 

Treaba la fermă o dată terminată, renunţă la bicicletă, şi îşi continuă drumul pe 
o motocicletă străveche, alergînd în noapte pe drumuri lăturalnice. Ajunse înainte de 
sosirea trenului la grupul lui Heljec care aştepta deasupra defileului. 

Chiar şi în acest stadiu al războiului, sistemul de comunicaţii al partizanilor era 
uimitor de bine organizat. Germania atacase Iugoslavia în aprilie 1941, iar doi ani mai 
tîrziu trupele de gherilă aveau o întreagă reţea de curieri care străbăteau ţara pe 
bicicletă sau motocicletă, în plus, foloseau numeroase staţii radio numai pentru 
semnalele cele mai urgente, astfel că supraveghetorii de transmisiuni ai armatei 
germane nu interceptaseră nici măcar un singur mesaj al partizanilor. După cum 
remarcase mai devreme Vlatko, era o simplă chestiune de rutină. 

— Am păstrat să-ţi spun direct una dintre veştile cele mai supărătoare, spuse cu 
o şovăială în voce. 

— Ce este? se răsti Heljec, doar ştii că vreau să aflu imediat orice veste. 

— În legătură cu asta nu prea putem face mare lucru. 

— Hai, spune-o, pentru numele lui Dumnezeu! 

— De pe peronul din Maribor, am văzut-o pe Paco suindu-se în tren. Cred că era 
şi un bărbat cu ea. 

— În trenul pe care îl aşteptăm noi? lar el crezi că era englezul pentru care 
trebuie să primim armele? 

— Posibil. Nu puteam să risc să-i avertizez... 

— Asta e clar! Trebuie să-şi încerce şi ei norocul... Era acum rîndul lui Heljec să 
şovăie, o reacţie neobişnuită la el. În ce vagon s-a urcat? întrebă el. 

— Într-unul periculos... În vagonul imediat după locomotivă şi după vagonul cu 
cărbuni unde este instalată mitralieră. 

Heljec rămase tăcut şi posomorit. Paco era cel mai bun curier pe care îl 
cunoscuse în viaţa lui. Ar fi putut să pătrundă în zone unde oricine altcineva s-ar fi 
înfiorat numai la gîndul de a merge acolo. Pentru Dumnezeu, tocmai intrase şi ieşise 
cu un grup din chiar Cel de-al Treilea Reich. 

— E născută sub o stea norocoasă, spuse el. 

— Te amăgeşti singur... 


— La naiba, şi toată operaţia era pusă la punct! 

Heljec izbucni într-o criză de frustrare. De ce îi spunea Vlatko toate astea tocmai 
acum, în ultimul moment? Ar fi fost mai bine să nu ştie nimic pînă la terminarea 
întregii operaţiuni. Mai bine pentru mine, se gîndi el. Heljec încerca întotdeauna să fie 
cinstit cu sine însuşi. 

— Du-te jos şi spune oamenilor care se ocupă de locomotivă să folosească 
grenadele numai dacă este neapărat nevoie şi să se bazeze pe mitraliere. 

— Prea tirziu. Vine trenul... 


Paco avea locul din colţ, departe de coridor şi cu faţa către locomotivă. Avea 
ochii închişi, iar capul i se odihnea pe umărul lui Lindsay, în timp ce trenul se tîra pe o 
pantă cu înclinaţie mare. El găsea că asta era o senzaţie de-a dreptul plăcută. 

Era de altfel singura lui alinare. Compartimentul era înţesat de ţărani umăr lîngă 
umăr, cei mai mulţi dintre ei dormind. Loc pentru picioare nu aveau: o grămadă 
încurcată de picioare umplea tot locul. Lui Lindsay îi trecu prin minte gîndul că, în caz 
de pericol, se aflau într-un loc bun, chiar lîngă uşă. 

Se uită la ceas, ridicîndu-şi uşor manşeta, să nu o deranjeze. Trei şi zece. Ar fi 
trebuit să o trezească de la trei. Stabiliseră un fel de cart, astfel încît unul din ei să fi 
întotdeauna treaz. Se hotărî să o lase să doarmă mai departe. 

— Trişezi, ticălos mic ce eşti, murmură ea. Am văzut cît era ceasul... 

— Culcă-te la loc, sunt încă destul de treaz. 

— Eşti un mincinos, dar unul drăguţ. Îşi înfrînă un căscat. Unde suntem? De ce 
mergem atît de încet? 

— Din cîte îmi pot da seama, ne aflăm într-un fel de defileu. 

— Următoarea staţie este Zidani Most, apoi Zagreb... 

— Dacă zici tu... 

— Lindsay, s-ar putea să-ţi accept propunerea de a mai trage un pui de somn. 
ştii ceva? Ai o influenţă corupătoare. Dar cred că îmi place să fiu coruptă. Vocea îi era 
aşa de scăzută, încît nimeni nu ar fi putut să o audă rostindu-i numele. Îşi închise ochii, 
dar îi redeschise imediat, cînd îl simţi cum se încordează. Ce este? 

— Nu înţeleg. Am văzut pe cineva pe şine, afară. 


Prima fază a atacului începu cînd unul dintre oamenii lui Heljec sări pe scările 
vagonului alăturat celui de poştă. Luă o grenadă de la centură, îi scoase cuiul, o aşeză 
la cuplajul dintre vagoane şi sări. În spaţiul strîmt dintre vagoane, grenada explodă cu 
un zgomot surd. Cuplajul se rupse, şi vagonul de poştă începu să alunece înapoi pe 
pantă. Aproape de capătul trenului, un alt om semnaliză de două ori scurt, pentru a-i 
înştiinţa pe cei din partea opusă locomotivei şi a vagonului de cărbuni. 


Comandantul soldaţilor SS dinăuntrul vagonului de poştă reacţionă în singurul 

mod posibil, deschizind uşa ca să vadă ce se întîmplă. Tirul mai multor 
pistoale-mitralieră se concentra asupra deschizăturii, şi în acelaşi moment cinci 
grenade aterizară în interior. Explozii zguduiră vagonul, care se deplasa deja cu viteză. 
Roţile din spate se izbiră de trunchiul imens de copac prăbuşit peste şine, trecură pe 
jumătate peste obstacol, ca apoi vagonul să părăsească şinele, răsturnîndu-se pe o 
parte. Vagonul izbucni în flăcări. Nu apăru niciun supravieţuitor. 

Fulgerul lanternei declanşa a doua parte a atacului, în partea din faţă a trenului. 
Soldatul german din spatele mitralierei vedea numai forme vagi mişcîndu-se în 
întuneric. Apăsă pe trăgaci, neştiind că o grenadă căzuse pe grămada de cărbuni la 
numai cîţiva centimetri de el. 

Mitralieră începu să ţăcăne. Grenada explodă cu o bubuitură puternică. De 
ambele părţi ale locomotivei, siluete negre se urcaseră pe trepte. Pumnalele erau 
mînuite cu o eficacitate sălbatică, şi nici unuia dintre soldaţii germani din cabină nu îi 
scăpă o singură împuşcătură. Atacul nu durase mai mult de o sută de secunde. 

— leşim... 

Lindsay apucă cele două valize, în timp ce Paco dădu uşa de perete. Ea îi 
smulse bagajul din mînă şi căzu prin uşa deschisă, lovindu-şi piciorul de treptele 
vagonului. Nu era cel mai potrivit moment ca să-şi sucească glezna. Se afla deja lîngă 
şină cînd Lindsay sări şi i se alătură. 

Confuzie, haos. Oameni strigînd, răsturnîndu-se unii pe alţii în panică, pentru a 
cobori din tren. Uşi trîntite de perete. Femei ţipînd. Momentele de groază abia 
începuseră. 

— Trebuie să ne îndepărtăm de tren... zise Lindsay. 

— E o ambuscadă a partizanilor... ţipă Paco. 

— În sus pe peretele văioagei ăsteia nenorocite! răcni Lindsay. 

Lindsay îi apucă mîna şi o trase în sus către ceea ce părea un munte acoperit cu 
bolovani. Brusc, o rază de lumină izbucni dintr-un vagon de la jumătatea trenului. Îi 
ajuta să-şi găsească drumul printre bolovanii uriaşi, din ce în ce mai sus. Un grup de 
partizani fu prins în fasciculul luminos. Un lătrat de pistoale-mitralieră declanşă o 
canonadă - din interiorul trenului. 

— Nemţii sunt printre pasageri, şuieră Paco. 

Rafala din tren seceră partizanii luminaţi de puternicul fascicul de lumină. Ca 
prin vis, Lindsay văzu bărbaţi prăbuşindu-se în poziţii groteşti, rostogolindu-se pe 
pantă pînă în locul unde stătuseră ei mai înainte. 

— Continuă să urci! strigă Lindsay, trăgînd-o în sus atunci cînd ea ezită în faţa 
monstruosului spectacol. 

Riposta veni, neîndurătoare şi teribilă. Grenadele explodau pe lîngă reflector, 


multe dintre ele în mijlocul pasagerilor surprinşi pe porțiunile de jos. Printre bubuiturile 

grenadelor şi tirul pistoalelor-mitralieră, se auzeau strigătele pasagerilor îngroziţi sau 
răniţi. 

Fără să ţină cont de civili, atacul partizanilor se concentra ca şi înainte asupra 
lichidării nemților. Era o baie de sînge. Un şir de pasageri greşiră drumul, folosind în 
continuare porţiunea luminată. Lindsay văzu mai multe grenade străbătind raza de 
lumină şi aterizînd în mijlocul lor. 

— Trageţi în reflector, cretinilor! mirii el în direcţia nevăzuţilor atacanţi. 

— Trebuie să-i omoare pe nemți! şurieră Paco. 

Deodată se făcu linişte - ca şi cum un comandant nevăzut ar fi ordonat 
încetarea focului. Urmară trei focuri de carabină. În tăcerea apăsătoare, Lindsay auzi 
zgomotul cioburilor. Lumina mai pîlpîi de cîteva ori şi se stinse. 

— Slavă Domnului! Lindsay era consternat. Asta numiţi voi război? Crezi că s-ar 
putea să fie cetnicii? 

Făcură o pauză la trei sferturi distanţă de virf, picioarele extenuate nemaiputind 
să facă un singur pas. Curios, îşi mai cărau încă bagajele. Lindsay se oprise întrucît 
erau protejaţi de un fel de semicerc făcut din bolovani. 

— Nu, spuse Paco. Sunt partizani. Cetnicii s-au aliat cu nemţii. 

— Dar asta-i, pur şi simplu, masacru. Ai văzut ţăranii aceia? Unei femei i-au 
retezat întreaga mînă. 

— Aşa trebuie luptat. 

— şi după ce războiul se va fi sfîrşit, vom auzi despre vitejii partizani din munţi 
în timp ce masacre ca acestea vor fi trecute sub tăcere... Dacă aşa e în Balcani, eu mă 
lepăd de ei. 

— Măgarule! 

Cu mîna liberă îi trase o palmă peste obraz. Oarecum intenţionat, el îi întoarse 
palmă la rîndu-i, lovind-o usturător. 

— Asta e vorba de care înţelegeţi voi, femeile din Balcani Acum, hai să urcăm 
pînă la capăt... Reacţia ei fu neaşteptată. Se aştepta la un atac vehement din partea 
ei, dar în loc de aceasta, ea îl urmă fără să scoată un cuvint. Din fundul nevăzut al 
văioagei răsunau din cînd în cînd Împuşcături răzlețe. Partizanii care îi lichidează pe 
nemţii răniţi, se gîndi Lindsay. Deodată, e detunătură de carabină se auzi în apropiere. 
| se răspunse imediat cu o grenadă care căzu la numai cîţiva paşi în faţa lui Lindsay. 
Explodă cu puterea unei bombe. Lindsay căzu la pămînt. Uitare. 


— Are o contuzie... 
Glasul cel ciudat vorbea engleza foarte îngrijit, ca o persoană care vorbea rar în 
această limbă, dar o cunoştea bine. Forma sa era destul de estompată, dar Lindsay 


începu să o distingă din ce în ce mai clar... un bărbat se apleca peste el. Deodată, 

totul deveni foarte limpede. 

Lindsay zăcea pe pămînt, sprijinit de un bolovan, iar între spatele său şi acesta 
se afla o pătură îndoită, care îl proteja de duritatea pietrei. Apoi o văzu pe Paco 
ghemuită lîngă el, cercetîndu-l îndeaproape. 

— Lindsay, spuse ea încet, înţelegi ce spun? Bine. Acesta este doctorul Macek, 
un doctor adevărat... 

— Vrea să spună, interveni doctorul Macek pe un ton amuzat, că se presupune 
că îmi cunosc profesia pe care o practicam pe timp de pace. Vei avea nevoie de foarte 
multă odihnă... 

Era un bărbat de vreo patruzeci de ani, cu păr închis la culoare, o mustață 
îngrijită, în stil militar, cu ochi aproape hipnotici. Ca şi ceilalţi bărbaţi pe care Lindsay îi 
putea vedea la lumina unui felinar care sisiia aşezat pe pămînt, Macek purta un 
amestec de haine ţărăneşti şi militare. În ciuda talmeş-balmeşului vestimentar, Macek 
încă mai păstra o înfăţişare curată care le lipsea compatrioţilor săi... 

— Încă un neamţ? Atunci o să-l executăm şi pe el... 

Vocea care vorbea sîrbo-croata, pe care Lindsay nu o înţelegea, era puternică şi 
dominatoare. În spatele lui Macek stătea în picioare o siluetă ce părea gigantică în 
lumina lămpii, un gigant cu păr negru des, care ţinea în mîna dreaptă un pistol. 

Spre oroarea sa, Lindsay zări doi partizani care împingeau înainte o siluetă 
familiară lui, un prizonier care îşi păstra ţinuta dreaptă, în ciuda faptului că avea 
mîinile legate la spate şi părea epuizat. Maiorul Gustav Hartmann. Avea sînge pe 
frunte. Gestul uriaşului cu pistol fu elocvent 

— Pentru Dumnezeu, opriţi-l! Este maiorul Hartmann de la Abwehr, îi spuse el 
lui Paco. Mai avea încă suflu, în ciuda faptului că simţea că îşi va pierde cunoştinţa în 
orice moment. Îl pot convinge să ne ofere informaţii preţioase... 

— Heljec! Lasă-l în pace! Paco sări imediat în picioare şi îl privi pe conducătorul 
partizanilor, care se răsuci pentru a o privi în faţă. Vorbesc serios! continuă ea. Este de 
la Abwehr... 

— Este neamt... 

— Heljec... În lumina lămpii apăru un bărbat scund, cu un chip rotund. Era 
Vlatko Jovanovici. Paco şi-a cîştigat dreptul de a pleda pentru acest prizonier... 

— Eu conduc acest grup! Heljec îşi ridică din nou pistolul. Nu ai niciun drept. 
Nici Paco. Eu am toate drepturile... 

— Atunci vom rezolva această dispută în modul obişnuit... 

Vlatko scoase un cuţit, o armă curbată cu o lamă lungă. Lindsay se luptă să 
rămînă conştient, uimit de curajul omuleţului. Paco se înfurie cumplit, păşind înainte 
pînă ce aproape îl călcă pe picioare pe uriaş, uitîndu-se în sus la el. 


— Un om contează! Eu am omorît foarte mulţi nemți azi... pe tine te interesează 

numai cum să cîştigi faimă în faţa lui Tito. Cum de îndrăzneşti să spui că nu am niciun 
drept? Cine a condus un grup drept în mijlocul Celui de-al Treilea Reich pentru a-l 
salva pe englez? Cine a petrecut ceasuri întregi cinînd cu un colonel SS în mijlocul 
Munchenului, pentru a face rost de hirtii de tranzit? 

Ea îi rise în faţă. Apoi se uită de jur împrejul grupului de partizani fascinaţi, care 
făcuseră un cerc să vadă rezultatul disputei. 

— Acesta este un bărbat foarte curajos care vă conduce... cînd se află pe 
pămîntul de acasă, continuă ea. Credeţi c-ar îndrăzni să-şi pună vreunul dintre 
picioarele astea prea mari în Germania? 

— Nu vorbesc nemţeşte... Începu Heljec. 

— Nici eu, dar am fost în Germania. 

Milic, care venise cu trenul împreună cu Bora, vorbea calm încă, dar mustăţile îi 
tremurau. Ducea un pistol mitralieră, iar ţeava era îndreptată direct spre Heljec. 

— Vei vorbi mai respectuos cu Paco, continuă Milic. Abwehr-ul nu este la fel ca 
Gestapo-ul... aşa cum partizanii nu sunt la fel ca cetnicii. Vrei să te porţi ca un cetnic, 
Heljec? Eu nu voi permite aşa ceva. 

— Vrei să preiei conducerea grupului, Milic? 

— Numai dacă insişti să omori prizonieri care îl pot ajuta pe Tito să-şi elaboreze 
viitoarea strategie... 

În timpul acestui schimb de cuvinte tensionat, Hartmann rămăsese în picioare, 
cu mîinile încă legate şi o expresie goală. Îl privi pe Lindsay, ca şi cum ar fi încercat să- 
i comunice un mesaj. 

Urmă o lungă tăcere după ce Milic făcuse declaraţia sa finală. Din strimtoarea 
de dedesubt se auzeau oamenii care gemeau de durere lîngă şinele de cale ferată. 
Mirosul de explozibil plutea în văzduh. Heljec îşi vîri pistolul înapoi în cingătoare. 

— Trebuie să ne mişcăm repede, hotărî el, înainte de a ne ajunge trupele 
nemţeşti motorizate. Neamţul poate merge, aşa că poate veni cu noi. Tito ne va spune 
care este soarta lui. Faceţi o targă, să-l duceţi pe englez. Vocea îi deveni tăioasă. Ce 
naiba s-a întîmplat cu voi toţi? Am spus că trebuie s-o luăm din loc... 

Paco îi întoarse spatele fără un cuvint şi îngenunche lîngă Lindsay. Îi puse o 
mînă grijulie pe umăr. 

— Doctorul spune că ai o contuzie. Vei fi dus pe targă. Nu! Niciun fel de 
împotrivire! Eşti o marfă prețioasă... un englez în schimbul multor puşti. Ăsta era 
aranjamentul... 

Lindsay deschise gura, pentru a vorbi, şi recăzu în hăul negru al inconştienţei. 


— A făcut febră glandulară. Vezi ambele părţi ale gitului... umflăturile? şi 


temperatura... 

Lindsay fu uimit să audă glasul care vorbea engleza cu acuratețe, înşirind 
cuvintele extrem de grijuliu. Era un spectacol la care asistase deja, o piesă de teatru în 
care mai apăruse înainte... 

Deschise ochii şi văzu tulbure. Deasupra lui se aplecau două siluete. Un bărbat 
şi o femeie. Contururile deveniră ceva mai clare. Deodată, totul deveni limpede. Clipi. 
Fir-ar să fie! Ocupa aceeaşi poziţie, sprijinit de ceva, stînd pe pămînt, sub cerul liber. 

— Cum te simţi? întrebă Paco. 

— Ca naiba... ca naiba... Nu te îngrijora, mă voi simţi şi mai rău... 

— A, comentă doctorul Macek, simţul umorului... Îmi plăceau foarte mult în 
engleză... nişte formulări foarte îndemînatice. Am dreptate? 

— Da, spuse Lindsay. Unde naiba suntem? Cît de departe de strîmtoarea aceea 
îngrozitoare? 

— La mulţi kilometri depărtare, replică Paco. Asta era acum patru săptămîni. Ai 
avut... 

— Patru săptămîni! 

Lindsay se simţi deodată dezorientat şi alarmat. Oare înnebunise? Unde 
dispăruse timpul? Nu-şi mai putea aduce aminte nimic de la ambuscada asupra 
trenului şi de înfruntarea următoare dintre Paco şi Heljec. He/jec! îşi aducea aminte 
numele ticălosului. Asta îi aducea un pic de încredere. Paco îi luă mîna dreaptă în ale 
ei şi începu să vorbească cu glasul ei catifelat, încet... 

— Ai avut o contuzie. O bucată dintr-o grenadă te-a lovit în frunte. Bărbaţii au 
lucrat cu schimbul ca să te transporte pe o targă improvizată. Din cînd în cînd ai 
insistat că poţi să mergi şi singur... 

— lar acum, spuse doctorul Macek vesel, pacientul meu, care aproape se 
vindecase după contuzie, a contractat febra glandulară. Aşa că ţi s-au umflat 
amigdalele şi trebuie să te odihneşti... 

— Pe naiba, nu mai vreau! 

Lindsay se luptă să se ridice în picioare, clătinîndu-se în timp ce privea în jur. 
Paco îi puse un baston în mînă. El îl apucă automat şi, spre surprinderea sa, îi era 
familiar. 

— Milic ţi l-a făcut, spuse ea. Ai parcurs o mare distanţă cu cele trei picioare ale 
tale. Acum trebuie să asculţi de doctorul Macek... În vocea ei apăru o oarecare 
tachinare... care a fost pregătit la colegiul St. Thomas, aşa că vei avea încredere în 
el... 

O panoramă mohorită şi dramatică i se înfăţişă înaintea ochilor, în timp ce 
şchiopăta printre stîncile abrupte. Se aflau sus, pe un mic platou înconjurat de 
rămăşiţele unei vechi fortărețe, atît de dărimate, încît putea fi cu greu distinsă de 


adunătura de bolovani uriaşi deasupra cărora fusese odată ridicată. 

Era pe la jumătatea dimineţii, bănuia el, o zi limpede şi rece în care zimţii ca de 
fierăstrău ai munţilor din depărtare arătau ca şi cum ar fi fost tăiaţi din metal pe 
fundalul unui cer fără nor. O vreme minunată pentru pilotaj. 

Ceva îl deranja pe Lindsay, o stînjeneală care i se înfipse undeva în amintire. 
Paco şi Macek îl sprijiniseră de un bolovan, sub un pîlc de copaci mici. Alţi copaci 
acopereau platoul de dedesubtul fortăreței care îşi pierduse demult orice fel de 
acoperiş. Se pomeni îndreptîndu-se spre adăpostul dintre copaci, lăsîndu-i pe ceilalţi 
doi în urmă şi şchiopătind cu ajutorul bastonului într-un trap rapid spre fortăreaţa în 
care simţea instinctiv că se afla Heljec. 

— Aşteaptă-ne! strigă Paco. Doamne, se mişcă precum un cal de curse... 

Apoi Lindsay îl auzi din nou şi se opri brusc sub frunzişul des al unor copaci. 
Motorul înfundat al unui avion de vînătoare. Îl auzea de cînd devenise din nou 
conştient, dar fusese distras de remarca lui Macek, de faptul că simţea că în general 
nu ştia unde se află. Ei îl prinseră din urmă, iar el îi avertiză. 

— Staţi ascunşi, să nu vă vadă avionul acela... 

— Este un Storch nemţesc, spuse Paco cu o răbdare uşor iritată. Am învăţat să 
trăiesc cu sunetul ăsta... 


— Dar te-ai învăţat să şi mori cu el? 


Violenţa întrebării, izbucnirea sa bruscă de energie, ca şi ritmul incredibil în care 
se deplasa în sus spre fortăreață, îi reduseră pe Paco şi pe Macek, temporar, la tăcere. 
Spre marea uşurare a lui Lindsay. Putea asculta, cu urechea formată a unui pilot. 

Stătea în picioare, cu capul înclinat într-o parte. Avionul zbura foarte încet. 
Aproape la cea mai mică viteză posibilă. Dacă s-ar fi deplasat mai încet, s-ar fi oprit 
motorul. Aşa cum credea, acesta descria un cerc în jurul perimetrului platoului. 

Punîndu-şi amîndouă mîinile pe baston, pentru a-şi asigura echilibrul, se uită în 
sus prin frunziş, sucindu-şi gitul ca să găsească vreun loc liber prin care să zărească 
avionul. Apoi îl văzu. Aparatul tremura din toate încheieturile. Capul pilotului, cu gitul 
întins ca şi al lui, dar uitîndu-se în jos prin ochelari. 

— De ce te agiţi? întrebă Paco. Nemţii zboară mereu spre lugoslavia. 

— Cînd tocmai mă trezeam, am auzit un avion exact ca acesta? 

— Da, a fost un avion... 

— şi de cîte ori a zburat un aparat nemţesc deasupra zonei ăsteia azi? 
Gîndeşte-te, pentru numele lui Dumnezeu... 

— Bine, dar... Începu Paco să protesteze. 

— De şase ori, cred, interveni Macek. Acesta este al şaselea... 

— şi este numai unsprezece dimineaţa... 


Lindsay se uită la ceas. 

— L-am tot întors pentru tine, spuse Paco printre dinţi. 

— De şase ori. Înţeleg... Avionul ăsta era atît de jos, încît ştia care îi era ţinta. 
Auzi cum se îndepărtează? 

— Ţi-am spus că... Începu Paco din nou. 

— Heljec trebuie prevenit că este iminent un bombardament, poate chiar 
lansarea unor paraşutişti. Trebuie să evacuăm imediat zona. Lindsay vorbea concis şi 
cu hotărîre. Cîţi oameni aveţi acolo? 

— Treizeci... Întregul detaşament, replică Paco. Ascultă, Lindsay. Nu are niciun 
sens să provoci panică... 

— Nu! Tu să mă asculţi! Poate că Heljec este expert în a organiza ambuscade 
asupra trenurilor sau a omori nemți - inclusiv prizonieri, dacă poate - în a sacrifica 
binele civililor pentru mai marea glorie a comunismului. Dar mare parte dintre bieţii 
ticăloşi care au fost lăsaţi acolo, în strimtoare, or să cam uite ce e acela paradisul 
comunist. Heljec poate fi expert în lucrurile astea, dar cînd, fir-ar să fie, vine vorba 
despre avioane, mai bine s-ar duce înapoi la şcoală. Cunosc semnele de avertizare. 
Am văzut o mulţime cînd mi-am tîrît picioarele pe la Dunkerque, după ce mi s-a 
prăbuşit avionul. Unde-i Heljec? 

— În interiorul fortăreței. 

Macek fu acela care îi spuse. Sunetul avionului de observaţie se pierduse, 
devenind ca cel al unei albine îndepărtate într-o zi de vară. Lindsay o apucă pe Paco 
de braţ, strînse bine bastonul în mînă şi o împinse în sus pe panta spre intrarea în fort. 
În ciuda slăbiciunii sale fizice, primejdia îngrozitoare îi pompa adrenalina într-un ritm 
nebunesc. 

Se opri la vederea priveliştii din interiorul fortului. Heljec şi Jovanovici erau 
ghemuiţi deasupra unei hărţi desfăşurate peste o piatră mare. Pe pămînt, lîngă un zid 
dărîmat, zăcea Hartmann. O parte din maxilarul acestuia era învineţit de o lovitură 
recentă. Zîmbi ironic la vederea englezului 

Lindsay se adresă omului de la Abwehr în germană, fără a-l lua în seamă pe 
Hejlec, care se răsucise şi se uita la el. 

— Cum ai căpătat vinătaia asta, Hartmann? 

— Am încercat s-o previn pe bruta asta stupidă că a trecut pe-aici un avion de 
observaţie şi ceea ce urmează... 

— Ştiu. Lasă asta în seama mea. Se întoarse spre Paco, ignorîndu-l încă pe 
Heljec, care dădea semne de enervare crescîndă. Îşi îndreptă bastonul spre sîrb. Paco, 
ai spus odată că deseori este greu să-i lămureşti pe oameni de lucrurile cele mai 
simple... o remarcă pe care nu am apreciat-o îndeajuns în momentul acela. Acum, 
spune-i brutei acesteia stupide ce-i aşteaptă dacă nu dă alarma imediat şi nu 


evacuează zona. Spune-i că sunt pilot şi mă pricep la treburile aviaţiei. Spune-i că e cît 

pe ce să fie nimicit! 

Paco începu să vorbească repede. La un moment dat, bătu cu piciorul în 
pămînt. Fiind nervos din cauza lipsei de timp, Lindsay se plimba în sus şi în jos sprijinit 
în baston. Jovanovici se alătură conversaţiei încinse. 

— Mai spune-mi o dată motivele tale, repede. Cu convingere. Heljec te va 
urmări. 

El repetă ce mai spusese. Unul. Doi. Trei. În sfîrşit, se întoarse spre uriaş şi îşi 
ridică bastonul ca pe o armă. 

— Spune-i că, dacă nu acţionează repede, o să-i bag minţile în cap cu bastonul 
ăsta, strigă el cît de tare putu. 

Ea spuse numai cîteva cuvinte, dar Jovanovici o întrerupse şi arătă spre 
întăritori, strîngînd harta în timp ce termină de vorbit. Heljec alergă spre ieşire şi 
dispăru din cîmpul vizual. 

— Amenințarea ta c-o să-l ataci l-a convins. Vom evacua zona imediat... 

În timp ce ieşeau din fort, Lindsay fu uimit de apariţia bruscă a partizanilor de 
peste tot. Păreau să iasă din pămînt, din ascunzători invizibile. El o urmă pe Paco pînă 
la marginea platoului, unde terenul cădea într-o serie de gropi abrupte. Ea se opri să îl 
ajute, dar el o îndepărtă. 

— Doar arată-mi drumul. O să ţin ritmul. Doamne, uite-l pe Bora. Diavolul are 
grijă de acoliţii lui. 

Coborîrea era abruptă, iar Lindsay pe jumătate umbla, pe jumătate se împiedica 
în josul unor trepte naturale formate din ieşituri în stîncă în peretele muntelui. Reuşi 
să-şi menţină echilibrul, în timp ce Paco se uita în urmă, iar el îi făcea semn să 
continue, fiind sigur că nu mai aveau decit puţin timp să fugă de pe platou. 

Îşi aduse aminte de valiza sa. Mai sus, îl văzu pe Bora cărînd-o, iar în spatele lui, 
pe Milic, care ducea o alta. Cea a lui Paco, presupuse el. În timp ce continua coborirea 
diabolică, îşi aduse aminte de Hartmann şi privi în urmă. Neamţul era la cîţiva metri în 
spate, urmat de Milic care ducea un pistol-mitralieră. Atunci, urechile sale 
experimentate prinseră pentru prima dată sunetul îndepărtat al flotei de avioane ce 
sosea. 


Partizanii alunecau în jos de pe platou pe o serie de viroage şi defilee adînci. În 
unele dintre ele spumega apa pe timp de iarnă, după cum îşi dădu seama Lindsay, 
văzînd pietricelele. 

Acum era suficient de aproape de strimtoarea şerpuită spre care se îndreptau, 
pentru a vedea umbrele întunecate de pe panta din faţă - gurile unor peşteri. Acesta 
urma să fie refugiul şi adăpostul lor cînd începea bombardamentul. Dacă ajungeau 


acolo la timp. 

Paco se opri brusc atunci cînd Milic strigă la ea. Hartmann era foarte aproape în 
spatele lui Lindsay, care încă menținea ritmul nebunesc, împiedicîndu-se pe panta 
îngrozitoare, recăpătîndu-şi echilibrul iar şi iar, cu ajutorul bastonului. 

— Spune-i neamţului că, dacă încearcă să facă semne avioanelor, o să-l împuşe 
pe loc, avertizase Milic. 

— Pentru Dumnezeu, el este unul dintre cei care a încercat să-l avertizeze pe 
Heljec că sosesc avioanele. Tonul ei era muşcător. Întoarce-te la cizmăreala ta, dacă 
asta-i tot ce poţi face mai bun! şi taci din gură. Nu prea mai avem timp... 

Ea îi repetă lui Lindsay esenţa schimbului de cuvinte şi apoi, agilă ca o capră, îşi 
continuă drumul. Nu prea mai avem timp. Lindsay se gîndi că avea dreptate. Aproape 
ajunseseră jos, dar zgomotul avioanelor ce veneau devenise deja un huruit 
ameninţător. 

Strimtoarea era albia unui rîu. Apa verde spumega şi sărea peste pietre, dar îi 
scăzuse nivelul din timpul iernii. 

Paco se opri, îl apucă pe Lindsay de braţ şi îl ajută să treacă din bolovan în 
bolovan. Era în mod confuz conştient că, la dreapta şi la stînga, partizanii fugeau şi 
dispăreau înăuntrul peşterilor. Se concentră să privească în jos, atent unde punea 
piciorul. Apoi ajunseră pe partea cealaltă. 

Încă ţinîndu-l de braţ, Paco îl împinse pe o pantă scurtă, presărată cu pietre 
care alunecau şi se loveau unele de altele. Apăru gura unei peşteri, înaltă de aproape 
doi metri şi jumătate, iar ea îl împinse repede înăuntru. Cînd păşiră în întuneric, 
simţiră cum scade brusc temperatura. 

Paco respira adînc, iar pieptul îi tresălta din cauza efortului. Văzu cum el o 
urmărea şi se uită în altă parte, în timp ce apăru Hartamnn, cu Milic care îi călca în 
mod literal pe urme. 

— Luaţi-l pe entuziastul ăsta din spatele meu, zise Hartmann sec şi se aşeză pe 
unul dintre bolovanii uriaşi care umpleau interiorul peşterii. 

Bunul simţ le spunea să se retragă departe, în adîncul peşterii. Curiozitatea - 
aceeaşi curiozitate care îi scosese pe londonezi pe străzi în 1940, uitîndu-se în sus, la 
bombardierele germane - îi aduse şi pe ei la gura peşterii, să vadă ce se întîmplă. 
Lindsay asistă imediat la un incendiu înfiorător. 

Un partizan aflat în strimtoare se ghemui în spatele unui bolovan masiv şi îşi 
îndreptă puşca spre cer. Hejlec apăru în spatele lui, îşi scoase pistolul şi îl împuşcă 
mortal. Sîrbul alunecă de-a lungul rîului şi dispăru în interiorul altei peşteri. 

— Porc ucigaş! protestă Lindsay. 

— Heljec a dat ordine precise, spuse Paco liniştită. Nu trebuie să se tragă în 
avioane, pentru a ne deconspira poziţia. 


Ea tocmai terminase de vorbit, cînd Lindsay auzi un zgomot care îl făcu să se 

întoarcă în Franţa anilor 1940. Huruitul strident al motorului unui avion. Privi prudent 
afară. Un al doilea avion îl urmă pe primul deasupra platoului din vîrf, unde se ridica 
semeaţă fortăreaţa dărimată în care se află cartierul general al lui Heljec. 

Doar un punct negru aflat la înălţime, avionul se întoarse pe o parte şi plonjă 
vertical, cu o viteză amenințătoare. Un şir de bombe din primul aparat acoperi platoul. 
Urletul bombelor ce explodau reverberă în strimtoarea de jos. O ploaie de frînturi de 
stîncă zbură în aer. Un zid al fortăreței se prăbuşi şi se răspîndi în jos prin văioage, 
împrăştiindu-se în mii de fragmente. 

— Doamne! spuse Lindsay. Avioane Stukas... bombardiere în picaj. Dacă am fi 
fost acolo sus acum... 

Armada aeriană - cerul părea plin de avioane - bombardă sistematic platoul 
după un plan, de la un capăt la celălalt. Apoi comandantul de escadrilă schimbă 
tactica. 

— Au reperat peşterile! strigă Lindsay. Daţi-vă în spate... 

O siluetă ghemuită intră alergînd în peştera lor. Era doctorul Macek. Îl privi pe 
Lindsay şi păru uimit. La îndemnul lui Paco, el li se alătură în adincul peşterii, în 
spatele unui meterez de pietre. Un şir de bombe îşi lăsă încărcătura mortală de-a 
lungul strîmtorii, iar una explodă aproape de intrarea în peştera lor. Bucăţi de piatră cu 
margini ascuţite, ca nişte şrapnele, pătrunseră zburînd în peşteră, lovindu-se de 
meterez. 

Ghemuit la pămînt, cu Paco la dreapta şi Macek la stîngă, Lindsay simţi cum 
începe să se resimtă după toate aceste eforturi. Miinile şi picioarele îi tremurau 
nestăpinit. Macek puse o mînă blîndă pe fruntea lui Lindsay şi se încruntă spre Paco. 

— Bine, spuse printre dinţi Lindsay, care îi văzuse expresia şi nu avea încredere 
în doctori, ce este? 

— Te-a extenuat coborişul de pe muntele acela. Ti-am spus că ai febră. Am mai 
spus şi că aveai nevoie de odihnă, multă odihnă... 

— Aşa că m-ar fi cărat ei jos, spuse Lindsay sarcastic. Crezi c-am fi reuşit să 
ajungem...? 

Ultima sa amintire fu aceea că, din spatele lui Macek, îl urmărea Hartmann din 
priviri... totul punctat de o întreagă salvă de bombe care umpleau strimtoarea cu 
zgomotul lor infernal, în timp ce praful se ridica spre peşteră. Apoi, o, Doamne, căzu 
din nou în uitare. 


Capitolul 31 

Kursk! lulie 1943... 

Un oraş din Rusia, la sud de Moscova, de care auziseră foarte puţini oameni. 
Aici, în vara lui 1943, urma să fie decisă soarta Celui de-al Doilea Război Mondial. 

Aici, o gigantică zonă ocupată de ruşi, izbitor de asemănătoare cu un deget, 
pătrundea în frontul german. Armata Roşie umplea oraşul cu diviziile de elită, gata de 
atac. 

Această zonă era primejdios de aglomerată. Se aflau acolo uriaşele tancuri T- 
34, ultimele tunuri ruseşti autopropulsate, infanteria cu cea mai mare experienţă în 
luptă, precum şi diviziile blindate. Nu mai puţin de un milion de soldaţi ruşi adunaţi în 
acest perimetru limitat aşteptau ordinul de înaintare. lar Stalin ezita. 


La Vizuina Lupului, nu era nici urmă de ezitare. Fuhrerul se hotărise, iar cel mai 
capabil comandant al său, feldmareşalul Von Kluge, sprijinea pe deplin planul 
acestuia: să atace primii, să taie baza degetului şi să închidă imensa capcană care, în 
cîteva zile, va încercui un milion de ruşi. 

— Atunci, drumul către Moscova va fi deschis, continuă von Kluge la întîlnirea 
de la prînz a Fuhrerului de pe 1 iulie. Stalin nu va mai avea cu ce să ne taie calea. O 
dată ce cucerim Moscova, centrul sistemului de căi ferate bolşevic, Rusia va fi ştearsă 
de pe faţa pămîntului. 

— Vom lansa ofensiva pe 5 iulie, fu Hitler de acord. Apoi, de îndată ce Rusia va 
fi distrusă, vom transfera o sută douăzeci de divizii în Franţa şi Belgia. Orice încercare 
a anglo-americanilor de a debarca va sfirşi cu o catastrofă. Domnilor, Operațiunea 
Citadela a început. Am hotărît. 

Se uită în jurul mesei, la Martin Bormann, Keitel şi Jodl, care îşi dădură acordul 
prin înclinarea capului. Citadela era Kursk. O dată ce va cădea, porţile Moscovei le vor 
fi larg deschise. 

Hitler dizolvă adunarea şi îi spuse lui Bormann să-l însoţească la locuinţa sa. leşi 
afară din Lagebaracke, traversă incinta, şi intră în propria sa baracă simplă. O dată 
înăuntru, Fuhrerul îşi aruncă şapca pe o masă şi îi spuse împuternicitului său să 
închidă uşa, în timp ce se aşeză comod într-un fotoliu. 

— Bormann, acum trebuie să fii de acord că toţi mă acceptă pentru ceea ce 
sunt. Citadela este cea mai mare operaţiune pe care a lansat-o Germania de la 
începutul războiului. 

— Mein Fiihrer, începu Bormann, am doar o nelinişte. Încă nu avem veşti despre 
uciderea sau capturarea locotenent-colonelului de aviaţie lan Lindsay. 

— Cui îi mai pasă de el? Cum m-ar putea afecta pe mine? 


Bormann observă că celălalt spusese pe mine, nu pe noi. De la schimbarea de 

identitate din luna martie anterioară, Bormann, care se aşteptase să îl manipuleze pe 
Heinz Kuby ca pe păpuşa unui ventriloc, se descoperise retrogradînd din rolul său de 
sub Fuhrerul adevărat. şi ştia că nu exista nici un singur lucru pe lumea aceasta pe 
care îl putea face în această privinţă, fără a se autodistruge. 

— Am studiat cu atenţie dosarul lui Lindsay, insistă Bormann. Demult, a fost 
actor, fiind obişnuit să studieze ticurile... şi a fost foarte aproape de dubioasa Christa 
Lunat. Înainte de a fugi împreună, am surprins-o cum vă urmărea cu atenţie. Cred că a 
detectat ceva în neregulă. 

— Deci, ce propui? exclamă Hitler cu nerăbdare. 

— Ca acel colonel SS, Jaeger, să fie trimis înapoi în Balcani, în speranţa că va da 
de urma lui Lindsay. 

— Jaeger va prelua comanda unităţii sale, pentru Citadelă, spuse Fuhrerul cu 
bruscheţe. Avem nevoie de fiecare om cu experienţă pe care putem pune mîna, 
pentru a ieşi din încurcătură. Atît timp cît spionul acela rus despre care susţinea 
Hartmann că se află aici nu trimite ruşilor detalii despre Citadelă. Totul depinde de 


elementul surpriză... 


În acea seară de 1 iulie, în Vizuina Lupului cea înconjurată de pini, atmosfera 
era încordată. Urma încă una dintre nopţile mohorite, umede, iar totul atîrna de 
Operaţiunea Citadela. 

Trei dintre oamenii de seamă trecură separat prin punctele de control. Niciunul 
dintre ei nu dorea compania vreunuia dintre colegii săi. Jodl îl considera pe Keitel un 
măgar pompos care fusese promovat deasupra nivelului capacităţii sale. Martin 
Bormann avea un atribut universal. Era detestat de oricine, cu excepţia Fuhrerului. şi a 
cîinelui lui Hitler, Blondi. 

Keitel considera că Jodl este un individ dubios, un om cu care nu puteai fi 
niciodată în termeni intimi. Cu siguranţă, un ofiţer pe care ar fi înţelept să îl ţii la 
distanţă. şi astfel, cei trei oameni merseră fiecare pe drumul său, căutînd o scurtă 
relaxare din claustrofobia de la Vizuina Lupului, înainte de conferinţa de la miezul 
nopţii. 

Era deja întuneric, la ora unsprezece şi un sfert, în climatul acesta nordic, cînd 
mîini îndemiînatice deschiseră ascunzătoarea din grămada de buşteni ce ascundea 
puternicul emiţător din pădure. Mesajul bătut la lumina unei lanterne de buzunar era 
neobişnuit de lung. Operatorul puse buştenii la loc şi se întoarse la timp pentru a lua 
parte la conferinţa Fuhrerului. 


— Anna, sunt extenuat, exclamă Rudolf Roessler, închizînd trapa din dulap care 


ascundea propriul său emiţător. Simt că e iminent să se petreacă ceva important. 

— şi cum de ştii asta? întrebă Anna, înmînîndu-i o cană de cafea pe care soţul ei 
o bău cu lăcomie. 

— Am primit cel mai lung mesaj de la Ciocănitoare, în codul obişnuit. L-am 
retransmis imediat la Moscova. Bănuiesc că este ordinul de luptă al unei operaţiuni 
foarte importante... 

— Păi, ai făcut tot ce-ai putut, spuse Anna cu vioiciune, deci nu avem decit de 
aşteptat. 

Roessler se răsuci în scaunul său şi se uită fix la ea, cu un chip marcat de 
oboseală. 

— Din ce s-a întîmplat pînă acum, ştim că Stalin nu foloseşte în întregime 
informaţiile pe care le trimit. Oare va ajunge vreodată să aibă încredere în mine? 


— Kursk! Poate fi o capcană uriaşă, menită să ne distrugă... 

În întunericul micului birou de la Kremlin, în primele ore ale dimineţii, Stalin 
vorbea într-o atmosferă încordată. Doi alţi bărbaţi stăteau unul lîngă celălalt, 
ascultînd. Agresivul general Jukov. şi mai liniştitul, intelectualul mareşal Vasilievski, 
şeful personalului. 

Stalin ţinea în mînă lungul mesaj al Ciocănitorii, pe care tocmai îl primise de la 
Lucy. Stalin nu mai primise niciodată de la această sursă un ordin de luptă al armatei 
germane atît de detaliat. Uriaşa cantitate de material pe care o adunase Wehrmacht- 
ul era înspăimîntătoare. Dacă era adevărată. Generalissimul citi încet mesajul din nou, 
repetînd cu voce tare cîteva dintre detalii. 

— Tancuri Tiger şi Panzer... tunuri Ferdinand... Generalul Model va ataca 
dinspre nord... Generalul Hoth dinspre sud... Floarea generalilor germani.. O mare 
parte a diviziilor de elită. E o putere colosală. Dacă este adevărat, ne putem face 
propriile noastre dispozitive şi-i putem distruge. 

— AŞ putea întreba, începu Vasilievski ca din întîmplare, care este reputaţia 
grupului acestuia de spionaj Lucy-Ciocănitoarea de pînă acum? 

— Informaţia s-a dovedit întotdeauna corectă. 

— Deci poate fi din nou corectă. La un moment dat, va trebui să ne luăm soarta 
în mînă şi să mizăm totul pe faptul că Lucy are dreptate... 

— Jukov? 

Stalin, care stătea şi el în picioare în penumbra biroului său luminat doar de o 
veioză cu abajur, se uită dintr-o parte la general. Vasilievski oftă în sinea sa. Stalin îşi 
desfăşura vechile trucuri - îi împingea pe ceilalţi să exprime păreri care puteau fi 
folosite împotriva lor, în caz de catastrofă. 

Necazul era că Stalin nu se îndepărtase niciodată de originile sale georgiene. 


Neîncrezător şi perfid prin însăşi natura sa, el vedea trădarea pretutindeni, iar Lucy 

putea fi mîna lui Hitler, atrăgînd Armata Roşie într-o capcană gigantică din care nu va 
mai putea ieşi niciodată. 

Jukov nu ezită. Singurul general capabil să îl contrazică pe Stalin în faţă vorbi cu 
vehemenţă. 

— Ciocănitoarea ne spune că ziua Z este 5 iulie... peste trei zile. Ne mai spune 
şi că ora H a atacului este cincisprezece... o oră foarte neobişnuită pentru lansarea 
unei ofensive germane, deci pare adevărat. Doresc să mă întorc imediat la Cartierul 
General pentru a da dispoziţii pe baza faptului că Ciocănitoarea spune adevărul. 

— Ţi-ai asuma întreaga responsabilitate a unei asemenea decizii? 

— Da, generalissime! 

— Trebuie să discutăm problema mai îndreaproape. Pregătiţi-vă pentru o 
noapte lungă, replică Stalin. 


La ora două şi jumătate, în după-amiaza zilei de 5 iulie, vechea rană de la picior 
a colonelului Jaeger începu să-i joace feste. Cocoţat în turela unui enorm tanc Panzer, 
el tocmai comanda unei părţi a unei divizii din Armata a 4-a a generalului Model, care 
trebuia să dea o lovitură fulgerătoare la sud, la baza „degetului” rusesc, pentru a face 
joncţiunea cu Armata a 9-a a generalului Hoth, ce înainta dinspre sud. Cele două 
armate urmau să amputeze degetul dintre ele, încercuind un milion de trupe inamice. 

Era o după-amiază fierbinte şi posomorită cînd Jaeger îşi verifică ceasul şi 
urmări nesfirşitele şiruri de tancuri pregătite pentru luptă. Rana de la picior îi dădea 
întotdeauna de furcă înainte de pornirea unei mari ofensive. Uitîndu-se spre tancul cel 
mai apropiat, îl văzu pe Schmidt ştergîndu-şi sudoarea de pe frunte. 

— Într-o jumătate de oră o să fie într-adevăr cald! strigă el, jovial. Păstrează-ţi 
sudoarea pentru atunci! 

Se auziră risete de la turelele tancurilor din apropiere. Jaeger era un comandant 
care avea talentul de a risipi cu o glumă încordarea aproape de nesuportat. 

— Domnule colonel! strigă Schmidt ca răspuns. Porii dumneavoastră sunt 
diferiţi de ai noştri. Cînd va sosi timpul o să transpiraţi bere! 

Urmă un alt hohot de rîs. Jaeger, nimic altceva decit un ofiţer ţeapăn de tip 
prusac, era întotdeauna gata să schimbe cîteva vorbe de duh cu oamenii săi, 
indiferent de ce grad. La ora cincisprezece fix îi dădu şoferului ordinul prin microfonul 
ataşat la git. 

— Înainte! şi să nu vă opriţi pînă nu vedeţi albul ochilor generalului Hoth! 

Monştrii imenşi începură să se rostogolească spre sud, pe şenilele lor masive. 
Se auzea zgomotul artileriei grele care deschidea un baraj de foc neîncetat. Stepele 
nesfirşite, obositoare ale Rusiei se desfăşurau înaintea lor, în timp ce tancul lui Jaeger 


mergea primul, în faţa marii armate pe şenile. Neluînd în seamă exploziile minelor, 

care începuseră să deschidă cratere în pămîntul albit de soare, Jaeger îşi îndreptă 
tancul drept înainte. Spre sud, mereu spre sud, pînă cînd se vor uni cu Hoth, iar 
capcana se va închide în spatele Armatei Roşii izolate în interiorul uriaşei zone. 


În acea zi umedă de 5 iulie, feldmareşalul von Kluge avea sub comanda sa 
peste o jumătate de milion de soldaţi germani. Aici intrau şi cîteva divizii Panzer 
echipate cu monstruoasele tancuri Tiger şi Panzer, nenumărate tunuri, toate sprijinite 
de infanteria motorizată. Era cea mai mare forţă aruncată vreodată împotriva unui 
singur obiectiv. Citadela. 

Ora H, la care se începea, trei după-amiaza, ar fi luat cu siguranţă prin 
surprindere duşmanul care era obişnuit cu atacurile din zori. Se anticipa că înainte ca 
Jukov să priceapă ce se întîmpla, se va trezi înconjurat. 

şi, pe deasupra, Armata a 2-a, care includea cinci divizii Panzer şi două de 
infanterie, ataca virful „degetului”, ca diversiune ce urma să îndepărteze trupele 
sovietice de principala zonă de bătălie. 


Mai devreme decît se aştepta, colonelul Jaeger se surprinse uitîndu-se la două 
tancuri sovietice T-34 care înaintau spre el, la aproximativ o sută de metri unul de 
celălalt. Reacţia unui comandant mediocru ar fi fost să încetinească, să aştepte pînă îl 
prindeau din urmă întăririle. Jaeger nu era un comandant mediocru. 

— Măriţi viteza! strigă el. 

Aşa cum prevăzuse, tunul uriaş ca un stup de telegraf, se mişcă pentru a-l ţinti. 
Mişcarea era prea înceată, deoarece ultima reacţie la care se aşteptau era ca Panzer- 
ul să continue acelaşi traseu cu o viteză mai mare: un traseu care va aduce în mod 
sigur tancul german între cele două T-34 sovietice, cu cincizeci de metri liberi în 
fiecare parte. 

Tunurile ruseşti începură să se mişte mai repede, pentru a-şi aduce în poziţie 
ţevile care să îl ţintească de aproape pe Jaeger. Colonelul se sincroniza cu grijă. Chiar 
înainte ca ţevile tunurilor să îşi fi încheiat mişcarea, vorbi din nou în microfon. 

— Păstraţi cursul. şi daţi-mi tot ce puteţi. Înainte cu toată forţa! 

Tancul se rostogoli înainte, luînd deodată viteza maximă. Tunurile de pe T-34 se 
mişcau puţin cam prea încet. Jaeger se afla la jumătatea distanţei dintre ele, cînd 
comandanții sovietici îşi dădură seama că nebunul acesta avea de gind să înainteze 
dincolo de ei. 

Ei ordonară tanchiştiior să poziţioneze ţevile la un unghi de nouăzeci de grade. 
Tunurile începură să se rotească. Jaeger continua să înainteze. Comandanții sovietici 
dădură simultan ordinul. 


— Foc! 

Cu o secundă înainte, Jaeger trecuse dincolo de ei. Tunurile celor două T-34 se 
aflau unul în faţa celuilalt. Proiectilele trecură unul pe lîngă celălalt la jumătatea 
zborului şi explodară. Uitîndu-se înapoi, Jaeger văzu cum ardeau tancurile, cu flăcări 
care ţişneau din turele. Pînă acum nu trăsese nici măcar un singur foc. 

— Continuaţi să înaintați pe aceeaşi traiectorie... 

Mai devreme văzuse cum se apropiau cele două tancuri, unul în spatele 
celuilalt, înainte de a se despărţi pentru a evita să devină o singură ţintă. Jaeger putea 
vedea clar urmele şenilelor lor şi îşi conduse tancul pe acelaşi drum. 

Cimpuri de mine! Veşnica spaimă principală a comandanților de tancuri. 
Ţinîndu-se pe urma traseului celor două T-34 arzînde, Jaeger ştia că era la adăpost de 
ele. Înţelepciunea judecății sale fu confirmată un minut mai tîrziu, cînd auzi o serie de 
explozii. 

La stînga şi la dreapta sa, trei Panzer-e erau scoase din funcţiune sau distruse. 
Unuia dintre ele îi sărise şenila de pe şasiu şi acum stătea nemişcat pe cîmpul de 
bătălie. Încă două ardeau acolo unde întîlniseră mine. Jaeger transmise celor rămaşi 
din escadronul său: 

— Luaţi-o pe urmele mele. Exact. Drum deschis printre cîmpurile de mine. 

De îndată ce îşi transmise instrucţiunile către operatorul său, Jaeger începu să 
se îngrijoreze. În mod instinctiv, incidentul din care scăpaseră cu viaţă îi spunea că se 
întîmplase ceva ciudat. Cîmpuri de mine... 


Într-o singură noapte, ruşii îngropaseră nu mai puţin de patruzeci de mii de 
mine - fiecare dintre ele în stare să dezmembreze un tanc Panzer sau Tiger. 

Îngropaseră aceste arme mortale în fiecare sector în care ştiau că vor veni 
diviziile Panzer. La primele ore ale dimineţii de 2 iulie, la Kremlin, Stalin se decisese, în 
sfîrşit, să aibă încredere în mesajele Ciocănitorii. O dată ce le fusese dată lumina 
verde, generalii sovietici îşi reorganizaseră întregul sistem de apărare din vîrful de 
atac al Kursk-ului, transformîndu-l în cea mai mare capcană militară mortală din 
istorie. 

Nemţii încă se băteau puternic. Avioane Stukas zburînd la mică altitudine, 
echipate cu tunuri, alunecau peste cîmpul de luptă, ştergînd de pe faţa pămîntului un 
mare număr de tancuri T-34. Pe o mare suprafaţă aveau loc mari dueluri feroce între 
tancuri, dar Hitler pierduse elementul supriză. 

Nu este chiar atît de greu să cîştigi o bătălie, dacă ştii dinainte exact care sunt 
planurile inamicului. Cei doi bărbaţi care au cîştigat într-adevăr bătălia crucială de la 
Kursk au absentat de pe cîmpul de bătălie. Ciocănitoarea se afla la Vizuina Lupului, în 
Prusia Orientală. Rudolf Roessler, bărbatul de vîrstă mijlocie, îmbrăcat modest, era la 


Lucerna. 

Chiar şi aşa, ruşilor nu le fu deloc uşor. Lupta continuă de pe 5 iulie pînă pe 22 
iulie, în timp ce zona deveni un cavou. Pierderile de ambele părţi fură enorme. 
Personalul medical din partea germană descria spitalele de campanie ca pe nişte 
abatoare. 

În timpul lungilor zile şi nopţi, zgomotul fusese asurzitor, artileria continuă să 
arunce proiectile, tancurile să tragă, iar bombele să cadă. Pămiîntul fu pîngărit, 
transformat într-un pustiu presărat cu rămăşiţe sfărimate de avioane, tancuri şi 
oameni. 

Colonelul Jaeger supravieţui holocaustului... şi îl salvă pe Schmidt. Două tancuri 
explodaseră sub colonel, şi se afla în turela celui de-al treilea, în mijlocul haosului şi 
confuziei ameţitoare, cînd îl văzu pe Schmidt sărind peste marginea turelei sale, lovit 
de glonţul unui trăgător de elită. 

— Opriţi! ordonă el. 

Coborînd pe pămîntul răscolit, el începu să alerge, în timp ce tancul lui Schmiat 
dădu peste o mină şi explodă. O mare parte a şenilei ieşi în afară şi se lovi de pămînt. 
Schmidt, întins pe burtă, se uită în sus. 

— Fugi de-aici, şefule! Or să vină medicii după mine... 

— Taci din gură şi stai liniştit! 

Jaeger îl ridică pe Schmidt în braţe şi îl duse la propriul său tanc. Ajunsese şi el 
acolo, cînd simţi o lovitură în picior. O ignoră, ridicîndu-l pe Schmidt, în timp ce 
operatorul de transmisiuni se întindea să-l prindă pe bărbatul rănit. 

— Domnule colonel, piciorul dumneavoastră! strigă operatorul, ca să se facă 
auzit pe deasupra tunetului ce amorţea pînă şi mintea, fără a se opri vreodată. 

— Du-l pe Schmidt înăuntru! Eu pot să mă urc şi singur. E un ordin... 

Sîngele îi trecuse prin pantalon, acoperind partea de sus a piciorului care 
începea să doară. Se auzi un pocnet în caroseria tancului. Din nou blestematul acela 
de ţintaş de elită! Scrîşnind din dinţi, Jaeger se urcă rapid pe turelă, intră şi închise 
capacul. 


— Există un spion nenorocit la Vizuina Lupului, iar eu am de gînd să-l descopăr 
pe ticălos cînd ajung acolo! 

O săptămînă mai tîrziu, Jaeger vorbea cu Schmidt, care se afla în patul de spital 
de alături. Folosind numele Fuhrerului, colonelul SS reuşise să obţină transportarea 
amîndurora într-un spital din Munchen. Avea un scop anume, cînd alesese locul acesta 
pentru convalescenţă. 

— De ce sunteţi aşa sigur acum? îl întrebă Schmidt. 

— Kursk! 


— Da, am pierdut bătălia, dar asta nu-nseamnă că am pierdut războiul... 

— Vechiul meu prieten, spuse Jaeger grav, mă tem că exact asta înseamnă. La 
Kursk istoria avea să încline un talger sau altul al balanței... asta nu-i o expresie 
originală. Ar fi trebuit să învingem, dar bolşevicii ne cunoşteau deja ordinul de luptă. 
Mi-am impus punctul de vedere în faţa anturajului feldmareşalului von Kluge. A fost de 
acord cu mine. Fuhrerul avea dreptate... există un spion sovietic la nivelul cel mai 
înalt, la Vizuina Lupului. 

— Ei bine, nu puteţi face nimic în această privinţă, observă Schmidt. 

Ocupau o rezervă mică pentru două persoane, amindoi în convalescenţă de pe 
urma rănilor. Jaeger fusese împuşcat în coapsa stingă, iar glonţul se înfipsese doar la 
cîţiva centimetri de locul în care fusese împuşcat în timpul ultimelor stadii ale 
campaniei din Franţa în 1940. 

Doctorul sugerase ca el să fie trecut în rezervă pe motiv de invaliditate cînd se 
vindeca în întregime. Era extenuat de prestațiile sale în atît de multe campanii. 
Reacţia lui Jaeger aproape îl transformase pe doctor în pacient. Apucîndu-şi bastonul 
de lîngă el, colonelul aruncase la o parte aşternuturile şi îşi pusese piciorul sănătos pe 
podea. 

— Poate eşti un doctor bun, dar eşti un psiholog al naibii de prost! urlase el. Am 
o treabă anume de făcut... şi, pe Dumnezeu, o s-o fac! 

Flutură ameninţător bastonul. Trăgîndu-şi din pat piciorul drept bandajat, se 
ridică, sprijinindu-se în baston, în timp ce şchiopăta ameninţător înainte. Doctorul se 
dădu înapoi înaintea lui, pînă cînd peretele îi opri retragerea. 

— Domnule colonel, ar trebui să fiţi în pat... 

— Ar trebui să fiu în Cazan, căutînd o urmă a celui care m-a adus aici, care a 
lăsat atîtea mii de camarazi de-ai mei să zacă morţi printre muştele şi praful din Kursk. 
Am doar o instrucţiune pentru dumneata, doctore: pune-mă pe picioare cît mai repede 
posibil. 

— Pot face asta numai dacă vă odihniţi, dacă staţi în pat... 

Chipul doctorului îşi pierduse culoarea normală în faţa lui Jaeger, întruchipare a 
ferocităţii. Ţinîndu-se cu o mînă de capătul patului lui Schmidt, Jaeger îşi ridică 
bastonul cu cealaltă, pentru a-şi sublinia porunca. 

— De acord, cu o condiţie. Ceva mai mult exerciţiu în fiecare zi, ca să pot fi 
eliberat cît mai devreme posibil. E război sau poate nu ştiai... 

— Aceeaşi rugăminte mi se aplică şi mie, interveni Schmidt. Va trebui să mă 
eliberaţi în aceeaşi zi cu domnul colonel... 

— E posibil, fu doctorul de acord cu precauţie. Rana dumitale de la piept se 
vindecă repede. Ai avut noroc că glonţul a trecut prin piept, fără a atinge niciunul 
dintre organele vitale... 


Se opri la mijlocul frazei, cînd o soră medicală, intră şi se uită în jur uimită. Nu 

era o femeie prea atrăgătoare, destul de arogantă, iar în prima zi a primirii sale acolo, 
Jaeger trebuise să-i vorbească sever. 

— Tinem o conferinţă importantă, o informă el, cu chip impasibil. Niciun fel de 
întreruperi pentru tratament deocamdată. 

— Aveţi un vizitator, domnule colonel. Un domn Maisel. Spune că-l aşteptaţi. 

— şi spune adevărul, aşa că introdu-l imediat, te rog... 

— E totul în regulă, domnule doctor? întrebă ea. 

— Nu se simte prea bine în dimineaţa aceasta, replică Jaeger în modul cel mai 
jovial. Poţi vedea că şi-a pierdut culoarea obişnuită. Îi prescriu odihnă, probabil şi o 
scurtă perioadă la pat. 


— Este adevărat că aţi dorit să mă vedeţi, domnule colonel? întrebă Willy 
Maisel. 

Funcţionarul de la Gestapo, cu faţa îngustă şi şuviţa de păr închis la culoare, era 
îmbrăcat într-un costum albastru bine croit, iar privirea-i şireată se mişca înainte şi 
înapoi între Jaeger şi Schmidt. Nu se referi la starea lor de sănătate. 

— Unde naiba este englezul acela, locotenent-colonelul de aviaţie lan Lindsay, 
în acest moment? scriîşni Jaeger. 


Willy Maisel şedea pe un scaun tras aproape de patul colonelului, bînd dintr-un 
lichid pe care cei de la spital îl numeau plini de optimism „cafea”. Jaeger scosese de la 
el motivul purtării sale distante de la început. Gruber. 

şeful Gestapoului, încă încartiruit la Viena, era înnebunit de un şuvoi constant 
de telefoane de la Martin Bormann din Vizuina Lupului. Fără să ţină seama de orarul 
obişnuit al unei persoane, aceste telefoane de la Reichsleiter îi cădeau pe cap la orice 
oră. Una dintre orele favorite era trei dimineaţa, iar Gruber se simţea ca unul dintre 
cei pe care-i aresta şi-i băga în celule în care somnul le era interzis în mod deliberat. 

— Este extenuant, explică Maisel. A înjurat ca un nebun cînd a auzit că vreţi să 
mă vedeţi. Era înspăimiîntat că aş putea să vă dau nişte informaţii... 

— De ce? 

Jaeger era intrigat. Se întîmpla ceva foarte ciudat. Maisel, care era un om 
perspicace, părea uşurat că se afla de partea comandantului Gestapoului şi 
recunoscător că vorbea cu cineva din lumea de afară. 

— Pentru că, presupun, Bormann îşi varsă tot veninul asupra lui, pregătindu-se 
să facă din el potenţialul său ţap ispăşitor... 

— Ţap ispăşitor pentru ce? 

— Incapacitatea tuturor de a-l depista pe englez, pe Lindsay. Uneori Bormann 


pare îngrozit de ideea că Lindsay poate ajunge la Londra. La fel şi Jodl, şi Keitel. 

Amîndoi l-au sunat pe Gruber la ore diferite în privinţa aceluiaşi subiect, ceea ce eu 
cred că este ciudat. 

— Ai vreo idee de ce? întrebă Jaeger. 

— Cred că Fuhrerul vrea să-l vadă din nou pe Lindsay. După Kursk, bănuiesc. Se 
tot zvoneşte că Hitler vrea cu disperare să ajungă la o înţelegere cu Churchill. 

— Deci, cu cît sunt mai mulţi oameni pe urmele lui Lindsay, cu atît sunt mai 
mari şansele de a-l localiza? interveni Schmidt. 

Jaeger zimbi pentru sine. În aparenta sa nevinovăție, Schmidt întinsese o 
capcană, iar Maisel se prinsese în ea. Drumul era acum pavat ca Jaeger şi Schmidt să 
se alăture celor care îl căutau pe fugar. 

— Da, presupun că se poate spune şi aşa, fu Maisel de acord. 

— Cînd şi unde a fost exact văzut ultima dată Lindsay? 

— Nicăieri, de fapt... din noaptea în care am vorbit cu dumneavoastră de la 
Maribor. Dar oamenii noştri din spionajul din Balcani raportează în continuare nişte 
zvonuri. Fata cea blondă şi Lindsay călătoresc cu un grup de partizani, probabil acelaşi 
care a atacat trenul înainte ca acesta să ajungă la Zagreb. şi, la fel de ciudat, auzim că 
maiorul Hartmann de la Abwehr este în viaţă şi este cu ei. Totuşi, ştim că a fost în 
acelaşi tren... 

— Hartmann! Jaeger se ridică în capul oaselor, foarte drept. Ticălosul ăla 
inteligent a supravieţuit. Aveţi vreo descriere mai detaliată a fetei blonde? 

— Doar că are vreo douăzeci şi ceva de ani, este foarte atrăgătoare şi se 
zvoneşte că i se spune Paco. Evident, un nume de cod. De asemenea, are mare 
autoritate în faţa conducătorului grupului. Am mai auzit şi că o misiune militară aliată 
a aterizat cu un avion în lugoslavia, venind probabil din Tunisia, se presupune. Nimic 
nu este prea clar în Balcani... 

După ce Willy Maisel părăsise rezervă, Jaeger fuse tăcut cîtăva vreme. Obişnuit 
cu stările de spirit ale şefului său, Schmidt avu grijă să nu zică nimic. Apoi Jaeger păru 
să se hotărască. Aruncînd la o parte aşternutul, se întinse după baston, se dădu uşor 
din pat şi începu plimbarea zilnică încoace şi încolo. 

— Englezii s-au luptat bine la Dunkerque. Ţi-aduci aminte de zidul pe care nu-l 
puteam străpunge, Schmidt? Fuhrerul are dreptate... ar trebui să ne aliem cu ei. N-ar fi 
trebuit niciodată. Să-l lase pe debilul ăla mintal gras, Goering, să bombardeze Londra. 
Dacă ruşii înving, ei vor ameninţa întreaga lume occidentală vreme de generaţii... 

— E o tragedie, îl aprobă Schmidt, dar ce putem face? 

— Lindsay este cheia. Dumneata şi cu mine trebuie să-l găsim. Va fi o cursă 
contra cronometru. Dacă nu acţionăm repede, misiunea aceea militară Aliată îl va 
scoate de acolo cu avionul. Poate o să-i facem mat, dacă se cunosc locurile pe unde se 


află misiunea. Asta-i prima noastră treabă... 

Vorbea pentru sine, gindind cu voce tare în timp ce se forţa să-şi ţină trupul 
drept, mergiînd încet prin rezervă şi descurcîndu-se cît putea mai mult fără baston. 

— Cum o să facem mat misiunea? întrebă Schmidt. 

— O să-l sun pe Bormann şi o să obţin sprijinul Fuhrerului. Apoi o să trimitem 
instrucţiuni comandantului Luftwaffe local, să concentreze toate avioanele pe care le 
are în zona în care operează misiunea Aliată. Îi bombardăm pînă se duc naibii, apoi îi 
fugărim, astfel încît Lindsay să nu poată lua legătura cu ei înainte de a ajunge noi 
acolo. 

— Nu înţeleg de ce este Lindsay cheia... 

— Am fost foarte izbit de inteligenţa lui. Uită-te cum a evadat de la Berghof cu 
Christa Lundt în camionul acela de spălătorie, cum nu a muşcat momeala cu 
Mercedes-ul pe care îl lăsasem pentru el în dimineaţa aceea. Chiar că ne-a dus de nas, 
diavolul. Cred că a aflat o mulţime de lucruri în timpul celor două săptămîni petrecute 
la Vizuina Lupului. Poate chiar a detectat identitatea spionului sovietic cu ajutorul lui 
Lundt. şi, pe Dumnezeu, vreau să bag eu însumi un glonţ în el. 

— E cu bătaie lungă ce vrem noi să facem, reflectă Schmidt. 

— Toată viaţa mea am făcut asta... lucruri cu bătaie lungă... 


Capitolul 32 


Generalul de brigadă Fitzroy Maclean era probabil unul dintre personajele cele 
mai îndrăzneţe şi pitoreşti din Cel de-al Doilea Război Mondial, un bărbat pe care 
colonelul Jaeger l-ar fi apreciat, cu siguranţă. El sosi în Balcani în timp ce neamţul era 
în convalescenţă la spitalul din München. 

Maclean sări literalmente în Cazan, cu o paraşută, aterizind noaptea în Bosnia 
cu restul echipei sale, ghidat de focurile aprinse de partizani. Scopul său era de a-l 
contacta pe Tito, ceea ce şi făcu, dar, la scurtă vreme după sosirea sa, se găsi hărțuit 
fără milă de către nemți. 

Era mitraliat din aer. Era bombardat. Grupul căruia i se alăturase trebuia să se 
mişte rapid şi constant, deseori scăpînd la un milimetru de marile forţe motorizate 
germane. Trebui să-i mulţumească colonelului Jaeger pentru această primire 


încurajatoare. 


Aproape la o oră după ce Willy Maisel părăsea rezerva de spital, colonelul 

vorbea la telefon cu Martin Bormann, la Vizuina Lupului. Nu îşi căuta prea mult 
cuvintele. 

— Mă aştept să părăsesc spitalul în cîteva săptămîni. Plec după comandorul de 
aviaţie Lindsay. 

— O idee excelentă, colonele, îl aprobă Bormann onctuos. Pot să vă promit 
sprijinul meu deplin şi fără rezerve, pentru a-l vîna pe englezul acesta, viu sau mort, 
toarse Reichsleiter-ul. O să vă trimit o împuternicire semnată... 

— Aş vrea să am numărul de telefon al comandantului Luftwaffe din lugoslavia 
şi sprijinul dumneavoastră, ca să-i pot da ordine pentru a lua anumite măsuri... 

— Se va face imediat. 

Urmă o pauză la celălalt capăt al liniei telefonice, voci care vorbeau repede, 
apoi vorbi însuşi Fuhrerul. 

— Colonele Jaeger! Doresc să vii aici cu avionul, cînd vei dori, pentru a-ţi conferi 
o decorație pentru performanţele excepţionale în bătălia de la Kursk. Dacă generalii ar 
fi avut măcar jumătate din hotărîrea şi curajul dumitale, am fi obţinut o victorie 
cutremurătoare. În privinţa lui Lindsay, el va trebui adus viu şi nevătămat. Rezultatul 
întregului război poate depinde de succesul dumitale în această sarcină pe care o pun 
personal pe umerii dumitale. 

— Voi face tot ce-mi va sta în putere, mein Führer, replică Jaeger sec. 

Telefonul îi fu înmînat înapoi lui Bormann, care găsise deja numărul de care 
avea nevoie Jaeger şi promise să-l sune pe comandantul Luftwaffe. Măcar porcul 
acesta era eficient, recunoscu Jaeger pentru sine. 

Terminînd conversaţia, Jaeger puse receptorul în furcă. Stînd pe marginea 
patului, Schmidt aşteptă veştile pe care colonelul i le dădu cu un zîmbet cinic. 

— N-avem de ce să ne îngrijorăm... Bormann ne-a acordat sprijinul său deplin şi 
fără rezerve... 

— Cum ne putem preda Aliaților imediat? 

— şi mie mi-a trecut prin cap acelaşi gînd. De fapt, se întîmplă ceva foarte 
ciudat la Vizuina Lupului. Înainte de a veni Fihrerul la telefon, am auzit voci care se 
certau şi sunt sigur că i-am recunoscut pe Keitel şi Jodl, ca şi pe Bormann. De ce sunt 
toţi aşa de interesaţi de Lindsay? 

— Vă gindiţi la spionul sovietic? 

— Da. Purtarea lui Jaeger deveni jovial-ironică, în timp ce se plimba şchiopătînd 
prin rezervă. O, şi mai e o chestiune pe care ar fi interesant s-o auzi, Schmidt. Hitler 
vrea ca noi să îl aducem pe Lindsay, citez, viu şi nevătămat, încheiat citatul... 

— Din Balcani? lisuse Hristoase! 

— Nu, ar putea fi mai uşor. Comandorul de aviaţie Lindsay este probabil musafir 


al partizanilor în acest moment sau poate chiar mort. Contez pe zvonurile acelea de 

care Maisel spunea că ar fi adevărate. Cred c-ar trebui să pun să îmi fie examinat 
capul... şi mă mai deranjează ceva... 

— Anume...? 

— Un alt zvon despre o anumită doamnă blondă cu o autoritate puternică într- 
un grup de partizani şi care seamănă remarcabil de mult cu fosta baroneasă Werther 
cu care speram odată să mă culc. Zimbi perfid. Singurul pat în care m-a băgat blonda 
asta este cel al unui spital... 

— Mă tot întreb unde este Gustav Hartmann, speculă Schmidt. 

— Da, adevărat. Să-l găsim pe Hartmann şi îl vom găsi şi pe comandorul de 
aviaţie Lindsay. E greu să-l ucizi pe Hartmann... 


Timp de peste trei luni, fuseseră bombardaţi dintr-o ascunzătoare într-alta. 
Englezul şi neamţul stăteau unul lîngă celălalt pe o ieşitură în stîncă ce forma un 
scaun natural pe culmea unui deal conic. Soarele îi privea în jos la prînz, dintr-un 
arzător cer albastru. La cîţiva metri mai încolo, o fisură abruptă în stîncă alcătuia o 
tranşee îngustă în cazul în care - din nou în cazul în care - avioanele cu cruci de fier 
pe fuzelaj ar fi apărut de niciunde. Neamţul se săturase de eforturile războinice ale 
compatrioţilor săi aproape la fel de mult ca şi englezul. 

— Oare ce crezi că fac acum? murmură Hartmann. 

Dedesubtul lor, partizanii, sub comanda biciuitoare a lui Heljec, ridicau bolovani 
imenşi cu ajutorul pîrghiilor de fier, înălţindu-le pînă la marginea prăpastiei de 
deasupra firului de drum de jos. 

— O altă ambuscadă... pentru o altă coloană nemţească... pentru încă o altă zi 
de muncă în care se ucide, presupun. 

— Te aştepţi să ieşi viu de-aici? întrebă Hartmann, scoţind o punguţă de piele 
uzată, extrăgînd tutun cu degetele din ea, punîndu-l în vatra pipei şi îndesînd ceea ce 
rezultase cu un deget arătător cu pete maro. 

— Dar dumneata? şi cum naiba eşti mereu aprovizionat cu tutun? 

— ÎI cumpăr de la partizanii care l-au luat, la rîndul lor, de la soldaţii germani pe 
care i-au ucis. 

Văzu expresia lui Lindsay. Îşi aprinse pipa şi trase din ea vreme de citeva 
minute. Apoi vorbi din nou, pe un ton intenţionat degajat. 

— Prietene, aceştia sunt Balcanii. Cred că încă nu-ţi dai seama unde ne aflăm. 
De secole, croații îi ucid pe sîrbi. şi viceversa. Bulgarii îi urăsc pe greci şi, din nou, 
viceversa. Hitler n-ar fi trebuit niciodată să se bage în partea asta a lumii. E un loc 
unde ucizi sau eşti ucis. lar în privinţa primei dumitale întrebări, sper să 
supraviețuiesc. Fumatul pipei mă ajută să gîndesc limpede. Ce ţi s-a părut straniu la 


Fuhrer cînd ai fost la Vizuina Lupului? 
250 


— L-am văzut la Berlin înainte de război. L-am interesat, deoarece aveam 
legături cu aristocrația britanică. Am fost şi actor pe vremuri, aşa că observ ticurile 
oamenilor, lucruri mărunte, care trec neobservate de ceilalţi. 

— Înţeleg. Te rog să continui 

— Cînd l-am întîlnit pe Hitler prima dată la Vizuina Lupului, arăta ca şi cum ar fi 
fost acelaşi, dar eu simţeam că nu era. Christa credea, de asemenea, că s-a întîmplat 
ceva ciudat cînd a fost plecat în călătoria aceea în Rusia. lar Bormann o urmărea 
mereu cu atenţie după întoarcerea lui Hitler... 

— Ce anume încerci să spui, de fapt? insistă Hartmann cu blîndeţe. 

— Pur şi simplu că a avut loc o schimbare... 

— Adică spui că, de fapt, Hitler care s-a întors cu întîrziere de la Smolensk nu 
era acelaşi cu cel care a plecat într-acolo? 

Problema era pusă deschis. Lindsay făcu un gest neajutorat cu mîinile. 

— Spun că l-au înlocuit cu un substitut... 


Hartmann îi luase englezului un fel de interogatoriu, căutînd o fisură în teoria 
acestuia. Lindsay considera că experienţa era binevenită, deoarece testa validitatea 
unui eveniment pe care el însuşi îl pusese sub semnul întrebării de nenumărate ori. Îi 
povesti omului de la Abwehr despre scena de coşmar la care fusese martor cînd 
ajunsese la Berghof. 

— În vremea aceea adevăratul Führer vizita frontul de est, comentă Hartmann. 

— Ţi-am spus datele... 

— Dar cum rămîne cu Eva Braun? Pe ea n-ar fi putut-o păcăli niciodată... 

— Nu cred c-a fost nevoie, explică Lindsay. Mai tîrziu, am prins o secvenţă a 
acestui om care îşi ţinea braţul în jurul taliei ei, în timp ce intrau în dormitorul în care 
locuieşte ea la Berghof... 

— Era încurcată cu dublura? Da, asta i-ar sta în caracter, spuse Hartmann. Este 
atrăgătoare, dar mărginită şi frivolă. 

— şi, desigur, toată poziţia ei se sprijinea pe existenţa Fuhrerului. Dacă dispărea 
el din scenă... 

— La revedere, Eva Braun. Nu e prea populară, mai ales printre nevestele 
naziştilor de frunte. Hartmann începea să fie convins. Asta ar mai explica ceva, sugeră 
el. 

— Ce anume? 

Hartmann se sprijini cu spatele de stîncă. Trăgînd din pipă, se uită în jur, ca să 
se asigure că nu se află niciun partizan prin preajmă. 

— Înfrîngerea de la Kursk. Hitler încă mai controlează strategia militară. A 


dovedit că este un geniu în primii ani ai războiului. La atacul asupra Poloniei, generalii 

erau nervoşi. Hitler a fost forţa conducătoare. Campania năucitoare de cucerire a 
Danemarcei şi Norvegiei Din nou, a fost decizia lui Hitler să lanseze atacul sub 
comanda lui Falkenhorst... şi din nou generalii au tremurat prezicînd un dezastru! 
Franţa în 1940 - Hitler a sprijinit planul îndrăzneţ elaborat de Manstein şi l-a pus la 
conducere pe Guderian. Personalul militar aproape că a făcut o depresiune nervoasă. 
Va fi o catastrofă! în schimb, a fost o victorie deplină... 

— A greşit la Stalingrad, îi aminti Lindsay. 

— Un mit! Jodl mi-a spus că Hitler era sigur că Stalin comasa armate în spatele 
Donului, dar contraspionajul nostru, grupul Gehlen, a insistat ca orice atac să se 
desfăşoare la Smolensk, la sute de kilometri depărtare, spre nord. Generalul a fost de 
acord. Imediat Hitler a fost de acord şi i-a lăsat să înainteze. Dar cum îţi explici faptul 
că dublura aflată acum la Vizuina Lupului este în stare să se descurce cu mersul 
războiului? întrebă Hartmann. 

— Cînd am fost adus înapoi cu trenul la Berghof pentru a doua oară, mi-a fost 
încredinţată aceeaşi cameră în care îl urmărisem mai devreme pe omul cu oglinzile. 
Curăţaseră locul, dar le scăpase un sertar de jos, dintr-un şifonier. Înăuntrul acestuia 
am găsit o întreagă colecţie de opere militare - Clausewitz, von Moltke şi alţii... 

— Sunt chiar cărţile despre care ştiu că le-a studiat Fuhrerul, confirmă 
Hartmann. Acest nou Hitler probabil că şi-a studiat rolul sub toate aspectele, poate 
chiar vreme de ani de zile. Evident că asta cuprindea şi manualele militare pe care le-a 
citit adevăratul Hitler. Dar îi lipseşte intuiţia predecesorului său - iar războiul îi este 
dăruit lui Stalin pe o tavă de argint... 

— Deci crezi că am dreptate? 

— Da... şi dintr-un alt motiv. Hitler nu-şi mai foloseşte vechile sale puteri de a 
ţine discursuri în public - talentul care l-a ridicat la cele mai mari înălţimi. O omisiune 
ciudată pînă îţi dai seama că asta e o îndeletnicire pe care pseudo-Fuhrerul n-ar 
îndrăzni s-o adopte, deoarece ar da greş. Asta-i cheia. Uite că vine Paco... 


— Vreţi să vedeţi cît de hotăriţi suntem să ne luptăm cu nemţii? întrebă Paco. 
Veniţi cu mine, amîndoi... 

Îi conduse de pe stîncă pe panta dealului, spre locul în care partizanii tocmai 
terminau construirea meterezului de bolovani de la marginea prăpastiei. 

— Nu este ideea mea, le spuse ea. Heljec a insistat asupra acestei... 
demonstraţii... 

— Demonstraţie? întrebă Lindsay. 

— A voinţei partizanilor de a lupta. M-am certat cu el, dar a insitat. Deci veţi 
vedea... 


Heljec stătea cu un grup de oameni ai săi în spatele bolovanilor, iar brîul său era 

împodobit cu grenade care atîrnau de o curea, o metodă obişnuită a partizanilor pe 
care Lindsay o găsea foarte periculoasă. Erau cu toţii acolo. Milic cel amabil, cu faţa 
rotundă, care îi zimbea lui Lindsay. Mohoritul Bora, care întoarse privirea cînd se 
apropiară cei trei. Doctorul Macek, a cărui expresie era oricum, numai fericită nu, iar 
Lindsay se întrebă de ce. Locţiitorul lui Heljec, Vlatko Jovanovici care făcu un gest de 
resemnare spre Paco, pe la spatele lui Heljec. Ce naiba se întîmplă? 

Doar Heljec părea încîntat. Îi împinse înainte şi îi aşeză între doi bolovani uriaşi 
de unde puteau privi în josul prăpastiei verticale, în abis. Îşi puse chiar un braţ în jurul 
umerilor englezului şi îi spuse ceva lui Paco. 

— Vrea să priviţi drumul, traduse Paco. Se apropie, adăugă ea. 

În depărtare, un şir de siluete micuţe mărşăluia constant de-a lungul firului 
şerpuitor al unui drum. Pe măsură ce se apropia coloana, începînd să treacă pe sub ei, 
Heljec îi înmînă lui Lindsay un binoclu şi vorbi din nou. Lui Hartmann i se dădu propriul 
său binoclu. 

— Vrea să studiezi coloana, spuse Paco scurt. 

Mirat, Lindsay îşi focaliză binoclul. Prin lentilele gemene, fu uimit să vadă că 
întreaga coloană era alcătuită din femei, aproximativ între douăzeci şi patruzeci de 
ani, înarmate cu orice armă imaginabilă. 

La brîurile lor atîrnau inevitabilele grenade, ca nişte podoabe hidoase. După 
curelele lor erau vîrîte pistoale. 

Cuţite în teci de piele se aflau de-o parte şi de alta. Multe cărau puşti, iar cîteva, 
pistoale-mitralieră. 

Purtau şapca partizanilor, cu o pată roşie despre care Lindsay presupunea că 
era steaua comunistă în cinci colţuri. Exista ceva straniu la coloana aceea nesfirşită 
care mărşăluia înainte, fără remuşcări. Nici măcar o singură femeie nu ridică privirea 
spre zidul de stîncă abrupt ce se ridica deasupra lor, deşi Lindsay era sigur că ştiau că 
le urmăreşte un grup de compatrioți. 

— Cine sunt? întrebă el, lăsîndu-şi în jos binoclul. 

— Brigada Amazoanelor, răspunse Paco fără nicio intonaţie. 

Heljec începu să vorbească aprins, iar Paco se întoarse să-l înfrunte, cu ochii 
arzînd, răspunzîndu-i cu o voce şi o purtare reci ca gheaţa. Expresia lui Heljec deveni 
uriîtă în timp ce Paco îşi clătina capul. El îşi ridică pistolul şi îl îndreptă spre Lindsay. 
Pentru a înţelege şi Hartmann, Paco vorbi în germană, întorcîndu-i spatele 
conducătorului partizanilor. 

— Heljec doreşte să vă spun amîndurora următoarele. Brigada Amazoanelor 
este alcătuită din supraviețuitorii unui mic oraş care a fost atacat de o companie 
germană. Toţi bărbaţii lor au fost omoriţi în luptă. Ele au alcătuit aşa-numita Brigadă a 


Amazoanelor, pregătită de partizani, şi au pornit să vîneze compania care le-a atacat 

oraşul. Cred că înţelegeţi amîndoi că vă spun această poveste numai la îndemnul lui 
Heljec? 

— Continuă, sugeră Lindsay. 

— Au crezut că i-au găsit pe nemţii pe care îi căutau prinşi în capcana unui 
defileu. Nemţii erau înconjurați, nu mai mîncaseră de zile întregi şi erau epuizați. S-au 
predat... 

— Continuă, zise Lindsay liniştit. 

— După ce nemţii s-au predat, femeile de acolo de jos l-au castrat pe fiecare cu 
cuţitele lor. O să vă spun eu partea următoare, pe care Heljec nu o ştie. Găsiseră altă 
companie de nemți. Oamenii erau nevinovaţi. Acum Heljec face paradă cu toate 
femeile astea pentru a vă arăta cum tot poporul său, femeile ca şi bărbaţii, luptă 
împotriva duşmanului. Uneori îmi doresc să nu mă fi alăturat niciodată oamenilor 
astora. 

Expresia chipului lui Hartmann era întunecată. Heljec îşi ridică pistolul şi îi lipi 
ţeava de frunte. Îi spuse ceva lui Paco. 

— Vrea să te uiţi din nou prin binoclu la femeile acelea, îi spuse Paco. Spune că, 
dacă nu faci aşa, va apăsa pe trăgaci. 

— Spune-i porcului ăstuia ucigaş s-o facă... 

Hartmann aruncă binoclul la picioarele conducătorului partizanilor şi îşi 
încrucişă braţele. Lindsay văzu cum Heljec apăsa uşor pe trăgaci. Paco izbucni într-un 
şuvoi de sîrbo-croată. Englezul n-o văzuse niciodată arătînd aşa dispreţuitoare. Heljec 
apăsă pe trăgaci. 

Urmă un declic. 

Nu era niciun glonţ pe ţeavă. Hartmann rămase foarte liniştit. Chipul îi era lipsit 
de orice urmă de sînge. Heljec luă arma şi vorbi din nou. 

— Spune că eşti un om foarte curajos, traduse Paco. 

— Spune-i că nu-i pot întoarce complimentul, replică Hartmann. 

Neamţul îşi băgă ambele miini în buzunarele hainei şi se îndepărtă. Paco şi 
Lindsay îl urmară sus pe deal, la stîncile unde stătuseră mai devreme. Hartmann se 
aşeză şi îl privi pe Lindsay. 

— ştii de ce mi-am ascuns miînile? Tremurau nestăpiînit. Era să mă fac de ris 
acolo... 

— Trebuie să fugim dintre ticăloşii ăştia cît de repede putem, spuse Lindsay 
furios. 

Incidentul cu Heljec părea să fi făurit o punte între neamţ şi englez. lar Paco nu 
făcu nicio încercare de a obiecta la ceea ce tocmai se spusese. Evadare... 

Capitolul 33 


Îl aduseră pe sergentul Len Reader în tabăra de partizani după ce întunericul se 
lăsă ca o mantie neagră. Ar fi mai aproape de adevăr să spunem că sergentul Reader 
îi adusese pe cei trei partizani care îl găsiseră, conduşi de Milic. 

Îmbrăcat în uniforma de sergent al armatei britanice, Reader mergea în faţa 
grupului ca şi cum el era conducătorul. În vîrstă de douăzeci şi şapte de ani, înalt cam 
de un metru şi şaptezeci, el avea un nas coroiat, ochi iscoditori, era bine bărbierit şi 
degaja un aer de încredere în sine. 

— Cine este responsabil de gloata asta nenorocită? întrebă el. 

— Sunteţi englez! 

Lindsay se ridică, ţinînd în mînă castronul de mîncare pe care o consuma fără 
prea mare entuziasm, stupefiat de apariţia noului sosit. Reader nu arătă o surpriză 
asemănătoare. | se adresă compatriotului său, ca şi cum a-l întîlni era cel mai natural 
lucru din lume. 

— Născut şi educat la Londra. Sergentul Len Reader, Corpul Regal de 
Transmisiuni. Sudor de meserie, aşa că au spus că e natural să mă facă operator de 
transmisiuni. O, sunt destul de nesupus, de asemenea. Se întîmplă cumva să fiţi 
comandorul de aviaţie Lindsay? 

— Da. 

— Să trăiţi! Reader schiţă cel mai impresionant salut pe care îl văzuse. Înţelege 
engleza vreunul dintre aiuriţii ăştia care stau jurul nostru? 

— Numai o fată blondă numită Paco, dar ea e altundeva acum... 

— Deci pot vorbi şi numai dumneavoastră puteţi înţelege... 

Reader ţinea o puşcă automată într-o mînă, iar Lindsay începea să înţeleagă 
cum reuşise să rămînă în posesia ei. De cingătoarea sa atîrnau buzunare pentru 
muniţie care păreau să fi fost îndesate pînă la refuz. O raniţă îi completa 
echipamentul. 

— Da, sergent. lar acesta ar fi un bun moment pentru a discuta... 

— Trebuia să mă alătur generalului de brigadă... Fitzroy Maclean, aşa îl cheamă 
- care a sărit cu primul grup din avion. Eu eram cu echipa din cel de-al doilea. Am sărit 
bine, apoi nenorocita aia de paraşută s-a îndepărtat de restul lor. Aşa că m-am aflat pe 
cont propriu. Amuzant, dar containerul meu cu emițătorul a aterizat brusc şi aproape 
că mi-a scos creierii. 

— Acest general de brigadă Maclean... Îmi poţi spune ce face prin părţile astea 

ale lumii? 

— Să presupunem că vă pot spune dumneavoastră... deoarece o parte din 
sarcină era să vă ducem înapoi de unde aţi venit... Reader îşi cobori vocea. În Tunisia. 
Principala treabă a lui Maclean este să-l contacteze pe şeful partizanilor de aici, dar 
mai bine să nu-i pomenim numele, cu toţi ochii ăştia curioşi de pe-aici. Deci m-am 
trezit rătăcind pe-aici vreme de zile, urmărindu-i pe friţi şi pe unii dintre localnici care 
par să se înţeleagă bine cu inamicul. O treabă drăguță, dacă mă întrebaţi... 

— Cetnici, murmură Lindsay, localnici care colaborează cu cine nu trebuie... 

— Am fost preveniţi în privinţa lor. Am avut o conferinţă - aprecierea situaţiei, 
aşa cum o numesc ăia cu nasul pe sus de la spionaj. Sloveni, croaţi, sîrbi şi Dumnezeu 
mai Ştie ce au pe-aici. Locul ăsta e o adevărată amestecătură. Cei care m-au găsit n- 
au pus mîna pe emiţător, adăugă Reader cu o oarecare uşurare. 

— Ce s-a întîmplat cu el? Asta poate fi vital... 

— L-am îngropat, ce să fac? Chiar înainte să ajungă la el. Vă pot duce acolo 
chiar acum, nu e nici la o jumătate de kilometru distanţă. Mai bine ne-am ţine gura în 
privinţa asta, nu-i aşa? 

— Da, sergent, chiar ar trebui să-mi ţin gura. S-ar putea să te rog să trimiţi un 
mesaj acasă cînd vom putea. Cum ai reuşit să păstrezi puşca aceea? Mă aşteptam ca 
Milic să ţi-o confişte pe loc. 

— Dacă vorbiţi despre grăsanul ăla, nici n-a încercat. Nu puteam înţelege nimic 
din ce-ndruga, dar m-am asigurat că mă-nţelege el pe mine. 

— şi cum ai reuşit, sergent? 

— Am îndreptat gura puștii spre burta lui, am armat puşca şi i-am spus că, dacă 
nu-şi ţine mîinile alea blestemate deoparte, o să capete jumătate de magazie la micul 
dejun... 

— şi îmi închipui că, fără a înţelege boabă de engleză, Milic a priceput mesajul? 

— Sigur că da! Sergentul Reader se uită în jur, la chipurile care îi priveau fix. 
Ciudată adunătură, nu-i aşa? Niciun fel de disciplină. Aş putea să-i aduc în formă cît ai 
zice peşte... 

— Cred că ai face-o, sergent. Lindsay îşi cobori vocea. Vreau să-ţi aduc aminte 
de ceva, în caz că mi se întîmplă ceva. În buzunarul drept de la haină mea se află un 
carneţel negru legat în piele pe care l-am şterpelit de la Berghof. L-am folosit ca pe un 
jurnal, am notat tot ce-am observat de cînd am aterizat în Germania. Inclusiv 
identitatea celui care cred că e spionul sovietic de la cartierul general al lui Hitler. 
Carnetul acesta trebuie să ajungă la colonelul Browne, în Ryder Street, Londra... 

— N-o să vi se-ntimple nimic cît timp sunt eu aici, spuse Reader vesel, aşa c-o 
să-l înmînaţi personal. 


— Dar dacă se întîmplă, insistă Lindsay, ia-l dumneata şi ai grijă să ajungă la 

Londra. 
— Domnule comandor, sugeră Reader, haideţi să ne îndepărtăm încet de-aici şi 
să discutăm un pic... 


Capitolul 34 


Lindsay şi Reader se urcară pe o stîncă izolată, iar sergentul se uită în jur pe 
vîrful dealului înainte de a pune o întrebare şi de a-l şoca pe însoţitorul său. 

— Ai vreo hîrtie de identitate care să dovedească cine eşti, camarade? lar puşca 
asta nu e îndreptată spre stomacul tău doar pentru a mă distra şi eu un pic. 

— Ce naiba... 

— Ne putem descurca şi fără indignarea asta, domnule comandor... ÎI întrerupse 
Reader cu o voce în care se simţea o ameninţare calmă. Am fost în fundăturile astea 
destul de mult timp ca să n-am încredere nici în propria mea bunică, dacă nu are hirtii. 
Dumneata ai? 

— Poftim, spuse Lindsay obosit, scoţîndu-şi livretul militar de la RAF. De obicei, 
nu abuzez de grad, dar... 

— Atunci n-o face nici acum. Cel care are puşca întrece în grad pe toţi ceilalţi. 
Ăsta-i alt lucru pe care l-am învăţat acolo, în Grecia. Aceeaşi situaţie a naibii Numai că 
acolo îşi spun şi ELAS. Unii-s comuniştii, iar ceilalţi monarhişti, şi de ambele părţi sunt 
mai preocupaţi să-şi taie unii altora gitul decît să se bată cu friţii. Balcanii sunt în 
întregime aceeaşi casă de nebuni.. 

În timp ce continua să vorbească, Reader examina cu mare grijă hiîrtiile de 
identitate ale lui Lindsay, încercînd pînă şi grosimea lor şi pipăind materialul cu 
degetul mare şi cel arătător. 

— Verifici dacă nu-s false? întrebă Lindsay sarcastic. 

Replica lui Reader îl ului din nou şi îl cercetă pe sergentul care părea flegmatic 
în exterior, ca şi cum nu-l mai văzuse niciodată înainte. 

— Exact asta verific. Băieţii de la Gestapo au o întreagă aparatură de tipărit la 
numărul 9, pe Prinz Albrechtstrasse, Berlin. Muncesc ca nişte castori, zi şi noapte, 
fabricînd hirtii false. Unele dintre ele sunt ca să-şi infiltreze propriii oameni în reţeaua 
de evadare clandestină pentru aviatorii de la RAF, prin Bruxelles pînă la graniţa 
spaniolă. ştii ceva, bătrîne? Ai trecut testul. Norocul tău. Dacă nu l-ai fi trecut, aş fi fost 
obligat să bag un glonţ în tine după căderea nopţii... 


Lindsay îşi repuse hirtiile de identitate în buzunar, încerca să se adapteze 

schimbării radicale de accent în vocea lui Reader din ultimele patru fraze ale acestuia. 
În contrast cu accentul cockney de mai devreme, ele fuseseră rostite de un om cu o 
educaţie înaltă. 

— şi, din întîmplare, continuă Reader cu un zîmbet glacial, nu sunt depăşit aşa 
de mult în grad de dumneata. Sunt maior... În Serviciul Secret al armatei... 

— Ştiam eu că e ceva dubios cu dumneata, replică Lindsay liniştit. Scuză-mă, 
dar spectacolul dumitale a fost un pic deplasat. Eu am fost actor de profesie acum 
vreun mileniu... 

— Credeam că am fost destul de bun... Reader părea uşor descumpănit. Unde 
am greşit? 

— Obişnuitele greşeli pe care ţi le impun cei de la RADA. Exagerarea gesturilor, 
accentului şi aşa mai departe. Secretul este economia - a obţine maximum de efect cu 
minimum de efort. Arta de a nu face nimic te poate duce departe... 

— Scopul mascaradei acesteia era să-i păcălesc pe cei din bandă. Ceea ce am 
reuşit. Ce adunătură îngrozitoare sunt! Arată ca nişte măcelari, cu siguranţă. Cel puţin, 
unii dintre ei. Ar fi fost pierduţi fără războiul ăsta... 

— Trebuie să ne amintim că acesta este leagănul războiului pe parcursul celei 
mai mari părţi a istoriei. De ce rolul de acoperire? Maior! 

Plecaseră de pe stîncă şi se plimbau încet pe culmea dealului. Milic şi oamenii 
săi îi urmăreau nesiguri de la distanţă. Un fum ca cel al unui gaz otrăvitor se ridică de 
pe o pantă din apropiere şi aduse o miasmă de carne arsă. Reader îşi încreţi nasul 
lung, curios. 

— Toţi Balcanii ăştia put. Literalmente. Rolul meu de acoperire? Destul de mult 
din situaţia de aici a ajuns la Londra, ca să ne putem face o idee de ansamblu. Nimeni 
nu are încredere în nimeni. Străinii - noii sosiți - sunt automat suspecți. E ca într-unul 
din satele noastre englezeşti. Dacă stai douăzeci de ani în locul acela, poate îţi vor 
acorda încredere. Doar poate! Îţi poţi imagina reacţia lui Tito dacă auzea că a sosit aici 
Serviciul Secret al armatei? Din cîte-am spicuit, el este cel mai nevropat dintre toţi... 

Lui Lindsay îi plăcea, oarecum, am spicuit. Reader nu-şi putea ţine miinile 
liniştite în timp ce mergeau. Degetele i se plimbau în sus şi în jos pe ţeava puştii, ca şi 
cum de-abia aştepta s-o folosească. Probabil că îi lipsea umbrela sa Dunhill strîns 
înfăşurată. Dacă nu cumva... Lindsay continua să îl testeze, în maniera sa degajată. 

— Îți poţi da osteneala să-mi spui ce cauţi aici? De ce-ai retrogradat pînă la 
gradul de sergent? 

— Din nou acoperirea. Credeam că sergent va suna destul de bine. Îmi dă un 
aer de autoritate faţă de localnici, dar un ofiţer - nu! Banda comuniştiior o să fie foarte 
intrigată dacă le aterizează un ofiţer în poală. Dumnezeu ştie că deja ai aflat asta pînă 


acum... 

— Nu chiar. Tocmai aveai de gînd să-mi spui ce te-a adus în paradisul ăsta de 
pe faţa pămîntului. 

— Oare? în tonul lui Reader se strecură o nuanţă de ironie. Sigur, dumneata m- 
ai întrebat. Uite, asta este. Ce ţi-am spus mai devreme, cu accentul cockney, erau 
poveşti. Sunt doar un însoțitor - scoate-l pe comandorul de aviaţie Lindsay afară din 
Balcani, Reader - aşa mi-au spus ei... 

— şi cine or fi ei? 

— Drăguţă exprimare. Unsul Domnului. Colonelul Browne. Nimeni altcineva.. 

— Încă mai fumează trabucurile alea aiurite? 

— Da, cînd poate face rost de ele. Îţi trimite salutările sale. Crede că vei aprecia 
asta aici. 

— Deci nu eşti deloc operator radio? continuă Lindsay întunecat. Nu avem nicio 
legătură cu lumea de afară? 

— Scuzele mele. Ironia se transformase într-o uşoară indignare. Înainte de a fi 
mutat la Serviciul Secret, am fost la transmisiuni. Am ajuns printre primii, pentru că 
transmiteam în mare viteză. 

— Deci există un emiţător îngropat undeva? 

— Poţi să şi pariezi pe asta. Reader se opri, apoi continuă pe un ton sardonic. 
Dacă stau să mă gîndesc, amice, ce faci dumneata este să-ţi pui în joc viaţa pentru 
cutia aceea cu sîrme şi circuite. Trebuie să te scoatem de aici. Avem nevoie doar de 
un mesaj radio transmis în secret. O să aterizăm în Africa, pe un aerodrom pentru 
avioane Dakota. Însuşi avionul Dakota ne va transporta. Un fleac, nu-i aşa? 

— Maiorule, tocmai mi-am dat seama de ceva, gîndi Lindsay cu voce tare. Ai 
făcut aşa mare tapaj cu hiîrtiile mele de identitate. Dar eu încă nu le-am văzut pe-ale 
dumitale... 

— Credeam că n-o să mă întrebi niciodată. 

Mai devreme, Paco reapăruse în depărtare, schimbiînd cîteva vorbe cu Milic, în 
timp ce îşi reluă plimbarea de una singură la vreo o sută de metri de cei doi englezi. 
Lindsay examină livretul militar pe care i-l înmînă Reader. Dădu la o parte coperta 
tare, maro şi verifică paginile, ridicînd privirea de cîteva ori. 

— Fata aceea blondă, Paco, murmură el, vorbeşte mai bine englezeşte decît 
dumneata. De fapt, este pe jumătate englezoaică - dinspre partea mamei. Cred că 
trebuia să ştii asta înainte s-o întîlneşti. Securitatea. Ea face parte dintre partizani... 

Reader luă înapoi livretul pe care i-l întinse Lindsay şi îl făcu să dispară, cu o 
răsucire a miinii, undeva în interiorul uniformei sale. Cînd îi dădu înapoi învelitoarea 
maro, Lindsay se descoperi amintindu-şi ceva ce spusese mai devreme însuşi Reader. 

Băieţii de la Gestapo au o întreagă aparatură de tipărit la numărul 9, pe Prinz 


Albrechtstrasse... muncesc ca nişte castori... fabrică hirtii false... 

— Comandorule, comentă deodată Reader, aş spune că eşti îndrăgostit pînă 
peste cap de fata aceea. Aşa este? 

— Despre ce naiba vorbeşti? îl repezi Lindsay. 

— Motivul numărul unu: felul în care i-ai rostit numele. Motivul numărul doi: în 
timp ce vorbeai, nu ţi-ai luat ochii de la ea de cînd a apărut. Îi urmăreşti fiecare 
mişcare, ca pe aceea a unei zeițe. Motivul numărul trei: expresia dumitale de cînd am 
început să vorbesc despre ea - pe faţa dumitale scrie vezi-ti de treaba dumitale... 

— De ce nu faci chiar aşa, sergent! i-o întoarse Lindsay. 

— Acesta ar putea fi momentul potrivit să scăpăm de gloata asta de ţărani, 
sugeră Reader, fără a fi cîtuşi de puţin deconcertat de reacţia însoţitorului său. Sunt 
grupaţi la ceva distanţă de unde suntem noi acum. Fă cîte un pas o dată. Ne 
îndreptăm spre locul în care am îngropat emițătorul... 

— Pot să arunc o privire la puşca aceea a dumitale? 

Întrebarea fu atît de neaşteptată, încît Reader îi dădu arma aproape reflex. 
Lindsay făcu cîţiva paşi înapoi, strîngînd arma ferm în miini, în timp ce îndeplinea o 
acţiune simplă. 

— Ai grijă! în vocea lui Reader era o notă de veritabilă alarmă. Tocmai ai dat 
drumul la piedică, şi puşca e-ncărcată cu adevărat. 

— ştiu. şi tocmai te ţintesc pe dumneata. Colonelul Browne este un fumător 
înrăit de ţigări. N-a atins un trabuc în viaţa lui. 

— Speram ca naiba c-o să te prinzi de asta... 

— Într-adevăr, sergent? Pot întreba de ce? 

— Aşa cum ţi-am spus mai devreme, camarade. Reader căzu din nou în 
îngrozitorul său accent cockney. Cu colţul ochiului, Lindsay văzu că Paco se apropia. 

Reader era iute ca argintul viu, putea garanta asta. Continuă explicaţia: Ni s-a 
spus să fim al naibii de atenţi în gaura asta. Nimeni nu este ceea ce susţine, pînă nu a 
fost verificat de trei ori, aşa că nu mai face presupunerile astea drăgălaşe. Colonelul 
însuşi s-a gîndit la trabucele alea, ca o întrebare capcană. Puteai fi oricine... continuă 
Reader... considerînd că misiunea Aliată este ţinta friţilor încă de la început. Trebuia să 
fiu sigur. Fără supărare... 

Se întrerupse cînd sosi Paco, îşi scoase şapca într-un gest deliberat de politeţe 
şi o privi cu un interes sfidător, în timp ce ea stătea în picioare, întorcîndu-i privirea. 

— şi pe cine avem aici, comandorule? Cînd mi-ai spus că te îndrepţi spre 
Balcani, amice, nu m-am aşteptat s-o-ntilnesc pe regina din Saba... am dreptate? 
Trebuie să am... 

— Acesta, îl prezentă Lindsay lui Paco, este sergentul Len Reader care, după 
cum ai aflat deja, are obiceiul să vorbească pe şleau... şi cu greu se stăpîneşte. 


Reader, ţi-o prezint pe Paco. 

— Toată plăcerea este a mea. 

Îşi strînseră mîinile. Ochii somnoroşi ai lui Paco îl studiară pe Reader, iar acesta 
deveni ciudat de neliniştit sub privirea ei scrutătoare. 

— Îmi pot recupera mîna? sugeră Paco. Nu am decît două... 

— Mii de scuze, doamnă. N-am vrut să te supăr, dar pe-aici un bărbat se cam dă 
peste cap cînd apare cineva ca dumneata. şi cînd mai vorbiţi engleza regelui... 
Pălăvrăgeala asta cîntătoare pe care o tot aud de cînd am venit... 

— Cînd ai venit, sergent Reader? întrebă Paco. 

— Este în regulă, spuse Lindsay. l-am verificat identitatea. 

— Dar tot aş vrea să ştiu cînd a ajuns, unde şi cum? 

Era pentru prima dată cînd Lindsay îşi dădu seama că îndatoririle lui Paco erau 
de a acţiona ca ofiţer de informaţii pentru grupul de partizani. Ironia situaţiei îl intriga 
- ea nu avea idee de faptul că interoga un om care, la rîndul său, era, fără îndoială, 
bine antrenat în meşteşugul sofisticat al interogatoriilor. 

— Cînd... acum cîteva zile. Unde... Îţi poate spune Mickey, eu n-am nici cea mai 
mică idee. Cum... cu paraşuta, atîrnînd de sfori peste gaura neagră de la Calcutta. Mai 
doriţi să ştiţi ceva, doamnă Preafrumoasă? Grupa de sînge? Vă pot arăta semnul meu 
din naştere, dacă nu sunteţi timidă. 

— Mickey? 

— Cred că se referă la Milic, care l-a adus aici, explică Lindsay. 

Paco nu îl luă în seamă, în timp ce continua să-l studieze pe Reader, care îi 
întorcea privirea cu ceea ce Lindsay era sigur că el ar fi numit „insolenţă mută”. 
Lindsay simţi cum creşte ostilitatea între ei. 

— Milic, spuse Paco cu o hotărîre liniştită, îmi spune că te-a găsit dînd tîrcoale 
pe-aici în toiul nopţii. Niciun semn al vreunei paraşute. 

— Păi am îngropat-o sub nişte pietre, nu-i aşa? Crezi c-aş fi lăsat-o să zacă pe 
acolo, ca s-o găsească friţii? Mai ştiu şi că o întreagă blestemată de divizie Panzer este 
pe urmele mele. Primul lucru pe care-l faci cînd călcîiele îţi ating teritoriul inamic este 
s-ascunzi paraşuta. 

— ştiu... 

— Atunci de ce mai întrebi, pentru numele lui lisus? se înfurie Reader. Venim să 
vă ajutăm să ieşiţi de-aici şi dumneata încerci să mă pui în boxa acuzaților. De ce ai 
făcut asta? De ce n-ai făcut aia? O să-i placi tare mult şefului meu... 

— şi cine este şeful dumitale? întrebă Paco senină. 

— Generalul de brigadă Fitzroy Maclean... Reader îşi apropie chipul de cel al lui 
Paco. şi să-ţi mai spun ceva. A trecut prin mai multe chestii decit ai fost tu la mese 
pretenţioase. Am început să luptăm împotriva lui Hitler în 1939. Ai venit la petrecerea 


asta cam tîrziu, nu-i aşa? 
261 


— Cred că este suficient, sergent, interveni Lindsay. 

— Păi, ia-ţi iubita din spatele meu sau o să mă cam enervez. şi cred că ei nu i-ar 
plăcea. 

Luîndu-şi puşca de la Lindsay, Reader se îndepărtă în pas de marş constant: 
un-doi, un-doi. Paco aşteptă pînă cînd el nu-i mai putu auzi înainte de a vorbi. 

— Lindsay, nu am încredere în omul ăsta... 

— Doar pentru că nu ai reuşit să te înţelegi cu el? A făcut un drum lung ca să... 

— E manevra clasică a unui suspect supus interogatoriului, insistă ea. Alege un 
subiect de ceartă şi rupe firul cînd întrebările devin periculoase... 

— Încă nu s-a acordat la atmosfera de aici. A picat ca de nicăieri doar acum 
cîteva zile... 

— Eşti sigur? Milic l-a găsit rătăcind pe-aici. Nimeni nu l-a văzut coborînd cu 
paraşuta. E foarte sensibil în privinţa ei. şi de ce m-a numit iubita ta? 


Întrebarea azvirlită brusc în timpul conversaţiei îl prinse pe Lindsay pe 
nepregătite. Paco stătea foarte aproape de el. Era chinuitor de conştient de apropierea 
ei fizică. Emoţiile peste care trăsese un oblon se revărsară, iar oblonul fu împins foarte 
departe. Să-l ia naiba pe Reader cu remarcile lui neglijente. 

Stătu foarte liniştit, fără a o privi. Ea aştepta în tăcere. ştia că ea îl urmărea la 
fel de îndeaproape ca şi pe Reader cu puţin timp mai înainte. Îşi scoase unul dintre 
puţinele pachete de ţigări care îi mai rămăseseră, îşi puse palma împotriva direcţiei 
vîntului care sufla şi îşi aprinse o ţigară. 

— Pot să iau şi eu una? întrebă Paco liniştită. 

— Poftim, ia-o pe asta... 

l-ar fi plăcut să i-o pună el între buze, dar se abţinu pînă şi de la acest 
neînsemnat gest intim. În schimb, i-o întinse. Fu mulţumit să vadă că nu îi tremura 
mîna. Era cu adevărat ca în iad. Paco trase cîteva fumuri scurte şi rapide, apoi 
deschise cutia Pandorei. 

— Lindsay, îmi placi. Se opri. Îmi placi mult. Dar asta-i tot. Îmi pare rău... 

— Sentimentul este reciproc... 

Nu ştia cum de reuşise să scoată cuvintele astea. Era îngrijorat că vorbele sale 
sunaseră forţat, nenatural. ştia că Paco era foarte perspicace. Numai Dumnezeu ştia 
că făcuse tot ce putuse ca să-şi ascundă adevăratele sentimente. Dacă ea continua 
astfel, se va trăda cu siguranţă. 

— Încă eşti foarte preocupat să nu mă priveşti... 

— ÎI urmăresc pe Reader cum se-nvirte pe-aici. Ai spus că n-ai încredere în el. 

— Acum tu schimbi subiectul. Care este următoarea mişcare... să găseşti un 

El se răsuci violent pe călciie şi se uită drept la ea. 

— Atunci ce vrei să spun? 

— Haide să ne plimbăm. Vreau să discut cu tine. 

Îl prinse de braţ şi el simţi uşoara apăsare a sînului ei drept. Mergeau la pas 
cînd ea vorbi. 

— Nu ştii prea multe despre mine. Apropo, nu este vorba despre nimeni 
altcineva. Războiul pare să-mi fi îngheţat sentimentele. Am văzut atît de multe orori, 
încît am devenit aproape imună. Asta mă îngrijorează chiar mai mult decit îţi poţi 
închipui, Lindsay. ştiu ce simţi... Îmi doresc să simt şi eu la fel. Dar nu este aşa. laro 
scurtă tăvălire prin fîn după lăsarea întunericului n-o să ne mulţumească pe niciunul. 
Am crezut că, dacă pun problema deschis, asta o să te-ajute. Am greşit, văd asta 
acum. Războiul nu este cea mai amuzantă dintre activităţile omeneşti. 

Ea dădu drumul braţului, se aplecă să-şi stingă ţigara pe o piatră şi apoi puse 
chiştocul în buzunar. Glasul ei se schimbă, devenind prozaic. 

— Prima regulă a supravieţuirii partizanilor. Să nu laşi urme pe care să le 
găsească inamicul. 

Se îndepărtă încet, cu un pas încet şi hotărît. Soarele ieşi din ori, punînd în 
evidenţă strălucirea părului ei blond neted. Nu arătase niciodată mai atrăgătoare. 


Lindsay se opri la marginea abisului. Stînca se prăbuşea la o mie de picioare în 
jos, pînă la o grămadă de bolovani de dedesubt. Nu păreau mai mari ca nişte 
pietricele. 

Trebuia să-şi pună în ordine priorităţile. Purta în cap şi în jurnal informaţii 
nepreţuite pe care trebuia să le aducă la cunoştinţă Londrei. Puteau afecta chiar 
rezultatul războiului. Obiectivul său principal era să se întoarcă pe teritoriul Aliat. 

Găsea prea puţină consolare în aceasta. Se simţea umilit. Paco ştia. Îşi dădu 
seama acum că ceea ce îl susţinuse fusese presupusa ei necunoaştere a sentimentelor 
lui. Se simţea ca o epavă, din punct de vedere sentimental. De cîte ori îşi imaginase că 
face dragoste cu ea în cel mai mic detaliu erotic... reacţia ei era la fel de pasionată. 

— Putem s-o ştergem acum, comandorule. Am găsit o văioagă ascunsă care 
duce în vale... 

Era sergentul Reader. Bineînţeles. 

— Colonelul acesta care comandă coloana ar trebui împuşcat, comentă Jaeger 
furios către Schmidt. lugoslavia nu este Franţa, nu este nici măcar Rusia. Pentru a 
înţelege acest teatru al războiului, trebuie să te întorci la Wellington şi la războiul din 
peninsulă - gherilele spaniole. O să ne ducă direct într-o ambuscadă. 

— Cel puţin, l-aţi convins să aşeze mortierele la coada coloanei, replică 
Schmidt. 

— Numai cînd am fluturat ordinul semnat de Führer, mirii Jaeger. Uită-te la 
terenul ăsta şi la felul în care el şi-a înghesuit totul într-ul loc. Ar trebui să fim răsfiraţi 
în secţiuni bine separate... 

Se aflau la sud de Zagreb, iar întunericul începea să coboare din toate părţile, 
ca un nor sinistru. Coloana înarmată, ce includea tancuri, tunuri şi infanterie 
motorizată, intra într-un defileu îngust şi şerpuitor. De ambele părţi se ridicau înălţimi 
abrupte. Jaeger se încruntă şi ridică binoclul atîrnat de git spre un meterez de bolovani 
uriaşi care erau răspîndiţi pe marginea prăpastiei din partea dreaptă. 

Călătoreau în calitate de pasageri într-o camionetă, ultimul vehicul din coloana 
îngustă. Chiar în faţa lor se tîrau două camioane acoperite cu prelate de pînză care 
duceau mortierele. Nu se auzea niciun zgomot, cu excepţia torsului motoarelor de 
mică putere, iar Jaeger şedea ţeapăn ca o statuie, cercetînd prin lentilele gemene 
meterezul de bolovani cocoţat deasupra lor. 

— E ceva ciudat cu pietrele astea blestemate, îi zise el lui Schmidt. Uite, aruncă 
şi tu o privire. 

— Ce anume să caut? întrebă Schmidt, uitîndu-se printre lentile. 

— Cea mai mică urmă de mişcare acolo sus. E o ciudăţenie geologică, şirul 
acela de bolovani. Sunt prea mulţi. Sunt aşezaţi la distanţe prea egale. Sunt cu toţii 
cocoţaţi chiar pe margine. Prostul acela de Schrenk ar fi trebuit să trimită o patrulă 
acolo sus, înainte de a intra în defileu. Conform hărţii ăsteia, defileul are peste patru 
kilometri lungime. Nu-mi place... 

Se ataşaseră de coloană pentru că acesta era singurul mod de a intra adînc în 
lugoslavia. Jaeger spera să existe prizonieri partizani, oameni pe care să îi poată 
întreba în privinţa locului în care se afla Lindsay şi fata pe care ajunsese să o 
numească baroană. 

Coloana lui Schrenk îşi asumase o misiune de pedepsire. Căuta fantomatica 
Brigadă a Amazoanelor. Un informator le spusese că aceasta trecuse pe drumul acesta 
cîteva ore mai devreme. Jaeger devenise nepopular prin faptul că era sceptic, aproape 
dispreţuitor. 

— Informatorul acesta, întrebase el... este un localnic? 

— Un sîrb, replicase Schrenk. Lacom de aur. Pînă acum s-a dovedit de 

— Deci este demn de încredere pentru totdeauna? 

Schrenk izbucnise furios, iar cei doi colonei nu se mai întîlniseră din nou de cînd 
coloana pornise la drum cîteva ore mai devreme. La anumite intervale, un curier 
mersese înapoi de-a lungul coloanei pe motocicleta sa aducînd „dovezi” că se aflau pe 
urma cea bună. O pereche jerpelită de pantaloni de damă, o şapcă partizană 
împodobită cu insignă cu stea roşie şi cu un mic pămătulf de păr. 

— Foarte convingător, fusese singurul comentariu al lui Jaeger. 


— Tot mai cred că este momentul potrivit s-o ştergem, îi repetă Reader lui 
Lindsay. O să fie întuneric imediat, nu păzeşte nimeni trecerea aceea ascunsă pe care 
am găsit-o. 

Lindsay privi cu grijă în jur vîrful dealului. Aparent, Reader avea dreptate. 
Întunericul se lăsa repede, aşa cum se întîmplă în partea aceasta a lumii. Partizanii 
erau angajaţi într-o intensă activitate, sub conducerea lui Heljec, adunîndu-se în 
spatele meterezului de bolovani. 

Erau înarmaţi cu prăjini groase de lemn pe care se pare că se pregăteau să le 
folosească drept pirghii. Capetele prăjinilor erau înfundate sub şirul de bolovani 
cocoţaţi pe marginea prăpastiei, aproape de strimtoarea prin care mărşăluise mai 
devreme Brigada Amazoanelor. 

— Ei bine? spuse Reader printre dinţi, cu nerăbdare, o luăm la fugă sau nu te 
poţi dezlipi de Paco aceea? 

— Nu sunt chiar atît de pus pe sinucidere. Nu eşti obişnuit cu ţăranii ăştia, aşa 
cum îi numeşti, sergent. Se pot ascunde într-o crăpătură în pămînt, se pot face una cu 
un morman de pietre. Ei sunt peste tot, dar nu-i poţi vedea, pînă cînd este prea tîrziu. 

— Cred că, de fapt, e vorba de Paco... 

— Crezi ce vrei, replică Lindsay liniştit, refuzînd să se lase provocat. Heljec ştie 
cu siguranţă despre aşa-numita dumitale văioagă. Primul avertisment pe care-l vei 
primi că am dreptate va fi un cuţit între omplaţi... 

— Fă cum vrei... oricum, am pierdut ocazia. Avem musafiri. 

Prin lumina roşiatică ce devenea din ce în ce mai de nepătruns, Lindsay o văzu 
pe Paco apropiindu-se. Era însoţită de Milic, care ducea un pistol-mitralieră nemtesc 
pregătit. 

— Heljec insistă ca amîndoi să veniţi să priviţi. În glasul ei se simţea o notă de 
dezaprobare. Oare sergentul Reader ar putea să-i înmîneze puşca automată lui Milic, 
deocamdată, vă rog? Heljec i-a ordonat să confişte arma indiferent de ce mijloace va 
folosi. Fă-i plăcerea, pentru Dumnezeu... de dragul meu... 

— Dă-i puşca, spuse Lindsay, ridicîndu-se. 


— O să-i dau o rafală... 

— Nu fi un prost mai mare decit trebuie. Uită-te în spatele nostru. Te-am 
prevenit despre oamenii care răsar din pămînt... 

— Doamne Atotputernice! 

Un zid format din vreo duzină de partizani stătea calm, la abia cîţiva paşi în 
spatele lor. Purtau o colecţie variată de arme, toate îndreptate spre Reader. Armele 
erau chiar mai elocvente decit tăcerea lor. Cu o înjurătură, Reader îi înmînă arma lui 
Milic. 

— Acum veniţi cu noi foarte liniştiţi. Heljec doreşte ca amîndoi să asistați la o 
demonstraţie de luptă a partizanilor... 

Paco o luă înainte, iar Lindsay în urma ei, înspre locul în care se afla grosul 
partizanilor, ghemuiţi în spatele zidului improvizat de bolovani. Numai cînd ajunseră 
mai aproape, Lindsay îl văzu pe Hartmann. Era cît pe ce s-o întrebe pe Paco ce se 
întîmplase cu neamţul. 

Hartmann stătea cît de drept putea, întorcîndu-şi capul pentru a-l privi pe 
Lindsay. Miinile îi erau legate la spate. Ochii săi părură din nou a încerca să-i transmită 
englezului un mesaj. 

— Este oare necesar să fie legat? spuse Lindsay printre dinţi. 

— Vorbeşte încet, şopti ea. Astea au fost ordinele exprese ale lui Heljec. O 
coloană blindată de nemți se apropie de strimtoarea de dedesubt. Acesta este motivul 
pentru care a trecut pe-acolo Brigada Amazoanelor aşa de vizibil mai devreme. E o 
capcană, iar nemţii cad în ea. Uită-te în jos... dar nu de prea aproape! îl avertiză ea. 

Zgomotul înfundat al mai multor motoare de putere mică urca din adîncimile 
strîmtorii. Uitîndu-se peste margine, Lindsay văzu capătul din faţă al coloanei ca de 
jucărie croindu-şi drumul prin defileul şerpuitor. Era destulă lumină pentru a vedea că 
aceasta era o expediţie în forţă. 

Maşini blindate şi motociclişti precedau convoiul. În spate veneau tancurile, 
bară la bară, cu gurile de foc întoarse într-o parte sau alta, ridicate cît de mult se 
putea. 

Chiar şi pentru ochiul necunoscător al lui Lindsay, această cavalcadă puternică 
părea inutilă, deoarece ei n-ar fi putut ridica niciodată gurile tunurilor nici măcar cu 
aproximaţie în unghiul necesar pentru a bombarda înălțimile pe care îşi plasase Heljec 
oamenii. 

Acum înţelese tot efortul depus pentru a ridica bolovanii pînă pe margine, 
motivul pentru care partizanii viriseră prăjinile groase ca trunchiurile copacilor sub 
pietre, manevrîndu-le ca pe nişte piîrghii uriaşe, cîte doi sau trei oameni la una. 

Fără îndoială că cel care îi comanda pe nemti îşi asumase un risc - deoarece era 
o tradiţie militară deja înrădăcinată ca Wehrmacht-ul să nu se deplaseze niciodată prin 

ajungă pînă la cîmpia deschisă de dincolo de trecătoare, pe care Lindsay o văzuse mai 
devreme întinzîindu-se spre sud. 

Era o nebunie din punct de vedere militar. Ar fi un masacru. Obligat de Heljec să 
privească masacrarea compatrioţilor săi, Hartmann stătea aproape de Lindsay acum, 
cu Paco între ei. Ofiţerul de la Abwehr se aplecă în faţă, pentru a privi mai bine în abis. 
Apoi făcu un pas furişat înainte, iar Paco îşi puse tocul cizmei pe piciorul lui. 

— Vrei să mori mai devreme, nebunule? îi şopti ea. 

— Ce s-a întîmplat? murmură Lindsay. 

— Neamţul ăsta este un om curajos. Încerca să lovească o piatră şi s-o trimită 
peste margine. Asta ar fi cauzat o cădere de pietriş, prevenind coloana de jos. Dar ei 
sunt, fără îndoială, condamnaţi... 

În vocea ei nu era nici urmă de bucurie sau triumf, ci numai o nesfirşită 
oboseală la gîndul catastrofei iminente şi a vărsării de sînge. 

Nefăcînd niciun zgomot, ca o pisică, Heljec alergă de-a lungul şirului de oameni 
care ţineau prăjinile. La fel de uşor, el atinse umărul fiecărui conducător de echipă în 
timp ce trecea. Le dădea semnalul să lanseze atacul. 


În afara strîmtorii rămăsese numai un camion cu infanterie, două în care se 
aflau mortierele şi camioneta care încheia convoiul. Într-un minut, li s-ar fi alăturat 
tovarăşilor lor în interiorul defileului. 

Jaeger îşi recuperase binoclul de la Schmidt şi se uita în sus ca un om obsedat, 
apăsîndu-l tare peste ochi. şenilele măcinau pămîntul în faţa lor. Pentru o secundă, 
Jaeger crezu că oboseala îi afecta vederea. 

Un bolovan gigantic se clătina. Se legăna înainte şi înapoi. Apoi întregul meterez 
începu să tremure, ca şi cum se scutura sub vibraţiile crescînde ale unui cutremur. Pe 
linia orizontului apăru o gaură, încă abia vizibilă. Gigantul o pornise la vale... 

Lovi o stîncă, ricoşă cu toată greutatea sa imensă de-a curmezişul strîmtorii, 
pentru a se izbi de panta opusă, săltă înapoi în aer şi apoi căzu vertical. Ateriză drept 
peste virful unei turele deschise de dedesubt. Comandantul fu făcut zob, în timp ce 
bolovanul turti turela şi făcu şasiul armonică. 

Grămada de metal zdrobit opri întreaga coloană din spate. Mulţi alţi bolovani 
izbiră jos, căzînd cu o viteză îngrozitoare şi aterizind peste camioanele pline de 
oameni. 

Începură tipetele. Erau ţipete de durere, bocete care răsunau iar şi iar, şi iar. 
Noaptea se umplu de strigătele oamenilor mutilaţi, terorizaţi, zăpăciţi. Cel mai rău era 
bocetul... 

— Stop! Opriţi camionul ăla nenorocit! 


Jaeger reacţionă instantaneu. Sărind din camionetă, alergă spre camionul din 

faţă ce purta mortierele, sări în cabină şi zbieră la şoferul speriat, care apăsă pe frîne 
şi aproape îl aruncă pe Jaeger la pămînt. 

Încă un om îşi păstrase capul limpede. În mod ciudat, era curierul de pe 
motocicletă care îi adusese mai devreme lui Jaeger „dovezi” de la Schrenk, în privinţa 
trecerii recente a Brigăzii Amazoanelor. În nerăbdarea sa de a ajunge la Jaeger, el 
încălcă un ordin strict, care l-ar fi supus curţii marţiale instantaneu. Conduse 
motocicleta cu farul aprins la maximum. Ridicîndu-se în camioneta ce stătea pe loc, cu 
pistolul-mitralieră pregătit, Schmidt privea la farul ce se apropia, răsucindu-se cu 
îndemînare dintr-o parte în alta printre pietrele răspîndite peste pantele line. Ce mesaj 
mai aducea? 

— Domnule colonel Jaeger... curierul îşi oprise maşinăria şi gifia, încercînd să-şi 
recapete răsuflarea. Acum sunteţi ofiţerul care comandă... Colonelul Schrenk este 
mort... 

— Trage-ţi răsuflarea, omule... 

— Sunt bine, domnule... 

— Transmite instrucţiunile astea ca pe un ordin direct care trebuie respectat de 
orice ofiţer din coloană. Abandonaţi toate vehiculele. Tancurile... totul. Luaţi numai 
armele portabile. Înţeles? 

— Da, domnule... 

— Soldaţii care au supravieţuit să ocupe poziţii pe panta de est... de est. 
Înţeles? 

— Da, să trăiţi... 

— O să pun ca fiecare om care nu-mi ascultă ordinul să fie împuşcat. În nici un 
caz să nu deschisă focul asupra duşmanului. Repetă, te rog, instrucţiunile mele... 

Puteau auzi cum cad bolovanii din depărtare, un scrişnet de piatră ce se freacă 
de metal. Focuri împrăştiate. Jaeger stătu calm şi răbdător, în timp ce curierul repetă 
ordinele aproape cuvînt cu cuvînt. 

— Dă-i drumul, spuse Jaeger. şi noroc... 

— Nu înţeleg, începu Schmidt, sărind jos, lîngă colonel, în timp ce motociclistul 
se îndepărtă, cu farul aprins. 

— Nici duşmanul, replică Jaeger cu asprime. Acum, haide să organizăm mica 
noastră surpriză drăguță pentru porcii ăia de sus. 

Ordonă echipelor de la mortiere să coboare din camion cu tot echipamentul lor. 
Trebuia să se răspîndească, apoi să ocupe o poziţie pe panta de est, opusă înălțimilor 
pe care se aflau amplasați partizanii. Încă şchiopătînd uşor, el urmă echipele 
mortierelor, mişcîndu-se cu o agilitate uimitoare pe terenul accidentat. 

— Nici un foc pînă nu ordon eu... ţintiţi numai în spatele zidului de bolovani de 


acolo... nu vă grăbiţi... 

Acesta este Jaeger pe care l-am cunoscut dintotdeauna, gîndi Schmidt, 
urmîndu-şi şeful. Este hotărît, stăpînit şi nu poate fi grăbit nici dacă se deschid băierile 
iadului. 

lar băierile iadului se deschiseseră. Din cauza prostiei lui Schrenk, elementul 
surpriză fusese deplin. Bolovanii continuară să se rostogolească în jos, scoţind un 
sunet de piatră ce se izbeşte de metal atunci cînd loveau vehiculele. lar acum, de sus, 
erau aruncate grenade, ca o ploaie explozivă. Se auzi şi şuieratul ucigător al unui 
şrapnel. 

Dar la comanda lui Jaeger, ceea ce aproape că devenise o coloană 
dezorganizată, răspîndindu-se într-un haos al terorii, îşi ocupa acum poziţiile stabilite. 
Acesta aşteptă pînă cînd fiecare mortier fu amplasat satisfăcător, apoi dădu ordinul. 

— Trageţi o lovitură de reglaj! 


Pe vîrful dealului, Paco împrumutase un binoclu de noapte de la Milic. Ea îl 
focalizase asupra conturului vag al coloanei germane. Bărbaţii asudau, împingînd 
prăjinile, pentru a ridica mai mulţi bolovani peste margine. Hartmann, ale cărui miini 
erau încă legate, stătea lingă ea. Paznicii săi îl abandonaseră, ocupați să arunce 
grenade în gaura neagră. 

Ea era flancată, de cealaltă parte, de Lindsay, care se uită în jur şi-l văzu pe 
Reader aproape, în spate, cu un chip ciudat de inexpresiv. În timp ce Paco continua să 
privească prin ochelari, întunericul fu risipit de lumina albastră a lunii. În aer apăru 
prima bombă de mortiere, de iluminare trasă de germani. Paco se uită consternată 
prin lentilele gemene. 

— Doamne, cel de la capătul defileului seamănă cu Jaeger... 

— E doar închipuirea ta, îi replică Lindsay. 

— Cred c-ar trebui să ne dăm mai în spate... 

Hartamnn era cel care i se adresase lui Lindsay. Făcu un gest cu capul spre 
vîrful dealului care era la o depărtare destul de mare de marginea prăpastiei. 

— Hartmann vrea s-o ştergem de-aici, îi spuse Lindsay lui Paco. Cred că s-ar 
putea să aibă un motiv al naibii de bun pentru... 

— L-am auzit. 

— Atunci, pentru numele lui Dumnezeu, fă ceva. 

— Am văzut mai mult decit suficient pentru o singură noapte. 

Paco îl luă cu fermitate pe Hartmann de un braţ şi îl ajută să se mişte în pas 
alergător uşor în susul pantei dealului. Lindsay o urma, iar Reader forma ariergardă. 
Nu fussese făcută nicio încercare de a-i reţine. Partizanii erau preocupaţi în totalitate 
de ceea ce se întîmpla dedesubtul lor. Heljec părea într-o dispoziţie euforică, 


îndemnîndu-şi oamenii să continue. 

Strălucitoarea lumină albastră a bombei de iluminare încă mai lumina noaptea, 
cînd ateriză prima bombă de mortier, de reglaj al mortierelor. Lovi una dintre stîncile 
mari. 

— Acum să vedeţi ce-o să se-ntimple, spuse Hartmann, continuînd să alerge, în 
timp ce Paco îl ajuta să-şi menţină echilibrul. În special dacă acolo jos se află Jaeger... 


Pentru un moment, păruse că totul se reducea la masacrarea nemților prinşi în 
strimtoare, un proces lent de anihilare a lor. Apoi ateriză prima bombă. Echipei lui 
Jaeger îi luă cîteva secunde să adapteze unghiurile traiectoriei la o cotă mai ridicată. 

La început, Heljec, un luptător veteran, rămăsese perplex, în ciuda bucuriei 
sale. Îşi exprimă uimirea faţă de Milic. 

— Niciun fel de opoziţie. E ciudat... 

— l-am prins pe nepregătite... 

— Dar nici măcar un foc... nici o împuşcătură. Ce-a fost asta? 

Asta era lovitura de reglaj a lui Jaeger. Printr-un adevărat miracol, oamenii cei 
mai apropiaţi de explozie scăpară fără nicio zgirietură. Forţa exploziei se răspîndi 
înapoi de-a lungul strîmtorii. Flacăra sfirii şi se topi. 

Întreaga activitate de-a lungul prăpastiei încetă temporar, în timp ce partizanii 
se obişnuiau cu întunericul neaşteptat care îi învăluise. Apoi se făcu simţit răspunsul 
lui Jaeger. 

De dedesubt, colonelul SS auzi, dar nu putu vedea, izbitura înfundată a 
bombelor ce explodau în depărtare. Estimă că acestea căzuseră la aproximativ o sută 
de metri dincolo de metereze. Estimarea sa era corectă. Partizanii uimiţi /ntrară în 
barajul din care speraseră să scape. 

Pe virful dealului, Paco se uită înapoi şi văzu cum cădeau oamenii lui Heljec, 
aruncîndu-şi armele în timp ce plonjau pe pămîntul tare. Era o zonă ideală pentru 
mortiere: vîrful dealului era acoperit cu pietre pe jumătate îngropate, care măreau de 
o sută de ori puterea ucigătoare a bombelor. Explozia instantanee dădea loc unui suflu 
maxim. şrapnele ca nişte lame de cuţit îi tăiau în bucăţi, izbucnind cu o rapiditate 
înfiorătoare. 

Hartmann fu cel care dădu glas avertismentului. 

— Nu ne mişcăm suficient de repede... O să folosească un baraj nenorocit... 

— Prostul ăsta nenorocit! spuse Paco printre dinţi. Stai o secundă... 

Scoţind un cuţit de la cingătoare, tăie fringhia care lega încheieturile neamţului 
Ceva căzu greu aproape de Lindsay. Era silueta rotundă, falstaffiană a lui Milic, cu 
ceafa sfărimată. Încă mai ţinea strîns puşca automată. Reader se aplecă, luă arma din 
mîinile fără viaţă, precum şi magaziile de rezervă ce ieşeau din buzunare. 


— Grăbiţi-vă, pentru numele lui Dumnezeu! strigă Hartmann peste umăr. 

Începură să alerge. Hartmann părea să fi preluat de la Paco conducerea 
grupului. Prin mintea lui Lindsay fulgeră ironia situaţiei - un ofiţer al Abwehrului care îi 
conducea spre o zonă mai puţin periculoasă, departe de un atac dezlănţuit de un alt 
german, în strimtoarea de dedesubt. 

În acel moment, Jaeger dădu un ordin echipelor de mortiere pe care le împărţise 
în două grupe. Se deplasau în sărituri lungi în susul pantei mai joase, astfel încît o 
grupă care aştepta era întotdeauna cu o sută de metri mai sus decit cealaltă, cu 
mortierele pregătite pentru a arunca bombele la o distanţă mai mare. 

— Grupa a doua! Deschide focul! 

Echipa de foc introduse bombele pe ţevile late, sinistre... răspîndindu-se pe o 
distanţă de peste o jumătate de kilometru. În ce-l privea pe Jaeger, totul se făcea pe 
ghicite. Aşa şi trebuia, din moment ce nu putea vedea ce naiba se întîmplă pe virful 
dealului. Fu încurajat de faptul că peste marginea ce părea pustie nu mai erau împinşi 
bolovanii care mai rămăseseră. 

Ar fi fost şi mai plin de curaj, dacă ar fi fost în stare să vadă virful dealului. Cinci 
minute mai devreme, Heljec ridicase mîna dreaptă, iar distrugerea întregii coloane 
păruse inevitabilă. Acum, pe vîrful dealului era un haos, un adevărat iad în timp ce 
partizanii dezorganizaţi şi buimăciţi alergară în următorul baraj. 

— Dacă timpiţii ăştia ar avea vreun pic de minte, ar alerga înapoi spre 
prăpastie, îi şopti Reader lui Lindsay în timp ce alergă lîngă el. 

— Trebuie să ajungem la marginea dealului şi apoi în jos pe cealaltă parte, 
strigă Hartmann. Orice bombă care va ajunge atît de departe va cădea în cealaltă 
strîimtoare... 

Paco alerga paralel cu neamţul, grijulie să nu se împiedice. Poate nu ar mai 
avea niciodată timp să se ridice din nou. Auzi şuieratul plin de ură şi răpăitul 
şrapnelului din apropiere... un obiect destul de mare ca să decapiteze un bărbat... sau 
o femeie. Focul de baraj era îngrozitor de aproape, părea că le atinge călcîiele. Era 
prea tîrziu... 

Hartmann o apucă pe Paco de braţ, încetinindu-i fuga. Ajunseseră pe partea cea 
mai îndepărtată a dealului, care se îndrepta în jos spre o altă strîmtoare. El văzu o 
văioagă îngustă şi abruptă care cobora de-a lungul albiei secate a unui rîu. O trase 
după el, iar picioarele îi alunecară pe suprafaţa plină de pietriş. Albia secată a rîului 
şerpuia în zig-zag printre bolovani. 

Ajunseră la o stîncă înaltă care ieşea mult în afară, oferind un adăpost natural. 
Gifiind, Hartmann se opri, îi dădu drumul lui Paco şi se uită înapoi în sus. Lindsay era 
foartea aproape, în spatele lor. Reader îl urma la mică distanţă, fluturînd puşca şi 
împiedicîndu-se de pămîntul denivelat. 


— Să ne recăpătăm răsuflarea aici, spuse Hartmann. Suntem în afara razei 

bombelor de la mortiere. Stai jos pe piatra aceea... 

Paco tremura. El se aşeză pe o altă piatră, scoase o batistă şi îşi şterse fruntea 
de sudoare. Tăcut şi retras, Lindsay se cocoţase pe o altă piatră, în timp ce Reader se 
sprijini de peretele din spate. 

— Într-un minut va trebui să ne mişcăm de-aici şi cît mai repede, le zise 
Hartmann. Există vreo cale de a ajunge în strîimtoarea asta plecînd din cealaltă? o 
întrebă pe Paco. 

— Da. Dealul este ca un romb, explică ea, separat de restul ţării prin drumuri. 
Acolo unde au intrat nemţii este un drum ca o furculiţă... 

— Deci, din locul unde l-ai văzut tu, Jaeger poate da înapoi, ca să o ia pe celălalt 
drum, şi poate ajunge la strîimtoarea de jos, pe care noi trebuie s-o traversăm ca să 
scăpăm? 

— Ai dreptate, rosti Paco, cercetîndu-l pe Hartmann. Cu excepţia faptului că 
nu-mi vine să cred că Jaeger ne-a ajuns din urmă şi că nemţii se vor gîndi la o 
asemenea manevră. Trebuie să fie o zăpăceală generală acolo. 

— Dacă este chiar Jaeger, el se va gîndi şi va veni, spuse Hartmann cu 
fermitate. 

Lindsay era într-o stare de semişoc. Să te afli închis în cabina unui Spitfire era 
un lucru. Dar aceasta era prima lui luare de contact cu adevărata stare de război de la 
sol. În mod ilogic, îşi blestemă propria încetineală, displăcîndu-i profund faptul că 
Hartmann fusese cel care o salvase pe Paco. 

Întinzînd automat mîna după o ţigară, atinse conturul tare al jurnalului din 
buzunar. Asta era tot ceea ce conta. 

Trebuia să ducă informaţia la Londra. Era un gînd reflex, gol de conţinut. 
Privind-o pe Paco în acel moment, simţi că nu îi prea păsa de ce se va întîmpla în 
continuare. 

Partizanii care supravieţuiseră ajunseseră la marginea dealului şi fugeau în 
strimtoarea de dedesubt, în josul altor văioage. În pauzele dintre izbiturile constante 
ale mortierelor, ca o tobă a morţii, Hartmann auzea cum în ambele părţi alunecau 
picioare şi pietre. Se ridică. 

— Trebuie să ne mişcăm de-aici, înainte să ne prindă în capcană... 

Era straniu, se gîndi Lindsay. Hartmann părea să fi luat în mod destul de firesc 
comanda micului grup. Chiar şi Paco îi acceptă conducerea. lar bietul Milic era mort, cu 
capul sfărimat. Milic care, deşi nu ştia un cuvînt în germană, călătorise ca parte a 
echipei de salvare a lui Paco tot drumul de la München. O mînă îl apucă de umăr şi îl 
scutură brutal. 

— Ai intrat cumva într-o blestemată de transă? Ceilalţi au ajuns deja la 


jumătatea drumului spre strimtoare... 
272 


Reader, desigur. Întotdeauna Reader. 


— Îţi încredinţez dumitale comanda, Schmidt, ordonă Jaeger, stînd în picioare în 
partea din spate a camionetei şi cercetînd o hartă a locurilor acelora cu ajutorul unei 
lanterne camuflate. Cam la un kilometru de noi există o bifurcare. Îţi aduci aminte? Noi 
am luat-o pe drumul din dreapta. Conform hărţii, cel din stîngă ocoleşte partea 
cealaltă a muntelui acestuia. O să întind o capcană întregului grup de partizani... 

— Oare veţi ajunge acolo la timp? 

— Tocmai de aceea am adunat forţele astea mobile... 

Jaeger reuşise de două ori ceea ce părea imposibil. 

Mai întîi, reuşise ca, folosind cu viclenie mortierele, să transforme potenţiala 
distrugere a coloanei într-un dezastru pentru partizani. Apoi reuşise să adune forţa 
mobilă - camioneta înarmată cu o mitralieră montată pe un trepied care se rotea şi 
echipă formată din cinci motociclete cu ataş, fiecare ataş avînd un om înarmat cu o 
mitralieră şi cu grenade. 

Camioneta era plină pînă la refuz cu infanterişti de asemenea înarmaţi cu 
pistoale-mitralieră şi grenade. Jaeger era convins că ceea ce urma avea să fie luptă 
apropiată, poate chiar corp la corp. În timp ce ultimul grup de două motociclete cu 
ataş o luă înapoi spre răscruce, el îi dădu lui Schmidt ultimele instrucţiuni. 

— Scoate oamenii din capcana mortală în care n-ar fi trebuit conduşi niciodată. 
Lasă baltă mijloacele de transport şi abandonează tancurile. Salvează oamenii! Aceştia 
trebuie să se deplaseze, mult răsfiraţi, spre cîmpia de dedesubt. Regrupează-i, iar eu 
mă voi alătura dumitale cînd voi putea. 

— Noroc, domnule comandant! 

— Norocul n-are nimic de-a face cu treaba asta, strigă Jaeger în timp ce 
camioneta se întoarse la o sută optzeci de grade, pentru a se deplasa înapoi spre 
răscruce. E vorba de puterea gurilor de foc, de mobilitatea lor şi de faptul că trebuie să 
ajungem acolo... 

Înainte de a ajunge cu faţa în direcţia drumului pe care apucau, Schmidt deja 
lovea pedala motocicletei împrumutate, gata pentru rapida călătorie de-a lungul 
coloanei, ca să transmită ordinul. Evacuarea! 


Se întîmplă ceva foarte ciudat. În momentul acela, lui Lindsay i se păru absurd, 
chiar  neinteligibil. Se  rostogoliseră după Hartmann pînă la poalele potecii 
întortocheate. Drumul de-a lungul strimtorii era doar cu puţin mai mult decit o cărare 
presărată cu pietre. Lindsay bănuia că, iarna, aceasta era un torent puternic. 

Traversaseră drumul ca ariergardă. Partizanii cei mai experimentați se aflau 


deja de partea cealaltă, răspîndindu-se pe o altă pantă abruptă. Auzeau motocicletele 

cu ataş venind, huruind puternic şi cu farurile strălucind. 

Paco aşteptă pînă ajunseră la cîteva sute de metri deasupra drumului. Se aflau 
la o ieşitură în stîncă, la gura unei peşteri camuflate, cînd ea scoase un pistol Luger 
din haină şi îl îndreptă spre Hartmann. 

— Dacă încerci cumva să le semnalezi compatrioţilor dumitale unde suntem, o 
să te împuşc... 

— Împuşcă-mă! 

Hartmann începu să se zguduie de rîs. Lindsay crezu că nervii ofițerului Abwehr 
cedaseră, că încordarea se dovedise prea mare. Neamţul întinse o mînă după pistol, 
devenind deodată sever. 

— Cine crezi că v-a scos de pe virful dealului aceluia? Cine şi-a dat seama ce va 
urma? Cine tocmai, tocmai, te-a salvat pe dumneata din bombardament? Dă-mi 
pistolul ăla imediat. 

Apucă pistolul, trăgîndu-l cu bliîndeţe din mîna lui Paco. Îl apucă de pat şi, cu o 
mişcare rapidă, aşeză capătul ţevii pe craniul lui Reader. 

— Dă-i puşca aceea lui Lindsay. Ai trei secunde, iar eu am început deja să 
număr... doi... 

Reader predă puşca. Cei doi oameni se priviră unul pe celălalt. Hartmann arătă 
spre adîncitura peşterii. Reader dădu din umeri şi intră în întuneric. Hartmann făcu din 
nou un gest, de data aceasta spre Lindsay. 

— Du-te după el. Nu-l scăpa din ochi. Ai puşca... 

— De ce? întrebă Paco. 

— Poate pentru că duşmanul său este acolo, jos. lar noi vom supravieţui numai 
dacă ne ascundem. Acolo sunt mai mult decît motociclişti... 

Pentru prima dată de cînd începuseră urcuşul brutal, dureros, Paco auzi un alt 
sunet, un sunet sinistru ce se apropia răsunîind peste huruitul rătăcitor al 
motocicletelor ce veneau. Puterea şi măcinatul şenilelor ce huruiau. Un tanc? O 
camionetă? 

Exista ceva macabru, aproape comic în felul în care mergeau motocicletele. Ele 
se tot mişcau înainte şi înapoi, ca nişte furnici nebune, nefiind niciodată mai mult de o 
secundă în acelaşi loc. Parcurgeau o distanţă scurtă, scîrţiiau din roţi, alunecau, apoi o 
luau înapoi pe drumul pe care tocmai veniseră. Apoi repetau aceleaşi mişcări. În tot 
timpul acesta, se apropia de ei sunetul şenilelor ce huruiau. 

— Înapoi de la margine, comandă Hartmann. 

O apucă de antebraţ şi o trase mai aproape de gura peşterii, în timp ce vorbea. 
Exact la timp. Soldaţii din ataşuri începură să curețe pantele mai joase cu un baraj de 
foc de pistoale-mitralieră. Reperaseră partizanii care fugeau pe porțiunile mai înalte. 


Un om ţipă, exact aşa cum ţipaseră nemţii în cealaltă strîmtoare. Lui Lindsay îi 

trecu prin minte gîndul sumbru că sunaseră la fel. Un trup, braţe şi picioare răsucite 
căzură prin aer, prin faţa peşterii, aterizind cîteva sute de metri mai jos. 

Răpăitul pistoalelor-mitralieră continua. Se trăgea răzleţ de-a lungul întregii 
pante. Ploaia de foc deveni mai insistentă, dar acesta era doar aperitivul. Colonelul 
Jaeger, care îşi adusese aminte de cealaltă strîmtoare, era pe punctul de a le servi 
felul principal. 


În aceeaşi zi, era multă linişte, iar străzile erau pustii în timp ce bărbatul de 
vîrstă mijlocie, cu ochelari, încuia uşa exterioară a birourilor de la Vita Nova Verlag din 
Lucerna. Lucrase pînă tirziu, pentru a rezolva ce mai lăsase în urmă. Acum traversă 
strada pînă la refugiul de tramvai şi aşteptă cu răbdare. 

Vremea era rece şi umedă, iar el purta o haină de ploaie şi o pălărie moale. Se 
uită la ceas şi privi de-a lungul străzii, în direcţia din care urma să apară tramvaiul. 
Liniştea şi lipsa trecătorilor erau înşelătoare. 

— lată-l, spuse un bărbat ascuns în cadrul uşii unui magazin către însoţitorul 
său, un alt civil care arăta obişnuit. În fiecare zi urmează aceeaşi rutină, acelaşi drum 
spre casă. Chiar dacă azi a întirziat. Trebuie să fie nebun. 

— Nu schimbă niciodată ruta? Eşti sigur? întrebă aspru bărbatul mai înalt. 

— Îl urmărim deja de vreo săptămînă. Nu dă niciun semn că ar fi profesionist... 

— Eşti sigur că este chiar Rudolf Roessler? Un om ca acesta poate avea o 
dublură. Cu toţii avem cîte o dublură. Oare ţi-am povestit cum... 

— Vine tramvaiul. În vocea bărbatului mai scund apăru prima nuanţă de 
nelinişte. Fii gata. Celelalte echipe sunt pe poziţie? 

— Desigur. 

Tramvaiul hurui obosit spre staţie. Începuse să plouă, o burniţă blîndă, ca ceața 
ce rătăcea pe apele unui lac. Roessler îşi încheie distrat nasturele de sus de la haină - 
un gest inutil, din moment ce în cîteva secunde se va afla în tramvai. Acesta se opri, 
cu tabla lucind de picături de umezeală, iar Roessler se urcă în el. Aşa cum îi era 
obiceiul, alese un scaun în spate. O femeie se grăbi să se urce şi se aşeză lîngă el, 
spre neliniştea lui Roessler care preferă să stea singur. Aruncă o privire furişă într-o 
parte. 

— Anna! 

— Ssst! Vorbeşte încet. Eşti urmărit. Îi vezi pe cei doi care stau lîngă uşă, cei 
care s-au urcat o dată cu tine... 

Roessler era buimăcit. Mai întîi, apariţia fără precedent a soţiei sale, care nu îi 
mai ieşise niciodată în drumul său spre casă. şi acum povestea asta absurd de 
melodramatică... Pentru a se aduna, el îndeplini o acţiune cotidiană, scoţîindu-şi 


ochelarii pătaţi de ploaie pentru a şi-i şterge. Tocmai voia să se folosească de colţul 

batistei, cînd soţia sa i-i luă din mînă. 

— Dă-mi-i mie. Tu doar o să-i murdăreşti mai rău... 

Fără ochelari, lumea era înceţoşată. Privi siluetele vagi ale celor doi bărbaţi. Nici 
măcar nu observase cînd se urcaseră în tramvai. Soţia sa scosese o cîrpă din geantă, 
ca să îi curețe ochelarii. 

— Ce se-ntîmplă? întrebă el. Nu înţeleg... suntem în Elveţia. Suntem în 
siguranţă... 

— Credeam că suntem în siguranţă, îl corectă Anna. 

Îi dădu înapoi ochelarii. El şi-i puse uşurat, iar lumea fu din nou clară. Picături de 
ploaie se scurgeau pe ferestrele tramvaiului. Urmări cum una dintre ele o luase în 
zigzag. Era speriat. 

— Despre ce vorbeşti? întrebă el. Mai devreme ai spus că sunt urmărit... De 
către cine? 

Haina îi mirosea a lînă umedă. Ar fi trebuit să îşi ia o haină de ploaie... Dar mai 
devreme... 

— Nu ştiu, replică Anna, coborîndu-şi vocea. Primul lucru pe care l-am observat 
acum cîteva zile au fost cei doi oameni care te-au urmărit dimineaţa cînd plecai la 
lucru. Priveam de după draperii cum te grăbeai să prinzi tramvaiul. Pe trotuarul opus 
stăteau doi bărbaţi care păreau că vorbeau unul cu celălalt. Nici unul nu avea 
umbrelă, şi erau uzi pînă la piele. Părea ciudat... 

— E doar închipuirea ta, mormăi el. 

— Stai să termin, apoi poţi să-mi spui că e doar închipuirea mea. Tu traversaseşi 
strada şi nu erai mai departe de vreo sută de metri, cînd au pornit în urmărirea ta. 
Cînd ai dispărut după un colţ, au luat-o la fugă ca să te prindă din urmă... 

— Aceiaşi bărbaţi cu cei de pe scaunele din faţă? 

El începu s-o creadă. De cînd fugiseră din Germania, înainte de război, el se 
simţise în siguranţă de îndată ce trecuseră graniţa elveţiana. Nu voia să o creadă. 

— Nu aceiaşi... O pereche diferită... 

— Vezi! El se relaxă, cufundîndu-se în spătarul scaunului Ţi-am spus că este 
închipuirea ta... 

— Alţii ne supraveghează apartamentul zi şi noapte. 

O, Doamne! Ei şedeau acolo cînd tramvaiul se opri, uşile se deschiseră, unii 
coborîră, un bărbat se urcă, uşile se închiseră şi porniră din nou la drum. Cei doi 
bărbaţi pe care îi arătase Anna rămaseră pe scaunele lor, neschimbînd niciun cuvînt. 
Rossler privi în sus, în oglinda oblică ce îi ajută pe pasageri să se suie şi să coboare. 
Unul din bărbaţii de pe scaune se uita la el. Roessler îşi întoarse privirea în altă parte. 
Devenea un adevărat coşmar. 


— Am ajuns, spuse Anna. Dă-te jos ca şi cum nu s-ar fi întîmplat nimic 

neobişnuit. Nu te uita la ei. şi nu te împiedica pe scări. 

Ajunseseră în suburbia Wesemlin, unde închiriaseră micul apartament în 1933. 
Anna era atît de puternică, se gîndi el. Ea păşi ferm spre ieşire, se opri ca el s-o prindă 
din urmă, apoi cobori în stradă. Jos, pe trotuar, în reflectarea lentilelor sale proaspăt 
curățate, văzu cum cei doi se grăbeau să coboare treptele tramvaiului, cu cîteva 
secunde înainte de a se închide uşile automate. Fu unul dintre cele mai neplăcute 
momente din viaţa sa. 


Capitolul 36 


Din camionetă, Jaeger alese cu mare atenţie momentul atacului. Pînă acum, 
barajul cu bătaie scurtă al pistoalelor-mitralieră ale motocicliştilor îi determinaseră pe 
partizani să se răspîndească peste tot pe pantă, căutînd să ajungă cît mai sus. Jaeger 
stătea în spatele puternicului reflector care încă nu fusese pus în joc. Un subofițer pe 
nume Olden manevra mitraliera montată pe un suport rotativ, cu o bătaie considerabil 
mai mare decit cea a unui pistol-mitralieră. 

— Olden, îl avertiză Jaeger, cred că ar trebui să-i facem să se răspîndească 
precum furnicile. Pregăteşte-te pentru cînd o să dau drumul la reflector... 

— Sunt gata oricînd, domnule colonel... 

În glasul lui Olden se simţea o nuanţă amară. În cealaltă strîmtoare pierduse 
camarazi alături de care luptase în pustiurile Rusiei. Doamne, cu unul sau doi chiar şi 
în Franţa, în 1940! 

Camioneta merse huruind înainte, scîrţiind din şenile. Jaeger îndreptă puternicul 
reflector într-un unghi maxim, cît de mult se putea spre dreapta. 

— O să-l plimb încet, într-un arc, de la dreapta spre stînga, îl anunţă pe Olden. 
Poate o să-l mişc un pic şi în sus şi în jos... 

— Am înţeles, domnule colonel. 

Olden îşi răsuci mitraliera mult spre dreapta. Trebuia să lucreze împreună, 
pentru a obţine rezultatele maxime. Era bucuros că cel care manevra reflectorul era 
colonelul. Într-un astfel de moment, Jaeger era în stare de alertă, rece ca gheaţa. 
Vederea sa pe timp de noapte era excepţională... 

Lumina se aprinse. O rază ca aceea a proiectoarelor antiaeriene lumină panta. 
Siluetele micuţe, răsfirate pe pantă, făcură greşeala de a se întoarce, surprinse, iar 
strălucirea le orbi. Mitraliera lui Olden începu să ţăcăne. 

Din camionetă văzură cum oamenii cădeau. Zgomotul motorului, camioanele şi 

mitraliera lui Olden înghiţiră ţipetele partizanilor prinşi într-un loc deschis. Raza se 
deplasă spre stînga, se opri, urcînd şi coborînd în timp ce mitraliera lui Olden se 
sincroniza cu mişcările ei. 

Sus, pe pantă, Heljec, care conducea un grup de oameni, se opri. Înşfăcînd o 
puşcă de la cel din spatele lui, le spuse să continue fără el şi se ascunse într-o 
crăpătură adîncă. Apoi stătu şi aşteptă, după ce eliberase piedica armei. 

Panică. Partizanii fugeau ca nişte iepuri fără minte, pentru a scăpa de mişcarea 
razei mortale. Cea dintii prioritate era să tragă în blestematul acela de reflector. Nu va 
fi uşor. Comandantul camionetei era un ticălos inteligent. El varia viteza vehiculului. 
Nu era numai o ţintă mişcătoare, ci una rătăcitoare. 

Heljec îşi apăsă mai puternic patul armei de umăr. Ţinti cam la douăzeci de 
metri în faţa traiectoriei camionetei, apoi aşteptă. Dacă scotea lumina aceea din 
funcţiune, cel ce trăgea va fi ca şi orb. Aşteptă cu răbdare, în timp ce camioneta se 
tîra spre ţinta sa. 

Reflectorul se răsuci pe neaşteptate. Fusese pentru un moment o rază de 
lumină care scotocea panta la stînga sa. Apoi se mişcă, se ridică şi se opri. Heljec fu 
prins în strălucirea puternică a marelui ochi luminos. 

Heljec se aruncă la pămînt şi dădu drumul puştii. Făcîndu-se una cu pămîntul, el 
se rostogolea deja cînd lovi pămîntul. Se rostogolea ca mingea unui copil, cu o viteză 
incredibilă. Cu mîinile prinse deasupra capului. Cu braţele protejindu-şi faţa. Se 
rostogolea. Ajunse pe marginea defileului, se rostogoli peste margine, căzu vreo doi 
metri şi se lovi de pămînt cu un zgomot înfundat. 

Tocmai ajunsese la margine, cînd începu să tune mitraliera lui Olden. În timp ce 
alunecă în afara cîmpului vizual, bucăţi de piatră tăiate de gloanţele lui Olden şuierau 
pe deasupra capului său. Rămase acolo unde căzuse, lovindu-şi umărul şi ascultînd 
răpăitul împuşcăturilor. Poţi să-ţi risipeşti gloanţele blestemate, handicapatule... 

În strimtoarea de dedesubt, atît Olden, cît şi Jaeger fură convinşi că mai 
doboriseră încă unul. Trecuse doar o fracțiune de secundă între barajul de foc al lui 
Olden care urma reflectorul şi căderea siluetei cu puşca. 

— Încetează focul! îi ordonă el lui Olden, şi stinge reflectorul. 

Din punct de vedere al tacticii militare, el avea dreptate. Exploatase în 
întregime elementul supriză. Cauzase pierderi grele printre partizani. Vederea unui om 
care stătea în picioare şi ţinea o puşcă în miîini îl avertizase de faptul că trecuse 
surpriza. Camioneta cu reflectorul aprins devenise o ţintă potenţială. 

— Le-am tăbăcit pieile! strigă Jaeger. Acum s-o ştergem naibii de-aici... să 
facem joncţiunea cu cei din vale. 


— Poate c-ar trebui să trecem pe lîngă apartamentul nostru, sugeră Roessler... 

pentru a-i încurca pe cei care ne urmăresc. 

Ochelarii i se aburiseră din nou. Se simţea confuz şi deprimat. Acest excepţional 
operator de transmisiuni, un om de un curaj încăpăţinat, se simţea neajutorat acum. 
Spre deosebire de soţia sa. 

— Nu fi prost, spuse ea. ştiu exact unde locuim. Ceea ce avem de făcut este să 
nu lăsăm să se vadă că i-am depistat. Mergem ca de obicei... 

— Ar putea fi foarte primejdios... Anna, spuse el deodată, uită-te la maşina 
aceea oprită. Nu poţi vedea nimic înăuntrul ei... 

— Nici nu încerca. Poartă-te normal. Pur şi simplu, traversează stradă pînă la 
apartamentul nostru. 

Ea vorbea cu încredere, dar în maşina parcată în faţa intrării blocului lor erau 
trase perdelele împletite, închise la culoare. Era imposibil să vezi dacă se afla cineva 
înăuntru. 

— Cafea! spuse Roessler, de îndată ce intrară în apartamentul lor. 

— O fac deja. 

Roessler nu avea alte vicii în afara cafelei, din care bea litri întregi. Făcea curse 
neobosit spre fereastră. 

— Nu mai răsuci draperiile alea! îl avertiză Anna. 

— Ce-o să ne facem? Cei doi din tramvai stau în ploaie cu mîinile în buzunare. 
Este într-adevăr îngrozitor. şi în seara asta trebuie să intru în legătură cu 
Ciocănitoarea... 

— O să te simţi mai bine după ce o să-ţi bei cafeaua. Trebuie să-l contactăm pe 
Masson. 

Roessler se mai înveseli puţin la auzul numelui capului contraspionajului 
elveţian. Apoi, aşa cum stătea în picioare lîngă fereastră, grijuliu să nu atingă 
draperiile, îngheţă. Clipi, îşi scoase ochelarii şi îi puse din nou, apoi privi în stradă. 
Strigă bucuros: 

— Anna! Generalul de brigadă Masson este aici! Tocmai s-a dat jos din maşina 
aceea... Vine să ne vadă... 

— În plină zi! Ea apăru cu ibricul de cafea şi cu ceştile pe o tavă. Cred că te 
înşeli.. 

Generalul Roger Masson, îmbrăcat civil, traversă strada pustie şi apăsă pe 
butonul soneriei. Roessler manevră butonul de deschidere al uşii de la parter fără a 
mai verifica identitatea acestuia la interfon. Deschise uşa apartamentului, în timp ce 
căpetenia elveţiană venea pe scări, avind o expresie gravă, în loc de obişnuita sa 
expresie veselă. 

— Ar fi trebuit să te asiguri cine era, spuse el blînd. De acum înainte, te voi ruga 


să iei toate precauţiunile. Lucrurile s-au schimbat... şi nu în bine. 

Masson îşi alegea cu grijă cuvintele. Vizita aceasta la apartamentul lui Roessler 
era o chestiune delicată. Trebuia să-l pună în stare de alertă, dar nu să-l alarmeze. 

şeful contraspionajului elveţian era nervos şi sensibil la orice - însuşiri pe care 
de obicei şi le ascundea printr-o purtare veselă. lar faptul că era îmbrăcat în civil nu-i 
era de vreun folos, căci se simţea mai la îndemiînă în uniformă. 

— Cafea...? sugeră Anna. Daţi-mi voie să vă iau haina şi s-o atîrn undeva, este 
umedă... 

— Sunteţi foarte amabilă.. 

Scoţindu-şi haina, Masson se duse la fereastră şi privi jos în stradă. Roessler i se 
alătură; în spatele ochelarilor, ochii săi aveau o privire febrilă. 

— Sunt urmărit. De cîteva zile. Anna a observat prima că... 

— De o săptămînă, spuse Masson cu o precizie caracteristică. lar aceştia sunt 
oamenii mei care lucrează douăzeci şi patru de ore, în schimburi. Este doar o măsură 
de precauţie pentru protecţia dumitale. 

— De ce acum? S-a întîmplat ceva? 

— N-aş putea spune că timpul are vreo semnificaţie specială. Pur şi simplu, 
pentru că munca dumitale este foarte importantă atit pentru noi, cît şi pentru ruşi... 

Masson se aşeză într-un fotoliu, lîngă măsuţa pe care Anna pusese ceşcuţa de 
cafea. Roessler se aşeză pe un scaun de alături şi bău cu lăcomie din ceaşca sa, 
nescăpîndu-l din ochi pe elveţian. 

— Suntem în 1943, spuse el, după ce dădu gata jumătate din ceaşcă. Au trecut 
mai mult de doi ani de cînd Hitler a invadat Rusia. Ce s-a întîmplat recent ca să facă 
munca mea... foarte importantă este expresia pe care aţi folosit-o. Trebuie să angajaţi 
o mulţime de oameni preţioşi pentru a pune să fiu urmărit douăzeci şi patru de ore din 
douăzeci şi patru... ca să folosesc din nou propria dumneavoastră expresie... 

Masson se strădui să se relaxeze. Zimbi, iar ochii săi de un albastru strălucitor 
exprimau încredere. Problema era că Roessler era perspicace... ca să nu mai vorbim 
de Anna. Era o mană cerească faptul că venise să-i vadă astăzi. Din momentul în care 
intrase în apartament, simţise o nouă atmosferă... Îngrijorarea Annei şi ceva apropiat 
de panică din partea lui Roessler. Flutură liniştitor mîna. 

— Înainte, am avut lipsa aceea mare de pesonal. Deodată, mi s-au repartizat 
mai mulţi oameni. Acum pot avea grijă de voi cum se cuvine, conform importanţei 
voastre... 

Sorbi din cafea în timp ce Anna se aşeză pe braţul fotoliului soţului ei. Masson fu 
uşurat să vadă cum Roessler încearcă să îşi compună o expresie modestă care nu 
oglindea adevărata sa reacţie. Era cu adevărat un truism, gîndi Masson, faptul că 
întotdeauna îţi atingeai scopul dacă flatai pe cineva. El merse mai departe, cu 


prudenţă. 

— Ar fi bine dacă aţi mai schimba orele şi traseul vizitelor pe care ni le faceţi la 
Villa Stutz. Oamenii mei vor căpăta în felul acesta experienţă în a se ţine după voi. 
Priviţi-l ca pe un joc... 

— Aşa o să fac... 

Roessler continuă să bea cafea din ceaşca pe care Anna tocmai o umpluse din 
nou, încă delectîndu-se în lumina trandafirie a complimentelor lui Masson. Expresia 
febrilă dispărea încetul cu încetul. Ce om ciudat este neamţul acesta, se gîndi 
comandantul elveţian. În exterior, un bărbat obişnuit de vîrstă mijlocie, pe lîngă care 
puteai trece strada fără a-ţi mai aminti vreodată că ai trecut pe lîngă cineva. Ceea ce, 
desigur, era un avantaj. 

Oricum, trecuse şi peste asta. Mai bine s-o şteargă înainte de a ajunge la un 
subiect de discuţie nepotrivit. Să plece singur. Îşi termină cafeaua, refuză să îi fie 
umplută din nou de către Anna şi se ridică, zimbind amabil. Acum va pleca... 


— Ei bine, Hans, cred c-am făcut-o şi pe asta, spuse Masson, aşezîndu-se în 
scaunul din dreapta şoferului, în limuzină. 

Oftă. Privi ferestrele apartamentului lui Roessler în timp ce şoferul făcu o 
întoarcere neregulamentară şi se îndreptă spre Villa Stutz. Ce om bizar era Roessler! 

şoferul, singurul ocupant al maşinii mari în afară de Masson, era căpitanul Hans 
Hausamann. Pe timp de pace, el conducea o afacere care îi oferise contacte nepreţuite 
prin întreaga Europă, pînă în Finlanda. 

Cînd izbucnise războiul, Hausamann fusese recrutat de către comandantul 
suprem elveţian, generalul Guisan. Legăturile sale de afaceri îi ofereau o reţea gata 
construită care ţinea înaltul Comandament Elveţian la curent cu desfăşurarea 
evenimentelor de-a lungul întregului continent. Acum avea sub control sistemul de 
contraspionaj ultrasecret care era cunoscut la Villa Stutz sub numele de Biroul Ha. 

— Aţi oftat, comentă Hausamann. V-au îngreunat sarcina? 

— Nu chiar. După ce-am trecut de stînjeneala de deschidere, l-am convins pe 
RR că oamenii noştri care îl supraveghează nu reprezintă nimic mai mult decît o 
măsură de precauţie... 

— şi a înghiţit povestea asta? 

— Da, cred că da, zise Masson, gindindu-se un moment. Desigur că Anna este o 
cu totul altă poveste. Ea ştie că ceva nu este deloc în regulă, dar mă pot baza pe ea ca 
să-l liniştească pe RR. 

RR era felul în care se refereau la Rudolf Roessler. Nu era o referinţă codificată; 
cineva începuse să-i spună aşa, iar aceasta devenise practica standard. 

— Sunteţi siguri în privinţa Annei? insistă Hausamann. O cunoaşteţi... 


— Conspirăm peste capul lui RR, zimbi Masson scurt. ştiu că singura ei 

preocupare este liniştea sufletească a bărbatului ei. Aşa că întotdeauna mă sprijină în 
caz de urgenţă. şi, Doamne, ce urgenţă ne stă pe cap... 

Merseră în tăcere tot restul drumului. Nu erau mai mult de opt kilometri pînă la 
districtul Kastanienbaum, unde un promontoriu singuratic se întinde în lac. O jumătate 
de kilometru mai încolo, Hausamann trase în faţa Villei Stutz. Era un loc foarte liniştit. 
Dar la fel era şi Bletchley, locul din Anglia unde opera Ultra. Ca şi Prae Wood, lîngă St. 
Albans, cartierul general al secţiei V, unde îşi avea Whelby biroul. 

Porţile de fier forjat fură deschise de un bărbat ce purta o pălărie tiroleză, o 
haină de ploaie închisă la culoare şi cizme de piele. Porţile fură închise, în timp ce 
limuzina ajunse la intrarea din faţă şi se opri. 

— Tocmai mă gindeam, remarcă Masson, că atunci cînd am intrat în serviciile 
secrete aveam nişte idealuri. N-aveam nici cea mai mică idee că-mi voi petrece cea 
mai mare parte din viaţă convingîndu-i pe ceilalţi să spună adevărul, în timp ce eu 
spuneam numai minciuni. Chiar dacă minciuni prin omisiune... 

— Nu vă înţeleg, spuse Hausamann, care îşi exprima întotdeauna deschis 
părerea. 

— RR... l-am lăsat foarte fericit. Oare cum ar reacţiona dacă ar şti că Elveţia 
viermuieşte acum de agenţi germani care au sarcina de a-l depista? Că acesta este 
motivul pentru care îi păzim viaţa cu propriii noştri oameni? Cel puţin, ne putem 
consola cu ideea că nemţii - şi în special Schellenberg, slavă Domnului - nu au idee 
despre ceea ce se întîmplă... 

Masson nu îşi dădu seama că aceasta era probabil cea mai naivă afirmaţie din 
întreaga sa carieră. 


NDA FRX... NDA FRX.. NDA FRX... 

Era fix miezul nopţii cînd Roessler, pe jumătate înghesuit în dulap, deasupra 
emiţătorului, bătu semnalul de apel pentru centrul din Moscova. Chiar de atunci, 
agenţii sovietici aveau obiceiul de a se referi la sediul Securităţii de Stat Ruse ca la 
„Centrul”. 

Roessler primise mai devreme un mesaj de la Ciocănitoare, iar acum încerca să- 
| retransmită la Moscova. Era aplecat peste aparat, cînd apăru o mînă care ţinea o 
ceaşcă de cafea. Încă nesigură dacă soţul ei îşi revenise după spaima de mai devreme, 
Anna hotărise să-i facă mai multă cafea în seara aceasta. 

N-avea de ce să fie neliniştită. O dată instalat în locuinţa sa mică, în timpul 
orelor de lucru, pentru Rudolf Roessler nu mai exista altceva decît emițătorul, primirea 
şi trimiterea mesajelor. De fapt, uitase complet de vizita lui Roger Masson. 

El repetă de încă două ori semnalul de apel. Aşa cum conveniseră, în această 


etapă folosea lungimea de undă de 43 de metri. „Tuşeul” său era ferm şi normal în 
282 


timp ce bătea puncte şi linii. 

Următoarea sa mişcare fu să treacă pe lungimea de undă de 39 de metri, din 
nou conform aranjamentului. Aşteptă. Bău jumătate din cafeaua fierbinte. Era ocupat. 
Era fericit. Conducea lumea... 

NDA OK QSR5... NDA OK QSR5... 

Moscova răspundea apelului său. Aşteptă din nou. În interval de cîteva secunde, 
veni o serie de cinci litere şi cinci cifre, care camuflau codul ales pentru această 
trasmisiune. 

Roessler notă semnalul şi numai atunci începu să transmită ultimul mesaj al 
Ciocănitorii despre ordinul de luptă actual al germanilor. Totul pe lungimea de undă de 
39 de metri. Totul era bine în lumea lui RR. 


NDA FRX... NDA FRX... NDA... FRX... 

La Centrul de Supraveghere a Transmisiunilor din Dresda, în Germania, 
semnalul de apel fu recepționat cu limpezime. Walter Schellenberg, comandantul 
Serviciilor Secrete SS, asculta la setul de căşti de rezervă, în timp ce şeful de secție 
Meyer nota personal semnalul ce venea prin eter. 

— S-a oprit! L-ai pierdut Acesta este semnalul de apel suspect? 

— Da, confirmă Meyer. Mi-a luat luni de zile să-i iau urma. Tot ce pot spune 
pentru moment, cu resursele pe care le am la dispoziție, este că emițătorul este 
localizat undeva pe o linie ce merge din Madrid prin Geneva, Lucerna şi Munchen... 

— Poti restrînge puțin perimetrul? 

— Dacă-mi cereți să ghicesc - şi deocamdată nu e nimic mai mult decît o 
bănuială - eu aş spune că se află în sectorul Geneva-München. 

— Şi este un emiţător clandestin? insistă Schellenberg. 

— Am verificat lista semnalelor noastre de apel - sute din ele - şi nu este al 
nostru. Este acelaşi om. Am ajuns să-i recunosc tuşeul... 

— Stai să mă gîndesc puţin. 

Walter Schellenberg fusese numit comandant al Serviciilor Secrete SS, urmîndu- 
i lui Reinhard Heydrich, cînd acesta fusese asasinat de către o echipă paraşutată în 
Cehoslovacia în scopul acesta expres. 

Schellenberg, un bărbat înalt, frumos şi bine îmbrăcat - purtind în mod 
invariabil haine civile - era una dintre puţinele căpetenii naziste care putea fi descris 
ca un intelectual veritabil, care prefera să-şi folosească mintea în locul cizmelor. Din 
proprie iniţiativă şi cu aprobarea deplină a lui Hitler, îşi asumase sarcina de a vina 
spionul sovietic din interiorul Germaniei, despre care era convins că le trimitea celor 
de la Kremlin detaliile complete ale planurilor militare ale Fuhrer-ului. 


Confruntat cu o asemenea sarcină, un paznic de vînătoare cu experienţă - sau 

un vînător de spioni - se concentrează asupra punctului celui mai slab al unui spion, 
sistemul său de comunicare. Metoda se dovedise deseori plină de succes în trecut. Ea 
necesita răbdare şi perseverenţă - însuşiri pe care Schellenberg le avea pe deplin. 

— Ai nevoie să foloseşti avansatul nostru sistem mobil de supraveghere, sugeră 
el. 

— Cu el, am putea obţine o urmărire încrucişată, care va fixa cu precizie sursa 
emiţătorului, îl aprobă Meyer. Aş putea sugera unde să îl plasăm? întrebă el. 

— Doar spune-mi şi se va face, îl asigură comandantul SS. 

Meyer se gîndi că Schellenberg era un tip de treabă. În ciuda rangului său înalt, 
el îţi vorbea ca unui egal. Era întotdeauna zîimbitor, încîntător, afabil, spre deosebire 
de unii ticăloşi care veneau de la Berlin şi făceau mare caz de importanţa lor. 

Era adevărat, Schellenberg avea buza de jos curbată într-un unghi care sugera 
lipsă de scrupule. Dar un om ca el ducea pe umeri responsabilităţi enorme. Trăgîndu-şi 
un scaun, Schellenberg se aşeză şi aşteptă cu răbdare ca şeful de secţie să se 
gîndească la întrebarea sa. 

Pentru Schellenberg, Meyer era o unealtă prețioasă. Trebuia mînuit cu atenţie şi 
dexteritate, precum un Stradivarius. Meyer putea ţine în miini soarta războiului, dacă 
dădea de urma emiţătorului solitar. Schellenberg era convins că aceasta era calea prin 
care erau transmise Moscovei cele mai preţuite secrete ale Germaniei. 

— Strasbourg, spuse Meyer în cele din urmă, după ce consultă o hartă la scară 
mare a Europei pe care trăsese linia Madrid-Geneva-Munchen. Aici aş vrea să plasăm 
sistemul mobil de supraveghere... 

— Precum şi încă o jumătate de duzină de oameni care să fie repartizaţi numai 
pentru uzul dumitale personal? 

— Mi-ar fi de mare ajutor. Am economisi timp... 

— şi nu prea avem timp. Ai dreptate. lar semnalul de apel este întotdeauna pe 
lungimea de undă de 43 de metri? apoi nimic? 

— Corect. Cred că trece pe altă lungime de undă, pentru transmiterea 
principală. Trebuie să aflăm lungimea aceea de undă. Oamenii repartizaţi mie or s-o 
facă. 

— Splendid, splendid! Las totul în seama dumitale, Meyer. Din moment ce vei 
comanda o unitate mai mare de oameni, va exista şi o promovare, precum şi un 
salariu mai mare, desigur. 

Aceasta era o altă tactică de-a lui Schellenberg. Atunci cînd avea de-a face cu 
cineva important pentru el, comandantul SS îl lăsa întotdeauna într-o dispoziţie bună, 
plin de recunoştinţă. Astfel îşi asigura loialitatea şi sprijinul lor. lar ceea ce spusese 
Meyer era de mare importanţă, confirmînd nu numai convingerea din ce în ce mai 


fermă a lui Schellenberg că Meyer cel deştept găsise emițătorul solitar, dar şi că 

sovieticii erau implicaţi. 

Cei de la SD - Serviciul Secret SS - ştiau că agenţii ruşi foloseau acel truc minor 
în transmisiunile radio. Trimiteau semnalul de apel pentru a face contactul iniţial pe o 
lungime de undă convenită dinainte. Apoi treceau pe o alta, de asemenea convenită 
dinainte, pentru a transmite mesajul principal. 

Schellenberg aruncă o privire rapidă de jur împrejurul etajului vast, împărţit în 
cabine de sticlă izolate fonic. În fiecare dintre ele stătea cîte un supraveghetor radio, 
care verifica lungimea de undă care îi fusese încredinţată. La Dresda se afla cel mai 
eficient sistem de supraveghere care exista în întreaga lume pe vremea aceea. Părăsi 
clădirea şi nu mai vorbi cu nimeni pînă cînd se aşeză lîngă aghiotantul său, Franz 
Schaub, în maşina care urma să-i ducă la aerodrom, la avionul spre Berlin. 

— Sunt destul de sigur că este vorba despre Elveţia, Franz. M-am tot gîndit la 
asta. Nu ştiu de ce. Împînzeşte locul cu mai mulţi agenţi. Vreau să se concentreze 
asupra grupului lui Masson. Dacă Meyer îmi poate oferi vreo dovadă, o să-l am pe 
Masson în palmă. Dar de ce Elveţia? repetă el cu o oarecare exasperare. 


Ca în cea mai mare parte a activităţilor omeneşti, rezultatul marilor războaie 
este deseori hotărît de personalităţi excentrice. 

Situaţia din vara şi toamna anului 1943 era nebunească. Armata Roşie ar fi 
trebuit să obţină o victorie deplină pe cont propriu, mergînd tot drumul pînă la Canalul 
Mînecii. Avea tot ce era necesar. 

Pe frontul de est, două milioane de soldaţi germani înfruntau cinci milioane de 
ruşi. Un Wehrmacht mai puţin rezistent şi hotărit ar fi fost copleşit, fie şi numai ca 
număr. 

În plus, maşina de război germană era condusă în acest moment de la Vizuina 
Lupului de către un pseudo-Hitler care avea prea puţin din intuiţia militară a 
predecesorului său. Principala lor asemănare era insistența încăpăţinată a noului 
Fuhrer de a se face după voia sa. 

În fruntea tuturor acestor avantaje, care ar fi trebuit să îi ofere lui Stalin războiul 
pe tavă, misterioasa Ciocănitoare îi spunea generalissimului de la Kremlin (via Lucy) 
mişcarea fiecărei divizii germane. Ar fi trebuit să fie un fleac să învingi, dar bărbatul cu 
braţul uscat, fostul student al unui seminar teologic din Georgia, încă nu se putea 
hotărî. Germanii se luptau ca nişte tigri. 


La Dresda, Herbert Meyer, înarmat cu noile sale resurse, muncea precum 
proverbiala furnică pentru a localiza emițătorul clandestin. Fiind în vîrstă de treizeci de 
ani, el ar fi trebuit să se afle în infanterie sau în diviziile Panzer. Dar avea un picior 

Era înalt ca o prăjină şi avea un cap ca acela al unui şoarece de biserică. Era un 
om timid, care fusese calul de bătaie al celor din şcoala sa. Aceştia îl porecliseră 
„Şoarecele”, iar numele pe care îl detesta îl urmărise şi la maturitate. Poate chiar 
această experienţă îl condusese la slujba solitară de ceasornicar pe vreme de pace. 

Soarta joacă feste ciudate oamenilor simpli. Îndemînarea şoarecelui în a lucra 
cu instrumente de precizie fusese cea care îl făcuse să ajungă în cele din urmă la 
marele complex de supraveghere din Dresda. Era omul ideal pentru a-l vîna pe Lucy. 
Norocul şi Walter Schellenberg îl puseseră în situaţia unică de a decide rezultatul Celui 
de-al Doilea Război Mondial. 

şoarecele stătea şi aştepta să audă că uriaşul sistem mobil de supraveghere 
fusese instalat în oraşul alsacian Strasbourg. Apoi se va putea apuca într-adevăr de 
treabă şi va da de urma puternicului emiţător pe care îl poreclise Fantoma. 


La Lucerna, Fantoma - RR - continua să trăiască practic din cafea şi patru ore 
de somn pe noapte. Continua să prindă tramvaiul de dimineaţă spre Vita Nova Verlag, 
ignorînd în mod deliberat paznicii care se schimbau zilnic. Continua să mănînce un 
prînz frugal sau o cină săracă. 

Toate acestea aveau loc înainte de adevărata sa muncă, cea care începea 
noaptea tîrziu. Mesajele care veneau de la Ciocănitoare erau mai lungi acum. Prin 
urmare, mesajele spre Moscova erau şi ele mai lungi. 

În felul său liniştit, răsfăţat fiind de devotata Anna, RR era fericit. Elveţienii îl 
credeau acum atît de important, încît îi ofereau protecţia lor reconfortantă. lar după 
Kursk, el ştia că Stalin îl asculta. Oare ce şi-ar fi putut dori un om mai mult de la viaţă? 


— Nemţii infiltrează şi mai mulţi agenţi, îl preveni Masson pe Hausamann, de 
îndată ce ajunse la Villa Stutz şi îşi scoase haina de ploaie. Are loc ceva foarte 
important... 

Fericirea era ultimul sentiment uman pe care îl avea generalul Roger Masson. 
Răsucindu-se în scaun, pentru a se îndepărta de biroul acoperit de hirtii, Hausamann îl 
privi pe comandantul contraspionajului. 

— Ce fac agenţii ăştia? întrebă Hausamann, primind apoi ultimul răspuns la care 
se aştepta. 

— Nimic! Absolut nimic! Stau la hotel în Berna, Geneva, Basel. Nu şi în Lucerna, 
din cîte ştim noi, slavă Domnului! Este atit de evident că așteaptă, Hans! 

Hausamann îşi puse un creion Între dinţi, îl suci şi apoi întrebă: 

— Ce anume aşteaptă? 

— Hans, asta-i problema. Nu ştiu! Totul miroase a Schellenberg, a vreunul din 

— Le-am putea face vînt afară, observă Hausamann. 

Asta era ce-ar fi făcut el. 

— Atunci vor trimite aici un detaşament nou! Poate că data viitoare n-o să-i 
putem depista deloc. Poate există o fisură în reţea, iar noi nici nu vom şti că sunt aici. 
lar asta, Hans, ar fi foarte primejdios... 

— Oare ce are de gînd Schellenberg în stadiul acesta al jocului? 

— S-a mai întîmplat ceva ce nu-mi place... 

Masson se tot învirtea prin cameră, ca şi cum ar fi fost strict interzis să stea mai 
mult de cîteva secunde într-un loc. Hausamann nu-şi putea aminti să-l fi văzut 
vreodată atît de agitat. 

— ştii despre ce este vorba, Hans? Schellenberg mi-a trimis personal un mesaj, 
prin intermediul lui Gisevius, viceconsulul german. Spune că s-ar putea să vrea să mă 
vadă curînd... de preferat pe pămînt elveţian. Este un război de uzură a nervilor. Oare? 
Are vreun as ascuns în mînecă... 

— Aşteptaţi să-l pună pe masă... 

Masson tot nu-l asculta. Hausamann ar fi pariat o sumă mare că interlocutorul 
său nu înregistrase un cuvînt din ceea ce îi spusese. 

— Sunt sigur că toată povestea asta priveşte şi Lucerna într-un fel, Hans. ÎI 
cunosc eu pe Schellenberg. Dacă află vreodată că îl protejăm pe cel care trimite 
ordinul de luptă nemţesc la Kremlin, ne putem îndrepta urgent spre munţi. 
Wehrmacht-ul ne va ciocăni la uşă în ziua următoare... 

— Ceea ce n-am putut înţelege niciodată, începu Hausamann vioi, schimbînd 
deliberat subiectul, este de ce îşi trimite Ciocănitoarea mesajele via Lucy. De ce nu 
emite direct spre Moscova? 

— Asta m-a nedumerit şi pe mine întotdeauna, replică Masson. Probabil că mă 
îngrijorez prea mult. Schellenberg însuşi poate nu va face niciodată legătura. 


— ştii, Schaub, remarcă Schellenberg către aghiotantul său, într-un birou din 
Berlin, cred că nu am dreptate în privinţa problemei aceleia cu Elveţia. N-ar îndrăzni 
niciodată să lase pe cineva să acţioneze în calitate de cutie poştală pentru ruşi. Linia 
pe care a tras-o Meyer pe hartă trecea prin Munchen... 

— Credeţi că Munchen este cartierul general? întrebă Schaub. 

— Cred că soluţia lui Meyer va fi fie Munchen, fie împrejurimile sale. Acum va 
trebui să ne înarmăm cu o infinită răbdare în privinţa excelentului Meyer şi să ne 
întoarcem atenţia spre alte probleme, cum ar spune Fuhrerul... 


Niciunul din capii spionajului - Roger Masson sau Walter Schellenberg - nu visau 


cu cît timp în urmă fusese planificat sistemul de comunicaţii. Lucy - RR - acţiona de 

fapt în calitate de cutie poştală între Moscova şi Ciocănitoarea, în ambele direcţii. 

În jargonul contraspionajului sovietic, Lucy era un cul-de-sac. O fundătură. În 
cazul în care sistemele de supraveghere germane l-ar localiza vreodată pe Lucy, 
atunci acesta le va distrage atenţia de la sursa iniţială a mesajelor - Ciocănitoarea, 
care opera la cel mai înalt nivel al aparatului puterii germane. 

Metoda aceasta diversionistă fusese planificată cu mult timp în urmă, în anii 
treizeci, cînd lagoda deţinea postul lui Beria de şef al Ministerului Securităţii Statului. 

Sovieticii aruncaseră multe seminţe pe tot atitea ogoare. Unele dintre ele, aşa 
cum şi prevăzuseră, au căzut pe pămînt pietros şi nu au ajuns nimic. Dar seminţele 
care au dat rod au otrăvit fîntînile Occidentului. Tim Whelby, care îşi săpa drum în sus, 
în Londra, cu farmecul său şi cu obiceiul de a asculta deseori şi de a vorbi puţin. 
Ciocănitoarea, încununarea gloriei lui lagoda, care ajunsese pe culmile cele mai înalte 
în Germania lui Hitler... 


Capitolul 37 


— O, nu ştiu... spuse Len Reader, e doar indispus. N-are chef de soiul ăsta de 
distracţie. El e unul dintre piloţii cu ochi albaştri din 1940. Asta a fost cu milioane de 
ani în urmă... Bătălia pentru Anglia. Poate are nevoie de o femeie, adăugă el, făcînd cu 
ochiul. 

— Ticălosule...! 

Reacţia lui Paco fu plină de venin. Stînd ghemuită lîngă Lindsay, ea îi ştergea 
fruntea fierbinte cu o cîrpă rece şi umedă. Ridicîndu-se brusc, îşi duse mîna dreaptă în 
spate pentru a-l pocni pe Reader în faţă. El o prinse de încheietura miinii la jumătatea 
mişcării şi zîimbi. 

— Să nu-mi spui că eşti înnebunită după el, fiindcă n-o să înghit asta. Eşti o 
femeie adevărată şi ai nevoie de un bărbat adevărat... 

— Faceţi rău pacientului meu... O voce blîndă se auzi la intrarea în adăpostul 
părăsit. Reader se răsuci pe călcîie şi se găsi în faţa doctorului Macek, care continua să 
zimbească, privindu-l pe englez prin ochelarii săi fără rame. lar eu nu pot permite asta. 
Îţi dai seama că, dacă îl chem pe Heljec, acestea poate hotărî să fii împuşcat? Regret 
că trebuie să mă exprim atît de dur... 

— Duceţi-vă naibii cu toţii... 

Reader îi dădu drumul lui Paco, iar chipul i se înroşi de enervare. leşi afară 
repede, încă ţinînd în mînă puşca automată. 

— Tocmai am scăpat de un expert în exprimări dure, spuse Paco, în timp ce îşi 
masa încheietura unde o apucase Reader. Am spus de la început că nu-mi place omul 
acesta... 

— şi ce mai face pacientul nostru? întrebă Macek, înaintînd şi încruntîndu-se în 
timp ce îl privea pe Lindsay care zăcea cu ochii închişi pe o saltea de paie improvizată. 
A asudat ca un cal, cum se spune. Nefericită exprimare... 

Paco aşteptă ca Macek să îl examineze pe englez. Se aflau la mulţi kilometri, 
multe săptămini, depărtare de strimtoarea unde colonelul Jaeger întorsese roata 
norocului în favoarea sa. Febra glandulară a lui Lindsay se înrăutăţise constant. 
Ajunsese atît de slăbit şi de afectat de febră, încît, la insistenţele lui Macek, fusese 
improvizată o targă pe care o duceau doi partizani. 

Noul lor cartier general temporar - unul dintr-o duzină prin care trecuseră - era 
un sat alcătuit din case de piatră foarte sărăcăcioase, cu un singur etaj. Satul se ridica 
pe o serie de trepte la jumătatea distanţei spre virful unui munte din Bosnia, acoperiş 
peste acoperiş. Fiind părăsit de locuitorii care fugiseră de înaintarea coloanei 
germane, acesta fusese reocupat cu prudenţă de către partizanii lui Heljec. 

Pînă acum, reuşiseră să înlocuiască numărul de oameni pierduţi în lupta cu 
Jaeger. În momentele în care era conştient, Lindsay vedea cum soseau noii recruți. Era 
un fenomen straniu: păreau să se materializeze din senin. Făcuse comentarii pe 
această temă cu Paco. 

— Heljec are reputaţia unui conducător agresiv, care nu renunţă niciodată, 
replicase ea obosită. Aşa că vin de la zeci de kilometri ca să i se alăture, atîta vreme 
cît au arme. Armele şi muniţia sunt obolul de care au nevoie pentru a fi acceptaţi. 

În noaptea aceea, Gustav Hartmann fusese cu ei. El intră în conversaţie. Părea 
neobişnuit de deprimat. 

— Lor le place asta, înţelegi, Lindsay? Să se lupte. Să ucidă. Asta se petrece de 
secole în groapa asta nenorocită a Europei. Nu le pasă cu cine se luptă, atita vreme cît 
continuă să ucidă. Citeşte istoria Balcanilor. Dacă nu au duşmani, se luptă între ei. 
Croaţii împotriva sîrbilor şi aşa mai departe. Astăzi sunt veşti bune pentru tine şi rele 
pentru mine, pentru toţi trei ele sunt îngrozitoare. 

— Nu înţeleg, zise Paco. 

Pînă acum, ajunseseră aproape ca un mic grup de intimi. Lindsay, englezul; 
Hartmann, neamţul; şi Paco, pe jumătate englezoaică, pe jumătate sîrboaică. Doctorul 
Macek încă nu era un membru cu drepturi depline al clubului, dar avea drept de vizită. 

— Reader, explică Hartmann, îşi ascunde cu pricepere emițătorul noaptea şi îl 
transportă ziua pe unul dintre tractoare. L-a mituit pe şofer. El menţine legătura cu 
lumea exterioară. Stalin a respins Wehrmacht-ul de-a lungul întregului front. Aşa că 


sunt veşti oficiale bune pentru dumneata, Lindsay. Pentru mine sunt veşti oficiale 

proaste. Înţelegi? 

— Nu, spuse Paco. Ai terminat prin a spune că este îngrozitor pentru toţi trei... 

— Crezi în globurile de cristal? 

Hartmann îşi scoase pipa şi o puse în gură cu regret. Nici vorbă să o aprindă. 
Heljec îşi împuşcase unul dintre propriii oameni care aprinsese un mic foc pentru a-şi 
încălzi mîinile îngheţate, cînd temperatura scăzuse după căderea nopţii. 

— Globuri de cristal? A privi în viitor? Paco îşi înclină capul într-o parte şi se uită 
zeflemitor la neamţ. Ajunsese să-l placă pe Hartmann. Poate cineva să facă asta? 
întrebă ea. 

— Poate în vis vedem lucruri pentru care am da orice să nu le vedem... 

— Acum vorbeşte despre vise... Paco îşi desfăcu braţele într-un gest neajutorat 
spre Lindsay care stătea cu spatele sprijinit de o piatră. Ride de mine, Lindsay... 

— Cred că atunci cînd oamenii vor privi înapoi peste vreo patruzeci de ani, 
continuă Hartmann, vor vedea ce catastrofă a fost să-i permită lui Stalin să treacă 
peste jumătate din Europa, peste chiar mai mult. Vieţile unor generaţii încă nenăscute 
vor fi nimicite de acest război... 

— Vorbeşte înțeleptul, spuse Paco. 

— Lasă-l să continue, interveni Lindsay. 

— Înţeleptule, continuă... 

— Oamenii uită istoria. Astăzi Anglia luptă împotriva Germaniei. Cel mai mare 
duşman al Angliei a fost odată Franţa, iar înainte Spania. Cred că adevăratul aliat al 
Angliei este Germania, că va veni şi ziua cînd se va îndeplini aceasta. Dar oare cît din 
vatra civilizaţiei - Europa - se va fi pierdut pînă atunci? 

— Tot ce a luptat, spuse Lindsay şi leşină. 


— Vrei să faci un drum în străinătate, Whelby? întrebă colonelul Browne. 

— Pentru mult timp, domnule? 

Whelby se strădui să îşi păstreze atitudinea în mod obişnuit degajată, pentru a 
ascunde şocul pe care i-l provocase sugestia colonelului Browne. Nu îi convenea deloc 
ideea de a nu mai fi locţiitorul acestuia, de a fi exilat într-un post îndepărtat, departe 
de centrul operaţiunilor. 

Era aproape miezul nopţii cînd fusese convocat de urgenţă în Ryder Street. Din 
cîte ştia, singurele persoane din clădire erau el însuşi şi Browne. şi îngrijitorul care 
deschisese uşa din faţă şi o încuiase din nou după ce el intrase în clădire. 

— Cairo, spuse colonelul. 

Browne era neliniştit de ceva. Se plimba de colo-colo prin cameră, cu mîinile 
strînse la spate, aruncînd din cînd în cînd cîte o privire musafirului său, ca şi cum ar fi 


încercat să se hotărască. 

— Un post permanent, domnule? se aventură Whelby. 

— Nu. O vizită scurtă. Simt o atmosferă de lenevie acolo. Locul acela a devenit 
inactiv de cînd l-a gonit Monty pe Rommel din Africa şi a invadat Sicilia şi Italia cu 
yankeii. Rapoartele lor reflectă acea inerție. Am nevoie de informaţii. Cît mai curînd. 

— lar însărcinarea este...? 

Urmară din nou ezitarea şi privirile scurte rapide. Prin contrast, Whelby era 
imperturbabil. ştia că lui Browne îi displăcea să fie lipsit de înlocuitorul său, Whelby 
devenise indispensabil în privinţa conducerii cotidiene a departamentului. 

— Este vorba despre Lindsay, spuse Browne brusc. Problema este că nu te poţi 
înţelege prea bine cu el... 

— Nu l-am întîlnit decit în două sau trei împrejurări. Mi-a făcut impresia unui tip 
destul de capabil... 

— Vreau să ajungi acolo, să-l contactezi pe Cain şi să afli ce s-a întîmplat cu el. 
Trebuie să aibă vreo veste despre Lindsay - bună sau proastă. Dacă nu au, ar fi bine 
să facă rost de ea... Browne se opri şi apoi se hotărî să meargă mai departe. Asta vine 
de la Dumnezeu... care fumează trabucuri... 

Într-adevăr, asta îl descumpănise pe Browne. Unde este Lindsay? îl vreau 
înapoi. N-au nicio importanță cheltuielile. Acţionează chiar azi... 

Doamne atotputernic, se gîndi Browne... chiar azi. Ar avea noroc dacă ar avea 
veşti fie şi luna viitoare. lar Whelby, care stătea jos relaxat, avea grijă să nu arate că 
se delecta cu triumful alegerii sale pentru această misiune, în timp ce colonelul 
continuă. 

— Tatăl dumitale este specialist în arabă... îşi reaminti Browne. Cunoaşte bine 
Orientul Mijlociu. Cred că ceva din asta a ajuns şi la dumneata. Avionul dumitale 
pleacă miine noapte de la Lyneham, în Wiltshire. lar călătoria dumitale la Cairo n-a 
avut niciodată loc. Să semnezi condica înainte să pleci, ca să se vadă că ai fost la 
Londra... 

— Voi călători sub numele meu? întrebă Whelby. 

Era impasibil în exterior, dar tulburarea sa interioară era la fel de mare ca cea a 
lui Browne. Plecarea în douăzeci şi patru de ore... trebuia să îl contacteze pe Savitsky 
în vreun fel înainte de a pleca. 

— Cituşi de puţin, replică Browne. Eşti Peter Standish pe durata acestei 
misiuni... 

Scoase ceva din buzunarul de la piept. Un paşaport britanic ateriză pe masă, 
împreună cu un plic. Whelby luă paşaportul şi îl cercetă, purtîndu-se în continuare 
sfios. 

Domnul Peter Standish. Statutul național: supus britanic prin naştere. Obişnuita 


fotografie îngrozitoare a lui însuşi. Uzaseră pînă şi ştampila de aur, astfel încît 

documentul arăta ponosit, ca şi cum ar fi fost purtat şi folosit de veacuri. 

— Standish sună un pic ca John Buchanish, nu-i aşa? remarcă Whelby, băgînd 
paşaportul în buzunar, zîmbind. 

— Cred că se potriveşte destul de bine personalităţii dumitale, spuse Browne, 
zimbind la rîndul lui. În plic se află numele persoanei de legătură, bani egipteni şi o 
scrisoare de prezentare. Oare ce ţi-ai putea dori mai mult? 


Bombardierul american Liberator, numit G/eim Miller, se apropie de aerodromul 
din Cairo la o oră după ivirea zorilor. Tim Whelby îşi întinse picioarele şi mîinile 
amorţite, în timp ce uriaşul aparat se clătina înainte de a ateriza pe pămîntul egiptean. 

Fusese o călătorie infernală, iar el nu dormise o clipă. Nu existau scaune în 
interiorul avionului. Fiecărui pasager i se dăduse un sac de dormit, care se rostogolea 
şi aluneca o dată cu mişcările navei. Lîngă Whelby stătea întins un general-maior 
britanic cu eghileţi roşii. 

— Presupun că dumneata eşti un soi de savant trimis în afară? se interesă 
generalul. 

Whelby doar zimbi, înăbuşindu-şi un căscat. Costumul i se şifonase, avea nevoie 
să se bărbierească şi zăcuse treaz toată noaptea, gindindu-se că ar fi paradoxal să fie 
doboriîţi de un avion de luptă german. Dacă naziştii ar fi ştiut că se afla la bord, ar fi 
mobilizat, cu siguranţă, orice avion de luptă disponibil, pentru a localiza şi distruge 
avionul. 

— N-ar fi trebuit să întreb, nu-i aşa? remarcă generalul. Vă daţi seama că sunt o 
duzină de pasageri la bordul aparatului ăstuia şi nici unul dintre noi nu are niciun 
indiciu despre identitatea celorlalţi? Mai că-ţi vine să crezi că se află un spion printre 
noi... 

Avionul pierdea înălţime rapid. Ocrul puternic al deşertului decolorat se apropia, 
roţile atinseră pămîntul, urmă o zguduitură puternică, apoi încetiniră într-o alunecare 
rapidă şi se opriră. Nesfirşitul zgomot al motorului şi vibraţiile încetară. Whelby privi în 
jur la ceilalţi pasageri, ale căror feţe aveau o expresie goală, extenuată. 

Uşa de ieşire fu deschisă dinspre exterior. Înăuntru pătrunse aerul proaspăt, 
înlocuindu-l pe cel fetid, cu prea mult dioxid de carbon şi prea puţin oxigen. Pasagerii 
se eliberară din sacii de dormit, ca nişte insecte ieşind din coconi. 

— Domnul Peter Standish! Domnule! Veţi fi primul care va cobori, vă rog... 

Un fel minunat de a-mi acoperi sosirea, se gîndi Whelby cinic, evitînd ochii 
curioşi fixaţi asupra lui, în timp ce păşea ţeapăn de-a lungul avionului, ţinîndu-şi mica 
valiză. 

O scară de metal fusese aşezată în dreptul uşii deschise, în timp ce cobora, pe 


Whelby îl izbi în primul rînd tăcerea deşertului. Idiotul care îi strigase numele stătea la 

baza scării. 

— Maiorul Harrington la dispoziţia dumneavoastră, domnule. Sunt de la 
securitate. Vă rog să mă urmaţi pînă la clădirea de acolo. O, şi bine aţi venit în Egipt! 
Prima dumneavoastră vizită? O! N-ar fi trebuit să întreb asta. 

Lui Whelby nu-i venea să-şi creadă ochilor. Harrington era îmbrăcat impecabil în 
dril kaki, cămaşă încheiată cu grijă, pantaloni scurţi bine călcaţi. Avea genunchii 
bronzaţi, ca şi braţele, pentru a se potrivi chipului său. şi mustaţa. Whelby văzuse 
desene şi caricaturi în revistele din Orientul Mijlociu, care îl reprezentau pe ofiţerul de 
aviaţie Kite cu mustaţa sa stufoasă în formă de furculiţă. Harrington exiba cu adevărat 
o asemenea mustață. 

— Oare a fost înţelept să difuzaţi numele meu tuturor celorlalţi? întrebă Whelby, 
în timp ce mergeau unul lîngă celălalt pe pămîntul tare şi arid. 

— Mai bine decît să păstrăm aparențele acelea confidenţiale. Fă un pic de 
paradă şi cîţi dintre ei vor fi în stare să-şi aducă aminte de chipul dumneavoastră, ca 
să nu mai vorbim de nume, atunci cînd vor ajunge la Cairo? 

Whelby îşi dădu seama că încercarea din noaptea precedentă îi slăbise 
obişnuita strînsoare de fier cu care îşi stăpînea reacţiile. lar Harrington nu era cîtuşi de 
puţin minunea fără şira spinării care părea. În interiorul clădirii, însoţitorul său verifică 
paşaportul şi îi spuse veştile. 

— Trimitem un Dakota care să-l scoată pe Lindsay din lugoslavia. Se poate 
spune că aţi venit la timp... 

— Cum de ştiţi unde este? A reuşit să ajungă la misiunea militară Aliată? Aţi 
stabilit legătura radio... 

Whelby încălca propriile reguli, punînd o serie de întrebări directe, dar le rosti 
cu pauze între ele, menţinînd un aer somnoros. 

— Va trebui să-mi permiteţi să păstrez micile secrete, domnule. Fără supărare. 
Am ajuns. E o cameră foarte retrasă. Simţiţi cum creşte temperatura? Aici avem 
uniforme separate, de mărimi diferite, ca să vă schimbaţi într-una dintre ele. O să vă 
frigeţi în costumul acela... pe lîngă faptul că veţi bate foarte tare la ochi. 

Whelby trebui să recunoască, totuşi, că acest bufon ce arăta dezamăgitor era 
destul de bine organizat. Cînd fu lăsat singur în camera cu puţină mobilă, el alese 
dintr-un şir de costume de mărimi diferite, răspîndite pe o masă demontabilă. Tocmai 
terminase să se schimbe, cînd cineva bătu la uşă. 

— Intră, spuse Whelby. 

— la uite, arătaţi destul de fercheş, de parcă v-aţi fi născut aşa... 

— Am observat că ceilalţi pasageri au plecat cu autobuzul sau au luat un shufti 
de acolo. Eu cum voi fi transportat? 


— Shufti! Prindeţi destul de repede argoul de aici... 

Pentru prima dată, Whelby îl cercetă pe Harrington mai de aproape, în timp ce 
îşi încheia buzunarele de la pieptul tunicii. Mustaţa sclivisită era înşelătoare, îţi 
distrăgea atenţia de la cenuşiii ochi ageri care păreau să înregistreze orice mişcare 
făceai. şi peste doisprezece ani, se gîndi Whelby, mă va recunoaşte dacă mă voi 
deghiza în arab. 

— Transportul, aşa cum aţi zis. Harrington îşi răsucea mustaţa ca un actor de 
music-hall. Un jeep. Eu voi conduce. Dumneavoastră veţi admira peisajul. Monty a 
scăpat de toate maşinile de protocol înainte de El-Alamein. Cred c-a pus să fie 
scufundate în Mediterană. Erau prea confortabile. Spuneţi doar un cuvînt şi-am pornit 
la drum. 

— Trebuie să întîlnesc un locotenent Carson, la hotelul Shepheard's. 

— Aceasta este destinaţia. Tocmai am vorbit cu Jock - el este Carson - la 
telefon, în timp ce vă schimbaţi. Voia să ştie momentul în care veţi pune piciorul pe 
nisipul solid. Întreg. Aţi descoperit toaleta? Staţi comod?.. Am pornit-o! 


Era un oarecare mister aici, se gîndi Whelby, în timp ce mergeau cu maşina pe 
un drum bituminos, acoperit cu nisipul prăfos al deşertului. Maiorul Harrington ca 
escortă de la aerodromul din Cairo. Locotenentul Carson ce aştepta la hotelul 
Shepheard's. Ceva îi spunea lui Whelby că ei jonglau cu gradele precum cu nişte cărţi 
de joc. Avea impresia că „Jock” era cel care conducea spectacolul. 

— Se apropie piramidele, trăncăni în continuare Harrington. Marea afirmaţie a 
anului! Poţi urca pe aceea. Cea a lui Keops... Arătă spre ea, ţinînd volanul cu cealaltă 
mînă. Turcii sau altcineva au jefuit marmura. Sunt ca nişte trepte de piatră gigantice... 
trebuie să fii atent. Sunt prea mari ca să le poţi urca. Se poate urca pe la unul din 
colţuri. E o oarecare acrobație şi asta. E o vedere minunată din virf, drept peste 
deltă... 

— Trebuie să încerc într-o zi... 

— O să vă aduc cu maşina, dacă aveţi timp... 

Cele trei edificii antice erau grupate foarte aproape unul de celălalt. Îşi conturau 
marginile ascuţite pe fundalul cerului albastru, foarte senin. Soarele deja îi încălzea 
spatele lui Whelby. 

leşiseră brusc din deşert, dînd colţul la stînga, iar şoseaua se întindea în linie 
dreaptă cît de departe puteau vedea cu ochii. De-a lungul drumului se aliniau două 
clădiri ciudate cu trei etaje, un amestec de diferite arhitecturi europene. 

— Acolo e hotelul Mena House, continuă Harrington. Se pare că blestemaţii 
aceia de ruşi or să cîştige războiul şi pentru noi. Nu ştiu cum gîndiţi dumneavoastră, 
dar mie nu mi-ar plăcea. 


— Mă aş...tept c-o să con...tribuim şi noi cu ceva, cînd va sosi momentul 

potrivit. 

În timp ce se biîlbiia, Whelby era conştient de faptul că Harrington se întorsese 
spre el şi îl cerceta din profil. Simţi o schimbare în relaţia sa de scurtă durată cu 
Harrington... ca un zimţ care ratase o roată. 

— Toţi arabii bogaţi trăiesc în casele acestea nebuneşti, spuse Harrington pe 
acelaşi ton. Se spune că o mulţime de arhitecţi italieni de dinainte de război au depus 
aceste eforturi demne de Walt Disney. 

Restul călătoriei îl petrecură în tăcere. 


— Mă puteţi lăsa la Shepheard's? Să spunem la vreo sută de metri? ceru 
Whelby. Mai bine să nu fiu asociat cu militarii... Nu-i nimic personal, desigur. 

— Bineînţeles, se face. Camera 16... 

— ştiu. 

Whelby îl întrerupse brusc. Se retrăsese în carapacea sa, o reacţie care îl intrigă 
pe Harrington. Mergeau încet pe străzile aglomerate, pline de arabi. Translatori, care 
îşi cîştigau existenţa ca ghizi turistici, se uitau lung la Whelby. 

— Veţi fi uşor de remarcat, îl preveni Harrington. Un străin de departe... 
genunchii dumneavoastră nu sunt bronzaţi. Am făcut tot ce-am putut mai bine, 
dîndu-vă pantaloni lungi în loc de pantaloni scurţi. Dar chipul şi mîinile vă trădează. 
Sunt albe ca zăpada imaculată... 

Whelby adulmeca amestecul de mirosuri orientale - gunoaie care putrezeau în 
şanţuri, indefinitul miros al corpurilor orientale, bazarele. Le găsea reconfortante, 
familiare. Mese de piaţă abundînd în coliere de mărgele şi alte nimicuri îngustau 
străzile. O babilonie de glasuri care se certau în arabă. Harrington conducea jeep-ul cu 
mare îndemînare, strecurindu-se sprinten încoace şi încolo, alunecînd la cîţiva 
centimetri de cîte o cămilă. 

— Aceea este, clădirea din depărtare. O vedeţi? întrebă el. Bine. Acolo coboriţi. 
Mai aveţi douăzeci de minute pînă la întîlnire. Lui Jock îi plac oamenii care ajung la 
timp. 

— Mulţumesc că m-aţi adus... 

Whelby păşi pe trotuarul aglomerat, evitînd cu grijă şanţul fetid. Harrington nu îi 
mai aruncă nicio privire în timp ce se îndepărta cu maşina, iar Whelby se opri în faţa 
unei vitrine. Sticla era murdară, dar reflectarea era suficient de limpede pentru a 
funcţiona ca o oglindă, ca să vadă dacă era urmărit. 

O trăsură trasă de un cal opri lîngă trotuar. Vizitiul arab le arăta ceva 
pasagerilor săi, doi ofiţeri britanici. Bine bronzaţi, se gîndi Whelby, uitîndu-se ca din 
întîmplare peste umăr. Doi tipi în vîrstă. 


Exact tipii pe care i-ar fi folosit pentru a-l urmări. „Codiţa” ideală ar fi fost un 

arab. Dar n-ar fi folosit unul pentru el. Arabii nu l-ar fi putut urmări în interior la 
Shepheard's. În sinea sa, Whelby trecea prin două stări de spirit contradictorii. 

Era încîntat de atmosfera de haos zgomotos, străin, care îi aducea aminte de 
copilăria petrecută în India. Partea mereu atentă a creierului său înăbuşi sentimentul. 
Toate scuturile sale erau coborite, ca şi cum s-ar fi închis o fereastră. Oare trecuse de 
testul lui Harrington? La un fir de ac, se gîndi. Trăsurica se mişcă înainte, iar el o urmă 
la rîndul său. Ofițerii dinăuntru nu puteau vedea în spate, din cauza coşului ridicat. 

La picioarele scărilor care duceau la hotel, se opri ca să îşi şteargă sudoarea de 
pe frunte. Era foarte cald. Strada se vedea ca în ceaţă, din cauza căldurii. Cînd îşi puse 
batista în buzunar se uită la ceas. Cronometrarea era problema. 

Ventilatoarele aşezate deasupra capului se roteau, agitind aerul stătut. Urcă 
încet pe scară şi se opri pe un coridor pustiu, cercetîind numerele camerelor şi 
aşteptind să vadă dacă îl urmărea cineva. Cînd fu mulţumit, continuă să meargă pe 
coridorul liniştit şi bătu un ritm neregulat pe uşa camerei 24. 


În camera 16 sună telefonul. Un scoţian scund şi voinic, cu păr blond tuns scurt, 
îmbrăcat în uniformă de locotenent, ridică receptorul. Vocea îi era foarte repezită, cu 
accent scoţian şi un uşor mormăit. 

— Da? Cine este? 

— Harrington. Pachetul este pe cale de a vă fi adus. şi s-ar putea să existe 
bunuri stricate. O, am stat de vorbă cu noul tip. 

— şi? 

— Mă îngrijorează. l-am pus o întrebare, aşa, din senin. Cînd a răspuns s-a 
bîlbîit. De obicei, asta se întîmplă cînd îl descumpăneşti. Numai o dată a făcut aşa. 
Poate nu-i nimic în asta... 

— Mulţumesc de telefon. Ne vedem mai tîrziu. 

Bărbatul numit Jock Carson îşi puse mîinile pe masă şi privi afară pe fereastră. 
Poate nu-i nimic în asta... În traducere: clopote de alarmă ţipînd ca nişte bocete... 


Ca răspuns la bătaia lui Whelby în uşa camerei 24, aceasta se deschise imediat, 
iar un omuleţ într-un costum kaki şifonat îl introduse înăuntru pe englez. 

— Vlacek? murmură Whelby. Ţînţarii înţeapă destul de bine. 

— Malaria este o povară pe care Allah doreşte s-o purtăm, replică Vlacek. 

— N-am decit două minute la dispoziţie, zise Whelby iritat. Se uită prin cameră, 
observă mormanul de haine aruncate de pe pat şi privi ferestrele deschise. 

— Balconul, cred. Camera 16 este de cealaltă parte a hotelului, nu-i aşa? Eşti 
sigur? 


— Foarte sigur, dragă domnule. Da, să conversăm pe balcon. 

Vlacek, după nume un polonez din regiunea de sub stăpinire rusească, avea un 
chip slav tipic: pomeţi înalţi, nas şi maxilar proeminente. Totul la el era osos. Ochi 
căprui ca sticla. Miini cu degete lungi, descărnate, foarte puternice. Miinile unui 
sugrumător. 

Vorbea englezeşte cu mare grijă, încet, cu un accent greoi. Avea probleme cu 
litera „r”, iar vocea îi era moale. Îl urmă pe Whelby cu pantofii săi de pînză pe balcon, 
fără a face vreun zgomot, astfel că englezul tresări speriat cînd îl descoperi pe polonez 
lîngă el. După cîte o privire scurtă în ambele direcţii, Whelby începu să vorbească. 

— Londra m-a trims aici ca să-l aduc pe Lindsay înapoi. Se pare că este viu şi se 
află în lugoslavia. Se vorbeşte că o să-l scoată un Dakota de acolo. Probabil pînă aici, 
ca primă etapă a călătoriei sale de întoarcere la Londra... 

— Nu aici. Omuleţul clătină din cap şi îşi aprinse un trabuc. şi nu trebuie să 
ajungă viu la Londra. Aceasta este responsabilitatea mea. A dumitale este să vezi cum 
aterizează avionul la aeroportul Lydda. Asta-i în Palestina... 

— ştiu. Dar de ce Palestina? 

— Am nevoie să fie ţinut acolo cîteva zile. Asta-mi va da timp să-mi duc 
misiunea la îndeplinire. Două zile... 

— S-ar putea să fie dificil. Or să vrea să-l ducă degrabă acasă. Poate o să 
reuşesc să aranjez să fie la Lydda... dar două zile... 

— Spune-le că ai nevoie de ele pentru relaxarea de la început. lar Lindsay va fi 
obosit. Insită că are nevoie de odihnă înainte de a-şi încheia călătoria la Londra... 

— De ce Palestina? întrebă Whelby pentru a doua oară. 

Discuţia se transformase într-un duel verbal, în care fiecare încerca să preia 
controlul. Vlacek părea că nu răspunde deliberat la întrebări. Whelby se uită cu 
ostentaţie la ceas. Mai erau cinci minute. Carson putea să înceapă să-l caute. 

— În Palestina, explică Vlacek pe un ton încet şi monoton, mulţi soldaţi şi 
poliţişti englezi sunt împuşcaţi pe la spate de către evrei. Nu-i ca în Egipt. Palestina 
este un vulcan gata să erupă... Încă o crimă va fi pusă pe seama unei alte blasfemii 
evreieşti. Dacă e posibil, ne vom întîlni miine cu o oră mai tîrziu acolo. Dacă nu este 
posibil, cu o oră mai tîrziu poimîne, şi aşa mai departe... 

— Să presupunem că nu pot scăpa de ei... ceea ce este posibil... 

— Voi şti cînd vei părăsi Palestina. la legătura cu mine la hotelul Sharon din 
lerusalim. Camera 24 din nou... 

— Acum trebuie să plec. Chiar în acest moment... 

— Locotenentul Carson este un ofiţer cu grad înalt în Serviciul Secret... 

Whelby îl lăsă pe omuleţul liniştit pe balcon, privind în depărtare, în timp ce 
fuma trabucul strîns între dinţii pătaţi de tutun. Se gîndi că Vlacek era unul dintre 


oamenii cei mai siniştri pe care îi întîlnise vreodată şi încercă să-şi aducă aminte ce îi 

sugera. 
Deschisese uşa şi aruncase o privire pe coridorul încă pustiu, cînd îşi aduse 
aminte. Ochii aceia ca sticla. O şopinlă. 


Whelby se opri pe coridor înainte de a se îndrepta spre camera 16. Avea două 
minute de pierdut înainte de întîlnirea sa cu Carson. Două minute pentru a-şi recîştiga 
ţinuta normală. 

La Londra, după întîlnirea sa cu Browne, totul fusese făcut în mare grabă. lar 
graba era periculoasă. Apelul telefonic urgent dintr-o cabină telefonică, pentru 
Savitsky. Efortul de a-i transmite rusului, într-un limbaj care suna nevinovat, 
neaşteptata întorsătură de evenimente condusă de Browne. Instrucţiunile lui Savitsky 
de a se întîlni la Beryl's „... pentru a vedea ce mai face biata fată. La ora opt îţi 
convine?” 

Doamne, repede s-au mai mişcat la Moscova! Mesajul lui Savitsky i-a alertat pe 
toţi. Dar reuşiseră - Whelby le dăduse note maxime pentru încercări. | se alăturase lui 
Savitsky la micul dejun, la hotelul Strand Palace, aproape de fluviu. Nu era nevoie de 
cupoane de mîncare, slavă Domnului. 

— Am introdus un om în acelaşi hotel din Cairo în care te vei întîlni cu legătura 
dumitale britanică, îi spusese Savitsky. 

Rusul, îmbrăcat ca un om de afaceri britanic, găsise pînă şi o masă într-un colţ 
unde nu puteau fi văzuţi de ceilalţi oameni din restaurant. Era bun în ce privea 
detaliile neînsemnate. 

— Numele lui este Vlacek, continuase Savitsky. Te va aştepta în camera 24 pînă 
vei sosi. Zile întregi dacă este necesar. Va trăi în acea cameră. Parola este... 

În anumite momente ale discuţiei lor grăbite, Savitsky fusese confuz. Atunci 
englezul pusese aceasta pe seama grabei nebuneşti, aproape de panică, a întregii 
operaţiuni. 

— Cine este Vlacek? Lucrează clandestin? întrebase Whelby. 

— Slavă Domnului, nu! Savitsky fusese şocat. Este un polonez, folosit într-o 
anumită măsură de către britanici, împreună cu o unitate de propagandă. Poate umbla 
liniştit pe străzile din Cairo. Doar să nu fiţi văzuţi împreună în public, asta-i tot... 

Acum, stînd pe coridor în hotel, Whelby se întrebă care era statutul real al lui 
Vlacek. Acesta vorbise, deşi subtil, ca şi cum ar fi fost superiorul lui Whelby. Prin 
mintea englezului trecu bănuiala neplăcută că tocmai discutase cu un călău 
profesionist. 


Harrington fusese comic, deschis şi afabil. Jock Carson era aspru, atent şi mereu 


în gardă. Nu îşi strinseră mîinile. El închise uşa şi arătă spre un scaun de o parte a unei 

mese cu tăblie de sticlă. În timp ce soldatul scoţian ocolea masa pentru a se aşeza în 
scaunul din partea opusă lui, Whelby îl cercetă. 

În primul rînd, cele două însemne de locotenent plin de pe fiecare umăr. Arătau 
ca noi, abia scoase din magazie. Erau bine întreţinute, ca şi chipul cu nas coroiat şi 
ochii peste care cădeau pleoapele grele. Carson nu risipea vorbele. 

— Ne aşteptăm ca - dacă vor Dumnezeu şi vremea - să vi-l aducem pe 
locotenent-colonelul de aviaţie Lindsay în Cairo, pentru a-l putea escorta acasă într-o 
săptămînă sau două. Dumneavoastră nu aţi fost, desigur, niciodată aici. Lista 
pasagerilor care au călătorit cu avionul Liberator care v-a adus de la Londra arată 
numai numele a unsprezece pasageri. Veţi fi foarte discret şi veţi aştepta... 

— Staţi un moment, locotenente. Am ceva de spus în privinţa felului în care este 
abordată treaba asta. Apreciez discreţia dumneavoastră. Dar pot întreba care este 
ruta propusă pe care va trebui să călătorească Lindsay pentru a ajunge la Cairo? 

— Propusă? 

Pronunţarea scoțiană a sunetului r deveni şi mai evidentă. Whelby simţea că în 
corpul acela voinic se afla puterea şi masivitatea unei locomotive. Se luptau pentru 
supremație, desigur. Prima întîlnire - ciocnirea - era întotdeauna cea vitală. Ea 
stabilea modelul de autoritate de la care nu se va mai devia. 

— Acesta este cuvîntul pe care l-am folosit, spuse Whelby liniştit. 

— Noi fixăm ruta. Noi fixăm şi timpul. Noi livrăm marfa. Dumneavoastră o să-l 
escortaţi înapoi la Londra. 

— De cît timp au fost aranjate aceste detalii? De cîteva ore? Zile? 

— Zile. 

Carson se opri aici. Îşi strînse mîinile din nou una în cealaltă, aşezîndu-se 
nemişcat, privindu-l cu ochii săi albaştri pe bărbatul din faţa sa. 

— lar ruta? insistă Whelby. 

— Din lugoslavia la Benghazi, prin Libia. Dakota va ateriza la aeroportul Benina. 
E izolat, în deşert. Se va realimenta cu combustibil. Apoi va porni spre aeroportul 
Cairo-Vest... 

— Nu! Tonul lui Whelby era tăios, inflexibil. Aranjamentul este cunoscut de 
cîteva zile, astfel încît se poate să fi existat vreo scurgere. De la Benina vreau să fie 
transportat la Lydda, în Palestina. Voi fi acolo ca să îl întîmpin. Tipul va fi probabil 
extenuat după tot ce-a pătimit, plus zborul. Îi vor face bine vreo două zile într-un loc 
neaşteptat, undeva în lerusalim. Schimbarea de rută va contracara orice scurgere. 
Londrei nu-i place prea mult cum staţi cu securitatea pe-aici... 

— Biata Londră... 

— Ar putea trimite pe altcineva care să fluture un topor. Un cuvînt pentru cei 


înţelepţi. Numai între noi doi. Lydda. De acord? 

Carson stătea de parcă era cioplit din mahon. Era incredibil cît de nemişcat 
putea rămîne pentru lungi perioade. Whelby avu grijă să nu mai adauge nimic. Simţea 
cum scoţianul cîntărea argumentele pro şi contra. Whelby ştia că argumentul său avea 
o logică destul de greu de respins. Avusese grijă să nu pară ameninţător... doar cineva 
care constată cum stau lucrurile, cu un ton aproape plin de înţelegere. știi; cum stau 
lucrurile, nu eu fac regulile. Un cuvint pentru înţelepţi... 

— Lydda să fie, anunţă Carson în cele din urmă. Ne place ca musafirii noştri să 
fie mulţumiţi. Bănuiala mea - care va trebui verificată - este că veţi zbura la Lydda 
mîine la aceeaşi oră. Asta nu vă spune nimic despre momentul în care va ateriza 
Lindsay. Cinstit să fiu, nici eu nu ştiu încă. O noapte la Grey Pillars pentru 
dumneavoastră... 

Grey Pillars era denumirea locală a Marelui Cartier General din Orientul Mijlociu. 
Era un cartier rezidenţial izolat de restul oraşului prin garduri de sîrmă ghimpată. 
Carson se ridică în spatele biroului său, ca şi cum întîlnirea s-ar fi terminat. Rămînînd 
în scaunul său, Whelby îşi încrucişă picioarele din nou. 

— Mi-ar conveni mai mult o cameră aici, dacă este disponibilă. N-am venit pînă 
aici ca să fiu închis într-un lagăr de prizonieri de război. Am libertatea de a-mi lua 
singur hotărîrile... 

Era o afirmaţie, nu o întrebare. Exprimată în acelaşi mod liniştit şi degajat. 
Carson îşi închise ochii pe jumătate, aranjindu-şi tocul pistolului şi cureaua. 

— Daţi-mi un motiv. Aşa, ca să ştiu. 

— Securitatea. Adversarii ţin probabil Grey Pillars sub supraveghere. Aici sunt 
anonim, cît de anonim pot fi. Fără paznici, vă rog. Îmi pot purta singur de grijă. 

— De acord! şi puteţi avea camera aceasta. Maiorul Harrington va ţine legătura 
cu dumneavoastră. Întîmplător, zborul dumneavoastră spre Lydda va porni de la 
aeroportul Heliopolis, nu de la Cairo Vest. Veţi urca iarăşi într-un avion yankeu. 

— Din acelaşi motiv... listele cu pasageri? 

— Învăţaţi repede. Cei de la RAF, pur şi simplu, nu vă vor transporta deasupra 
peninsulei Sinai fără să aibă un nume. Cea mai apropiată rudă în caz de prăbuşire şi 
toate chestiile astea birocratice. Yankeii nu umplu prea des pînă la refuz un aparat, că 
veni vorba. 

Carson îşi puse şapca înaltă. Schiţă un salut încet, ţinînd mîna ridicată mai mult 
decit era în regulament şi, privindu-l din nou pe Whelby cu atenţie, merse la uşă şi mai 
spuse doar un lucru. 

— O să vă înregistrez eu aici, cînd ies. Nu e nevoie să vă apropiaţi de recepţie. 
Nu existaţi... 


— Lydda! în biroul său de la etajul al doilea, la Grey Pillars, Harrington explodă. 

Palestina e un cîmp minat! Nu-mi place deloc treaba asta... 

— Fă-o... 

Carson stătea în picioare şi privea pe fereastră la grădina însorită de dedesubt, 
peste balustradele din fier forjat şi strada liniştită cu rînduri de copaci. Putea vedea 
punctul de control prin care trebuia să treacă oricine înainte de a pătrunde în lăcaşul 
sacru. 

— Ultimul mesaj radio de la Len Reader... spune-mi, te rog, din nou ce spunea... 

— Pe scurt, avem un punct de referinţă pe hartă, unde trebuie să aterizeze 
Dakota în Bosnia. Semnalele de identificare convenite înainte de aterizarea avionului... 
căci friţii aprind deseori focuri ce marchează o pistă falsă. E un schimb ciudat - o 
cantitate de arme şi muniții în locul lui Lindsay. Cei de sus au spus că e-n regulă. 
Următorul mesaj al lui Reader este lumina verde. 

— şi unde se află avionul Dakota? 

— Aşteaptă la aeroportul Benina, cu încărcătura deja la bord. Pilotul are 
instrucţiuni să revină la Cairo Vest după aceea. 

— ştiu c-ai încercat, Harrington. Am spus Lydda şi Lydda va rămîne. Anunţă 
pilotul care îi sunt noile instrucţiuni. 

— Aşa am să fac. Harrington ezită. Ce-ai făcut cu Tim Whelby? O, şi cînd ajunge 
aici... 

— Nu ajunge aici. Stă în camera 16 la Shepheard's. Aşa a vrut. 

— Doamne, ce tip ciudat. Ar trebui să fie aici... 

— ştiu. Carson se întoarse de la fereastră, în timp ce o suflare de briză - 
Dumnezeu ştie de unde - flutură grelele perdele de pînză. Pe de altă parte, poate că 
este o idee bună ca el să nu pătrundă în sistemul nervos central. Am doi oameni care 
ştiu cum arată, căci i-au observat sosirea dintr-o trăsurică, postați astfel încît pot 
vedea dacă părăseşte hotelul. 

— Care-i ideea? Poate părăseşte hotelul ca să arunce o privire deliciilor din 
Cairo sau face o vizită dansatoarelor din buric... 

— O să fie urmărit peste tot. A spus că vrea să rămînă sub acoperire. 
Comportarea lui a fost foarte logică. Să vedem dacă rămîne în tiparul pe care şi l-a 
ales pentru sine... 

— Tot nu mi-ai spus ce crezi cu adevărat despre el, comentă Harrington. 

Carson se opri, cu mîna pe clanţa uşii. Trăsăturile sale impasibile, erudite 
îngheţară într-o încruntătură concentrată. Îi plăcea să se gîndească bine la ce va 
spune înainte de a răspunde. 

— Nu m-aş duce cu el în junglă, zise el şi părăsi camera. 

Capitolul 38 


În dimineaţa următoare, la ora opt fix, Whelby bătu din nou la uşa camerei 24. 
Cu o oră mai tîrziu decit în ziua precedentă. Uşa fu deschisă din nou de omuleţul osos. 
Whelby se gîndi că acesta arăta şi mai scheletic decit la ultima sa vizită. Poate 
posteşte, se gîndi el răutăcios. 

— Ai veşti noi? întrebă Vlacek de îndată ce se aflară pe balcon. 

— Am reuşit să obţin aterizarea pe aeroportul Lydda, Dumnezeu ştie cum... 

— Cînd ajunge? 

— Nu ştiu. Îl vrei cumva împachetat şi legat cu fundă roz? 

— Fundă roz? Vlacek vorbea în continuare în acelaşi ton calm şi egal, dar 
următoarele sale cuvinte îl făcură pe Whelby să îl treacă fiorii. Presupun că aceasta nu 
este o glumă... Amîndoi suntem angajaţi într-o treabă serioasă. Care este ruta? 

— Din Iugoslavia la aerodromul Benina de lîngă Benghazi, apoi la Lydda, după 
plinul de combustibil la Benina. 

— Deci vei ajunge la Lydda? 

— Probabil că în cursul zile de miine. De la aeroporul Heliopolis. 

— Atunci du-te la lerusalim ca să mă aştepţi. Hotelul Sharon. Eu voi fi... 

— În camera 24! îmi pot aminti un fapt atît de simplu. 

Îşi aruncau unul altuia întrebări şi răspunsuri ca la ping-pong, fără ca vreunul să 
îl placă pe celălalt şi dorind amîndoi ca întîlnirea să fie cît mai scurtă. Whelby îşi băgă 
mîinile în buzunarele tunicii, cu degetele mari strînse în pumn. Nu-l privi pe omuleţ cît 
rosti afirmaţia, neluînd în seamă întreruperile. 

— Pînă acum am făcut tot ce am putut. Harrington poate trece oricînd să mă 
vadă, aşa că te rog să mă asculţi. Nu pot garanta că voi şti precis cînd soseşte Lindsay 
şi, după cît timp va fi plecarea noastră... 

— Am Spus două zile. 

Vlacek nu prea părea că ascultă. În mîna stîngă ţinea o ceaşcă de cafea 
turcească, împodobită cu verde; în dreapta, unul dintre trabucurile sale care miroseau 
îngrozitor. Bea alternativ din cafea şi trăgea din trabuc, privind în depărtare cu ochii 
săi căprui ca de sticlă. 

— O să fac tot ce pot. 

— Două zile sunt esenţiale. 

Whelby nu răspunse. Îşi încreţi deliberat nasul, pentru a-şi arăta neplăcerea 
provocată de miros. Nu avu niciun efect asupra lui Vlacek. Acesta făcea mare 

economie de efort, observă Whelby. Decise să pornească ofensiva şi să încheie 
întîlnirea. 

— Poţi ajunge la Lydda la timp? Chiar dacă eu zbor miine acolo... 

— Desigur... 

— Atunci aşa rămîne. Trebuie să mă întorc în cameră. Nu-mi place în mod 
deosebit aranjamentul acesta de a ne întiîlni în acelaşi hotel. 

— Sunt o persoană foarte populară la Cairo... 

— Nu şi cu mine. Acum am plecat... 

— Două zile, domnule Standish. 

Whelby părăsi camera cu aceeaşi precauţie ca în ziua precedentă. Mergînd 
repede pe coridor şi dînd colţul spre camera sa, avu un şoc neplăcut. În afara uşii sale 
se afla Harrington, care tocmai ridicase mîna pentru a bate în tăblia ei. 

— A, aici sunteţi... Maiorul omise cu grijă să rostească vreun nume, în timp ce 
Whelby băgă cheia în broască, descuie şi îi făcu semn să i-o ia înainte. Cînd acesta 
închise uşa, Harrington adulmecă şi făcu o faţă lungă. 

— Miros de trabuc ieftin... mucegăit ar fi un cuvint mai bun. Cred c-aţi avut 
însoțitori nu prea plăcuţi. Nu-i aşa? 

— Holul de la parter are tot felul de mirosuri dulcege orientale... 

Acest scurt schimb de cuvinte vesel şi pătrunzător îl alarmă pe Whelby. 
Harrington era un interogator profesionist. Recunoştea stilul. Întrebarea pusă 
întîmplător. Lăsată să plutească în aer. Apoi tăcerea care îi inocula suspectului o 
nevoie urgentă de a replica, de a spune ceva. 

— Luaţi loc, sugeră Whelby. Ceva de băut? Cafea? Ceva tare? 

Harrington alese scaunul cu spătar tare de lingă masa cu tăblie de sticlă, 
obligîndu-l pe Whelby să se aşeze pe celălalt, astfel încît se aflau faţă în faţă. Ca într-o 
şedinţă de interogatoriu. 

— Nimic, mulţumesc, spuse Harrington afabil. Soarele e sus pe cer, iar eu nu 
beau niciodată înainte ca ceasul să bată de douăsprezece. Dar se pare că pentru 
dumneavoastră bate... 

Se opri în timp ce Whelby se aşeză încet în faţa sa. În discuţie sunase ceva rău 
prevestitor. Oare Harrington să fi aflat despre Vlacek? şi oare cît de „persona grata” 
era omuleţul acela în Cairo? Cu un efort de voinţă, Whelby îşi reprimă neliniştea. Un 
anchetator de primă mînă îl determina pe suspect să se distrugă singur, cu propriile 
sale nelinişti. Aşteptă fără a spune nimic. 

— La Heliopolis, la amiază, continuă Harrington în cele din urmă. Avionul 
decolează pentru Lydda. Am rezolvat-o cu yankeii. O să vă conduc acolo, să vă 
îndrum. Apoi totul depinde de dumneavoastră. Povestea de acoperire este că sunteţi 


un prieten de-al meu care este în permisie de odihnă. Extenuat de prea multă muncă. 

Arătaţi destul de palid, dacă mă gîndesc bine. Vă doboară? Responsabilitatea, vreau 
să spun... 

— O să mă descurc. Care va fi ocupaţia mea? Yankeii sunt tipi foarte sociabili... 

— Administrator, replică Harrington prompt. Acoperă o mulţime de nimicuri. Dar 
o să fiţi pasager clandestin. Nimeni n-o să vă întrebe de identitate. Eraţi în hol cînd am 
sosit eu? 

Metoda era destul de diabolică, se gîndi Whelby. Tocmai cînd crezi că a 
renunţat se întoarce biziind la ţintă. Oare să se înfurie? Hotărî că nu. Îşi întinse ambele 
braţe şi îşi înăbuşi un căscat. 

— Stăm pe-aici pînă la prînz? întrebă el. 

— Dumneavoastră bineînţeles că da. Am fost foarte ocupat de cînd aţi venit ieri. 
Cel mai bun informator al meu pune în legătură furtul a trei puşti automate şi a trei 
încărcătoare de la un depozit al armatei din Tel-el-Kebir cu o viitoare tentativă de 
asasinare a lui Lindsay... 

Whelby tresări uimit. Lăsă ca reacţia sa să fie vizibilă. lar ochii însoţitorului său 
nu îi părăsiră faţa. Inexpresiv. Aşa acţionase Harrington. Expresia feţei şi tonul vocii 
fuseseră lipsite de expresie. 

— Unde-i Tel-el-Kebir? întrebă Whelby. 

— Bună întrebare. Este depozitul artileriei britanice. E aici în Egipt, la jumătatea 
drumului pe Canal între Cairo şi Ismailia. 

— Deci ei încă mai cred că se îndreaptă încoace. Dacă informaţia dumitale este 
corectă. Scuză-mă, dar e destul de greu de crezut. 

— informatorul acesta - clandestin, desigur - nu s-a înşelat niciodată. 

Harrington îl cercetă pe Whelby, care trăgea de un buton cusut neglijent la 
manşeta sa. Nu-i păsa niciodată prea mult de haine. Whelby rămase tăcut din nou, 
refuzînd să sară în golul tentant. 

— Aştept să puneţi întrebarea evidentă, aceea pe care oricine în situaţia 
dumneavoastră ar fi pus-o imediat, remarcă Harrington. 

Presiunea creştea. Harrington începuse în stilul ştiu că nu te superi că pun 
întrebarea asta, bătrine. Punea deschis în discuţie situaţia lui Whelby. Totuşi, o 
izbucnire temperamentală ar fi fost lipsită de înţelepciune. 

— şi ce întrebare ar putea fi aceea? vru să afle Whelby. 

— Cine se află în spatele tentativei de asasinat... 

— Fără îndoială că nemţii, presupun... Whelby arăta surprins de întorsătura pe 
care o luase discuţia. Asta, dacă se ia în consideraţie zvonul. Cred că trebuie să-mi 
acorzi dreptul de a fi rezervat în această privinţă. 

— Rezervaţi-vă un loc la Operă. Nu sunt nemţii, iar sursa mea este foarte 


demnă de încredere. Să acceptăm asta şi să pornim de la ea, da? Se şopteşte că ruşii 

sunt cei care nu vor ca Lindsay să ajungă acasă. 


Avionul american decolă de la Heliopolis exact la prînz. Punîndu-şi palma în 
dreptul ochilor, împotriva luminii orbitoare a soarelui, Harrington îl urmări cum dispare 
înspre peninsula Sinai, lăsînd o dîră murdară în spate. 

Dintr-o clădire din spatele său ieşi, cu pasul său încet, să i se alăture, Carson 
care purta o pereche de ochelari de soare. Stătură împreună un moment, într-o tăcere 
stînjenitoare. 

— Ce crezi? întrebă Carson. 

Îşi scoase ochelarii, îi strînse şi îi puse într-un etui. Mişcările îi erau grijulii şi 
precise. 

— E ceva ciudat cu el, aş putea să jur, replică Harrington. 

— Dovedeşte-o. 

— Nu pot. Cunoşti pe cineva care fumează ţigări de foi ieftine, poate chiar 
trabucuri? Cu un miros ca balega de cămilă? 

— Nu. De ce? 

— Purta mirosul ăsta cu el cînd l-am întîlnit la Shepheard's. Rezistă doar puţin 
timp şi apare dacă stai aproape... repet, aproape... de cineva care fumează aşa ceva. 
Dar dădea impresia că n-a vorbit cu nimeni. şi ştie să pareze întrebările importante... 

— E de aşteptat, dacă iei în consideraţie de unde vine. 

Stăteau sub soarele de amiază, fără a fi conştienţi că îi ardea. Stătuseră acolo 
atit timp. Acum erau în aşteptare şi amîndoi o ştiau. Războiul se îndepărtase de ei 
foarte mult. Mareea dispăruse şi nu se va mai întoarce niciodată. 

Dar încă mai existau fire subţiri care îi legau de Balcani. De Grecia. De 
lugoslavia. Mai rămaseră cîtva timp în soare, deoarece astfel puteau vorbi liniştiţi în 
taină. 

— Am un sentiment ciudat, spuse Harrington. Un presentiment foarte puternic 
că avem de-a face cu ceva teribil de important., aici, în palmele noastre. Comandorul 
ăsta de aviaţie, Lindsay. Trebuie să-l scoatem viu de-aici. Mi-e îngrozitor de teamă... 

Era o remarcă atît de puţin caracteristică pentru Harrington, încît Carson se uită 
lung la el. Harrington încă mai privea cerul pe care dispăruse avionul, ca şi cum ar fi 
dat orice să fie la bord. 

— Cu cine ai luat legătura în lerusalim? întrebă Carson. 

— Cu sergentul Terry Mulligan, de la poliţia palestiniană. O să-l întîmpine pe 
acest Standish la avionul de Lydda. Îţi aduci aminte de el? 

— Tare ca un nuc bătrîn. N-ar avea încredere nici în bunica lui. Dar de ce poliţia 
palestiniană în loc de armată? întrebă Carson. 


— E obişnuit cu intrigile... cu prinderea ticăloşilor. 

— Asta e un bun motiv? 

— Dacă avem de-a face cu Standish, aş spune că da. Miroase a intrigă... La fel 
de tare ca fumul acela de trabuc ieftin. Mulligan va repera mirosul ăla de îndată ce va 
pune Standish piciorul jos din avion. 


La bordul avionului nu erau mai mult de o jumătate de duzină de pasageri. Cînd 
decolară de la Heliopolis, ocupau cu toţii locuri izolate. Whelby şedea lîngă o fereastră, 
privind ocrul puternic al deşertului Sinai, plat ca şi proverbiala masă de biliard. În 
depărtare se ridicau munţi ca nişte conuri de cenuşă neagră, tremurind în aerul 
fierbinte. Îşi dădu seama că se oprise cineva lîngă scaunul gol de lîngă el. Privi în sus 
precaut 

— Spuneţi-mi să nu stau aici, dacă vreţi să fiţi singur, dar îmi place să am 
companie cînd zbor... 

— Vă rog să luaţi loc. şi eu mă simt singur. 

Măcar o dată, Whelby nu se prefăcea. Întotdeauna îi plăcuseră femeile, se 
înţelegea bine cu ele. Ea era o americancă de vreo treizeci de ani, cu o siluetă bine 
făcută, înfăşurată strîns în costumu-i tropical din două piese. 

— Daţi-mi voie... 

În cel mai natural mod, el se aplecă şi o ajută să îşi închidă centura de 
siguranţă. Ea se relaxă şi îl urmări cu marii ei ochi cenușii, iar chipurile lor erau foarte 
apropiate. Spre amuzamentul ei, el îi luă cu blîndeţe mîinile înguste cu degete lungi şi 
le strînse una de cealaltă. 

— Aşa. V-aţi relaxat? 

— Foarte bine. Mulţumesc. Sunt Linda Climber. De la Ambasada Americană, în 
vacanţă... 

— Peter Standish. şi eu sunt în vacanţă... 

Îşi strînseră mîinile. Ea şi le strînse intenţionat pe ale ei din nou, după aceea. 
Părul ei era închis la culoare şi îi ajungea pînă la umeri. Whelby era sigur că ea trecuse 
pe la coafor înainte de a se sui în avion. Avea sprincene groase şi dese, nu din acelea 
pensate, oribile. Avea un nas lung şi drept, o gură mare, cu buze pline, şi o bărbie 
fermă. Stătea liniştită în timp ce el o cerceta cu o jumătate de zimbet şi cu ceva timid 
în comportare. 

— Mă vei recunoaşte, spuse ea şi zîimbi, fără să îşi deschidă buzele. Dacă te 
întrebi de ce sunt singură, atunci să ştii că soţul meu a trebuit să plece undeva. Nu 
cumva cunoşti un hotel liniştit în lerusalim? 

— Da, s-ar putea. Hotelul Sharon. Dar din moment ce n... n-am... s... stat acolo, 
trebuie să-l verificăm mai întîi. Un prieten mi-a vorbit despre el. Nu te poţi baza 


întotdeauna pe prieteni. Hotelurile pot deveni mai proaste sau mai bune... 

— Dar nu te deranjează... 

— Am un transport oficial care mă aşteaptă la aeroportul Lydda. Pentru mine ar 
fi o plăcere să putem călători împreună... 

Whelby avea un anumit fel de-a fi cu femeile. Acasă, ceilalţi bărbaţi invidiau 
acest har, dar nu le atrăgea ura, probabil pentru că nu păruse niciodată un vînător de 
femei. Cu modestia sa, calmul său şi timiditatea sa, acestea îi cădeau în braţe. lar 
acesta era primul pas spre pat. 

La prima vedere nu prea îi stătea în caracter să se amestece cu străini în timpul 
misiunilor sale. Ceea ce făcuse fusese parţial un capriciu - Linda Climber era o femeie 
atrăgătoare cu picioare care în mod normal ar fi făcut mintea unui bărbat să o ia în 
altă direcţie. Dar ea era şi o acoperire excelentă. 

Dacă ar putea-o instala decent la hotelul Sharon, ar avea un motiv excelent 
pentru a vizita locul atunci cînd avea să vină să îl contacteze pe Vlacek. De asemenea, 
l-ar neutraliza pe sergentul Mulligan - ce nume îngrozitor - în drumul de la Lydda la 
lerusalim. 

— Să schimbăm locurile, spuse el mai tîrziu, ca să poţi privi pe fereastră. Ai ce 
vedea... 

Mîna ei surprinzător de rece o atinse pe a lui în timp ce el stătea pe interval, 
pentru a schimba locurile. Ea privi pe fereastră, iar el se aplecă pentru a vedea şi el. 
Alesese bine momentul. 

— Priveşte linia aceea despărţitoare, cu deşertul arid, ocru la culoare, pe 
această parte, şi cu nesfirşita oază verde care urmează în partea cealaltă... 

— E dreaptă de parcă ar fi fost trasă cu linia. 

— Egiptul şi deşertul Sinai pe partea aceasta. Pe cealaltă - Palestina, cîmpiile 
cultivate de evrei. 

— Sunt două lumi diferite, Peter. Străine una de cealaltă? 

Remarca îi reveni în minte după ce aterizaseră. Sunt dovă lumi diferite... 
Străine una de cealaltă. Ca cele două lumi străine una de cealaltă pe care le avea el în 
cap. Întotdeauna separate una de cealaltă. Zîmbi în timp ce ea spuse ceva, roşie de 
plăcere. 

Pînă în momentul în care trebuia să aterizeze la Lydda, el ştiu că ea era gata 
pentru o aventură. Nu făcuse nimic special ca s-o îndemne la aşa ceva. Era o relaţie 
care nu i-ar fi reuşit mai tînărului comandor de aviaţie Lindsay. 


Nu îl plăcu pe sergentul Mulligan de cum îl văzu, dar avu grijă să ascundă 
aceasta. Mulligan, un bărbat înalt, spilcuit, de vreo treizeci de ani, cu un păr tuns 
foarte scurt, avu aceeaşi reacţie, dar nu aceeaşi prezență de spirit. 


— Cu mine este o doamnă americană, doamna Climber. Vreau să văd cum se 

instalează într-un hotel din lerusalim. 

— Cine este? Domnule... veni răspunsul ca şi cum Mulligan se gîndise mai tîrziu 
la aceasta. Securitatea de aici este foarte fermă. 

— O să-mi asum întreaga responsabilitate, sergent. Cunoşti hotelul Sharon? 
Probabil va dori să fie lăsată acolo, pentru a vedea locul... 

Făcu să sune ca şi cum sugestia ar fi venit de la Linda. Aşteptară în soarele 
fierbinte ca să coboare din avion. Aeroportul Lydda era doar cu puţin mai mare decit 
un aerodrom, cu iarbă tunsă scurt - ca părul sergentului Mulligan. 

— Este de la Ambasada Americană din Cairo, murmură Whelby. Nimic de care 
să fii îngrijorat. 

— Dacă spuneţi dumneavoastră... 

Dezaprobarea întregii afaceri era manifestată în vocea şi purtarea lui Mulligan. 
Fu politicos cînd fu prezentat, apoi îi conduse spre o maşină blindată parcată aproape 
de o clădire. Pe sub sprîncenele închise la culoare şi stufoase, ochii săi alergau încoace 
şi încolo şi îşi apropiase o mîna de tocul pistolului din partea dreaptă. Whelby observă 
că acesta era deschis acum. 

— Vom merge în chestia asta? strigă Whelby. 

— Cred că glumeşti, spuse Linda Climber. O să-mi agăţ ciorapii. 

Mulligan se opri la adăpostul maşinii blindate, în spaţiul îngust dintre aceasta şi 
clădire. Îşi ţinu predica în fraze scurte, tăioase. Un soldat britanic aşezat în spatele 
tabloului de bord se uită în jos la ei, cu un chip îngheţat. 

— Maşina asta blindată este o bună prezentare a ceea ce vă aşteaptă, începu 
Mulligan. Se întîmplă cumva că, atunci cînd zburaţi, să vedeţi linia dreaptă cu deşertul 
pe-o parte şi cîmpurile pe cealaltă? 

— Da... răspunse Whelby pe un ton plictisit. 

— Ascultaţi-mă amîndoi. S-ar putea ca asta să vă salveze vieţile. La sud de linia 
aceea este Egiptul, în stare de pace, acum că Monty îi stă lui Rommel în spate. La nord 
- aici unde ne aflăm noi - suntem în stare de război. Nu vă apucaţi să vă plimbaţi pe- 
aici pe cont propriu. lar dacă ieşiţi, evitaţi străzile lăturalnice. 

— Chiar este necesar, sergent? o sperii pe doamna. 

— Încerc s-o sperii cît mai tare... Sergentul îl privi pe Whelby cu neplăcere 
făţişă. Am avut douăzeci şi patru de oameni în pluton. Remarcaţi, vă rog, timpul 
trecut. În ultimele trei săptămîni, trei dintre ei au fost ucişi de porcii ăia asasini ai 
rezistenţei evreieşti. Împuşcaţi în spate. N-au avut nici măcar o şansă. Sunt mai răi 
decît nemţii... cel puţin, e; poartă uniformă şi luptă pe faţă. 

Arătă spre o maşină de protocol cu perdelele trase peste ferestre, parcată la 
umbră. 


— Dar maşina blindată? se interesă Whelby. 

şoferul pornise motorul. Plăcile metalice de protecţie vibrară. 

— Băiatul ăsta va deschide drumul. Noi o să-l urmăm la o sută de metri 
depărtare. Dacă evreii au pus vreo mină, atunci el încasează explozia. Spuneţi-i 
mulţumesc caporalului Wilson de-acolo de sus... 

În vocea şi purtarea lui Mulligan se simţea ostilitatea făţişă acum. Whelby îşi 
strînse buzele pungă, grijuliu să nu se uite la Wilson. Sergentul îi conduse la maşina de 
protocol, apoi se întoarse spre Linda Climber, vorbind cu un glas dulce şi politicos. 

— Voi lua eu valiza dumneavoastră. Suiţi-vă şi simţiţi-vă comod. O să fie totul 
bine. Nu suntem departe de Ierusalim... 

Ţinu deschisă uşa din spate, o apucă de cot cu mîna dreaptă, pentru a o ajuta 
să se urce, ignorîndu-l pe Whelby. Ea se aplecă în faţă pe marginea scaunului şi zîmbi 
cu simpatie veritabilă. 

— Mulţumesc, sergent. Încep să înţeleg cît de greu poate să fie aici. Vă rog să-i 
mulţumiţi caporalului Wilson din partea mea, dacă nu este ridicol... 

— Îi place o doamnă atrăgătoare. Se va simţi bine... 


Drumul de la Lydda spre lerusalim urca, o serie de serpentine abrupte care îi 
ducea din ce în ce mai sus deasupra cîmpiei. O zonă ideală pentru ambuscade. 
Sergentul Mulligan conducea păstrînd o distanţă de mai bine de sută de metri de 
maşina blindată care urca în faţă. 

Maşina de protocol era un vehicul luxos, care avea mult loc în spate. De 
sergentul Mulligan îi despărţea un geam de sticlă ce fusese închis înainte de plecare, 
lăsîndu-i să discute liniştiţi. Linda Climber, în mod obişnuit vorbăreaţă, fu foarte tăcută 
în prima parte a călătoriei. Whelby o mai strînse o dată de mînă liniştitor, apoi avu 
grijă să nu mai spună nimic. Întotdeauna lăsa femeile să conducă. La început. 

Aproape că ajunseseră în virful urcuşului în zig-zag şi puteau simţi cum se 
netezeşte drumul, cînd Whelby se aplecă înainte şi trase în jos peretele de sticlă. 

— Poţi opri cam la o sută de metri depărtare de Sharon? Dă-mi cîteva momente 
ca să inspectez locul... 

— Cred că se poate aranja... 

— Monstrul ăla de fier ne va mai însoţi? 

— Caporalul Wilson ne va escorta pînă la lerusalim şi apoi îşi va vedea de 
drumul său. 

Tonul aspru şi privirea distantă pe care o aruncă Mulligan peste umăr înspre 
Whelby exprimau furia sa înăbuşită la menţionarea „mostrului aceluia”. Whelby 
închise geamul şi zimbi pentru sine. Mersese. Îl pusese la punct pe perspicacele 
Mulligan. 


— Cred că nu i-a plăcut ceea ce tocmai i-ai spus, remarcă Linda. 

— Nu stau prea bine cu exprimarea. Cred c-am făcut-o de oaie. Ce faci la 
ambasadă? Sau sunt prea indiscret? 

— Sunt asistenta unuia dintre funcţionarii oficiali. Sună foarte bine, dar, de fapt, 
doar dactilografiez, stenografiez scrisorile - sunt o stenografă bună - şi fac munţi şi 
munţi de dosare. Trebuie să fii un om important, dacă ţi se oferă atenţia şi protecţia 
asta... sau sunt indiscretă? 

— Da, eşti, spuse el degajat. Nu fi impresionată de primirea care mi s-a făcut. 
Sunt în vacanţă... cum spun americanii. Mi-au spus: „Fă-ne un serviciu, bătrîne, du la 
lerusalim hîrtiile astea. Sunt destul de importante. O să te transportăm noi de la 
Lydda.” Zîmbi modest. De fapt, sunt un nimeni... 

Minciuna fu rostită calm, convingător. Construise totul pe moment. Nu mai 
vorbiră pînă cînd ajunseră la lerusalim, iar „monstrul” caporalului Wilson o luă într-o 
direcţie diferită la o intersecţie. 


Whelby se întoarse acolo unde parcase Mulligan maşina, pe trotuar, la vreo 
cîteva sute de metri de hotelul Sharon. Deschise uşa dreaptă din faţă, aplecîndu-şi 
capul, verifică dacă peretele despărțitor era închis, izolînd spatele maşinii unde stătea 
Linda Climber, şi spuse încet sergentului Mulligan, care trebui să se aplece ca să audă. 

— Hotelul Sharon pare să fie destul de bun pentru ca doamna Climber să se 
stabilească acolo. O să mă cazez şi eu tot acolo. 

— Dar aveţi totul pregătit la cazarmă. 

— Care este exact locul pe care îl va supraveghea oricine mă urmăreşte. Am 
libertate de acţiune. Intenţionez să mă folosesc de ea. Locul ăsta îmi convine de 
minune - un hotel retras, sergent Mulligan. Nu sunt un amator. 

Adopta aceeaşi tactică pe care o folosise cu Jock Carson în Cairo, atunci cînd 
locotenentul încercase să-l închidă la Grey Pillars. Vorbi ca şi cum n-ar fi avut niciun 
rost să mai discute chestiunea. Mulligan mai făcu o încercare, vorbind cu voce 
coborită. 

— Chiar şi la un hotel mic va trebui să vă înregistraţi, să vă arătaţi paşaportul... 

— Călătoresc cu acte false... 

— lisuse, voi oamenii vă credeţi chiar Dumnezeu... 

— Hotărăşte-te care dintre oamenii aceştia sus-puşi vrei să fiu eu. Între timp, 
dă-mi un număr de telefon unde te pot contacta. Eu voi fi în camera 6 de la Sharon. 

Luă bucata de hîrtie împăturită pe care Mulligan, cu buzele strînse, mizgălise 
numărul de telefon, apoi deschise uşa din spate. Linda cobori pe caldarim, îşi netezi 
fusta şi se întoarse pentru a-şi lua valiza de la Mulligan. O mînă albă, cea a lui Whelby, 
apucă miînerul, dădu din cap spre sergent şi o luă de braţ. 


— Am verificat hotelul Sharon. Nu este chiar Waldorf, dar e curat, iar meniul 

pare comestibil. Traversară o stradă pavată. Erau foarte puţini oameni primprejur. 
Ajuns pe trotuarul opus, Whelby se opri şi arătă cu mîinile în depărtare. Uimitor, într- 
adevăr. Cînd eram mic, mi-au dat la şcoala de duminică nişte poze colorate ale 
vechiului lerusalim, ca nişte cărţi poştale mari pe care să le faci semne de carte. O 
poză în fiecare săptămînă. Locul acesta arată exact ca în pozele acelea... 

În 1943, lerusalimul încă mai avea o atmosferă biblică. Fiind aşezat într-o 
depresiune, era înconjurat de înălțimile a şapte coline. Avea o atmosferă înşelătoare 
de pace, de stabilitate de secole... 

— E copleşitor de frumos, zise Linda. Ţi-ai luat valiza cînd te-ai dus să verifici 
hotelul. Unde este? 

— În camera mea... Începu din nou să meargă. Ţi-am spus că sunt în vacanţă. 
Au rezervat camera 6 pentru mine şi păstrează camera 8 pentru tine. Alegerea este a 
ta. Dacă-ţi place, stai aici. Dacă nu, o să-ţi găsesc un alt loc. 

Hotelul Sharon era o veche clădire cu o faţadă lungă şi două etaje. Avea un 
acoperiş subţire de ţigle cîndva roşii, acum şterse pînă la culoarea teracotei. Patru 
trepte conduceau spre o verandă de lemn, despărțită de stradă printr-o balustradă, în 
care se aflau măsuţele împodobite cu feţe de masă roşii. Plante agăţătoare dese 
şerpuiau în ghivecele lor, îmbrăcînd pereţii şi intrînd prin ferestrele deschise. 

— E încîntător, zise Linda. 

— De tine depinde, răspunse Whelby. 

Era alegerea ei. 


Stînd ţeapăn la volanul maşinii de protocol parcate, Mulligan îi urmări cum 
urcau treptele. Ochii aruncară o privire în oglinda retrovizoare, iar mîinile i se 
îndreptară spre puşcă, atunci cînd auzi paşi apropiindu-se. Apoi se relaxă. Era tropăitul 
bocancilor armatei. Caporalul Wilson, cu un chip inexpresiv, ca de obicei, deschise uşa 
din dreapta faţă. Mulligan îi făcu semn să urce. 

— M-au reperat că mergeam în spate, sergent? întrebă Wilson. 

— Sunt destul de sigur că nu. Mă bucur să te văd întreg. 

— Ce se întîmplă? Sau n-ar trebui să întreb? 

— Cu cît ştii mai multe în privinţa asta, cu-atît mai bine, replică Mulligan. În 
special pentru că o să am nevoie de dumneata ca să mă sprijini. Unde ai parcat 
maşina blindată? 

— Pe o stradă laterală, la vreo cincizeci de metri depărtare. Nobby Clarke are 
grijă de ea pînă mă întorc. Credeam c-o să ne ducem omul pînă la cazarmă. 

— şi eu, Wilson, şi eu. Dar mi-am zis că are şi el creieri. Drăguţ tip. Înghite 
vocale şi trece peste cea mai mare parte din consoane. Acum s-a cazat - este propria 


lui expresie - la Sharon. Aşa c-o să am nevoie de vreo doi oameni în uniformă care să 

patruleze prin faţă. Asta o să-i facă ţinte pentru atacatorii evrei. Vreau ca maşina 
dumitale blindată, cu puşca Lewis şi toată garnitura, să stea pe o stradă laterală, ca 
să-mi acopere oamenii. O să-l sun pe colonelul Payne de îndată ce mă întorc, dar sunt 
sigur că va fi de acord. 

— Sigur, după ajutorul recent pe care l-aţi dat... 

— Deci al naibii domn Standish, care nu rosteşte vocalele şi prea puţin din 
consoane, va bloca şase din oamenii mei douăzeci şi patru de ore din douăzeci şi 
patru, şi mai mulţi din ai dumitale. Dacă s-ar fi dus la cazarmă, n-ar fi avut nevoie de 
pază suplimentară. Naiba să-l ia! 

— Dar cum rămîne cu fata? E o bucăţică bună. A plecat cu ea? 

— Cred că asta îl atrage să stea la Sharon. Mulligan îşi scoase şapca şi se 
scărpină în cap. ştii ceva, Wilson? Niciodată să nu presupui că-i adevărat ce-i mai 
evident. Chiar înainte de a mă întoarce, o să verific registrul hotelului... 


— Camerele noastre sunt una lîngă cealaltă, observă Linda, ţinînd cheia în 
mînă, fără a o băga în broască. Se uită dintr-o parte la Whelby. Camera 8 pentru mine, 
camera 6 pentru tine... 

— Ai auzit cum a descris Mulligan situaţia de aici. Am crezut c-o să te simţi 
mai... în siguranţă. 

El stătea în picioare, ţinînd ambele valize. A sa, pe care o luase de la recepţie, 
unde o lăsase atunci cînd vizitase mai înainte hotelul, precum şi pe a ei, pe care 
insistase să o ducă pe scările vechi. 

— Frumos din partea ta. Să aruncăm o privire. 

Descuind uşa, ea intră într-o cameră de modă veche, dar bine mobilată. O altă 
uşă ducea spre baie. Ea scoase un hohot şi îşi duse o mînă la gură. 

— Doamne, ia uită-te la pat... 

Acesta era foarte mare, cu bare de aramă peste care se aflau nişte ornamente 
mari în formă de ghindă. Ferestrele mari cît peretele erau deschise, dînd spre 
priveliştea îndepărtatului Munte al Măslinilor. Whelby îi puse valiza pe un scaun şi se 
opri lîngă ea. Ea aşteptă ca el să o atingă, dar el rămase distant, cu o expresie 
distantă pe chipul său palid. 

— Trebuie să predau hirtiile acelea, remarcă el, uitîndu-se la ceas. Poţi aştepta 
pînă la două şi să cobori după aceea ca să luăm prînzul? 

— Desigur. O să arunc o privire prin magazine... 

— Fii atentă pe unde mergi. La două, deci. şi ţine-ţi uşa încuiată tot timpul. 

— Da, sergent Mulligan... glumi ea. 

El închise uşa din exterior şi aşteptă pe coridor. Numai cînd o auzi cum încuie 


acţionă repede. Cu valiza în mînă, se îndreptă spre scară şi alergă uşor spre etajul 

următor. Camera 24 era la capătul unui coridor pustiu, care mirosea a podea proaspăt 
lustruită. 

Ca reacţie la bătaia sa, uşa fu deschisă ca şi cum cel care se afla în cameră, 
Vlacek, îl aştepta. 


Peisajul era ca în timp de pace. Soarele de dimineaţă făcea să strălucească 
verdele puternic al terenului de polo. Singurele sunete erau pocnetul crosei de polo în 
minte şi izbitura uşoară a potcoavelor cailor. 

Jock Carson tocmai se pregătea să lovească mingea, cînd îl zări pe Harrington la 
marginea cîmpului, fluturind o bucată de hirtie pentru a-i atrage atenţia. Gezira 
Sporting 
Club era o insulă în mijlocul Nilului, chiar în faţa oraşului Cairo de care era legat prin 
cîteva poduri. 

Carson îşi flutură crosa pentru a-i preveni pe ceilalţi jucători. Îşi conduse calul în 
trap uşor în afara cîmpului, descălecă, scoase o bucată de zahăr pe care armăsarul 
său o făcu imediat să dispară, apoi încredinţă animalul unui egiptean care aştepta. 

— Probleme? întrebă el, în timp ce mergea alături de Harrington înspre pavilion, 
citind mesajul. 

— În sfîrşit! Harrington părea agitat. Un mesaj de la Reader, din Iugoslavia. S-a 
încheiat afacerea. Trei sute de puşti automate cu treizeci de încărcătoare de bucată. În 
schimb, îl primim pe Lindsay... 

— Trebuie să mai trimitem arme în Libia? 

— Nu! Asta-i partea minunată. Blestematul acela de Heljec, sau cum i-o chema, 
a început prin a vrea douăzeci şi cinci de mortiere, o întreagă divizie blindată, aşa i-am 
putea spune. Reader l-a redus la ceea ce se află deja la bordul avionului Dakota care 
aşteaptă la Benina! Tipul e fantastic! 

— Văd că mesajul confirmă punctul de pe hartă pentru o zonă de aterizare din 
Bosnia. Pentru cît timp? Gazonul de sub picioarele lor era moale, iar balamucul de la 
Cairo se afla la kilometri depărtare. Trebuie să ne mişcăm. 

— Ne aşteaptă Jeep-ul. Pun pariu că o să-mi depăşesc recordul pe drumul de 
întoarcere la Grey Pillars. 

Carson îşi ştergea sudoarea de pe frunte şi gît cu prosopul pe care i-l dăduse 
stewardul egiptean. Se încruntă în timp ce continuă să studieze mesajul. 

— Am un presentiment oribil în privinţa afacerii ăsteia. Ceva nu e-n regulă. O să 
se termine prost, foarte prost... 

Capitolul 39 


În biroul lui Harrington suna telefonul cînd ajunseră înapoi. El se repezi din uşă, 
alunecînd pe podeauna bine lustruită, aşa cum mai făcuse de atitea ori înainte, îşi 
recăpătă echilibrul, puse o mînă pe masa de lucru şi ridică receptorul cu cealaltă, 
înainte ca acesta să se oprească din sunat. 

— Harrington la telefon... 

— Aici Linda Climber. Ambasada Americană? Am spus ambasadă. Vrei să repet 
a treia oară? 

— Harrington la dispoziţia dumneavoastră, ca întotdeauna. A sosit un pachet 
pentru dumneavoastră din New Jersey. 

Stabiliseră cu certitudine indentitatea. Alunecînd în scaun, Harrington făcu 
semn cu cealaltă mînă spre derivație. Carson, care închise uşa, ridică receptorul. 

— Nu pot fi prea sigură pe prietenul nostru... Părea nefericită, în timp ce 
continua. Pare corect. Ai un caiet şi un creion? Stăm la hotelul Sharon. Da, împreună, 
ca să zicem aşa. Numărul de telefon şi interiorul... 

Harrington mizgăli ceva ce numai el putea înţelege. 

— Altceva despre prietenul nostru? 

— Face excursii de unul singur. S-ar putea să mai fie cineva în hotel. S-a bilbiit o 
dată. A spus că iese şi m-am uitat pe fereastră spre ieşire. N-a apărut. S-a întors după 
zece minute, a spus că şi-a lăsat portofelul în altă cameră şi dacă n-aş vrea să ies cu el 
pentru o plimbare dimineaţă... 

— Ce oră era cît a lipsit? 

— De la zece fix la zece şi zece... 

— Cum s-a comportat cînd s-a întors? insistă Harrington. 

— Normal. Ea se opri. Poate un pic mai relaxat, cu o umbră de uşurare. Asta-i 
tot. Sun de la Mulligan. El e plecat momentan. 

— Ai grijă ce faci. Mai încearcă. 

— Aşa şi intenţionez. 

Puseră la loc receptoarele în acelaşi moment. Carson apucă un baston de ofiţer 
şi începu să măsoare camera, lovindu-şi uşor dinţii cu capătul bastonului. Se opri lîngă 
o fereastră deschisă. Nicio adiere nu mişca perdeaua în dimineaţa aceasta. Peste 
complexul de clădiri de la Grey Pillars se lăsase un aer umed, ca un linţoliu înăbuşitor. 

— Anunţă pilotul de la Benina să fie gata de decolare, zise Carson. Încă nu îi 
trimite coordonatele zborului. Putem schimba totul în ultimul minut. Că vorbeam 
despre minute... minutele acelea lipsă din viaţa lui Standish mă tot încurcă... 

— Ce poţi face în zece minute? 

— Unii oameni au schimbat cursul istoriei în timpul acesta. Nu-mi place deloc 
treaba asta, ştii. 

— Sună Londra pentru o verificare. Exprimă-ţi îndoielile. 

— şi ce va răspunde Londra? vru Carson să afle, furios. Deocamdată nu-i 
urgent. Poate după două săptămîni, după ce şi-au spart capetele, va veni un răspuns 
ce-o să ne pună la locul nostru săptămîni. Curierul nostru are toată încrederea noastră. 
Ne putem baza deplin pe el... Rosti ultimele cuvinte cu o voce groasă. Le place acest 
„pe deplin”!, poate pentru că sună ca „sfînt”? ... 

— Deci niciun mesaj pentru Londra? 

— Trebuie să ne descurcăm singuri... ca întotdeauna. Pasul lui Carson deveni 
mai vioi. Îţi las ţie toată conducerea afacerii. Dacă apare ceva dubios, tu decizi. Bine? 

— Desigur. Plecaţi undeva? 

— La Lydda, cu primul avion disponibil. Ai grijă să am un mijloc de transport 
care să mă ducă la lerusalim. Roagă-te lui Dumnezeu să depistez fleacul acela care 
mă înnebuneşte... 


Acum, cînd Stalin investea cu toată încrederea informaţiile de la Ciocănitoare 
via Lucy în iarna timpurie a anului 1943, Armata Roşie recucerise Kievul. Ruşii înaintau 
de-a lungul întregului front, cu preţul unei enorme vărsări de sînge. 

Peste păduri căzuse zăpada, acoperind Vizuina Lupului. Ramurile copacilor se 
aplecau, acoperite de gheaţă. Deseori, în pădurea deasă se auzea o împuşcătură. Poc! 
Dar nu era o împuşcătură, ci doar sunetul unei crengi care se rupea. 

Cerul jos, ca o mare cenuşie, acoperit de zăpadă, apăsa asupra taberei. 
Atmosfera afecta locuitorii la fel de mult ca şi veştile de pe front. Numai Fuhrerul îşi 
menținea aerul optimist. 

În locuinţa sa spartană dintr-o clădire de lemn, căci îi displăcea buncărul 
construit pentru cazul în care avea loc un raid aerian, el se plimba de colo-colo în timp 
ce îi ţinea o predică lui Bormann. Purta obişnuiţii săi pantaloni închişi la culoare, tunica 
cu eghileţi laţi şi trei nasturi închişi în faţă, avînd pe piept ca singură decorație Crucea 
de Fier. 

— Vreau să fie adus înapoi urgent comandorul de aviaţie Lindsay. Trebuie să 
negociem o înţelegere cu Anglia. Voi garanta existenţa Imperiului Britanic, o forţă de 
stabilizare importantă - unică - în lume. Dacă va fi vreodată distrusă, atunci ar fi un 
adevărat haos. Apoi ne putem îndrepta toate forţele pentru a-i elimina pe sovietici, 
care sunt duşmanii Angliei la fel de mult ca şi ai noştri. Unde se află Lindsay acum? Mi 
1 în original wholly, pronuntat ['houlli] (n.trad.). 


2 In original holy, pronunţat ['houli] (n.trad.). 

se răceşte prînzul... 

Pe masă se afla o farfurie cu piure de legume, acoperit, pentru a fi păstrat cald. 
Hitler mînca frugal, neinteresîndu-se prea mult de hrană. Singura sa slăbiciune era 
plăcinta cu mere pe care şi-o oferea la Berghof. 

— Sunt îngrijorat, pentru că s-ar putea ca Lindsay să fi observat schimbarea de 
identitate, începu Bormann ezitant. Am citit dosarul lui. Pe vremuri a fost actor 
profesionist. Unii dintre vizitatorii de aici vă privesc cu expresii uimite... de exemplu 
Ribbentrop... 

— A spus cineva vreun cuvînt? îl provocă Hitler. Chiar dacă bănuieşte cineva 
ceva, cum ar putea îndrăzni să dea glas îndoielilor sale? Eu sunt piatra de temelie care 
susţine întregul Reich. Fără mine, ei nu sunt nimic. Ei ştiu asta... 

— Apoi mai este Eva... 

— Eva! Fuhrerul era amuzat, dar vorbea cu o ferocitate ironică. Eva şi cu mine 
ne înţelegem bine! la-ţi ochii lascivi de la ea sau o să te spînzur! 

— Mein Führer! Nu voiam să spun... 

— Te întreb din nou. Unde este Lindsay? 

Era o tactică tipică a Fuhrerului de a distrage pe cineva de la subiectul incomod 
pe care îl deschiseseră, introducînd un alt subiect, care îl descumpănea pe celălalt. 
Eva Braun îi dezvăluise această stratagemă. 

— Aştept în orice moment un mesaj de la colonelul Jaeger, care şi-a aşezat 
cartierul general la Zagreb. Încă îl mai vînează pe Lindsay în Iugoslavia. Jaeger a reuşit 
pînă acum să ţină în mişcare grupul de partizani care îl ascunde pe Lindsay, pentru a-i 
opri pe englezi de a-l lua cu un avion din Balcani... 

— Acest Jaeger este un om excelent. Eu însumi l-am ales pentru sarcina 
aceasta. Îţi aduci aminte? Dar trebuie să se mişte repede. Alexander controlează acum 
sudul Italiei. Misiunile militare Aliate ţin strîns legătura cu partizanii. Bormann... 
Dispoziţia lui Hitler se schimbă subit. Lovi cu pumnul în masă. Peste marginea 
castronului sări piure pe masă. Vezi, mi-ai stricat prînzul. Vreau rezultate! îl vreau pe 
Lindsay! 

— Mă voi duce la biroul de transmisiuni şi voi lua legătura cu colonelul Jaeger 
imediat... 

— Te aştept să te întorci înainte de a-mi fi terminat ce-a mai rămas din piure. 

— Un castron nou... 

— Du-te, Bormann! Du-te! 


Pe drumul spre biroul de transmisiuni, Bormann se întîlni cu Jodl, care tocmai 
intrase în Inelul A de Securitate după ce arătase permisul special semnat de Himmler. 


Cu un chip tras, Jodl îşi plimbă mîna înmănuşată în direcţia baracamentului. 

— Locul ăsta închis ne termină pe toţi... 

— Unde-ai fost, dragul meu prieten? întrebă Bormann ca din întîmplare. 

— M-am plimbat prin pădure... şi m-am gîndit... 

— Deci, se pare că altcineva... 

Keitel, cu cizmele acoperite de zăpadă, înfăşurat într-o mantă şi o eşarfă ca cea 
a lui Jodl, tocmai apăruse şi el prin punctul de control. Purtîndu-se ca întotdeauna 
distant, Keitel îşi ridică bastonul spre ei şi schimbă direcţia, pentru a-i evita, 
îndreptîndu-se în pas încet şi măsurat spre locuinţa sa. 

— şi Keitel începe s-o ia razna, observă Jodl. 

— Cred c-a mers mult prin pădure. l-ai văzut cizmele? 

— Deci şi lui îi place să se îndepărteze de ceilalţi. Dumneata pari la limitele 
puterilor, îl tachină Jodl. Ai probleme cu Fihrerul? Înaltul şef de stat major îşi încrucişă 
braţele. Ar trebui să faci nişte exerciţii şi dumneata, remarcă el, zimbind cinic. Orarul 
dumitale o să te doboare într-o bună zi. 

— Probleme cu Fuhrerul? Desigur că nu! şi m-am plimbat în dimineaţa aceasta. 

— ştiu, te-am văzut de la fereastră... 

Îl urmări pe Bormann îndepărtîndu-se grăbit, o siluetă mică şi împiedicată care 
alerga prin zăpadă. Jodl ridică din umeri, lovindu-şi palmele înmănuşate pentru a-şi 
încălzi mîinile îngheţate. 

„Ticălos mic şi servil”. 

În adîncurile pădurii, emițătorul folosit de către Ciocănitoare încă zăcea în 
ascunzătoarea sa de buşteni. Zăpada forma un strat gros deasupra locului unde miini 
înmănuşate îl ascunseseră în dimineaţa aceea după ce îi folosiseră. 


— Colonelul Jaeger la telefon, de la Zagreb... 

Cu răsuflarea tăiată, Bormann îşi aşeză trupul masiv într-un scaun din biroul de 
transmisiuni. Fără vreun cuvînt de mulţumire, luă receptorul de la ofiţerul de serviciu 
şi dădu din cap. /eşi de-aici şi lasă-mă-n pace... 

— Bormann la telefon... Tocmai voiam să sun... Fuhrerul... 

— Ascultaţi cu atenţie. Nu prea am timp. 

Vocea profundă, bubuitoare a lui Jaeger îl întrerupse pe Bormann în mijlocul 
propoziției. Colonelul vorbea cu glasul său de cazarmă. În sfîrşit, ajunsese la capătul 
răbdării cu banda aceea de la cartierul general. Ce naiba ştiau ei despre ce se întîmplă 
în lumea exterioară? 

— Telefonez ca să transmit Fuhrerului că am încolţit grupul de partizani care îl 
deţine pe Lindsay. Au scăpat de nenumărate ori de noi, după o bătălie cu pierderi 
uriaşe. Acum voi lansa un atac aerian, folosind trupe aeropurtate. Acesta va fi 


elementul surpriză care a lipsit pînă acum. Daţi-mi-l pe Führer şi îi voi spune eu 

însumi... 

— Pînă acum am înţeles... 

— Pînă acum! Doamne, omule, tocmai ţi-am dat cea mai precisă apreciere 
militară posibilă a situaţiei. Asta-i tot. 

— Dar programarea în timp a operaţiunii... 

— Încă n-a fost stabilită. Depinde de condiţiile meteorologice. 

— Lindsay se afla singur cu acel grup? 

— Mă asculţi? Oare ţi-a dispărut memoria? Tocmai am folosit expresia „grupul 
partizanilor care îl deţine pe Lindsay”. 

Din glasul lui Jaeger dispăruse orice urmă de răbdare. Lîngă el, Schmidt părea 
neliniştit, fluturîind un deget prevenitor. Colonelul ridică ameninţător mîna, ţinînd 
receptorul ca pe un băț, apoi zîmbi şi făcu semn cu ochiul. 

— Ce-ai vrut să spui? întrebă el printre dinţi la telefon. 

— Cînd pot aştepta veşti despre desfăşurarea lucrurilor? repetă Bormann. 

— Cînd vor avea loc. 

Trînti receptorul la loc în furcă şi urcă pînă la primul etaj al vechii vile de piatră 
din împrejurimile Zagrebului. Ningea, dar numai uşor, cu fulgi care pluteau în aer. 

— Ce mai prezic geniile de la meteo? 

— O înseninare completă a vremii în douăzeci şi patru de ore de acum încolo. O 
zi fără nor miine. Sigur fără zăpadă. Fără „dacă” şi „dar”, iar raportul este în scris, 
replică Schmidt. 

— Cred că le-ai cam forţat mîna! Sunt gata trupele de paraşutişti ale lui 
Stoerner? 

— Oamenii şi maşinile sunt gata de lansare oricînd spuneţi dumneavoastră... 

— Ce m-aş face fără dumneata, dragul meu Schmidt? 

— Aţi face depresiune mintală... 

Jaeger îşi dădu capul pe spate şi hohoti de ris. Această relaţie dintre ofiţerul 
superior şi subordonatul său se dezvoltase încet, în marea campanie împotriva Franţei, 
din 1940, ca şi în timpul teribilelor încercări de pe frontul de est. Expresia colonelului 
deveni din nou gravă. 

— O să fie o cursă contra cronometru, nu-i aşa? 

— Nu prea vă înţeleg, domnule... 

— Vremea aceea bună, dacă aşa o să fie, perfectă pentru lansarea paraşutiştiior 
noştri, dar şi pentru englezi să aducă un avion care să-l ia pe Lindsay. lar Dumnezeu 
ştie că ne-am cam săturat de zvonurile despre avioanele care vin să-l ia imediat. Din 
interiorul cartierului general al brigadierului Fitzroy Maclean şi chiar din alte surse. Oh, 
am decis să merg şi eu cu paraşutiştii. A trecut cam mult de cînd n-am mai atîrnat de 


o paraşută... 

— Pentru numele lui Dumnezeu, domnule. După Kursk, era cît pe-aci să fiţi 
retras din armată pe motiv de invaliditate. şi v-aduceţi aminte ce v-a spus doctorul 
acela din Munchen. 

— C-ar trebui să fac numai ceea ce am chef. Am chef să sar cu paraşuta peste 
comandorul de aviaţie Lindsay. Anunţă-l pe Stoerner că va mai fi nevoie de o 
paraşută. 

— De două. Am făcut acelaşi curs cu dumneavoastră la Langheim. 

— Ascultă-mă, Schmidt. Tonul lui Jaeger era grav. Am o presimţire despre 
operaţiunea asta. Ai o soţie şi doi copii... 

— Ca şi dumneavoastră. Am îndeplinit orice ordin mi-aţi dat. Nu mă faceţi să fiu 
vinovat de insubordonare acum... 

— La naiba, fie cum vrei, miîrîi Jaeger. 

Cînd Schmidt părăsi camera pentru a-l suna pe Stoerner, Jaeger se aşeză la un 
birou şi luă o foaie de hîrtie dintr-un sertar. Îi luă ceva timp să compună scrisoarea 
către soţia sa. Întotdeauna urîse corespondenţa. 

Draga mea Magda, am avut o viață minunată Împreună. şi totul datorită ţie, 
datorită infinitei tale bunătăţi şi griji. Îți scriu în ajunul unei misiuni oarecum 
periculoase pe care trebuie s-o întreprindem. N-aş vrea să suferi un şoc dacă or să-ți 
trimită unul dintre comunicatele acelea oficiale terne... 


— Tocmai a sosit mesajul, îi spuse Reader lui Lindsay. Avem lumină verde. 
Avionul aterizează miine la orele unsprezece, fiind supus, ca întotdeauna, 
blestematelor de schimbări de vreme... 

— Doamne, ninge. Ai înnebunit? 

— Preziceri de vreme bună miine. lar vremea noastră vine dinspre vest, peste 
Adriatica şi pe deasupra Italiei, aşa c-ar trebui să ştie. Reader părea optimist. Doamne, 
în douăzeci şi patru de ore am putea fi dincolo de Balcanii ăştia nenorociţi pentru 
totdeauna... Îmi promit un lucru. N-o să mă mai întorc niciodată în gaura aceasta de 
iad. 

Privi în sus în timp ce Paco venea spre ei. Purta o haină de camuflaj, o fustă 
groasă de lînă şi cizme pînă la genunchi. Părul ei blond era bine pieptănat şi ducea 
puşca automată a lui Reader în mîna dreaptă. El îi arătase cum s-o folosească. 

— Vrei să vii la o plimbare, doamna mea? sugeră Reader vesel. Să ne punem 
sîngele în mişcare. 

— De acord. Cum te simţi în dimineaţa asta, Lindsay? 

— Bine. 

O privi cum traversa platoul cu Reader, atît de aproape unul de celălalt, încît 


mai că se atingeau. Expresia îi era mohorită şi amară. Stătea în picioare cu băţul în 

mînă. Acum putea merge, iar temperatura îi era normală. Sub îngrijirea doctorului 
Macek, febra fusese adusă sub control. 

Relaţia lor cu partizanii se schimbase radical în timpul lunilor în care luptaseră 
împreună, fugind mereu de nemți, scăpînd de încercările lui Jaeger de a le întinde o 
capcană. Deseori în ultima secundă. 

Reader, care încă îşi juca rolul de sergent cockney, ascunzîndu-şi adevăratul 
grad şi pregătirea din serviciile secrete, era în mare parte responsabil pentru 
schimbare. Nu-şi mai ascundea emițătorul pe care îl tîra dintr-un loc într-altul. Se 
angajase într-un număr de bătălii cu agresivul Heljec şi cîştigase. 

— Dacă vrei puştile şi muniţia, insistase el de nenumărate ori, trebuie să 
cooperezi cu oamenii mei. Lindsay, eu însumi, Paco - dacă vrea - trebuie să fim scoşi 
de aici cu avionul. Hartmann, de asemenea. Avionul care ne va aduce puştile. 

Reader pierduse socoteala săptăminilor, lunilor în care avusese loc cearta. 
Hărţuire, mereu hărţuire. Acesta era felul de viaţă din Balcani. Îl introdusese pe 
Hartmann ca pe un subiect de tiîrguială, intenţionînd să-l sacrifice la momentul potrivit. 
Aceasta cauzase o ceartă violentă cu Paco şi Lindsay. 

— Hartmann a fost foarte bun cu mine, îi spuse Paco lui Reader. Trebuie să aibă 
un loc în avion. 

— Este un friţ, îi zise Reader. Lui Heljec n-o să-i placă asta... şi, de fapt, ce rost 
are toată zarva asta... 

— Gustav Hartmann vine cu noi, interveni Lindsay. lar acesta este un ordin. Nu 
uita că te depăşesc în rang, maiorule... 

— şi cine organizează toată petrecerea asta? explodase Reader. Îmi cheltui 
jumătate din blestemata asta de viaţă ca să mă cert cu banditul ăsta. ştii care-i ultima 
lui cerinţă? Mortiere şi bombe, pentru numele lui lisus. Ar fi norocos dacă... 

— Hartmann este de la Abwehr, spuse Lindsay liniştit. Oamenii noştri vor fi 
foarte interesaţi să-l interogheze... 

— Nu! Nu face parte din instrucţiunile mele... 

— Face parte dintr-ale mele. Tonul lui Lindsay era tăios. Nu trebuie să-ţi dau un 
motiv. Se întîmplă doar ca el să fie antinazist. Am vorbit cu el... 

— Antinazist! vorbi Reader pe nas. Toţi or să fie aşa cînd o să-i învingem. 

— Destul. Îţi dau ordin direct. Hartmann face parte din afacere. Dumneata 
hotărăşti cum aranjezi totul. De asta ai fost trimis aici. Fă-l pe Heljec să cedeze sau o 
să preiau eu însumi negocierile. 

— Dacă spuneţi dumneavoastră, domnule comandor! 


Lindsay ascunsese deliberat faptul că Hartmann era, de asemenea, un martor 


nepreţuit al condiţiilor extraordinare de la Vizuina Lupului. În dimineaţa de dinaintea 

aterizării avionului, în timp ce Paco rătăcea pe undeva cu Reader, Hartmann apăru şi i 
se alătură lui Lindsay. 

— Ăştia doi par să intre într-o relaţie, observă Hartmann, urcîndu-se pe stîncă 
de lîngă Lindsay. 

— Nu sunt orb... 

—  Scoate-ţi-o din minte, îl avertiză neamţul. O femeie este o făptură 
imprevizibilă. A te îndrăgosti de cineva care nu te va iubi niciodată este mai rău decit 
tortura Gestapoului. Durează mai mult... 

— Mi-a intrat în sînge... 

— Atunci îmi pare foarte rău pentru dumneata. 

Hartmann îşi îndesă tutun din punguţă în pipă şi o aprinse cu mare mulţumire. 
Acum se restriînsese la o pipă pe zi. Paco îi adusese o rezervă nouă, luată de un 
partizan de la un neamţ mort. Atunci Hartmann se gîndise la cîte lucruri putem face 
pentru a ne satisface patimile! 

— Avionul va sosi miine, spuse Lindsay deodată. 

— Aşa mă gîndeam şi eu. l-am văzut cum curăţau pietrele de pe pista de acolo. 
Nu pare posibil. Pe vremea aceasta. 

Îşi îndepărtă fulgii de pe umărul jachetei. Zăpada cădea încet, acoperind 
pămîntul curăţat pentru pistă. Era rece, dar slăbise vintul aspru şi muşcător al zilelor 
precedente. 

— Miine se prevede o zi senină şi însorită. 

— Ceea ce poate coincide cu un nou atac din partea lui Jaeger. Insistentul 
nostru colonel a fost prea liniştit în ultima vreme. 

— Heljec tocmai a dat toate dispoziţiile. Sunt păzite toate cărările spre platou 
prin ravine. Poate lui Heljec nu-i pasă de noi, dar sigur vrea puştile acelea automate. 

— Te-am văzut cum scriai din nou în jurnalul dumitale, ghemuit sub o stîncă 
înainte ca Reader să-ţi fi stricat ziua. 

Lindsay scoase din haină carnetul negru legat în piele, ţinîndu-l închis pentru a-l 
proteja de fulgii care cădeau. ÎI ţinu în echilibru în palmă şi îl privi pe Hartmann cu o 
expresie mohorită. 

— Mizgălesc acolo de săptămîni, după cum ştii. Totu-i aici. Bănuielile noastre 
despre cel de-al doilea Hitler de la Vizuina Lupului. Concluziile dumitale în privinţa 
identităţii spionului sovietic. Dacă mi se întîmplă ceva, atunci acesta trebuie, pur şi 
simplu, să ajungă la Londra şi ei vor şti... 

— Sună prea melodramatic... 

— Chiar nu contează dacă reuşesc să scap de-aici sau nu. Sunt, pur şi simplu, 
realist. Jurnalul trebuie să ajungă la ei. şi te-ar ajuta şi pe dumneata. În avion ai 


rezervat un loc la clasa întîi... 

— Mulţumesc... 

Hartmann trase din pipa care nu mai avea un gust atît de bun. Era tulburat de 
atitudinea lui Lindsay, de fatalismul pe care îl observase la ofiţerul RAF. În tot timpul 
cît vorbiseră, Lindsay urmărise cele două siluete care mergeau încet pe platou. Paco şi 
Reader. 


NDA OK QSR5... NDA OK QSR5... 

Cîteva secunde mai tîrziu, Meyer, care asculta la centrul de supraveghere din 
Dresda, cu Walter Schellenberg în faţa sa, înregistră o serie de cinci litere şi cinci cifre. 
Ele erau codul asupra căruia se căzuse de acord. 

— Acum, spuse Meyer, să trecem de pe lungimea de unda de 43 de metri, pe 
care Fantoma o foloseşte pentru semnalul de apel, pe cea de 39 de metri. Aceasta 
este lungimea de undă pe care transmit mesajul principal... 

Meyer pătrunsese în sistemul lui Lucy. 

Îi luase luni întregi de experimente răbdătoare, dar ceasornicarul din timp de 
pace insistase. Ochii vicleni ai lui Schellenberg sclipeau trimfători în timp ce acesta se 
aplecă înainte cu o pereche de căşti pentru urechi 

Zece minute mai tîrziu, transmisiunea pe care o înregistra Meyer se sfirşi. Era 
înainte de noaptea în care Jaeger trebuia să îşi lanseze atacul aerian asupra platoului 
din Bosnia. Schellenberg îşi scoase căştile, se ridică, întinse un braţ peste masă şi 
dădu mîna cu Meyer. 

— Eşti un geniu. Vei intra în istorie. Sper că ştii asta... 

— Nu mi-am făcut decît datoria. 

— lar sistemul mobil de supraveghere de la Strasbourg... 

Telefonul din cabina de sticlă sună. Meyer se întinse după receptor şi dădu din 
cap către Schellenberg. 

— Cred că ei sunt. Sunt foarte rapizi... 

El se prezentă, apoi dădu din nou din cap spre Schellenberg, ascultînd şi făcînd 
doar un comentariu întîmplător. 

— Din nou? Ca şi înainte. Sunteţi siguri? 

Mulţumi politicos celui ce sunase, ceea ce nu-i scăpă lui Schellenberg. 
Comandantului SD-ului - Serviciul Secret SS - nu-i scăpa niciodată nimic. Meyer, care 
era întotdeauna foarte modest, avea probleme în a-şi ascunde mulţumirea. 

— Cei de la Strasbourg au localizat Fantoma pentru a patra oară. Este Elveţia, 
Lucerna. 

— L-am prins! Masson de la serviciile elveţiene. Schellenberg îşi clătină capul, 
cu invidie reţinută în privinţa îndrăznelii omologului său elveţian. El permite 


transmiterea mesajelor către sovietici. ştim că este vorba despre sovietici... 

— Pentru că folosesc întotdeauna cinci litere şi cinci cifre pentru cod... exclamă 
Meyer. 

— Exact! şi după toate lunile astea! Acest entuziasm nestăpinit şi contagios 
explica în mare parte popularitatea sa printre subalterni. Acum îl pot distruge pe 
Masson! O să-l oblig să destăinuiască identitatea spionului de la Vizuina Lupului! S-ar 
putea să avem încă timpul de a schimba rezultatul întregului război! 

Era tipic pentru Schellenberg să discute deschis cu Meyer despre cele mai bine 
păstrate secrete de stat. Meyer era pe deplin demn de încredere. Împărtăşindu-i 
încrederea, Schellenberg cîştiga loialitatea totală a subordonatului său, incredibila sa 
înclinare spre muncă. 

— Am mizat pe această a patra confirmare, continuă Schellenberg. Deja mi-am 
aranjat o întîlnire cu Masson în Elveţia, peste cîteva ore... 

— Dar or să vă permită să treceţi graniţa? 

Meyer era uluit. În mod teoretic, era o violare gravă a preţioasei neutralităţi a 
Elveţiei, pe care această ţară o păstrase la fel de grijuliu ca o fată mare fecioria. 

— Voi călători incognito, explică Schellenberg cu un gest ostentativ. Am mai 
făcut şi alte vizite. Trebuie să părăsesc Dresda imediat. General Roger Masson, 
sosesc... 

Zăpada cădea din abundență în timp ce el ieşi grăbit din clădire. 


Era ora zece noaptea la Zagreb, cînd Jaeger fu anunţat de către camera de 
gardă de la parter, din vechea vilă, că îl aşteaptă Karl Gruber de la Gestapo. 

— Spune-i să aştepte! Jaeger trînti telefonul şi se întoarse spre Schmidt, care 
stătea la o altă masă, aplecat peste o hartă a Bosniei. Avem nevoie de fiecare minut 
pentru a verifica detaliile Operațiunii Corbul, am fi extrem de norocoşi dac-am prinde o 
oră de somn, şi cine crezi că ne aterizează în prag? Gruber de la Gestapo! 

— Cred c-a mirosit că se-ntimplă ceva din care poate profita... ca să-şi rişte 
pielea prețioasă chiar la Zagreb. Mai bine l-aţi vedea. Aflaţi ce are de gînd şi atunci 
poate c-o să-l deviem... 

— Ai dreptate, bineînţeles. Aprobarea lui Jaeger fu şovăitoare. Întotdeauna ai, 
adăugă el sec. 

— Să cobor şi să-l aduc chiar eu? Mai întîi, aş scoate un pic untul din el. O să-i 
spun cît de ocupat sunteţi. Este oare chiar atît de important? Mai bine să ne culcăm 
puţin şi să lăsăm totul pe dimineaţă. Aş putea să-l amin! Noi vom fi plecaţi pînă 
dimineaţă... 

— Poate ai noroc! Niciun cuvînt despre Operaţiunea Corbul, îl avertiză el. 

— Arăt eu ca un prostănac? întrebă Schmiat. 


— La o întrebare neplăcută aşteaptă un răspuns neplăcut. 

În ajunul paraşutării desantului, cei doi bărbaţi se apropiaseră şi mai mult, dacă 
aceasta era posibil. Sunt al naibii de norocos să îl am pe Schmidt, se gîndi Jaeger, în 
timp ce aştepta. Ar fi trebuit să-l împiedic să meargă în continuare în afacerea asta... 

Nu trebui decît să aştepte cîteva minute. Se auzi o bătaie în uşă, iar el strigă 
Intră! în cadrul uşii se afla Gruber, însoţit de Willy Maisel. Începuse spectacolul. În 
spatele celor doi agenţi Gestapo, Schmidt schiţă un salut ironic. 

Jaeger stătea ca de piatră la masa de lucru fără a-i saluta. Observă că Schmidt 
împăturise harta de pe biroul său înainte de a coborî. Puteai avea încredere că se va 
ocupa netulburat de toate ordinele. 

Cei doi funcţionari ai Gestapoului se aşezară pe nişte scaune pe care Schmidt le 
puse la o oarecare distanţă de masa de lucru. Gruber şi-l apropie prompt pe al său. 
întinse o mînă grăsuţă pe care Jaeger se prefăcu a nu o vedea, privind în jos la hîrtiile 
sale. Se gîndi că Willy Maisel nu arăta prea fericit de întreaga situaţie. 

Gruber se răsuci în scaun, fi privi lung pe Schmidt, care era acum aşezat la 
masa lui. Se întoarse pentru a se uita fix la Jaeger cu ochii săi cu cearcăne. Amîndoi 
bărbaţii dădeau semne de oboseală. 

— Acest lucru este foarte confidenţial, începu Gruber. Ar fi mai bine dacă am fi 
singuri, vă rog. 

— Nu. lar sugestia dumitale este o insultă la adresa lui Schmidt, care ar prelua 
automat comanda în caz că mie mi s-ar întîmpla ceva. 

— Dar se va întîmpla ceva cu dumneata, colonele? întrebă Gruber. 

— Ceva se poate întîmpla oricăruia dintre noi. Rebelilor croaţi le place să aşeze 
bombe în cele mai neaşteptate locuri. Dumneata ai fi o ţintă importantă dacă află de 
prezenţa dumitale... 

Avu satisfacția de a vedea cum ofiţerul de la Gestapo tresare cu faţa sa ca de 
cocă. Din nou, nu mai spuse nimic, forţîndu-l pe Gruber să facă el totul. 

—  Înţelegem că s-ar putea să-l aveţi în curînd pe comandantul de aviaţie 
Lindsay în mîinile voastre. Ne va fi predat nouă, pentru fi interogat la cartierul general 
Gestapo din Graz. 

— Instrumente de smuls unghiile şi cleşti pentru o mică manichiură de amator? 
Jaeger îşi scutură capul. Nicio şansă. Dacă îl mai prindem vreodată pe Lindsay, o să-l 
escortez personal pînă la întîlnirea cu Fuhrerul la Vizuina Lupului. 

Gruber îşi pierdu cumpătul. Maisel ridică ochii spre tavan, în timp ce însoţitorul 
său smulse o foaie din buzunar şi o aruncă pe birou. Ridică pumnul strîns pentru a o 
lovi, în timp ce deschise gura pentru a vorbi. Apoi observă expresia lui Jaeger. Pumnul 
dispăru în aer. 

— Instrucţiunile mele, zise el pe un ton normal, sunt din ordinul Fuhrerului. 


Jaeger desfăcu hîrtia, urmărindu-l tot timpul pe Gruber. Apoi citi documentul cu 

grijă, îl reîmpături şi îl dădu înapoi politicos.Lăsîndu-se pe spate în scaun, îşi încrucişă 
braţele. 

— Bucata asta de hirtie este semnată de Bormann. Am un document care-mi 
încredinţează puteri depline... semnat de însuşi Fuhrerul. Duceţi-vă înapoi la cartierul 
vostru general şi dormiţi puţin. Sau, mai bine, duceţi-vă înapoi la aerodrom şi plecaţi 
înapoi în Germania. Nu vă mai pot garanta siguranţa în această parte a lumii. Depinde 
de voi... Se ridică, ţinîndu-şi mîinile la spate, în afara vederii. O călătorie sigură, 
domnilor... 


— Deschide chiar dumneata duba, Moshe. Priveşte ce vei obţine după ce îţi vei 
îndeplini misiunea, zise Vlacek. 

Îi dădu o cheie însoţitorului său mic şi masiv. Duba se afla într-o curte izolată 
dintr-o parte retrasă a lerusalimului. Moshe - nu era numele său adevărat - era 
comandantul bandei Stern, unul dintre cele mai active şi mai violente grupuri de 
rezistenţă evreieşti. 

Moshe luă cheia, aruncă din nou o privire iute prin curtea pavată şi băgă cheia 
în broască. Deschise uşa din partea stîngă şi se uită la grămada de puşti Lee Enfield 
proaspăt unse. În spate se afla un morman de cutii cu muniţie. 

— Grăbeşte-te, îl îndemnă Vlacek. Acum poţi doar să priveşti. Livrarea numai 
după ce faci treaba. 

— Lindsay acesta pe care îl vrei lichidat... cînd vine? 

— Curînd. Curînd. Va fi adus cu avionul la aeroportul Lydda. 

— Prea bine păzit. 

— Stai să termin, îl repezi Vlacek. Va sta în lerusalim o zi, poate două. Ţi se va 
spune unde este ţinut. Vei şti imediat ce soseşte... 

Moshe, un bărbat cu păr închis la culoare, cu o piele bronzată plină de semne 
de la vărsat, dădu din cap cu îndoială, se sui în dubă şi luă o puşcă la întîmplare. 

Verificînd mecanismul după ce se asigurase că nu e încărcată, dădu drumul 
piedicii, privi de-a lungul cătării la adăpostul dubei şi apăsă pe trăgaci. După ce lăsă 
jos puşca, se duse la una dintre cutii, scoase o unealtă de sub haina sa neglijentă şi 
deschise capacul cutiei. 

Luă o mînă de cartuşe, alese unul şi îl băgă în încărcător. Mai întîi pusese 
piedica, spre marea uşurare a lui Vlacek. Scoase cartuşul, îl aruncă din nou în cutie şi 
dădu drumul puştii. Sări sprinten din dubă şi îl lăsă pe Vlacek să închidă şi să încuie. 

— Lindsay al dumitale este mort, spuse el. 


Era o ironie amară. La începutul călătoriei lui Lindsay, Reader pusese la bătaie 


puşti pentru a salva viaţa ofițerului RAF, pentru a-l duce cu avionul în siguranţa 

Orientului Mijlociu. 

În Palestina, Vlacek folosea puştile furate din depozitul armatei britanice pentru 
a plăti banda Stern ca să pună capăt vieţii lui Lindsay. În tulburarea vicioasă a 
războiului, nu banii, nici măcar aurul nu era moneda universală. Ci puştile. 

De îndată ce Moshe se îndepărtă pe motocicleta sa, Vlacek făcu un semn. Uşile 
duble ale uneia dintre clădirile care dădeau spre curtea părăsită se deschiseră. 
înăuntru se afla o dubă mare fără plăcuţe de înmatriculare cu uşile de la spate 
deschise. Două scînduri grele formau o rampă care ducea în interior. 

Vlacek însuşi se aşeză la volanul dubei mai mici, încărcate cu puşti şi cu 
muniţie. O conduse cu mare îndemînare de-a lungul curţii, urcă rampa improvizată şi 
intră în duba mai mare. Celălalt bărbat închise uşile şi se grăbi spre cabină. 

La cîteva minute de la plecarea lui Moshe, duba cea mare porni de sub porticul 
care ducea într-o stradă pustie. Păstrînd limitele de viteză legale, aceasta urmă un 
traseu întortocheat spre o altă curte la vreo trei kilometri depărtare, unde fu parcată 
într-o clădire similară. 

Vlacek ieşi din vehiculul mare, periindu-şi praful de pe haine. N-avea nicio 
intenţie să rişte ca banda lui Stern să facă un raid pentru a captura puştile, înainte de 
a-şi fi îndeplinit partea de angajament. Ca şi în lugoslavia, nicăieri nu exista încredere. 


— Orele unsprezece miine, spuse Reader în timp ce închidea antena telescopică 
a emiţătorului său. Trimit un Dakota, Dumnezeu să ne ajute. Să sperăm că măcar ne 
trimit unul care are aripi... 

— Este sigur? întrebă Paco. Fără rezerve? 

— Doar poveşti. Le-am dat coordonatele de pe hartă. Doamnă, ai nevoie de un 
bilet ca să te convingem? 

— ştii că am avut atitea alarme false înainte... 

— Vin. ÎI vor pe Lindsay. Un şef a zburat special ca să-l vadă. 

— Ce şef? întrebă Paco, deodată alarmată. 

Se întunecase demult. Înghesuiţi împreună într-o peşteră, Lindsay, Paco şi 
Hartmann aşteptaseră ca Reader să se întoarcă după ce folosise transmiţătorul pe o 
proeminenţă la marginea platoului. Se oprise ninsoarea, un semn dătător de speranţă. 
Dar era un frig muşcător. Nu puteau fi aprinse focuri. Heljec le interzisese. 

— Nu vă pot spune mai multe pînă nu ne suim în avion, replică Reader laconic. 
Instrucţiunile. 

Se vîrî în sacul său de dormit improvizat. 

— Ale cui instrucţiuni? Care este destinaţia noastră? De ce tot misterul ăsta? 

Lindsay era neliniştit. Nu putea spune exact de ce, dar simţea că ceva nu era în 


regulă. Reader se ghemui jos, fără a face vreun efort pentru a-şi ascunde iritarea. 

— Securitatea, presupun. Acum, camarade, mă laşi să-nchid un ochi sau o să 
bolboroseşti toată noaptea asta nenorocită? Ai o zi grea miine. Oare n-avem cu toţii? 


— Ora H este unsprezece, îl anunţă Schmidt pe Jaeger, în timp ce punea jos 
telefonul. Tocmai a venit de la însuşi Stoerner. 

— ştiu. Colonelul dădu ultimul ordin operaţional şi împinse foaia peste masă, 
apoi se întinse şi căscă. Eu însumi am decis ora atacului. Nu în zori, ca de obicei, 
pentru că atunci sunt în stare de alertă. Pe la unsprezece tocmai s-au relaxat şi au 
decis că mai este încă o zi liniştită. Sunt aşa de obosit, încît aş putea dormi chiar aici, 
în scaun... 

— Sus, în picioare, zise Schmidt. N-am adus aici paturile alea de campanie, ca 
să împodobească încăperea. 

Jaeger se ridică, îşi scoase tunica, se aşeză pe patul de campanie şi îşi scoase 
bocancii de paraşutist. Îi pusese de dimineaţă, ca să se obişnuiască cu ei. Bocancii de 
paraşutist confortabili şi supli, pot fi importanţi pentru viaţa unui paraşutist. 

Stînd întins cît era de lung în pat, Jaeger îşi trase pătura peste el. Întorcîndu-şi 
capul pe pernă, îl privi pe Schmidt înainte de a-şi închide ochii. 

— Orele unsprezece miine. Somn uşor. 


Capitolul 40 


Generalul Walter Schellenberg trecea cu maşina graniţa elveţiană pe la 
Konstanz. Nici nu şi-ar fi dat seama că trece într-o ţară diferită dacă n-ar fi fost punctul 
de control. Konstanz este una dintre ciudăţeniile geografice ale Europei. 

Oraşul este literalmente împărţit în două. Partea de nord este germană, cea de 
sud, elveţiană. Aşezat în spate în Mercedesului său, cu geamurile acoperite de 
perdele, el purta un costum civil. Oprirea la postul de control nu dură mai mult de un 
minut. Generalul Masson trimisese un aghiotant care înlăturase toate formalităţile 
normale. 

Era seara tirziu şi foarte întuneric, căci noaptea era fără lună, în timp ce 
Mercedes-ul continua să meargă spre un loc numit Frauenfeld. Generalul Masson îşi 
aştepta musafirul într-o cameră de la etaj, la Gasthof Winkelreid. 

O masă era pregătită pentru cină. Tacîmuri solide de argint. Pahare superb 
lustruite, care luceau în lumina lumînării. Vinul preferat al lui Schellenberg într-un 
recipient cu gheaţă aşezat pe un trepied. Pereţii lambrisaţi reflectau tremurul uşor al 

lumînărilor. 

— Dragul meu general Masson! Ce plăcere să vă întîlnesc din nou! Dacă aţi şti 
cît de relaxantă este pentru mine fiecare vizită în Elveţia! Timp de cîteva ore uit de 
toate grijile şi problemele mele. 

Schellenberg era în dispoziţia cea mai fermecătoare şi optimistă, atît de cordial, 
încît purtarea sa ar fi dezarmat orice bărbat mai puţin precaut decit şeful Serviciului 
Secret elveţian. 

Dispoziţia lui Masson era foarte diferită. Îl salută pe neamt cu politeţe, dar 
expresia sa era calculată şi detaşată, aproape rece. Schellenberg, care era un om 
sensibil, depistă schimbarea de atmosferă de la vizita sa precedentă, dar se prefăcu a 
nu observa. 

Cinară. 

— Am descoperit un Rubens recent... din întîmplare... o ilustrare superbă a 
geniului său... 

Schellenberg mîncă şi bău cu plăcere. Vorbea inteligent. Picturile vechilor 
maeştri. Opera lui Goethe. Un nou roman franțuzesc. Muzica lui Beethoven. Masson 
asculta pur şi simplu, cercetînd cu ochii săi albaştri expresiile schimbătoare ale 
neamţului. 

Numai cînd se încheie cina şi se retraseră în cele două fotolii trase în faţa unui 
cămin care ardea, trosnea şi pirîia o jumătate de buştean, se întîmplă brusc ceva. 

Niciun fel de servitori nu trebuia să intre în cameră decit dacă erau chemaţi de 
Masson. Schellenberg îşi ţinu în lumină paharul în formă de pară, cu un vechi şi 
excelent coniac Napoleon. Privea mulţumit la pahar în timp ce vorbea. 

— Viaţa Fuhrerului este în primejdie. Dumneata eşti responsabilul. Adăposteşti 
un spion sovietic care transmite Moscovei cele mai mari secrete ale noastre. Imediat 
ce se va afla, Fuhrerul va ordona invadarea Elveţiei. Cine este spionul de la cartierul 
general al Fuhrerului? Am venit să-i aflu numele. 


Jock Carson şedea la masa simplă de lemn din biroul pus la dispoziţia sa în 
cazarma poliţiei de către sergentul Mulligan. Prin fereastra deschisă vedea luminile 
lerusalimului, căci aici nu exista camuflaj. 

Un miros uşor de explozibil, pe care îl asocia întotdeauna cu moartea, plutea în 
aerul pur al nopţii. Era neplăcut de umed. Se uită la masă, la tăblia bine frecată a 
acesteia, desfigurată de vechi pete de cerneală. Aştepta de peste o oră legătura 
telefonică cu Cairo. Telefonul sună numai de două ori înainte ca el să înşface 
receptorul. 

— Carson la telefon. Dumneata eşti Harrington? Avem la dispoziţie o linie 


directă a armatei, deci dă-i drumul. Vreo veste? 

— Poate am reuşit ceva. Glasul lui Harrington era slab, dar limpede, destul de 
limpede, încît Carson să detecteze triumful. 

— Am spus să-i dai drumul, pentru numele lui Dumnezeu... 

— Ţi-aduci aminte lista de persoane pe care mi-ai dat-o, cu cei care locuiesc la 
hotelul Sharon? Ei bine, am confruntat-o cu registrul de la Shepheard's. În afară de 
Standish, mai este un numitor comun. Un om numit Vlacek. V. Vlacek. V. De la Victor. 

— Cit timp a stat la Shepheard's? 

— Două nopţi. Noaptea de dinaintea sosirii lui Standish şi noaptea în care 
Standish a fost acolo. 

— Păcat că nu ştim cînd a aflat Standish că vine aici. Cine este Vlacek? întrebă 
Carson. 

— Un polonez pe deplin respectabil, care lucrează pentru echipamentul acela 
de propagandă, lîngă cazarma Abassia. A venit din Rusia o dată cu armata poloneză... 

— Din Rusia! 

— Ce este, şefule? Glasul lui Harrington suna perplex. Ne luptăm cu naziştii, nu 


cu ruşii. 

— Uneori mă întreb şi eu. Vlacek ăsta pare să aibă permisiunea să meargă 
peste tot... 

— Am verificat şi asta. Discret. Am aflat c-a avut o permisie. S-a hotărît deodată 
s-o ia... 


— Asta este! Asta căutam. Chiar că întindem coarda coincidenţelor pînă se va 
rupe. Este necesară o întîlnire cu domnul Vlacek. şi nu prea mai avem timp... 

— De-asta v-am sunat imediat ce-am aflat. Standish ştie că soseşte Lindsay? 

— Trebuie să ştie... Vocea lui Carson suna ca şi cum îi părea rău. ştie şi că va fi 
într-un Dakota. N-am putut supraveghea eu tot. Dar nu ştie ora. Nimic altceva? Am o 
întîlnire cu domnul Victor Vlacek... 


Linda Climber se dusese devreme la culcare. Se întoarse pe o parte şi cercetă 
faţa lui Whelby cu un deget, pornind de la sprincenele groase pînă la pomeţii obrajilor 
şi nasul său cărnos. 

— Eşti o persoană foarte misterioasă, Peter. Pari să ai atitea de făcut pentru un 
bărbat în vacanţă. Întotdeauna te grăbeşti undeva... 

— Întotdeauna mi-a plăcut să mă plimb singur. Încă de cînd eram copil, în India. 

Îi strînse în braţe spatele gol şi o trase mai aproape. Ea continuă să vorbească, 
în timp ce el îşi întoarse încheietura şi se uită la ceas. 

— Eşti un bărbat foarte profund, Peter, simt asta. Închizi atît de mult în tine. 

— lar acum o s-o şterg din nou pentru cîteva minute. O sărută şi cobori din pat. 


Am uitat să-mi sun un vechi prieten căruia i-am promis că ne vom întîlni miine. Îşi 

puse halatul şi papucii. Mă întorc în cîteva minute. Nu fugi... 

— Îmbrăcată astfel? Cu nimic pe mine? îţi poţi suna prietenul de aici... 

— Numărul este la mine în cameră. Niciodată n-am ţinut minte numerele... 

El se privi într-o oglindă de perete, îşi pieptănă părul şi se uită în urmă în timp 
ce ea se ridică în capul oaselor, strîngînd cearşafurile pe sînii goi. Whelby nu 
înţelesese niciodată acest aspect ciudat al modestiei feminine. Dădu din cap liniştitor 
cînd plecă. 

Linda înjură în sinea ei. Ce programare perfectă. Cu greu l-ar fi putut urmări să 
vadă unde se duce. Ceea ce poate nu însemna nimic. Dar se adunaseră prea multe 
asemenea nimicuri. 


— În sfîrşit, veşti sigure, îi spuse Whelby lui Vlacek, în camera 24. Lindsay va 
sosi miine la aeroportul Lydda. Aparatul va fi un Dakota. Poate va ateriza după 
căderea întunericului, dar va fi sigur mîine. 

— Am nevoie de mai mult decit atît... Bărbatul cu chip osos făcu un gest 
nerăbdător. Sigur c-au dat un reper oarecare despre ora sosirii sau de unde vine 
avionul? 

— Nu. Am întrebat, dar Mulligan a fost ambiguu. N-am insistat. Ar fi dat de 
bănuit. Ţi-am arătat fotografia lui Lindsay, deci identificarea n-ar trebui să fie o 
problemă. 

— AŞ vrea să păstrez fotografia aceea. O pot avea? 

— Nu. Trebuie să se întoarcă în dosarul pe care l-am şterpelit de la Londra. A 
trece peste un detaliu ca acesta te poate conduce la dezastru. Cînd te voi vedea din 
nou? Ce metodă vei folosi pentru a r... r... rezolva problema? 

— Nu mă vei mai vedea. Metoda mea nu e treaba dumitale. Voi părăsi acest 
hotel astă-seară. Te distrezi bine cu doamna Climber? 

O privire penetrantă, care testa reacţia lui Whelby. Pierdere de timp. Purtarea 
modestă şi simplă a englezului nu lăsă să transpire nimic, în timp ce acesta se plimba 
prin cameră, cu miinile în buzunarul halatului. 

— Mă îngrijorează. Pune o groază de întrebări. Este inteligentă, dar am senzaţia 
că sunt interogat... 

— Cum ai întîlnit-o? 

— O întîlnire întîmplătoare în avionul care ne-a adus de la Cairo. Ea a venit la 
mine... 

— Ea a venit la dumneata? 

Ceva din glasul lui Vlacek îl făcu pe Whelby să se întoarcă şi să cerceteze 
expresia omuleţului. Nu-i plăcu ce văzu. Fusese o greşeală să discute despre 


americancă. 

— De ce? La ce vrei să ajungi? vru să ştie Whelby. 

— Îmbracă-te imediat. Du-te direct la cazarmă... Vlacek se uită la ceas. Stai 
acolo pînă la miezul nopţii şi asigură-te că oamenii pe care îi ştii vor fi acolo tot timpul. 
Spune că aştepţi un telefon de la Cairo. Orice. Stabileşte cum stai. 

— Nu-mi place asta... 

— Amprentele dumitale se află în camera doamnei Climber? 

— Nu. De-asta îmi ţin mîinile în buzunar. A devenit a doua natură... 

— Ai lăsat în cameră ceva ce îţi aparţine? 

Interogatoriul încrucişat al lui Vlacek era nemilos, rostit pe un ton monoton pe 
care Whelby îl găsea enervant. 

— Nu, zise el brusc. 

— Nu te întoarce acolo. Du-te drept în camera dumitale, îmbracă-te repede şi 
pleacă. Ai zece minute... 

— Nu-mi place asta, repetă Whelby. Ce planuri faci? Femeia nu ştie nimic... 

— Asta-i ce presupui dumneata. Fă cum îţi zic. De acum înainte eu am tot 
controlul. Eşti supus ordinelor mele. Vlacek zîmbi neplăcut. Întotdeauna ai fost... 


Jock Carson parcă maşina lîngă trotuar, ieşi din ea, o încuie şi se îndreptă încet 
spre hotelul Sharon pe care îl putea vedea în depărtare foarte luminat. Prea multe 
lumini pentru ora aceea. În timp ce se apropia, văzu cele două maşini de poliţie goale 
parcate cu grijă în umbră. Grăbi pasul. 

Unul dintre paznicii de noapte îi ieşi în întîmpinare cînd tocmai se pregătea să 
urce treptele din faţa hotelului. Acolo părea să fie neobişnuit de multă agitaţie. 

— Aţi auzit despre crimă, domnule? 

— Ce crimă? 

Doamne, se gîndi el, l-au prins pe Whelby. 

— O americancă ce stătea aici. Se pare că ea... 

Carson nu mai auzi restul propoziției. Urcă repede scările, deschise uşa şi intră 
în holul unde era recepţia. Un ofiţer palestinian în uniformă albastră îl opri 

— Scuzaţi-mă, domnule, pot vorbi cu dumneavoastră? Locuiţi aici? 

Carson îşi scoase actul special de identitate, i-l înmînă celuilalt şi privi în jur ca 
şi cum căuta un indiciu. Polițistul îi dădu înapoi legitimaţia şi păru stînjenit. 

— Îmi pare rău, domnule. Faceţi parte dintre anchetatori? 

— Unde să mă duc? 

— Camera 8, etajul întîi... 

Carson trecu pe lîngă tejgheaua de la recepţie, cu picioarele sale voinice 
mişcîndu-se ca nişte pistoane. Ignorînd funcţionarul, el întoarse registrul hotelului cu o 


sută optzeci de grade şi urmări lista de nume. Doamna L. Climber, camera 8. Domnul 
331 


P. Standish, camera 6. V. Vlacek, camera 24... 

— Vă pot ajuta cu ceva...? începu funcţionarul. 

Carson alergă pe scări şi se opri sus pentru a vedea cît era ceasul. 
Douăsprezece şi un sfert. Un alt poliţist în uniformă stătea de pază în faţa camerei 8. 
Aceeaşi rutină de prezentare a legitimaţiei. Camera era plină de poliţişti. Un bărbat de 
vîrstă mijlocie cu o geantă în mînă era pe punctul de a pleca. Verificau amprentele şi 
făceau fotografii la lumina unui blitz. Sergentul Mulligan îi ieşi înainte. 

— O treabă urită... 

— Pot s-o văd? 

Mai mult din datorie decît pentru că voia aceasta. Carson nu fusese de acord cu 
misiunea Lindei Climber în Palestina. Avusese unele îndoieli, dar Linda îl convinsese. 
Avusese o înţelegere quid pro quo cu americanii. O fată americană lucra pentru 
Serviciul Secret britanic; el dăduse în schimb o fată de la Wren care să lucreze pentru 
ei. Păruse o idee originală. În momentul acela. Se apropie de pat, cu Mulligan în urma 
sa. 

— A fost strangulată, îl avertiză Mulligan. O bucată de sîrmă ca aceea pe care o 
folosesc la tăiatul brînzei, aşa zice doctorul de aici. Nu e o privelişte prea plăcută... 

Stătea pe spate pe perna pătată cu roşu. Gitul îi era tăiat de la o ureche la 
cealaltă, iar pe faţă avea o expresie de teroare. Cu un chip împietrit, Carson observă 
că aşternuturile erau mototolite şi scoase de pe saltea. Toate semnele că se luptase 
pentru viaţa sa. 

În cameră era mare dezordine. Sertare scoase, al căror conţinut fusese vărsat 
pe podea. O cutie cu bijuterii zăcea pe podea, cu capacul scos din balamale. Carson 
simţi un început de greață. Cînd vorbi, o făcu neobişnuit de dur. 

— Camera 6 este cea alăturată. Ocupată de Standish. Sugerez să-i căutaţi 
amprentele. A fost violată? 

Privirea lui se plimbă deasupra întregului loc blestemat. 

— Nu, replică Mulligan. Apropo, acesta este doctorul Thomas... 

— N-a fost violată, zise doctorul Thomas cu o voce profesională seacă, cu un 
puternic accent velş. Am mai văzut cazuri ca acesta înainte, vreau doar să mă duc 
acasă şi să mă bag înapoi în pat. Dar avusese loc un contact sexual cu foarte puţină 
vreme înainte. În seara aceasta. 

— Deci sigur nu e vorba de viol? insistă Carson. 

Chestiunea era mai importantă decit probabil îşi dădea seama cineva din 
camera aceea. 

— Tocmai am spus asta, îi zise Thomas. Ea a vrut... 

Carson se întoarse spre Mulligan care îl privea curios. 


— Aş vrea să continuaţi prin a verifica amprentele din camera 6, pentru a le 

compara cu cele de aici. Nu contează dacă Standish este în pat. Sculaţi-l. 

— Nu este în pat. Nu este nici măcar în hotel. lar oamenii mei deja cercetează 
camera pentru amprente. Au folosit cheia administratorului. Standish a fost la cazarmă 
în ultimele două ore. Am aflat că aşteaptă o convorbire de la Cairo... 

— Cînd s-a întîmplat? 

Carson evită să se uite la pat. Nu-l privi nici măcar pe Thomas, care îi 
răspundea la întrebare. Nu-i plăceau doctorii 

— Pînă la autopsie... 

— ştiu asta! Carson se comporta foarte dictatorial. Nu vreau îndoielile. Dă-mi 
ceea ce-ai considera drept părere calificată... 

— Întotdeauna scrieţi replicile altora în locul lor? Carson îi intrase lui Thomas pe 
sub piele. Continuă să nu se uite la acesta, în timp ce doctorul vorbea. Cam între zece 
şi miezul nopţii, mai aproape de miezul nopţii aş zice... 

— Ceea ce îl eliberează pe Standish de orice bănuială, observă Mulligan. 
Verificarea din camera 6 este pură rutină. Cred că doctorul Thomas doreşte să 
coboare, dacă nu mai aveţi alte întrebări... 

Carson clătină din cap şi aşteptă pînă cînd plecă doctorul. 

— Care este verdictul despre ce s-a întîmplat? Locul arată ca şi cum ar fi trecut 
un uragan. 

— Jaf cu violenţă extremă. Caseta ei de bijuterii era deschisă. Nu a mai rămas 
nimic. Erau semne că a fost forţat un inel de pe mîna ei stîngă. Asta sugerează un 
spărgător profesionist. Nu e la fel cu crima, mai ales metoda folosită... 

— Camera 24, zise Carson. Deschise clapa tocului de la pistol. Mai bine ai aduce 
vreo doi oameni cu noi, cu armele pregătite. Un domn Victor Vlacek ocupă camera 
aceea. 

Mulligan nu comentă şi nici nu puse întrebări. Chemînd doi oameni, el îl urmă 
pe Carson afară pe coridor. Ajunseră în faţa camerei 24, iar Mulligan îl privi pe Carson 
pentru un indiciu. 

— şperaclul administratorului, şopti acesta. Fiind ambidextru, îşi ţinu pistolul 
Smith Wesson de calibrul 38 în mîna stîngă, băgă grijuliu şperaclul în broască şi îl 
întoarse cu la fel de mare grijă. Apoi apucă miînerul, îl răsuci repede şi deschise uşa de 
perete. 

Stăteau în prag, prinşi pe picior greşit. Camera era goală şi în stare de haos. 
Haine pe jumătate sfişiate pe pat. Perne pe jos. Sertare scoase şi răsturnate pe podea. 
Uşile şifonierului deschise, un maldăr de haine aruncate de pe umeraşe zăcînd pe jos. 

Carson merse în virful picioarelor spre baie, a cărei uşă era deschisă. Privi 
înăuntru, scutură din cap, apoi o adiere a vîntului de seară mişcă perdeaua trasă la 


fereastră. Traversă camera şi se uită afară. Numai atunci îşi puse revolverul în toc şi 

se întoarse cu faţa la ceilalţi. 

— Al naibii spectacol se repetă, zise Mulligan. Dar cîte camere a întors cu susul 
în jos în noaptea asta? 

— Numai astea două, îmi închipui... 

— Nu pricep... 

— Probabil că asta-i şi ideea. Carson arătă spre fereastra deschisă. E o scară de 
incendiu pe-acolo. Există vreo ieşire prin spatele hotelului? 

— Uşor ca şi cum ai cădea de pe cal. Există curtea, garajele, un zid jos pe care l- 
ar putea sări şi un puşti, un spaţiu deschis de teren pustiu şi dincolo de astea ai ajuns 
pe o stradă liniştită. Mai există o ieşire de incendiu şi sub fereastra doameni Climber, 
de asemenea, deschisă. Cînd ne-aţi adus aici aţi crezut că era Vlacek, dar... Mulligan 
făcu un gest neajutorat... acelaşi lucru s-a întîmplat şi aici. Unde-i corpul? 

— Nu cred că-l vom găsi vreodată, sergent. A fost o treabă profesionistă. De la 
cap la coadă. Chiar sunt îngrijorat acum... 

— În privinţa asta? 


— Cred că este doar începutul. Doar pentru începători... 


În afara clădirii Gasthof Winkelreid, în Frauenfeld, ningea cu fulgi mari în timp 
ce Schellenberg îl înfrunta pe Masson în camera de la etajul întîi. Se putea auzi 
huruitul unui plug de zăpadă pe care îl chemase şeful Serviciului Secret elveţian 
pentru a păstra drumul deschis. Acest oaspete german nu trebuia să rămînă sub nicio 
formă în Elveţia peste noapte. 

— Insist să-mi dezvăluiţi numele spionului sovietic din Germania, repetă 
Schellenberg. Altfel, nu pot răspunde de consecinţe. 

— Ţara mea nu va fi invadată de către Wehrmacht, replică Masson rece. Folosiţi 
şantajul, dar aceasta este o cacealma... 

— Nu este. Există o hartă... 

— Am o copie a hărţii aceleia de peste doi ani... 

Masson spunea adevărul. Harta la care făcea aluzie Schellenberg fusese tipărită 
în Germania. Ea arăta frontierele viitoare ale Marelui Reich care cuprindea toate 
popoarele vorbitoare de limbă germană, incluzîndu-i şi pe vorbitorii de germană din 
Elveţia - şaptezeci la sută din întreaga ţară. 

În ciuda căldurii de la marele foc de buşteni, amabilitatea dispăruse din 
conversaţia celor doi bărbaţi care se înfruntau acum deschis, ca doi adversari. În toate 
întîlnirile precedente, Schellenberg trecuse alternativ de la vorbe bune la ameninţări. 
Masson fusese binevoitor şi cooperant. Acum Schellenberg era şocat. Masson era 
impasibil, însă neclintit, refuzînd să cedeze măcar un pas. 


— Wehrmacht-ul de-abia se poate descurca cu ce are pe masă acum, continuă 

Masson brutal. A deschide un nou front este dincolo de puterile sale. Sau n-aţi auzit că 
Armata Roşie înaintează dincolo de Kiev? Wehrmacht-ul se retrage pretutindeni. Aliaţii 
sunt în Italia. ştim cu toţii că vor deschide un al doilea front în Franţa, în '44... 

— Avem problemele noastre, fu de acord Schellenberg. 

— Dumneavoastră s-ar putea să aveţi curînd probleme, spuse Masson nemilos. 
Să presupunem - doar să presupunem - că Germania pierde războiul? Atunci veţi avea 
nevoie de o gaură de şoarece în care să vă ascundeţi... ca să nu fiţi capturat de către 
ruşi. Pe drumul dumneavoastră de întîlnire cu Aliaţii, ruta de scăpare va fi Elveţia... 

Nimic nu demonstra mai dramatic schimbarea de relaţii dintre cei doi bărbaţi 
decît poziţiile lor. În timp ce Schellenberg se cufundase în fotoliu, ţinînd cu o mînă 
paharul gol de coniac, Masson stătea drept ca un judecător, cu o expresie severă. 

— ştim, continuă el să preseze, că, cu acordul şi sprijinul deplin al lui Himmler 
aţi făcut deja oferte inutile Aliaților - încercînd să ajungeţi la o înţelegere cu ei, care i- 
ar reduce la tăcere pe sovietici... 

Era adevărat. Arhivele care au ieşit la lumină de atunci încoace dovedesc că, 
încă din 1943, Himmler îl autorizase pe Schellenberg să ducă tratative de pace cu 
britanicii. Himmler nu risca nimic. Dacă se întîmplă ca Fuhrerul să miroasă această 
trădare, Reischfuhrer-ul Himmler ar fi trecut orice răspundere pe seama a ceea ce 
punea la cale locţiitorul său. 

— Anunţul acela nenorocit de la Casablanca. Predare necondiționată, mirii 
Schellenberg. Înăbuşă rezistenţa oamenilor noştri. Nebunie! Nebunie! Oare Churchill 
nu ştie prin ce ameninţare trece vestul din partea bolşevicilor? 

— Churchill ştie, răspunse Masson. La cinci mii de kilometri depărtare de 
Europa, Roosevelt nu ştie. Vei avea nevoie de gaura aceea de şoarece, prietene. Într- 
una din zilele acestea. lar eu nu voi raporta comandantului meu suprem, generalul 
Guisan, această parte din conversaţia noastră... 

— Sunt recunoscător... Schellenberg era redus la recunoştinţă. Făcu un ultim 
efort. Refuzaţi să numiţi spionul sovietic? în curînd trebuie să plec... 

— În această privinţă nu vă pot ajuta... 

şi, deşi Schellenberg nu-l credea, Masson spunea adevărul. N-avea nici cea mai 
mică idee despre adevărata identitate a Ciocănitorii... 


În lerusalim, sergentul Mulligan îl conduse pe Carson înapoi la cazarmă cu 
viteză foarte mare prin străzile întunecate. Jeep-ul nu încetinea ritmul la curbe. Lui 
Carson i se părea că derapau pe două roţi. 

— Întotdeauna conduci aşa? întrebă el cu blîndeţe. 

— Noaptea, da. Nu vreţi să ne trezim cu o grenadă în cap, nu-i aşa? Curbele 


sunt primejdioase. 

— Chiar aşa de rău? 

— Mai rău. Am ajuns, slavă Domnului 

Prima acţiune îndeplinită de Mulligan la ora trei dimineaţa fu să declare alarmă 
roşie pentru Victor Vlacek. Avea o descriere completă pe care o obținuse de la 
Harrington, din Cairo. Trîntind telefonul, se uită pe deasupra unei mese la Carson care 
privea prin camera goală. 

— Nu pot garanta nimic, îl preveni el. Ar putea foarte bine să o şteargă pur şi 
simplu peste graniţă în Siria. O să-i prevină pe Francezii Liberi, dar ce-o să le pese? 

— Într-adevăr, de ce le-ar păsa? aprobă Carson obosit. 

Vlacek nu mai fu văzut niciodată de atunci. Se presupunea că trecuse graniţa în 
Siria. De acolo se putea foarte bine s-o fi luat spre nord, să fi traversat lunga frontieră 
turcă şi să-şi fi croit drum în Republică Sovietică a Armeniei. În timp ce zorii îşi aruncau 
prima lumină rău prevestitoare peste Palestina, bărbatul numit Moshe - care cu mulţi 
ani mai tîrziu avea să ocupe o poziţie privilegiată în guvernul israelian - se ascundea 
în spatele cîtorva stînci de pe drumul de la Lydda la lerusalim. Îşi potrivi binoclul, iar 
aeroportul Lydda apăru brusc în lentilele gemene. Moshe se pregăti de o lungă 
aşteptare. Aceasta era ziua. 


Capitolul 41 


Comandantul de escadron Murray-Smith era un om scund, masiv, care-şi lăsase 
ostentativ o mustață mică, neagră, îngrijită. Stătea îndărătul pupitrului de comandă al 
avionului Dakota pe care îl pilota peste Mediterană spre Iugoslavia. În opinia colegilor 
săi, nu era decit un afurisit de înfumurat, dar recunoşteau că are o îndrăzneală de 
invidiat. 

Pe aerodromul din Benina, în Libia, îşi anunţase brusc decizia de a pleca, 
stîrnind o întreagă harababură în ultimul moment. În mod normal, un ofiţer cu gradul 
său nu ar fi iniţiat o asemenea misiune. 

— E înţelept ceea ce faci? îl întrebase comandantul aerodromului. 

— Cui îi pasă de înţelepciunea ta? replicase Murray-Smith. Sunt responsabil de 
această misiune. Plec eu însumi cu Dak-ul, repetă el. Dumnezeu e martor că ăştia au 
tot încercat să facă tot ce se poate ca să-l scoată din rahat pe porcul ăla de Lindsay. 

— E decizia ta. 

— Îmi pare bine că te-ai prins atît de repede care e situaţia. Conway va fi 
copilotul meu. De acord, Conway? Te bucuri? Atunci zimbeşte, afurisitule. 

„Whisky” Conway, poreclit aşa în mod evident după băutura lui preferată, 
numai bucuros nu era şi îl bănuia că l-a ales pe el din pur cinism. Murray-Smith îl 
auzise de curînd numindu-l „Hitler de buzunar”, într-unul din momentele lui Conway de 
beţie cruntă. 

În timp ce avionul zbura la trei mii de metri înălţime, Conway, acţionînd ca 
navigator, îşi desfăcu pe genunchi o hartă la scară mare. El nu ştia, dar acesta era 
motivul pentru care Murray-Smith îl obligase să se bage în chestia asta: era probabil 
cel mai bun navigator dintre Alger şi Cairo. 

— S-ar părea că vremea se îmbunătăţeşte. Ăsta da noroc... 

Cerul era o mare senină de un albstru deschis fără pată. Dedesubtul lor, 
Mediterana era o a doua mare, la fel de întinsă şi calmă, dar de un albastru mai intens. 
Murray-Smith se uită la ceasul pe care îl avea la mînă. Nu avea niciodată încredere în 
ecranul strălucitor de la bord, cînd avea alte mijloace la îndemînă. Îi înnebunise pe toţi 
cei care făceau parte din personalul de la sol. 

— Trebuie să pilotez sicriul ăsta zburător, asta era fraza lui favorită. Voi umblaţi 
cu afurisitele voastre de picioare pe terra firma, caporale, îi spuse el mecanicului 
înainte să decoleze. Pe cînd mie, dacă mi se opreşte o singură rotiţă aici... şi-şi ciocăni 
tîimpla... sau aici înăuntru... şi ciocăni aripa avionului... s-a zis cu mine. 

Ei, da, comandantul de escadrilă Murray-Smith era pentru toată lumea din jurul 
lui ca bomboana de pe prăjitură. Cînd îl vedeau venind, oamenii o luau la fugă... În 
direcţie opusă. 

— O să fim acolo într-o oră. Nu crezi, Conway? întrebă în timp ce înclină uşor 
avionul, ca să menţină direcţia. 

— Într-o oră vom ateriza în Cazan... 

— Heljec, sau cum dracu’ te cheamă, ţine-te bine că venim! strigă Murray- 
Smith. Noi avem armele, voi aveţi omul, aşa că să nu mai pierdem timpul... 

O, Doamne, se gîndi Conway, ăsta se distrează. 


Hartmann şi Paco străbăteau încet întreaga pistă improvizată, examinînd 
fiecare centimetru al terenului, urmaţi de Heljec, care era foarte nemulţumit. Neamţul 
îşi impusese punctul de vedere asupra şefului partizanilor, oprindu-se la fiecare pas şi 
insistînd să fie mutată orice piatră ce ieşea cu cîţiva centimetri deasupra solului. Paco 
făcea pe traducătoarea. După asta, fiecare groapă rămasă trebuia umplută cu pietriş 
şi pămînt dintr-un coş de nuiele imens, umplut pînă la refuz, pe care îl cărau doi 
partizani. 

— Nu e de mirare că nu se ajunge nicăieri în ţara asta înapoiată, mormăi 
Hartmann. Neisprăvitul de mine! îmi cer scuze, am uitat că este vorba de ţara ta. 


— Dar sunt pe jumătate englezoaică, îi aminti ea. şi nu cred că voi vrea 

vreodată să mă întorc aici. Niciodată. Nu pot să-mi scot din minte ce a făcut Brigada 
Amazoanelor. 

— Du-te şi înveseleşte-l pe Lindsay... 

— După ce ne terminăm treaba aici. Avionul trebuie să sosească din clipă în 
clipă. E aproape unsprezece. 

Lindsay, conştient că Hartmann făcea treaba pe care ar fi trebuit s-o facă el, 
şedea extenuat pe o piatră. Febra glandulară îl chinuia din nou, storcîndu-i toată 
energia. Înjură momentul nepotrivit. Doctorul Macek apăru din spatele unui bolovan şi- 
i puse mîna pe frunte. 

— Nu ţi-e grozav de bine, nu-i aşa? întrebă el. 

— Nu prea. Ar trebui să fiu acolo, cu Hartmann şi Paco. 

— N-ai temperatură. O perioadă de convalescenţă e necesară. Bine că vine 
avionul după atitea luni de aşteptare... 

— AŞ vrea să-ţi mulţumesc pentru tot ce ai făcut... 

— Dar asta mi-e profesia. O să-mi mulţumeşti, dacă te vei odihni după ce ajungi 
la destinaţie. Poate ne mai întîlnim vreodată. 

— Nu prea văd cum... 

Macek aprobă şi se îndepărtă, cu un zîmbet pe faţa-i blîndă. Întregul platou era 
pustiu în lumina strălucitoare a dimineţii, cu excepţia grupului care verifica şi făcea 
ultimele amenajări pe pistă. Heljec eliberase platoul de oameni şi arme, concentrîndu-i 
la marginea rîpelor care înconjurau platoul. Era convins că toate căile de acces se 
aflau temporar sub controlul său. 

Lindsay făcu un efort şi se ridică de pe piatră, îndreptîndu-se şchiopătînd pînă la 
pistă. Folosea bastonul pe care i-l confecţionase Milic. Sărmanul Milic, parcă murise de 
o sută de ani în atacul german. Nu fusese niciodată menţionat, iar marea parte a 
partizanilor uitase deja că a existat. 

— Cum merge, Hartmann? strigă el. Avionul ar trebui să apară, nu-i aşa? 

— Pista e nivelată, prietene, răspunse neamţul. Atît cît s-a putut. lar avionul ar 
trebui să sosească în orice moment, într-adevăr, dacă ajunge la timp. 

— Vrei să zici, dacă va reuşi să ne găsească vreodată. 

— Tu chiar ai încredere în RAF? glumi Hartmann, dîndu-şi seama cît trebuia să-l 
fi costat pe Lindsay deplasarea pînă acolo, în starea în care era. În mod deliberat nu 
schiţase niciun gest de ajutor. Lui Lindsay nu i-ar fi convenit să fie tratat ca un infirm. 
Trebuie să vină dinspre sud, aşa că într-acolo trebuie să ne uităm... 

— Sunt neliniştită ca o fată pe punctul de a naşte primul ei copil, zise Paco. Nu-i 
aşa că-i ridicol? 

— Toţi suntem la capătul răbdării, o asigură Lindsay, în timp ce-şi ridică o mînă 


streaşină la ochi, scrutînd cerul. 

Oare îşi recăpăta vechile instincte? Se întoarse cu gîndul la vremea cînd 
învățase să privească în toate direcţiile, constant, de la bordul unui Spitfire, deasupra 
minunatelor pajişti verzi ale ținutului Kent... 

Se uită spre sud, după cum îi sugerase Hartmann, apoi continuă să exploreze 
depărtările, răsucindu-se uşor cu treizeci şi şase de grade. Nu era niciun nor nicăieri. 
Era de necrezut după zăpada din ziua precedentă. Crestele munţilor se decupau cu 
claritate pe fundalul albastru al cerului. Nimic înspre est. Nici înspre est-nord-est. 
Nimic. Se întoarse uşor, făcînd un cerc. Fusese întotdeauna bine cotat pentru vederea 
excelentă pe care o avea. În curînd se va afla cu faţa spre nord. Se mai răsuci cu 
cîteva grade. Dumnezeule! Nu! 

— Fiţi gata să întîmpinaţi transoceanicul! Se vede venind peste culmea de 
acolo, spre sud... 

Era Reader venind spre ei cu emițătorul în geantă pe care o căra în spate. 
Fusese pe cel mai înalt punct al platoului, încercînd să stabilească un contact de ultim 
moment. Faptul că se afla mai sus îl făcuse să vadă primul Dakota apropiindu-se. 

— Uită-te spre nord, deşteptule! strigă Lindsay. Vin nemţii, un întreg batalion de 
transportoare... 


La bordul avionului, Conway îşi lovi încîntat genunchiul cu pumnul strîns, făcînd 
o gaură în harta din poală. 

— Uite platoul! Uite semnul - steaua comunistă cu cinci colţuri alcătuită din 
pietre. Fir-ar al dracului, terenul ăsta nu lasă nici cea mai mică posibilitate de eroare... 

— Calmează-te, omule, îl potoli Murray-Smith. Pot să aterizez cu chestia asta şi 
pe o muchie de cuţit... 

— Cam asta şi este! 

Conway apucă un binoclu şi îl focaliză pe figurile minuscule care priveau în sus, 
spre Dakota. Unul dintre ei mînuia un baston cu o mînă, făcînd semn în sus cu degetul 
mare de la cealaltă mînă. Apoi începu să gesticuleze ca nebunul cu bastonul. 

— Cred că ăla de acolo e Lindsay, ăla cu bastonul. Tot învîrte chestia aia ca un 
isteric. Presupun că e de înţeles... 

— Luînd în consideraţie faptul că un întreg escadron al afurisiţilor de la 
Luftwaffe se apropie dinspre nord, e într-adevăr de înţeles, spuse Murray cu un 
sarcasm muşcător. Suntem mult mai aproape, s-ar putea să reuşim... 

— Dumnezeule mare! 

De-abia acum văzu Conway ceea ce Murray-Smith observase dintr-o privire cu 
cîteva secunde înainte. O flotă de puncte întunecate pe ecranul radarului, mărindu-se 
pe măsură ce le privea. Erau transportoarele friţilor, la o înălţime considerabilă, 


răspîndite pe o arie largă şi înaintînd în şiruri, niciun avion deasupra altuia. 

— Pariez că va avea loc o paraşutare de desant, spuse Murray-Smith. O operaţie 
majoră. Coborîm. Să sperăm că au scos toate pietrele de pe terenul de aterizare. 
Oricum vom afla imediat, nu-i aşa? 


Jaeger, cu Schmidt alături, echipați cu paraşute gata de lansare, stăteau în 
avionul de comandă. Zborul de la Zagreb fusese lipsit de evenimente, singurul lucru 
care se ivise neaşteptat fiind momentul în care colonelul Stoerner, comandantul 
trupelor de paraşutişti, fusese chemat urgent la pilot. 

— Probabil suntem foarte aproape de ţintă, spuse Schmidt. Am început să 
transpir... 

— Toată lumea transpiră! 

Paraşutiştii stăteau pe două rînduri, faţă în faţă de-a lungul întregii lungimi a 
avionului. Cel care conducea lansarea se aşezase lîngă uşă. Jaeger privi de-a lungul 
şirului de feţe rigide, care aveau picături de transpiraţie pe frunţi. Nu vorbea nimeni. 
Jaeger putea miros; tensiunea, o spaimă rece. 

Oamenii priveau drept înainte, nefiresc de nemişcaţi. Singurul sunet care se 
auzea era zgomotul constant al motoarelor, scîrţiitul vreunei legături de la paraşută. 
Fiecare nouă operaţie de lansare nu le uşura cu nimic pe următoarele. La fiecare 
operaţie, zece la sută din oameni sufereau o cădere nervoasă. Dintre cei care 
supravieţuiau. 

— Caraghios, şopti Schmidt, ultima operaţie de acest fel a fost pe aerodromul 
Maleme, în Creta, dar nu-mi mai amintesc nici măcar în ce an a fost. Nu pot să cred... 

Jaeger privi în sus, cînd Stoerner se întoarse din cabina pilotului şi-l apucă de 
braţ. Veteranul ăsta arăta foarte ciudat: cu capul rotund şi fără urmă de gene. Îl trase 
pe Jaeger de braţ. 

— Am o vorbă cu tine. Vino în faţă... 

Ceea ce însemna că apăruse un moment de criză înainte chiar de a începe 
operaţia. Jaeger se gîndi la toate posibilităţile în timp ce îl urmă pe comandant spre 
centrul avionului. Cu o oră mai devreme, un avion mic zburase spre ţintă, ţinîndu-se 
departe de platou. Pilotul raportase că partizanii se aflau încă pe poziţii, aşa că ce mai 
era... 

Intră în cabină, aplecîndu-se să facă loc paraşutei prin deschiderea îngustă. 
Stoerner, capabil, dar cam repezit după opinia lui Jaeger, închise uşa. Arătă înainte cu 
un deget osos. Jaeger putu să vadă clar Dakota. 

— Am ajuns tocmai la timp, rosti gutural Stoerner. Uite-l pe pilotul englez cum 
vrea să fugă... 

— Nu fuge, replică Jaeger. Vrea să aterizeze, e îndrăzneţ... 


— E nebun! zise Stoerner uitîndu-se înainte. N-are timp suficient... 

— Nu te baza pe asta. Mă întorc. Mă paraşutez primul. Apoi Schmidt şi restul. 

— Vrei să faci pe viteazul? N-ai decit... 

Stoerner făcu un gest, ca şi cînd ar fi spus: dacă vrei să te sinucizi, eu nu te 
împiedic. Gestul îl făcu în gol, fiindcă Jaeger părăsise cabina. De data asta nu se 
întoarse la locul său. Îi făcu semn lui Schmidt să-l urmeze şi se opri lîngă comandantul 
operaţiunii de lansare. 

Lumina roşie era încă aprinsă. Jaeger îşi prinse chinga de cablul de ancorare 
cînd se deschise uşa. O rafală de aer îngheţat înlocui în cîteva secunde atmosfera 
încărcată de transpiraţie dinăuntru. Schmidt îşi prinse şi el chinga. 

— E vreo problemă? întrebă el cu buzele în urechea lui Jaeger. 

— Britanicii îl iau pe englez. Chiar în momentul ăsta un avion Dakota aterizează 
pe platou. Totul atîrnă de cîteva minute. Cînd vom atinge pămîntul, trage în avion, ca 
să-l împiedici să decoleze. Asta e prima prioritate. 

În timp ce vorbea, Jaeger îşi controlă pistolul-mitraticră. Asigurîndu-se că era în 
stare de funcţionare, scoase rezervorul de gloanţe şi-şi îndesă arma la piept, în 
jachetă, cu patul înainte. 

Oamenii se vînzoleau în spatele avionului, fiecare desfăşurind o activitate 
sistematică, aşezindu-se la rînd. Jaeger observă amestecul obişnuit de uşurare şi 
nelinişte. Uşurare, pentru că se încheiase perioada de aşteptare; nelinişte, faţă de 
ceea ce-i aştepta pe platou sau dacă paraşutele se vor deschide, sau nu. Storner îi 
spusese mai devreme lui Jaeger că mai mult de jumătate din ei nu făcuseră decit o 
probă de lansare. Germania începea să ducă lipsă de timp şi oameni antrenați. Jaeger 
aşteptă lumina verde. 


— E chiar o muchie de cuţit, zise Murray-Smith cu veselie, în timp ce platoul se 
apropia în viteză de ei. 

— Doamne! Li s-a comunicat lungimea minimă, zise Conway cu respiraţia 
tăiată. 

Roţile de aterizare atinseră pămîntul, săltară, virfurile aripilor se echilibrară cu 
greu. Murray-Smith încetini aparatul pînă la limita extremă. Îşi muşcă buza de jos, 
semnul concentrării maxime, în timp ce Dakota mătură marginea nordică a terenului, 
de unde platoul sfîrşea în eternitate. 

Aproape că se oprise, cînd făcu o manevră care aproape că-l scoase din minţi 
pe Conway. Întoarse aparatul cu o sută optzeci de grade, oprindu-se pe cîmpul de 
aterizare, cu faţa spre sud, gata să decoleze imediat. Împotriva oricărui regulament, 
nu opri motoarele. 

— Deschide uşa din spate, se răsti la Conway. Trebuie să-i facem pe zănaticii 


ăştia să se mişte repede. 

Deschise uşa cabinei şi sări pe pămînt, o siluetă absurd de mică printre 
partizanii care mişunau pe lîngă ei. Îl reperă pe omul care se apropia şchiopătînd, 
sprijinit în baston, observă jacheta pătată şi ruptă cu însemnele RAF şi pe blonda 
răpitoare ce-i stătea alături. 

— Lindsay? 

— Da. Eu... 

— Care dintre indivizii ăştia e şeful misiunii? 

— Heljec, asta de aici. Paco poate să-ţi traducă... 

— N-avem timp de traducători. Mă va înţelege. Priveşte... 

— Nu mă vor lăsa să urc în avion pînă nu vor avea armele şi muniţia... 

— Nu te vor lăsa, pe dracu'! Vom vedea... 

Alergă la avion din care Conway coborise deja mai multe cutii de lemn cu 
ajutorul unor frînghii şi le dăduse în mîinile partizanilor. Desfăcu legăturile unei cutii, îi 
scoase capacul, apucă la întîmplare mai multe feluri de puşti şi le aruncă în braţele lui 
Heljec. Îl apucă pe Lindsay cu o mînă şi arătă spre avion cu cealaltă, vorbindu-i fără 
oprire lui Heljec: 

— Acum v-aţi primit afurisitele de arme! Mi-am riscat viaţa ca să aduc 
nenorocita asta de încărcătură. Pe Lindsay îl iau cu mine acum! Vedeţi că aveţi 
vizitatori, în caz că n-aţi observat, şi nu sunt genul pe care mi i-aş dori vecini de 
masă... 

Gesticula nebuneşte, arătînd înspre avion. Indicînd insistent cu degetul 
escadrila Luftwaffe care aproape ajunsese deasupra platoului, ţipînd la Heljec, de 
parcă ar fi muştruluit vreun mecanic nepriceput. 

Ar fi putut fi amuzant, dacă situaţia n-ar fi fost aşa de disperată. Omul scund 
înfruntîndu-l pe masivul Heljec. şi avusese dreptate, n-avea nevoie de traducător. 
Heljec se uită la el ca trăsnit, apoi începu să distribuie armele şi încărcătoarele. 

— Ei bine, acum urcă-te odată, pentru numele lui Dumnezeu! îi spuse 
Murray-Smith. Conway, dă-i o mînă de ajutor, are un picior bolnav. Vrei să le fac eu pe 
toate? Ca de obicei... 

Schimbul se făcu repede. Depozitul avionului se goli într-o clipă. Lindsay fu tîrît 
înăuntru, tras de Conway şi împins de Hartmann. Apoi neamţul o săltă pe Paco, iar 
Reader se urcă singur. 

— Dar Hartmann? se repezi Paco. 

Se aplecă şi îl ajută să urce. Conway închise uşa, în timp ce Murray-Smith apăru 
dinspre cabină. Era grăbit şi aspru: 

— Veniţi aici! Ocupaţi-vă locurile. Ăsta nu e un Liberator yankeu, în care să vă 
rostogoliţi de ici-colo ca boabele de fasole în păstaie, aşa că staţi dracului pe scaune şi 


legaţi-vă cu afurisitele alea de centuri! Va fi o decolare dură, foarte dură. Violentă e 

prea puţin spus... 

— Violent e prea puţin spus pentru tine, amice, spuse Reader în timp ce se 
aşeză pe un scaun. 

Vorbise în gol, pentru că Murray-Smith se întorsese deja în cabina lui, în faţa 
pupitrului de comandă. Aruncă o privire la obiectele ca nişte umbrele care împînzeau 
cerul în număr din ce în ce mai mare. 

— la uite-i, Conway. O întreagă armată. E timpul s-o ştergem... 

Dakota păru să înceapă decolarea cu incredibilă încetineală, din cîte vedea Paco 
prin geamul de lîngă scaunul ei. Parcă se tirau cînd îl văzu pe primul neamţ atingînd 
pămîntul, rostogolindu-se, desprinzîndu-şi legăturile paraşutei şi ghemuindu-se, ţintind 
cu pistolul-mitralieră. 

— O, Doamne, Lindsay! 

Îl recunoscu cu precizie pe Jaeger. Îşi aţintise ţeava puştii spre cabina pilotului. 
Alţi paraşutişti aterizară. Heljec, înarmat cu una dintre puştile nou primite, ţişni din 
spatele unei pietre şi-şi descărcă jumătate de încărcător dintr-un foc. 

Jaeger fu aruncat înainte de şocul gloanţelor, cu faţa contorsionată, în agonie. 
Oare ce gîndeşte omul în ultimele momente? Dragă Magda, am trăit împreună o viață 
minunată... Murise înainte de a atinge solul. Paco simţi că i se face rău. O imagine vie 
îi apăru în minte. Hotelul „Cele patru anotimpuri” din Munchen şi prînzul cu Jaeger, atît 
de mîndru în uniforma lui, atît de curtenitor, atît de... Ei, la dracu'! 

Avionul luă viteză în timp ce Murray-Smith încercă să decoleze, fără să 
privească la dreapta sau la stînga. Auzea, peste zgomotul motoarelor, ţăcănitul 
puştilor-mitralieră, rafala de gloanţe ce lovea fuzelajul, exploziile grenadelor. Ignoră 
totul. 

Lindsay văzu figura atît de familiară a doctorului Macek apărînd din spatele unei 
pietre, pe punctul de a arunca ceva ce ţinea în mînă. O rafală rapidă îl aruncă şi-l făcu 
să dispară din vedere. Lindsay nu avu nicio îndoială că fusese ucis. 

— L-au omorît pe Macek, îi spuse lui Paco care şedea lîngă el. Bietul de el... 

— Dumnezeule, la ce bun toate aste? 

— Mă întreb acelaşi lucru încă de cînd am zburat prima oară la Berchtesgaden, 
replică Lindsay. 


După luni de spaimă neîntreruptă şi suferinţe prelungite la nesfirşit în iarnă din 
Balcani, prima imagine a Africii de Nord fusese de neuitat. Privind pe fereastra 
avionului văzu ocrul cald al deşertului Libiei ce se întindea pînă la orizont. 

Aflîndu-se încă desupra albastrului intens al Mediteranei, priveau panglica albă 
a valurilor ce despărţea marea de coastă. Avionul începu să coboare. Zece minute mai 


tîrziu, Murray-Smith ateriză la Benina. Conway deschise uşa şi o căldură benefică 

inundă avionul. 

— Stăm aici o jumătate de oră, pînă umplem rezervorul, le spuse Conway. 
Trebuie să coboriţi, aşa că puteţi să vă întindeţi puţin picioarele, dar să nu pierdeţi din 
ochi avionul. Doctorul MacLeod îşi oferă serviciile oricui are nevoie de îngrijire 
medicală... 

— AŞ vrea să-i mulţumesc pilotului, spuse Lindsay. 

— Nu v-aş sfătui domnule comandor, dacă-mi permiteţi. E o figură comandantul 
ăsta de escadron, Murray-Smith. Niciodată nu poţi şti cum va reacţiona. În orice caz, 
un alt pilot o să vă ducă la destinaţia finală. 

— Asta fiind unde? 

— Nu ştiu, domnule. Îmi pare rău... 

Se învirtiră în jur, în căldura dogoritoare, cu un straniu sentiment de 
dezorientare. Lindsay îşi imagină că era din cauza spaţiului deschis, după atmosfera 
claustrofobă din Bosnia. Se hotărî că era timpul să scoată ceva informaţii de la Reader. 
Paco şi Hartmann veneau în urma lui. 

— Cred că am un grad mai mare decît al tău, maior Reader, începu Lindsay. În 
mod normal, n-aş da nici doi bani pe un asemenea atu, dar acum trebuie să ştiu care 
este destinaţia noastră. Cairo? Tunis? 

— Lydda, în Palestina... 

— Asta e o nebunie... tonul lui Lindsay exprima neîncredere. 

— Putem vorbi o clipă între patru ochi? Poate ne repezim pînă la clădirea 
aerodromului, dacă vrei să-ţi dezmorţeşti picioarele... 

Lindsay se scuză faţă de Paco şi Hartmann şi se îndreptă spre clădire. Se bucura 
de căldură ca un copil, după frigul neîndurător din Iugoslavia. Cînd nu mai putură fi 
auziţi, se opri în faţa lui Reader. 

— Cît de multe ştii? Vreau să aflu totul. Ceva nu-mi miroase a bine. Zburăm 
într-o direcţie greşită, destinaţia mea e Londra. 

— Avioanele de Londra pleacă din Cairo-Vest. 

— Tot nu înţeleg! De ce să zbor mai întîi la Lydda? 

— Din motive de securitate, din cîte am înţeles. În plus, acolo te aşteaptă un tip 
care a fost trimis special de la Londra pentru tine. Aşa că te vei bucura de un 
tratament de prima mînă. 

— Ce tip? 

— Unul Peter Standish... Reader ezită. ÎI vei întîlni la sfirşitul zilei, aşa că pot 
foarte bine să-ţi spun. Standish este un nume de împrumut. Îl cheamă Tim Whelby. 

— Înţeleg. 

Lindsay îşi continuă şchiopătatul prin deşertul plin de pietre. Nu se putea vedea 


portul Benghazi, pentru că se afla după o movilă, pe malul mării. În jur nu era decît 

deşertul, o lumină orbitoare, o clădire, un Dakota şi un camion cu benzină. ÎI auzi pe 
Reader venind în urma lui, apoi grăbind pasul ca să-l ajungă. 

— Aşa că, spuse Reader, din moment ce ai avut un minut să te gîndeşti, aş 
aprecia dacă mi-ai spune ce te nemulţumeşte, de fapt. Tim Whelby e destul de 
inofensiv. Nu-i place să pună lumea pe foc, preferă să fie în relaţii bune cu toată 
lumea... 

— Aha, deci te-ai prins şi tu de obiceiul ăsta al lui care mă intrigă. 

— De ce te intrigă? 

— N-ai observat niciodată... Lindsay continua să meargă în timp ce vorbea şi se 
simţea mai bine decit se simţise vreodată de cîteva luni încoace... că se osteneşte 
grozav să fie în termeni buni şi cu indienii, şi cu cei de la universitate? 

„Indienii” erau acei membri al SIS-ului recrutaţi din Serviciul Secret Civil indian. 
Erau neînduplecaţi, fideli tradiţiei, inflexibili cînd era vorba de schimbări, dar loiali 
coroanei. 

„Cei de la universitate” erau specialiştii de la Oxford, intelectualii care analizau 
orice problemă cu mintea deschisă. Formau o altă tagmă, diferită de cea a 
tradiţionaliştilor. Puteai să aparţii ori unui club, ori celuilalt. Foarte rar se întîmpla ca 
cineva să cocheteze cu amîndouă. 

— Ei bine, acceptă Reader, dacă stau să mă gîndesc, cred că ai dreptate. E în 
stare de aşa ceva! 

— Încă ceva, întotdeauna am avut impresia că joacă un rol, că nimeni nu ştie de 
fapt cum e el cu adevărat... 

— Nu pot schimba acum drumul. E totul hotărît. 

— Hotărit de cine? 

— De Whelby, presupun... Reader avu o explozie de furie. La dracu, am fost 
izolat ca şi tine, rupt de lume în blestemata aia de Iugoslavie. Vorbeşte cu Whelby cînd 
ajungem la Lydda. Dacă e cineva pe urmele tale - dacă asta te frămîntă - cine-şi va 
închipui că te întorci într-o gaură împuţită ca Lydda? 

— Whelby. 

Cînd se urcară în Dakota pentru a doua parte a călătoriei, Lindsay fu surprins. 
Alesese un loc lîngă o fereastră, aşteptîndu-se ca Paco să stea lîngă Reader. Fata se 
aşeză pe locul de lîngă el, fără un cuvînt, apucîndu-se să-şi lege centura. 

— Sper că nu te plictiseşte compania mea, murmură ea în timp ce noul pilot 
începu să ruleze avionul, pregătindu-se de decolare. Mă pot muta oricînd, e loc 
destul... 

— Nu, eşti binevenită, credeam doar... 

— Că l-am ales pe Len Reader drept tovarăş de drum? Desluşesc răspunsul pe 


chipul tău. Încă nu te-ai prins, nu-i aşa? 

— Crezi că mă prind cam greu? 

Era încă nesigur pe sine cînd era vorba de femei. Se temea întotdeauna să nu 
fie respins. Poate că doborise vreo şase nemti în ţinutul dintre Kent şi Canalul Mînecii, 
dar în anumite privinţe era încă nematurizat, timid cînd trebuia să iasă din carapacea 
sa. 

— Da! vocea ei sună vehement. Eşti puţin cam încet şi unei fete nu-i place cînd 
trebuie să facă ea toate mişcările... 

— Dar ai spus... 

— ştiu ce-am spus în lugoslavia, dar ce şansă putea fi ca vreunul din noi să iasă 
viu de acolo? Ţi-am mai spus şi că am o suspiciune în ceea ce-i priveşte pe Reader. 
Acum n-o mai am. Am vrut să fiu sigură că nu s-a strecurat printre noi vreun impostor. 

— Un impostor? 

— Adică un neamţ care se dă drept englez, ce dracu. E o metodă pe care au 
mai folosit-o, cu nişte consecinţe îngrozitoare. Aminteşte-ţi că am fost educată în 
Anglia, aşa că ştiu destule despre locurile de acolo. Am folosit cea mai măruntă 
amintire ca să-l testez pe Reader, să încerc să-l prind pe picior greşit. Pentru o femeie, 
cel mai uşor mod de a testa un bărbat e să pretindă că-i place de el, în speranţa că va 
depune armele. Doamne, Lindsay, uneori cred că eşti cam greu de cap... 

Îşi strecură mîna mică pe sub a lui, lăsînd-o acolo. El îşi întoarse capul şi o privi. 
Avea acel minunat zîmbet ambiguu pe chip. Ochii ei verzi, închişi pe jumătate, 
zimbeau de asemenea. Îşi odihni capul pe umărul lui. 

— Lindsay, prostănacule... 

— Al dracului de greu de cap. Prost ca noaptea... 

Era copleşit de emoție, găsindu-şi cu greu cuvintele. Îi luă mîna care părea atit 
de mică şi i-o strînse. Ea înţelese. 

— Lindsay, mă duci la Londra? Vreau să văd din nou Green Park... 

— Te duc unde vrei tu... 

— Unde sunt păsările alea mari pe lac, alea caraghioase, cu guşă... 

— Pelicani. Ăsta e parcul St. James. Am să-ţi arăt întreaga Londră. Apoi mergem 
la ţară... 

— Mi-ar plăcea, răspunse ea întorcîndu-şi capul pe umărul lui, iar el îi simţi părul 
atingîndu-i obrazul. ştiu un mic sat în Surrey, lîngă Guildford. Îngrămădit la poalele 
dealurilor... 

— Peaslake? 

— ÎI ştii şi tu! Se îndreptă, cu chipul strălucind. Ce minunat! N-am să mă mai 
întorc niciodată în Iugoslavia. Am dublă naţionalitate, doar ştii, paşaport britanic... 

— N-am ştiut, nu mi-ai spus niciodată. Asta uşurează lucrurile. Nu mai ai pe 


nimeni în lugoslavia? 

— Pe nimeni. Sunt singurul copil, aşa că, după ce amindoi părinţii mi-au fost 
ucişi în bombardamentul din Belgrad, am rămas complet singură, zise ea, strecurîndu- 
şi mîna după braţul lui. Nu vreau să te scap din ochi pînă ajungem la Londra. Nu-mi 
pasă dacă voi deveni cu timpul o pisăloagă! Nu-mi pasă! 

În acest scurt interval, în timp ce Dakota se îndrepta lin spre Palestina, probabil 
erau foarte fericiţi. Lîngă fereastra din partea opusă şedea Reader care avea un auz 
excepţional de fin, aşa că auzi fără să vrea o mare parte din conversaţia lor. 

Stătea cu ochii pe geam, privind marea pe care o traversau de o bună bucată 
de vreme. Era convins că nici Lindsay, nici Paco nu aveau nici cea mai mică idee că 
zburau peste Mediterană. În momentul cînd repetă “Nu-mi pasă...! „ Paco îşi duse 
mîna la gură. 

— Doamne, am strigat? Probabil a auzit tot avionul... 

— Ai strigat, dar nu contează. Nici mie nu-mi pasă. Încă ceva, s-ar putea să nu 
călătorim tot timpul împreună pînă la Londra... 

— De ce? 

— Probleme de securitate. Am o misiune de îndeplinit. Ceea ce îmi aduce 
aminte că am ceva de vorbit cu Reader. Nu va dura mult. Nu te ridica, mă pot strecura 
pe lîngă tine... 

Îşi puse o mînă pe genunchiul ei ca să se sprijine şi o ţinu acolo pentru un 
moment. 

Aşezindu-se pe locul de lîngă Reader, se întoarse cu spatele, astfel încît Paco să 
nu poată prinde nicio frîntură din coversaţia lui cu maiorul de la Serviciul Secret. 
Scoase din buzunar jurnalul legat în piele. 

— Asta să rămînă strict între mine şi tine, Reader. Jurnalul acesta e vital. 
Informaţiile din el le am în cap, aşa că, dacă nu ajung la Londra, am nevoie de un loc 
sigur în care să las jurnalul. Altfel, tot ceea ce s-a întîmplat îşi pierde sensul. Asta nu 
vreau să se întîimple... 

— Ce-mi ceri, de fapt, să fac? 

— Nici tu nu eşti în afara oricărui pericol, aşa că, nu cunoşti pe cineva în 
Palestina în care să poţi avea încredere totală, cineva la care să putem depozita 
jurnalul pînă cînd voi trimite după el? 

— Doar un civil. Un tip numit Stein. E şlefuitor de diamante. Cariera lor se 
bazează pe integritate. În plus, nu e amestecat în niciuna dintre organizaţiile evreieşti. 
Poţi să-i încredinţezi şi viaţa fără nicio teamă. 

— Poate că aşa va fi... 

Părăsindu-l pe Reader, se opri pe interval, cînd Hartmann se apropie de el. 
Neamţul îl întrebă dacă pot sta puţin de vorbă. Îşi aleseră două locuri izolate şi 


Hartmann începu să vorbească în engleză: 

— Acum, că suntem în teritoriul Aliat, pot să-mi dau în vileag secretul. Am fost 
trimis în misiune specială de amiralul Canaris, şeful Abwehrului, după cum bine ştii. 
Mi-a dat instrucţiuni să fug din Germania, aşa că am sesizat ocazia de a te urma pe 
dumneata. A fost mai mult o chestiune de rezistenţă nervoasă, fiindcă trebuia să înşel 
atit de mulţi oameni - Gruber, Jaeger, Schmidt, Maisel - adversari dintre cei mai 
periculoşi. şi pe Bormann însuşi, bineînţeles. 

— Am simţit întotdeauna că era ceva ciudat cu dumneata... 

— M-am gîndit că s-ar putea să simţi, comentă Hartmann. Cunosc numele 
întregii opoziții antinaziste. Am încercat să trecem informaţiile noastre agenţilor Aliați 
din Spania, dar cineva ne-a blocat drumul. Un tip numit Whelby ne-a făcut-o... 

— ÎI ştiu, răspunse Lindsay şi nu mai comentă. 

— Trebuie să fiu escortat în siguranţă pînă la Londra. Suntem pregătiţi să 
negociem un tratat de pace, în schimbul asasinării lui Hitler şi a restabilirii unui guvern 
civil antinazist. Îţi voi putea da nume abia după ce ajungem la Londra. Pînă atunci, te 
rog să rămînă între noi chestiunea aceasta. 

— Doar aşa poţi fi sigur că vei ajunge în siguranţă la Londra, îi spuse Lindsay. 


Era încă lumină cînd Moshe, ghemuit în spatele unor stînci, privind înspre 
aerodromul din Lydda, observă pentru prima oară avionul apropiindu-se. Trecea prin 
toate chinurile iadului din cauză că veghease vreme îndelungată, dar avea o rezistenţă 
aproape anormală. 

Pe o pînză întinsă lîngă el se afla o sticlă de apă, resturile unor sandvişuri cu 
brînză şi un binoclu cu infraroşii. În curînd întunericul se va lăsa peste pămîntul pustiu 
şi n-avusese de unde să ştie dacă nu cumva avionul care-l aducea pe Lindsay va sosi 
după căderea serii. 

Îşi reglă binoclul atîrnat de git şi-l îndreptă asupra pistei acoperite cu iarbă. 
Dakota zbură drept spre ea, atinse solul şi încetini în timp ce se apropia de clădirea 
aerodromului. Moshe ştia că de cealaltă parte a clădirii erau parcate o maşină a 
statului major şi un vehicul blindat. 

Omul pe care i-l prezentase Vlacek în Ierusalim ca fiind Tim Whelby se îndrepta 
spre avion fără pălărie şi îmbrăcat numai cu un echipament de camuflaj, în ciuda serii 
răcoroase. Moshe îşi aţinti lentilele asupra lui Whelby, aşteptînd semnalul care să i-l 
identifice pe comandantul de aviaţie Lindsay. 

O scară de metal fusese fixată pe o latură a avionului de unul dintre oamenii 
personalului. Doi soldaţi britanici înarmaţi cu puşti începură să patruleze terenul din 
jurul avionului. În vârful scării apăru un om sprijinit în baston. 

În timp ce pasagerul cobora treptele scării, Moshe se uita cu mare atenţie. Cînd 


atinse pămîntul, omul se întoarse şi Moshe îi văzu faţa. Nu era nicio îndoială, ăsta era 
348 


Lindsay! Apoi primi şi confirmarea finală a identităţii omului de la RAF. 

În timp ce dădea mîna cu Lindsay, Whelby îşi atinse ca din întîmplare lobul 
urechii cu mîna stîngă, semnul pe care îl hotăriîse cu Vlacek. Coborîră şi ceilalţi din 
avion. Spre surprinderea lui Moshe, printre ei era şi o fată cu părul blond, urmată 
imediat de alţi doi bărbaţi. 

Moshe îşi continuă veghea. Voia să observe ce sistem de securitate era folosit, 
pentru că atunci cînd Lindsay se va reîntoarce din lerusalim, ca să zboare spre Cairo, 
vor folosi cu siguranţă aceeaşi tehnică. Ăsta era prostul obicei al britanicilor de a intra 
într-o rutină care de multe ori le-a fost de-a dreptul fatală. 


Capitolul 42 


— Dragul meu, bine ai venit în civilizaţie după atitea luni... exclamă Whelby 
strîngîndu-i mîna lui Lindsay, în timp ce-şi ducea degetele la urechea stîngă. Eşti puţin 
cam slăbit. Ai grijă că aici sunt cunoscut drept Peter Standish... 

— De ce ai venit aici? îl întrebă Lindsay fără să zimbească. 

— Ca să te conduc acasă, bineînţeles. 

— La Londra, vrei să zici? 

— Într-adevăr. 

— Pe ce drum? 

— Vrei să afli chiar acum? 

— Trebuie. 

— Ne întoarcem la Cairo în două zile, după ce vă odihniţi. De acolo mergem în 
bătrîna Londră... 

Un ofiţer în uniforma poliţiei din Palestina li se alătură dînd semne de 
nerăbdare. Interveni în conversaţie adresîndu-i-se lui Lindsay fără să-l bage în seamă 
pe Whelby: 

— Scuzaţi-mă, dar pe la noi există tot felul de indivizi gata oricînd să tragă. 
Suntem foarte expuşi aici şi ţin să ajungeţi în siguranţă în lerusalim, înainte de 
căderea nopţii... 

— Sergent Mulligan... comandorul de aviaţie Lindsay, făcu Whelby prezentările. 
Bănuiesc că ne vei escorta în tinicheaua aia veche... 

— Ar fi bine să nu vă audă caporalul Wilson, se repezi Mulligan. Ultima oară v- 
aţi referit la maşină ca fiind „monstrul ăla de fier”. Ar trebui să ştiţi că Wilson a 
supravieţuit în trei atacuri cu bombe datorită acestei maşini şi că ţine foarte mult la 

ea. Voi sunteţi cinci, aşa că patru vor sta în spate, dintre care doi pe scaunele 
rabatabile, eu am să conduc. 

— Eu pot să stau lîngă dumneata, sergent, se oferi Paco. 

— Cu toate că mi-ar face mare plăcere, te rog să stai în spate, dacă nu te 
superi. Locul din faţă e al mortului. Tocmai aţi intrat într-o zonă de război. 

— Tocmai am părăsit una, replică Paco amabilă. 

— Aşa că ai tot dreptul să beneficiezi de toată siguranţa pe care ţi-o putem 
oferi, o informă Mulligan. Domnule Standish, sunt sigur că nu vei refuza invitaţia de a 
sta lîngă mine? Mergem...? 

Lindsay începu să se convingă de faptul că Standish nu prea era favoritul 
sergentului Mulligan. Avînd în vedere propriile lui sentimente în această privinţă, 
situaţia era interesantă. 


Moshe urmări convoiul părăsind aerodromul şi cotind pe drumul spre lerusalim 
ce urma versantul dealului. Mai întîi venea maşina blindată, deschizind drumul, ca să 
verifice dacă nu cumva şoseaua era minată. 

Cu o sută de metri în urma ei venea maşina statului major, cu toţi cei cinci 
pasageri ai ei. Sergentul palestinian conducea în aşa fel, încît să menţină decalajul 
între cele două maşini, cu farurile aprinse pentru că se lăsase întunericul. Moshe se 
întoarse să ia binoclul cu infraroşii. 

Cu încă o sută de metri în spatele maşinii statului major, doi motociclişti ai 
armatei britanice protejau spatele convoiului. Asta ar fi putut fi o problemă. La o 
distanţă rezonabilă în spatele lor, un camion cu legume o luă pe drumul spre 
lerusalim. şoferul avea misiunea de a înregistra ruta urmată de convoi şi de a-i raporta 
mai tîrziu lui Moshe. La jumătatea drumului, camionul trebuia să dispară la o cotitură 
şi să fie înlocuit de o furgonetă de băcănie, condusă de un alt membru al organizaţiei. 
Moshe se ridică, îşi săltă rucsacul şi se îndreptă spre locul în care-şi ascunsese propria 
lui motocicletă. 


Se îndreptară spre cazarmă. Înainte de a părăsi Lydda, avuseseră o dispută în 
ceea ce priveşte locul spre care să se îndrepte. Sergentul Mulligan combătuse fără 
menajamente ideea lui Whelby de a se instala la hotelul Sharon. 

— Am fost deja confruntaţi cu o crimă acolo. Locul e foarte expus. Nu pot 
garanta nimănui securitatea. 

— Dumneata ce sugerezi? interveni Lindsay. 

— Cazarma poliţiei. Putem amenaja o cameră separată pentru doamna... spuse 
Mulligan, privind spre Paco. 


— Ideea cu hotelul e de-a dreptul nebunească, avînd în vedere situaţia de aici... 

Hartmann era cel care făcuse această intervenţie surprinzătoare. Îl studiase pe 
Whelby încă de cînd aterizaseră. Mulligan, care tot nu înţelesese ce căuta neamţul 
acolo, se întoarse spre el: 

— Dumneata de unde ştii care e situaţia aici? 

— Avem sursele noastre... spuse Hartmann şi nu mai continuă. 

— Atunci rămîne cazarma, hotărî Lindsay, fiindcă nu vedea niciun motiv pentru 
care ar fi trebuit măcar să-l consulte pe Whelby. Londonezul ridicase din umeri. 
Prefera să nu mai insiste. 

La cazarmă îl întîlniră pe Jock Carson care nu le puse nici cea mai mică 
întrebare, fiindcă vedea cît sunt de epuizați nou veniţii după lunga lor călătorie. 
Mîncară cu toţii în tăcere, lăsînd jumătate din mîncare în farfurii. Oboseala şi lunile 
lungi de lipsuri le micşoraseră stomacul. Se aruncară în paturile lor, altă experienţă de 
care se dezobişnuiseră, şi după ce se răsuciră o vreme de pe o parte pe alta, căzură 
într-un somn adînc. 

În dimineaţa următoare, după micul dejun, Lindsay îl luă pe Reader de-o parte. 
Ca să nu poată fi auziţi, ieşiră în curtea interioară. Se simțeau în largul lor, înconjurați 
de clădirile cu două etaje, după atita vreme de nesiguranţă. 

— Putem să-l vedem astăzi pe tipul ăla, Stein? începu Lindsay. Vreau să-i 
încredinţez jurnalul. Mulligan spune că vom pleca miine la Cairo... 

— Am stat cîteva luni în lerusalim acum doi ani, deci cunosc locul. Biroul lui 
Stein se află foarte aproape de cazarmă. Mulligan e ocupat cu organizarea plecării de 
mîine, aşa că s-ar putea să trecem de postul de control... 

— Hai să încercăm. 

— Lasă-mă pe mine să vorbesc. Am învăţat cum să-i iau pe tipii de aici... 

Se dovedi a fi surprinzător de uşor. Reader intră stăpîn pe el în biroul de lîngă 
bariera de la ieşire, ţinînd în mînă cartea de credit a armatei în care era specificat 
gradul lui de maior în Serviciul Secret. 

— Mergem la o întîlnire, îi spuse Reader tăios gardianului din spatele biroului. O 
problemă urgentă a armatei. Ne întoarcem într-o oră, cel mult două. 

Aşteptară pînă cînd gardianul le copie plin de zel, într-un registru, numele şi 
gradul, ora la care au părăsit cazarmă, apoi îi făcu un semn gardianului de afară, care 
ridică bariera. 

— E cam slab sistemul lor de securitate, nu crezi? comentă Lindsay după ce se 
îndepărtară de cazarmă. 

— Asta, pentru că voiam să ieşim, îi explică Reader, ceea ce însemna că cineva 
ne verificase deja. Dacă voiam să intrăm, ar fi fost o altă mîncare de peşte... 

— Mulligan se va înfuria, dacă află... 


— Să sperăm că ne vom întoarce înainte ca măcar să fi aflat de dispariţia 

noastră... 

Biroul lui Aaron Stein se afla la etajul întîi al unei vechi clădiri de piatră cu două 
etaje, de pe o stradă laterală. Nimic nu indica pe uşă pe cel care locuia acolo. Reader 
ciocăni în lemnul uşii şi ca răspuns se deschise o mică fereastră din uşă, după stilul 
evreiesc, iar o pereche de ochi negri şi şireţi îi cercetă cu atenţie. Lindsay îşi dădu 
seama ce complicat sistem de siguranţă folosea Stein. 

Numără opt lacăte şi zăvoare ce se traseră înainte ca uşa să se deschidă. 
Aceeaşi operaţiune în sens invers se repetă după ce intrară înăuntru. Înfăţişarea lui 
Stein îl surprinse pe Lindsay. Nu părea mai în vîrstă de douăzeci de ani. Avea tenul 
palid şi catifelat, părul negru, o înălţime medie şi o constituţie solidă. 

— Aaron, ţi-l prezint pe comandorul de aviaţie Lindsay. Vrea să lase ceva la tine 
spre păstrare. Garantez personal pentru el. 

Lindsay se grăbi să-i întindă mîna. Aaron Stein i-o strînse protocolar, studiindu-l 
cu privirea pe vizitator. Păru satisfăcut de ce văzuse. 

— Mă bucur de cunoştinţă, domnule comandor. Pe aici, vă rog, în biroul meu. 

În birou, un alt tînăr îi aştepta în picioare. Lindsay dădu din nou mîna, în timp ce 
Aaron făcea prezentările. 

— El e fratele meu, David. Suntem parteneri, aşa că oricît de confidențială ar fi 
afacerea voastră, puteţi vorbi fără grijă în faţa lui. În plus, e mai sigur pentru voi, în 
cazul în care mi se întîmplă ceva. 

— Sper că nu... Începu Lindsay. 

Aaron îl opri cu un gest. În timp ce vorbea, le indică nişte scaune. David Stein 
semăna grozav de bine cu fratele său. Puteau fi confundați cu uşurinţă. Lindsay îşi 
aminti pentru o clipă scena la care fusese martor cînd ajunsese prima dată la Berghof: 
falsul Hitler exersînd ca să capete gesturile şi modul Fuhrerului de a ţine discursuri, 
reflectat de o mie de ori în oglinzile care îl înconjurau. Se spune că fiecare om îşi are 
perechea sa pe undeva... 

— Trăim timpuri periculoase, explică Aaron. Fratele meu şi cu mine am plecat 
din România cînd au venit la putere Antonescu şi Garda de Fier. Versiunea romînească 
a nazismului... 

— Fratele meu se referă la situaţia de aici cînd vorbeşte de pericole, interveni 
David. Noi credem într-o patrie a evreilor, dar nu credem în violenţă... 

— De asta am plecat din România, continuă Aaron. Nouă nu ne place Irgun Zvai 
Leumi, banda Stern... 

— Sau chiar Haganah - Armata Patriei Evreilor, interveni David. Mulţi dintre ai 
noştri nu ne plac, pentru că nu acceptăm violenţa. După război, după ce vor fi înfrînţi 
nemţii, vom pleca la Anvers sau chiar la Londra. 


— Atîta vreme cît nu învinge Rusia, reluă Aaron. Ăsta e un pericol teribil... 

Cuvintele se rostogoleau fără întrerupere din gurile celor doi fraţi. Lindsay avea 
impresia că se bucurau de ocazia de a vorbi liber, după o vreme îndelungată în care îşi 
controlaseră fiecare cuvînt. Aaron făcu un gest de scuză. 

— Am vorbit prea mult doar despre noi. Ce putem face pentru dumneata, 
domnule comandor? 

Lindsay le arătă jurnalul şi ceru un plic rezistent. Aaron scoase un plic foarte 
gros de tipul celor pe care le folosesc avocaţii. Lindsay se aşeză la o masă, puse 
jurnalul în plic şi-l sigilă. Împrumută un stilou şi se gîndi cîteva minute. Apoi scrise 
lizibil. 

Relatarea vizitei mele în Cel de-al Treilea Reich şi a perioadei în care am stat în 
Iugoslavia în anul 1943. În cazul în care voi muri, să fie înminat locotenentului Jock 
Carson de la sectia 3, cazarma Grey Pillars, Cairo, Egipt. lan Lindsay, comandor de 
aviație. 

Îi întinse plicul lui Aaron, înapoie stiloul lui David şi oftă uşurat, de parcă i s-ar fi 
luat o povară grea de pe umeri. 

— Îl vom păstra în seif, spuse Aaron. E în regulă? Bine. Văd din ce ai scris aici că 
şi dumneata simţi, ca şi noi, că trăim într-o lume nesigură, poate chiar şi aici... 

— Mulţumesc, aia va sta foarte bine. Printre altele, puteţi să-mi daţi un semn de 
recunoaştere, astfel încît, dacă vă scriu, cerîndu-vă să înmînaţi plicul unui curier, să 
ştiţi că cererea vine de la mine? 

— Cartea mea de vizită? Desenez pe ea steaua lui David... 

— Bună idee... Lindsay băgă cartea de vizită în portofel. Dacă vă scriu o 
scrisoare, ca o măsură de siguranţă în plus, voi face o scurtă referire la stiloul albastru 
pe care l-am folosit cînd am scris pe plic... 

Aaron se apucase deja să învirtă cifrul de la lacătul seifului din perete. După ce 
deschise uşa, se dădu la o parte, ca Lindsay să poată vedea că pusese plicul înăuntru, 
închise uşa şi anulă cu o rotire aleatorie combinaţia care deschidea lacătul. 

— Vă mulţumesc foarte mult, spuse Lindsay. 

Dădu mîna cu amîndoi fraţii care-l priviră cu o oarecare tristeţe, i se păru lui 
Reader. Părăsiră sediul lor fără un alt cuvînt. Lindsay se opri pe coridor. ÎI auziră pe 
Aaron închizînd lacătele, împingînd zăvoarele. Zîmbi amar înspre Reader. 

— A fost groaznic momentul în care a băgat plicul în seif. Am avut senzaţia că 


se petrece ceva ireversibil. Haide înapoi la cazarmă... 


Capitolul 43 

Părăsiră cazarma în dimineaţa următoare, ca să se întoarcă la aeroportul din 
Lydda unde îi aştepta Dakota ca să-i ducă la Cairo. Convoiul se formă în incintă. Întîi, 
maşina blindată, avîndu-l pe caporalul Wilson la turelă. 

Apoi venea maşina statului major pe care o conducea tot sergentul Mulligan. 
Momentul plecării fusese devansat cu o oră în ultimul moment, aşa că plecară într-o 
grabă nebună. 

Motocicliştii care încheiau convoiul aşteptau în spatele maşinii statului major şi 
fumau o ultimă ţigară în soarele dimineţii. Ziua se anunţa din nou a fi frumoasă şi 
răcoroasă. 

Fusese din nou o dispută între Whelby şi Mulligan. Stînd cu mîinile în buzunar în 
biroul lui Mulligan, Whelby se încăpăţina ca un catir. 

— După cum ştii, sergent, am telefonat la Cairo. Aştept un răspuns urgent de la 
Londra aici la Grey Pillars. Trebuie să rămîn să primesc telefonul, aşa că am să vă 
ajung din urmă. Am nevoie de un mijloc de transport şi de un şofer. Nu te impacienta 
atita, am să ajung la timp la avion. Oricum, abia o să te tîrăşti cu maşina aia blindată 
în convoi.. 

— Am să vă dau un jeep, unul deschis şi fără protecţie, se răsti Mulligan. E 
singurul mijloc de transport de rezervă de care dispun. şi un şofer... 

— E foarte bine dacă-mi dai un jeep. În felul ăsta voi fi obligat să vă ajung din 
urmă... 

— Faceţi cum vreţi. Avionul va pleca după cum am stabilit. N-o să stea să 
aştepte pe nimeni, nici chiar pe dumneavoastră... 

Whelby aşteptase în birou, privindu-i pe cei patru cum se urcă în maşina 
statului major. Lindsay, Paco, Reader şi Hartmann în spate, doi dintre ei din nou pe 
scaunele rabatabile. Nimeni nu şedea lîngă Mulligan, pe „locul mortului”. Văzu maşina 
blindată rulînd spre ieşire. 

Mai erau şi alţi spectatori. De la ferestrele clădirilor din jurul incintei, cei care nu 
erau în timpul serviciului se uitau lung la convoiul care plecă. În mod oficial, nimeni în 
afară de Mulligan şi cei din convoi nu ştia care le era destinaţia. Dar zvonurile circulă 
într-o cazarmă. Chipurile care priveau erau nemişcate şi toţi aveau un aer dezolat. 

Mulligan porni după ce aşteptă să se îndepărteze cu o sută de metri maşina 
blindată. Whelby stătea perfect nemişcat, ştiind că în spatele lui se afla un funcţionar 
aşezat la birou. Maşina statului major dispăru dincolo de poartă, iar Whelby se forţă 
să-şi păstreze chipul imobil. 

De-abia plecaseră motocicliştii, cînd un jeep intră în viteză pe poarta încă 
deschisă, frînă brusc şi făcu o curbă de o sută optzeci de grade în mijlocul incintei, 


iscînd un nor de praf. şoferul cobori şi se apropie de Whelby. 

— Caporal Haskins la datorie. Sunteţi domnul Standish? 

— Da, eu sunt... 

Jeep-ul pe care îl ceruse Mulligan la telefon ajunsese mult mai repede decit se 
aşteptase Whelby. Aruncă o privire spre telefonul de pe masă ca să vadă reacţia. 

— Aştept pînă sunteţi gata, domnule! zise vesel pistruiatul Haskins. Cunosc şi 
destinaţia dumneavoastră. 

— Mai bine dezmorţeşte-ţi picioarele, caporal. Nu ezita să fumezi o ţigară cît 
timp stai şi aştepţi. Aştept un telefon de la Cairo. 

— Mulţumesc, domnule, răspunse Haskins şi-i făcu cu ochiul funcţionarului, în 
timp ce se aşeză şi-şi scoase pachetul de ţigări. 

Mulligan interzicea fumatul în vecinătatea lui. Se gîndi că Standish părea mai de 
treabă, dar asta era impresia pe care o dădea întotdeauna Whelby subalternilor săi. 
Acesta se gîndea la avertismentul lui Vlacek. 

— Orice s-ar întîmpla, să nu cumva să te întorci împreună cu ei la Lydda... 


— În sfîrşit, suntem în drum spre Londra, rosti Paco bucuroasă. De abia aştept 
să ajung acolo. Mă simt în al nouălea cer... 

Veselia ei lumină puţin liniştea aproape apăsătoare din maşină. şedea pe unul 
din scaunele din spate, faţă în faţă cu Hartmann, înghesuit pe un scaun rabatabil. 
Lîngă ea Lindsay şedea tăcut, avîndu-l pe Reader în faţă. Suferea de o uşoară 
recidivare a febrei glandulare. Hartmann îşi duse o mînă spre unul din buzunare, apoi 
şi-o retrase. Gestul îi era de acum foarte familiar lui Paco. 

— Haide, îl încurajă ea veselă. Aprinde-ţi pipa. 

— Nu prea e aer... 

— Îți dăm voie să fumezi o singură pipă pînă la Lydda. E o dimineaţă aşa de 
frumoasă... 

Cobori geamul din dreptul ei. Soarele strălucea pe un cer albastru. Nu era niciun 
nor. Hartmann îi zîimbi recunoscător, îşi scoase pipa şi începu să şi-o umple... 

— Unde e Whelby? zise Lindsay dintr-o dată. 

Sări în picioare. În graba de dinaintea plecării, nu observase absenţa englezului. 
Avea o expresie alarmată, împinse geamul care îi separa de Mulligan şi repetă 
întrebarea. 

— Ne urmează într-un jeep, răspunse sergentul laconic. Trebuia să aştepte un 
telefon din Cairo. l-am spus că n-o să-l aştepte avionul, aşa că e treaba lui... 

— Am înţeles... răspunse Lindsay rar. 

— Încetează cu agitația! 

Paco îl prinse de braţ şi-l strînse cu afecţiune. Hartmann o privea cu plăcere. 


Niciodată nu arătase mai tînără, cu ochii strălucitori şi răspîndind acea stare de euforie 

care-i cuprinsese cînd aterizaseră la Benina. Trase mulţumit din pipă în timp ce maşina 
începu să coboare pe drumul lung şi plin de serpentine ce ducea la Lydda. 


Civilul care se prefăcea că-şi repară un cauciuc spart de la bicicletă văzu 
maşina statului major plecînd. Mai aşteptă cîteva minute, apoi se sui pe bicicletă şi 
pedală o mică distanţă, pînă găsi o cabină telefonică. Numărul pe care îl formă 
răspunse imediat: 

— Aici e Danny, spuse biciclistul. 

— Moshe la telefon. E bine? 

— Coletul a fost expediat. 

— Au împachetat totul? Nu au uitat nimic? întrebă Moshe. 

— Nimic. Am numărat chiar eu obiectele. 

— Bun. Atunci ocupă-te de următoarea expediţie... 

Biciclistul închise telefonul. Următoarea expediţie era planificată pentru ziua 
următoare, aşa că Danny pedală pînă la ascunzătoarea lui şi aşteptă următorul 
telefon, cel care avea să-i spună de unde să ridice cantitatea secretă de arme, ceea ce 
avea să se întîmple abia după apariţia ştirii în ziare şi comunicarea ei la radio. 

leşind dintr-o casă veche, din marginea oraşului, care se afla pe drumul spre 
Lydda, Moshe se grăbi să-şi ia motocicleta ascunsă într-un hangar. Trebui apoi să-şi 
ascundă din nou vehiculul după ce ajunse, dar înainte de a trece pe poziţie. 


Din turela maşinii sale blindate, ochii caporalului Wilson cercetau în toate 
direcţiile în timp ce vehiculul continuă să coboare. Căuta cel mai mic semn de 
mişcare. Maşina blindată deschidea drumul ca protecţie împotriva posibilelor mine 
aşezate pe şosea. Greutatea maşinii blindate ar fi făcut să detoneze orice mină de 
impact, garantînd siguranţa drumului pentru maşina statului major care venea la o 
sută de metri distanţă. 

Dacă drumul era sigur pentru maşina blindată, atunci era sigur şi pentru maşina 
mult mai uşoară care o urma. În plus, nimeni n-ar fi riscat vreo altă formă de atac, 
maşina blindată fiind atît de aproape şi cu toate armele automate la dispoziţie. 
Convoiul continua să coboare dealul. Încă trei kilometri şi aveau să ajungă la 
aeroportul din Lydda. 

Moshe era ascuns în spatele aceloraşi pietre pe care le folosise şi în ziua 
precedentă ca să pîndească sosirea avionului. Dar, de data asta, privea în direcţie 
opusă, cu binoclul aţintit în susul dealului, într-un punct în care drumul cotea brusc. 

Moshe se considera un patriot. Tot ceea ce conta pentru el era restabilirea 
statului Israel. Pe englezi îi considera duşmani, ca şi pe arabi. lar cea mai puternică 


valută în ochii lui, care să-i ajute să-şi răscumpere patria, erau armele. Ar fi fost în 

stare de orice ca să obţină mai multe arme, indiferent din ce sursă. 

Văzu maşina blindată intrînd în cîmpul său vizual, soldatul cocoţat în turelă 
care-şi întorcea capul dintr-o parte în alta. Moshe îngheţă. Maşina continuă să coboare 
dealul. Maşina statului major intră în cîmpul său vizual. 

Cu ajutorul binoclului său puteric, Moshe reuşi să vadă pasagerii din maşină. 
Lindsay şedea în spate, lîngă fereastra de pe partea sa. Îndărătul lui observă, o 
secundă, fata cu păr blond. Ridică din umeri. Oare cîte fete evreice nu fuseseră 
omorite în Europa? 

Îşi scoase cu grijă binoclul atîrnat în jurul gitului şi îl înfundă într-un buzunar. 
Fără să-şi ia ochii de pe maşină, pipăi după exploziv şi-l apucă cu amîndouă mîinile. Un 
copac noduros de pe marginea drumului arăta locul în care fusese îngropată în timpul 
nopţii mina imensă. Refăcuseră pînă şi suprafaţa drumului, acoperind porţiunea nouă, 
împrăştiind praf peste ea. Un cablu mergea de la mină, de-a lungul pantei, pînă la 
detonator. Maşina blindată trecu peste locul în care se afla mina. 

Maşina statului major ajunse în dreptul copacului noduros. Moshe apăsă pe 
exploziv cu toată puterea. şoseaua sări în aer. 


Caroseria maşinii fu nimicită. Zgomotul înfiorător al exploziei se auzi pînă la 
Lydda. Pălind, caporalul Wilson întoarse capul. Îşi aruncă, o secundă, privirea în urmă, 
apoi îşi lăsă capul în jos şi trase capacul. 

Bucăţi din maşină fură aruncate în aerul însorit, căzînd ca şrapnelele pe capacul 
închis al maşinii blindate. Mai tîrziu, fu găsită, în cîmpul de alături, o bucată răsucită şi 
arsă din şasiul maşinii statului major. Diametrul craterului făcut în şosea era de trei 
metri. Nu existau supraviețuitori. 

În momentul în care loviturile ca de şrapnel încetară, Wilson împinse capacul şi 
aruncă o privire în spate. Maşina armatei dispăruse, dezintegrată de teribilă explozie. 
Nu există morminte pentru Lindsay, Paco, maiorul Len Reader, maiorul Gustav 
Hartmann şi sergentul Mulligan. Nu s-a găsit niciodată vreo parte din corpurile lor care 
să merite să fie înhumate. O slujbă de înmormiîntare tăcută avu loc mai tîrziu în cercul 
intim al cazarmei poliţiei. 


Ajungînd după o jumătate de oră cu jeep-ul, Whelby ieşi de pe şosea ca să 
ocolească craterul. Oamenii care sosiseră cu maşinile de salvare priveau neputincioşi 
carnajul. Whelby schimbă cîteva cuvinte cu Wilson care era încă în stare de şoc. 

— În mod clar a fost un alt atentat sîngeros al evreilor. Ăsta e războiul. Spune-le 
asta celor de la presă cînd vor ajunge aici. Mă aşteaptă avionul la Lydda, aşa că am 
plecat... 


Pe aerodrom, Jock Carson, care plecase înainte să controleze avionul, îl aştepta. 

Whelby îi strînse mîna şi se urcă în avion fără un cuvînt. Carson îl urmă, deşi ar fi dat 
orice să se ducă la locul dezastrului. Tocmai primise un mesaj urgent de la Grey 
Pillars, ordonîndu-i să se întoarcă în Egipt cît de repede posibil. În cîteva minute, 
aparatul zbura spre Cairo. 


După ce auzi printre ştirile de la radio din dimineaţa următoare, că o maşină 
militară a statului major explodase în bucăţi pe drumul spre Lydda, Aaron Stein formă 
numărul de la Grey Pillars pe care i-l dăduse Lindsay. Ceru să vorbească cu 
locotenentul Jock Carson de la secţia 3. 

— Nu există nimeni aici cu acest nume, îl informă operatorul. Cine întreabă...? 

— Dar trebuie să fie, insistă Stein. Locotenentul Jock... 

— Am spus că nu există nimeni aici cu acest nume. Cine întreabă...? 

Stein, speriat de întorsătura evenimentelor, închise telefonul şi privi la fratele 
său, apoi aruncă o privire la seif. 

— Ce facem cu plicul? Carson nu există... 

— ÎI lăsăm acolo şi ne vedem de treabă, răspunse David. N-aveau de unde să 
ştie că imediat ce ajunsese la sediul statului major cu o zi în urmă, Carson fusese 
trimis într-o misiune urgentă la Burma. Cînd sună Stein, Carson era deja la bordul unui 
avion, la jumătatea drumului spre India. Dosarele armatei înregistrează un colonel 
Carson de la Serviciul Secret care a fost ucis mai tîrziu în Burma. 

Partea a IV-a 


CIOCĂNITOAREA: Der Specht 


Capitolul 44 


Roza Christică. 

Veghe pe Rin. 

Acestea erau primele două nume de cod pe care Hitler le alesese pentru 
ofensiva secretă ce trebuia lansată împotriva Aliaților din vest, prin văile şi pădurile 
munţilor Ardeni. 

Dar, de data aceasta, nu mai fu ca în mai 1940, cînd masiva pătrundere prin 
Ardeni, la Sedan, pe Meuse, vestise înfrîngerea BEF-ului şi distrugerea marii armate 
franceze, totul bazindu-se pe planul la care lucrase şi pe care îl îmbunătăţise însuşi 
Fuhrerul de atunci 

Ceaţa de toamnă. 

Acesta fu numele de cod ales în cele din urmă pentru noua operaţiune din 
Ardeni pe care trebuia s-o îndeplinească armata germană. lar data era unsprezece 
decembrie 1944. Aliaţii debarcaseră în vestul Europei pe şase iunie şi ajunseseră pînă 
aproape de Rin. În est, Armata Roşie mătura Balcanii şi Europa centrală. şi 
întotdeauna avansau ştiind dinainte exact unde se aflau trupele germane, după 
informaţiile furnizate de Ciocănitoare şi transmise lui Stalin via Lucy. 

— Ceaţa de toamnă e o nebunie, i se confesă Jodl lui Keitel în vagonul- 
restaurant, în timp ce trenul Fuhrerului, Amerika, se aproapia de cartierul general 
temporar din vest al lui Hitler. 

— Posibil, dar de ce? întrebă îndesatul Keitel. 

— Îmi amintesc exact cuvintele lui din aprilie 1940, cînd a refuzat ideea 
preluării unei strategii din primul război mondial. A spus: „Ăsta e vechiul plan al lui 
Schlieffen, aceeaşi figură nu merge de două ori...” lar acum face el însuşi aceeaşi 

greşeală. Ceaţa de toamnă este o repetiţie a planului său strălucit de cînd am fost aici 
în 1940... 

— Nu vrei să-i expui obiecţia ta şi individului ăstuia? sugeră Keitel cînd Martin 
Bormann intră în vagon. 

Reichsleiter-ul, stăpîn pe el ca întotdeauna, în ciuda staturii sale de pitic, 
traversă vagonul, trecînd uşor cu privirea peste toţi cei de faţă, ca şi cînd ar fi încercat 
în continuare să repereze trădătorul de care Hitler era convins că se află ascuns 
printre apropiații lui. 

Ochii săi se întîlniră cu ai lui Jodl, care-i răspunse cu o privire ironică pînă cînd 
trecu de masa lor. şeful statului major reluă conversaţia de unde o lăsase. 

— Toată afacerea îmi pare foarte stranie, ca şi cînd Fuhrerul din 1940 n-ar fi 
acelaşi cu cel din 1944... 

— S-o fi îmbolnăvit după ce a suferit atentatul de la Vizuina Lupului... 

Keitel se opri şi începu să măniînce nişte piine. Era un obicei pe care Jodl îl 
observase des la Keitel: emitea fraze foarte transparente, dar, dacă ascultai cu 
atenţie, nu părea să fi spus vreodată ceva care ar fi putut fi folosit împotriva lui. 

— Ne duce pînă şi în acelaşi cartier general pe care Hitler l-a folosit în 1940, 
continuă Jodl. Felsennest - Cuibul Vulturului. Cred că e un semn de rău augur pentru 
Ceaţa de toamnă... 

— Domnilor strigă Bormann din capătul vagonului. Conferinţă în apartamentul 
ocupat de Fuhrer. Imediat, vă rog. Micul dejun poate să aştepte. 

— Dar se va răci, murmură Keitel. 


Ceaţa de toamnă se risipi literalmente. Cit timp ceața învăluise pădurile 
Ardenilor, divizia blindată avansase, spărgind frontul spre podurile de importanţă 
vitală de pe Meuse, aşa cum făcuseră şi în mai 1940. 

Apoi vremea se schimbă. Cerul se lumină şi puterea copleşitoare a forţelor 
aeriene Aliate bombardă divizia de blindate, forţînd tancurile nemților să se retragă. 
Părea că Hitler îşi pierduse flerul militar. 

Hitler ajunse la Felsennest pe unsprezece decembrie 1944. Plecă înapoi spre 
Berlin pe cincisprezece ianuarie 1945 cu întreg anturajul său, din care făcea parte şi 
trio-ul inevitabil: Bormann, Jodl şi Keitel. Nu va mai părăsi niciodată viu Berlinul. 

Treizeci aprilie 1945. Berlinul era în flăcări. Fumul şi cenuşa care pluteau prin 
aer se amestecau cu lucirea roşie a infernului. Armata Roşie avansa spre centrul 
oraşului, foarte aproape de buncărul subteran unde se sinuciseseră Hitler şi Eva 
Braun. 

Corpurile lor fuseseră cărate în curtea din afara buncărului, cufundate, pur şi 


simplu, în benzină şi arse. Nu mai rămăsese nimic în afară de oase. 

Cei care mai rămăseseră din anturajul lui Hitler fură cuprinşi de panică şi 
încercară să se predea în miinile Aliaților, ca o cale de scăpare din faţa ruşilor. În 
dimineaţa de 1 mai, Martin Bormann se alătură unui grup de fugari. 

Plănuiseră să fugă prin metrou, pătrunzînd prin staţia de la Wilhelmplatz şi 
ieşind din nou, fără să fie văzuţi de patrulele ruseşti, prin staţia de pe Friedrichstrasse. 
De acolo, urma să traverseze rîul Spree şi să se strecoare printre liniile ruseşti. 

Planul merse prost de la început. Oraşul, bombardat de ruşi, era în ruină, 
străzile erau înţesate cu bucăţi mari de zidărie: nu se vedea nici măcar o singură 
clădire intactă. Praful de cărămidă pulverizată era peste tot, acoperindu-le hainele, 
intrîndu-le în gură. 

— Nu trebuie să ne oprim, îi spuse Bormann lui Artur Axmann, un comandant de 
tineret hitlerist. Treci în spatele tancului aceluia, ne va feri de focul puştiior... 

Înaintau poticnindu-se prin noapte, folosind tancul german ca pe un scut mobil, 
în timp ce acesta trăgea repetat auspra liniilor duşmane. Noaptea era luminată ca ziua 
de neîntreruptele focuri de culoarea sîngelui ce veneau de deasupra. Zgomotul era 
insuportabil. Obuzele ruseşti explodînd. Zgomotul făcut de prăbuşirea uneia dintre 
puţinele clădiri rămase, pereţii azvîrliți în afară, prăbuşindu-se în stradă. Hoardele 
asiatice răseseră una dintre cele mai mari capitale vestice. 

— Culcat! îl avertiză Bormann. 

Urmă un şuierat sinistru. Ceva lovi tancul în urma căruia veneau. Acesta se opri, 
izbucnind în flăcări. Uniforma lui Bormann era înnegrită de fum, plină de murdărie. 
Lăsîndu-l pe Axmann ghemuit în spatele unui morman de moloz, Bormann se 
îndepărtă în grabă. 

Ultimul martor occidental care l-a văzut pe Bormann în viaţă a fost maiorul SS 
Joachim Tiburtius, care era aproape de Bormann şi tovarăşul lui cînd tancul a fost 
distrus. După explozie nu l-a mai văzut pe Bormann şi şi-a croit drum spre liniile 
germane care mai rezistau încă. 

Un sfert de oră mai tîrziu, Tiburtius, singur în infernul din Berlin, a văzut în 
apropiere o clădire încă intactă ce se profila pe lumina flăcărilor ca un dinte ascuţit. 
Era hotelul Atlas. A intrat în clădire şi s-a oprit în hol cuprins de uimire. 

Martin Bormann străbătea holul spre ieşire. Era un miracol că supravieţuise. Dar 
nu mai purta uniformă. Găsise undeva un costum civil. Maiorul Tiburtius a aşteptat opt 
ani înainte să raporteze ceea ce văzuse în noaptea aceea. Istorisirea lui a fost 
publicată în ziarul Der Bund din Berna, în numărul din şaptesprezece februarie 1953. 

EI (Bormann) se schimbase în haine civile. Am fugit amindoi spre 
Schiffbauerdamm şi Albrechtstrasse. În cele din urmă, l-am pierdut din vedere... 


Stalin însuşi trimisese în Berlin compania specială, secretă, a Armatei Roşii, cu o 

dublă sarcină. Un aspect neobişnuit al companiei formate din unsprezece bărbaţi 
înarmaţi pînă în dinţi era faptul că li s-a adăugat un translator şi că acest translator era 
o femeie, Yelena Rjevskaia. 

Chiar mai ciudat era faptul că Yelena era adevăratul comandant al acestei 
unităţi. Pentru prima sarcină fusese instruită personal de Stalin, să-l găsească pe Hitler 
„Viu sau mort”... 

La numai un kilometru de hotelul Atlas, Bormann intră direct în mîinile acestei 
unităţi. Se opri nemişcat în timp ce compania îl înconjură, aţintindu-şi spre el 
pistoalele-mitralieră. Fu de-a dreptul surprins cînd apăru Yelena şi i se adresă într-o 
germană fluentă: 

— Tu eşti Martin Bormann? 

— Da. 

— şi unde îl putem găsi pe Hitler? întrebă ea. 

— În faţa buncărului subteran de lîngă ruinele noii Cancelarii. Vă pot duce 
acolo... 

— Nu e necesar, îl întrerupse Yelena, avem o hartă a întregului Berlin. 

— Nu i-au mai rămas decit oasele, continuă Bormann. Au turnat petrol peste 
corpuri... 

— Corpuri? 

— Eva Braun a fost arsă împreună cu el. Se căsătoriseră chiar înainte... 

— Detaliile ni le spui mai tîrziu, zise ea brusc. Dădu scurte ordine în rusă 
companiei, şi şapte din cei unsprezece bărbaţi ce purtau uniforma Armatei Roşii 
dispărură. Acum, domnule Bormann, continuă Yelena, vei veni cu noi. Un avion 
aşteaptă să te ducă la Moscova. 


Avionul rusesc ce-i avea la bord pe Yelena, Bormann şi pe ceilalţi patru membri 
ai companiei speciale ateriză pe un aerodrom militar de lîngă Moscova. Două imense 
limuzine negre îi aşteptau cu ferestrele mascate de perdele galbene, dese. 

— Vei sta în spate cu mine, îl informă Yelena pe Bormann. 

Era încă întuneric, un întuneric apăsător al unei dimineţi cu cerul acoperit de 
fulgi, cînd prima limuzină intră în Kremlin. Reichsleiter-ul privea curios în jur, 
amintindu-şi descrierea pe care o făcuse Ribbentrop acestor locuri stranii, cînd se 
întorsese după semnarea Pactului nazist-sovietic în august 1939. Pact care declanşase 
Cel de-al Doilea Război Mondial. 

Limuzina, care mersese cu o viteză nebună pe drumul de la aerodrom, acum 
abia se tira prin misteriosul oraş interior. Bormann avea senzaţia stranie că lăsase în 
urmă însăşi viaţa. 


Limuzina traversă o curte, trecînd pe lîngă un tun enorm, atît de mare, încît 
363 


nimeni nu îndrăznise vreodată să îl folosească. Privi lung la micile case şi catedrale din 
lemn, care formau o lume aparte. Într-un tîrziu, limuzina opri în faţa unei clădiri 
moderne de administraţie. Yelena îl conduse înăuntru. Stalin îi aşptepta. Singurul om 
care se mai afla în cameră în afara lui era Lavrenti Beria. şeful sovietic, îmbrăcat în 
uniforma de generalissim, aşteptă pînă cînd plecă Yelena, înainte de a vorbi pe un ton 
indiferent şi cu o lucire maliţioasă în ochii lui gălbui. 


— Acesta, zise Stalin arătînd spre Bormann, e Ciocănitoarea. 

Beria rămase fără grai. Îi trecuse ceva pe la urechi, cum că o companie specială 
fusese trimisă la Berlin şi se întrebase de ce nu fusese folosit NKVD-ul. Acum începea 
să înţeleagă. Îşi aranjă pince-nez-ul înainte să răspundă, holbîndu-se la Martin 
Bormann care, acum, nu mai arăta ca un pitic. Stalin şi neamţul erau aproape de 
aceeaşi înălţime. 

— Deci aveaţi o sursă de informaţii chiar în cartierul general al lui Hitler... 

— Chiar din momentul în care şi-a lansat atacul împotriva noastră... 

— Dar v-a luat cam mult să mă credeţi, remarcă Bormann iritat. 

Chipul lui Beria, de obicei impasibil, acum îngheţă. Nimeni nu-l întrerupea pe 
Stalin. Generalissimul nu păru deranjat de impertinenţa cruntă pe care o auzise. Se 
trase de virful mustăţii cu o expresie vicleană. 

— Ai fost introdus acolo cu ani în urmă. Trebuia să fiu sigur că rolul tău de spion 
nu fusese descoperit, că nu erai obligat să ne furnizezi informaţii greşite. 

— M-am descurcat destul de bine cu noul Hitler, se sumeţi Bormann. 

— A! Falsul Hitler... Stalin părea amuzat. Dar n-a existat niciodată. Era tot 
vechiul Hitler. Asta e versiunea noastră asupra istoriei, nu-i aşa, Beria? 

— Bineînţeles. 

— Puteţi conta pe discreţia mea, îi asigură Bormann. 

— Sunt convins că putem! chicoti Stalin. Vei fi dus în altă parte pentru 
interogatoriu, fireşte... 

— Într-un fel, interveni Beria cu şiretenie, am putea spune chiar că 
Ciocănitoarea a cîştigat războiul... 

— N-aş merge atit de departe, replică Bormann cu falsă modestie. 

— E timpul să fii supus unui interogatoriu formal, zise Stalin dintr-o dată. Maşina 
te aşteaptă la intrarea principală... 

Apăsă pe o sonerie şi trei oameni în civil apărură, ca şi cum aşteptau o 
comandă. Cei trei oameni de la NKVD îl escortară pe Bormann, care era buimăcit de 
tot, spre maşina care îl adusese la Kremlin. Acelaşi ofiţer îl duse o mică distanţă, pînă 
la cartierul general al NKVDului, renumita clădire de piatră gri din piaţa Dzerjinski, nr. 


2, în care nimeni nu ştia ce se află. Destul de ciudat, înainte de revoluţie fusese 

proprietatea companiei ruseşti de asigurări. 

Limuzina intră într-o curte interioară înconjurată de clădiri ce o fereau vederii, în 
care plutea o atmosferă stranie. Tot personalul care lucra în mod normal aici primise o 
zi liberă „ca să sărbătorească cucerirea Berlinului”. 

Încă doi ofiţeri NKVD în haine civile se alăturară celor trei care-l însoţiseră pe 
Bormann, în momentul în care acesta cobori din maşină. | se puseră imediat cătuşe şi 
fu aşezat în faţa unui zid. Cei cinci bărbaţi înarmaţi cu puşti formară un şir de tragere. 
Cînd văzu puştile îndreptate spre el, Bormann se ghemui lîngă perete îngrozit şi uimit. 

— Foc! 

După exemplul oferit de moartea lui Hitler, corpul fu îmbibat de petrol şi ars. 
Cenuşa Reichsleiter-ului fu împrăştiată mai tîrziu peste lacul Peipus. 

După ce cenuşa fu adunată, sosi un contingent mai mare de ofiţeri NKVD, care 
nu avea nicio idee despre ceea ce se petrecuse. Li se spusese că anumiţi colegi de-ai 
lor fuseseră găsiţi vinovaţi de înaltă trădare împotriva statului. Au fost împuşcaţi toţi 
cei cinci bărbaţi care formaseră şirul de tragere, împreună cu şoferul limuzinei şi cu 
pilotul care-l adusese pe Bormann la Moscova. Nu mai rămăsese decit o singură 
persoană, în afară de Stalin şi Beria, care să ştie că Martin Bormann sosise vreodată la 
Moscova. 

În biroul său din Kremlin, Stalin aştepta un telefon, împreună cu Beria. 
Generalissimul era relaxat. Discuta cu ministrul apărării fumîndu-şi pipa. 

Ridică el însuşi receptorul cînd acesta sună. Ascultă mai puţin de un minut, apoi 
închise. Mai trase cîteva fumuri înainte de a vorbi cu Beria. 

— Bormann e mort. Poţi începe să răspîndeşti zvonuri. Am să-ţi dau şi eu o mînă 
de ajutor... 

— şi oasele falsului Hitler...? se aventură Beria. 

— Au fost adunate de echipa specială cu care s-a dus Yelena la Berlin. Le-au 
aruncat peste Marea Baltică, aşa că nu vor fi găsite niciodată. Acesta trebuia să fie 
sfîrşitul firesc al războiului. Nu puteam să riscăm un viitor cult al mormîntului 
Fuhrerului adorat de noii nazişti, nu-i aşa? 

— Bineînţeles că nu. A fost o treabă bine făcută. 

înţelept, Beria nu spuse mai mult. ştia că erau o mie de alte motive pentru care 
loiala Ciocănitoare, recrutată cu atiţia ani în urmă, trebuise să dispară. Generalissimul 
Stalin trecea drept geniul militar care cîştigase războiul. Mitul ar fi fost spulberat dacă 
s-ar fi dovedit vreodată că el cunoştea toate ordinele germane de luptă în timp ce 
Armata Roşie mătura Europa, cu o hoardă puternică de cinci milioane de oameni 
recrutaţi din Orientul îndepărtat. 

Era la fel de important ca nimeni să nu afle vreodată de existenţa celuilalt 


Hitler. Altfel s-ar fi creat un alt mit: cel că adevăratul Hitler fusese un geniu militar. 

El era cel care hotăra peste generalii lui, aprobînd invazia îndrăzneață a 
Danemarcei şi Norvegiei în 1940. El arătase aceeaşi clarviziune cînd rupsese planul 
Schlieffen de invazie în vest, amînînd operaţiunile lui Manstein şi Guderian pentru o 
lovitură fulgerătoare prin Sedan, împotriva Franţei şi Marii Britanii. 

Dacă serviciile secrete vestice ar fi găsit rămăşiţele corpului ars al lui Hitler - şi 
sub comanda lui Trevor şi Roper l-au căutat timp îndelungat - patologii ar fi putut 
foarte bine să demonestreze că nu era corpul lui. 

Crunta ironie face ca toată istoria să fi început cu sînge. Cînd avionul Fuhrerului, 
care se întorcea de la Smolensk a explodat în aer chiar înainte de a ateriza la Vizuina 
Lupului, a atras după sine o baie de sînge. 

Totul s-a sfîrşit într-o baie de sînge similară. Din aceleaşi motive, Stalin i-a 
lichidat pe toţi cei care ştiau că Bormann fusese adus la Moscova, cu două excepţii. 
Cei care îl împuşcaseră pe Bormann au fost ucişi la rîndul lor de alţii, care nu ştiau 
nimic de călătoria lui Bormann la Moscova. 

Yelena Rjevskaia, femeia care comandase misiunea specială la Berlin, era una 
dintre excepţii. Chiar dictatorii pot acţiona inconsecvent. Este evident că Stalin avea o 
uşoară slăbiciune pentru femeia aceasta remarcabilă, care-şi condusese echipa prin 
infernul asurzitor din Berlin. 

— Yelena, în afară de mine şi de Beria, eşti singura persoană în viaţă care ştie 
ce s-a întîmplat cu adevărat. Aşa că, dacă iese la iveală, voi şti unde să caut, nu-i aşa? 

Probabil că aşa a şi fost. Este cert că în 1965, doisprezece ani după moartea lui 
Stalin în 1953, Yelena a publicat un articol într-un ziar din Rusia, Znami/a, pe care l-a 
intitulat Berlinskie Straniţi - Note din Berlin. În articol, ea făcea o referire la misiunea 
ei specială în capitala Germaniei, cu însărcinarea „de a-l găsi pe Hitler, viu sau mort...” 
Articolul era destul de vag şi nu conţinea nicio referire la Martin Bormann. Asta a fost 
în vremea „marelui dezgheţ”. Doi ani mai tîrziu, în 1967, Yuri Andropov a primit postul 
de ministru al Securităţii Statului şi a reînviat sinistra putere a KGB. 

Aşa cum îi promisese lui Beria, Stalin a găsit ocazia de a-şi aduce contribuţia la 
stimularea zvonurilor pe care agenţii sovietici ai lui Beria le răspîndeau în America de 
Sud, cum că Bormann ar fi fugit pe acel continent. 

Vorbind cu Harry Hopkins, trimisul special al preşedintelui Roosevelt, Stalin a 
strecurat, din întîmplare, o remarcă în timpul conversaţiei: 

— Am îndoieli serioase în ceea ce priveşte moartea Fuhrerului. Sunt convins că 
a scăpat cu Martin Bormann şi că se ascunde în Argentina. 

Acesta a fost singurul epitaf al lui Stalin pentru Ciocănitoarea. 

Epilog 


Cînd se întorcea din străinătate acum cîţiva ani, autorul l-a întîlnit pe David 
Stein (nu acesta este numele lui real), un şlefuitor de diamante care locuieşte în 
Hampstead. l-a fost arătat un plic deschis care conţinea un jurnal cu coperte negre, 
legate în piele. Pe plic se aflau cuvintele următoare: 

Relatarea vizitei mele în Cel de-al Treilea Reich şi a perioadei în care am stat în 
Iugoslavia, în anul 1943. În cazul în care voi muri, să fie înminat locotenentului Jock 
Carson de la sectia 3, cazarma Grey Pillars, Cairo, Egipt. lan Lindsay, comador de 
aviație. 

Nu i s-a permis să ia jurnalul, aşa că l-a citit cît timp a stat în biroul lui Stein. 
Cînd l-a înapoiat, a avut impresia că jurnalul avea să fie distrus cît de curînd. Stein s-a 
scuzat, spunîndu-i că-i era groază la gîndul că cei de la securitate i-ar putea invada 
casa. În orice caz, fratele lui, Aaron, murise de curînd într-un accident de maşină. 

Soarta unora dintre personajele principale din această carte este consemnată în 
dosare. Toate evenimentele pot fi găsite în arhivele istorice. 


Colonel-generalul Alfred Joal. judecat pentru crime de război la Nurnberg. 
Condamnat la moarte prin spînzurătoare. 


Feldmareşal Wilhelm Keitel. judecat pentru crime de război la Nürnberg. 


Condamnat la moarte prin spînzurătoare. 


Generalul Roger Masson. şeful Serviciului Secret elveţian a supravieţuit 
războiului. Omul care l-a protejat pe Lucy (şi astfel, fără să-şi dea seama, pe 
Ciocănitoare) a ieşit la pensie după sfirşitul războiului. Acuzat de colaborare cu 
naziştii, din cauza afacerii cu Schellenberg, a trebuit să îndure o anchetă 
guvernamentală care l-a disculpat complet. Totuşi, lucrul acesta l-a umplut de 
amărăciune şi l-a făcut să se retragă în locuinţa sa de la Vevey, lîngă lacul Geneva. 


Rudolf Roessler. Neamţul astmatic, supranumit Lucy, care a jucat unul dintre 
cele mai ciudate roluri din istorie, şi-a pierdut orice rațiune de a trăi după încheierea 
războiului. Fusese atît de devotat scopului de a-l înfrînge pe Hitler, încît s-a simţit ca 
un peşte aruncat pe plajă cînd totul s-a sfîrşit. Obosit şi deziluzionat, a murit în 
octombrie 1958. Mormiîntul său poate fi văzut în cimitirul din Kriens, lîngă Lucerna. 
Mica placă de marmură poartă inscripţia scurtă: Rudolf Roessler. 1897-1958. 

Walter Schellenberg. şeful Serviciului Secret SS a ajuns la liniile Aliaților la 
sfîrşitul războiului. şi-a petrecut următorii trei ani ca invitat al Secret Service-ului. Fără 
nicio îndoială, a furnizat informaţii nepreţuite. Judecat la Nürnberg, ar fi fost achitat, 
dar judecătorul rus a insistat să primească verdictul „vinovat”. Condamnat la 4 ani 
închisoare, a fost eliberat după trei ani pe motive de boală. A murit cîţiva ani mai 


tîrziu. 


Tim Whelby. În 1944 a fost promovat la conducerea unui nou departament 
format de SIS. Misiunea lui era contraspionajul, iar zona de acţiune, partea din Europa 
de est ocupată de sovietici. 

Toate s-au întîmplat cu mult timp în urmă. 

